
INTRODUCERE 

Omul Luminilor? Imaginea lui ni se impune cu putere 
în sensul literal al termenului. Pe el îl reprezintă William 
Blake în 1780 în compoziţia Glad Day, într-o goliciune 
liniştită şi îndrăzneață, cu braţele larg deschise, într-un 
nimb strălucitor, ce pare să se răspândească din el, pe un 
fond întunecos. El este centrul universului: om de lumină, 
am inclina să spunem. Concepţia de ansamblu este 


aproape identicá atunci când Régnault, in miezul 
Revolutiei franceze, isi compune pânza La Liberté ou la 
Mort. Tot un bárbat gol, cu bratele deschise, plutind pe 
cer, înger sau Icar, de vreme ce artistul l-a înzestrat cu 
aripi şi, totodată, i-a împodobit fruntea cu o flacără 
cerească. Dar simbolistica este mai complexă, chiar dacă 
tinde să fie mai explicită. La dreapta lui, figură prietenoasă 
aşezată pe un nor, Libertatea fluturând cu o mână tichia 
frigiană, ţinând cu cealaltă talgerul Egalităţii. Simultan, pe 
latura opusă, moartea, ieşită parcă dintr-un cenotaf din 
evul baroc, schelet descărnat înveşmântat în negru, 
sprijinit în coasă. Om liber, cuceritor, adevăratul stăpân al 
universului, pentru că a exorcizat forţele umbrei şi ale 
trecutului. 

Omul văzut de Epoca Luminilor 

Aşa cum ne apare aici, în racursiul impresionant 
îngăduit de imagine, omul Luminilor justifică, dacă mai era 
nevoie, subiectul prezentului eseu, ca şi secvenţa aleasă. 
Secolul al XVIII-lea - vom pune problema limitelor pe care 
se cuvine să i le fixăm - a situat omul în centrul viziunii lui 
despre lume, al dispozitivului in jurul căruia îşi 
organizează întreaga reflecţie, în aceasta se înscrie 
ruptura cu evul baroc, cu o sensibilitate dominantă mai 
mult de un secol în epoca post-tridentină şi care se 
menţine totuşi disciplinată de ordinea clasică - dar până 
când? Până la mijlocul veacului, am fi tentaţi să spunem, 
dacă orice delimitare nu s-ar dovedi atât de iluzorie, după 
cum ne raportăm la anticipările savanților, activi de la 
sfârşitul secolului precedent, descoperiți de „criza 
conştiinţei europene”, sau la coeficienţii de propagare atât 
de variabili şi atât de contrastanti, de la un grup social la 
altul, de la o ţară la alta într-o Europă unde, începând din 
Franţa şi Anglia, apoi din Germania şi Italia, Luminile par 
să strălucească din ce în ce mai slab, în unde concentrice. 
Sfârşitul pare mai uşor de stabilit: amurgul Luminilor - 
metaforă comodă - este situat după toate aparențele la 
sfârşitul secolului, în acea secvenţă în cadrul căreia 
Revoluţia franceză nu este decât momentul paroxistic, 


când certitudinile se clatiná. Totusi, schimbarea decisivä 
înregistrată în istoria omenirii nu este pusă în discuţie, 
prin ceea ce are ea ireversibil. 

Pe aceste baze, tema interogatiei noastre îşi asumă 
ambiguitatea. Să renuntäm la dezbaterea, fundamentală si 
totodată fără soluţii - toţi autorii acestei colecţii i-au 
acordat importanţă -, privind distincţia necesară dintre 
„omul Luminilor”, ideal-tip, şi „oamenii Luminilor” în masa 
lor anonimă şi plină de contraste. Evident, nu-i putem 
infátisa pe toti, iar tabloul prezentat capătă inevitabil un 
aspect elitist: cu excepţia prezentării făcute, fireşte, femeii 
sau soldatului - în unele privinţe, marginali în acest 
univers -, vor fi evocati actorii direcţi, parti interesate, 
într-un sens sau altul, în aventura colectivă: nobili, preoţi, 
întreprinzători, oameni de litere, de ştiinţă, artişti şi, în 
sfârşit, exploratori. Chiar dacă încercăm să-i includem într- 
o tabără sau cealaltă, ei rămân totuşi marcați de spiritul 
vremii. Omul ogoarelor, omul din popor, lipseşte din 
tablou, ceea ce nu ne împiedică să ne întrebăm ce poziţie 
ocupă în raport cu noul model al aşa-numitului honnête 
homme în curs de elaborare, ţinând cont că el nu este 
subestimat într-un discurs ce înglobează întreaga omenire. 

Căci tocmai de la noul discurs despre om în general 
trebuie să plecăm pentru a evalua în varietatea lor 
atitudinile şi reprezentările diferitelor grupuri. Să răsfoim 
- referinţă obligatorie - paginile Marii Enciclopedii a lui 
Diderot şi D'Alembert la articolul „Omul”. Ele nu sunt 
lipsite de surprize: 45 de coloane, dintre care 36 sunt 
consacrate anatomiei, 8 omului moral, o jumátate ,omului 
politic”. O introducere dă tonul general. 

Este o fiinţă simtitoare, cugetătoare, gânditoare: ea 
se preumblă liberă pe faţa pământului, pare a fi în fruntea 
animalelor peste care stăpâneşte, trăieşte în societate, a 
inventat ştiinţele, artele, are o bunătate şi o răutate 
specifice, şi-a pus stăpâni, şi-a făcut legi etc. 

O putem cerceta sub diferite aspecte, dintre care 
principalele vor alcătui articolele următoare: 

Este compusă din două substanţe, una numită suflet 


(a se vedea articolul 

,Suflet"), cealaltă cunoscută sub numele de trup. 

Trupul sau partea materială a fost îndelung studiat... 

Şi după un scurt pasaj unde este recunoscut faptul că 
ar putea fi inmultite la nesfârşit perspectivele din care s-ar 
putea cerceta omul, de vreme ce „i se poate atribui orice”, 
urmează o descriere exhaustivă a omului fizic, de la foctus 
la pubertate şi bătrâneţe, o prezentare amănunţită a 
oaselor, a muşchilor şi a organelor sale, precum şi un tabel 
al mortalităţii. 

Descrierea omului moral („articolul Domnului Le 
Roi”), mai scurtă, nu este mai puţin explicită, în analiza 
efectuată într-o optică vizibil inspirată din senzualismul lui 
Condillac. Recunoscând poziţia privilegiată a omului în 
cadrul naturii - „când privim lucrările uriaşe ale omului, 
când îi examinăm îndeaproape artele şi progresele în 
ştiinţă, când îl vedem cum străbate mările, măsoară cerul 
şi se întrece cu tunetul în bubuituri şi lumini...” -, nu 
putem decât să ne mirăm de Josnicia şi cruzimea” cu care 
„se întinează adesea acest rege al naturii”. 

Problema o dată pusă, sub formă de paradox, 
explicaţiile metafizice care ar trimite la păcat sau la o fire 
rea sunt eliminate de la bun început, fără o agresivitate 
mai mare decât cea permisă. 

Câţiva moralişti fac apel la un amestec de bun şi rău 
care el însuşi are neapărat nevoie să fie explicat. Trufia, 
superstitia şi teama au produs sisteme şi au încurcat 
cunoaşterea omului cu mii de prejudecăţi pe care 
observaţia trebuie să le distrugă. Religia are sarcina de a 
ne călăuzi pe calea fericirii pe care ne-o pregăteşte dincolo 
de vremuri. Filosofia trebuie să studieze motivele naturale 
ale acţiunilor omului pentru a-l face mai bun în această 
viaţă trecătoare. 

Ce spune filosofia? Acţiunile oamenilor sunt 
determinate de senzaţii şi dorinţă. Omul este întotdeauna 
ceea ce îl fac să fie nevoile sale, chiar dacă intră în 
societate „atacându-i pe ceilalţi”. Eul nu este demn de ură: 
în măsura în care el este util, iau naştere prietenia, 


dragostea, pasiunea, ambiția, rod al dorinţei de a se înălța. 
împiedicate să se manifeste, asemenea înclinații pot duce 
la idei împotriva firii („a se vedea: «Fanatism»"). Tabloul 
pesimist, care vede cum îi piere veselia individului pe 
măsură ce se maturizează, iar în cadrul societăţilor cum 
declinul ia locul echilibrului, poate fi totuşi îmbunătăţit: 
„Dar practicarea fizicii experimentale şi prezentarea 
ansamblului naturii de către oameni cu un caracter 
puternic şi rar vor putea da minţii omeneşti un spectacol 
care îi va lărgi perspectivele şi va face să apară o nouă 
ordine a lucrurilor”. 

Dacă este adevărat că „societatea umană ar fi, 
aşadar, o confederație de răi pe care numai interesul i-ar 
tine împreună”, autorul recunoaşte totuşi că „omului nu-i 
putem trece cu vederea un sentiment mişcător datorită 
căruia se interesează de soarta semenilor o dată ce este 
sigur de a lui”. 

Sensibilitatea oamenilor poate fi izvorul tuturor 
virtuţilor şi, de ce nu, cel al unei „fericiri încrezătoare” („a 
se vedea: «Umanitate»"). In acest scop se cuvine a se 
recurge la o întreagă pedagogie, începând din copilărie: a 
dezvolta la tineri „sentimentul virtuos al patriei” (şi aici 
este invocat exemplul spartan), a inspira prejudecăţi 
favorabile binelui în general şi societăţii în particular, a 
educa nu numai prin precepte, ci şi prin pildă. Maşinăria 
umană, dominată de plăcere, oferă acestei acţiuni ajutoare 
naturale, de vreme ce egoismul este corectat de înclinația 
de a imita. „Intre oameni există legături tainice” ce se 
exprimă prin faptul că trăiesc în societate; „oamenii se 
transformă unii pe alții”, iar mişcarea browniană a 
intereselor lor particulare se unifică în masa generală a 
moravurilor din epoca lor. Nu este nelegitim să vorbim 
despre omul Luminilor, dintr-o perspectivă istorică, 
reflectând spiritul unei epoci: „Se vorbeşte despre veacul 
cavaleresc, s-ar putea vorbi despre veacul artelor 
frumoase şi al filosofiei şi să dea Dumnezeu să vină unul pe 
care să-l putem numi veacul binefacerii şi al omeniei”. 

Pentru a atinge un astfel de ideal, se impune 


recurgerea la un demers voluntarist. ,De vreme ce pilda si 
părerea personală determină dragostea de bunăstare, 
rezultă că oamenii se modelează (s.n.) şi aproape că este 
posibil să li se dea forma dorită”. Condiţiile politice în care 
se înscrie respectiva acţiune nu sunt ocolite. „Aceasta se 
poate întâmpla în special într-o monarhie, tronul fiind un 
piedestal pe care imitatia îşi va căuta modelul. În cadrul 
republicilor, egalitatea nu permite ca un om să se înalțe 
îndeajuns pentru a se remarca fără încetare...” Dar în 
toate cazurile luate în considerare este necesar să fim 
atenţi la condiţiile generale, la ,situatii". Un stat unde 
domnesc ordinea si bunul trai riscá sá alunece in 
voluptate, triumf al intereselor individuale, iar un stat 
nesigur sau pradá rázboiului isi gáseste in urá un liant 
nociv... 

Ingustá este calea formárii unui om nou si ea 
întăreşte importanţa unei pedagogii educative bine 
chibzuite, orientate spre copilărie, şi aceasta şi în privinţa 
femeilor. 

Dacă în articolul despre omul moral se exprimă un 
filosof senzualist, în foarte scurta prezentare a omului 
politic vorbeşte un fiziocrat, care nu abordează decât în 
termeni tehnici tema definită peste puţin timp în termeni 
de cetăţenie. „Nu există adevărate bogății în afară de om 
şi pământ”. Este nevoie de oameni „robuşti” si ,iscusiti". 
Ei nu pot fi astfel decât în libertate: trebuie lăsat liber 
comerţul, trebuie diminuat numărul muncitorilor de lux şi 
al slujitorilor, pentru a acorda atenţie în schimb 
agricultorilor: la ce bun manufacturile, atâta timp cât 
terenurile vor rămâne în paragină? 

Dacă oamenii si pământul constituie bogăția 
naţiunilor, este necesar ca primii să fie numeroşi; şi 
regăsim preocuparea pentru o pedagogie orientată spre 
părinţi... şi doici. După cum se reiterează, dar mai puţin 
sistematic, argumentarea articolului precedent despre 
ceea ce îi face pe oameni să acţioneze: „nu ajungem la o 
stare socială decât cu speranţa unei vieţi mai bune”. 
Aşadar, nu trebuie să-l ducem la disperare pe muncitor, al 


cárui salariu trebuie sá fie decent, cu grija de a evita o 
impártire prea inegalá a produsului net... 

Text esential in aventura Luminilor, ceea ce justificá 
importanta  acordatá  acestui  articol de  referintà, 
Enciclopedia nu si-a epuizat câtusi de putin bogátiile. Sá 
adàugám, desi cititorul va fi observat deja, cá ea este 
departe de a reflecta un consens universal recunoscut in 
filosofia epocii. Nu putem ignora faptul cá discursului 
senzualist aflat la originea consideratiilor despre omul 
moral s-ar cuveni să-i contrapunem lectura rousseau-istă 
despre bunătatea originară a omului, pervertità de 
societate, şi o altă argumentatie care va căpăta în ultimele 
decenii ale secolului o însemnătate crescândă. Fără a se 
reduce la componenta intereselor egoiste bine înţelese şi 
bine direcționate, tema virtuţii civice se va impune cu 
forţă, în acelaşi timp cu reflecţia despre cetăţenie si cu 
afirmarea drepturilor naturale, pentru a-şi găsi în timpul 
Revoluţiei expresia teoretizată şi practică deopotrivă. 
Marile fresce tematice care, de câteva decenii încoace, în 
cadrul unei noi istorii a ideilor, ne-au reimprospátat 
cunoştinţele despre gândirea Luminilor - Fericirea (R. 
Mauzi), Natura (J. Ehrard), Neliniştea (J. Deprun) - au 
stabilit termenii dezbaterii si nu avem intentia de a reveni 
aici asupra lor. 

Dar chiar fără a avea ambitia nepotrivită de a 
examina chestiunea distinctă a „omului Luminilor” în 
acelaşi fel în care Kant formula pe atunci întrebarea „Was 
ist Aufklàrung?"; să recunoaştem că textul Enciclopediei 
ne permite să adunăm un anumit număr de teme generale; 
în ele recunoaştem, dincolo de controverse, elementele 
unui consens minim, iar prin ele se exprimă o nouă viziune 
asupra lumii, pornind de la o viziune asupra omului. 

Chiar dacă spiritul Enciclopediei forţează nota, de la 
bun început frapează, fără îndoială, respingerea viziunii 
teocentrice care  dominase până atunci ordinea 
Universului. Omul nu mai este văzut în concepţia lui 
Dumnezeu, lumea cealaltă se  estompeazá, pentru 
problema sufletului se face trimitere la un alt articol. 


Greseala si pácatul intrá in sfera speculatiilor metafizice, 
eventual nocive („a se vedea articolul: «Fanatism» , ...). 

Reintegrat în ordinea naturii, ca un animal înzestrat 
cu proprietäti particulare, omul este abordat din 
perspectiva alcátuirii lui fizice, a anatomiei si a fiziologiei, 
ca mijloace de a analiza ceea ce constituie unitatea si 
totodatá diversitatea speciei umane. Ne gândim la piticul 
de pe Saturn, din Micromégas de Voltaire - si stim cá 
Fontenelle este cel care, cercetând micile făpturi de pe 
Globul nostru de pământ şi apă şi crezând că se ocupă cu 
reproducerea, exclamă: „Am prins natura asupra faptului”, 
nou Leeuwenhoek, descoperitor îndrăzneţ şi imprudent. 
Exemple de o curiozitate asemănătoare vom găsi în 
paginile consacrate omului de ştiinţă şi, poate mai mult 
încă, exploratorului, dar în egală măsură în cele despre 
funcţionar, chiar despre preot, menite să studieze 
comportamente, moravuri, multiple varietăţi ale unei 
umanitáti pe care o descoperim, în pragul porţii ca si peste 
mări. Teologul se ascunde, refuză orice concesie, fiind 
înlocuit de omul de ştiinţă. 

Creatură naturală, individ mânat de forţa interesului 
personal, omul evocat de Enciclopedie pare a se sustrage 
ierarhiilor din societăţile de ordine care şi-au impus până 
atunci cadrul coercitiv. 

Dacă există ierarhie - iar articolul despre „omul 
politic” o dovedeşte -, aceasta depinde de utilitatea 
socială, de locul ei în crearea bogățiilor. Desigur, omul 
trăieşte în societate, dar contractul social, redus aici la „o 
confederație de răi uniti întru interesul comun”, expresie 
minimală a unei teme căreia Rousseau îi dă o cu totul altă 
amploare, se bazează pe postulatul esenţial al unei 
libertăţi de drept natural comune tuturor oamenilor. 

Stăpân pe propriul destin, o dată înlăturate piedicile 
prejudecátii, ale religiei si ale condiţionărilor inerente 
propriei sale firi, omul se deosebeste de celelalte animale, 
ca fáiatà ratioixalá: a creat artele, stiintele, activitatea 
producátoare de bogätii, intr-un cuvânt civilizatia. Este 
maleabil si perfectibil, istoria oamenilor fiind cea a 


progresului, asa cum se încadrează el între limitele vieţii 
de aici, de pe Pământ, în măsura în care scopul lui ultim îl 
constituie fericirea terestră. „Este bun, este rău?”, pentru 
a-l cita pe Diderot. Dezbaterea rămâne deschisă, fapt 
dovedit în cele ce urmează: unii se pronunţă pentru 
bunătatea originară a omului, eventual pervertită, alţii - 
pentru o structură combinatorie bine stabilită a intereselor 
egoiste individuale, moderată poate de o propensiune 
legată de „sensibilitatea prețioasă care este izvorul tuturor 
virtuţilor”. Sensibilitate versus rațiune: altă dezbatere 
fundamentală pe care nu ne putem angaja s-o 
aprofundăm... Este adevărat că perfectibilitatea omului, 
ridicând problema constant şi minuţios cercetată a felului 
în care îi facem pe oameni mai fericiţi şi mai folositori, 
duce inevitabil la o politică voluntaristă: este necesar să fie 
armonizat fluxul intereselor în cadrul unei cetăţi raţionale, 
să se extindă limitele civilizaţiei prin propagarea 
Luminilor. Ceea ce explică rolul de primă însemnătate al 
pedagogiei în acest dispozitiv, căci fiinţa umană trebuie 
stăpânită din copilărie, în scopul de a o pregăti pentru 
rolul ei de om, dezvoltându-i înclinațiile bune si 
cunoştinţele printr-o educaţie adecvată. Dând dovadă de 
un spirit deschis, cu totul neobişnuit, autorul extinde 
această preocupare şi la femei. 

Deşi problema statului în această construcţie nu 
poate fi ocolită, ea este parţial eludată aici, fără să putem 
considera că acesta ar fi rezultatul unei prudente impuse. 
Sistemul republican face obiectul unei singure aluzii, 
sistemul monarhic apare ca fiind referinţa firească şi cea 
mai eficace. Se ştie că, în epoca despotismului luminat, a 
existat înţelegere deplină şi în această privinţă între cei 
mai mulţi reprezentanţi ai partidei filosofice. De aceea, 
vom constata fără surprindere că nu este pus în discuţie 
sistemul social al ierarhiilor din societatea ordinelor, altfel 
decât pe calea ocolită a argumentatiei fiziocratice. Fără 
îndoială, faptul nu este lipsit de importanţă, de vreme ce el 
determină implicit înlocuirea sistemului de valori al ordinii 
vechi, bazat pe avalanşa de favoruri şi onoruri, cu cel al 


utilitätii si al productiei de averi în cetatea viitorului. 

Cu toate cá nu am putut aborda tema în toată 
amploarea ei, aşa se prezintă, plecând de la exemplul ales 
spre analiză, omul Luminilor în formularea lui ideală. 
Rămâne de văzut - lucru destul de greu - în ce măsură 
acest discurs a fost purtat, transmis şi primit. A pune faţă 
în faţă omul ideal, definit astfel în linii generale, şi omul 
concret, omul oarecare, înainte chiar de a-i prezenta, în 
preambul la autorii noştri, pe actorii majori, presupune 
găsirea unui răspuns la o întrebare inevitabilă: în ce 
măsură visul Luminilor corespunde realităţii? într-un 
cuvânt, omul secolului al XVIII-lea - în măsura în care 
această expresie poate avea un sens - este la înălţimea 
acestui program voluntarist? 

Omul de rând 

Să recitim acum Voltaire, pentru a descoperi aici 
diversitatea aprecierilor succesiv formulate, de la poemul 
„Le Mondain” („Ah, frumoasele vremuri ale acestui veac 
de fier”) la poveşti: Le Monde comme il un, încheiată cu un 
verdict fără drept de apel: „Scapă cine poate”; sau, mai 
bine, la Aventures de la Raison, care evocă voiajul Ratiunii, 
o dată iesitá din fântâna unde se inchisese cu fiica ei Vérité 
(Adevárul), pentru a strábate asa-numita lume a Luminilor. 
Bilantul este mai mult decát nuantat: sperante certe acolo 
unde domnesc printi luminati, dar uneori câte rázboaie, 
câtă barbarie, câte regrese! La sfârşit, mama şi fiica se 
întorc în fântână, aşteptând vremuri mai bune. Si Candide 
ne propune, în contrapunct cu marile călătorii de explorare 
despre care vom vorbi în curând, un alt stil de descoperire, 
în voia rătăcirii dezordonate şi febrile de-a lungul Europei 
şi al lumii, de la războaiele crâncene la rugurile Inchiziției. 
Nimic nu se va fi schimbat de la universul picaresc al lui 
Simplicius Simplicissimus, în afară de conştientizarea unei 
absurditáti tragice? 

Este cazul să ne referim aici la istoricii din zilele 
noastre, nu pentru a întocmi pe câteva pagini un imposibil 
bilanţ - în ce măsură şi până la ce punct oamenii din evul 
Luminilor s-au schimbat în ceea ce priveşte condiţia lor 


materialá si in reprezentárile lor colective -, ci pentru a 
aminti câteva constatări, naive în aparenţă. Aparentá 
înşelătoare la urma urmelor, căci acordul este departe de a 
fi unanim. În sinteza provocatoare consacrată secolului 
Luminilor, Pierre Chaunu înlocuieşte vulgata „gloriosului 
secol al XVIII-lea”, a unei lumi în efervescenţă şi progres 
colectiv, cu lectura rezervată a unui istoric pentru care 
marele secol - cel al revoluțiilor din gândire - rămâne evul 
clasic; secolul al XVIII-lea nu este decât o prelungire a 
acestuia, cu unele deviații. 

Totuşi, câteva puncte de vedere comune se impun în 
mod indiscutabil, în spaţiul european există mai mulţi 
oameni, are loc o explozie demografică, punând capăt 
îndelungatei stagnäri din veacurile precedente. Ernest 
Labrousse a făcut bilanţul perioadei şi s-a întrebat cu ce s- 
a ales masa celor neînsemnati, orăşeni şi mai ales ţărani; 
verdictul lui rămâne inatacabil: „Şi-au câştigat cel puţin 
viaţa”. Evoluţia demografică, evidentă în Anglia ca şi în 
Franţa, trecând probabil de la 20 la 28 de milioane de 
locuitori, capătă o amploare deosebită când ne referim la 
Europa Centrală şi Orientală - vezi Ungaria, unde 
populaţia sporeşte spectaculos. Nu ne vom opri la o 
periodizare ce privilegiază în mod incontestabil a doua 
jumătate a secolului, cu ritmuri diferite, în funcţie de zone. 
Însă analiza cauzelor, astăzi bine pusă la punct pentru 
ţările Europei Occidentale, este cunoscută: mai mult decât 
revoluţia în mijloacele de a învinge boala şi moartea cu 
ajutorul medicinei şi al ştiinţei (în ciuda vaccinului), 
trebuie să avem în vedere regresul fenomenului foametei 
şi al cortegiului ei de epidemii de-a lungul veacului, în 
urma căruia mortalitatea nu a mai atins niveluri atât de 
ridicate încât să dispară excedentul de natalitate acumulat 
în anii anteriori... Fireşte, astfel este  relativizat 
meritulreal, la urma urmei - a ceea ce putem atribui 
politicii voluntariste promovate de reprezentanții 
Luminilor. 

Dar în partea cea mai evoluată a Europei atitudinile 
colective faţă de viaţă, naştere, dragoste, căsătorie, 


sexualitate, moarte încep să se schimbe. Printre cei dintâi, 
Philippe Aries a subliniat noua preocupare faţă de copil, 
prezenţă mai ocrotită, dar uneori şi mai rară. Contracepţia, 
considerată unul dintre „funestele secrete” denuntate de 
confesori, este detectabilá cu certitudine în siturile 
franceze, mai ales începând cu anii 1770. Nelegitimitatea 
îşi găseşte la Paris, ca şi în oraşele mai mari, un teren de 
predilecție. Bărbaţii s-au schimbat în atitudinile lor cele 
mai intime; la fel şi femeile - vom vedea imediat între ce 
limite. 

Mai numeroşi, bărbaţii sunt oare şi mai fericiţi? Altă 
întrebare fals naivă, dar care se înscrie perfect în 
preocupările elitei din veacul Luminilor. Războiul-masacru 
înregistrează un regres. Afirmatie brutală, contestabilă si, 
poate, suspectă de un oarecare galocentrism - Franţa fiind 
ferită în ansamblu, de la 1715 până la Revoluţie, de 
flagelurile invaziei... Dar se dau numeroase lupte din 
Flandra până în Europa Centrală şi Orientală, adică acolo 
unde Voltaire găseşte prilej de triste exemplificări. 

Condiţia materială, aşa cum se exprimă în plan 
cotidian, trebuie abordată luând ca punct de plecare o 
lume rurală ce regrupează încă în Franţa 85% din 
populaţie în 1789 - şi mai mult chiar, dacă ne aventurăm 
într-o Europă Centrală şi Orientală slab urbanizată. Cum 
era țărănimea: săracă sau prosperă? Câte cazuri care se 
abat de la regulă şi câte discursuri contradictorii... 
Desigur, nu trebuie nici să ne lăsăm pradă lamentatiilor, 
aşa cum a făcut Michelet în secolul al XIX-lea - „Uitaţi-l 
cum stă culcat în gunoi, biet Iov” -, nici să avem o viziune 
idilică, pusă în circulaţie de pastorală şi pe care o regăsim 
în scenele campestre pictate de Goya pentru El Escorial, 
ca şi în imaginea idealizată a societăţii săteşti, evocată de 
Restif de La Bretonne în La Vie de mon pere. Rezumând la 
limită, cu riscul de a ne apropia de caricatură, să 
constatăm doar că producţia creşte, că în vechea Europă 
cu o populare densă suprafaţa cultivată, sporită prin 
defrişări, atinge cele mai mari proporţii. Dar şi că, în 
anumite arii, se pun bazele a ceea ce vom numi revoluţia 


agricolá: din Anglia in Flandra, in anumite regiuni ale 
Franţei si in valea râului Pô. Intră în joc si Europa 
Orientală, care comercializează prin Marea Baltică şi 
Marea Neagră grânele de pe marile domenii. 

Cu toate acestea, condiţia de ţăran nu cunoaşte 
progrese spectaculoase, în Franţa din a doua jumătate a 
secolului al XVIII-lea, salariul zilierului stagnează în 
comparaţie cu dezvoltarea fenomenului rentei şi al 
profitului, într-o societate în care diferenţele se adâncesc. 
In special cadrele tradiţionale ale dărilor senioriale rămân 
neschimbate, devin poate chiar mai apăsătoare în perioada 
a ceea ce s-a numit reacţia seniorială din ultimele decenii. 
Concept discutabil, generator de dispute asupra cărora nu 
este cazul să ne pronuntäm aici. Dar, dacă Europa 
Occidentală reacţionează împotriva rámásitelor unui 
sistem feudal muribund, de care Anglia a scăpat deja, 
Europa Orientală cunoaşte în epoca „celei de-a doua 
şerbii” întărirea legăturilor de dependenţă în cadrul 
sistemului latifundiar. 

Revoluţia industrială deja în desfăşurare în Insulele 
Britanice si formele proto-industrializării apărute în 
Europa Occidentală introduc, din perspectiva pe care o 
vizăm, măi multe noutăţi la ţară decât la oraş; dar intrarea 
într-o modernitate încă limitată se înscrie în viaţa 
oamenilor atât în termeni de noi dependențe, de 
destabilizare şi de criză a vechilor asociaţii corporative, 
cât şi de progres indiscutabil. În opinia lui Pierre Chaunu, 
pentru marea majoritate a muncitorilor, la oraş şi la sat 
deopotrivă, încă nu a avut loc o revoluţie. 

Apogeu al uneltei - după cum celebrează planşele din 
Enciclopedie -, al unei unelte perfecţionate prin care 
maşina îşi face intrarea în industria textilă şi metalurgie, 
secolul Luminilor aparţine încă în mare măsură unei 
civilizaţii „de stil vechi”, după expresia lui Ernest 
Labrousse. Va fi contestat spectacolul lumilor urbane, al 
capitalelor Londra sau Paris, al marilor porturi de negot si 
comerţ transoceanic. Fără îndoială, acolo poate apărea un 
om nou, până în rândurile claselor populare. Imaginea lui 


este confuzà din punctul de vedere al contemporanilor. 
Prevaleazá o viziune negativă, si aceasta nu numai în 
critica rousseau-istá: de la Restif de La Bretonne la 
Tableau de Paris al lui Louis Sebastien Mercier, se impune 
imaginea oraşului de pierzanie, oraş al luxului şi al 
mizeriei, al desfrâului şi al corupţiei, încununat de aburii 
infecti pe care îi degajă, putrezit în adâncuri. Nu este mai 
puţin adevărat că oraşul - unde locuiesc elitele 
aristocratice şi burgheze, burghezia medie şi mică ce se 
străduieşte să se afirme de îndată ce părăsim Europa 
Occidentală, şi mai ales unde se găseşte vasta lume 
compozită „a dughenelor şi prăvăliilor” ţinute de 
producătorii independenţi - este într-adevăr locul de 
filtrare şi de schimburi pe unde îşi croieşte drum noutatea. 
Apar noi obiceiuri, noi moduri de a fi şi de a părea, aşa 
cum au fost recent puse în valoare (Daniel Roche, Arlette 
Farge). Modernitatea pătrunde în structuri neschimbate în 
ansamblu, aşa cum le perpetuează ghildele şi corporatiile. 

Dar cine este conştient de ea? în aceasta constă 
problema culturii Luminilor, a răspândirii şi a limitelor ei. 
Nu este suficientă notația unui călător care a văzut cum un 
vizitiu citeşte pe capra trăsurii, aşteptând un client pentru 
a avea cu cine comenta. Ar fi facil să-i opunem impresiile 
contradictorii ale celor care, în epoca Marelui Tur, francezi 
ca preşedintele de Brosses sau englezi ca Arthur Young 
detaliază în aventurile lor provinciale etapele unei 
cufundări, dacă nu în sălbăticie, cel puţin în exotism, de 
îndată ce ies din reţeaua încifrată a contactelor stabilite şi 
a saloanelor unde sunt aşteptaţi... Totuşi, ei nu sunt 
întotdeauna îngăduitori faţă de elitele provinciale care îi 
primesc. Deocamdată, să lăsăm la o parte elitele, pentru a 
le studia pe larg mai târziu: despre problema graniţei 
dintre poporul Luminilor şi cel ce nu cunoaşte răspândirea 
lor ne informează câteva teste rudimentare, la drept 
vorbind. Criteriul alfabetizării sau măcar al capacităţii de a 
se semna permite deja o evaluare globală şi un început de 
spatializare. 

El opune o Europă de Nord-Est alfabetizatá în cea 


mai mare parte, extinsă până in Franţa septentrională, 
delimitată de linia Saint-Malo - Geneva, unei Europe 
meridionale, în vreme ce pe continent nivelul alfabetizării 
scade treptat dinspre vest spre est... Graniţă fixată pentru 
multă vreme, dar în curs de remaniere: alfabetizarea face 
progrese de-a lungul secolului şi, oricât de imprecis ar fi 
indicele, el reprezintă totuşi ceva. Dacă nu o răspândire a 
Luminilor (cine şi-ar permite o asemenea imprudentä?), cel 
puţin o condiţie minimală pentru a avea cât de cât acces la 
cultura scrisului. Ceea ce nu înseamnă câtuşi de puţin, 
cum cred unii, că cealaltă lume ar fi cea a inculturii. 

Şi aceasta se transformă: în Sudul francez, într-o 
Provence înzestrată de multă vreme cu o reţea de 
sociabilitate masculină, căreia confreriile religioase de 
penitenti i-au fost baza, structurile se schimbă (M. 
Agulhon). Se operează o democratizare a recrutării, 
printre altele şi prin retragerea elitelor care îşi găsesc în 
lojele masonice un cadru de sociabilitate mai adecvat cu 
sensibilitatea lor. Dar, prin intermediul denunturilor, se 
remarcă şi o evoluţie internă: mai degrabă secularizare, 
evoluţie profană decât ,decrestinizare"? La drept vorbind, 
termenul contează prea puţin, pe când tendinţa rămâne. 

Atingem aici domeniul religiei, aspect controversat şi 
câmp de luptă pentru oamenii Luminilor. Oare am putea 
spune că acest secol marchează începutul unei detaşări 
faţă de religiile instituite, ba chiar al unei „decreştinizări”? 

Este greu să facem investigaţii amănunțite atâta timp 
cât lipsesc instrumentele statistice ale unei sociologii 
religioase, aşa cum le cunoaşte epoca noastră. Trebuie să 
folosim  şiretlicuri dacă vrem să ieşim din cadrul 
mărturiilor elitei pentru a ajunge la mase. Este ceea ce am 
încercat să fac examinând, în cazul regiunii Provence, 
documentaţia masivă din secolul al XVIII-lea, alcătuită din 
mii de testamente, din punctul de vedere al clauzelor 
religioase - alegerea mormintelor, dispoziţii testamentare 
pioase, cereri de slujbe religioase. 

Alte studii au avut in vedere Parisul (Pierre Chaunu), 
provincia franceză, Italia sau Peninsula Iberică. Bilanţul 


este semnificativ, cu rezultate convergente, cel putin in 
majoritatea regiunilor Frantei, dar mult mai nuantat în alte 
părţi. La sfârşitul secolului al XVII-lea, când in Provence se 
investea masiv în multitudinea de gesturi specifice 
ceremoniilor funerare baroce, din susul în josul scării 
sociale, se produce o schimbare esenţială, în general între 
1750 şi 1770, uneori mai devreme, către 1730 sau chiar la 
începutul secolului, dacă ne referim la Paris. Procentajul 
de dispoziţii testamentare religioase scade de foarte multe 
ori la jumătate. Scăderea îi afectează mai mult pe bărbaţi 
decât pe femei, oraşele mai mult decât. satele. La 
extremităţile ierarhiei condiţiilor sociale, ea îi ocoleşte pe 
nobili şi oamenii de rând, în special de la ţară, dar atinge 
burghezia si profesiunile liberale şi, deopotrivă, prin 
contaminare, am putea spune, lumea dughenei şi a 
prăvăliei. O geografie mai amplă ne permite să relativizăm 
datele modelului francez: din Spania în Portugalia şi în cea 
mai mare parte a Italiei, transformarea încă nu are loc si 
nici nu va avea decât la mijlocul veacului următor şi doar 
câteva indicii atestă primele mişcări. Putem trage oare 
concluzia că, de la declinul cucerniciei de tip baroc, s-a 
trecut la decreştinizare sau doar la o întoarcere în forul 
interior, la o religie interiorizată, mai sensibilă şi totodată 
mai rezonabilă, după cum credea Philippe Aries? Ne vom 
abtine de la a da un răspuns, conştienţi că am surprins, 
dincolo de aspectele divergente, o modificare esenţială a 
sensibilităţii colective, prin atitudinile faţă de moarte - 
lucru şi mai important poate. 

Discontinue şi reductoare în mod inevitabil, cele 
câteva trăsături de la care am pornit pentru a schiţa 
profilul omului Luminilor, la nivelul masei anonime, duc la 
un bilanţ contrastant: stabilitate a trăsăturilor profunde, 
relativă rigiditate a cadrelor existenţei. Dar într-o lume 
mai populată, unde modernitatea îşi croieşte drum printre 
noile moduri de a produce, de a fi şi de a părea, se reflectă 
o anumită mobilitate în atitudinile şi reprezentările 
colective. Acest univers este fragmentat (nu aşa era şi 
înainte?) în funcţie de contrastele determinate de poziţia 


socială, de raportul oras - sat, de situarea geografică. În 
domeniul cultural, ca şi în cel al economiei şi societăţii, se 
conturează poli de difuzare a elementelor de noutate şi 
zone de umbră. Noua cetate trebuie creată, unificată 
potrivit unor norme inedite, supusă iniţiativei voluntariste 
a noilor actori ai transformării - sub Revoluţia 
„regenerării”, am putea spune - a omului în spiritul 
Luminilor. 

Pentru a trece la o definiţie restrictivă a omului 
Luminilor, este necesar ca de acum încolo să ne 
concentrăm atenţia asupra acestor happy few, sprijinindu- 
ne pe tipologia propusă de autorii noştri. 

Actori şi protagonişti 

Pe baza redefinirii omului Luminilor ca participant la 
o nouă viziune asupra lumii, câmpul operator al studiului 
se restrânge în mod spectaculos. Departe de tripartitia 
ordinelor aşa cum a fost transmisă de perioada medievală 
şi care se menţine în structurile oficiale ale societăţii, se 
schiţează o polarizare binară, opunând elite şi masă, actori 
activi sau pasivi ai recompunerii lumii. Evul clasic 
modelase idealul de honnête homme; el mai este încă o 
referinţă şi, din acest punct de vedere, se observă o reală 
continuitate, aşa cum o ilustrează „filosoful englez”, 
purtător de cuvânt al abatelui Prevost. El nu a întâlnit în 
Franţa decât „un amestec de persoane grosolane; acestea 
nu vorbesc deloc o limbă anume şi nu au nici gusturi, nici 
caracteristici comune în felul de a se îmbrăca şi de a se 
prezenta în societate [...], astfel încât francezi nu sunt, 
practic, decât cei câţiva aflaţi în fruntea celorlalţi şi care 
sunt deosebiți de ceea ce se numeşte popor”. Dar imaginea 
acestui honnête homme şi-a schimbat conţinutul, chiar 
dacă uneori ne încăpăţânăm să vorbim despre el în 
termeni de „bună creştere”: avantajul elitei. După cum se 
ştie, conceptul a făcut obiectul unor discuţii, chiar când s-a 
aplicat la societatea secolului al XVIII-lea. 

Elita contestă clivajele istorice ale societăţii de 
ordine şi se înscrie, independent de clivajele de clase, 
chiar în această societate în care o nouă burghezie capătă 


forţă şi consistenţă, fiind întemeiată pe un sistem de valori 
împărtăşite, al căror liant este spiritul Luminilor. Realitate 
sau iluzie - există oare această elită? Portretul nobilului, 
aşa cum ne este prezentat, ne va arăta pregnanta 
atitudinilor de castă şi totodată de clasă adânc 
înrădăcinate, de conştiinţă a diferenţei, chiar atunci când 
pare să existe o viziune comună. lar de la un capăt la 
celălalt al Europei, diversitatea cadrelor sociale de 
referinţă desfide aparent elaborarea unui model comun. 

Totuşi, limitându-ne la grupul mic al promotorilor 
noului discurs, secolul al XVIII-lea ne apare ca fiind cel al 
cosmopolitismului, al schimburilor si al unei circulații 
intense de oameni şi idei. Amestecul de oameni a fost prea 
adesea descris pentru a insista asupra lui, indiferent că 
este vorba de oameni de litere sau de savanţi, de 
administratori şi militari, trecând cu uşurinţă de la un 
serviciu la altul in Europa prinților luminaţi, fără a mai 
discuta despre acei nonconformişti, aventurieri de tot felul, 
dintre care Casanova este exemplul cel mai cunoscut, dacă 
nu cel mai reprezentativ. 

Amestecul neîncetat contribuie la ideea unei unificări 
culturale, facilitată neîndoielnic de hegemonia francezei în 
„Europa franceză” a secolului Luminilor, chiar dacă 
preeminenta începe să-i fie pusă în discuţie de progresele 
unei anglomanii ce constituie mai mult decât o modă sau 
de contestarea iniţiată în universul germanic. Rețelele de 
sociabilitate nou create sau consolidate - de la academii 
(este veacul lor) la fenomenul masonic, apărut în Insulele 
Britanice şi care, trecând prin Franţa, ţese o tramă de 
complicitate universală până în Europa Centrală -, toate 
par să susţină elaborarea unei viziuni comune în cadrul 
Republicii literelor. Circulaţia ideilor  inlesnitá de 
multiplicarea corespondentelor mondene sau savante, 
răspândirea cărţii, de la mijloacele literaturii oficiale la 
cele ale literaturii clandestine, difuzarea ziarelor şi a 
revistelor care se înmulţesc rapid într-o Germanie erudită 
- acestea sunt bazele majore ce contribuie la unificarea 
elitelor. 


Ca urmare, de-a lungul secolului, se modificá si 
contururile grupului lärgit al celor implicati în acest 
proces. De obicei, s-a insistat asupra mobilităţii sociale, 
mai degrabă spectaculoasă decât reală, a unei epoci în 
care barierele dintre stările sociale par a fi abolite. In faţa 
autorităţii talentului sau a meritului, ierarhia favorurilor 
pare zdruncinată, se deschid porţile înaintea anumitor 
oameni de rând, indiferent că obţin de la academii sau 
curţi o recompensă ca semn al consideratiei oficiale sau 
că, independenţi şi aventurieri, se strecoară pe nesimţite 
(chiar prin efractie scandaloasă) în prim-planul scenei, ca 
Mesmer sau Cagliostro. Cu tot regretul, nu am rezervat un 
spaţiu special categoriei, parţial noi, a marginalilor din 
veacul Luminilor, întrucât am fi riscat poate să fim 
superficiali. 

Căci, în spatele fațadei de mare dezordine care 
alimentează cronicile epocii şi contribuie la a-i fixa 
imaginea, se schiteazä o nouă împărţire a rolurilor, o 
recompunere a spaţiului social şi este necesar să vedem la 
ce parte de realitate şi de ficţiune, chiar de iluzie trimite 
ea. În secolul al XVIII-lea, când pictura ne confruntă cu 
moda portretului, ce respinge genul istoric pentru a se 
arăta direct, spontan şi preocupat de adevărul fiinţelor, o 
„galerie de portrete” devine mai mult decât un exerciţiu 
academic. 

Ca orice întreprindere de acest gen, tabloul pe care îl 
prezentăm nu poate să nu lase loc unor regrete, 
nemulțumiri chiar la cei ce l-au conceput: el este în mod 
inevitabil incomplet. În catalogul absentelor, o vom regreta 
pe cea a prinţului, care rămâne în epoca despotismului 
luminat în inima dispozitivului de ansamblu. Ni se va 
reproşa că nu am rezervat filosofului un spaţiu aparte? De 
fapt, vom întâlni imaginea lui răsfrântă în galeria de 
portrete: al omului de litere, al omului de ştiinţă, al 
artistului, chiar al exploratorului. Profilului abstract al 
burghezului i-am preferat evocarea precisă a 
întreprinzătorului, prin intermediul căruia se afirmă 
trăsăturile unei noi burghezii purtătoare de modernitate. 


Cât despre cei ce apartin marginilor, aventurierii în sensul 
cel mai larg al termenului - pe care ii evocam mai sus vor 
fi întâlniți pretutindeni, sub aproape toate rubricile, in 
interiorul unui sistem la a cärui contestare contribuie. 

Astfel incát tabloul se organizeazá, fárá prea multe 
subterfugii, in jurul cátorva rubrici mari: actorii, piese 
fundamentale ale societății de stil vechi, nobilul, 
războinicul; sau nou-venitii pe scena socială, ca omul de 
afaceri. Urmează purtătorii de cuvânt, cărora le-a venit 
momentul de glorie, ca purtătorii noului discurs al 
Luminilor, chiar dacă ţin încă de vechea lume prin atâtea 
legături de dependenţă: omul de litere, de ştiinţă sau 
artistul, în sfârşit, exploratorul care extinde graniţele lumii 
cunoscute. Demersului voluntarist de remodelare a 
societăţii îi sunt necesari agenţi de transmitere, aceşti 
intermediari culturali cărora li se acordă atenţie în zilele 
noastre: preotul va juca oare noul rol? în orice caz, 
funcţionarul, element esenţial în cadrul monarhiilor 
absolutiste luminate care visează la o rationalizare a 
statului, îşi face o apariţie remarcabilă. În acest dispozitiv 
general, femeia deţine poziţia ambiguă pe care i-o rezervă 
acest veac: fireşte, ea cunoaşte o promovare care o 
transformă în regina saloanelor filosofice, în obiectul unei 
atentii sporite şi totodată pline de îngrijorare, dar care o 
menţine în condiţia sa generală într-o situaţie de 
dependenţă de care va reuşi să scape după foarte multă 
vreme. 

Să nu regretăm galeria de portrete princiare din evul 
Luminilor: a fost atât de frecvent vizitată... Desigur, se 
cuvine să amintim în câteva cuvinte mai degrabă imaginea 
nouă pe care prinţul vrea să şi-o construiască decât noul 
lui statut (s-a schimbat oare în mod fundamental?). 
Evocând personajul creat puţin mai târziu al lui Ranuce- 
Ernest în La Chartreuse de Parme, Jean Porneau, în 
lucrarea sa Furope des Lumieres, reia de la Stendhal 
expresia „un prieten vorbind unor prieteni”. Clişeu 
frecvent pe care l-ar confirma atâtea exemple, de la 
Frederic al II-lea reunind la Saint-Souci elita filosofică a 


vremii, Voltaire, Maupertuis, La Mettrie sau marchizul 
d'Argens, la Ecaterina a ILa, Semiramidă a Nordului, 
protectoarea lui Diderot, şi la printii călători, preocupaţi să 
se instruiască, ca Iosif al Il-lea sau Gustav al III-lea. Este 
mai mult decât o aparenţă, se ştie: devenit slujitor al 
binelui public şi artizanul unei restructurări profunde a 
statului, prinţul, aşa cum se întrupează, printre altele, în 
personajele atât de contrastante ale lui Frederic al II-lea si 
Iosif al II-lea, se simte investit cu o misiune nouă, pe care o 
îndeplineşte direct sau prin intermediul unor miniştri 
eruditi - Tanucci, Pombal - prin care se face legătura cu 
opinia publică instruită. Limitele acestei relecturi a 
prinţului, care îşi propune să facă din el un anti- 
Machiavelli, pentru a relua titlul lucrării lui Frederic al II- 
lea, sunt şi ele evidente: formula celebră folosită de 
Ecaterina a Il-a faţă de Diderot, opunând facilitátilor 
filosofului, care munceşte pe hârtie, constrângerile 
suveranului, ce operează pe pielea omului, readuce la 
realitatea lucrurilor. Realpolitik-a monarhilor luminati care 
dezmembrează Polonia în timp ce îşi intretin contactele cu 
filosofia le dà portretului lor idealizat o alură de 
prefăcătorie, nedreaptă, desigur, pentru unii. 

Constrângerea majoră care apasă asupra prinţului nu 
este oare aceea că rămâne, într-o lume mişcătoare, piesa 
de bază a unui sistem social căruia îi este stăpân şi slujitor 
în acelaşi timp, caracterizat prin întâietatea unei 
aristocrații nobiliare care deţine pretutindeni o poziţie 
avantajoasă, în ierarhia onorurilor şi a puterilor? Nobilimi 
domesticite - absolut inegal dacă ne situăm într-o 
perspectivă europeană -, civilizate de viaţa la curte, care 
străluceşte în acea perioadă cu toată puterea. Dar ideea - 
în cazul de faţă rezumată perfect - a fost formulată de 
Ludovic al XVI-lea, ratatul monarh luminat, când declară, 
în pragul Revoluţiei: „Nu mă voi despărţi niciodată de 
clerul şi de nobilimea mea” - mărturisind astfel legătura 
lui fundamentală cu vechea lume. 

Aşadar, nobilimea constituie forţa de rezistenţă 
majoră la spiritul Luminilor, întruparea trecutului? Este 


discursul tinut de Revolutia francezá, in cadrul unei lupte 
nemiloase impotriva ordinii aristocratice, luptá care nu 
ingáduia nici jumátátile de  másurá, nici judecátile 
nuantate. Infátisatá in lenevia, în privilegiile uzurpate, în 
decadenta sa moralá, nobilimea a devenit, pentru o 
întreagă tradiție istorică, încarnarea  anti-Luminilor. 
Studiul lui Pierre Seama aminteşte cu folos originile 
dezbaterii, aşa cum a fost inaugurată de abatele Coyer şi 
de alţii chiar înainte de Revoluţie. Clişeul acceptat - nu 
toate clişeele sunt false - a cunoscut în ultimele decenii 
revizuiri serioase, ale căror argumente sunt menţionate de 
autor. Dezbaterea nu-i câtuşi de puţin recentă; paradoxul 
unei nobilimi cultivate, deschise la toate curentele gândirii 
moderne, a fost subliniat cu mult timp în urmă. În 
bibliotecile, saloanele, chiar curţile sale, această 
aristocrație nu este nici pe departe refractară la spiritul 
Luminilor. Studiile recente despre academiile de provincie 
şi despre societăţile de intelectuali fac dovada locului încă 
important, chiar preponderent, ocupat de ea în structurile 
în care se manifestă cultura. 

Apoi, nobilimea a fost reconsiderată în însăşi baza 
puterii ei sociale: a fost evocată (G. Taylor, G. Chaussinand- 
Nogaret) în dinamismul său, practicând agronomia pe 
vremea fiziocratiei, fabricantă în sectoarele de vârf ale 
metalurgiei, făcând comerţ în porturi şi speculaţii în 
domeniul imobiliar urban - într-un cuvânt, progresistă, 
aptă prin energia sa, ca şi prin deschiderea la ideile noi, să 
ocupe un loc mai mult decât onorabil în noile elite în curs 
de formare. Referinta principală rămâne cea care vizează 
nobilimea engleză, gentry, reînnoită şi integrată în 
procesele de producţie ale unei economii în plină 
expansiune. Să fie Anglia excepţia care confirmă regula? În 
Franţa, în palmaresul revendicărilor exprimate în discursul 
colectiv al caietelor de doleante din 1789, cele ale 
ordinului nobilimii vin pe primul loc în privinţa revendicării 
de libertăţi - dar în coada listei în ceea ce priveşte abolirea 
regimului seniorial... Ciudat? 

Pe fondul unei contradicții determinate de însăşi 


pozitia lui, nobilul Luminilor are in fatá mai multe optiuni: 
o luptă în retragere pentru a apăra vechile valori sau 
dreptul sângelui, sprijinită pe liste de argumente elaborate 
adesea la sfârşitul secolului precedent (ne gândim la 
posteritatea lui  Boulainvilliers..), generatoare a 
reactiunilor nobiliare amintite mai sus, sau o integrare fără 
echivoc ori neînţelegeri în noile elite. 

Unii nu se limitează la compromisul burghez; 
declasarea nobiliară capătă o formă explozivă la unii 
purtători de cuvânt - de pildă, unii provensali de la 
sfârşitul secolului, Sade, Mirabeau, Boyer d'Argens, 
Antonelle sau Barras, îşi repudiază cu violenţă (fiecare în 
felul lui) casta de origine, ba chiar ordinea lumii care le-a 
dat naştere. Degradarea nobiliară, aşa cum se manifestă în 
Spania sub forma ,mahalagismului" din Madrid, este 
expresia unei patologii de grup care face dovada unei 
tulburäri colective. De la Don Juan al lui Molière la cel al 
lui Mozart, ca sá nu mai vorbim de cel al lui Tirso de 
Molina, imaginea emblematicá a marelui senior libertin s-a 
schimbat. Ce poate fi mai revelator decát scena mástilor 
din Don Giovanni? Don Juan isi cheamá invitatii la o 
sărbătoare aristocratică, unde se afirmă dorinţa de plăcere 
a unui privilegiat sustras prin condiţia lui de la 
constrângerile comune: dar pasajul se încheie cu accentele 
cvasi-revolutionare ale ariei Vioo Ja Liberia. Indärätul 
mástii, care este si cea a sárbátorii venetiene, nobilul 
rosteste cuvinte purtätoare, in germene, ale mortii lui. 

În acest context, ne dám seama cá portretul în 
picioare al militarului, ce părea să se înscrie în mod firesc 
în continuitatea studiilor precedente - de la omul medieval 
la cel din evul baroc -, iese afectat din confruntarea cu 
idealul Luminilor. La început putem fi surprinşi, fiindcă el 
îşi are locul lui în acest veac prin intermediul unor figuri 
emblematice, cum ar fi cea a lui Frederic al Il-lea, 
războinic si filosof, şi poate mai mult chiar cea a 
mareşalului de Saxa, al cărui mormânt din Strasburg oferă 
una dintre expresiile cele mai nobile, în spiritul secolului, 
ale intrării eroului în nemurirea pe care i-au adus-o 


meritele si gloria. Si Anglia se incliná respectuos când este 
evocată moartea generalului Wolfe, pe înălțimile din 
Montréal, în timp ce Franţa îl plânge pe Montcalm. Însă 
valorile războinice nu mai sunt situate în inima 
dispozitivului Luminilor. Ele aparţin vechii lumi, cea a unei 
aristocrații care se raportează la Codul onoarei, dar care, 
într-o mare parte a Europei, a încetat să mai facă din 
meseria armelor vocaţia ei esenţială, luptându-se totodată 
cu fermitate - ca în Franţa de la sfârşitul Vechiului Regim - 
pentru a-şi întări privilegiile. Este semnificativ că, în eseul 
lui Jean-Paul Bertaud despre militarul din secolul al XVIII- 
lea, centrul de interes se deplasează de la eroul magnific la 
omul de trupă, la soldatul pe care armata prusacă îl dă ca 
exemplu de referinţă, inegal imitat pe teritoriul Europei, 
din ce în ce mai profesionist în funcţie de exigenţele unei 
instructii avansate, adesea mercenar, pretutindeni 
brutalizat, disprețuit în plan social. Modelul va avea o viață 
grea si se va regăsi, in primele decenii ale secolului 
următor, în imaginea tragică a lui Woyzeck, la Büchner; 
dar avem date si despre cum Revoluția franceză, creând 
armata voluntarilor naționali, l-a fácut să explodeze, 
substituindu-i un alt ideal de referință, cel al soldatului 
cetățean luptând pentru libertate. 

Totul se tulbură la vârful aristocrației cosmopolite a 
Luminilor pe care pare s-o unifice un mod comun de a 
gândi şi de a se comporta. Reprezentativ pentru grupul 
format din nobilii de rang înalt care au trecut de la un rol 
la altul, slujind rând pe rând mai mulți stăpâni, prințul de 
Ligne, al cărui Jurnal nu încetăm să-l redescoperim, este 
un general, un diplomat, un om de spirit, un monden 
obişnuit al curților? El este toate acestea la un loc, 
läudându-se că are „şase sau şapte patrii: Imperiul, 
Flandra, Franța, Austria, Polonia, Rusia si aproape că si 
Ungaria”, credincios împăratului, primit de țarină. Se 
mândreşte cu apartenența lui la ultimul careu de honnêtes 
gens. Este cu certitudine un om al Luminilor, dar este el un 
luminist în sensul dat sintagmei de către filosofi? Sigur nu. 
înteleptilor le preferă femeile cu moravuri uşoare. 


În rândul protagoniştilor majori, era aşteptat 
burghezul, în contrapunct cu reprezentanţii vechii lumi. El 
se eschivează însă. Burghezul este oare o invenţie tardivă, 
o creatură imaginară, plăsmuită de secolul al XIX-lea? 
Jaures visa atunci când opunea ficţiunii mizerabiliste a lui 
Michelet, iritat de sărăcia ţăranilor, gloriosul secol al 
XVIII-lea, caracterizat prin ascensiunea, apoi afirmarea 
burgheziei? Şi râdem pe seama acestei burghezii care nu 
mai termină cu progresele din comunele Evului Mediu 
până la Renaştere... Râdem şi apoi contestăm: istoricilor 
economiei şi ai societăţii, ca Ernest Labrousse, care în 
tradiţie jauresiană puseseră accentul pe avântul secular al 
profitului burghez (în concurenţă cu cel al rentei), în 
ultimele decenii li s-a contrapus dificultatea de a 
caracteriza burghezul de atunci în termenii fixati de Marx. 
După cum s-a văzut, atacul trece la unii (Taylor, 
Chaussinand-Nogaret) printr-o reevaluare a rolului 
aristocrației. El este dublat de o contestare a noului 
personaj aflat în contrast cu nobilul. Cei ce se 
,autodefinesc" burghezi, asa cum ii întâlnim în oraşele 
mari si mici, imită întocmai modelul de lenevie nobiliară, 
trăiesc din venituri funciare, aspiră să intre in cercul 
privilegiatilor prin cumpărarea unei funcții înnobilatoare 
de consilier secretar al regelui. Ei formează o burghezie 
rentieră, de stil vechi. In Franţa, este denuntatà trădarea 
marilor negustori sau oameni de afaceri care nu-şi doresc 
decât să cumpere pentru fiul lor o funcţie de consilier în 
Parlament. Dacă ne îndreptăm atenţia spre clasa de mijloc 
alcătuită din avocaţi, procurori, reprezentanți ai 
profesiunilor liberale, este oare vorba despre o burghezie 
în sensul modern al termenului? Burghezul nu există, vor 
spune unii; există o burghezie „mixtă”, „de tranziţie”, vor 
răspunde alţii (R. Robin). 

Burghezul există; dar nu se arată încă şi în aceasta 
constă situaţia lui paradoxală. Plecând de la sursele 
literare, Jean Ehrard observă modul în care burghezul, 
omul folositor, oferă atunci modelul noului erou pozitiv, al 
virtuţilor domestice, la Sedaine si alti câţiva autori. 


Domnul Vanderk, eroul din Philosophe sans le savoir, este, 
desigur, un fost nobil devenit negustor, ceea ce nu 
înseamnă că el nu reprezintă idealul unei transformări 
dorite, nu doar în activităţile, ci şi în cultura lui. 

Afirmarea unui nou model nu este întotdeauna 
prezentată de înşişi protagoniştii lui; studiile lui Daniel 
Roche despre academiile de provincie ne-au demonstrat 
cât de discretă şi, în definitiv, modestă este participarea 
comercianților şi a oamenilor de afaceri la aceste structuri. 
Ea se consolidează semnificativ in lojele masonice, la 
Bordeaux sau la Marsilia, unde comercianții, dar şi 
burghezia înzestrată îşi găsesc locul, adesea important. În 
dihotomia care se conturează între reprezentanţii lumii 
vechi şi ai celei noi, căreia din cele două îi aparţine 
burghezia? Poate că ambiguitatea este la fel de mare ca în 
cazul nobilimii: integrati în vechiul sistem de producţie, 
reprezentanţii capitalismului comercial, negustori, 
bancheri, oameni de afaceri, constituie una dintre 
componentele de bază ale acestuia; desigur, graniţele sunt 
atât de nesigure, încât ar fi forţat să le opunem grupul 
întreprinzătorilor şi al producătorilor ca pe un înlocuitor 
virtual, gata să propună alternativa profitului industrial şi 
a întreprinderii manufacturiere a căror imagine va prevala 
în secolul următor. 

li suntem cu atât mai recunoscători lui Louis 
Bergeron pentru că a focalizat atenţia asupra grupului de 
comercianţi, dar şi a celui de întreprinzători. îi prezintă de- 
a lungul etapelor de ascensiune socială, uneori ca 
moştenitori de familii negustoresti, alteori ca făuritori ai 
succesului individual, cu origini modeste. Se conturează 
aici o altă cultură, care nu trece prin filiera studiilor 
umaniste clasice, ci prin ucenicia pe teren, prin călătorii 
de formare, prin curiozitatea autodidactă a unora. Ea 
precedă apariţia noilor dinastii, păstrând, câteodată prin 
intermediul unui paternalism bine stabilit, contactul cu 
salariatul sau lumea micilor producători. Franceze, 
germane sau elveţiene, aceste exemple şi-ar găsi în Anglia 
ecouri şi mai semnificative. Li se va contesta 


reprezentantilor unei noi lumi în gestatie calitatea de 
oameni ai Luminilor? Ei posedă trei caracteristici: 
deschidere spre exterior, curiozitate, pragmatism - voinţă 
de utilitate socială, chiar dacă trăsăturile de 
conservatorism îi recomandă încă drept reprezentanţii 
discreti ai lumii în curs de schimbare. Ei lasă altora rolul 
de purtători de cuvânt. 

Purtătorii de cuvânt 

Aceştia deţin întâietatea, chiar dacă acuzaţia de 
simplificare abuzivă ar fi justificată atunci când am asocia 
personajul omului de litere cu al omului de ştiinţă şi cu cel 
al artistului: întrucât, într-un câmp al cunoaşterii şi al 
exprimării în plină expansiune, rolurile se precizează, iar 
Roger Chartier analizează pe bună dreptate - plecând de 
la definițiile omului de litere aşa cum sunt date de 
dicţionare şi comentarii - principiile care guvernează 
redistribuirea acestor roluri. Toti aceşti actori sociali au 
totuşi în comun faptul că beneficiază de promovarea 
intelectualului în secolul Luminilor. Nu era ceva nou şi 
putem dovedi că, între umanism şi evul clasic, o evoluţie 
continuă contribuise la aceasta. Dar evoluţia cunoştinţelor, 
ca şi a lumii spiritului le conferă o autoritate a opiniei, în 
vreme ce discursul religios, multă vreme» dominant, scade 
în importanţă relativă şi se retrage în apărare, iar o 
liberalizare limitată, dar reală participă la eliberarea 
cuvântului în cadrul monarhiilor absolutiste. 

Cadrele rămân precise şi coercitive: patronajul regal 
care, în secolul precedent, fusese esenţial în crearea 
structurilor rămâne regula, în cea mai mare parte a 
Europei conduse de prinți luminati, chiar dacă prezintă o 
nouă trăsătură - s-ar spune că este mai suplu -, în vreme 
ce partida filosofică pare a deveni autonomă în calitate de 
contra-putere de opinie, deschizând calea unei critici 
tolerate când nu atacă fátis puterea instituită. 

Sub egida apropiată sau îndepărtată a prinţului, 
lumea rămâne ierarhizată, reflectând structurile societăţii 
existente: chiar dacă există diferenţe notabile - model 
englezesc, model francez, model german în curând -, 


academia rămâne referinţa, asociind un grup de personaje 
importante care îi formează comitetul de onoare, cum s-ar 
spune astăzi, grupul membrilor efectivi, încă restrâns, cu 
membrii asociaţi şi corespondenţi. S-ar fi putut ajunge la o 
amortire, ceea ce s-a şi întâmplat uneori - şi ne gândim la 
fraza nemiloasă a lui Voltaire privind academia din 
Marsilia, „o fată cumsecade care n-a făcut niciodată rău 
nimănui”. 

În interiorul constrângerilor, sub presiunea cererii 
colective şi prin chiar dinamismul cunoaşterii, cadrele se 
sparg. Fenomenul academic se răspândeşte în întreaga 
Europă: în Franţa, ca şi în Italia, academiile, împreună cu 
societăţile savante, constituie o reţea densă şi activă. Prin 
procedeul concursurilor şi al corespondentelor, ele 
participă la elaborarea pieţei comune a cunoştinţelor şi la 
schimbul de idei. 

Personajul omului de litere, ca şi cel al savantului se 
modifică: în sociologia lui mai întâi - importanţa clericilor 
şi a nobililor tinde să scadă, chiar dacă nu poate fi trecută 
cu vederea. Plebeii nu mai sunt, ca înainte, nişte oameni 
de nimic. Puţini trăiesc din meseria lor, contând mai mult 
averea, deținerea unei funcţii sau primirea unor pensii. 
Personajul autorului rămâne încă o noutate la sfârşitul 
secolului. Chiar dacă rămâne caracteristic pentru acest 
secol, personajul amatorului erudit, diletant, cultivat, care 
strânge curiozitäti în cabinetul său, nu poate masca o 
profesionalizare crescândă, mai ales în activităţile 
ştiinţifice, impusă de progresul cunoştinţelor. Într-o 
gravură din acea epocă, doamna du Châtelet degeaba îi 
întinde lui Voltaire ochelarii ca să-l citească pe Newton, 
fiindcă fizician nu va fi niciodată. Itinerarul savantului 
devine din ce în ce mai precis - a se vedea cel al lui 
Lagrange în eseul lui Vincenzo Ferrone. Laboratoarele, 
observatoarele, locurile de experimentare se înmulţesc, 
reflectă noile demersuri, chiar dacă într-un veac filosofic 
pentru mulţi este bine „să se intereseze câte un pic despre 
toate”. 

Ceea ce este valabil în vârful piramidei, pentru 


grupul restrâns al intelectualilor recunoscuti, este valabil 
a fortiori in cadrul unei opinii instruite a cárei lárgire este, 
fără îndoială, una dintre trăsăturile marcante ale secolului. 
Parisul are saloanele, spaţii feminine în aparenţă de vreme 
ce doamnele le prezidează - doamna Geoffrin, doamna du 
Deffand, domnisoara de Lespinasse... -, dar populate de 
bărbaţi, spaţii unde se operează schimbul de idei într-un 
climat de libertate ce presupune totuşi respectarea unui 
anumit ritual. Însă în reuniunile masculine - ca la baronul 
d'Holbach unde se adună „coteria  holbachică”, 
constrângerile sunt înlăturate. Nu este decât un element în 
plus - cel mai elitist - al reţelei de contacte noi, prea 
cunoscută ca să ne mai oprim asupra ei, bazată pe 
difuzarea cărţii, presa savantă, reviste, şi al legăturilor mai 
informale, dar multiple, realizate prin corespondenţă şi 
călătorii. 

Tabloul general ar putea fi mult nuantat, pentru a 
pune în valoare contrastele locale, accentuând 
însemnătatea societăţilor savante si a celor filosofice din 
Anglia si Italia, roade ale unor mosteniri diferite, apoi 
însemnătatea universităților din Imperiu, a  lojelor 
masopice din teritoriile habsburgice; însă nu ne-am propus 
aşa ceva. Se cuvine totuşi să amintim pe scurt rezultatele 
activității multiforme: preocuparea pedagogică, 
indisociabilă de preocuparea pentru cunoaştere, interesul 
utilitar al unui demers care, respingând orice metafizică, 
se doreşte a fi în legătură directă cu realitățile lumii spre a 
o descoperi şi transforma. La începutul secolului, în 
această perspectivă se înscrie rolul nou al exploratorului, 
apropiat încă de spionul trimis in recunoaştere, devenit la 
sfârşit cercetaşul de elită al civilizației, agentul unei 
curiozitati dezinteresate, chiar dacă aceasta contribuie la 
stăpânirea unei lumi care îşi dezvăluie secretele. Aici îi 
regăsim pe îndrăzneţii descoperitori la care se referea 
Fontenelle, cei ce „surprinseseră natura asupra faptului”. 

În raportul din 18 florar, anul II, Robespierre i-a 
judecat cu cea mai mare severitate pe filosofii Luminilor, 
pe care îi evoca prin intermediul enciclopediştilor, iar 


judecata lui nu era izolată, ci împărtăşită si de alţii, ca 
Marat. El îi descrie pe campionii Libertăţii ploconindu-se 
în anticamerele prinților, în definitiv, ca pe nişte valeti ai 
Vechiului Regim, pe care îl subminează şi totodată îl 
slujesc. Putem înțelege o asemenea apreciere 
retrospectivă în circumstanţele în care a fost formulată. Ea 
ar trimite la fabula lui La Fontaine, Câinele şi lupul, „pe 
drum, văzu gâtul câinelui jupuit...”. Dar purtătorii de 
cuvânt ai Luminilor, oricât de integrati ar fi în sistem, până 
într-acolo încât îi devin agenţi recunoscuţi, nu sunt totuşi 
câinii lui de pază. Vremea lupilor va veni mai târziu. 

Intermediari culturali 

Abordând sub tema generală a intermediarilor 
culturali cele două exemple ilustrative prezentate în 
cuprinsul volumului de faţă - funcţionarul şi preotul -, nu 
am avut pretenţia de a le epuiza bogăţia. Dintr-un interes 
reînnoit pentru problemele comunicării şi ale difuzării 
ideilor, ne-am ocupat recent de aceşti actori, uneori 
modesti, dar esentiali prin rolul pe care îl joacă. Politica 
voluntară a prinților luminati, pe de o parte, dar si 
răspândirea spontană a ideilor noi nu pot fi imaginate fără 
a recurge la aceşti propagatori, întrucât, pornind de la ei, 
poate fi abordată problema propagării populare a 
Luminilor. Se schiteazá un teatru cu personaje multiple, un 
teatru unde îşi au locul avocatul, notarul, învățătorul şi, de 
ce nu, cârciumarul... 

Să ne limităm la cele două exemple propuse. 
Funcţionarul este oare un personaj nou? După cum 
menţionează Carlo Capra, termenul apare în Franţa la 
sfârşitul Vechiului Regim; aşadar, el pare legat de noile 
necesităţi ale statului modern, interesat de o administrare 
mai raţională şi mai bine pusă la punct. Dar, mai ales de la 
începuturile evului modern, monarhiile tradiţionale şi-au 
delegat puterile în materie de administraţie, finanţe şi 
justiţie în diverse modalităţi. În Franţa, sistemul 
cumpărării slujbelor dăduse naştere unui corp de slujbaşi 
regali, proprietari ai funcţiei lor transmisibile, eventual 
aducătoare de titluri nobiliare. Dar sistemul nu era 


exclusiv; de pildà, perceperea impozitelor se realiza printr- 
un personal specific, aflat in subordinea directă a regelui, 
iar sistemul „comisionului” revocabil tinsese să se dezvolte 
de la sfârşitul veacului precedent. În alte ţări, demersul 
fusese diferit: în Anglia, civil servant apare mai întâiân 
serviciul Companiei Indiilor; în Rusia, pentru a nu lua 
decât câteva exemple, aşa-numitul cin, tabelul gradelor şi 
al demnitätilor civile şi militare în serviciul statului, fusese 
creat de Petru cel Mare ca o structură rigidă şi ierarhizată. 
Pe baze atât de variate, ceea ce ne interesează aici este 
evoluţia generală care afecta pe atunci întreaga Europă: 
cantitativ, o creştere generală a efectivelor, la fel de 
importantă peste tot - chiar dacă evidenţa lor este încă 
nesigură -, corespunzătoare noilor nevoi ale statului; 
calitativ, supradimensionarea birourilor la nivelul central 
al administraţiei de stat, creşterea numărului slujbasilor pe 
toate treptele ierarhice, specializarea sarcinilor. De 
exemplu, Franţa se dorează cu personalul de la Drumuri şi 
Poduri sau cu inspectorii manufacturilor, tehnicieni cu o 
competenţă recunoscută; statele germane, mari şi mici, 
dau naştere unei birocratii metodic implantate. În acest 
nou mediu, Luminile vor întâlni parteneri deseori motivaţi, 
promotori ai unui spirit nu numai de rationalizare şi 
control, ci şi de inovaţie în serviciul monarhiei şi al binelui 
public. 

Un personaj ca Roland de La Platiere, viitorul 
ministru girondin, care a făcut carieră ca inspector al 
manufacturilor sub Vechiul Regim, este exemplar în 
această privinţă. Pe aceeaşi linie, Revoluţia va marca în 
Franţa o schimbare decisivă, aducând înnoiri prin 
instalarea unor responsabili aleşi de concetätenii lor şi a 
unei noi birocratii dezvoltate sub regimul imperial; dar să 
nu ne grăbim să atribuim Luminilor realizări pe care n-au 
făcut decât să le pregătească şi al căror avânt 
caracterizează secolul următor, după cum vedem la 
birocratii evocati de Balzac, Gogol şi multi alţii... Tipul 
social este în curs de constituire, încă nu a căpătat 
trăsăturile definitive: nepotismul mergând până la spirit 


dinastic atât in cazul funcţiilor înalte, cât si al celor 
mărunte, pe lângă absenteism, dovedeşte existenţa unui 
spirit de castă ce poate fi interpretat în termeni de arhaism 
şi de anticipare deopotrivă. Meritocratia este departe de a 
avea câştig de cauză. 

Fără îndoială, ar fi întrucâtva abuziv să punem în 
slujba statului Luminilor batalioanele negre ale clerului 
parohial: Biserica post-tridentină constituie o putere în ea 
însăşi şi nu mai face parte din aceeaşi tabără. În secolul al 
XVIII-lea, universul clerical reprezintă unul dintre cele mai 
omogene şi totodată unul dintre cele mai contrastante cu 
putinţă: într-o analiză precisă, Dominique Julia aminteşte 
cum se constituie el de-a lungul Europei, în funcţie de 
diversitatea de statute, şi ce multiplicitate de stări sociale 
rezultă de aici. Totuşi, reforma post-tridentină pare a-şi 
atinge în acest veac o parte din scopurile fixate. In Franţa, 
dispar neregulile privitoare la moravuri sau serviciu divin 
şi, în general, se ajunge la un nivel cel puţin modest de 
formare doctrinară, dacă nu spirituală. Departe de a 
prezenta o densitate uniformă a reţelei, seminariile s-au 
înmulţit şi şi-au îndeplinit obiectivele. Nu am putea spune 
că instruirea pe care o asigură îi pregăteşte pe clerici să 
intre într-o lume în mişcare, întrucât predominant rămâne 
discursul  Contra-Reformei,  cálit în focul bătăliei 
antijanseniste. Însă preotul francez din veacul al XVIII-lea 
evoluează odată cu vremurile: imaginea „preotului 
cumsecade”, apropiat de enoriaşii pe care îi ajută la 
nevoie, persoană însemnată printre ai săi, bucurându-se 
mai des decât s-a spus de o avere modestă, nu este o 
ficţiune, aşa cum este ea prezentată de Restif de La 
Bretonne în La Vie de mon pere, în legătură cu fratele său. 
Nu toţi se conformează idealului Vicarului din Savoie şi 
foarte puţini, doar câţiva poate, rumegă în prezbiteriu 
ideile sulfuroase exprimate, la începutul secolului, de 
preotul Meslier în celebrul său testament, această 
profesiune de credinţă atee dată publicităţii de Voltaire, cu 
titlu postum. Însă ei deţin cărţi, în general de pietate, 
uneori de deschidere spre o altă cultură. Să nu-i 


transformäm numai pentru atât în agenti de propagare a 
Luminilor! Aspectul ar fi discutabil pentru pastorii din 
Germania luteraná, direct dependenti de stat. Dar intr-o 
măsură importantă, clericii sunt deja pregătiţi pentru rolul 
de profesori de morală şi educaţie civică pe care, în 
ambiția ei, Revoluţia va dori într-o zi să-l incredinteze lor. 
Desigur, un asemenea tablou se cuvine a fi nuantat, chiar 
în spaţiul francez, în funcţie de mediu, urban sau rural, în 
funcţie de regiune; există un contrast puternic între ariile 
cu legături foarte slabe între preoţi şi credincioşi, unde 
numărul celor dintâi scade (de exemplu, în Bazinul 
parizian), şi ariile unde se produc o simbioză reuşită şi o 
aculturatie reală, datorită vitalităţii clerului, cum este 
cazul în vest. Ce s-ar întâmpla dacă am îndrăzni să 
abordăm fizionomiile contrastante din Italia, de la nord la 
sud, sau aparentul monolitism al clerului iberic? 

În organizarea metodică a acestor investigaţii 
referitoare la societatea Luminilor, am lăsat la o parte 
femeile, iar excluderea lor nepremeditată nu este mai 
puţin semnificativă. Unde să situăm Jumătatea mai 
frumoasă” a omenirii, cum va fi numită în timpul 
Revoluţiei? Pretutindeni sau nicăieri? în niciun caz 
pretutindeni: neacceptate în instituțiile puterii, 
participante la cele mai modeste niveluri ale producţiei, 
ele sunt departe de a fi învins străvechiul blestem. Femeia 
ispititoare si pácátoasá, spunea vechiul discurs religios; 
„toată mulier in utero", afirmă categoric medicul 
Luminilor. Ceea ce se poate transforma cu eleganță, ba 
chiar în mod măgulitor în elogierea calităților feminine si a 
mamei, in care acest veac nu a fost zgârcit. Putem 
descoperi un progres evident? Este părerea unora care au 
văzut în secolul al XVIII-lea „veacul femeii”, animatoare a 
saloanelor, cucerind în clase înalte dreptul la cultură si 
câteodată chiar la cuvânt. Misoginismul adesea brutal al 
lui Jean-Jacques Rousseau dispare în fața imaginii femeii 
puternice, Julie din La Nouvelle Héloise. Dar acestea nu 
sunt decât etapele unui drum lung ce trebuie parcurs. Deşi 
le va da femeilor drepturi civile, Revoluția franceză le va 


refuza accesul la drepturi civice. 

Secolul Luminilor isi asumä aici limitele si ceea ce 
avem încă dreptul să numim contradicţiile sau excesele lui. 

Când totul se tulbură 

Am dat o imagine prea uniformă a omului Luminilor. 
Ca şi cum nimic nu s-ar fi transformat în condiţiile de viaţă 
ale oamenilor, în mentalitätile şi sentimentele lor. Ca şi 
cum cadrele instituite ale monarhiilor, fie ele şi luminate, si 
ale societăţii bazate pe reguli puteau rămâne neatinse de 
chemarea la a schimba lumea prin intermediul omului 
lansată de acest discurs, în aproape toate capitolele 
următoare vine un moment în care autorul înlocuieşte 
descrierea cu conştientizarea tensiunilor şi a mişcării. 

Edificiul se prábuseste la sfârşitul secolului. Dincolo 
de mástile sărbătorii aristocratice transpare chipul 
desfigurat al vechii nobilimi. Chiar şi instituţiile cel mai 
bine puse la punct încetează să funcţioneze, academiile 
sunt contestate, apărând ca un refugiu al unei ordini care 
nu mai este de dorit. 

Apare o nouă generaţie, atât în Republica literelor, 
cât şi în domeniul ştiinţelor şi al creaţiei artistice. Ea se 
străduieşte să-şi croiască drum în lumea aşa cum este ea. 
Vine vremea unor „Rousseau des ruisseaux’, după 
expresia reluată de Robert Darnton, vremea unei gloate de 
autori care contestă establishment-uA. satisfăcut. Prin 
intermediul literaturii clandestine de contestare politică, 
dar si prin intermediul pornografiei, ei răstoarnă 
compromisurile stabilite. În lumea ştiinţifică, sensul 
descoperirilor în lanţ este readus în discuţie şi prin 
intruziunea unor savanţi noi - adevăraţi sau falsi: 
Cagliostro, Mesmer... Marat? - care contestă universul 
ordonat al newtonismului abia ieşit învingător din bătăliile 
secolului. Se poate ca lumea să fie mai puţin raţională 
decât s-a crezut? 

Pe toate fronturile unei sensibilitäti pe cale de a se 
trezi, vine vremea contestărilor. După cum scrie Jean 
Starobinski, „raţiunea, conştientă de puterile ei, sigură pe 
prerogativele sale, acceptă puterile sentimentului şi ale 


pasiunii cărora le cere un plus de energie”. Dar 
transformarea a cárei expresie o constituie rousseauismul 
de la sfârşitul secolului prezintă riscuri: deschizând 
această uşă, suntem confruntati cu forţele umbrei şi ale 
visului. 

Fapt semnificativ, contribuţia consacrată artistului 
Luminilor începe cu Fussli şi se termină cu universul lui 
Goya, trecând, e drept, prin David. La Füssli, 
contemporanii au contemplat Coşmarul, evocare a 
puterilor umbrei si ale noptii. Capriciile, apoi Dezastrele 
războiului de Goya le-au dezvăluit universul fantasmelor şi 
al cruzimii. lar aceştia sunt tocmai artişti ai Luminilor, iar 
Goya îşi explică proiectul pedagogic, operaţia de 
exorcizare căreia i se dedică. Tenebrele, cărora evul 
Luminilor dorise să le distrugă aparenţa, înconjoară omul; 
ele fac parte chiar din firea lui. În teatrul cruzimii, Şade 
arată fiinţei umane a Luminilor un alt om în care se 
recunoaşte. Într-o vreme în care poezia redescoperă 
cimitirele, în care romanul venit din Anglia îşi găseşte 
peste tot un public fidel, moartea, neignorată, dar despre 
care se credea că fusese stăpânită, îşi face din nou 
apariţia. 

Apoteoza din Flautul fermecat, unde razele soarelui 
inundă universul, este expresia ultimă, dar incantatorie a 
visului Luminilor. În curând, Goethe, prin vocea lui 
Mefistofel, va aduce argumente pentru pozitivitatea 
umbrei, în absenţa căreia luminile n-ar exista. Revoluţia 
franceză, violenţă şi, simultan, eliberare prometeică, va 
confrunta omul cu exigenţele unei libertăţi ce se cucereşte. 
O nouă omenire îşi cercetează adevărata personalitate, o 
omenire mai avizată, dar şi mai neliniştită. 

Capitolul I 

NOBILUL 

Pierre Seama 

„Dar un lucru m-a surprins, ordinea în dezordine”. 
Abatele Coyer, Voyages d'Italie et de Hollande 

Jacques Fatalistul: ,... Nu întotdeauna un paradox 
este o falsitate". 


Denis Diderot, Jacques le Fataliste 

Reflectia abatelui Coyer se preteazá la o dublà 
lecturá: ori existá o dezordine organizatá in chip rational, 
ori existá o ordine care a pierdut orice inlántuire logicá. 
Aplicată la nobilime - abatele Coyer i-a consacrat o parte a 
operei -, remarca lui capătă un cu totul alt relief. Ea ar 
indica, în mod subtil şi sugestiv, diferenţele de situaţie, 
diversitatea extremă, poate confuzia în sânul celui de-al 
doilea ordin; sau o unitate reală într-un amestec social nu 
mai puţin autentic. Depinde. Aşa apare la prima vedere 
nobilimea din timpul Luminilor, bogată şi săracă, celebrată 
sau nerecunoscută, conservatoare sau luministă, nouă sau 
veche. Dar Jacques Fatalistul, mare călător şi observator al 
contemporanilor săi, îi mărturiseşte stăpânului său: „Nu 
întotdeauna un paradox este o falsitate”. 

Ar trebui totuşi să lămurim termenii paradoxului şi să 
ne ocupăm de personajul nobilului, în aşa fel încât să-i 
sesizăm mai bine costumul de arlechin. 

Modalitatea portretului implică reprezentarea cuiva, 
corect identificat şi clar definit. Or, în această cercetare, se 
pune o problemă semantică, în măsura în care bogăţia de 
termeni sinonimi ai „nobilului” sfârşeşte prin a-l arunca în 
umbră pe cel ce este fără diferenţă gentilom, de viţă 
nobilă, cavaler, aristocrat, atunci când nu este, 
parafrazând, membru al elitei. Desigur, toate calificativele 
de mai sus trimit la realitatea nobiliară. Totuşi, fiecare 
dintre ele, purtător al propriului sens, aduce nuanţe 
diferite la portretul nobilului şi trebuie folosit cu precizie. 

Bruiajul provocat de confuzia lexicală ne pune în faţa 
altei dificultăţi: aceea de a elabora portretul nobilului din 
secolul al XVIII-lea. 

Într-adevăr, istoria raportului dintre nobilime şi 
mişcarea intelectuală a Luminilor s-a scris de cele mai 
multe ori prin prisma deformatoare a evenimentelor 
revoluţionare care încep în 1789. Punct culminant al 
secolului, ele induc deja primele trăsături ale nobilului cu 
pretenţii. Pentru contemporanii de la sfârşitul secolului al 
XVIII-lea, decadenta ordinului este unul dintre factorii care 


ar fi provocat cáderea Vechiului Regim. 

De altfel, conceptia despre nobilul decàzut a fost 
împărtăşită atât de revolutionari, cât şi de susţinătorii 
Restauratiei, de vreme ce şi-au imaginat nobilimea 
regenerată şi înălţată în vremuri de restrişte. La începutul 
secolului XX, perspectivele sunt identice. H. Carre şi P. de 
Vayssières au făcut portretul unui nobil ori în decădere 
morală, ori, respectiv, în sărăcia asumată cu demnitate, 
amândoi lăsând o impresie negativă despre grupare. Mai 
târziu, în anii '30, Lucien Febvre a pus în valoare un 
personaj aflat în contratimp cu epoca sa, luptând pentru 
păstrarea unor drepturi ancestrale. Prins într-o logică de 
clasă, nobilul refuza ideile noi vehiculate de mişcarea 
ideologică a Luminilor şi revendica privilegii intepenite şi 
vechi de mai multe sute de ani. 

Până atunci, portretele nu prezentau un personaj 
nemijlocit simpatic sau triumfător şi nu dădeau imaginea 
unui grup cu un loc anume în elita Luminilor, când noi 
perspective de abordare au venit de peste Atlantic. La 
sfârşitul anilor '50, lucrările lui Robert Forster au 
reabilitat parţial rolul nobilului în societatea Vechiului 
Regim. Numeroşi istorici au urmat această cale, 
transformând uneori nobilimea în avangarda ijistruită, 
tolerantă, filantropică a veacului Luminilor. Răsturnarea de 
perspectivă este completă... „Aşadar, totul ar merge spre 
mai bine în cea mai bună dintre lumile posibile. Dar cum 
să explicăm concomitent marea întoarcere a nobilimii 
împotriva Revoluţiei în ultimii zece ani ai secolului al XVIII- 
lea şi, invers, ura nemărginită a sanculotilor faţă de 
nobili?” 1, se întreabă Emmanuel Le Roy Ladurie. Într- 
adevăr, rezultă că nu ar putea exista o descriere laconică, 
neutră, chiar obiectivă a nobilului în cadrul unei dezbateri 
politice care nu-i scapă nici unui istoric. Înseamnă, poate, 
să recunoaştem că el este un personaj/ personajul-cheie 
pentru a surprinde spiritul Luminilor, cu încărcătura lui de 
noutăţi teoretice, cu aspectele lui conservatoare, dar şi cu 
ambiguitätile, speranţele, impasurile, însemnătatea si 
limitele sale. 


Creionarea portretului nobilului din epoca Luminilor 
se limitează deci la stabilirea raportului dialectic pe care l- 
a putut întreţine un grup la vârful piramidei sociale cu o 
gândire modernă şi seducătoare în abstractizările ei, totuşi 
riscantă si literalmente primejdioasă în expresia ei 
practică. 

În ceea ce-l priveşte, nobilul are un statut juridic 
înalt, „dovedit” de atribute intangibile. Inrädäcinat în 
istoria cu care se mândreşte (nobilitas), el ocupă în 
societate o funcţie de prestigiu, militară la origine, legată 
de valorile lui morale (virtus); în sfârşit, el este deţinătorul 
bunurilor funciare (certa habitatio). „Lumea lui este cea a 
statorniciei (constantia), a  ataşamentului faţă de 
elementele durabile, a tradiţiei, a dispretului faţă de 
schimbări şi inovaţii, cu o insistenţă obişnuită asupra 
eredității” 2. Avem aici o abordare teoretică; în realitate, 
ea trimite, în funcţie de ţară, la un al doilea ordin în 
interiorul căruia ierarhiile, preeminentele sunt foarte 
puternic marcate. 

În Franţa, de pildă, ducii şi pairii aliaţi cu cele mai 
vechi familii ocupă locurile cele mai prestigioase şi trăiesc 
la curte. Urmează apoi marile familii de magistrati, de 
miniştri şi secretari de stat. Dedesubt, trei grupuri paralele 
îşi afirmă originalitatea: nobilimea de robă, consacrată 
funcţiilor din justiţie, nobilimea militară şi nobilimea de 
origine financiară. La bază, gentilomii de la ţară care, 
„fără să vină la oraş, viețuiesc doar pe domeniile lor, 
iubesc viaţa campestră, evită reuniunile mondene. Cu 
venituri limitate, ei duc la ţară o viaţă îmbelşugată, 
bucurându-se de o consideraţie imposibil de găsit în altă 
parte” 3. Aceasta ar fi o primă clasificare; apoi, „în cadrul 
fiecărui grup, se face o ierarhizare internă în funcţie de 
vechime şi celebritate” 4. Totuşi, în secolul al XVIII-lea, un 
al treilea fact or de organizare, averea, va căpăta o 
importanţă hotărâtoare în această stratificare savantă. 
Observatia este valabilă pentru ansamblul Europei, 
deopotrivă pentru Spania şi Polonia. 

În Peninsula Iberică, în 1780, există 119 granzi de 


Spania, 559 de nobili de Castilia si mai mult de 500.000 de 
gentilomi împărţiţi în cavaleri (caballeros), nobili cu hrisov 
(hidalgos de carta), numiti de rege (de privilegia), nobili cu 
un venit de cinci sute de monede care i-au slujit pe vechii 
regi ai Castiliei (, de devengar quinientos sueldos"), nobili 
locali (de goteras), ale cáror privilegii sunt recunoscute 
numai în satul lor, si în sfârşit nobilii de bragueta, tati a 
şapte băieţi născuţi unul după altul, fără alternanță cu 
fete5. Aici, indiferent de subtilitátile distinctiilor juridice, 
averea şi în special renta funciară constituie criteriile de 
clasificare strictă. 

Aceeaşi constatare trebuie făcută cu privire la 
nobilimea poloneză cu aristocrația ei puternică, juridic 
egală cu „nobilimile populare” (foarte apropiate de masele 
táránesti6), dar în realitate foarte departe de ele prin 
bogăţia, proprietăţile şi modul său de viaţă. 

Aşadar, nobilul evoluează în interiorul unui grup 
legitim, ierarhizat în funcţie de două principii efective: 
vechimea - marcată prin unele denumiri simbolice: 
nobilime străveche, înalta nobilime, nobilime cu patru 
trepte de nobleţe - şi capacitatea de a-şi păstra rangul 
datorită bogăției. Constientizarea identităţii nobiliare este 
însoţită de voinţa de a descrie originea, începutul, şi de a 
cerceta valorile care susţin condiţia nobiliară. De fapt, în 
aceasta constă o primă influenţă a spiritului nou, dornic de 
cunoaştere şi de raţionament logic, afirmat la începutul 
veacului. Dorinţa de identificare se îmbină cu voinţa de a-şi 
justifica preeminenta. Foarte repede, recunoaşterea ca 
nobil şi înregistrarea devin, prin urmare, esenţiale. 

Totuşi, trebuie să ne punem de acord pentru a defini 
ce este şi ce nu este nobil, cine este trecut în registrele 
nobiliare şi cine este exclus din ele. Acesta era obiectul 
reformării nobilimii între 1668 şi 1672. Pornind de la 
exemplul breton, Jean Meyer remarcă: „Orice rationalizare 
a structurilor sociale nu putea decât să trezească o 
nemulţumire cu atât mai mare, cu cât, în fond, reformarea 
nobilimii marchează trecerea, desigur incompletă, dar 
reală, de la condiţia de nobil prin notorietate publică şi 


prin recunoaştere tacită a grupurilor sociale dintr-o 
regiune determinată la condiţia de nobil garantată prin 
dovezi...” 7. Fireşte, nu întotdeauna experienţa a fost dusă 
până la capăt; totuşi, ea a permis să se dea seamă deo 
condiţie a nobilimii adesea diferită de la o regiune la alta: 
de exemplu, în Bretagne, „numai 17% dintre nobili îşi au 
obârşia într-o perioadă ulterioară anului 1550. La Lille, în 
Franche-Comte, la Lyon, în Maine, cea mai mare parte a 
nobilimii [...] are origini mai recente” 8. Se cuvine să 
subliniem totuşi că aceste operaţii (căutarea de scrisori, de 
hrisoave doveditoare ale vechimii ascendentei nobile) se 
efectuau cu cheltuieli însemnate. Astfel, pentru a face 
dovada nobletei sale pe lângă Cherin, familia tânărului 
conte de Tilly trebuie să-l trimită în grabă pe abatele 
Guérin la Turnul Londrei, în Danemarca, la Vaneville în 
Normandia, de unde să recupereze actele respective9. 
Este un fapt confirmat că numai o avere importantă putea 
susţine vechimea şi, în consecinţă, legitimitatea nobiliară. 

Totuşi, acţiunea de înregistrare nu a fost nici pe 
departe exhaustivă, iar Jean Meyer face într-o altă lucrare 
inventarul variațiilor de apreciere: in 1755, abatele Cover 
estimează numărul nobililor în Franţa la 360.000, 
intendentul Moheau, în Considerations sur la population 
de la France, la 80.000 şi, în sfârşit, abatele Sieyqs, în 
Qu'est-ce que le tiers état? între 100 şi 110.000 de 
persoane 10. 

Asemenea diferenţe dezvăluie limitele instrumentelor 
statistice din epocă; ele scot în evidenţă deopotrivă o 
utilizare clară a cifrelor, atât pentru abatele Coyer care 
denunţă mulţimea de nobili săraci, cât şi pentru abatele 
Sieyès care critică minoritatea privilegiatilor. Ele mai 
indică şi o incertitudine manifestă de-a lungul întregului 
secol al XVIII-lea cu privire la statutul anumitor nobili: 
innobilati! şi declasatii. Primii erau cu adevărat nobili? 
Trebuiau numărați? Care era numărul lor? Cum trebuia 
judecat faptul de a-şi fi însuşit un titlu? Se răspândea o 
nelinişteai mai mocnită: cine nu mai era nobil? Nobilii îşi 
puteau pierde noblețea? în ce fel? Pe ce criterii avea să se 


bazeze noua codificare? Ce legitimitate nobiliară avea să 
se nască din această clasificare? 

Cincizeci de mii de persoane au fost cu certitudine 
înnobilate între 1710 şi 1790 în Franţa. Este o cifră 
considerabilă. Câte mii au trecut, în umbră, discret, de la 
cel de-al doilea ordin la starea a treia? Mutatiile sociale 
explică în mare parte variațiile atât de mari din estimări şi 
subtilitatea studierii originilor primare ale nobletei. 
Căutarea identităţii, recensământul sunt deja primele 
formulări ale unei nelinişti legate de natura ordinului al 
doilea. Reînnoirea dezbaterii istorice din secolul al XVIII- 
lea despre originea nobletei reprezintă a doua manifestare 
a eil1. 

De unde vine noblețea? Cum a apărut în Franţa? De 
unde îi vine legitimitatea? Contele de Montlosier rezumă 
astfel chestiunea: 

După cum le-a plăcut mai mult un spirit sau altul, 
seria istoricilor de diverse culori au scris istoria noastră fie 
în spiritul legilor romane, fie în sensul legilor france, fie în 
spiritul clerului, aducând o nouă confuzie pe un teren deja 
plin de confuzii. Contele de Boulainvilliers şi abatele 
Duclos, unul într-un sens nobiliar, celălalt într-un sens 
popular, au început astfel o scenă de scandal pe care 
istoriograful Moreau a accentuat-o ulterior într-un sens de 
putere absolută12. 

E drept că miza este foarte importantă şi se 
regăseşte adesea in memorii si corespondențe: 
„Feudalitatea si, alături de ea, prima nobilime erau 
instituţii barbare? Justiţia seniorilor, o uzurpare a 
autorităţii regale? Pământurile supuse unui cens anual, o 
uzurpare a drepturilor poporului?” 13, se întreabă 
Montlosier, continuând: „Era o opinie recunoscută că 
popoarele germanice, intrând în Galii, au pus mâna pe 
toate proprietăţile şi i-au transformat în şerbi pe toţi 
locuitorii [...], de aceea nu mă îndoiesc că seniorii de la 
Castel au fost cândva adevăraţi tâlhari”. Asemenea 
„descoperiri” istorice îi încurcau pe unii nobili care şi-au 
imaginat că au găsit o legitimitate în originea lor 


autentică. 

Rămâneau pentru ei valorile nobiliare, profane şi 
sacre, ce constituiau un cod moral din care îşi puteau 
alege referinţe exemplare. Astfel, onoarea, „prețuirea 
glorioasă acordată virtuţii şi curajului”, era ceea ce 
gentilomul european putea dobândi mai bun, în meseria 
armelor înainte de toate. Din onoare rezulta sentimentul 
de apartenenţă la nobilime, manifestat printr-o dublă 
ostentatie: a se simţi nobil implica o atitudine, o ţinută, un 
limbaj, un mod de a fi speciale; a fi perceput ca nobil ducea 
la un sistem de reprezentare reperabil şi acceptat de toată 
lumea, ceea ce permitea identificarea imediată a 
individului de viţă nobilă. În această căutare a identităţii, 
spectacolul ordinului, surprins în coerenţa lui, se oferea ca 
o distincţie socială, ca un principiu de legitimitate afirmat 
în practicile cotidiene. 

Imbräcämintea, de exemplu, asumă rolul distinctiv ce 
permite unitatea ordinului, într-un stil de viaţă împărtăşit, 
comun... „în societatea inegalitară, ierarhia reprezentărilor 
trebuie să  coincidă cu ierarhia socială: aceeaşi 
reprezentare o structurează [...]. Dacă nobilul este înainte 
de toate ceea ce reprezintă, iar burghezul ceea ce 
produce, primul trebuie înainte de toate să pară (paraitre), 
iar al doilea prin excelenţă să fie (étre)" 14. De fapt, Daniel 
Roche poate descrie „luxul vestimentar al nobililor [...] şi 
întinderea câtorva averi foarte mari care sugerează, chiar 
amplifică rolul fastului şi al luxului, accelerarea cheltuielii 
ostentative din mediile curteneşti” 15. În jocul perceptiilor 
sociale, este deci la fel de important să te simţi nobil şi să 
fii perceput ca atare. Totuşi, îmbrăcămintea nu este decât 
paradigma unui ansamblu mai vast, rezumat în arta 
nobiliară de a trăi. 

Remarcabilă la Paris, ea este esenţială. În provincie. 
Studiind oraşul Aix-en-Provence al secolului al XVIII-lea, 
Monique Cubells insistă pe traiul bun al slujitorilor, 
bogăţia mobilierului, valoarea colecţiilor, importanţa 
bibliotecilor, în orice caz indicatori ai cadrului de viaţă şi ai 
traiului casnic luxos dus de domnii din Parlament. Această 


artá de a trái, care se impune ca o distinctie in aparenta 
imediată, a putut fi percepută ca un semn de putere, dar si 
ca un abuz de putere. Astfel, chiar dacă faptele o contrazic 
uneori, dându-se în spectacol, nobilimea oferea 
posibilitatea de a i se realiza un portret, desigur 
caricatural, totuşi autentic în ceea ce priveşte diferitele 
elemente raportate. De altminteri, Daniel Roche evită să 
cadă în „exagerările obişnuite pe care excesele celor aleşi 
le dictează predicatorilor, moraliştilor, istoricilor prea 
atenţi la ele” 16. Este impresia lăsată de relatarea lui 
Henri Carre despre felul în care îşi petrecea ziua un nobil. 
Inainte de prânz, nimic, se pare, sau mai degrabă 
preparativele vestimentare; apoi prânzul, urmat de 
conversații în salon, lecturi, muzică, vizite la bibliotecă, 
plimbări, partide de vânătoare, jocuri (cu diverse tipuri de 
mingi, ocină, biliard, table, sah, domino); seara, după 
supeu, petreceri mondene, reprezentații teatrale, baluri 
încheie ziua. Un astfel de program, pe drept dezmintit de 
studii recente, lasă o impresie de uşurătate, de lenevie şi 
mai ales de superficialitate. Totuşi, este de netăgăduit 
faptul că elementele reţinute de Henri Carre sunt tot 
atâtea momente necesare la elaborarea unui stil de viaţă 
aristocratic si a unei sociabilitäti nobiliare. În acest sens, 
viziunea contemporanilor, apoi a istoricilor asupra 
nobilimii a putut fi eronată. Lipsa de perspectivă nu 
trimitea mai puţin la interiorizarea, pentru imensa 
majoritate a oamenilor de rând, a unui sentiment de 
distanţă socială şi de inferioritate, dorit, cultivat de 
nobilime şi trăit de nenobili la modul obiectiv al excluderii 
din grupul privilegiatilor. 

Rămâne de văzut în ce fel semnele distinctive, 
valorizatoare la origine, au sfârşit prin a-i închide pe nobili 
la sfârşitul secolului în sisteme de reprezentări cu din ce în 
ce mai multe conotaţii negative. Este important aici să 
percepem nobilimea nu ca o sumă de individualitäti, în 
cele din urmă mai virtuoase decât ne-am imaginat vreme 
îndelungată, ci ca un grup unit, solidar, elaborând un cod 
de viaţă şi supunându-se acestuia şi care, în faţa unei noi 


concepţii despre fiinţa si devenirea socială, s-a văzut 
contestat. 

Logica de grup impune în mod explicit o unitate a 
nobilimii, ceea ce ridică destule probleme la mijlocul 
secolului al XVIII-lea. Reprezentant al unui neam a cărui 
expresie vie este, receptacul al valorilor grupului, nobilul 
este teoretic egal cu semenii săi, iar emergenta 
sentimentului de unitate ar trebui să-i lege pe membrii 
celui de-al doilea ordin. Or, se dovedeşte că nu se poate 
realiza portretul nobilului, cel mult o schiţă caleidoscopică 
dezvăluind nu atât nuanţe, cât mai ales clivaje ce se 
prezintă uneori ca nişte prăpăstii de netrecut între toţi 
nobilii. 

Nobilul devine dintr-odată de negăsit sau mai curând 
apare peste tot cu un chip diferit. Contrastele sunt în egală 
măsură geografice şi istorice. Ce au în comun „nobilii 
spanioli, hidalgos, care vor considera întotdeauna lenevia 
la ţară inseparabilà de nobleţe şi orice ocupaţie 
incompatibilă cu măreţia titlurilor lor” 17 şi membrii aşa- 
numitei gentry engleze, a cărei „principală trăsătură este 
facultatea de a se adapta la realitatea economică şi de a 
primi noi membri"? Nobilimea engleză „compusă din 
oameni de afaceri, comercianţi nu se încurcă deci cu o 
mică aristocrație săracă; este adevărat că reuşita si 
privilegiile de facto ale acestei gentry sunt explicabile prin 
inexistenţa pericolului de-ale pierde prin exercitarea unei 
profesiuni incompatibile cu statutul ei” 18. Deosebirile de 
situaţii sunt importante şi nu se datorează numai 
îndepărtării geografice. 

În Franţa se pune problema unităţii şi, prin urmare, a 
coeziunii nobilimii. Pe parcursul discuţiilor apar multiple 
opoziții. Polemicile duc la ideea de confuzie şi lasă 
impresia unei explozii a ordinului. În interiorul unei 
ierarhizări foarte stricte, trebuie să deosebim nobilimea de 
curte şi nobilimea pariziană, nobilii care au o reşedinţă la 
Paris si nobilii de provincie. Modul de viaţă este 
incontestabil mai fastuos la Paris, unde participarea la 
viaţa mondenă impune un anumit nivel al averii şi 


contrasteazá neindoielnic cu modestia, chiar austeritatea 
condiţiilor de viaţă ale unei mari părţi a nobililor, în vreme 
ce la Versailles tânărul conte de Tilly observă cât e de 
dificil să fii prezentat, să obţii un rang de început, să-ţi 
dovedeşti talentele in materie de căleşti, in provincia 
Maine, la unchiul lui, preocupările sunt total diferite. Acolo 
femeile sunt cuminţi, toată lumea se culcă devreme. 
Stăpânul, ocupat tot timpul cu agricultura, „murea de frică 
să nu mă vadă pe mine, minunatul Tilly, pierind plictisit de 
viaţa la castel şi de monotonia de la ţară” 19. 

Mai important este clivajul cultural. Intr-un secol de 
mare mutație intelectuală, el pare să divizeze cu adevărat 
nobilimea, pentru că dezvăluie ori o capacitate de a se 
adapta la o gândire originală, ori, dacă nu ostilitate, cel 
puţin o necunoaştere a noilor mize filosofice şi politice, 
printre altele. 

Avem aici un element însemnat de cezură a ordinului 
nobiliar în măsura în care accesul la cultură, dobândirea, 
adoptarea unei noi concepţii, în special despre ierarhiile 
sociale, descopereau - dar nu exclusiv - niveluri de bogăţie 
diferite şi, pe termen mai lung sau mai scurt, un divorţ 
ideologic în sânul nobilimii. 

În copilărie, contele de Montlosier-fiul citeşte deja 
Pluche si Entretiens sur la pluralité des mondes de 
Fontenelle... apoi Gil Blas, Don Quijote, Gulliver, Robinson 
Crusoe... La tinereţe, cu sabia la cingátoare (avea o slujbă 
în corpul de armată auxiliar) si cu scalpelul in mână, el 
urmează un curs de anatomie şi apoi unul de chimie. „Încă 
nu-mi este de ajuns, márturiseste el; un capucin irlandez 
de treabá, confesorul familiei mele, imi propuse sá merg la 
el si să urmez un curs de drept public; mă dusei la 
capucin. Pe de o parte, cu Burlamaqui, Grotius si 
Puffendorf; pe de altă parte, cu Elementele de chimie. de 
Macquer si Beaumé, cu Disectiile anatomice, Principiile de 
chirurgie de La Faye si Anatomia lui Winslow" 20. 
Interogatiile lui se referă la religie, îi citeşte pe Voltaire, 
Rousseau, Diderot... ,Asa devenii ceea ce se chema pe 
atunci filosof. Ín opinia mea, independenta era primul 


drept al naturii, iar egalitatea dreptul natural al 
societăţilor...” 21 „Dacă Revoluţia m-ar fi surprins în 
această perioadă a vieţii mele, mărturiseşte el ironic, cred 
că aş fi spus şi aş fi făcut lucruri frumoase”. 22 Avem aici 
cuvinte lămuritoare cu privire şi la cultura întinsă a 
tânărului conte din Auvergne, şi la influenţa acesteia 
asupra opiniilor lui politice din tinereţe. 

Cu totul alţii sunt discipolii lui Vaublanc la colegiul 
de La Fleche. „Unde ajunsesem după şapte ani de educaţie 
claustrală, punând la socoteală şi cei doi ani de pensiune la 
Paris? Două cânturi din Eneida, Catilinarele, primul 
discurs împotriva lui Verres, câteva pasaje din 
Comentariile lui Cezar, iată tot bietul meu capital; totuşi, 
nu puteam pricepe cu uşurinţă decât fragmentele 
frumoase, versurile de dragoste. Căci acelea sunt atât de 
simple încât le înţelegi ca pe propria-ti limbă”. 23 Trecerea 
lui la Şcoala militară din Paris nu este rodnică. Totuşi, el se 
deschide spre lumea scrisului, a culturii într-un sens larg, 
fapt dovedit de actul autobiografic; dar câţi alţii nu s-au 
dus să populeze oraşele de garnizoană, doar cu o brumă de 
instrucţie, abia ştiind să scrie, fără a citi vreodată, mândri 
de prejudecățile lor, de certitudinile lor politice, refractari 
la orice idee de reformă adusă de spiritul veacului? 

Diferenţă de cunoştinţe, diferenţă de concepţie 
politică: filosofia Luminilor inegal răspândită pare a avea 
rolul unui factor de dezordine; şi aceasta, cu siguranţă, 
pentru că se suprapune unui alt germen de diviziune, 
preexistent secolului al XVIII-lea: cel al funcţiei nobilimii. 

Cunoaşterea, cultura induc această problemă în 
măsura in care secolul al XVIII-lea oferă multiple 
posibilităţi de a le practica şi de obţine prestigiu de pe 
urma lor. 

G. Huppert a arătat în ce fel, la sfârşitul secolului al 
XVI-lea, s-a constituit în Franţa o gentry, sigură pe 
cunoştinţele ei, pe calităţile condeiului ei şi totuşi „ruptă 
de burghezia din care provenea; negăsind sprijin în 
naţiune, ea a fost obligată să capituleze în faţa 
«purtătorilor de sabie»”. Istoricul american conchide: 


În definitiv, virtutile acestei a patra stări efemere, aşa 
cum le enumera 

Montaigne - pace, câştig, ştiinţă, dreptate, rațiune -, 
nu erau destinate să întreacă, în opinia publică, virtutile 
nobilimii: război, onoare, faptă, vitejie, forţă. Pentru a 
atinge culmea onorurilor, devenea necesar să adopti 
valorile duşmanului. Nu exista o altă soluţie decât aceea 
de a te da altceva decât eşti în realitate, de a te transforma 
în „omul amfâbie”, de a purta roba de om al legii 
dimineaţa şi costumul de gentilom seara24. 

După un veac şi jumătate, conflictul pare să fi 
dispărut. F. Bluche, J. Meyer, M. Cubells au arătat, prin 
intermediul studierii a diferite parlamente (Paris, Rennes, 
Aix), că nu mai există inegalitate între nobili „nici idei 
preconcepute negative despre nobilimea de robă, de-acum 
încolo asumată cu mândrie. „Să reținem pentru o clipă, 
sugerează M. Cubells, că, printre familiile parlamentarilor 
provensali din secolul al XVIII-lea, puţini părăsesc în mod 
voluntar domeniul justiţiei şi încă şi mai puţini în favoarea 
carierei militare [...]. Milităria nu poate fi clasată în bloc în 
raport cu justiţia: nici deasupra, nici dedesubtul acesteia, 
ci mai curând paralel”. 25 Impresia de coeziune este 
întărită prin alianțele matrimoniale încheiate între familii 
din cele două feluri de nobilime, militară şi din justiţie, 
printr-o sociabilitate în care semnele de întâietate nu sunt 
marcate de la un tip la altul. Lojele masonice sunt un 
exemplu în acest sens. 

Prezenţa în aceste societăţi privilegiate a celor mai 
ilustre case ale nobilimii de curte, a elitei magistraturii şi a 
unei - părţi din marile finanţe trebuie interpretată ca o 
dominație socială. Dacă apare egalitatea, ea nu se 
manifestă între un pair al regatului şi un negustor de 
tricotaje, între un perceptor de la finanţe şi un otetar, între 
un prim-preşedinte şi un muzician din gardă, ci între cele 
trei categorii de nobili a căror reunire însăşi conferă 
câtorva loje un asemenea prestigiu26. 

Totuşi, reflex arhaic sau semn de emergentä a unei 
noi diviziuni de identificat, prin mijlocirea 


corespondentelor si a memoriilor, dispretul faţă de 
magistrati este demn de retinut. Tánárul marchiz d'Argens 
se revoltă împotriva viitorului sáu de parlamentar: 
„Condiţia care imi era rezervată mi se părea 
înspăimântătoare; o priveam ca pe un mormânt al 
dorințelor. Viaţa voluptuoasă a unui ofiţer avea pentru 
mine mult mai multe farmece decât grija chinuitoare de a 
face instructia şi de a judeca procesele altora” 27. După 
câţiva ani, criticile altor doi nobili provensali vor fi mai 
usturătoare. Mirabeau tună şi fulgeră împotriva „celor 
100.000 de familii din sânul naţiunii care îşi împart 
drepturile noastre” şi descrie „delirul şi insolenta plebei, 
care se străduieşte să iasă din mulţime şi crede că devine 
nobilă pe baza unor scrisori date de prinţ şi plătite cu bani 
grei” 28. 

Din Bastilia, unde este închis, Sade îşi imaginează 
cuvintele pe care trebuie să le fi rostit acuzatorul său: 
„Avortonul ăsta de nimic, fără a fi nici preşedinte, nici şef 
la Conturi, a vrut să aibă drepturile unui consilier din 
Marea Cameră! [...] Un gentilom prăpădit, de la ţară, a 
vrut să intre în rândurile noastre, de ai fi zis că i-a dat 
cineva voie să ne semene; cum aşa, fără hermină şi tocă de 
magistrat?" 29. Însăşi subiectivitatea mărturiilor unor 
oameni întemnițați este interesantă, fiindcă exprimă cu 
claritate cei doi factori ai dezbinării din sânul nobilimii: 
importanţa innobilárilor în carierele administrative si 
juridice, ca şi puterea tot mai pregnantă a banului în 
ierarhii din ce în ce mai selective. O coeziune totală, 
perfectă, proclamată a nobilimii se dovedeşte a fi 
imposibilă. 

Că există o unitate a celei mai bogate nobilimi, un 
dinamism economic din partea a numeroşi întreprinzători 
de viţă nobilă, deschişi la minte, participanţi la elaborarea 
unei noi concepţii despre stat şi raporturi sociale, este un 
fapt incontestabil şi deja perceput de contemporani. Din 
această perspectivă, Sade prezintă, nu fără cinism, 
protagoniştii din 120 Journées: 

Ar fi greşit să ne imaginăm că numai plebea se ocupa 


cu perceperea impozitelor suplimentare; în fruntea ei se 
aflau seniori foarte mari. Ducele de Blangis si fratele lui, 
episcopul de * * *, au făcut amândoi averi uriaşe (pe 
vremea Regentei) fiind o dovadă de necontestat cá 
nobilimea nu neglija mijloacele de îmbogăţire pe această 
cale. Cele două ilustre personaje aveau strânse legături 
personale şi de afaceri cu celebrul Durcet şi preşedintele 
de Curval30. 

Că fracțiunea nobilimii dinamice a acceptat un nou 
cod de valori şi că a recunoscut „eminenta demnitate a 
meritului, capacitatea lui de a defini fiinţa de excepţie, de 
a o situa în afara oamenilor de rând, de a justifica 
înnobilarea” 31, că ea sfârşeşte prin a forma o „elită” cu 
cei mai bogaţi din starea a treia pare întru totul logic. 
Fuziunea poate fi cel mai bine reperată în Anglia. De pildă, 
„un negustor cumpără o proprietate funciară importantă, 
se instalează pe pământurile lui, îşi ia un aer de 
gentleman, străluceşte prin calităţile lui în materie de 
conversaţie şi primire a oaspeţilor. Isi întâmpină vecinii cu 
o artă desăvârşită şi le dă de înţeles că are strămoşi cu un 
nivel foarte onorabil [..]; persoane de familie bună si 
burghezi se pot întâlni în mare măsură” 32 şi definesc o 
nouă aristocrație. 

Conştient sau inconştient, marea aristocrație 
europeană - în deplin acord, de data aceasta, cu 
administratiile monarhice - se solidarizeazà cu puterile 
financiare si tinde din ce in ce mai mult să confunde 
fenomenul nobiliar cu bogăţia. Quesnay explică: „O 
nobilime cu origine obscură şi de o condiţie incertă pune 
mai puţin preţ pe consideraţie, în vreme ce bogăţia şi 
renumele caracterizează înalta nobilime, marii noştri 
proprietari, magnații noştri” 33. Consecința politică a 
acestei stări de fapt a fost tentativa de excludere a tuturor 
nobililor incapabili să-şi susţină rangul din punct de vedere 
economic. 

Şi aceasta fără a conta pe capacitatea de rezistenţă 
dovedită de nobilimea considerată săracă, exclusă de la 
funcţiile de prestigiu şi de conducere, marginalizată şi 


adesea umilită. Deşi rămasă fără bani, o plebe nobiliară 
„cu sentimentul singularitätii şi al distanţei si care nu îşi 
amestecă niciodată sângele cu cel al nobilimii înstărite” 34 
continuă să existe. G. Chaussinand-Nogaret apreciază că o 
mie de familii (cel puţin) aveau venituri mai mici de o mie 
de livre. „Cei mai fericiţi sunt ţărani, cei mai de plâns îşi 
ascund sărăcia”. 35 

Fireşte, J. Meyer a nuantat sensul dat termenului 
„sărăcie”. „In afară de o nobilime realmente mizerabilă, în 
sensul cel mai exact al cuvântului, există o nobilime care 
se simte săracă, în funcţie de nevoile ei particulare, fără ca 
din acest motiv starea a treia şi mai ales oamenii de la ţară 
să resimtă respectivul nivel de «bogăţie» ca fiind tipic 
pentru sărăcie. Mizerie reală şi mizerie relativă...” 36 Nu 
este mai puţin adevărat că nobilimea nu atât de săracă pe 
cât se credea a perceput ameninţarea la adresa statutului 
său şi a dezvoltat un discurs împotriva celor mai avuti, dar 
cu o origine nobilă îndoielnică sau recentă. Nu este exclus 
ca, treptat, această percepţie să fi fost astfel împărtăşită 
de cei ce trăiau zilnic alături de asemenea nobili în oraşele 
mici, burguri şi sate. 

Două sisteme de gândire au trebuit să coabiteze în 
acelaşi ordin, unul instruit, aristocratic, celălalt formulat 
de nobilimea sărăcită în care identitatea socială se baza pe 
trecut, demnitate, reputaţie. În ce măsură acest discurs nu 
era împărtăşit de marea majoritate a populaţiei? Sătenii 
din Montlosier „recunoşteau între ei un fel de nobilime - 
caracterizată, ca pretutindeni, prin vechime, probitate şi 
merit; când astfel de calităţi erau de multă vreme 
transmise din tată în fiu, ele păreau ereditare în familie. 
Averea figura în plan secundar; mă refer la noua avere; era 
mai rău când se credea că a fost dobândită pe căi 
necinstite” 37. 

Luptă între nobilimi... terminată cu implozia celui de- 
al doilea ordin, dezmembrat în certurile lui. Care putea fi 
partea de iluzie, de ideal, de speranţă împărtăşită de cele 
6.500 de familii intrate în rândul nobilimii în cursul 
secolului al XVIII-lea prin cumpărarea de funcţii 


innobilatoare, prin scrisori de innobilare, intr-o mai micá 
măsură prin uzurpare38, cu nobilii săraci care nu mai 
aveau decât amintirea a ceea ce fusese faima lor de altă 
dată? 

Prea multă vreme neglijată, prea multă vreme 
descrisă prin prisma celor câteva exemple scandaloase sau 
mizerabiliste, nobilimea  sărăcită constituie un grup 
important în funcţie de regiuni, grup ce trebuie să fi 
influenţat percepţia globală a ordinului. „Inmulţirea rapidă 
a nobilimii bretone se explică in parte prin abundența 
nobilimii sărace care formează o adevărată plebe nobiliară. 
O treime din nobilimea din Saint-Brieuc se află la nivelul 
cerşetoriei”. La Plouha, numai două familii plătesc 30 de 
livre capitatie, una 22 de livre, alta 15 livre, unsprezece în 
schimb 9 livre, patru plătesc patru livre şi zece soli, iar 
douăzeci şi patru de familii din patruzeci şi şase sunt în 
imposibilitatea de a plăti. La prima treime se adaugă cei 
care plătesc sub 10 livre: 40% din totalul diocezei. Astfel, 
incluzând şi cei 7% plătitori între 10 şi 20 de livre, 
nobilimea săracă, pe care de multe ori nimic nu o 
deosebeşte de restul populaţiei ţărăneşti - după cum 
constată proverbele din zonă: ,Noblaz plouha, noblaz 
netia” -, atinge totalul neobişnuit de 77%39. Avem de-a 
face cu un fenomen extrem, încă atenuat de posibila 
„adormire” a nobilimii bretone care permite activităţile de 
obicei interzise ordinului atunci când dificultăţile 
economice sunt prea mari. 

In alte regiuni, spectacolul sărăcirii nobilimii are 
consecinţe politice mai importante. In Provence, 
dezordinea economicä a câtorva seniori din Lubéron 
elibereazá comunitätile sätesti de orice idee de respect 
exagerat sau deferentá faţă de stăpânul lor aflat în derivă 
economică. Cazul marchizului de Sade, studiat de M. 
Vovelle, este elocvent. „Dacă Lacoste nu l-a renegat pe 
marchiz, aceasta poate pentru că, fără zarvă, profitând de 
absenţa seniorului, satul şi-a făcut pur şi simplu 
prerevolutia". 40 înmulţirea proceselor între săteni si 
seniori, numeroasele plângeri împotriva oficiilor de justiţie 


seniorialà atestă ruptura, provocată de falimentul nobiliar, 
în sânul structurilor tradiţionale. Desigur, contra-exemple 
de prosperitate economică, de simbioză reuşită între 
ordinele seniorial şi sătesc ar putea fi invocate din belşug. 

Nu ne propunem aici să evaluăm, să numărăm nobilii 
săraci, să-i comparăm cu cei bogaţi, iar după aceea să 
tragem concluzii sistematice; si nici să descoperim 
individualitáti declasate pentru a sustine ideea decadentei 
celui de-al doilea ordin. In acest plan, pare la fel de 
zadarnic să schitàm „declinul nobilimii” sau o „ascensiune 
a ordinului” de-a lungul secolului Luminilor. Verificarea 
unei teze sau a celeilalte prin exemple interpuse nu este 
neapărat edificatoare...; dar, de fapt, este; ea dezvăluie că 
nobilimea nu mai funcţionează ca un grup social omogen şi 
că secolul, cu noutăţile lui, a dezbinat ordinul al doilea în 
tot atâtea destine individuale uneori opuse. 

A ştiut oare nobilimea să se adapteze la noua 
concepţie care face din individ, din funcţia lui economică, 
din valoarea sa monetară, din ştiinţa lui bazele unui 
clasament social original? S-a recunoscut ea în suma 
diferenţelor extreme? A existat o adevărată conştiinţă de 
apartenenţă la acelaşi grup între cei ale căror „cariere 
oscilante traduc instabilitatea situaţiei materiale, sociale şi 
politice a nobilimilor europene” 41 şi cei ce au fost 
susţinătorii unei noi forme de putere, călăuziţi de o 
filosofie mai filantropică? 

Nobili ai luminii, nobili ai întunericului... - ar putea fi 
stabilită dihotomia între o parte a aristocrației luministe si 
o minoritate a nobilimii mediocre, a cărei dificultate de a fi 
exprimă o reală declasare. Două grupuri care traduc 
diferenţele sociale în cadrul aceluiaşi ordin. 

Printre nobilii dinamici, se detaşează trei portrete: 
industriaşul, proprietarul funciar şi militarul. Datorită 
lucrărilor lui G. Richard, au putut fi studiate aproape o mie 
de familii nobile: ele sunt implicate în mutatia economică 
din secolul al XVIII-lea, care trece prin dominaţia asupra 
comerţului colonial, inovațiile în sectoarele industriale 
total reinnoite, cum ar fi metalurgia, textilele, chimia sau 


minele. 

Crearea unui aparat legal pe parcursul aproape al 
unui secol, cu scopul de a înlătura obstacolul interdictiilor 
de a practica unele meserii, permite nobililor să se ocupe 
de comerţ maritim din 1669, să devină armatori şi 
constructori navali din 1681, să încheie asigurări maritime 
din 1686, să intre în comerţul en gros din 1701 şi, în 
sfârşit, în domeniile manufacturier şi bancar din 17 6742. 
De-a lungul secolului al XVIII-lea, se formează o adevărată 
nobilime de afaceri, burgheză prin preocupări, feudală prin 
motivații.  „Convertindu-se la capitalismul industrial, 
aristocrația proprietară de pământuri îşi asigura 
perenitatea si îşi păstra în societatea în devenire primul 
loc deţinut şi în cadrul Vechiului Regim”. 43 

Familia Dietrich din Alsacia oferă exemplul cel mai 
potrivit. Jean al III-lea Dietrich (1715 - 1795) a primit 
moştenire forjeriile şi minele din Jaergerthal. Asociat cu 
bancherul Herman, a putut aduna 1 100.000 de livre 
necesare pentru cumpărarea de pământuri, finanţarea 
inovatiilor, realizarea construcţiilor. Consacrarea socială se 
produce în 1761, odată cu obţinerea scrisorilor de 
înnobilare. Atunci Jean al II-lea rupe orice legătură cu 
ceea ce îi aminteşte de originile burgheze, pentru a se 
dedica exclusiv domeniului său funciar şi industrial. Nu 
după mult timp, cel denumit „regele fierului” posedă cinci 
furnale înregistrate în toată circumscripţia financiară, 
comandă 1.500 de muncitori şi 300 de mineri. Fiul lui, 
Philippe Frederic, inspector al minelor, forjeriilor şi 
uzinelor din Franţa, era gata să preia succesiunea44. 

La cealaltă extremitate a Franţei, în administrarea 
domeniului funciar, de data aceasta, nobilimea prezintă 
unul dintre cele mai valorizatoare aspecte. La sud-est de 
Toulouse, la Vieillevigne, un sat de câteva sute de locuitori, 
marchizul d'Escouloubres iese în evidenţă cu o avere 
considerabilă. In afară de domeniu, marchizul posedă 
şapte ferme, dintre care trei arendate, iar acestea îi aduc 
anual şase mii de livre. Trebuie să le adăugăm toate 
drepturile senioriale, censul, taxa pe moară şi cuptor, 


răscumpărarea feudală, impozitul perceput din mostenirile 
scoase la vânzare, zeciuiala pe recoltă, corvoada şi dreptul 
de vânătoare45. S-ar părea că acesta nu este un caz unic 
în mediul rural din regiunea Toulouse. In jurul oraşului 
Bordeaux, în Rennes, R. Forster a regăsit urmele aceleiaşi 
vitalitáti. Pentru istoricul american reacţia seniorială este 
în realitate o savantă adaptare la piaţa agrară în plină 
expansiune [...]. Adaptarea implică aplicarea unui anumit 
număr de metode la domeniul apropiat, în special întărirea 
titlurilor  senioriale, urmărirea ţăranilor  indatorati, 
înlăturarea drepturilor comunale, împrejmuirea pajiştilor. 
Proprietarul feudal înţelege, pe deasupra, să-şi exercite 
influenţa în parlamentul local; în comerţul urban, el este 
susținătorul teoriilor fiziocratice cu privire la „preţul bun 
al grânelor”. O asemenea activitate nu dă impresia de 
clasă absenteistă pe pământurile sale sau fosilizată în 
arhaismele ei46. 

Totuşi - şi R. Forster evidenţiază singur ambiguitatea 
-, este posibilă sugestia că acest dinamism s-a născut şi 
dintr-o formă de mimetism al modului de viaţă burghez 
care, de-a lungul veacului, i s-a impus celui de-al doilea 
ordin, cu valorile de disciplină, administrare riguroasă, 
cumpătare. De fapt, nobilimea şi-ar fi adaptat noile 
instrumente de putere (pământul, dreptul feudal) la o nouă 
etică. Mai mult chiar, ea ar fi sacrificat un prestigiu 
simbolic bazat în mare parte pe stabilitate, pe echilibrul 
raporturilor întreţinute cu comunităţile săteşti, în favoarea 
constituirii unui capital economic ce o apropia de 
burghezia căreia îi devenea rivală în afaceri. 

Întrevedem consecinţele politice, iar problema merită 
să fie pusă în măsura în care sugerează că dinamismul şi 
vigoarea nobilimii au putut fi o recunoaştere tacită a 
superiorității economice si sociale a unui alt model. Cum 
putea nobilimea să negocieze imburghezirea de facto? Pe 
termen lung, nu exista riscul pentru nobili de a evoca 
legitimitatea puterii lor făcând trimitere la o gândire 
elaborată in afara  prejudecátilor feudale sau a 
prerogativelor nobiliare? Nu în aceasta constă, de 


asemenea, ambiguitatea reformei militare din 1781? 

Dacá nobilul este uneori angajat in mod fericit în 
aventura economică sau agronomică, cariera militară este 
în principiu ceea ce trebuie să-l reţină, pentru că prin ea 
îşi justifică toate privilegiile şi adevărata valoare. 
,Nobletea adevărată de la arme vine şi prin ele trebuie să 
se menţină. A duce războiul este în acelaşi timp condiţia 
esenţială a existenţei şi a duratei sale”. 47 

In ciuda acestei observaţii de principiu, realitatea 
carierei militare nu a fost întotdeauna atât de strălucită. 
Memoriile scot la iveală dezamăgiri frecvente, cariere 
abandonate prea repede. Contele de Tilly prezintă astfel 
viaţa de garnizoană: 

Ajunsei la Falaise, entuziasmat de minunata mea 
aventură, extrem de mulţumit de mine şi convins că mă voi 
ocupa de lucruri importante [...]. Viaţa pe care o duceam 
acolo era foarte diferită de ceea ce văzusem până atunci 
[...]. Dragoni härtuiti tot timpul, ofiţeri nu tocmai amabili 
cu nou-venitii, foşti soldaţi în 

Legiunea străină îmbătrâniţi în funcţii subalterne 
[...], aspecte militare de învăţat până în cele mai mici 
detalii, un orăşel cam prăpădit, câteva femei drägute 
destul de bine păstrate, celelalte care nu aveau nevoie să 
se păstreze, bărbaţi cărora parizienii se întreceau în a le 
considera chipurile ca fiind de pe lumea cealaltă48. 

Criticile împotriva oamenilor în uniformă sunt severe. 
Este adevărat că armata nobililor de ţară nu este 
întotdeauna exemplară. „În Eu, în 1756, locotenentilor şi 
căpitanilor li se părea o dovadă de deşteptăciune să arunce 
cu un fel de artificii pe ferestrele deschise ale caselor 
burgheze”. În alte părţi, ni se spune, în 1761, tânărul nobil 
în uniformă „se laudă că nu a ţinut cont de ordinele 
domnului Intendent; nu crede că are obligaţia de a fi la fel 
de supus ca un nenobil” 49. 

O carieră mediocră, rare acte de bravură, o situaţie 
pecuniară adesea degradată, nici măcar compensati după 
întoarcerea lor la viaţa civilă: „Provinciile sunt intesate de 
Crucea Sfântului Ludovic, de oameni cu pensii, care nu au 


mai mult de patruzeci de ani si sunt în puterea vârstei si 
care pot incá sluji mult si bine. Sunt oameni nefolositori 
statului, fiindcă îl ruineazá si il necinstesc, ei nefiind nici 
cetáteni, nici in situatia de a profita de favorurile 
dobândite” 50. 

Dacă există un impas, el se datorează si faptului că 
nobilii sunt din ce în ce mai îndepărtați de la exerciţiul 
militar din cauza sărăciei lor, pentru a fi înlocuiţi de 
nenobili înstăriți. Or, „trebuie căutat un expedient pentru a 
da nobilimii sărace mijloacele de trai, întrucât ea nici nu-şi 
doreşte altceva decât să slujească” şi apoi, dacă nicio 
resursă nu le este rezervată nobililor, „prin asigurarea unei 
educatii si a posibilităţii de a lupta în acest serviciu, ei 
devin oameni pierduţi pentru cauza regelui. lar numărul 
lor nu-i decât prea mare...” 51. 

Meseria armelor revine de drept nobilimii, nicio 
introducere a unui nou parametru - nici chiar puterea 
banului - nu ar putea fi acceptată fără a slăbi întregul 
ordin. Ceea ce era de înţeles şi acceptabil în conducerea 
afacerilor şi administrarea domeniului funciar este aici de 
neconceput. 

Nobilimea este înjosită când se vede spoliată de 
locurile pe care strămoşii săi le-au ocupat şi asimilat în 
sângele lor. Averile care corup totul şi dărâmă toate 
barierele înălțate între cetăţeni de către onoare si glorie 
au devenit astăzi un motiv suficient pentru a avea pretenţii 
la toate posturile. Nu degeaba prezic urmarea funestă a 
acestei confuzii în ranguri; ea determină eforturile 
nobilimii de a-şi menţine distincţia care ar trebui s-o 
despartă pe vecie de plebe; reclamatiile, intriga şi 
mijloacele lăturalnice sunt puse în joc pentru a se ridica şi 
a părăsi locul onorant cândva, dar demn de dispreţ de 
când alţi oameni au dreptul de a-l ocupa52. 

Reacţia împotriva acestei confuzii culminează în 
1781. In acel an, noul regulament militar stipulează că 
obţinerea gradului de ofiţer nu este posibilă decât pentru 
gentilomii capabili să aducă dovezi că au patru ascendenți 
nobili pe linie paternă. David Bien a arătat că reforma nu 


era indreptatá impotriva nenobililor: ,comitetul armatei 
care a discutat si adoptat regulamentul de la Ségur stia 
foarte bine cá, de multi ani, corpul ofiterilor se recruta 
aproape în întregime din rândurile nobilimii” 53. În 
realitate, voinţa de a îmbunătăţi soarta ofiţerilor dându-le 
un statut indiscutabil trecea prin constituirea unui grup 
omogen, motivat, calificat din punct de vedere profesional, 
recrutat în funcţie de cele patru grade de nobleţe. Aşadar, 
cine sunt vizati? Noii nobili, innobilatii... 

Ceea ce vedea armata era un grup de civili uniform 
în sine si egal ca avere: toti membrii şi-au putut cumpăra 
posturi costisitoare si toti sau aproape toti aveau fii care îşi 
permiteau să acopere cheltuielile pentru serviciul militar 
al unui ofiţer. Unele familii abia îşi părăseau prăvălia, alţii 
erau fixati acolo prin practicarea dreptului şi a meseriilor 
judiciare [...]. Dacă armata a dorit să elimine din corpul 
ofiţerilor nu pe nenobili, ci pe nobilii bogaţi şi cu o 
formaţie nemilitară, atunci regulamentul de la Segur era 
eficace54. 

Astfel, obiectivul reformei, exprimat in 1781 si impus 
nobilimii, se dovedea pozitiv în sine pentru că relua în 
calcul unul dintre aspectele filosofiei Luminilor: calitatea 
educaţiei, a formaţiei, a mediului pentru ameliorarea 
meseriei armelor, din ce în ce mai mult considerată o 
profesiune. Totuşi - ca în cazul nobililor seniori din 
Toulouse -, nobilimea militară se lăsa influenţată de 
spiritul secolului în afirmarea unui model în mod inevitabil 
şi logic perceput ca retrograd: cerința de a face dovada a 
patru ascendenți nobili pentru a putea deveni ofiţer. 

Trei posibili nobili, trei aristocrați exemplari: 
industriaşul, gentilomul de la ţară si ofiţerul nou, 
reflectare a unei elite instruite. Ei nu epuizează în niciun 
caz galeria de portrete. 

La cealaltă extremitate a ordinului, în umbra 
marginalitátii, o imagine de dezordine nu mai putin reală, 
de contestare şi răzvrătire surdă, se impune ca un fapt 
nobiliar la fel de autentic ca reusitele precedente. Dacă 
termenii „decădere” si ,decadentà" trebuie evitati pentru 


cà trimit la conceptii morale, cel de ,declasare" pare 
potrivit pentru a descrie o realitate socialà care s-a impus 
in a doua jumätate a secolului al XVIII-lea. Pentru cei mai 
săraci, declasarea este trăită ca o fatalitate, „nobilimea se 
dizolvá continuu in masa comuná, de ránd'. Totusi, 
numerosi sunt cei ce se agaţă de titluri, ultimul suport al 
demnităţii lor, ultim recurs înaintea stării de mizerie totală. 

În 1765, patru fraţi Parigny participă la războaiele 
din Germania; unul singur scapă cu viaţă şi se întoarce pe 
domeniul său de la Sainte-Maure din Touraine. Acolo îl 
aşteaptă greutățile: terenurile cultivabile lăsate în 
paragină vreme de douăzeci şi cinci de ani, „casa cu totul 
ruinată şi deschisă tuturor, cu lemnăria furată în mai multe 
locuri, la fel ca uşile, ferestrele, obloanele, încuietorile, 
până şi învelitorile de pe acoperiş, hambarul şi grajdul în 
întregime distruse, iar toţi pomii fructiferi tăiaţi”, scrie 
fostul militar, în 1766, către funcţionarul superior de la 
Controlul General. Reparatiile, defrişările, însămânţările îl 
obligă să facă datorii. 

În 1771, situaţia s-a înrăutățit. Cămătarul a câştigat 
un proces împotriva lui şi îl persecută. Între timp, grajdul 
şi jumătate din hambar s-au prăbuşit. Ce puteau crede 
lucrătorii, sătenii, fermierii despre acest spectacol al 
sărăciei care, deşi asumat cu demnitate, dezvăluia o 
declasare de necontestat? Pe ce legitimitate se putea baza 
această nobleţe? între mila lucrătorului şi înverşunarea 
cămătarului, cât loc mai este pentru respect sau pur şi 
simplu pentru recunoaşterea socială asociată statutului 
nobiliar? Măcar Parigny a ştiu să-şi păstreze onoarea: 
niciodată nu i-a lipsit onestitatea. Şi atunci, ce să crezi 
despre toţi cei care, comportându-se ca nişte oameni în 
afara legii, vor schiţa imaginea unei delincvente tipic 
nobiliare? 

Reprezentările lor sunt numeroase. Uneori au fost 
exagerate. Totuşi, ele există şi constituie un fascicul de 
indicii, reflectări a ceea ce J. Meyer a numit „dificultatea 
de a fi a nobilimii din secolul al XVIII-lea”. Că asemenea 
delicte aparţin unei minorităţi este evident; că ele 


dovedesc, din partea celor ce le comit, o separare de cel 
de-al doilea ordin sau incapacitatea lor de a-si tine rangul 
este la fel de clar. Ín aceste conditii, este aproape normal 
ca faptele scandaloase sá fie amplificate, uneori deformate, 
pentru cá ele sunt opera celor a cáror functie consta in 
reproducerea virtuoasá a unui model social pe care au 
refuzat să şi-l asume. Atitudinea lor concretiza posibila 
cădere a nobilimii. 

Cazul duelului este revelator. Ar fi cu putinţă să 
considerăm că practica lor a fost în mare măsură 
abandonată de la sfârşitul secolului al XVII-lea. Or, rare 
sunt memoriile în care să nu fie vorba de duel. „Oamenii se 
bat în săbii cu sau fără rost, până şi avocaţii trag spada din 
teacă, uneori cu folos împotriva militarilor”. 55 Contele de 
Montlosier, care nu are nimic dintr-un duelist, este obligat 
să se bată în două rânduri. Fratele lui, omorând într-o 
încăierare un tânăr de familie bună, a pricinuit multe 
necazuri alor săi. Tilly confirmă impresia: „Franţa este 
patria duelurilor [...]. Nicăieri în altă parte nu am întâlnit 
funesta susceptibilitate, trista dispoziţie de a te crede 
insultat si de a dori să stergi o ofensă [...]. Nu spun cá 
această clasă (duelistii) era numeroasă, dar exista si era o 
dovadá in plus a maniei duelurilor in natiune si a 
prejudecátii care aproape cá legiferase tacit că nimic nu 
era mai nobil si mai grandios decât acest fel de bravură”. 
Alti observatori au descris bine incárcátura simbolicá de 
răzvrătire continutá in duel şi periculoasă pentru un grup 
deja puternic minoritar56. 

Alte comportamente, mai primejdioase, descalifică în 
mod păgubitor ansamblul ordinului. În 1737, are răsunet 
afacerea Beaulieu de Montigny. Tânărul ofiţer omoară un 
sot care nu acceptă să fie înşelat... în ciuda intervențiilor 
familiei, curtea îl condamnă la moarte prin tăierea capului. 
In 1768, în plină stradă Saint-Honore, tânărul duce de 
Fronsac, fiul mareşalului de Richelieu, răpeşte o tânără; 
poliţia o găseşte în apartamentul unui proxenet. Presiunile 
pentru a înăbuşi afacerea au fost destul de mari, fiindcă 
„lumea cârteşte neîncetat, relatează librarul Hardy, când 


rămâne nepedepsitá o crimă îngrozitoare comisă de o 
persoaná importantà, care i-ar fi atras cele mai aspre 
pedepse oricui altcuiva". În escaladarea violentei, cazul lui 
Victor Ysoré, marchiz de Pleumartin, este unul dintre cele 
mai semnificative. 

Îi plăceau poantele cam crude [..]. Una dintre 
distractiile lui preferate consta în a agäta un ţăran de 
vârful unui turn, ameninţându-l că îi dă drumul în gol. 
Totuşi, ruptura cu morala, cu ordinea publică se produce la 
9 martie 1753, când patru portărei au fost torturați de 
marchiz. Pe 10 iunie 1754, ofiţerul de poliţie din 
Chitellerault vine să pună mâna pe delincvent; acesta din 
urmă ucide doi oameni şi îl răneşte grav pe un al treilea; 
arestat în cele din urmă în ianuarie 1755, moare în celulă 
înainte de a fi executat57. 

Două cazuri de  declasare nobiliară, foarte 
spectaculoase, rezumă impasul unei anumite nobilimi. 
Marchizul de Sade şi contele de Mirabeau oferă o mărturie 
instructivă în atitudinea lor exagerată: ori adoptă 
comportamente reacționare, agátàndu-se de privilegiile lor 
şi negându-şi astfel marginalizarea, ori, asumându-şi 
căderea socială, ei doresc şi prevăd căderea unui regim 
care nu le mai garantează un statut privilegiat. 

Când marchizul îi scrie soţiei: „Credeţi-mă, am dat 
destule spectacole în Dauphine şi Provence. Valence m-a 
păstrat în arhivele ei alături de Mandrin” 58, dezonoarea 
unei întregi familii este perceptibilă; declasarea se 
manifestă public, ca un scandal social: în orice caz, ea este 
trăită ca o tâlhărie. 

Traiectoria acestor coborâri sociale oferă paralele 
bine puse în evidenţă de M. Vovelle. Pentru cei doi nobili, 
instabilitatea stării lor începe cu o „catastrofă economică”. 
Şade este incapabil să-şi administreze corect pământurile: 
dacă în 1769 venitul lui este de 13 329 de livre, peste 
douăzeci de ani nu este decât de 14 425. „Stagnarea într-o 
vreme când renta progresează pretutindeni este deja 
indiciul declinului”. 59 Pentru Mirabeau, falimentul este şi 
mai evident. Când venitul anual se ridică la 27.000 de 


livre, între 1772 si 1774, contele acumuleazä 161 116 livre 
datorii60. Dezordinea în domeniul funciar este 
edificatoare: delictele forestiere se înmulţesc, ca şi 
procesele între comunitatea sătească şi senior. „Nobilimea 
cheltuitoare, spoliatoare, frivolă lasă una dintre cele mai 
josnice imagini despre clasa sa, sacrificându-şi bunurile 
pentru petrecerea mondenă. Dolce uita obligă...” 61 

Inchisoarea este un alt stigmat al declasării. Cei doi 
rebeli suportă umilinţa închiderii la Bastilia, la Vincennes, 
la Pontariier, la castelul d'If, ca şi excluderea din grupul 
lor. Aici s-ar putea opri descrierea alungării instigatorilor 
la dezordine. Totuşi, noţiunea ,declasare" se imbogáteste 
prin faptul că cei doi libertini au elaborat un sistem de 
gândire care transforma excluderea lor în instrument de 
critică socială. „Libertinul nu numai că se exclude, dar are 
şi posibilitatea să se excludă”. 62 

Prin urmare, poziţiile lui Şade faţă de religie sau cele 
ale lui Mirabeau faţă de arbitrarul monarhiei pot fi înţelese 
ca tot atâtea manifestări tintind să le transforme 
„decăderea” în destabilizare a ordinii aflate la putere. 

Dezordinea sexuală devine, în realitate, un 
comportament politic. Pentru cei doi nobili, budoarul 
constituie un câmp experimental unde pulsiunile sexuale 
mimează situatiilerezultate dintr-un conflict cu puterea: 
rolurile amoroase sunt distribuite în funcţie de o 
inegalitate socială clar exprimată  (stăpân/sclav; 
opresor/oprimat; călău/victimă). Sadicul simte plăcerea în 
căderea, umilinţa, pierderea demnităţii victimei sale; 
,masochistul” se bucură de durere, în supunere si 
acceptare a propriei pierzanii. Mirabeau şi Şade au simţit 
fizic, dar şi în literatura lor logica puterii. Perversiunile 
imaginate şi descrise de cei doi nobili sunt manifestările 
acelei sexualitäti zbuciumate, exuberante, „periferice”, 
după expresia lui Foucault; ele sunt reflexul unei declasări 
umilitoare ce dezvăluie adevărul relaţiei lor cu lumea: 
dificultatea raporturilor familiale (Mirabeau este urmărit 
de mânia tatălui, înarmat cu mai multe ordine de arestare 
semnate de rege şi refuzând să-l ajute în eşecurile lui 


financiare; Sade - neîncetat persecutat de familia de 
magistrati a nevestei) este expresia unei duritäti a 
raporturilor sociale in astfel de grupuri restránse. ,De 
exemplu, este limpede că reluarea obsedantă a incestului 
în Les Prosperites du vice de Sade şi în Le Râdeau leve de 
Mirabeau nu are alte semnificaţii, alte funcţii decât de a 
reprezenta imposibilitatea unei integrări fericite”. 63 

Descriind cruzimea si severitatea  libertinului, 
marchizul le sugerează pe cele ale tuturor deţinătorilor 
unei puteri, a fortiori politică. Izolat, declasat, libertinul (în 
mai multe rânduri, justiţia a trebuit să intervină din cauza 
unor violenţe comise asupra unor femei sau fete în 1768, 
1774, 1775) poate descrie după plac motivațiile călăului64. 
„Boala socială” nu atinge oare apogeul în acea dimineaţă 
de 27 iunie 1772 când, biciuit de prostituate şi sodomizat 
de valetul său, Şade, în ridicolul travestirii, îi spune lui 
Latour - servitorul lui - „domnule Marchiz” 65? 

În acest sens, literatura lui Şade este un negativ: 
descriind mecanismele puterii, ea dă posibilitatea de a le 
răsturna. Pentru Mirabeau, declasarea, apoi despărţirea de 
nobilime, asumate în răzvrătirea împotriva ordinii, capătă 
un aspect mai curând politic, dar nu mai puţin violent. Din 
1776, atacă regimul monarhiei absolute şi îl compară cu 
„despotismul care nu este o formă de guvernământ [...]; 
dacă lucrurile ar sta aşa, ar fi o hotie criminală împotriva 
căreia toţi oamenii ar trebui să se unească” 66. 

Din portretele de mai sus reiese impresia de explozie 
trăită şi suferită de nobilime. Totuşi, toti sunt nobili, fapt 
pe care îl revendică şi, tocmai prin aceasta, împiedică 
realizarea unui tablou exact: portretul nobilului nu poate fi 
făcut. Or, în realitatea de necuprins, toţi se recunosc ca 
fiind de viţă nobilă întrucât sunt şi produsul unui discurs 
ideologic care îi uneşte, îi identifică, le asigură o 
superioritate socială, îi justifică în trecut, prezent şi 
timpurile viitoare. 

Dar, de îndată ce se întâmplă ca producătorii 
discursului să se schimbe sau adevărurile considerate 
intangibile şi necontestate să fie puse în discuţie, o dată 


demascat, caracterul eterogen al celui de-al doilea ordin 
reveleazá imediat clivajele profunde ale clasei si lumineazá 
dintr-o nouá perspectivá destinele frânte ale nobilimii. 

Este posibil să susţinem că această färâmitare nu 
datează neapărat din secolul al XVIII-lea. Multitudinea 
condiţiilor nobiliare este deja atestată în secolul al XVI-lea, 
apoi în al XVII-lea. O criză de identitate şi de legitimitate a 
nobilimii nu este, desigur, un fenomen nou. Intre 1560 şi 
1650 

nobilimea se îndoieşte de ea însăşi, se caută, se 
defineşte spre a se linişti, se închide într-o puritate 
iluzorie, se agaţă de simboluri învechite [...]; în vreme ce 
este incapabilă să-şi asigure o doctrină şi o organizare 
politică, competenţa administrativă îi scapă; însă prestigiul 
ei rămâne la fel de mare în restul societăţii, deţine 
întotdeauna şi pretutindeni mari fragmente ale puterii, 
forța economică se menţine solidă şi uneori se intáreste67. 

În mare parte, după terminarea războaielor civile şi a 
Frondei, aceasta se explică prin concentrarea la curte a 
nobilimii. Înlăturată de la putere, ea devine grupul cel mai 
rásfátat, protejat in statutele lui; îndepărtată din afaceri, 
ea se apropie de persoana regelui; ţinută la distanţă de 
luarea deciziilor, ea impune un stil de viaţă care 
străluceşte deasupra ansamblului regatului. Destinele 
multiple ale nobililor erau sublimate prin referinţa 
comună, curtea, de unde proveneau modele ce puteau fi 
urmate, comportamentele care puteau fi adoptate, copiate, 
imitate68. Totuşi, nobilimea suferea de o lipsă de 
reprezentare politică. Curtea nu putea fi locul de elaborare 
a unui discurs ideologic, unind nobilimea într-un sistem de 
revendicări coerente. De fapt, nicio instituţie a regalității 
nu exprimă oficial programul politic al celui de-al doilea 
ordin. Chiar dacă parlamentele sunt compuse cu precădere 
din nobili, ei nu se exprimă în numele întregului grup. În 
Franţa, nu există Camera Lorzilor, ca în Anglia, „nicio 
aristocrație organizată, ca în Veneţia, capabilă să exprime 
interesele grupului în ansamblu. 

Or, în secolul al XVIII-lea, când viaţa de curte îşi 


pierde superbia, raportul dintre stat si nobilime nu poate 
deveni decât tensionat. Din ce în ce mai criticati si 
contestati, cei de viţă nobilă nu dispun de mijloacele 
oficiale pentru a-şi formula apărarea si a-şi manifesta 
coeziunea, puterea în calitate de grup solidar si unit si 
trebuie să se mulţumească doar cu o binevoitoare 
protecţie regală care nu poate oculta diferenţele din 
interiorul nobilimii. Tocqueville remarcă împărţirea din ce 
în ce mai pregnantă între ,innobilati şi nobili străvechi, 
aristocrați bogaţi si cei de viţă nobilă, tot mai numerosi, 
care sărăceau pretutindeni exact în măsura în care îşi 
pierdeau puterea” 69, fără ca o instituţie să poată 
revendica posibilitatea de a structura nobilimea, 
propunându-i o coerenţă politică în faţa criticilor din ce în 
ce mai vehemente începând cu 1720. 

Este cu putinţă să desluşim o unitate a ordinului în 
personajele cu temperamente opuse, în destinele atât de 
diverse, în situaţiile sociale şi îndeosebi economice atât de 
diferite? 

De fapt, nobilul poate fi perceput şi înţeles dacă îl 
resituăm într-o reţea de relaţii interactive între real şi 
imaginar, discurs şi practică. De exemplu, dacă există un 
stil de viaţă nobiliar, unificator, recunoscut, în schimb, 
parcursurile biografice sunt în mare măsură eterogene. La 
fel, dacă există o gândire al cărei scop este de a conferi 
omogenitate ordinului, nobilii sunt departe de se pune de 
acord asupra valorilor pe care trebuie să le împărtăşească. 
În definitiv, nu ar putea exista o descriere obiectivă a 
practicilor, opusă realităţii subiective a unui discurs 
ideologic. Dimpotrivă, nobilul poate fi înţeles într-o 
interacţiune constantă între modurile de viaţă codificate, 
integrate într-un sistem de valori şi de idei pe care îl 
aplică, adoptă sau foloseşte. Perioada de intensă reflecţie 
care începe în jurul anului 1720 se afirmă, aşadar, pentru 
cei de viţă nobilă ca fiind marcată de o profundă mutație 
intelectuală şi, cu certitudine, de însemnate schimbări de 
percepții culturale ale fenomenelor sociale, ducând la o 
transformare radicală a valorilor de recunoaştere şi 


distinctie la vârful societätii si la conturarea unei conceptii 
noi despre faptul nobiliar. 

Este deci important să ne gândim la forma si fondul 
discursului ce vizează să descrie, să numească, să 
definească, să recunoască nobilul. Contează, deopotrivă, 
să ştim cine scrie despre nobil - el însuşi sau nenobilii? 
cine are interesul să omogenizeze al doilea ordin într-un 
discurs care edifică un sistem de valori comune; cine are 
interesul să formuleze o serie de critici, prezentându-l pe 
nobil drept un personaj ale cărui caracteristici 
(psihologice, fizice, morale şi culturale) sunt conotate 
negativ. 

Mai precis, se cuvine să cercetăm scopurile celor ce 
deţin producţia criteriilor calificatoare, din punctul de 
vedere al rangului ocupat în societate, exprimate prin 
intermediul literaturii, al teatrului, al presei, al saloanelor 
şi al scrierilor politice şi filosofice dintre 1720 şi 1770. 

În timpul celor cincizeci de ani, nobilul se găseşte în 
miezul unei vaste reflecţii ce reînnoieşte, în parte, 
gândirea politică şi fundamentele sociale în Europa. Acest 
curent de reformă intelectuală care bântuie pe continent 
contestă, în numele noilor valori, rolul şi funcţia 
tradiţională ale aristocrației. 

Oamenii Luminilor nu-i mai recunosc nobilului 
facultatea de a fi biologic superior, privilegiat prin naştere 
din punct de vedere social, protejat public prin simpla 
apartenenţă la un neam cu ascendenți mai mult sau mai 
puţin prestigioşi. De la Lisabona la Moscova, se elaborează 
un nou discurs politic care încearcă să redefinească şi să 
reordoneze o ierarhie socială bazată pe alte valori decât 
cele ale sistemului nobiliar. 

Originii îi este preferat meritul, facultatea dobândită 
în modestia unei îndelungate ucenicii, simbolizată printr-o 
ascensiune profesională, răsplătită prin câştigarea unei 
oarecare averi. Curajul, bravura, isprăvile militare sunt 
înlocuite de virtutea asa-numitului honnête homme, 
amestec de cunoaştere cuprinzătoare, de înţelepciune 
moderată, utilizate cu bună ştiinţă în activităţile spiritului. 


Respectului faţă de tradiţie şi faţă de ordinea instituită ti 
iau locul dorinţa de reformă şi afirmarea unei egalitäti 
naturale între toţi oamenii. 

Definindu-se astfel, omul Luminilor opunea un 
contra-model portretului tipic al nobilului. Ceea ce, 
evident, nu-i împiedica pe nobili să participe individual la 
dinamica Luminilor, să se afle uneori chiar la originea 
edificării intelectuale a noului om. 

Daniel Roche a întâlnit diverse niveluri de participare 
la elaborarea acestui spirit original. Există cei ce pot fi 
consideraţi consumatori: cititorii nobili, fără a împărtăşi 
neapărat idealurile filosofilor, le cunosc şi le primesc din ce 
în ce mai mult în bibliotecă prin intermediul istoriei şi al 
literaturii. Pe de o parte, „o întreagă reflecţie nouă despre 
societate si guvernare este vehiculată de reforma 
insidioasă a gândirii istorice a Luminilor, ambiguă în 
finalitátile ei sociale şi speranţele ei de reformă”; pe de 
altă parte, „lectura naratiunilor lui Voltaire şi a romanelor 
lui Rousseau, în mare parte fideli unui ideal de 
comportament aristocratic, trădează triumful unor gusturi 
noi şi al unor gusturi sociale transformate” 70. 

Mult mai angajaţi si discreditati în ansamblul 
contestării sistemului sunt cei ce scriu clandestin sau nu, 
vorbesc într-un mod mai mult sau mai puţin provocator în 
saloane. În acest sens, coteria lui d'Holbach este arhetipul. 
„Marele baron” este un exemplu de integrare nobiliară. 
Fiind bogat, face din fiul său mai mare un consilier în 
Parlament, îşi mărită fata cu un aristocrat, căpitan de 
dragoni, şi cumpără o companie pentru mezin în 
regimentul din Schónberg. În plan social, îşi asumă poziţia 
în sânul celei mai înalte societăţi din vremea sa. În plan 
intelectual, decalajul este flagrant: „Operele maestrului 
conţin din belşug afirmaţii care denunţă autoritatea 
regală, tirania, supremaţia aristocrației, fanatismul 
Bisericii [...]. Contrastul dintre practici şi ideologie permite 
să examinăm semnificaţia socială a ideilor radicale şi 
atitudinea intelectualilor faţă de schimbare” 71. Acelaşi 
contrast ne îngăduie deopotrivă să înţelegem mai bine 


subtilitatea unei constructii intelectuale care consta, pe de 
o parte, in a elabora portretul omului luminat, un om nou, 
personaj referential, náscut din modelele existente, nobili 
sau nenobili, exemple vii ale unui spirit nou; si, pe de altă 
parte, in a schita un antiportret, cel al nobilului inglodat in 
datorii, impovárat de toate cusururile, referent negativ, 
figură defáimatá a unei realităţi sociale ce trebuie 
inlocuitá, contrariul perfect al celui dintâi. Se constituie 
atunci, in discursul critic al Luminilor, imaginea nobilului 
lenes, inutil in economia tárii, libertin in moravuri, 
dispretuitor si trufag dacà este bogat; este un parazit 
pentru toată lumea dacă este prea sărac, incult pentru cà 
refuză îndrăzneala filosofilor, laş fiindcă Războiul de Şapte 
Ani a scos la iveală o nobilime adesea nepregătită pentru 
luptă. Fireşte, acest nobil, prea bogat sau prea sărac, 
incult sau cufundat în desfráu, nu există... Totuşi, 
descrierea lui funcţionează ca una dintre rotitele 
mecanismului ideologic manevrat de oamenii Luminilor cu 
scopul de a descalifica ansamblul unui sistem social. Iar 
mecanismul respectiv este cu atât mai eficace, cu cât el 
trimite, pentru toată lumea, la o realitate socială în care 
excesele, defectele, abaterile, sărăcia sau delincventa unei 
părţi din nobilime sunt nu numai reale şi numeroase, şi 
încă în toate provinciile, ci şi povestite, exagerate, chiar 
imaginate de literatura critică si sfârşesc prin a fi 
generalizate în opinia publică drept fapt nobiliar. 

Cât despre nobilii care au calităţile lăudate de noul 
curent filosofic, destinul lor personal este confirmarea că 
noile valori îi atrag pe cei mai capabili din toate clasele, fie 
ei şi de viţă nobilă; în niciun caz destinul lor nu este o 
ilustrare a faptului că nobilimea şi sistemul ei de valori şi- 
au permis propria reuşită ce are toate atributele prudentei 
oneste şi ale respectabilitätii virtuoase specifice burgheziei 
instalate. 

Astfel, nobilul se vede pus în faţa unei provocări 
ideologice a cărei miză apare cu claritate: ori constituie, ca 
răspuns la acest antiportret, o altă imagine de sine, 
căutând valori străvechi cărora să le dea o nouă strălucire 


si să le opună cu pricepere pasiunii pentru noutate, 
riscului propriu schimbării, ori elaborează un sistem de 
valori radical noi. În ambele cazuri, oriunde s-ar situa, de 
partea sau împotriva discursului Luminilor, el acceptă şi 
suportă un discurs politic original care defineşte 
legitimarea unui nou grup social, bazat pe valori ca 
virtutea, raţiunea, meritul şi drepturile naturale şi care se 
opune legitimităţii faptului nobiliar întemeiat pe sânge, 
rasă, ordine monarhică, neam, aparenţă. Provocarea 
culturală este una dintre tensiunile ce dezvăluie lupta 
pentru posedarea mijloacelor de legitimare socială şi 
pentru stăpânirea bunurilor de producţie simbolice, 
destinate să facă incontestabile si comune semnele de 
distincţie din Europa secolului al XVIII-lea. In ansamblu, 
lupta dintre elite nu este mai puţin puternică decât bătălia 
dusă în paralel, pe plan economic, pentru obţinerea 
mijloacelor de producţie, a mijloacelor materiale. 

Acaparând noi valori înălțate la rangul de sistem 
pozitiv şi de semne simbolice de dominare socială, 
mişcarea Luminilor obliga nobilimea să se redefinească, să 
se re justifice şi, in cele din urmă, provoca o luptă de 
clasare în care nobilul era virtual dominat, în parte 
descalificat. Neştiind sau neputând împiedica apariţia unui 
portret-tip, subiectiv, desigur, în privinţa defectelor - 
uneori cu atât mai nemilos, cu cât era executat de un nobil 
-, nefiind în stare să impună imaginea unui aristocrat nou, 
sigur şi puternic prin legitimitatea lui, confirmată sau 
regândită, nobilimea se clătina din temelii. 

Rămâne de explicat cum şi de ce nobilimea a fost 
dominată cultural şi, prin urmare, discreditată ideologic. 
Rămâne de regăsit discursul de legitimare pe care 
nobilimea, niciodată pasivă în ceea ce priveşte criticile 
aduse ei, l-a constituit cu spiritul Luminilor şi împotriva lui, 
de foarte multe ori cu iluzia că adaptarea la forma unui 
discurs nou putea masca păstrarea valorilor ancestrale. 
Polemica izbucnită în plină perioadă a Luminilor între 
abatele Coyer şi cavalerul d'Arc ilustrează lupta de 
clasare. 


Amintind cele douá lucrári care, intre 1756 si 1760, 
alimenteazá una dintre cele mai celebre controverse ale 
veacului, si anume La Noblesse commerçante si La 
Noblesse militaire, trebuie să precizăm cà destinul 
abatelui Coyer şi cel al cavalerului d'Arc, ca şi operele lor 
integrale au fost pierdute din vedere. Totuşi, ele pun într-o 
lumină nouă dezbaterea despre rolul nobilului în gândirea 
Luminilor. 

În spatele rivalitátii intelectuale se profilează două 
biografii care explică bine decalajele, contradicţiile, 
surprizele oferite de epocă. Primul este  nenobil, 
preceptorul prinţului de Turenne căruia îi datorează starea 
materială foarte bună de-a lungul întregii vieţi. Capelan 
general al cavaleriei din 1743, este primit la Academia 
Regală din Londra în 1768, la Academia Arcadelor din 
Roma, apoi la Academia din Nancy. Răsfăţat, protejat al 
bogatilor, opera lui multă vreme subestimată dezvăluie cu 
o forţă rară critica acerbă împotriva celui de-al doilea 
ordin... Celălalt este nobil, fiul natural al contelui de 
Toulouse, protejat al ducesei de Orleans. Obtine o 
companie de cavalerie, are un comportament strălucit la 
război, unde câştigă crucea Sfântului Ludovic. Totuşi, în 
1748, trebuie să abandoneze cariera militară şi debutează 
în cea a literelor. Se căsătoreşte cu o „fată”, dar, foarte 
cheltuitor, se amestecă în afaceri murdare. O scrisoare a 
regelui îl exilează la Tulle. O decizie din 6 mai 1785 îi 
interzice chiar să poarte numele d'Arc. O nouă scrisoare îi 
desemnează ca reşedinţă localitatea Montauban, unde se 
cuminteste deocamdată... Susţinătorul cauzei nobiliare, 
avocatul onoarei şi al virtuţii aristocratice a fost toată viaţa 
un coate-goale, exilat, declasat, cu o căsătorie nepotrivită, 
fără a avea măcar dreptul de a-şi purta titlurile. 

Cunoaşterea operelor celor două personaje este 
bogată şi în invátáminte. 

Citind La Noblesse commercante, înclinăm să credem 
că abatele Coyer se mulţumeşte să-şi exprime rezervele 
numai în ceea ce priveşte nobilimea trândavă şi săracă. De 
fapt, cuvintele şi expresiile nu par suficient de aspre 


pentru a descrie clasa vrednicä de plâns care ,räspândeste 
sărăcia şi sterilitatea asupra a tot ce o înconjoară” 72. 
Sunt discreditati toti cei ,incomodati de preţurile mari ale 
alimentelor de la oras, rentierii limitati care nu muncesc 
nici pentru ei, nici pentru stat, gentilomii care taie frunzà 
la câini, oamenii leneşi care vor să trăiască fără a munci” 
73. Abatele conchide: „Vă temeti de dispreţ şi rämâneti în 
sărăcie! Vă place respectul şi nu sunteţi buni de nimic! 
Victime pe vecie ale prejudecätii ucigătoare!” 74. Critica 
este subtilă şi constă în a denunța, prin intermediul 
sărăciei unei nobilimi, ansamblul codului moral şi politic al 
celui de-al doilea ordin, singurul răspunzător de sărăcirea 
lui. De altfel, frontispiciul operei lui Coyer prezintă un 
gentilom cu un pergament alături, conţinând toate titlurile 
de pe urma cărora nu a tras niciun folos. 

In Italia, abatele Coyer înfierează o situaţie în care 
„peste tot mişună baroni, conti, marchizi şi prinți [...]. 
Există atât de mulţi, încât aproape că este un semn de 
distincţie să nu ai niciun titlu” 75. Metodic, abatele Coyer 
denunţă şi demontează sistemul nobiliar cu însemnele, 
prejudecățile, blocajele, arhaismele lui care, cu timpul, 
paralizează dinamismul societăţii. In batjocură, el evocă 
„privilegiile, moştenirea de la strămoşi, prima silabă inutilă 
ce le lungeşte numele, uimitoarea scutire de impozite [...], 
umilintele si jignirile îndurate de burghezi şi de oamenii 
cumsecade, posibilitatea de a dobândi mai multă ştiinţă în 
mai puţin timp în universităţi” 76. 

Abatele Coyer inventează istoria lui Chinki, ţăran 
înţelept; el asistă la crearea de către suveran a nobililor 
care „începură să-şi imagineze că sângele lor era mai 
curat, mai apropiat de marile virtuţi decât cel al celorlalţi 
oameni [...] si că îşi transmit privilegiul de la o generaţie la 
alta”. Mergând la oraş să caute de lucru pentru doi dintre 
copiii lui, constată că băiatul lui nu putea fi brutar, croitor, 
cizmar, otetar, lăcătuş, doar pentru că Chinki este 
agricultor, iar omul nu este judecat în funcţie de cum 
lucrează, ci de origine. „Fiul maistrului moşteneşte 
priceperea tatálui?", se întreabă Chinki. Prejudecata 


originii, tipic nobilá, insinuându-se in modul de functionare 
a breslelor, blocheazá, potrivit abatelui Coyer, dinamismul 
meseriilor si reînnoirea rodnică a  mestesugarilor. 
Denuntarea acestui sistem de recrutare în interiorul 
profesiunilor îi îngăduie abatelui Cover să denunțe 
influenţa modelului aristocratic asupra lumii miincii, 
imitatia socială a unor practici sterile răspândite în mod 
primejdios în alte clase decât nobilimea. 

Nu este suficientă criticarea nobilimii; în societate, 
trebuie îndreptat tot ceea ce a fost contaminat cu 
prejudecățile si obiceiurile sale. Ansamblul breslelor, 
viciate de prejudecata originii şi blocate de regula 
privilegiilor, trebuie reformat în numele unei filosofii noi, 
în numele unor valori noi. În Bagatelles morales, abatele 
Coyer îşi continuă, în numele virtuţii, al talentelor, al 
naturii, acţiunea de contestare a sistemului nobiliar: 
„Adolescentul a vegetat vreme de douăzeci de ani; jocul, 
spectacolele, vesmintele, câinii, amanta i-au umplut 
timpul. Tatăl moare, îşi dă demisia: puştanul este 
judecător...” 77. Nu întâmplător, la capătul aventurilor lui 
Chinki, înlăturarea nobilimii de la ţară si reimpártirea 
pământurilor la cultivatori sunt însoţite de dispariţia 
breslelor şi a autorităţilor lor. 

Criticile sunt cu atât mai semnificative, cu cât 
abatele propune o soluţie coerentă: înlocuirea nobilimii cu 
noul grup al comercianților. Dacă există o nobilime, fără 
îndoială că se află în negot. „Voi mărturisi ceva: atâta timp 
cât jocurile, plăcerile, cheltuielile nebunesti, fastul, 
inutilitatea îşi vor păstra un aer de nobleţe, negustorimea 
nu le va da atenţie. Se joacă, dar după muncă; se dedă 
plăcerilor, dar după trudă; cheltuieste, dar cu moderație; 
dă, însă după ce şi-a plătit datoriile”. 78 La lectura 
ansamblului operei, se impune ideea că vocaţia 
negustorului este singurul titlu de nobleţe care poate fi 
recunoscut şi că vechea nobilime se află într-o situaţie 
periculoasă şi trebuie să adopte cât mai repede cu putinţă 
o nouă deontologie dacă nu vrea să fie înlocuită. 

Altfel spus, „negustorimea se poate lipsi de nobilime, 


dar nobilimea are mare nevoie de cea dintâi”. 

Nu e de mirare cá, in cáutarea unui model social, 
abatele Coyer s-a dus sá studieze in Anglia. Descoperá la 
Londra valoarea ,burgheziei cinstite, acel segment atát de 
pretios al natiunilor ce trebuie examinat" 79. Nobilimea 
este la fel de vrednicá de laudă întrucât rezistă din punct 
de vedere financiar: valoarea îi este determinată de 
bogăţie si de integrarea în activităţile economice... 
„Nobilimea engleză are mijloacele atât de a spori şi de a se 
perpetua, cât şi de a se feri de sărăcie ori de a scăpa de ea. 
Comerţul îi este accesibil oricând, în toate branşele şi 
niciuna nu-i prejudiciază statutul. In vreme ce un lord 
administrează afacerile publice ale Camerei Lorzilor, 
fratele lui efectuează o operaţie comercială, fără a se 
speria de regula ce interzice practicarea anumitor meserii 
de către nobilime, pentru simplul motiv că ea nu există”. În 
acest sens, nobilimea engleză este percepută de abatele 
Coyer ca fiind punctul final al unei ascensiuni sociale pe 
care o crede posibilă pentru toţi „oamenii de merit, oricare 
ar fi ei", medici, jurisconsulti, profesori universitari, toti 
capabili să capete ranguri şi averi graţie talentelor lor 
invariabil recunoscute de rege. Ceea ce imaginează 
abatele Coyer este în realitate înlocuirea ca atare a vechii 
nobilimi printr-o nouă aristocrație a talentului, a meritului. 
„Domnia lui Ludovic cel Mare a fost secolul geniului şi al 
cuceririlor. Fie ca domnia lui Ludovic cel Iubit să fie cea a 
filosofiei, a negotului şi a fericirii”. 80 Vechea nobilime ori 
renunţă la himere şi adoptă valorile nenobile ale grupului 
negustorilor, ori, fiind marginalizată, pe cale de a sărăci, 
periculoasă în privinţa moravurilor, încetează să mai 
existe. 

La ceea ce pe drept am putea numi un ultimatum, ce 
putea răspunde cavalerul d'Arc? Argumentatia lui în 
apărarea nobilului este articulată în jurul unei reflecţii 
care dezvăluie neliniştea unui nobil în legătură cu statutul 
lui şi voinţa de a şi-l justifica, de a-i da o reprezentare 
coerentă, pozitivă. Nici limitat, nici agăţat în chip ridicol 
de un trecut mai mult sau mai puţin glorios, cavalerul 


d'Arc isi dá seama de justetea unor anumite critici ale 
abatelui Coyer, pe care le transformá totusi in tot atátea 
calitáti nobiliare; in acelasi timp, el cade intr-o capcaná: 
referindu-se la valoarea unei nobilimi särace, la pericolul 
confundárii ordinelor si la abuzurile spiritului filosofic, el 
verifică, mai mult, dă consistenţă întregului discurs al 
abatelui Cover căruia nu-i contestă  veracitatea 
observaţiilor, ci doar îi critică remediile la bolile nobilimii. 

Într-adevăr, departe de a-l contrazice pe abatele 
Coyer în ceea ce priveşte sărăcia celui de-al doilea ordin, 
cavalerul d'Arc vede în ea un titlu de glorie. 

O consider cu atât mai onorabilă [mărturiseşte eroul 
din Roman du jour], cu cât, într-un astfel de caz, cel ce 
ajunge la ea nu are de ce să roşească. [..] Averea 
procurată prin negot nu pare a-i scoate din întuneric pe cei 
ce îi favorizează decât pentru a-i cufunda într-un adevărat 
neant. Între cele două partide, nu-i mai bine să te consacri 
celei ce duce la glorie, la adevăr, fără belşug, dar şi fără 
pericol pentru probitate, să alegi calea unei libertăţi 
cinstite şi fireşti decât cea care te lipseşte de această 
libertate nevinovată prin ea însăşi şi îţi aduce rareori 
bogăţia fără a-ţi afecta fineţea? În plus, nu întotdeauna te 
bucuri de avere fără să ai necazuri şi amărăciune. Intre a- 
şi sluji patria şi a o înşela, un om cu judecată alege pe 
loc8L. 

Se cuvine, aşadar, ca ,nobil si „militar” să fie 
sinonime. Cavalerul d'Arc apără sărăcia nobilimii pentru 
că, după el, ea. este garanţia unui angajament militar 
dezinteresat, singurul şi adevăratul destin al oricărui nobil. 
„Este nevoie de un dispreţ constant faţă de avere, ca şi 
faţă de viaţă şi să nu păstrezi decât dorinţa de glorie. 
Alături de multe virtuţi războinice, trebuie ca modestia, 
blândetea, omenia, candoarea, cumpătarea să fie de 
nedespărţit”. 82 

Cavalerul d'Arc percepe corect justetea atacului din 
partea abatelui Coyer: ceea ce introduce filosofia 
Luminilor în dezbaterea politică este importanţa meseriei, 
şi nu a ordinului în clasarea socială. Or, activitatea 


profesională luată drept criteriu de distincţie lasă 
nobilimea fără prestigiu. „Atunci vom vedea, aşadar, 
Nobilimea militară, Nobilimea negustoare, Nobilimea 
cultivatoare, nu va mai rămâne de format decât o Nobilime 
industrială şi totul va fi Nobilime; adică nu va mai exista 
deloc...” Cavalerul surprinde perfect miza criticii aduse de 
abatele Coyer şi forţa destabilizatoare pe care o 
reprezintă. Dacă „nobil” şi „militar” sunt unul şi acelaşi 
lucru, se pune deci problema de a lupta împotriva tuturor 
celor ce tind să producă o confuzie socială. Păstrarea 
statutelor onorifice, a funcţiilor simbolice şi a semnelor 
privilegiului constituie mijloacele de înarmare împotriva 
noului spirit ce afectează veacul. S-a impus ca principiu 
ideea că nobilul este superior celorlalte stări; inegalitatea 
îl protejează şi îl pune în valoare: „Statul începe să se 
clatine atunci când rangurile încetează să se mai 
deosebească unele de altele, când se amestecă, se 
confundă, când se contopesc”. 

Mobilitatea socială, evidenţiată prin intermediul 
meseriei practicate şi al averii adunate sau al sărăciei 
ineluctabile, reprezintă un alt pericol denunţat de cavaler. 
Nu este suficientă păstrarea inegalitátii de naştere; „la fel 
de primejdios este [...] să se înalțe cetăţenii inferiori în 
clasa superioară [...] sau să se degradeze clasa superioară 
până la a cobori în cea inferioară” întrucât „rangurile se 
vor confunda, iar statul se va găsi pe marginea prăpastie! " 
83. 

Chiar dacă le condamnă, cavalerul d'Arc percepe cu 
fineţe transformările sociale pe cale de a opera o reclasare 
generală a tuturor elitelor prin introducerea unui nou cod 
al respectabilitátii, întemeiat nu pe naştere, ci pe reuşita 
profesională. 

La sfârşit, învins parcă de argumentele abatelui, el 
nu atacă nici fondul, nici forma, ci pe cei care emit 
remarcile antinobiliare. Filosofii sunt prezentaţi deja ca 
nişte frustrati sociali, ca şi cum contestarea unui ordin 
instituit ar aparţine obligatoriu celor care nu participă la 
împărţirea privilegiilor: ,LJN asemenea om, cu origine 


obscură, cu o ambiţie secretă si un caracter întunecat, [...] 
ridică deodată glasul plin de trufie si strigă în gura mare 
că este filosof. Atunci îşi atribuie dreptul de a dispretui 
măreţia, de a-i insulta pe aristocrați, [...] îşi imaginează cá 
îşi poate ascunde inutilitatea reală sub un aer preocupat 
de reformator...” 84. In realitate, „adevăratul spirit 
filosofic nu pretinde nici să reducă toate condiţiile la un fel 
de sclavie sub despotismul unuia singur, nici să le egaleze 
aşa cum şi-ar dori unii imprudenti, ceea ce ar însemna 
nenorocirea tuturor; el nu vrea decât să întărească ordinea 
printr-o inteleaptà subordonare”. 

Prin trei argumente, mai întâi apărarea onoarei 
bietului nobil, apoi denuntarea confuziei între ordin şi 
meserie, funcție socială şi avere si, în sfârşit, 
descalificarea tuturor filosofilor sceptici în ceea ce priveşte 
rolul nobilimii în acest secol, cavalerul d'Arc încearcă să-i 
redea nobilului o identitate culturală şi politică. îi 
schiteazä un portret ideal: nobilii „nu vor câtusi de putin 
averi cu preţul pierderii onoarei; nu vor bunuri, dacă ele 
nu sunt asociate gloriei” 85, acestea sunt ultimele cuvinte 
din La Noblesse militaire. Totuşi, întreaga lui atitudine 
indică mai curând o apărare decât o dorinţă de respingere 
constructivă a viziunii abatelui Coyer, apărare a unei 
dezordini economice în cele din urmă jalnică, doar în 
numele principiului moştenit din trecut, neschimbat şi 
criticat, evident, numai de frustrati si de exclusii de la 
împărţirea privilegiilor. Avem aici un posibil sistem de 
argumentatie, dar care nu poate contesta rigoarea gândirii 
abatelui. 

În acelaşi timp, poate că satira, caricatura literară a 
nobilului vor discredita şi mai mult cel de-al doilea ordin, 
incapabil o vreme să riposteze şi să întoarcă satira 
ideologică, sfidarea împotriva unui detractor care a hotărât 
să transfere lupta pe scena publică a literaturii, teatrului 
sau presei. Şi aici, portretele făcute nobilului într-un 
anumit ziar, o anumită lucrare sau o anumită piesă nu 
trimit la o realitate palpabilă, ci vor sfârşi prin a întări 
imaginea nobilului parazit. 


Ín schimb, dacá personajul nobilului ridiculizat nu 
este în întregime ,adevärat”, rămâne întrebarea: de ce 
nobilimea nu reuseste sá denunte atacurile uneori 
grosolane? Ea deţine, la urma urmelor, mijloacele 
financiare de a produce şi de a dezvălui o contra-imagine 
în literatura sa, în teatrul său. De ce nu vrea sau nu poate 
s-o facă? Doar nu este hipnotizată de noul spirit care 
bântuie în întreaga Europă până într-atât încât să renege 
tot ceea ce face din ea o clasă privilegiată... Poate nu a 
perceput pericolul? Poate nu a perceput totul ca pe un 
pericol? 

Spania oferă un laborator de observaţii puţin studiate 
şi totuşi bogate in invátáminte. Mişcarea Luminilor în 
Peninsulă, ca şi în restul Europei, dovedeşte şi exprimă 
nevoia de reformă, de reînnoire a nobilimii. Dezbaterea 
filosofică se referă în curând la condiţiile schimbării. In 
paralel cu reflectiile de înaltă ţinută, apare un discurs 
satiric, răspândit prin literatură şi presă, încercând să 
discrediteze în totalitate prin ridicol şi critică sarcastică pe 
aristocrații spanioli. 

În concepţia anumitor gânditori, nobilimea este 
bolnavă. Libertinajul excesiv, necredinta şi ateismul, 
cheltuielile exagerate, degradarea sunt simptomele 
multiple care nu înşală asupra caracterului incurabil al 
bolii. Mai rău, virusul este contagios şi se răspândeşte din 
susul în josul scării sociale, de-a lungul întregului veac, 
cangrenánd,  paralizànd societatea spaniolă. Numai 
reprezentanţii Spaniei luministe, uneori nobili, sunt 
imunizati împotriva bolii nationale şi nu încetează să-i 
pună în gardă pe contemporani în privinţa acestei 
afecţiuni. 

Jovellanos, magistrat la Sevilla, apropiat al lui 
Olavide, intemeietor al Institutului asturian din Gijón, apoi 
ministru al Justitiei sub Carol al IV-lea, a contribuit si el cu 
o satiră: 

Ce viaţă frumoasă! 

Demnă de un nobil! Vrei să ţi-o rezum? 

A umblat după fuste, a jucat, şi-a pierdut sănătatea şi 


averea 

Si fără să fi ajuns la patruzeci de primăveri 

Căutarea plăcerii l-a dus în mormânt86. 

Satira atacă un grup social care mai întâi îşi asumă 
un anumit mod de a părea în practica vestimentară sau în 
atitudinea corporală. Scriitori, eseişti, filosofi, cronicari şi 
pictori se întrec în a scoate la iveală instabilitatea socială a 
anumitor nobili prin intermediul spectacolului ridicol oferit 
de ei, prin intermediul modei lor derizorii sau a trupului 
lor diform. 

Dincolo de exagerare, de înverşunarea satirei, de 
afabulatie, se face simțită critica metodică ce 
demonstrează toate cusururile denuntate. 

Mai întâi, sunt puşi în opoziţie cu subtilitate nobilii 
actuali si înaintaşii lor. Este o temă recurentă, pe care o 
regăsim până la sfârşitul veacului. 

Vechii spanioli de tradiţie şi chiar cei din glorioasele 
noastre vremuri, care au mai putut fi văzuţi în timpul 
plimbărilor, al seratelor, al campaniilor, al bătăliilor şi al 
altor întreprinderi chinuitoare, erau bărbaţi obişnuiţi, în 
putere [...]. Dar, în zilele noastre, tinerii domni cu mustață 
subţire sau Currutacos, mici dansatori, sunt delicati, 
tandri, linguşitori, duşmani ai oricărei ocupaţii serioase87. 

Comparatia făcută putin în avantajul nobilimii din 
secolul al XVIII-lea pune în relief o altă intepáturá a 
satirei: rafinamentul, narcisismul, delicatetea acestor 
dichisiti îi  devirilizează. Degenerescenta începe cu 
pierderea identităţii de sex: „Nu-i mai recunoaştem pe 
bărbaţi pentru că se confundă cu femeile, făcând din 
veşmânt un idol, din coafură o ocupaţie serioasă, din 
oglindă un sfetnic, din imitație un studiu, din invenţie un 
merit, din ciudátenie o podoabă, iar din blazonul de 
«Sclivisit» un titlu de nobleţe” 88. 

De aici până la a spune că noblețea este travestită, că 
însăşi legitimitatea ei este o mascaradă nu este decât un 
pas pe care unii autori nu au ezitat să-l facă. Clavijo y 
Fajardo îşi dă seama de pericol şi înfierează acea parte a 
nobilimii pe care opinia publică o va fi identificat după 


putin timp cu ordinul în ansamblu. Într-o societate a 
preocupării de a părea (paraître), toţi „trebuie să-şi 
potrivească vesmântul cu calitatea persoanei sau 
caracterul funcţiei, astfel încât să existe deosebire între 
subiecţi şi să fie evitată confuzia” 89. 

Deosebire sau confuzie... Cele două limite ale 
provocării culturale, sociale adresate nobilimii de mişcarea 
Luminilor în lupta ei de clasare cu alte grupuri sociale 
sunt, din 1762, clar enunțate de Clavijo, neobosit om de 
presă şi redactor al unui mare jurnal satiric spaniol, EI 
Pensador. 

Insă, dacă îmbrăcămintea începe procesul de 
declasare, goliciunea continuă şi accentuează chiar ideea 
unei degenerescente a nobilimii. îmbrăcămintea nu mai 
ascunde trupul travestindu-l, nu mai este decât 
exemplificarea unui trup lovit de ,amasculinitate". A 
descalifica trupul nobilului, a-l face asexuat nu înseamnă 
tot a-i refuza principiul aflat la baza celui de-al doilea 
ordin: transmiterea valorii, a rangului prin ereditate? într- 
un roman satiric, Ramírez y Góngora nu prezintă la nobil 
decât periferia corpului... piciorul, urechea, trunchiul, 
mâna, inima. Tot atâtea atribute corporale care, în alte 
circumstanţe, s-ar potrivi mai bine cu descrierea 
farmecului feminin. Ridiculizat, împins la „extreme”, trupul 
nobilului nu mai permite compararea cu cel al spaniolului 
sănătos, robust, puternic, neatins de această decădere. 
Satira dá curs inversării valorilor politice: natura 
regenerează trupurile dându-le vigoare şi virilitate, 
singurele semne de nobleţe adevărate; sângele aristocratic 
vlăguit goleste de orice substanţă vitală trupurile 
descărnate, viciate ale nobililor degenerati. 

Atunci, pentru verva critică, se impune în mod logic o 
altă temă recurentă, omniprezentă chiar la reformatorii 
secolului al XVIII-lea: boala, transmiterea ei, molipsirea. 
Pentru satiricii spanioli, nobilul nu este doar efeminat şi 
contrafăcut, ci şi corupătorul care subminează corpul 
social. Viciile lor sunt molipsitoare şi iradiază în mod 
periculos asupra celorlalţi spanioli. Chiar femeile participă 


la această contagiune. Moratân, in El Arte de las Putas, nu 
descrie oare doamnele cu nume ilustru, ,cu slábiciuni atât 
de neindemánatic ascunse", ocupándu-se cu dragostea pe 
bani? Toti cei ce s-au aflat in contact cu aceastá nobilime 
sunt loviti de simptomele bolii care ii cufundă în desfrâu, 
inertie, indecentà si ruină. Intr-o asemenea percepţie 
imaginată, aproape că este normal ca molima să capete 
aspectul „bolii ruşinoase”. Sancrul sifilitic îndeplineşte 
rolul simbolic de nucleu al contagiunii care, prin iradiere, 
corupe tot ce atinge. 

Libertinajul, gustul pentru cheltuieli inutile, boli 
inoculate spaniolilor de către nobilime, sunt favorizate de 
frecventarea intensă a mahalalei madrilene, frecventare 
căreia i se dedau unii indivizi de viţă nobilă în dorinţa lor 
fascinată de a imita limbajul, atitudinile, obiceiurile, 
îmbrăcămintea oamenilor de rând. Oamenii Luminilor 
ponegresc la nobilul „Majo” întinarea originii ilustre prin 
vulgaritatea unei vieţi de jafuri, de dueluri sordide, la 
limita delincventei. Arena este locul ultimei decăderi, a 
promiscuitátii odioase pentru satirici, pentru susţinătorii 
discursului luminist din Spania. Un pamflet din 1791 
denunţă, cu ironie şi violenţă, piaza de toros... „Cine nu va 
avea grijă de a concepe idei sublime despre nobilii noştri, 
ocupați să ofere spectacole barbare, să-i cinstească pe 
toreros, să răsplătească disperarea şi nebunia şi să 
ocrotească pe întrecute pe oamenii cei mai josnici din 
Republică?” 90 ` 

Exemplul Spaniei nu este singurul. In Franta si Italia, 
o literatură, o presă, un teatru satirice fixează, 
catalogheazá, biciuiesc, ridiculizeazá nobilul si sfârşesc 
prin a impune imaginea unei fiinte  nefolositoare, 
dăunătoare  spiritului Luminilor, obstacol în calea 
reformelor necesare. 

Nobilii aveau să rămână pasivi, fără să reacționeze, 
nu ştiau să ducă bătălia simbolurilor şi să modeleze la 
rândul lor arhetipul unui aristocrat garant al calităţilor 
proprii ordinului în ansamblu? Nu puteau dispune, într-un 
câmp de difuziune culturală, de reţele suficient de 


puternice pentru a restabili echilibrul si a oferi publicului 
din secolul al XVIII-lea o imagine mai favorabilà despre 
specificul lor? Nu aveau destulá inventivitate, creativitate, 
pentru a ocupa, prin elaborarea unui Nobil-tip, vârful unei 
ierarhii sociale recompuse si viitoare? Chiar au simtit ei 
că, încetul cu încetul, erau împinşi la periferia spaţiului 
ideologic unde se creează modelele sociale, unde factorii 
de legitimare - construiți în chip obiectiv sau subiectiv - au 
fost arme politice atintite împotriva nobililor la sfârşitul 
secolului al XVIII-lea? 

In faţa unor astfel de critici, trei modele de reacţie 
puteau fi imaginate. 

Mai întâi, sunt cei ce aderă la sistemul de atacuri 
împotriva nobilimii. Deşi minoritari, unii nobili nu numai că 
au participat la discreditarea ordinului lor, dar uneori, mai 
mult, au provocat-o, au gândit-o şi au declarat-o91. Merită 
să reflectăm la demersul lor şi la separarea de grup pe 
care acesta o implică. Nu toţi sunt neapărat, ca Şade şi 
Mirabeau, pe cale de a fi excluşi sau marginalizati. Unii îşi 
abandonează vechile moduri de gândire în deplină 
cunoştinţă de cauză, în vreme ce se bucură de o 
consideraţie şi de venituri care, în ambele cazuri, le 
asigură o poziţie de invidiat. Ei nu practică obligatoriu 
jocul dublu al îndrăznelii culturale şi al respectului faţă de 
convențiile sociale. În număr mic, ei nu ezită totuşi să-şi 
exercite influenţa când este cazul. 

Cavalerul d'Antonelle se numără printre ei. Bogat 
proprietar funciar din Arles, ofiţer în rezervă, el nu 
încetează să redacteze proiecte de reformă, tunând şi 
fulgerând împotriva nobilimii pe care o consideră vinovată 
de brigandaj medieval. Meditează, citeşte, scrie. Din 1789, 
îşi asumă în întregime consecinţele schimbărilor politice şi 
sociale, devenind unul dintre instigatorii la Revoluţie din 
Provence92. 

Mai numerosi sunt cei ce, recunoscánd justetea 
discursului teoretic al Luminilor, râzând alături de filosofi 
şi de oamenii de litere de cusururile ordinului lor, ar fi 
favorabili unui compromis social permiţând constituirea 


unui grup în care nenobilii cei mai înstăriți si eruditi ar fi 
egali cu nobilii cei mai stráluciti, mai angajati in procesul 
de modernizare economică a ţării. Este vorba aici de o 
dorinţă manifestată şi uneori realizată în plan local. Isi 
face apariţia o anume elită în saloane, în academii, în jurul 
unor valori ca virtutea, talentul, meritul. Asocierea dă 
imaginea unei ,Frante posibile”, cea a elitelor influențate, 
inspirate de modelul englez. S-a putut ajunge la o 
înţelegere în privinţa practicilor sociale împărtăşite, în 
jurul unui discurs luminist comun. Totuşi, anumite indicii 
revelează elemente de divergență, chiar de diviziune. De 
pildă, practicile religioase, variabile de la un grup la altul, 
par a indica existenţa unor concepţii despre lume uneori 
opuse, în orice caz diferite93. In plus, faptele vor 
demonstra fragilitatea compromisului său, mai curând, vor 
pune în lumină o neînțelegere: nobilii acceptau o gândire 
nouă, dar nu păreau dispuşi numai pentru atât să 
abandoneze un sistem ierarhic ce le garanta privilegiile. A 
primi în grupul lor pe nenobili cei mai meritorii, a 
transforma nobilimea în aristocrație cu preţul sacrificárii 
nobilului decăzut economic, fie! Dar de aici şi până la a 
accepta o societate nouă în care privilegiile din naştere nu 
ar mai fi recunoscute, asta este cu totul altceva. Violenţa 
antirevolutionarä a unor nobili luminişti, înainte chiar de 
sfârşitul anului 1789, atestă pe larg faptul că, în Franţa, 
amestecul elitelor nu însemna neapărat împărtăşirea 
aceluiaşi ideal politic. 

Totuşi, cei mai mulţi dintre ei au încercat să 
regândească, să-şi redefinească legitimitatea, desigur, 
pentru că, în marea lor majoritate, erau departe de a se 
recunoaşte într-o critică pe care o apreciau drept 
grosolaná, pentru că se simțeau departe de a dori o lărgire 
a ordinului în numele unei noi distribuții economice si 
filosofice. 

Pentru aceştia din urmă, este vorba de a pune în 
valoare, chiar cu argumentele epocii, nobilimea ca ordin 
omogen, realizându-i un portret ce ar risipi toate 
sarcasmele şi ar dovedi în mod hotărâtor necesitatea 


privilegiilor si a poziţiei sale indiscutabile in vârful 
ierarhiei. 

Nici pasivá, nici imobilá, nici invechitá, nobilimea 
produce la rândul ei un discurs ce ii poleieste din nou 
blazonul într-un veac de amplă reflecţie asupra statutului 
ei. 

Pe parcursul secolului al XVIII-lea, o gândire 
nobiliară se va strădui să păstreze ceea ce consideră a fi 
fundamentul unei mosteniri ancestrale, adaptându-l la o 
retorică modernă. Astfel, elaborarea unei grile conceptuale 
- cu siguranţă, mai eficace decât s-a crezut în secolul al 
XIX-lea şi o parte din secolul XX - a permis cvasi-totalitatii 
nobililor să imagineze o regenerare a ordinului şi le-a 
oferit repere solide şi străvechi, reactivate într-o limbă 
novatoare. 

André Devyver arată că, între 1560 şi 1720, 
nobilimea şi-a închipuit şi „a sfârşit prin a crede că ea 
constituia un grup aparte, privilegiat pe plan istoric, 
superior din punct de vedere biologic” 94. Ordinul al 
doilea a acordat o importanţă exagerată eredității si 
transmiterii genetice a caracterelor din care rezultau 
diferenţele fizice şi psihologice, dovedind superioritatea 
„rasei nobile” cu sânge purificat, ceea ce a dus la 
întreţinerea şi cultivarea unui fel de rasism. Pretentia de 
superioritate era cu atât mai înrădăcinată, cu cât convenea 
celor mai respectaţi nobili şi era reluată, în majoritatea 
cazurilor, de cei al căror statut social era ameninţat. 
„Credinţa în perfecțiunea sângelui vechilor neamuri a 
permis într-adevăr unei mase de personaje sărăcite, 
defazate în raport cu evoluţia economică din vremea lor, să 
păstreze un prestigiu nesperat”. 95 

Boulainvilliers a fost în mod sigur teoreticianul cel 
mai împlinit al acestei forme de rasism. Sărăcia şi 
mezaliantele a numerosi gentilomi au fost, fără îndoială, 
ratiunile pentru care el a încercat să dea ordinului al 
doilea o „ideologie a luptei”, capabilă să explice prin astfel 
de căsătorii decăderea anumitor neamuri, gata să indice 
mijloacele politice potrivite pentru reabilitarea vechilor 


familii aflate in dificultate. Convingerea referitoare la 
superioritatea sângelui nobil se baza pe certitudinea că 
nobilimea, rasă virilă şi războinică, era alcătuită din 
urmaşi direcţi ai francilor care îi supuseseră pe galo- 
romani în cursul cuceririi germanice. Totuşi, când lucrarea 
lui Boulainvilliers, Essai sur la noblesse de France, 
contenant une dissertation sur son origine et son 
abaissement, apare in 1732, este prea târziu... După 
Devyver, apogeul teoriei rasiste se situează la sfârşitul 
secolului al XVII-lea şi începutul secolului al XVIII-lea, în 
perioada numeroaselor reeditări ale Traité de noblesse 
[Tratat despre nobilime] al lui La Rocque. Secolul al XVIII- 
lea va fi dus cu sine şubrezenia argumentelor „genetice”. 
„Rasismul nobiliar [...] a căzut repede, dacă nu în uitare, 
cel puţin în derizoriu: combătut eficace de ideologia 
meritului, el nu mai are, chiar la numeroşi nobili, decât o 
valoare mai curând desuetă”. 96 Mai rău, ideologia se 
întoarce împotriva celor pe care voia să-i protejeze; 
pamfletarii şi jurnaliştii patrioţi de la sfârşitul secolului „au 
surprins toată forţa ironică a atacurilor ce puteau fi 
desfăşurate împotriva «tocurilor roşii», adică a ultimilor 
adepţi ai discursului rasist nobiliar, şi nu au ezitat să 
atribuie nobililor inventati de ei discursul uzat al părintelui 
Menestrier al lui La Rocque sau cel al lui Boulainvilliers” 
97. 

Fireşte, ulterior, nobilii au integrat discursul despre 
merit, l-au acceptat şi s-au adaptat la el, dar se pare că 
apărarea sângelui nu a dispărut cu totul. In schimb, a luat 
alte forme, mult mai subtile şi mai ales mai eufemizate, 
ceea ce explică, în cele din urmă, faptul că nobilii şi-au 
imaginat că au cele mai mari merite în virtutea sângelui 
lor, pentru că acesta era darul lor natural. Întoarcerea la 
observarea fenomenelor naturale, acceptarea regulilor 
ştiinţifice, dezbaterea despre genul uman şi speciile lui 
erau la ordinea zilei în 1749, odată cu apariţia cărţii 
Histoire naturelle [Istoria naturală] a lui Buffon. 
Controversa continua, referindu-se la existenta genului, a 
speciei, a familiei, a rasei. 


Desi Buffon a afirmat clar existenta. unei rase umane 
unificate, reînviate, regenerate prin amestecul oamenilor 
între ei, nobilii, fireşte, au trebuit să fie sensibili la teoria 
„speciilor” animale. Prin ipoteza reproducerii, Buffon 
susţine că principalele trăsături şi calităţi ale fiecărui grup 
se transmit din generaţie în generaţie în funcţie de o serie 
de indivizi situaţi în familii fixe, unele apropiate de un 
model originar - „tulpinile principale”, „specia dominantă” 
-, celelalte, „speciile subordonate” fiind „ramurile 
accesorii care au suferit o adevărată degenerare”. Ne 
imaginăm cu usurintà utilizarea pe care nobilii o puteau da 
ipotezei de mai sus. Era o lectură subiectivă, ce subaprecia 
profunzimea novatoare a textului lui Buffon şi evoluția 
gândirii savantului, după cum le-a scos în evidență J. 
Roger; cel puțin, era o lectură abilă în dorința ei de 
recuperare a unei gândiri luministe. Discursul stiintific 
promovat de Linné, Buffon, Maupertuis se baza pe 
căutarea unei clasări a speciilor vii, a oamenilor, pe o 
ierarhie a lor - de la sălbatic la omul cel mai civilizat... 
aristocratul, evident, în mintea celor de viţă nobilă. De 
acum încolo, pentru cei din urmă, Ştiinţa, Ştiinţa naturală, 
le putea justifica privilegiul. La articolul „Calul” din Istoria 
naturală a lui Buffon, de pildă, nu am acorda prea multă 
atenţie descrierii utilitare a calului, instrument de muncă 
al societăţii rurale, dar am fi mult mai interesaţi de 
strălucita imagine a animalului aristocratic... 

Tocmai anglomania şi pasiunea pentru cursele de cai 
nu sunt oare alte semne ale acestei credinţe în sânge în 
acord cu principiile moderne ale veacului? Pentru Nicole 
de Blomac, tinerii „anglomani” francezi sunt nobili, bogaţi 
şi proprietari de domenii; toţi sunt amatori de cai pe care 
urcă la război, la vânătoare, în slujba regelui. „Este posibil 
să afirmăm cá ei [nobilii] au găsit în această pasiune o 
concretizare, ba chiar o glorificare a câtorva idei 
călăuzitoare din secolul lor: libertatea fecundă, meritul 
individual; dar şi o uimitoare justificare a sângelui nobil şi 
a întâietăţii sângelui pur”. 98 „Pedigriul a fost suportul 
meritului individual”. Această admiraţie fără limite - 


pentru cei mai pasionati, chiar identificarea cu nobletea 
animalului - implică un mod de viaţă aristocratic; mai 
mult, ataşamentul faţă de curse duce în chip firesc la 
acceptarea unei ierarhizări a animalelor nobile în funcţie 
de calitatea şi de performanţele lor. Mai ales din 1770, 
nobilii se lasă prinşi de noua modă, ca şi cum ar fi avut 
nevoie de un anumit timp pentru a imagina un mod de a fi 
corespunzător unui nou sistem de legitimare a 
superiorității lor biologice. Această apărare este cu atât 
mai subtilă, cu cât se bazează pe ambiguitatea cuvântului 
„rasă”, subliniată de contele de Lauragais în 1778, în al 
său Mémoire inutile sur un sujet important", cuvântul are 
două semnificaţii diferite în engleză şi franceză şi aceeaşi 
aplicaţie la curse. „El dă cheia unui comportament a cărui 
perenitate dă de gândit: race horse este calul de curse şi 
calul pur-sânge, calul de rasă...” 99 Noua etică nobiliară 
este paradoxală: ea presupune acceptarea criticilor 
Luminilor împotriva „ideologiei sângelui”, judecată 
răspândită până la începutul secolului al XVIII-lea, şi 
revenirea la discursul rațional, natural, filosofic prin 
afirmarea selecției unei elite cu sânge pur şi puternic 
datorită nobletei sale. 

Repetám ipoteza noastră: nobilimea nu este 
dominată, nici reactionará, paseistă sau degenerată; 
dimpotrivá, intretine un dialog cu Luminile, intelege noul 
discurs si criticile lui severe. Mai mult, ea transformă 
argumentele Luminilor in sistem, dar nu plecánd de la 
sângele străvechi, ci de la pedigriul nobiliar, ceea ce 
înseamnă afirmarea unui sânge nou, de calitate, „în avans” 
faţă de celelalte întrucât este garantat prin valoarea 
elementelor ce constituie arborii genealogici. 

La fel de greşit ar fi să credem că ataşamentul faţă 
de dovezile de nobleţe, păstrarea arborilor genealogici, 
neliniştea legată de valoarea sângelui sunt atitudini ce ţin 
de trecut. Ele sunt cu atât mai actuale, pentru Ellery 
Schalk, cu cât sângele este de-acum încolo singurul 
element care te poate face nobil. In secolul al XVI-lea, 
noblețea era gândită mai curând ca o meserie sau o funcţie 


militará decát ca o valoare transmisá ereditar. Nobletea 
era meseria armelor. După două veacuri, la mijlocul 
secolului al XVIII-lea, percepţia s-a schimbat cu totul. 
Nobilimea nu mai are o meserie fixă. Fără a-şi încălca 
statutul, ea poate să-şi aleagă meseria, să-şi asume 
activităţi foarte diverse. Numai naşterea defineşte o 
diferenţă „pe care nimeni nu se gândeşte s-o conteste, în 
sânul nobilimii, atâta timp cât toleranța faţă de 
participarea la activităţile economice nu este negată cu 
prea mare vehementá printre nenobili, atâta timp cât 
nobilii nu-i împiedică pe nenobili să exercite anumite 
profesiuni” 100. 

Pentru toti, sângele constituie noblețea. Ea şi-a 
pierdut funcţia militară strictă. Nu este un răspuns 
ideologic reuşit la atacurile înregistrate de-a lungul 
întregului secol? Desigur, vivacitatea reacției nobiliare nu 
poate ascunde că ea a funcţionat ca un „trompe-l'oeil” care 
i-a putut amăgi pe nobilii înşişi în ceea ce priveşte apariţia 
a ceea ce considerau drept un nou discurs şi care nu era în 
realitate decât cosmetizarea, fireşte, foarte fină, a unor 
credinţe vechi. Numai o pace socială solidă putea garanta 
acest paradox ce permitea nobililor să accepte cu atât mai 
uşor o filosofie îndrăzneață, cu cât ea părea să confirme în 
chip evident strălucirea vechilor neamuri. 

Şi, dacă pentru unele persoane de condiţie obscură 
sfârşitul Luminilor a coincis cu posibilitatea de a descoperi 
puterea  irationalului si dacă vom regăsi viitori 
revoluționari printre adepţii mesmerismului, pentru alţii - 
nobili -, ultimele sclipiri ale epocii corespund 
entuziasmului faţă de fiziognomonie - a cărei istorie 
politică nu s-a scris încă - şi înrădăcinării preceptelor 
conservatoare. Discursul lui Lavater venea, într-adevăr, la 
momentul potrivit pentru a linişti un grup aflat în căutarea 
nu a identităţii sale, ci a confirmării pedigriului său. 

La sfârşit de secol, Lavater împacă societatea 
preocupării de a părea (paraître) cu cea de a fi (être): 
„Fiziognomonia ar fi ştiinţa care ne învaţă să cunoaştem 
legătura dintre interior şi exterior, dintre suprafaţa vizibilă 


şi ceea ce contine ea invizibil, dintre materia insufletitá si 
perceptibilă si principiul neperceptibil care îi imprimă 
caracterul viu, dintre efectul manifestat şi forţa ascunsă 
care îl produce” 101. 

Astfel, specificul fiecăruia i se citeşte pe faţă, în 
ţinuta trupului şi alura generală. Lavater merge mai 
departe: toate trăsăturile, care trimit invariabil la calităţi 
sau defecte morale, sunt moştenite de la părinţi. O fiinţă 
umană nu ar putea fi altceva decât reflexul a două 
ereditäti, adevărata personalitate înclinând mai degrabă 
de partea părintelui de acelaşi sex. În aşa fel încât „în fiu 
regăsim întocmai caracterul, temperamentul şi majoritatea 
calităţilor morale ale tatălui” 102. 

Nu acesta era răspunsul aşteptat de nobili, ce le 
oferea un sprijin şi motive pentru noi speranţe? Nu numai 
că Lavater le permite să-şi asume superioritatea - chiar şi 
atunci când sunt decäzuti: „acest fapt explică de ce atâţia 
oameni înzestrați de natură cu o figură plăcută, dar 
pervertiti, nu sunt totuşi la fel de urâţi ca alţii” 103 -, ci, 
pe deasupra, îi întăreşte în certitudinea că sunt cei mai 
buni, criticând violent ideea cá inteligenţa poate fi 
rezultatul unei coincidente naturale, a unui hazard orb. În 
acelaşi timp, el îşi bate joc de Helvetius şi de „binevoitorul 
lui entuziasm”, întrucât filosoful presupune că reformarea 
genului uman trece printr-o transformare a educaţiei şi a 
culturii... 

Acest fapt echivala cu negarea a doua cuceriri 
fundamentale ale Luminilor: afirmarea unei inteligente 
distribuite tuturor în mod mai mult sau mai puţin evident, 
din motive încă inexplicabile, dar care nu implică în niciun 
caz apartenenţa la o anumită clasă de genitori; credinţa în 
virtutea educaţiei, singura aptă să dezvolte inteligenţa în 
sensul meritului, şi a manifestării talentelor individuale, nu 
neapărat moştenite. 

Negarea discursului luminist se bazează şi pe un 
sistem  dihotomic ce  rânduieşte calităţile fizice si 
psihologice în funcţie de ,nobletea” sau Josnicia” lor. 
Inclinatiile morale sunt „nobile dacă sunt gratioase, 


blânde, frumoase, deci perfecte; sunt grosolane dacá 
exprimă dorinţă, senzualitate sau nelinişte...”. 
Fiziognomonia presupune detectarea ştiinţifică a acestor 
trăsături de caracter. Ea duce în mod necesar la 
„dragostea. faţă de ceea ce este nobil şi frumos şi 
stârneşte o silă de neînvins faţă de tot ce este josnic şi 
infam” 104. Lavater impune în limbaj şi în extensia 
laudativă a cuvântului „nobil” acelaşi determinism pe care 
îl situa în moştenirea sângelui: frumosul, bunul şi binele 
sunt astfel pentru că sunt nobile şi invers. Cei de viţă 
nobilă puteau sta linistiti, fiindcă pastorul elveţian le 
oferea „raţiuni ştiinţifice” ale diferentierii lor. 


Găsim În toate acestea - sânge, pedigriu, 
fiziognomonie - structura, miezul însuşi al unei 
neînţelegeri între cea mai mare parte a nobilimii şi spiritul 
Luminilor; neînțelegere gravă, fiindcă datorită 


„pedigriului” imensa majoritate a nobililor s-a putut 
regândi cu demnitate, fără nicio stânjeneală, ca un grup 
unit, coerent, solidar în faţa criticilor. Toţi, bogaţi sau 
săraci, celebri sau necunoscuţi, erau uniţi prin sânge, 
transmis din generaţie în generaţie. Unii erau convinşi că 
reuşita lor era dovada purității sângelui lor, ceilalţi 
considerau că numai sângele lorle. Îngăduia să-şi asume 
greutăţile cu sentimentul onoarei. 

Nobilimea regăsea în şi prin Lumini o unitate 
ideologică, o coerenţă de gândire ce o reconcilia cu ea 
însăşi, cu epoca şi cu filosofia sa. Cel puţin aşa a vrut să 
creadă sau chiar a sfârşit prin a crede aşa. Astfel că, în 
realitate, nu criticile au slăbit nobilimea, ci integrarea 
limbajului luminist într-o logică tipic nobiliară şi, prin 
urmare, transformarea unor concepte periculoase şi 
îndrăzneţe în adevăruri evidente şi liniştitoare. Refuzând 
să pornească dezbaterea pe criteriul ierarhic al sângelui, 
convingându-se că discursul Luminilor putea fi citit ca o 
nouă nevoie de selecţie naturală, nobilimea refuza, ocolea 
curentul de gândire ce ducea în mod logic la abolirea 
privilegiilor, oculta mişcarea intelectuală care exprima 
dorinţa de recunoaştere a egalităţii tuturor oamenilor în 


ceea ce priveste sángele. 

Diferenta dintre felul cum a perceput nobilimea 
discursul Luminilor si ceea ce implica el cu adevárat in 
privinţa ei nu indică neapărat un fel de orbire colectivă, de 
inconştienţă de grup sau de preluare necontrolată a 
acestuia. Ar fi prea simplu. Nu ar trebui mai curând să 
vedem aici o strategie ce ar fi constat în a dezarma critica 
luministă recunoscând meritul şi valoarea drept semne de 
distincţie a celor mai buni? În plan social, nobilii puteau fi 
linistiti: cei mai buni reprezentanţi ai burgheziei nu 
încercau şi ei să acceadă la nobleţe? Aceasta din urmă nu 
era dovada ascensiunii sociale reuşite pentru foarte 
numerosi nenobili înstăriți? Totuşi, strategia, la urma 
urmei plină de riscuri însemnate, se baza pe un echilibru 
subtil: de o parte, un cadru instituţional stabil, întruchipat 
de o regalitate recunoscută de toată lumea şi ocrotitoare a 
privilegiilor fiecăruia; de cealaltă, un „ring” ideologic 
definit în mod clar, cu regulile lui, cu un cod al onoarei, cu 
oamenii lui de litere, cu polemici organizate, cu rivalități 
ordonate, cu luptători identificaţi, nobili sau nenobili 
luminişti. Este suficient ca unul dintre elemente să dispară 
şi nobilhnea se clatină... Or, „pedigriul”, valoare şi merit al 
nobilimii, avea să proiecteze lupta în afara cadrelor 
clasice, recunoscute, admise între 1740 şi 1770. 

Într-adevăr, nobilimea provoca o reacţie la două 
niveluri: mai întâi radicalizarea unui discurs antinobiliar, 
caricatural, dar influent, referitor la pretinsa valoare a 
sângelui105; apoi aprofundarea, urmată de afirmarea 
concepţiei despre egalitatea oamenilor si necesara 
distrugere a privilegiilor din naştere. 

Din 1772, când a apărut Le Contrat social, 
dezbaterea Luminilor îşi schimbă domeniul: expresia 
politică a acestui discurs nu mai era căutarea unui 
compromis în sânul unui grup de nenobili şi nobili, ci 
voinţa de a gândi un grup, capabil să conducă, în sânul 
căruia nu ar mai interveni prejudecăţi legate de naştere. 
Nobilii neglijează asemenea discursuri, le condamnă, le 
dispretuiesc, poate că nu se tem de ele sau doar nu-şi 


imaginează că pot avea cu adevărat o însemnătate politică 
şi imediată. Fireşte, pentru că, siguri pe ei înşişi, au intrat 
în altă luptă. 

Dacă nobilii sunt mai buni, ei pot şi trebuie să-şi facă 
auzită vocea în fata regalității care i-a insultat prea multă 
vreme. Parlamentele, cu nobilii lor mândri de privilegii şi 
instruiți în spiritul Luminilor acelui veac, devin vectorii 
acestei recuceriri a puterii efective. Conflictul cvasi- 
permanent începând cu 1715 dintre rege şi parlamente 
este provocarea politică asumată de o nobilime cu 
adevărat cuceritoare, sigură în privinţa calităţii ei, 
coerentă în lupta împotriva unei puteri care a îndepărtat-o 
prea mult de luarea efectivă a deciziilor106. Căci nobilii 
din parlamente acţionează în numele Luminilor, al 
Luminilor lor. Riscul era real: atacând regalitatea cu 
vehementä şi negând radicalizarea propunerilor politice 
ale stării a treia, aristocrații luminişti distrugeau fragilul 
echilibru care le îngăduise să se considere cei mai buni. 

Dacă nobilimea reacţionează cu violenţa manifestată 
în 1789, aceasta se întâmplă nu pentru că este slabă sau 
reacționară, ci fiindcă s-a crezut suficient de puternică 
înainte de Revoluţie pentru a se impune în faţa 
absolutismului, ca fiind forţa cea mai vie a societăţii, 
regenerată de gândirea Luminilor. Or, criza economică, 
apoi convocarea sub forma veche a stărilor generale, 
atitudinea celui de-al doilea ordin în dezbateri şi primele 
zile revoluţionare aveau să reveleze imposibilul pariu 
politic al nobilimii: înlocuirea arbitrarului regal cu un 
guvern de aristocrați. Între timp, starea a treia devenise o 
forţă politică reprezentând națiunea francezilor egali între 
ei şi avea să se impună. Intre cele două ideologii politice, 
inspirate, născute pentru sau împotriva discursului 
Luminilor, divorţul se produsese deja. 

Aşadar, ce este nobilul în 1789? Cum să definim 
nobilimea? Un grup foarte eterogen, foarte diversificat, 
străbătut de opoziții interne, dar care găseşte în 
dezbaterea Luminilor o rațiune de a se defini într-un mod 
nou, regrupându-se în spatele unui discurs ce are ca 


origine o ,ideologie a pedigriului" si permite fiecáruia sá 
scoatá in evidentá calitatea si, in consecintá, valoarea 
înaintaşilor săi? Un grup care s-a crezut destul de puternic 
pentru a asedia din nou câmpul politic şi a spera să-l 
recucerească începând cu 1775? Un grup care, la urma 
urmelor, şi-a ascuns contradicţiile interne în favoarea unei 
neînţelegeri întreţinute cu pricepere şi ţinând locul 
discursului politic? Un grup care nu a surprins 
transformarea radicală a dezbaterii politice după 1780 şi 
care avea să fie măturat de ultimul deceniu? 

Câte ceva din toate acestea: toţi nobilii îşi resimt 
,Diferenta" faţă de nenobili şi diferenţele foarte mari chiar 
între ei. Toţi înţeleg evoluţia secolului. Niciunul nu-şi 
abandonează un trecut care îl defineşte. 

In legătură cu aceste chestiuni, Revoluţia va aduce, 
în mod paradoxal, câteva certitudini pentru cel de-al doilea 
ordin107. În relaţia de adversitate, în exil, în duşmănie, 
nobilii vor redescoperi o coeziune pe care monarhia nu a 
fost în stare să le-o ofere. Regenerată de greutăţi, înălţată 
prin suferinţă, demnă în încercările de toate felurile, 
nobilimea regăseşte la începutul secolului al XIX-lea un 
rang social care îi fusese reproşat fără încetare în veacul 
precedent. În cursul acestol secol, ea reocupă masiv în 
finanţe, armată, diplomaţie locuri care, în opinia ei, i se 
cuveneau (în anumite cazuri, nu întotdeauna părăsite în 
timpul Revoluţiei şi al Imperiului). Isi recapătă patrimoniul 
funciar. 

Aşadar, nobilimea va fi „învins” Luminile, proriii săi 
membri şi expresia ei ultimă - Revoluţia? 

Rămâne de văzut. Dacă nobilul revine pe domeniile 
lui, el trebuie să se adapteze la un joc politic ce se afirmă 
de-a lungul noului veac şi face din el o persoană 
importantă, apoi un ales. Nobil în forul lui interior poate, 
încă în fruntea comunităţii sale rurale, dar gentilom 
burghez, patron, primar în viaţa publică, el este încetul cu 
încetul socializat, integrat într-un nou cadru politic care îi 
consacră valoarea sau reflectă influenţa unei tradiţii 
asupra unei Frante în mare măsură rurale. În orice caz, el 


este pe cale de a fi republicanizat la sfârsitul secolului al 
XIX-lea. 

Dar gândirea Luminilor a realizat mai mult decât 
atât. A acordat o importantá esentialá luptei pentru rang, 
luptei pentru dobândirea de bunuri de productie culturale 
şi intelectuale; a dezvoltat sistematic reflectia critică; a 
definit percepţia imaginară de sine a unui grup sau 
percepţia ce poate fi formată asupra lui, pornind de la un 
discurs unificat şi omogenizat; a demonstrat însemnătatea 
politică şi consecinţele sociale foarte concrete ale 
producerii acestui discurs; a dus cu fermitate lupta într-o 
arenă unde manifestările psihologice aveau aceeaşi 
pondere ca şi realitatea materială a faptelor; astfel, 
mişcarea Luminilor şi-a găsit mijlocul de a discredita în 
mod durabil gândirea nobiliară. 

Inevitabil,  tematicile Luminilor -  vechi/nou, 
libertate/opresiune, naturà/ istorie, ratiune/despotism, 
virtute/ libertinaj, merit/lenevie - aruncá nobilul in câmpul 
negativ al unui portret-tip; acesta îl transformă într-un 
personaj respingător căruia i se atribuie toate defectele, 
ilustrând „pe dos” calităţile preamărite de filosofi. Oamenii 
Luminilor au sfârşit prin a-şi lua eboşa drept realitate; dar, 
paradoxal - şi în aceasta constă forţa luptei de „simboluri” 
-, şi nobilimea a acceptat în cele din urmă imaginea prea 
puţin măgulitoare, ceea ce a „marginalizat-o” poate pentru 
multă vreme şi a împiedicat-o să găsească, să instaleze un 
regim politic stabil, deşi controla efectiv mediul rural, 
principalele posturi ale statului şi ale instituţiilor sale şi 
deţinea rolurile principale în finanţe din 1815. 

Altminteri, cum să explicăm imaginea recurentă a 
nobilului degenerat, debil, înjosit, neputincios, steril, 
vicios, declasat care bântuie literatura franceză din secolul 
al XIX-lea, de la Balzac la Huysmans, fără a-i uita pe 
Maupassant şi Zola, imagine răspândită în egală măsură 
de susţinătorii şi detractorii săi? Fără îndoială, domnul de 
Morsauf, ros de boala care îl cufundă treptat în nebunie, 
des Esseintes, un dandy de sfârşit de veac, de sfârşit de 
rasă, d'Hubiéres, cuplul steril obligat să cumpere un copil 


de la tárani sáraci, dar fecunzi, contele Muffat si marchizul 
de Chouard, injositi in fata Nanei, sunt in felul lor fiii 
Luminilor, în sensul că sunt concretizarea literară, dar 
trăită de toţi la modul realităţii, a descalificării nobilimii în 
calitate de forţă capabilă să regenereze, să-şi asume 
modernitatea unei Frante noi, imaginate de filosofi, 
întrevăzute în timpul Revoluţiei şi construite de-a lungul 
secolului al XIX-lea108. 

Note 

1. E. Le Roy Ladurie, prefaţă la La Noblesse au 
XVIIIe siècle. De la féodalité aux Lumières, Bruxelles, 
Complexe, 1984, p. V. 

2. J.-P. Labatut, Les Noblesses européennes de la fin 
du XVe siècle à la fin du 

— XVIIIe siècle, Paris, PUF, 1978, p. 7. 

3. H. Carré, La Noblesse de France et l'Opinion 
publique au XVIIIe siécle, Genéve, Slatkine reprints, 1977, 
p. 107. 

4. J.-P. Labatut, Les Noblesses européennes... op. cit., 
p. 66. 

5. Dupà G. Desdevises du Dezert, ,La Société 
espagnole au XVIIIe siécle", extras din Revue historique, 
vol. LXIV, New York - Paris, 1925, pp. 192 - 195. 

6. J. Meyer Noblesses et Pouvoirs dons l'Europe 
d'Ancien Régime, Paris, Hachette Littérature, 1973, p. 
154. 

7. ]. Meyer La Noblesse bretonne, Paris, Sciences 
Flaminarion, 1972, p. 53. 

8. Ibidem, p. 58. 

9. Alexandre de Tilly, Mémoires, Le Normand Fils, 
1828, p. 320, 

10. J. Meyer, ,La noblesse francaise au XVIIIe siécle: 
aperçu des problèmes”, in Acta Polonia  Historien 
(Varşovia), vol. XXXVI, 1977, pp. 9 - 45. 

11. Cf. François Furet si Mona Ozouf, ,Deux 
définitions historiques de la société française au XVIIIe 
siècle. Mably et Boulainvilliers", în L'Histoire au XVIIIe 
siécle, Aix-en-Provence, EDISUD, 1980, pp. 233 - 249. 


12. Comte de Montlosier, Mémoires, Paris, Dufey, 
1830, vol. VI, p. 126. 

13. Ibidem, p. 80. 

14. D. Roche, La Culture des apparences, Paris, 
Fayard, 1989, p. 92. 

15. Ibidem, p. 98. 

16. Ibidem, p. 99. 

17. Campomanes, „Cartas politico-economicas", citat 
de G. Desdevises du Dezert, La Société espagnole ou 
XVIIIe siécle, op. cit., p. 194. 

18. J. Meyer, Noblesses et Pouvoirs... op. cit., pp. 221 
- 235. 

19. Tilly, Mémoires, op. cit., p.155, 214 - 215. 

20. Montlosier, Mémoires, op. cit., p.35. 

21. Ibidem, p. 36. 

22. Ibidem, p. 80. 

23. Comte de Vaublanc, Mémoires, Paris, Firmin 
Didot, 1857, p. 20. 

24. G. Huppert, Bourgeois et Gentilshommes. La 
réussite sociale en Fronce ou XVIe siècle, Paris, 
Flaminarion, 1983, p. 274. 

25. M. Cubells, La Provence des Lumières. Les 
parlementaires d'Aix au XVIIIe siècle, Paris, Maloine, 
1984, pp. 58 - 59. 

26. E Bluche, La Vie quotidienne de la noblesse 
francaise ou XVIIIe siécle, Paris, Hachette, 1973, p. 73. 

27. D'Argens, Mémoires, Paris, Frédéric Buisson, 
1807, p. 133. 

28. Mirabeau, Des lettres de cachet et des 
prisonniers d'Etat, Paris, Lecomte et Pougin, 1835, p. 277. 

29. Sade, ,Correspondance", in Œuvres complètes 
du marquis de Sade, vol. XII, Paris, Cercle du livre 
precieux, 1964, p. 268. 

30. Sade, „Les 120 Journées de Sodome”, in Œuvres 
complétes du marquis de Sade, vol. L, Paris, Pauvert, 
1986, p. 19. 

31. G. Chaussinand-Nogaret, La Noblesse ou XVIIIe 
siécle. De la féodalité aux Lumiéres, Bruxelles, Complexe, 


1981, p. 59. 

32. J.-P. Labatut, Les Noblesses européennes... op. 
cit., p. 149. 

33. J. Meyer, Noblesses et Pouvoirs... op. cit., p. 162. 

34. G. Chaussinand-Nogaret, La Noblesse ou XVIIIe 
siécle... op. cit., p. 65. 

35. Ibidem, p. 88. 

36. J. Meyer ,Un probléme mal posé: la noblesse 
pauvre. L'exemple breton au XVIIIe siècle”, in RHMC, 
aprilie-iunie 1971, pp. 161 - 188. 

37. Montlosier, Mémoires, op. cit., p. 68. 

38. Cf. Cubells, „A-propos des usurpations des nobles 
en Provence sous l'Ancien Régime", in Provence historique 
(Aix-en-Provence), iulie-septembrie 1970, vol. XX, fasc. 81, 
pp. 239 - 300. 

39. J. Meyer La Noblesse bretonne, op. cit., pp. 35 - 
36. 

40. M. Vovelle, „Şade, seigneur de village", în Sade, 
colloque organisé par la faculté d'Aix, 1966, Paris, A. 
Colin, 1968, pp. 23 - 40. 

41. J. Meyer, Noblesses et Pouvoirs... op. cit., p. 21. 

42. G. Richard, Noblesse d'affaires au XVIIIe siècle, 
Paris, A. Colin, 1974, p. 18. 

43. Ibidem, pp. 18 - 19. 

44. Apud G. Richard, „Les Dietrich en Alsace (1684 - 
1789)", in ibidem, pp. 154 - 162. 

45. Apud R. Forster, The Nobility of Toulouse in the 
eighteenth Century; o Social and Economical Study, 
Baltimore, The John's Hopkins University Press, 1960, pp. 
31 - 35. 

46. Apud R. Forster ,The provincial noble: a 
reappraisal”, in The American Historical Review, vol. 
LXVIII, 3, aprilie 1963, pp. 681 - 691. 

47. P. de Vayssieres, Gentilshommes campagnards de 
l'Ancienne France, Étrepilly-terroir de France-Christian de 
Bertillat, 1986 (ed. I, 1906), p. 247. 

48. Tilly, Mémoires, op. cit., p.151. 

49. F. Bluche, La Vie quotidienne de la noblesse 


francaise au XVIIIe siècle, op. cit., p. 45. 

50. Scrisoarea lui Torcy către ministru, datată din 17 
martie 1758, citată de L. Tuetey, Les Officiers sous 
l'Ancien Régime. Nobles et roturiers, Paris, Plon, 1908, p. 
132. 

51. ,Projet d'école militaire ou d'augmentation de 
paye aux sous-lieutenants" (memoriu nesemnat, redactat 
pe la 1742), citat de L. Tuetey, ibidem, p. 34. 

52. De Bohan, Examen critique du militaire francais. 

53. D. Bien, ,La réaction aristocrate avant 1789: 
l'exemple de l'armée", in AESS, 1974, 1, pp. 23 - 49; 2, pp. 
505 - 534. 

54. Ibidem, p. 515. 

55. F. Bluche, La Vie quotidienne de la noblesse 
francaise au XVIIIe siécle, op. cit., p. 27. 

56. Cf. François Billacois, Le Duel dans la société 
française des XVIe-XVIIe siècles, Paris, Editions de 
l'EHESS, 1986. Tema duelului si a violentei nobiliare este 
subiectul nostru actual de studiu. 

57. Cazuri raportate de H. Carré, La Noblesse de 
France et l'Opinion publique au XVIIIe siécle, op. cit., pp. 
170 - 171 si 298 - 308. 

58. Sade, , Correspondance", in op. cit., pp. 84 - 85. 

59. M. Vovelle, ,Sade, seigneur de village”, op. cit., p. 
36. 

60. Mémoire à consulter et consultation pour 
Madame la Comtesse de Mirabeau, Aix, Éd. J.-B. Monnet, 
1783. 

61. M. Vovelle, „Şade, seigneur de village”, în op. cit., 
p. 36. 

62. M. Delon, „De Thérèse philosophe à la 
philosophie dans le boudoir: la place de la philosophie", in 
Romanistische Zeitschrift für Literaturgeschichte, Cahiers 
d'histoire des littératures romanes, 1, 2, 1983, pp. 76 - 88. 

63. J. Rustin, Le Vice à la mode. Etude sur le roman 
francais dans la premiére moitié du XVIIIe siécle, Paris, 
Ophrys, 1979, pp. 239 - 240. 

64. Cf. G. Lely, Vie du marquis de Sade, Paris, J.-J. 


Pauvert aux Éd. Garnier, pp. 170 - 175. 

65. Cf G. Lely, ibidem. 

66. Mirabeau, Essai sur le despotisme, reed., Paris, 
Lecomte et Pougin, 1935, p. 72. 

67. F. Billacois, ,La crise de la noblesse européenne, 
1560 - 1650. Une mise au point", in RHMC, vol. XXIII, 
aprilie-iunie 1976, pp. 258 - 277. 

68. Cf. Norbert Elias, La Société de cour, Paris, 
Flaminarion, 1985. 

69. A. de Tocqueville, LAncien Régime et la 
Révolution, Paris, Gallimard, col. , Idées", 1967, p. 155. 

70. D. Roche, Les Républicains des lettres. Gens de 
culture au XVIIIe siécle, Paris, Fayard, 1988, p. 99. 

71. Ibidem, p. 130. 

72. Abatele Coyer La Noblesse commerçante, 
Londra, 1756, p. 82. 

73. Abatele Coyer, Trois Piéces sur cette question, les 
nobles doivent-ils commercer? Paris, 1758, p. 18. 

74. Abatele Coyer La Noblesse commercante, op. 
cit., p. 214. 

75. Abatele Coyer Voyage d'Italie et de Hollande, 
Paris, 1755, p. 253. 

76. Abatele Coyer, Chinki. Histoire cochinchinoise, 
Londra, 1768, p. 19. 

77. Abatele Coyer, Bagatelles morales, Londra, 1756, 
p. 82. 

78. Abatele Coyer La Noblesse commercante, op. 
cit., pp. 119 - 120. 

79. Abatele Coyer, Observations sur l'Angleterre par 
un voyageur, Paris, 1779, p. 17. 

80. Abatele Coyer La Noblesse commercante, op. 
cit., p. 214. 

81. Cavalerul d'Arc, Le Roman du jour, pour servir à 
l'Histoire du siècle, Londra, 1754, pp. 63 - 65. 

82. Ibidem, p. 98. 

83. Cavalerul d'Arc, La Noblesse militaire ou le 
Patriote francais, pp. 35 - 36. 

84. Cavalerul d'Arc, Mes loisirs, Paris, 1756, pp. 286 


- 287. 

85. Cavalerul d'Arc, La Noblesse militaire, op. cit., p. 
210. 

86. Jovellanos, Satira sobre la mala educación de la 
nobleza, publicată si adnotată de A. Morel Fatio, Paris, 
Bibliothéques des Universités du Midi, 1899. 

87. Don Preciso, Elementos de la Ciencia 
contradanzaria, para que los currutacos, pirracas, y 
Madamitas del Nuevo Cuno puedan aprender por 
principios a bailar las contradanzas por si soios o con la 
sillas de su casá, 1796. 

88. Don José Gabriel Clavijo y Fajardo, Pragmatico 
del Zelo y desagravio de las Damas, Madrid, la tipografia 
mostenitorilor lui D. Augustin de Jodevela, 1755. 

89. Ibidem, pp. 26 - 27. 

90. Pan y toros, y otros papeles sediciosos de fines 
del siglo XVIII, texte reunite si prezentate de Antonio 
Elorza, Madrid, Editorial Ayuso, 1971, p. 27. 

91. G. Chaussinand-Nogaret, , Un aspect de la pensée 
nobiliaire au XVIIIe siècle: l'anti-nobilisme", in RHMC, 
1982, pp. 442 - 452. 

92. Pierre Seama, ,Aux origines culturelles d'un 
engagement politique: les notes de lecture d'Antonelle", in 
AHRF, 292, aprilie-iunie 1993, pp. 169 - 202. 

93. M. Vovelle, ,L'élite ou le mensonge des mots", în 
Annales ESC, ianuarie-februarie 1974, p. 49. 

94. A. Devyver Le Sang épuré. La naissance du 
sentiment et de l'idée de race dons la noblesse francaise, 
1560 - 1720, teză dactilografiată, Bruxelles, 1973, p. 2. 

95. Ibidem. 

96. A. de Baecque, ,Le discours anti-noble, 1787 - 
1792. Aux origines d'un slogan: «Le peuple contre les 
gros»", in RHMC, vol. XXXVI, ianuarie-martie 1989, pp. 3 - 
28. 

97. Ibidem, p. 19. 

98. Nicole de Blomac, ,Élites et généalogies au 
XVIIIe siécle: le cheval de course, cheval de sang, la 
naissance d'un nouveau concept en France", în RHMC, vol. 


XXXVI, iulie-septembrie 1989, pp. 497 - 507. 

99. Ibidem, p. 506. 

100. E. Schalk, From Valor to Pedigree. Ideas of 
Nobility în France in the Sixteenth and Seventeenth 
Centuries, Princeton, N.J., Princeton University Press, 
1986, pp. 219 - 220. 

101. J.K. Lavater Essai sur la Physiognomonie, 
destiné à faire connaitre l'homme et à le faire aimer, 
tipárit la Haga, f.d., p. 22. 

102. Ibidem, pp. 144 - 145. 

103. Ibidem, p. 147. 

104. Ibidem, p. 77. 

105. Cf. A. de Baecque, ,Le discours anti-noble...", 
art. cát. 

106. W. Doyle, ,The Parleements”, in The French 
Revolution and the Creation of Modern Political Culture, 
vol. 1: The Political Culture of the Old Regime, edited by 
K.M. Baker, Pergamon Press, 1987, p. 57 - 67. 

107. Cf. lucrarea foarte importantà a lui Patrice 
Higonnet, Class, Ideology and the Rights of Nobles during 
the French Revolution, Oxford, Clarendon Press, 1981. 

108. , Aventura" romanescá şi teatrală a secolului al 
XIX-lea nu s-a înşelat când a inventat eroi nobili ieşiţi exact 
din... secolul al XVII-lea! Muschetarii, baronul de Sigognac 
sunt declasati la rândul lor (primii se ascund sub identități 
false, al doilea se limitează la a se preface). Cel puţin au de 
partea lor onoarea şi curajul. Nu este ultima valoare pe 
care o revendică un alt nobil faimos, cu spada şi condeiul 
la fel de sprintene, căzând din lună la sfârşitul secolului al 
XIX-lea; panaşul lui?... 

Capitolul II 

RĂZBOINICUL 

Jean-Paul Bertaud 

Filosoful care, în secolul al XVIII-lea, elaborează o 
cetate nouă bazată pe rațiune manifestă o repulsie 
profundă faţă de violenţă şi război. În lumea închipuită de 
el, spiritul păcii domină. Abatele de Saint-Pierre afirmă că 
pacea perpetuă este posibilă. Şi atunci la ce bun oamenii 


înarmaţi? Războiul si rázboinicul - se afirmă - poartă în ei 
dezordinea lucrurilor, imoralitatea oamenilor. Războiul, 
scrie Jaucourt în Enciclopedie, înăbuşă vocea naturii, a 
justiţiei, a religiei şi a omeniei: tâlhăria, devastarea, 
spaima, pustiirea alcătuiesc cortegiul acestei boli 
convulsive a corpului politic. Toți oamenii sfârsesc prin a fi 
pervertiti de el. 

Se fac auzite voci discordante, denuntánd pacea 
perpetuá ca pe un vis. Respingând opiniile lui Hobbes 
potrivit cárora rázboiul este in natura omului, Montesquieu 
sustine cà este produsul societăţii. Războiul este o boală a 
societátilor greu de vindecat. De altfel, este el intotdeauna 
un lucru rău? Războaiele sunt nedrepte când urmăresc 
cucerirea, sunt drepte când sunt destinate apărării, 
ajutorării unui aliat atacat, îndreptării unui tratat 
neechitabil, prevenirii unui eventual atac. 

Pentru Vauvenargues, „contemplatorul care, alene 
culcat într-o încăpere tapisată, rosteşte invective la adresa 
războiului” este un prost. Războiul constituie una dintre 
legile universului. El nu este în mod obligatoriu şcoala 
viciului, iar războinicul - purtător al tuturor mârşăviilor. 
Pacea „face să se stingă toate marile talente şi moleşeşte 
popoarele. Virtutea luptă, iar dragostea de glorie, pasiune 
puternică şi nobilă, este izvorul fecund al calităţilor umane 
care a scos omenirea din barbarie”. 

Rousseau imbrátiseazá vederile lui Montesquieu 
privind cauzele războiului şi diferenţierea războaielor 
drepte şi nedrepte. El îndeamnă popoarele şi adunările ce 
le reprezintă să reziste, să-şi apere patria. Rousseau 
protestează împotriva cosmopolitilor ca Voltaire care 
afirmă că nu mai există francezi, germani, spanioli sau 
englezi, oamenii având cu toţii aceleaşi moravuri. Potrivit 
lui Rousseau, acesta este un internationalism înjositor 
pentru popoare. „Dragostea faţă de patrie dă substanţă 
existenţei omului, el nu trăieşte decât prin patrie, nu 
trăieşte decât pentru ea şi, de îndată ce este singur, nu mai 
înseamnă nimic”. Dar cât valorează patria dacă nu este un 
pământ al libertăţii, dacă nu cuprinde o naţiune de 


cetäteni egali si suverani prin pactul social? Soldatul 
cetätean nu este un apárátor al patriei mai bun decát 
mercenarul sau soldatul despotilor? Oare nu fiecare 
cetăţean trebuie să fie soldat şi fiecare soldat - cetăţean, 
după cum scrie Diderot? 

Odată cu Revoluţia, Franţa adoptă acest principiu, 
iar Saint-Just afirmă că victoria nu va fi obţinută decât pe 
măsura progreselor înregistrate de spiritul republican în 
armată. Dar entuziasmul patriotic poate avea câştig de 
cauză într-o vreme în care războiul a devenit o artă 
complexă” care cere profesionişti? câţiva ani mai târziu, 
Napoleon recunoaşte că, dacă dragostea de patrie şi gloria 
naţională pot insufleti trupele tinere, totuşi un general 
bun, cadre energice, o organizare eficace, o instrucţie 
drastică, o bună disciplină contribuie la constituirea unor 
trupe eficiente indiferent de cauza pentru care luptă. 

Armată națională sau armată profesionistă? 
Războinici milițieni sau războinici profesionişti? Rázboinici 
misionari practicând un război ce subminează ordinea 
politică instituită la adversar sau războinic tradițional 
mânuind numai spada si pusca? Alături de ideile dezvoltate 
despre războinic, în ce constă realitatea existenței lui, a 
uceniciei lui, a moravurilor si mentalității lui? Pe parcursul 
epocii moderne, din secolul al XVIII-lea până la Revoluție 
şi Imperiu, nu s-a format în toate ţările o societate militară 
inexistentă înainte şi care, menită să dureze, alimentează 
cu valorile ei societatea civilă? 

De la mercenar la soldat 

Războinicul, obiect de comerț 

Thomas este spaniol şi îşi caută un stăpân. La ieşirea 
din Mâlaga, îl întâlneşte un gentilom. Fiind căpitan, el 
recrutează oameni pentru compania lui. Faţă de Thomas, 
care îi pune întrebări, îşi laudă oamenii ce se pregătesc să 
plece în Italia. Frumuseţea peisajului, splendoarea 
Lombardiei, hrană din belşug, aur zornăitor în pungă, 
nimic nu lipseşte dintr-un discurs destinat să-l atragă pe 
Thomas. Căpitanul trece sub tăcere frigul, primejdia 
atacului, spaima bătăliilor şi foamea, insotitoarea obişnuită 


a rázboinicului in campanie. Thomas nu se lasá ispitit de 
un angajament care, seducánd pe multi altii, creeazá 
mercenarul 1. 

În secolele al XVI-lea si al XVII-lea, războinicul este 
ca o marfă, de vânzare sau de închiriat în interiorul unei 
ţări sau între oraşele şi principatele Europei. Acest comerţ 
are Bursa lui, fluctuantă în funcţie de anotimp şi de starea 
de pace sau război. In secolul al XVII-lea, când armatele 
europene trec de la 100.000 la un milion de oameni, 
creşterea este mai frecventă decât scăderea. Războinicul 
are un preţ dependent de calităţile lui fizice, de experienţă 
şi de moravuri: francezul este căutat pentru 
impetuozitatea din timpul luptei, dar este considerat drept 
o fire nestatornică, greu de comandat, întotdeauna gata de 
revoltă. Austriacul este mai putin prețuit decât italianul 
sau spaniolul. 

In statele slabe, cum ar fi cele din Imperiu sau Italia, 
contractul este încheiat între războinic şi un căpitan, iar 
acesta, posesor al propriei unităţi, o tocmeşte la un 
colonel, el însuşi legat de un antreprenor de război. Cel din 
urmă este un om de afaceri, înconjurat de o mulţime de 
oameni de finanţe, de la modestul funcţionar de gestiune 
până la bancher, cum este Witte pentru Wallenstein. 
Antreprenorii generali de război au pământuri şi seniorii şi 
colectează contribuţii din ţările ocupate de armatele lor. 
Inchinând oraşelor sau prinților instrumente de război 
gata de a fi folosite, ei devin repede rivali ai autorităţilor: 
Colleoni îşi delimitează un principat, familia Sforza pune 
mâna pe putere. Intervenţiile străine în Italia încurcă 
socotelile. În secolul al XVII-lea, antreprenorii de război 
găsesc un câmp de activitate în Germania. Ei duc acolo 
distrugerea, jaful şi violul. 

In statele puternice ca Franţa şi Anglia, 
antreprenorul de război este rege. El cumpără direct 
serviciile cápitanilor si ale coloneilor deținători de trupe. 
Războinicul se închiriază şi aici pe o perioadă mai lungă 
sau mai scurtă. La fel ca mercenarul, bărbatul se 
angajează în armată din gust pentru aventură sau ca să 


scape de mânia unui tatá cáruia i-a sedus fiica sau, mai 
frecvent, de urmárirea jandarmeriei pentru comiterea unui 
furt. Armata regelui este, ca si biserica, loc de refugiu. La 
inceputul secolului al XVIII-lea apar motive mai nobile: 
angajatul este mai adesea decât altá datá un supus al 
regelui, pe care îl slujeşte in apărarea unei ţări 
amenințate. Obligatia serviciului militar este în curând 
edictată, dacă nu acceptată de toţi. Unii sunt sensibili la 
această îndatorire. Ceea ce deosebeşte cel mai mult 
soldatul de mercenar este faptul că el aparţine unei 
armate regulate, din ce în ce mai bine disciplinate şi căreia 
cu greu îi scapă o dată ce i-a prins gustul. Mercenarul se 
răzvrătea de îndată ce considera că antreprenorul de 
război nu-şi respectă contractul încheiat: între 1598 şi 
1607, în armata spaniolă din Tärile de Jos au avut loc 
douăzeci şi una de răzmeriţe. Soldatul regelui prins în 
laţurile unei armate regulate nu se răzvrăteşte, ci mai 
degrabá dezerteazá: fugá rareori incununatá de succes 
într-un stat civilizat. 

Crearea armatelor regulate în secolul al XVIII-lea, 
armata regulată cel mai bine organizată este cea a Prusiei. 
Ţară de rang secund prin suprafaţă şi număr de locuitori, 
Prusia are una dintre cele mai puternice armate din 
Europa. Kantonsystem face din regat un stat militar sub 
autoritatea lui Frederic al II-lea. Kanton-ul este celula 
fundamentală a statului, iar populaţia este legată de el. 
Locuitorul este înscris într-un Kanton comandat de un 
căpitan. Fără autorizaţia acestuia, deplasarea în interiorul 
ţării este imposibilă. Băieţii înrolați la vârsta de zece ani, 
numiţi Obligats, poartă o cravată roşie ca semn distinctiv. 
Ei merg periodic la adunări militare. Căpitanul alege 
dintre aceşti Obligats ieşiţi din adolescenţă bărbaţii cei 
mai solizi. Kantonistul trece atunci printr-o instrucţie 
completă de soldat, cu durată cuprinsă între un an şi 
jumătate şi doi ani. Kantonistul este apoi obligat să 
participe la exerciţii anuale de două-trei luni. Constrâns să 
poarte în permanenţă asupra lui o piesă din echipament, 
asistând la slujba de duminică în haină militară, el 


participa la paradele anuale. Adaptat la o minutioasà 
ucenicie a armelor si la o disciplină riguroasă marcată de 
aspre pedepse corporale, Kantonistul nu scapá nici in viata 
particulará de ofiterul sáu, care intervine in cásátorii si 
succesiuni. 

Administraţia ţării este în mare parte încredinţată 
unor foşti militari. Pretutindeni, militarul are prioritate, iar 
Kantonistul este conştient de importanţa unui rol care îi 
aduce scutiri de regimul seniorial. 

In Franţa, armata regulată se constituie prin 
angajament voluntar. Căpitanul posesor al unei companii 
are parte de un concediu în timpul căruia merge în 
provincia natală pentru „recrutări”. Dacă nu o poate face 
el însuşi, trimite un sergent însoţit de soldaţi. În oraşe şi 
sate, oferă un spectacol obişnuit militarii urcati pe estradă, 
adunându-i în jurul lor pe toti gură-cască şi fluturându-le 
pe sub nas, odată cu prima de angajare, iluzia unei vieţi 
uşoare. Uneori, angajamentul este obligatoriu: recrutorul îl 
duce pe om la cabaret, îl îmbată zdravăn şi apoi îl răpeşte, 
alteori îl ţine prizonier, ca să scape de căutările familiei. 
Din ce în ce mai frecvent, căpitanul recrutează oameni 
care muncesc pe domeniile lui, membri ai familiilor 
acestora sau rude. Ieri ţăran al unui senior, astăzi soldat, 
recrutul rămâne, sub haina militară, „clientul” aceluiaşi 
individ sau al rudelor lui. Chiar dacă regele Franţei 
desfiinţează progresiv vânzarea funcţiilor de căpitan sau 
colonel, obiceiul unei astfel de recrutări rămâne. Exemple 
pot fi găsite până în 1791. 

La această dată, colonelul Tourville, din regimentul 
18 infanterie, îşi trimite unul dintre ofiţeri, Poncet, în 
Franche-Comte, regiunea de baştină, recomandându-i să 
găsească pentru rege oameni de cel puţin cinci picioare şi, 
pe cât posibil, de cinci picioare şi şase degete (1, 78 m). 
Pentru examinarea recrutului, Poncet aduce un medic 
capabil să detecteze defectele fizice: dentitia stricată ce 
împiedică ruperea cartusului, mâinile răsucite care 
stânjenesc manevrarea armelor, umerii prea curbați, 
afectând ţinuta soldatului şi alinierile. 


Ajuns la corpul de armată, recrutul este măsurat, 
identitatea, trăsăturile fizice şi semnele particulare sunt 
înscrise în registrul regimentului. Administraţia trecută 
sub controlul militarilor poate astfel să cunoască mai bine 
starea trupelor, să-i alunge pe „vagabonzi”, cei ce trec de 
la un regiment la altul, pe soldaţii de umplutură, cei 
imprumutati de căpitan de la o altă unitate pentru a 
dovedi, în momentul controlului, că efectivele sunt 
complete, şi, în sfârşit, pe dezertori. 

La începutul secolului, armata este alcătuită din 
nobili „de rasă”, membri ai celor mai vechi familii de 
gentilomi, din innobilati de dată recentă, fii de negustori 
care au cumpărat o companie sau un regiment, în sfârşit, 
din ofiţeri improvizati, nenobili care au primit un grad 
datorită meritelor sau talentelor lor. Din a doua jumătate a 
secolului, ofiţerii din vechile familii nobile reacţionează 
împotriva innobilatilor, deseori nepotriviti pentru funcţiile 
de conducere. Pe lângă plătirea funcţiilor, regele a creat 
grade intermediare şi o ordine în avansare. Nobilii de rasă 
nu se mulţumesc doar cu atât: ei cer şi obţin renunţarea 
progresivă la vânzarea funcţiilor. Concomitent, cer ca 
recrutarea ofiţerilor să nu se mai facă doar după criteriul 
naşterii. A fi „de familie bună” conferă vocaţie pentru 
comandă; totuşi, sunt necesare o educaţie militară şi 
dovedirea talentelor. Monarhul deschide şcoli militare 
unde ofiţerii nobili - este cazul lui Bonaparte - se 
instruiesc si se perfectioneazá. Nenobilii nu sunt complet 
indepártati din gradele de ofiteri, dar numai o minoritate 
poate spera să obţină epoletii în infanterie sau cavalerie. 
Cariera este mai deschisă la armele considerate savante, 
ca artileria şi geniul. Dar şi acolo, nenobilul, asemenea lui 
Carnot, stie că gradele superioare rămân  apanajul 
nobililor. 

În afară de voluntarii din armata regulată, regele 
Franţei îşi mobilizează supuşii care, prin miliţie, se 
obişnuiesc cu îndatorirea de a sluji. Din 1688, Ludovic al 
XIV-lea şi Louvois înfiinţează militia regală. Celibatarii si 
bărbaţii căsătoriţi fără copii sunt obligaţi să participe la o 


tragere la sorti. Cei ce trag un număr „rău” sunt milițieni. 
Antrenati militáreste pe timp de pace, la locul lor de 
origine, pe timp de rázboi ei sunt chemati sá se 
incorporeze in trupele regulate. Spre deosebire de 
Kantonsystem, militianul francez nu este un soldat din 
armata regulatà aflat permanent la ordinele unui ofiter. 
Militia sfárseste prin a se baza aproape exclusiv pe 
oamenii de la tarà. Caietele de doleante din pragul 
Revolutiei cer eliminarea lor, in vreme ce militia joacá mai 
putin decât altă dată rolul de întărire pentru o armată 
regulată cu mai bine de 150.000 de oameni. 

Militia există şi în Anglia. Ea foloseşte la asigurarea 
ordinii interne şi la apărarea ţării. În timpul Revoluţiei 
engleze, militia a servit ca trupă de bază la Parlament. 
Reorganizată in 1757, militia engleză are efective limitate 
ai căror membri sunt, ca şi în Franţa, trasi la sorti. Această 
new militia devenită permanentă îşi va aduce serviciile în 
apărarea ţării până în secolul al XIX-lea. 

Din secolul al XVII-lea, sunt organizate miliții în 
colonii. Există deja în Antilele franceze, unde joacă un rol 
politic în secolul al XVIII-lea, şi în 

Canada franceză, unde preiau modelul de organizare 
din metropolă. În coloniile engleze din America de Nord, o 
primă miliţie apare în 1611 în Virginia, copiind modelul 
englez... În 1755, milițiile americane adună 500.000 de 
înscrişi şi participă după puţin timp la Războiul de 
Independenţă. 

Dacă armatele regulate ale suveranilor europeni tind 
să se nationalizeze, chemarea la regimentele străine 
continuă în secolul al XVIII-lea. Pe vremea lui Ludovic al 
XV-lea, a opta parte din efectivul pe timp de pace este 
străină: elveţieni, unguri, germani, irlandezi şi scoțieni. Pe 
timp de război, proporţia urcă la un sfert. Înaintea 
Revoluţiei, alături de şaptezeci şi nouă de regimente 
franceze, mai există unsprezece regimente elveţiene, opt 
germane, trei irlandeze şi unul din Liege. Totuşi, trebuie să 
ţinem cont de faptul că în unele regimente străine a apărut 
obiceiul de a recruta supuşi ai regelui: astfel, în 


regimentele germane se gásesc alsacieni si loreni. 

Printre trupele stráine aflate in solda statelor, cel mai 
des întâlnite sunt regimentele elveţiene. Din secolul al XVI- 
lea, sărăcia populaţiei a determinat autorităţile să 
organizeze recrutarea şi instructia unor soldaţi, oferiţi apoi 
prinților Europei. Cedarea este însoţită de o convenţie sau 
un tratat care prevede, în afară de banii depusi, 
respectarea unui cod si a unei justiţii militare speciale. 
Recrutarea operată prin cantoane - deci legală - va 
continua până la începutul secolului al XIX-lea în statele 
italiene, în Prusia, Saxa şi Anglia. 

Tehnicitatea lor şi respectarea cuvântului dat fac din 
elveţieni soldaţi foarte apreciaţi. O condiţie totuşi pentru a 
le menţine disciplina: să nu fie puşi să lupte împotriva 
compatriotilor. Loialitatea elvetienilor faţă de rege este 
ireproşabilă până in 1790. In luna august a acestui an, un 
regiment, cel de la Chiteauvieux, participă la revolta 
soldatilor francezi in garnizoana de la Nancy. Alti elvetieni 
mor în apărarea familiei regale la 10 august 1792, când 
este asaltat palatul Tuileries. 

Ucenicia armelor în secolul al XVIII-lea, când armele 
şi lupta se complică, recrutul ajuns în tabără este „cioplit” 
vreme de câteva luni. Trupul lui trebuie transformat, 
simţurile lui, dresate. În Europa, multi ofiţeri şi subofiteri 
urmează modelul prusac de instrucţie şi de antrenament: 
ei se străduiesc să transforme soldatul într-un mecanism, 
care să reacționeze din reflex la ordine. Pentru a fabrica 
un astfel de automat, instructia soldatului este intensivă, 
continuă, cele mai mici greşeli fiind sancţionate cu 
pedepse şi bătăi. În Franţa, ofiţerii consideră o asemenea 
metodă contrară „firii” francezului. Instructorul trebuie să 
recurgă la intelectul recrutului, la raţiunea lui, cu o doză 
de sensibilitate, pentru a-i da încredere şi a obţine ce este 
mai bun în furia francese. Însă nu toţi şefii au această 
mentalitate. Până în 1790, soldaţii vinovaţi de abateri trec, 
goi până la brâu, printre rândurile formate din camarazii 
lor care le aplică lovituri cu vergeaua de la puşcă. 

Recrutul, adesea ţăran la origine, are umerii înainte 


şi spinarea încovoiată. Instructorul îl învaţă să stea drept. 
Regimentul în luptă este ca un corp de balet ce lărgeşte 
rândurile sau le strânge, se întoarce la dreapta sau la 
stânga, merge înainte, apoi se întoarce. Ca un dansator, 
recrutul învaţă cum să păşească, să întindă genunchii fără 
a-i încorda, să lase greutatea corpului pe piciorul pus 
primul în pământ. Marşul este de cel puţin două tipuri de 
bază: cel obişnuit, când lungimea unui pas este de 67 de 
cm, iar viteza de 76 de paşi pe minut, şi cel forţat, de 120 
de paşi pe minut. ` 

Începe apoi mânuirea puştii. În a doua jumătate a 
secolului al XVII-lea, aceasta a înlocuit muscheta, armă de 
foc de 2 m şi 7 kg. Puşca franceză pusă la punct în 1777 
este o armă de 1, 52 m şi cântărind mai mult de 4 kg. Ai 
învăţa pe soldaţi cu o statură medie mai mică decât în 
zilele noastre cum să se folosească de puşcă fără a-i răni 
pe camarazi nu este deloc uşor. Încărcarea armei este 
complexă: cu puşca ţinută orizontal, soldatul pune „cocoşul 
în repaus”. Rupe cu dinţii cartuşul din hârtie, umple 
magazia cu o parte din praful conţinut de cartus. Ţinându-l 
pe acesta între degetul mare şi arătător, închide bateria cu 
celelalte degete şi pune arma în poziţie verticală. 
Introduce în ţeava de calibru 17 (aproximativ) restul de 
praf, proiectilul de 16 mm şi hârtia de la cartuş pe care o 
împinge până la capăt cu ajutorul unei vergele din fier, 
scoasă dintr-un toc situat sub ţeavă. Cu vergeaua dată la o 
parte şi cocoşul ridicat, soldatul ocheşte şi trage. Un soldat 
cu mult exerciţiu trage două lovituri pe minut, dacă silexul 
dă scânteia care aprinde praful. O dată din cincisprezece, 
silexul nu funcţionează. În tir orizontal, încărcată la 
maximum, puşca are o bătaie de 200 m, iar proiectilul se 
pierde la 400 m. Focurile de salvă nu sunt eficace decât la 
mai putin de 100 m. Arma nu comportă ináltátor iar 
soldatul, trăgând după o apreciere rapidă, corectează cu 
aproape un deget. Totuşi, trage prea sus, iar subofiterul 
trebuie să fie întotdeauna gata să rectifice poziţia ţevii, 
coborând-o cu un baston sau o spadă. 

Ucenicia este îndelungată, fiindcă dresajul corpului 


nu este suficient. Recrutul trebuie să-şi stăpânească nervii. 
Ofițerii ştiu bine că, primind botezul focului, recrutul face 
o adevărată risipă de Împuşcături pentru a-şi inábusi frica. 

De la inventarea baionetei care se fixează la ţeava 
puştii fără a împiedica tirul, atacul la baionetă este mai 
frecvent şi impune o pregătire pentru a face din soldat un 
duelist de calitate. 

Puşca este ca un prieten al soldatului. Cere îngrijiri 
multiple: spălarea ţevii şi frecarea ei până ce apa iese 
curată; ştergerea ţevii şi ungerea cu o substanţă grasă - 
pulberea de gresie amestecată cu ulei de măsline apără de 
rugină; în sfârşit, acoperirea patului puştii cu o cârpă care 
îl pune la adăpost de intemperii. 
` Mánuirea tunului de cátre artilerist este si mai grea. 
In Franta, tunurile lui Gribeauval sunt de o calitate 
neîntrecută până la Imperiu. Tunurile sunt din bronz, 
afeturile din lemn întărit cu metal, axurile roţilor din fier. 
Avantrenul este un ansamblu prevăzut cu două roţi pe care 
este plasată extremitatea afetului. Gura de foc şi chesonul 
formează un fel de vehicul bine echilibrat. Munca 
tunarului pentru a desprinde şi a reasambla tunul şi 
avantrenul este chinuitoare. Inventarea anexei de 8 m 
uşurează mânuirea. Cu toate acestea, tunarii trebuie să 
îmbine forţa cu priceperea pentru a pune în baterie piese 
cântărind mai mult de o tonă, să le încarce cu obuze sau 
proiectile cu mitralii, să tinteascá folosind un ináltátor si 
să tragă. Cadenta tirului este, în funcţie de servanti, de 
două până la şapte lovituri pe minut când focul este dirijat. 

Bătaia tunurilor de 12 şi de 8 este 900 m. Tirul este 
eficace la 400 m. O ghiulea de 12 livre face o gaură de 2 m 
în pământ, doboară 0,40 m dintr-un perete de cărămidă, 
0,50 m dintr-o construcţie din lemn, pentru o distanţă de 
400 m. Bine fixată pe o coloană de atac, ghiuleaua poate 
ucide zeci de oameni, prin ricoşarea şi proiectarea 
pietrelor. 

Arma nobilă prin excelenţă rămâne cavaleria. Ea cere 
calităţi care nu pot fi dobândite decât după luni şi chiar ani 
de practică. Pentru asalt, calul trebuie ţinut mai întâi la 


pas, apoi cu vecinii se formeazá o linie perfectá, i se dau 
pinteni calului ca să alerge in galop în apropierea liniilor 
duşmane şi, în sfârşit, trebuie găsită o ridicătură de 
pământ pentru a opri animalul sau a-l întoarce în timp ce 
sunt mânuite sabia, pistolul sau puşca. 

Lupta 

În 1715, generalii îşi aranjează infanteria pe câmpul 
de bătălie în lungi linii paralele în faţa duşmanului pentru 
a crea, prin focul în salvă, o grindină de gloanţe care 
opreşte inamicul şi permite înaintarea. Oamenii sunt 
aşezaţi la o distanţă de 4 - 5 paşi unul de altul şi pe şase 
rânduri în adâncime. Armata se aşază în linie de luptă, 
departe de inamic, cu o extremă încetineală, mărşăluieşte 
fără prea mare viteză pentru a nu dezorganiza rândurile, 
efectuează manevre greu şi lent în prezenţa adversarului, 
cel puţin dacă acesta stă în aşteptare. Armata prusacă a lui 
Frederic-Wilhelm I, regele-sergent (1713 - 1740), modifică 
dispunerea clasică. El adoptă ordinea îngustă şi ordinea 
strânsă. Soldaţii sunt dispuşi pe trei rânduri, primul în 
genunchi, al doilea în picioare şi încovoiat, al treilea drept, 
trăgând succesiv. Cu mai puţini oameni, frontul rămâne 
suficient de extins pentru a evita încercuirile. Infanteria 
ajunge pe câmpul de luptă în coloane în care fiecare 
companie este formată dinainte în linie. La oprirea 
coloanei, printr-o întoarcere a frontului (adică o aripă îşi 
schimbă direcţia pe când cealaltă extremitate rămâne 
imobilă), fiecare companie se găseşte în faţa inamicului. 
Linia de luptă o dată constituită, fiecare colonel îşi 
îndreaptă trupa spre un punct dinainte fixat. Inaintând, 
soldatul deschide focul în salve, apoi duce puşca la coapsă. 
La douăzeci de paşi de adversar, trupa mai trage o salvă, 
apoi dă un atac la baionetă în frontul inamic. Salvele de 
puşcă sunt susţinute de cele ale tunurilor uşoare trase cu 
braţele şi puse în intervalele dintre batalioane. Luptele se 
câştigă, după cum va spune Frederic al Il-lea, „prin 
superioritatea focului”. Regele Prusiei inventează ordinea 
oblică în locul precedentei ordini paralele. Regimentele lui 
mărşăluiesc sub formă de „sertar” 2. Dacă doreşte să atace 


flancul stâng al adversarului dispus în linie, plasează 
primul regiment în marş pe flancul stâng inamic puţin în 
avans faţă de cel de-al doilea regiment, al doilea faţă de al 
treilea şi aşa mai departe. De la distanţă, inamicul nu 
poate aprecia diferenţele de adâncime ale liniei prusace pe 
care se aşteaptă să o vadă paralelă cu a sa. Brusc, armata 
prusacă se opreşte, se aliniază oblic faţă de adversar. După 
ce şi-a pus toate rezervele în spatele aripii celei mai 
avansate, Frederic încercuieşte flancul stâng al inamicului 
şi îl cucereşte. 

În această epocă, tacticienii francezi cred că le va fi 
întotdeauna foarte greu să adopte ordinea îngustă, 
rândurile strânse şi focurile în salvă ucigătoare. Soldatul 
francez, spun ei, nu poate să accepte o disciplină de 
automat şi să atingă perfecțiunea tirului. 

Înmulţindu-şi observaţiile pe parcursul Războiului de 
Succesiune din Austria (1740 - 1748) şi al Războiului de 
Şapte Ani (1756 - 1763), tacticienii francezi ca mareşalul 
de Saxa, învingătorul de la Fontenoy, mareşalul de Broglie 
şi contele de Guibert trag invátáminte de pe urma lor. Ei îşi 
aplică teoriile efectuând manevre cu trupele în tabăra de 
la Vaussieux (1778) pentru infanterie, la Strasbourg (1764) 
şi la Maubeuge (1766) pentru artilerie, la Metz (1788) 
pentru cavalerie. 

În Nouvelles Découvertes sur l'art de la guerre 
(1724), cavalerul Folard recomanda înlocuirea ordinii 
înguste cu ordinea adâncă. Trupele dispuse pe coloane, în 
care oamenii strânşi erau repartizaţi pe 30 sau 180 de 
şiruri, atacau pentru a-l dobori pe duşman prin şocul sporit 
de viteză. În 1755, apoi în 1777, Mesnil-Durand relua 
ideile lui Folard fără a-şi da seama că dispunerea pe 
coloane dădea tunurilor şi puştilor inamice posibilitatea de 
a le distruge mai uşor prin foc. În Essai général de 
tactique (1772), una dintre cărţile de căpătâi ale tânărului 
Bonaparte, Guibert critica atacul în coloană. 

Atunci coloana se transformă şi nu mai este alcătuită 
decât din trei-patru oameni de front mai puţin expuşi 
focului advers, companiile păstrează între ele o distanţă de 


câţiva paşi care împiedică busculadele si laşă libertatea de 
manevră-Coloana de atac este folosită în special pentru 
obiective de front limitat. Înaintând cu repeziciune, ea este 
precedată de tiraliori, aceştia tatonează dispozitivul 
inamic, îl hártuiesc, il dezorganizează înainte de socul 
coloanei. Focul liber, mai ucigător decât focul în salvă 
întrucât permite fiecărui soldat să ochească mai bine, este 
utilizat în timpul mişcării trupei. În sfârşit, coloana se 
desfăşoară în linie înfruntând inamicul printr-un simplu „la 
dreapta” sau „la stânga” al fiecărui om. Trecerea de la 
coloană la linie şi de la linie la coloană se face cu 
repeziciune. Tactica aceasta este folosită în timpul 
Războiului de Şapte Ani de către de Broglie şi Guibert. 
Procedeul este îmbunătăţit şi prin crearea diviziei. Ea 
regrupează infanteria, artileria şi cavaleria, astfel că 
fiecare divizie este o fracțiune dintr-o armată completă. 
Creată la început pentru a uşura desfăşurările, divizia va fi 
utilizată sub Revoluţie şi Imperiu pentru manevre noi pe 
flancuri sau în spatele inamicului, în felul acesta, infanteria 
a devenit „regina bătăliilor”. 

Războaie duse după toate regulile curtoaziei (guerres 
en dentelles), în care geniul strategului constă doar în a 
pune inamicul într-o poziţie atât de dificilă încât trebuie să 
se retragă spre locurile fortificate, pentru a-şi găsi acolo 
refugiu şi a se preda apoi? în realitate, războiul a devenit 
deja foarte ucigător. 

Ucigător prin focul tunurilor, al puştilor şi prin 
baionete. Ucigător, dar nu atât prin numărul celor ucişi pe 
câmpul de luptă, cât cel al răniților care pier în spitale, 
anticamerele morţii. 

Sunt făcute eforturi pentru a „umaniza” războiul şi, 
în primul rând, pentru a evita masacrarea prizonierilor. 
Instruirea războinicului costă scump; a face prizonieri 
înseamnă a da posibilitatea de a schimba combatanți între 
părţile adverse. Dusmanii încheie tratate care permit 
schimburile sau asigură măcar condiţii de viaţă suportabile 
pentru prizonier. Cât despre populaţie, există generali 
preocupaţi să evite jafurile, violurile si „arderea 


pământului”. Războiul, scrie maresalul de Belle-Isle, 
trebuie dus in mod ,cinstit". Dorinţă rămasă prea des fără 
urmări. Ne amintim încă distrugerile care, desi mai putin 
crude faţă de cele ale trupelor franceze din 1689, din 
Palatinat, lasă mari teritorii fără resurse. 

Rázboinic si civil 

Soldatul este o povară pentru populaţia regatului pe 
care îl slujeşte. Absenta cazărmilor obligă regimentele să 
se deplaseze de-a lungul şi de-a latul regatului Franţei. 
Astfel, circulă şi îşi caută adăpost cca. 150.000 - 200.000 
de oameni, uneori 300.000. Supusul regelui furnizează 
„ustensilele” prevăzute de lege: oală, foc, luminare, pat ori 
saltea de paie, dar soldatul cere tot mai multă hrană şi 
băutură. Gazda îşi poate pierde proviziile, aşternuturile... 
şi cinstea fiicelor. Prin intermediul „privilegiilor, multi 
supuşi scapă de obligaţia de a găzdui militari, iar povara 
cade din nou în seama oamenilor de rând. 

Când soseşte un regiment în căutare de adăpost, 
unele sate rămân pustii, locuitorii preferând să elibereze 
terenul şi să ia cu ei ce pot pentru a se retrage în pădure, 
peşteri sau la mănăstire. Degeaba soldatul a fost recrutat, 
mai mult ca niciodată, dintre locuitorii regatului, el tot se 
crede aproape ca în ţară duşmană. Limba, uzantele, 
obiceiurile şi practicile diferă de la o provincie la alta şi, 
deseori, soldatul aflat departe de locurile de baştină nu 
înţelege modul de viaţă al celorlalţi francezi care îl 
primesc la ei. 

Nomazi, obişnuiţi cu violenţa mai mult decât civilii, 
care o practică totuşi pe scară largă, „libertini”, adică 
deprinşi să ducă un trai ce îi exclude în mare parte de la 
legile comune, deseori betivi şi câteodată proxeneti ai 
fetelor care mişună pe la periferiile taberelor, soldaţii 
stârnesc multă vreme frica. 

Odată cu încazarmarea, staționarea mai îndelungată 
în anumite zone cum sunt cele de frontieră, odată cu 
instaurarea unei discipline mai bune în trupe, teamă nu 
mai este la fel de vie. Oraşele de garnizoană trăiesc cu şi 
prin armată. Viaţa cotidiană este ritmată de clopotul 


bisericii, dar si de bătaia tobelor, schimbarea gărzilor, de 
exerciţii şi parade. Soldatul cumpără, dar şi vinde forţa sa 
de muncă, în pofida regulamentelor. Este grădinar, cosaş, 
secerător, meşteşugar de ocazie. Tot frecventându-se, 
soldatul şi locuitorul învaţă să se cunoască, uneori să se 
respecte reciproc. Orăşeanul consideră chiar milităria o 
meserie onorabilă, putând permite o anumită ascensiune 
socială, iar burghezul ezită mai putin în a accepta 
înrolarea fiului. Civilul stie deopotrivă cá regele 
organizează un sistem de pensii care le dă unor militari 
posibilitatea de a scăpa, atunci când părăsesc armata, de 
sărăcie si cerşetorie. Pentru veteranul infirm, azilul 
invalizilor constituie uneori un refugiu şi, pe cât ne putem 
da seama, reintegrarea soldatului în viaţa civilă se 
efectuează din ce în ce mai bine de-a lungul secolului. 
Totuşi, să nu generalizăm la ansamblul regatului această 
apropiere a civilului şi militarului. În regiuni prin care 
trupele nu trec decât în mod episodic, vechea aversiune 
subzistă şi mişcarea trupelor stârneşte panica. In 1789, în 
timpul Marii Terori din iulie şi august, ţăranii francezi sunt 
convinşi că regimentele aflate în drum spre Versailles 
anunţă sosirea iminentă a tâlharilor, poate chiar a 
armatelor străine venite în sprijinul unui complot 
aristocratic ce trebuie să îngenuncheze poporul. 

Formarea unei societăți militare în 1755, Jean- 
Charles Calais este soldat. Obosit de meseria armelor, 
îmbracă haina de meşteşugar şi dezertează. La poarta 
oraşului, un locotenent de jandarmerie îl arestează, fiindcă 
a recunoscut sub îmbrăcămintea calfei corpul unui soldat. 
Ca toţi camarazii săi, Calais poartă pecetea de neşters a 
armatei. Are o anumită ţinută, un fel de a-şi ţine capul şi 
de a merge şi un limbaj care îl trădează. El aparţine 
societăţii militare şi, chiar atunci când fuge de aici, 
continuă să-i împărtăşească mentalitatea, cultura. 

Războinicii, cărora civilii le-au reproşat prea multă 
vreme şi prea des că nu trăiesc în rând cu lumea, că au 
moravuri necioplite şi vicii încrustate în inimă, revendică 
apartenenţa la un grup social diferit de celelalte. Când 


burghezii din secolul al XVIII-lea isi proclamä ,utilitatea 
socială”, rázboinicul îi opune spiritul de sacrificiu şi 
acceptarea morţii. Cei mai capabili de a-şi înălța condiţia 
susţin că forţa lor este în slujba şi sub egida regelui, a 
întregii comunităţi, a patriei, pământ strămoşesc şi 
adăpost al tradiţiilor. Şi aceasta se numeşte onoare. 

Pentru cei mai puţin cuprinşi de spiritul cavaleresc, 
onoarea înseamnă a te confunda cu o comunitate pe care o 
îndrăgeşti si care te protejează. Comunitatea este 
constituită mai întâi din batalionul sau regimentul unde 
slujeşti, deosebit de celelalte prin uniformă, tipică pentru 
fiecare unitate, şi mai ales prin drapel. Acesta este un 
instrument de luptă, le permite soldaţilor să păstreze 
liniile şi coloanele, să se regăsească atunci când lupta corp 
la corp rupe rândurile. Drapelul este mai ales un simbol 
sau, după cum va spune mai târziu un soldat din garda lui 
Napoleon, „clopotul din satul militarului”. A părăsi 
drapelul este cea mai gravă trădare; a-l lăsa în mâinile 
duşmanului înseamnă a dezbina, a distruge comunitatea. 
Fiecare regiment are strigătul lui de luptă lansat în faţa 
inamicului, el este vocea morţilor ce mai răsună încă şi le 
vorbeşte celor vii despre victoriile trecute. Onoarea le 
impune soldaţilor să-şi păstreze stăpânirea de sine pe 
câmpul de luptă, îi îndeamnă la fapta eroică, la devotament 
faţă de ceilalţi, la păstrarea intactă în memorie a vechii 
epopei, amintirea unei familii militare în sânul căreia 
împărtăşesc bucuriile şi suferinţele. Fiecare regiment este 
ca o „mică naţiune” cu felul ei de a trăi, cu riturile ei de 
iniţiere şi cu obiceiuri specifice. 

Onoarea hrăneşte corpul unui regiment, îi creează 
coeziunea în faţa duşmanului, dar şi faţă de celelalte 
regimente. Au loc încăierări, dueluri între unităţi. Dar, în 
definitiv, există mândria de a aparţine unei armate, înălţată 
prin grele încercări. 

Totuşi, societatea militară nu este niciodată în 
întregime închisă asupra ei înseşi. În pragul Revoluţiei, 
regimentele se imbogátesc cu noi recruți veniţi din oraşe şi 
sate aflate în criză. Criza societăţii civile răzbate şi în 


societatea militară: plângeri ale ofiţerilor împotriva 
ofiţerilor de curte, aroganti şi niciodată prezenţi în unităţi, 
plângeri ale subofiterilor cărora li se refuză promovarea, 
plângeri ale soldaţilor în privinţa condiţiilor de viaţă. 

De la soldat la soldatul cetăţean 

Armata naţională 

Ce e de făcut când se întâmplă ca forţa baionetelor 
să lipsească puterii? Aceasta este dilema puterii regale în 
1789. Pe 27 aprilie, când are loc prima zi insurecţională la 
Paris, armata - gărzile franceze - trage asupra mulţimii. A 
doua zi, încep dezertările. Populaţia a întreţinut prea multe 
legături cu trupa pentru ca aceasta să rămână insensibilă 
la soarta celei de-a treia stări. Cu puţin înainte de 14 iulie, 
curtea aduce regimente din oraşele de garnizoană. Soldaţii 
stau la porţile cantonamentelor chinuiţi de foame, de 
oboseală, fără adăpost şi fără hrană corespunzătoare; 
patriotii se adună şi îi întreabă pe militari: „Nu sunteţi ca 
noi, din starea a treia? V-aţi impusca «fratii»?". Soldaţii fug 
din unităţi, în timp ce trupele din Royal-Allemand îi 
masacrează pe răsculați. In cursul nopţii, uniformele se 
amestecă printre parizienii porniţi în căutarea armelor. În 
dimineaţa de 14 iulie, la câţiva paşi de trupele aduse pe 
Champ-de-Mars, patrioţii înaintează pentru a forţa porţile 
de la Hôtel des Invalides. Printre ei, soldaţi. Veteranii din 
Hôtel predau fără luptă tunuri şi puşti. La ora trei, cade 
Bastilia. Printre învingătorii fortăreței, militari de un real 
folos la instalarea tunurilor şi fixarea țintei. Din iulie până 
în octombrie, ofiţerii scriu că, dacă jumătate din 
regimentele de infanterie şi cavaleria sunt sigure, restul 
armatei se agită şi va refuza să tragă în popor. 

In august 1790, izbucneşte revolta în garnizoana din 
Nancy. Soldaţii protestează împotriva condiţiilor materiale 
precare, îi acuză pe ofiţerii nobili că deturnează fonduri, 
constituie adunări democratice care dispretuiesc disciplina 
şi ierarhia. Revolta este înăbuşită în sânge de trupele 
rămase loiale şefilor lor. Între 1790 şi 1792, violenţe, 
încăierări, razmerite se produc în mai bine de jumătate din 
regimente: sub îndrumarea unor subofiteri nenobili sau 


ofiţeri nobili ,patrioti” ca Davout, unii soldati imbrátiseazá 
cauza revoluţionară a oraşelor, obligându-şi superiorii să 
se retragă sau să emigreze. 

Adunarea Naţională Constituantă se teme ca 
revoltele să nu se întoarcă împotriva ei şi ca nu cumva să 
apară un Cezar care să le ia puterea. Pentru a evita 
această situaţie, ea caută să apropie condiţia militarului de 
cea a cetăţeanului. Adunarea a proclamat îndatorirea de a 
sluji, menţine  voluntariatul, controlându-l însă 
îndeaproape. Apoi aplică la armată principiile Declaraţiei 
Drepturilor Omului: recrutarea cadrelor se face în 
conformitate cu principiul egalităţii şanselor, în funcţie de 
talent şi merit. Disciplina este îmblânzită. Militarul care 
dispune de mijloacele necesare pentru a fi „cetăţean activ” 
votează, cel ce va fi slujit bine va primi dreptul de 
cetăţenie în momentul pensionării. Pentru a înfrânge 
spiritul de trupă, drapelele diferite ale fiecărui regiment 
poartă tricolorul. Numele regimentelor sunt abandonate şi 
înlocuite cu simple numere. Înseşi companiile nu mai sunt 
desemnate cu numele şefului lor, ci prin cifre. În sfârşit, 
după fuga regelui (20 iunie 1791), comisari ai Adunării 
sunt trimişi în armată pentru a primi jurământul de 
credinţă al trupelor. 

Alături de armata regală, apare o nouă armată: garda 
naţională, miliţie burgheză compusă din cetăţeni „activi” 
plătitori de impozit. îmbrăcată cu albastru şi roşu după 
modelul gărzilor franceze, garda naţională cu pantaloni 
albi este tricoloră şi se opune prin uniformele sale celor 
ale soldaţilor regali, în care domină albul. Odată cu fuga 
regelui şi după întoarcerea suveranului de la Varennes, 
voluntarii naţionali se retrag din garda naţională a 
departamentelor. Mai mult de 100.000 de oameni se 
angajează să apere patria în caz de conflict şi se duc la 
frontiere. Au o soldă, o disciplină diferite de cele ale 
trupelor regale. Voluntarii îşi aleg şefii, în general dintre 
persoanele importante, fii de burghezi şi de nobili liberali. 

Noua armată de oameni care consideră că rămân 
cetăţeni şi sub haina militară se întăreşte în vara lui 1792 


cu noi voluntari, când patria se află din nou în pericol după 
declararea rázboiului in aprilie. Voluntarii din 1792 
formează batalioane disparate. De cele mai multe ori, este 
vorba de săraci înrolați, de oameni modesti si fără 
experienţă militară. Unii se înrolează din spirit democratic, 
alţii, de nevoie. Unii dintre ei sunt încorporaţi în 
regimentele regulate cărora le schimbă fizionomia şi le 
accentuează uneori patriotismul. Sunt soldati amestecați 
care, înainte de căderea regalității, înfruntă ore în şir 
salvele de tun ale armatei austro-prusace. În strigătele de 
„Trăiască națiunea!” ei obţin o victorie (20 septembrie 
1792) care permite întemeierea Republicii proclamate de 
Convenţie. 

După triumf, voluntarii se întorc acasă: promiseseră 
să dea o mână de ajutor trupelor de linie; misiunea o dată 
îndeplinită, ei pleacă, în ciuda ordinelor date de generali şi 
de trimişii puterii. Aceasta ordonă o nouă înrolare in 
februarie 1793, când sunt adunaţi 300.000 de oameni. 
Populaţia de la ţară priveşte decizia cu ostilitate, se plânge 
că impozitul de sânge se strânge mereu de la aceiaşi: 
săracii care nu pot cumpăra înlocuitori ca bogății. 
Egalitate! Ori participă toată lumea, ori toţi vor refuza să 
slujească, în vest, această înrolare dá frâu liber 
ranchiunelor acumulate împotriva Revoluţiei, stârneşte 
revolta şi nu după mult timp duce la formarea unei armate 
catolice şi regale, formată mai întâi din nenobili, apoi din 
nobili, începe războiul civil, război atroce de ambele părţi; 
nu se va termina cu adevărat decât sub Consulat. 

In iunie, iacobinii ajunşi la putere prin insurecția 
sanculotilor înfruntă prima coaliţie ce reuneşte austrieci, 
prusaci, englezi, spanioli, portughezi, sarzi şi napolitani. 
Trebuie „să învingă ori să moară”. Sanculotii cer teroarea 
în armată: excluderea comandanților aristocrați, înlocuirea 
lor cu patrioţi, înrolarea în masă a tuturor cetăţenilor, 
război de masă şi război patriotic ce trebuie să ia locul 
războiului savant dus de susţinătorii fanatici ai regilor: o zi 
şi o noapte de luptă în care toţi francezii vor fi implicaţi îi 
vor mătura pe toti mercenarii prinților. Realisti, iacobinii 


transformá inrolarea cerutá in rechizitie (decretul din 23 
august 1793): toti tinerii celibatari sau văduvi fără copii, 
cuprinsi intre optsprezece si douázeci si cinci de ani, sunt 
chemaţi pentru serviciul militar până la încheierea păcii. 
Mobilizare a soldaţilor, mobilizare a tuturor cetăţenilor: cei 
ce nu vor pleca, vor munci la aprovizionarea şi înarmarea 
trupelor, femeile, copiii sunt chemaţi la efortul de război, 
bătrânii trebuie să predice ura faţă de regi. Nu mai există 
nici front, nici spate al frontului, ci un popor unit împotriva 
tiranilor! Este cuvântul de ordine al iacobinilor, înscris pe 
drapele, de-acum toate în culorile naţionale. 

Unitate a naţiunii, unitate a armatei: legea 
amalgamului votată în februarie 1793 prevede că toţi 
soldaţii vor avea aceeaşi uniformă, cea a voluntarilor. 
Acest fapt trebuie să elimine particularismele regimentelor 
regale dinainte şi să pună capăt încăierărilor dintre 
,fundurile albe" - soldaţii regulati - şi ,portelanul 
albastru”, termen folosit cu dispreţ de foştii soldaţi ai 
regelui pentru a-i desemna pe voluntari. Aceeaşi uniformă, 
soldă şi. disciplină identice, recrutare asemănătoare a 
şefilor: o treime numită în funcţie de vechimea în serviciu, 
două treimi prin alegerea subordonatilor imediati şi prin 
cooptarea cadrelor posesoare ale gradului pentru care se 
face alegerea. Legea preconizează în plus formarea de 
regimente reunind un batalion din vechea armată cu două 
batalioane de voluntari: patriotismul celor din urmă 
trebuie transmis celor dintâi, în vreme ce soldaţii cu 
experienţă îi instruiesc în arta războiului pe voluntari. 
Amalgamul se realizează progresiv doar din vara anului 
1793 şi se încheie abia la sfârşitul lui 1794 şi începutul lui 
1795. 

De acum încolo, militarii proveniţi din armata 
Vechiului Regim, voluntarii din 1791, 1792 sau 1793 şi 
1794 trăiesc împreună, împart aceleaşi corturi, mănâncă 
din gamelă în jurul aceluiaşi cazan. Louis Glence, născut în 
1756 în Bretagne într-o familie de peruchieri, subofițer în 
armata lui Ludovic al XVI-lea, stă alături de Henri Grimai, 
de cincizeci şi şase de ani, originar din Lorena, voluntar 


din 1791, Jean Tardif, de douäzeci si trei de ani, näscut în 
Burgundia, agricultor, voluntar din 1792, Pierre Lassia, 
profesor de matematicä, sau Bessa, negustor, amândoi 
parizieni mobilizati. Creuzet militar, armata este si 
creuzetul noii natiuni: toate profesiunile si toate conditiile 
sociale se regásesc in ea: de la fiul de cultivator la cel de 
negustor sau de membru al profesiunilor liberale. 
Alsacianul învaţă să trăiască alături de provensal, unul 
descoperă limba cu accent aspru din nord-estul Franţei, 
celălalt dialectul cu inflexiuni melodioase din regiunile 
sudice, unul gătitul pe bază de unt, altul gátitul pe bază de 
ulei. In viaţa de zi cu zi, fac schimb de obiceiuri, de 
cântece din ţinutul de baştină. Se recunosc francezi 
dincolo de diferenţele culturale. 

Toţi francezi? Alături de ei, mai există patrioţi străini 
- belgieni, batavi, germani, italieni sau polonezi - care au 
alcătuit legiuni străine pentru a contribui şi în ţările lor la 
căderea domniei prinților şi a aristocraților. De exemplu, 
Sulkowski este un polonez care va deveni aghiotantul lui 
Bonaparte în Italia. 

O armată republicană 

Iacobinul din anul II veghează la educaţia civică a 
noii armate. Prin mijlocirea reprezentantului în misiune, 
deputat al Convenţiei prevăzut cu puteri depline, prin 
intermediul funcţionarilor multipli din guvern, de la 
comisarii de război până la judecătorii militari, magistrati 
iacobini, montagnarzii îi învaţă pe soldaţi motivele luptei 
lor: distrugerea totală a ,feudalitätii”, libertatea 
pământurilor şi a oamenilor, egalitatea şi unitatea unei 
naţiuni în război împotriva aristocrației franceze şi 
europene. Discursurile reprezentanților în misiune, 
sărbătorile civice la care soldații şi cetățenii se amestecă, 
societätile populare şi cluburile unde se întâlnesc, 
cântecele patriotice ca La Marseillaise sau cupletele 
compuse pe acest imn, piesele de teatru sunt tot atâtea 
mijloace utilizate de pedagogii Republicii. 

In armată există militanti revoluționari de toate 
orientările: ultrarevolutionari modelati de Hébert care 


trimite trupelor ziarul Le Père Duchesne, iacobini cititori ai 
publicaţiilor LAntifederaliste sau Bulletin des lois, citra- 
revolutionari apropiati de Danton sau de Camille 
Desmoulins. Asa cum montagnarzii reduc ,factiunile” în 
corpul civil, ei luptă împotriva acestor facţiuni în armată si 
o supun la o disciplină strictă. Cetăţeni doar în parte? 
Soldaţii votează, dar practica propriu-zisă a acestui act 
civic este subminatá de conformism. În schimb, ei 
păstrează un drept, desigur limitat, de a-şi alege şefii şi 
consiliile de administraţie, un fel de mici municipalități ale 
regimentelor care îşi guvernează viaţa, în sfârşit, juriile 
judecăților militare. 

Iacobinul vrea să-i transforme pe soldati in modele de 
cetáteni. Le preamäreste meritul, spiritul de sacrificiu 
pentru cauza naţională, solidaritatea între ei si cu civilii. În 
Recueil des actions héroiques compus de Convenţie, 
faptele de vitejie ale războinicilor naţiunii sunt subliniate, 
iar culegerea respectivă este distribuită municipalitátilor si 
şcolarilor. Războinicul mort nu dispare: iacobinul luptă în 
armată, ca în societate, împotriva decreştinizării - unii 
soldaţi au fost vectorii luptei împotriva catolicismului. 
Creând cultul Fiinţei supreme şi recunoscând nemurirea 
sufletului, Convenţia montagnardá transferă cultul în 
armată. Asociat cultului patriei căreia soldaţii îi sunt 
inflácárati apărători, cultul Fiintei supreme spune că manii 
soldatului veghează asupra tovaräsilor de luptă. Convenţia 
îi glorifică pe soldaţii adolescenţi care s-au sacrificat, ca 
Viaţa şi Bara, ea înalţă primele monumente în cinstea celor 
morţi în războiul revoluţionar. 

Astfel, soldatul este îndemnat să înlocuiască vechea 
onoare a războinicului cu virtutea civică. Ea înseamnă 
uitare de sine pentru salvarea întregii comunităţi. Această 
virtute îşi găseşte aplicaţia în supunerea faţă de legile şi 
reprezentanţii națiunii suverane, în respectarea 
proprietăților, mai ales pe teritoriu străin: „Război 
castelelor, pace colibelor!” este cuvântul de ordine dat 
trupei republicane. 

Consecințele iacobinismului în armată sunt diverse: 


aläturi de militari convinsi - moderati sau indiferenti; 
aläturi de decrestinizator - catolicul care continuá sá-si 
afirme credinţa (mai există încă preoţi militari ascunsi in 
unele batalioane până în anul Il); alături de soldatul 
„virtuos” împărțind „pâinea neagră a libertăţii” cu 
locuitorii ținuturilor ocupate, jefuitorul nesocotitor al unei 
justitii ce prevede moartea pentru el. Soldatul cu respect 
faţă de prizonierul de război este tovarăşul celui care îşi 
masacrează adversarul. Nu Convenţia însăşi a recomandat 
această faptă ca răspuns la atrocitățile comise de anumite 
trupe inamice? De fapt, între lege şi practică întotdeauna 
există o prăpastie, iar guvernul revoluţionar îşi dă seama, 
ca sub Vechiul Regim, de necesitatea de a păstra 
combatanți în vederea schimbului. 

Toţi soldaţii luaţi drept misionari ai libertăţii sfârşesc, 
în diverse grade, prin a participa la ridicarea în slăvi a unei 
Mari Națiuni nivelatoare şi cuceritoare si prin a cădea în 
,Sovinism". Alături de soldatul care încă se vrea cetăţean, 
există vechiul sau noul profesionist al războiului şi, înainte 
de 9 thermidor, lui îi adresează Carnot jurnalul său La 
Soirée des camps, ce tinde, contrar spiritului iacobin, să 
facă din cetäteanulsub arme înainte de orice un militar, 
membru al unei societăţi particulare. In domeniul social de 
exemplu, iacobinul aplică o politică de ajutorare, de 
binefacere atât pentru militar, cât şi pentru civil. Pentru 
Carnot, militarul are dreptul mai mult decât civilul la 
această asistenţă, fiindcă el este cel mai folositor tehnician 
pentru întregul corp social. 

De la soldatul patriot la tehnicianul războiului în 
1794, armata franceză devine una de masă. Ea numără un 
contingent nicicând întâlnit până atunci: aproape 800.000 
de oameni; milionul de combatanți anunţat la tribuna 
Convenţiei este un mit destinat să trezească frica 
adversarului şi să întărească națiunea. Armata Revoluţiei 
nu poate fi comparată cu armata regilor. În timpul 
Războiului de Şapte Ani (1756 - 1762), regele Franţei 
recrutează 270.000 de oameni dintre care 70.000 străini. 
În şaizeci şi doi de ani, între 1701 şi 1763, regalitatea 


inroleazá 460.000 de oameni si instruieste 1 545.000 
pentru o armată pe picior de război de 160.000 de oameni; 
în total, 2 030.000 de soldaţi dintre care 360.000 străini. 
În ceva mai mult de un an, Republica organizează o armată 
echivalentă cu aproape jumătate din ,nationalii” înrolați de 
regalitate în peste cincizeci de ani. 

Masă considerabilă, dar care în mare parte are totul 
de învăţat despre meseria armelor. La început, soldatul 
învaţă războiul din mers. Războiul de poziţie devine un 
război de mişcare, iar acesta, după formula iacobină, este 
la fel de rapid ca „scânteia electrică”. Mai mult ca înainte, 
soldatul este un „picior colbăit”. Cu ranita pe umăr, cu 
puşca în bandulieră, el trebuie să ignore foamea, sub 
soarele arzător al verii sau pe drumurile înzăpezite ori 
îngheţate ale iernii. Nu mai există un anotimp anume 
pentru război. Carnetele de drum ale soldaţilor ne vorbesc 
despre scurtarea timpului de parcurgere a unei distanţe, 
despre alerta constantă, despre înfulecarea rapidă a 
mâncării din gamelă, despre cazanul răsturnat pentru a 
stinge focul bivuacului, despre marşul reluat fără încetare. 
Aymez, voluntar parizian din 1792, traversează în şapte ani 
de război regiunea pariziană, nordul-Frantei, Belgia, 
partea occidentală a Germaniei, Elveţia şi Italia de Nord. 
În 1796, străbate în şase luni 1 432 km. Etapele variază de 
la o zi la alta: pe 7 septembrie, doar 8 km, pe 25, 48 km, şi 
aceasta pe timp de război. 

Aymez mărturiseşte că, uneori, el şi camarazii săi 
mărşăluiesc dormind. Efectul consumului fizic este 
dezvăluit în registrele de control ale trupelor sau în cele 
ale invalizilor. Unii au surzit din cauza bubuiturile salvelor 
de tun, altora li s-au dislocat organele interne în urma 
eforturilor violente care, de-a lungul timpului, produc 
hernii voluminoase. Condiţiile proaste de viaţă, împreună 
cu eforturile excesive şi neregulate creează cohorte de 
reumatici şi de soldaţi atinşi de boli cronice de rinichi. 
Alimentatia precară, viaţa sub cerul liber în regiuni reci şi 
insalubre, însoţită şi acolo de eforturile marşului, duc la 
insuficiente respiratorii sau afecţiuni pulmonare. Maladiile 


deja constatate în armatele secolului al XVIII-lea se 
amplifică odată cu războaiele Revoluţiei si ale Imperiului. 
Lor li se adaugă altele. Etapa este de prea multe ori 
închinată lui Bachus sau Venus. Alcoolismul este o tară a 
armatei; bolile venerice, contractate de la miile de 
prostituate care se ţin de armată în ciuda ordinelor date de 
conducere, devin împreună cu râia un adevărat flagel. În 
câţiva ani, condiţiile de viaţă transformă un soldat de 
douăzeci de ani într-un moşneag. Când Jacquin se întoarce 
de la război, apropiații şi însăşi mama lui refuză să creadă 
că este ruda lor. 

Marşul, lupta şi, în acest scop, ucenicia armelor. Pe 
drum sau în tabără, tânărul recrut deprinde rudimentele 
meseriei de la camaradul cu experienţă. Ceea ce înseamnă 
că, la început, bătăliile sunt duse de ucenici nepriceputi 
care, fiindcă focul le trezeşte frica, se imprástie în 
dezordine. In pofida efortului de război susţinut de 
guvernul revoluţionar, armele lipsesc pretutindeni sau sunt 
de proastă calitate. Se folosesc armele moştenite de la 
Vechiul Regim, se fabrică altele ori se rechizitioneazà de la 
locuitori. Uneori, puştile prezintă un real pericol pentru 
utilizatorii lor. Ele explodează în faţa combatantilor, iar 
aceştia nu le întreţin corespunzător. 

Pentru unii revoluționari, focul este mai putin 
important decât arma albă: baioneta, sabia sau, câteodată, 
sulița. Există la patriot un fel de mit al armei albe; arma 
prin excelenţă a insurectiilor este considerată cea mai 
eficace în atac, tipul de luptă specific soldaţilor cetăţeni. 
Mijlocul cel mai simplu de a înlocui arta războiului 
tradiţional constă în utilizarea masei. Este necesar să se 
adune cât mai multe trupe cu putinţă în punctul de atac 
ales şi, cu ajutorul acestei mulţimi, să se pornească asaltul 
cu baioneta ridicată, cu cântecul patriotic pe buze; 
duşmanul trebuie izbit, răsturnat şi distrus. S-a terminat 
cu vechea tactică, strigă sanculotul, ea ţinea de mercenarii 
regilor; se cuvine ca războiul revoluţionar să aibă un stil 
nou. „Atacaţi, atacați întruna, în coloane compacte, cu 
baioneta”, recomandă reprezentantul în misiune. Războiul 


de masá este insotit la inceput de un ,rázboi psihologic”, 
de un rázboi subversiv. Reluând sfatul lui Rousseau: 
,distrugeti înţelegerea publică a statului duşman”, 
revoluționarii trimit foi volante soldaților inamici, 
îndemnându-i să abandoneze cauza regilor şi să se alăture 
celei a poporului. 

După eşecuri, rezultatul acestui război îl constituie 
victoriile cu preţul a numeroase vieţi omeneşti. Pierderea 
de unităţi este atât de mare încât, deşi ele stăpânesc peste 
câmpul de luptă, nu mai pot urmări şi nimici inamicul, 
după cum dictează Convenţia. Houchard, învingătorul de 
la Hondschoote (8 septembrie 1793), va fi ghilotinat 
pentru că nu a urmărit şi anihilat armata inamică. 

Guvernul revoluționar trage învätäminte din 
masacre. Suspendă epurările din rândurile cadrelor nobile, 
aproape o mie sunt păstrate şi vin să-l ajute pe Carnot în 
birourile Ministerului de Război, unde reiau planuri sau 
proiecte elaborate pe vremea monarhiei. Ofiţerul de stat- 
major Barthelemy grupează unităţile combatante în divizii 
puternice, de 5.000 sau 10.000 de oameni, asociind două 
regimente de infanterie, grea sau uşoară, cavaleria şi 
artileria. ,Masele” devin operaţionale, ,active”, dar şi 
cadrele sunt instruite mai bine. Guvernul din anul II 
porneşte în marea căutare de talente. Unităţile sunt 
trecute în revistă pentru a-i descoperi pe oamenii care ştiu 
să citească, să scrie, să socotească, să facă şi să înţeleagă 
planurile. Promovati, ei sunt uneori trimişi în tabere fixate 
în spatele trupelor; cu soldaţi şi subofiteri, ei învaţă acolo, 
în perioade scurte, esentialul despre tactică. Întorşi la 
batalioanele lor, se transformă la rândul lor în pedagogi. 

Tinerii generali urmează şcoala adversarilor lor, trag 
învăţăminte din lupte, se obişnuiesc încetul cu încetul cu 
atacul simultan al mai multor arme, încurajează instruirea 
oamenilor, recurg în egală măsură la atacul în coloane sau 
în careuri de apărare. Instrumentul de război lăsat 
moştenire de Republică lui Bonaparte este mult mai bun 
decât au afirmat unii istorici. Să redăm, de exemplu, sub 
condeiul lui Vigo-Roussillon, combatant în campania din 


Egipt, un episod din bătălia de la Piramide: 

Generalul Bon a ordonat unei jumătăţi din prima faţă 
a careului să înainteze şi să atace tabăra inamicilor. Toate 
plutoanele pare ale acestei feţe, susţinute de carabinierii 
din a patra uşoară, s-au dus spre fortificațiile inamice. 
Eram la vreo două sute de paşi de acestea când am fost 
atacați, cu cea mai mare îndrăzneală, de o mulţime de 
călăreţi. Plutoanele noastre mergeau separat, în urma 
greşelii comise de generalul Bon de a despărţi doar 
plutoanele pare, în loc să dispună înaintarea lor grupată. 
Din fericire, plutoanele erau pe şase rânduri şi, deşi 
înconjurate şi separate unele de altele, formau mici 
mulţimi, un fel de careuri pline, ultimele trei rânduri 
organizându-se singure ca ariergardà [...]. Am deschis 
focul la zece paşi, lăsând pământul acoperit de oameni şi 
cai. Totuşi, continuam să înaintăm în fortificațiile tot 
încercuite. Deodată, comandantul batalionului Duranteau 
ne ordonă să ne îndreptăm în fugă spre satul Embabeth, 
care folosea drept sprijin pentru flancul stâng al taberei. L- 
am luat dintr-o lovitură şi ne-am trezit astfel stăpâni pe 
singura ieşire a taberei inamice. Mamelucii au încercat să 
iasă de acolo, dar într-o clipă intrarea în sat a fost blocată 
de corpurile oamenilor, ale cailor, ale cămilelor, toţi căzuţi 
sub focul nostru; formau o baricadă înaltă. Măcelul era 
îngrozitor. 

Furie a luptelor care vor costa mai mult de 480.000 
de vieţi omeneşti în armatele Revoluţiei. Morţii de pe 
câmpul de luptă sunt mai puţin numeroşi decât cei ce pier 
la spital, ca urmare a epidemiilor. Chirurgii suprasolicitati 
ciopârtesc trupurile, taie oasele dintr-o lovitură rapidă, în 
vreme ce soldatul îşi strânge pipa între dinţi; dacă pipa 
cade şi se sparge, soldatul este mort. 

Violentá a războiului exercitată asupra populaţiei: in 
zadar generalii, ca Bonaparte, interzic furturile de 
alimente, soldaţii flămânzi se împrăştie în sate, jefuiesc şi 
violează. La sfârşitul Revoluţiei, ofiţerii îşi regăsesc vechile 
obiceiuri de mercenari. Pun să contribuie oraşele care au 
ridicat asediul, storc bani de la locuitori, îşi umflă prada de 


rázboi. Cánd vine retragerea, armata in derutá nu mai 
crutá pe nimeni. In 1796, cápitanul Humblot descrie 
retragerea armatei de la Sambre-et-Meuse: 

I-am văzut pe locuitori säraciti de-a binelea după ce 
le-au fost furate animalele, alimentele, proviziile de orice 
fel; abia le mai rămânea o bucată de pâine pe care o 
stropeau cu lacrimile lor, dar şi pe aceea le-o smulgea câte 
un soldat barbar. Ca şi cum n-ar fi fost atinsă culmea 
neomeniei, ei mai cereau cu un comportament dintre cele 
mai crude ca victimele mâniei lor să le dea bani, deşi nu 
mai aveau nicio para, după ce cu ultimele sacrificii şi-au 
plătit înzecit existenţa. 

Intoarcerea profesionistului de la război 

Armata este istovită. In 1798, ameninţată de o a doua 
coaliţie, Franţa se dorează cu legea Jourdan cu privire la 
conscripția care înlocuieşte rechizitia. De acum, tinerii 
celibatari sau văduvi de douăzeci de ani fără copii sunt 
înscrişi anual în registre ce menţionează identitatea şi 
constituţia lor fizică. Cei ce au douăzeci şi unu până la 
douăzeci şi cinci de ani formează alte patru clase. Dintre 
aceste clase de vârstă, este tras la sorţi un contingent 
pentru armată. Conscripția ce instituie serviciul militar 
obligatoriu în mod regulat se va menţine până în secolul al 
XIX-lea. Legea este foarte repede viciată de posibilitatea 
oferită celor recrutaţi de a-şi cumpăra un înlocuitor. Apare 
un comerţ al oamenilor, îngăduind celor bogaţi să scape de 
serviciu. Napoleon Bonaparte va relua sistemul. 
Conscripția nu este văzută cu ochi buni, multi nesupusi se 
ascund şi, din sutele de mii de oameni prevăzuţi la sfârşitul 
Directoratului, nu rezultă decât un contingent, numeros, 
desigur, dar incapabil să schimbe structura armatei. Prin 
urmare, este vorba de o armată unde predomină bărbaţii 
care uneori luptă de şapte ani. 

Soldaţi cetăţeni, militarii devin profesionişti ai 
războiului. Plecati de ani întregi din ţinutul lor, ei scapă în 
mare parte de autoritatea civilă, pentru a cădea sub 
dominaţia generalilor lor. Aceştia le dau mână liberă să-şi 
ia ce vor din ţările cucerite, organizează recrutarea 


cadrelor din armata lor, ca si justitia militară. Ei transferă 
cultul patriei asupra propriei persoane, reînvie un spirit de 
trupă readucând drapelele pe care sunt înscrise numele 
bătăliilor la care a participat fiecare unitate, împărțind 
săbii de onoare, prima decorație militară existentă sub 
Republică. Înainte de a fi soldat al Republicii, eşti soldat al 
regimentului în care servesti; înainte de a fi în slujba 
patriei, eşti „din armata lui Bonaparte” sau „din armata lui 
Bernadotte”. Primii, modelati încă de un anumit spirit 
iacobin, îi consideră pe cei din urmă „aristocraţi”, îi 
numesc „domnii” şi îi înfruntă în dueluri individuale sau 
colective. Astfel, fiecare general are „clientela” lui care îi 
permite să facă şi să desfacă guvernele ţărilor ocupate, să 
treacă peste autorităţile civile pentru a semna tratate de 
pace. In acest joc despotic, şefii prind gustul puterii civile 
şi intenţionează să intervină în luptele politice interne ale 
Franţei. Clasa politică ameninţată în 1797 de regalişti îi 
îndeamnă la aşa ceva. Bonaparte, ca Hoche, trimite în 
Franţa ofiţeri şi soldaţi care participă la o lovitură de stat. 
In acelaşi timp, Bonaparte, de exemplu, îşi îndoctrinează 
soldaţii, reconstruieşte un cult al morţilor numai în direcţia 
societăţii militare, preamăreşte eroismul luptătorilor şi le 
compară cu moravurile oamenilor politici, pe care le 
prezintă ca fiind depravate. îi pune pe soldaţi să redacteze 
comunicate amenințătoare pentru puterile constituite: „Ori 
menţineţi Republica, ori intervine armata!” 

În ajunul loviturii de stat din 18 brumar (1799), 
înainte chiar ca Bonaparte să se întoarcă din Egipt, 
generalii se amestecă în politică. Unii de partea neo- 
iacobinilor, alţii de partea revizioniştilor dornici, ca abatele 
Sieyès, să schimbe instituţiile. La întoarcere, Napoleon ştie 
să-i seducă şi pe unii, şi pe ceilalţi, să manipuleze 
adunările prin mijlocirea fratelui său Lucien, să dea curs 
unei propagande în favoarea sa prin intermediul presei. 
Este ales de revizionisti şi de notabilii infricosati de a doua 
coaliţie şi de resurgenta iacobinilor. Planul pus la cale 
pentru a determina adunările politice să transforme 
Constituţia se derulează fără poticneli pe 18 brumar, când 


deputăţii acceptă să se transfere la Saint-Cloud. A doua zi, 
situaţia devine dramatică. Unii deputaţi afirmă că 
Napoleon este un dictator şi îl ameninţă cu închisoarea. 

Bonaparte se zápáceste şi doar spiritul de iniţiativă al 
fratelui său Lucien îl salvează. Armata adunată pentru a-i 
păzi pe deputaţi se transformă în armată pentru lovitură 
de stat. Murat ocupă sala de şedinţe şi le ordonă soldaţilor 
„să-i dea pe toţi afară”. Consulatul se instalează în umbra 
baionetelor. Se îndreaptă Franţa spre o dictatură militară? 
Unii soldaţi îşi doresc acest lucru, aducând ca motiv faptul 
că o naţiune în război trebuie să fie militarizată. Burghezii 
se tem să cadă „sub biciul unei dictaturi” a soldätimii 
dispretuitoare faţă de ei. Bonaparte este suficient de 
înţelept cât să se prezinte mai degrabă ca un şef de stat 
civil decât ca un general. El împacă „partidele”, îl apropie 
pe  notabilul republican de nobilul întors din exil, 
restabileşte pacea şi în interior, şi în exterior. În 1802, 
pentru multi francezi el este „Salvatorul“. Totuşi, primul 
consul trebuie să ţină cont de armată şi de clientelele 
generalilor care complotează împotriva lui. Va avea nevoie 
de timp pentru ca, în 1804, să devină stăpânul absolut al 
armatei. 

Războinicul napoleonian 

Armată naţională sau armată profesionistă? 

Recrutarea armatei sub Imperiu se realizează prin 
voluntariat si mai ales prin conscriptie. Conscripția nu este 
egalitará, ci în funcţie de clase sociale, regiuni, oraşe si 
sate. De foarte multe ori, armata este formată din ţărani 
sáraci. Contributia in oameni cerutà Frantei este relativ 
uşoară in timpul Consulatului si al Imperiului, dar 
efectivele înrolărilor nu încetează să crească, trecând de la 
113.000 de oameni în 1805 la 165.000 în 1806 şi la mai 
mult de un milion în 1812 şi 1813. În total, două milioane 
de oameni sunt incorporati, adică 37% din cei mobilizabili 
şi 7% din populaţia totală. Mulţi recrutaţi nu se supun sau 
dezertează. In 1810, autorităţile reuşesc să oprească 
hemoragia. La această dată, numărul refractarilor trece de 
la 68.000 la 9.000. 


Armata nationalá pástreazà un nucleu puternic de 
veterani ai rázboaielor revolutionare: in 1803, 174.000 de 
oameni din clasele cuprinse între 1792 si 1799 sunt 
mentinuti sub drapele. Conscrisii care li se aláturá nu 
scapă de condiţia militară decât la spital sau prin moarte. 
Astfel, sub acoperirea unei armate nationale, se 
perpetuează o armată profesionistă care le transmite celor 
noi regulile şi obiceiurile societăţii militare. 

Armată naţională sau armată a naţiunilor? 

La fel ca în timpul Revoluţiei, armata naţională este 
un creuzet al naţiunii. De bine, de rău, francezii iau drumul 
taberelor si se alătură celor de acolo. Conscripția, va 
spune Napoleon la Sfânta Elena, era o instituţie intrată în 
moravuri şi doar mamele îşi întorceau fiii de la datoria de a 
servi sub arme. Ceea ce înseamnă să uităm că, până în 
1815, vor exista întotdeauna refractari şi că, după 
campania din Rusia, numărul lor sporeşte considerabil, 
ajungând chiar să formeze bande puternice. 

Armată naţională? Odată cu trecerea timpului, Marea 
Armată napoleoniană devine cea a naţiunilor subjugate sau 
satelite. Până în 1814, Cisălpina devenită regat al Italiei 
furnizează 218.000 de oameni, regatul de Neapole 60.000, 
Spania 15.000, Confederaţia Rinului 120.000, Elveţia 
10.000, Olanda 36.000. Acestor contingente li se adaugă 
cele portugheze şi poloneze. 

In armata naţiunilor, Bonaparte extinde principiul de 
egalitate a şanselor la conscrişii din ţările anexate. Toţi pot 
fi promovați ofiţeri. Este cazul tânărului Traversa, italian 
născut la Alexandria, reşedinţă a departamentului 
Marengo. Se înrolează la douăzeci de ani. Curajul şi 
talentul militar îi aduc gradul de sublocotenent într-un 
regiment de infanterie uşoară în 1813. Napoleon le 
deschide şi fiilor de notabili străini poarta şcolilor militare. 
Astfel, locuitori din Provinciile Ilirice primesc burse pentru 
a se instrui la Saint-Cyr sau la Şcoala Politehnică. In 
viziunea împăratului, armata trebuie să fie şi un creuzet în 
care se creează unitatea populațiilor diverse ale imperiului 
său. 


Rázboinicul si civilul 

Napoleon se străduieşte să reinnoade legăturile 
dintre societatea militară şi societatea civilă, dar nu 
reuşeşte decât pe jumătate. Întotdeauna vor subzista o 
doză de neîncredere a burghezului faţă de militar şi o 
aroganță a celui din urmă faţă de civil pe care îl califică cu 
termenul peiorativ pekin (pricăjit). 

Napoleon încearcă mai întâi să-i atragă pe fiii de 
notabili - burghezi sau nobili aläturati cauzei - în şcolile lui 
de ofiţeri. Acestea trebuie să-i furnizeze tehnicieni buni, 
ele sunt ca nişte porţi deschise spre lumea civilă şi reunesc 
elitele prea multă vreme sfidate de Revoluţie. Nevoile de 
război sunt atât de mari încât Napoleon nu reuşeşte 
niciodată să mărească procentajul de ofiţeri ieşiţi din şcoli 
cu mai mult de 10%. Alături de absolvenţii de la Saint-Cyr 
sau Politehnică, există ofiţeri care au făcut carieră fără a 
trece prin şcoli. Printre ei, mulţi fii din mica burghezie 
atraşi de strălucirea şi gloria meseriei armelor. Statisticile 
pe baza dosarelor de inspecţie ale ofiţerilor dovedesc că, 
de fapt, cadrele armatei aparţin claselor medii. Contrar 
unei legende, nu toti soldaţii purtau în ranitá bastonul de 
mareşal. 

Apoi, Napoleon doreşte ca ofiţerii proveniţi dintre 
persoanele de vază să devină comparabili cu cei pe care îşi 
sprijină puterea în societatea civilă. Dacă soldele ofiţerilor 
subalterni abia le permit să-şi ţină rangul, împăratul le 
acordă o mulţime de avantaje: titluri de nobleţe sau 
decoraţii care aduc venituri, statut juridic ce atrage după 
sine scutirea de obligaţiile curente, burse date băieţilor de 
ofiţeri pentru a intra în şcolile militare, locuri distribuite 
fetelor în Casa Legiunii de Onoare. Mai presus de toate, în 
această Frantá care s-a dorit egalitară, cel mai mult 
contează ,eticheta”, onorurile şi prerogativele rangului 
recunoscute în manifestările publice. Codul din 1804 în 
domeniu acordă un loc de predilecție militarilor în raport 
cu civilii. 

Maresalii şi generalii Imperiului sunt importanti prin 
avere. In afară de salariile mari şi uneori cumulate, 


resursele ofiterilor superiori provin din venituri fixe anuale 
acordate de impárat. Astfel, Berthier depáseste un milion 
venituri anuale, Masséna si Davout se apropie de aceeasi 
sumă. Banii nu şterg originile şi lipsa de educaţie. Pe lângă 
un Davout care, nobil din Vechiul Regim, ştie să se facă 
recunoscut în înalta societate, câţi generali ca Lefebvre, 
fiul unui paznic de la porţile unui oraş alsacian, fost 
sergent în armata regală şi căsătorit cu spălătoreasă 
Hubscher, „Doamna Fără Ruşine”? Cuplul stârneşte râsul 
nu numai al notabililor, ci şi al ofiţerilor nobili din Vechiul 
Regim, numeroşi în armatele lui Napoleon - în 1814, 166 
din 277 de generali. 

În sfârşit, Napoleon doreşte să dea, prin intermediul 
militarilor, un impuls moral societăţii pe care încearcă să o 
creeze. Printre civilii individualişti şi preocupaţi îndeosebi 
de bani, războinicul trebuie să fie un pedagog al onoarei. 
împăratul îşi însuşeşte onoarea ofiţerilor din Vechiul Regim 
şi virtutea republicană. Moştenitor al vechii cavalerii, 
militarul primeşte - gest simbolic - primele Legiuni de 
Onoare scoase din casca lui Bayard. Mostenitor al virtuţii 
republicane, militarul trebuie să uite de toate, dragoste, 
familie, interes personal, cu scopul de a înfrunta sacrificiul 
suprem pentru o patrie întruchipată de acum încolo de 
persoana lui Napoleon. În discursurile redactate de el sau 
în numele lui pentru publicul şcolilor militare, Napoleon 
afirmă neobosit cá militarul trebuie să impregneze 
societatea civilă cu onoarea campamentelor. Printre 
militari, puţini se arată preocupaţi de o asemenea misiune. 

Dacă prin parade, defilări militare şi prin lectura unui 
Bulletin, de la Grande Armee [Buletinul Marii Armate], 
societatea militară îşi comunică valorile societăţii civile - 
Vigny şi Musset ştiu din experienţă şi o vor spune în 
operele lor -, o barieră desparte întotdeauna pe militar de 
civil. Societatea militară îşi păstrează riturile de iniţiere, 
obiceiurile, cultura diferită de cea a societăţii civile. 
Războinicul rămâne un nomad şi nu îşi întemeiază o 
familie decât la o vârstă destul de înaintată. Nomad 
glorios, are orgoliul, uneori trufia de a se considera, prin 


spadà si prin victoriile obtinute, din elita Marii Natiuni. 
Militarul îl poate frecventa pe civil in societate, în 
saloanele ce îi sunt uneori deschise, la balurile de curte 
sau la primărie, dar nu se „compromite” niciodată pe de-a- 
ntregul cu oameni pe care îi priveşte condescendent, dacă 
nu dispretuitor. Ce pot avea în comun oamenii închişi în 
prăvăliile sau afacerile lor, ducând o viaţă mediocră în 
goana după avere, spun militarii, şi războinicii care 
cheltuiesc fără să se uite la bani şi aruncă aurul pe mese 
aşa cum se aruncă şi ei în luptă riscându-şi viaţa? Fiind 
francmasoni, ei se retrag în lojele militare. Adesea atei sau 
anticlericali, îşi bat joc de bigotismul simulat al 
burghezului. Regimentul formează cadrul lor de viaţă; 
totuşi, orizontul lor - cel al Europei întregi parcurse şi 
ținute sub jugul lor - nu este limitat ca acela al 
burghezului. În definitiv, ceea ce îi leagă de restul naţiunii 
este persoana lui Napoleon. Pot cârti împotriva lui, dar 
Napoleon rămâne pentru ei - cu excepţia maresalilor care 
îl vor trăda - „micuțul tuns”, „micul caporal”, cel ce îi 
trage pe oameni după sine, linguşeşte sau tratează cu 
asprime, dar obţine gloria. Napoleon, ca şi soldaţii lui, este 
un jucător” capabil să-şi joace soarta într-o singură bătălie. 

Furia războiului 

Cu instrumentul de război furnizat de Revoluţie, 
Napoleon Bonaparte aplică arta războiului, aşa cum fusese 
pusă la punct înainte de 1789, cu o măiestrie necunoscută 
înaintea lui. Strategia napoleoniană constă într-o căutare 
sistematică a bătăliei şi, prin ea, a distrugerii totale a 
adversarului. 

Tehnică ivită din reflecţie şi meditaţie, după cum o 
spune el însuşi. „Nu un spirit îmi dezvăluie dintr-odată, în 
taină, ce am de spus sau de făcut în împrejurările 
neaşteptate pentru ceilalți”. In fiecare campanie 
elaborează o idee călăuzitoare, dar nu lasă la o parte nicio 
soluţie, mereu gata să-şi schimbe planurile în ultima clipă. 
Principiul general este cel al economiei sau administrării 
forţelor: să fii cel mai puternic în locul unde ai hotărât să 
dai lovitura de graţie. Principiul este aplicat fie prin 


manevre in spatele inamicului, fie prin asaltarea pozitiei 
centrale. Primul mod de a acţiona este folosit când 
Napoleon are superioritatea totală asupra duşmanului. Îşi 
aruncă armata în spatele şi pe flancurile inamicului, pentru 
a-l strânge ca într-o plasă. Manevra asupra poziţiei 
centrale este utilizată în absenţa unei superioritäti 
numerice a trupei lui. Prin mişcări, Napoleon divizează 
inamicul, pentru ca apoi să ocupe intervalele din poziţia 
centrală. Din acest punct, atacă şi distruge rând pe rând 
unităţile cu care se înfruntă. 

Având în vedere că permite concentrarea într-un 
punct a unui maxim de forţe şi surprinderea armatei 
duşmane, viteza este o necesitate absolută. Napoleon 
câştigă o mare parte din bătălii cu picioarele soldaţilor săi, 
cărora le cere marşuri îndelungate, rapide şi istovitoare. 

Pe câmpul de luptă adoptă dispozitive diverse: 
infanteria poate fi aranjată pe două linii, a doua 
independentă de prima. Uneori, aceasta este desfăşurată 
în întregime sau prezintă o succesiune de batalioane 
desfăşurate şi de batalioane în coloane destinate să le 
sprijine. La începutul Imperiului, coloanele au şi intervale 
de desfăşurare. Lipsa de instruire a trupelor obligă mai 
târziu la atacul în coloane strânse, în care alinierea este 
mai uşor de păstrat, dar trupa este mai puţin mobilă şi mai 
expusă focului inamic. Focurile de linie apar în mod 
excepţional. Focurile tiraliorilor sunt cele mai folosite: lasă 
iniţiativa soldaţilor, exasperează şi rup mai eficient 
rândurile soldaţilor din armata inamică. Cavaleria este 
dispusă în spatele infanteriei pe două linii, iar a doua, 
formând rezerva, este independentă de cea dintâi. 
Cavaleria atacă în valuri succesive, sfârşeşte prin a 
străpunge liniile, urmăreşte şi măcelăreşte pe militarii în 
derută. Artileria este repartizată pe front în grupuri mici 
de două până la opt piese plasate când în intervalele dintre 
batalioane, când în spatele primei linii, dacă este găsită o 
poziţie dominantă. Artileria tractată, mai mobilă decât în 
timpul Revoluţiei, poate astfel să se concentreze rapid 
asupra punctelor alese şi să provoace, printr-un potop de 


foc, dislocarea frontului opus. Tehnica aceasta este din ce 
in ce mai frecvent folosită după 1807. Garda imperială 
alcătuită din infanteristi, cavaleristi si artilerişti, numărând 
9 798 de oameni în 1804, apoi 56 169 în 1812, constituie o 
masă de manevră utilizată numai în momentele cele mai 
critice. Celelalte trupe îşi bat joc de gărzile arogante, dar 
care nu slujesc întotdeauna, numindu-le „nemuritoarele”. 
Când garda imperială acţionează, o face aproape 
întotdeauna cu succes: la Eylau, Somosierra sau în cursul 
campaniei din Rusia. Ea se va sacrifica la Waterloo 
formând în jurul lui Cambronne ultimele careuri de 
„viteji”. 

Împăratul le cere soldaţilor săi disciplină, organizare, 
instrucţie şi supunere oarbă. Disciplina: atâta timp cât nu 
este stabilit contactul cu duşmanul, Napoleon închide ochii 
la incursiunile prin cotete şi pivnițe ale soldaţilor săi, la 
viaţa nomadă si furtisagurile lor. In ajunul luptei, ei trebuie 
să fie acolo, dacă nu, urmează arestarea, judecata şi 
moartea. Instructia: la început, împăratul supraveghează 
cu o grijă deosebită manevrele mereu repetate la ordinul 
lui, de exemplu în tabăra din Boulogne. Mai târziu, ritmul 
impus de operaţiile din ce în ce mai dese împiedică o bună 
instrucţie şi, la sfârşit, soldaţii tineri, „Marie-Louise”, 
învaţă ca pe vremuri, din mers, de la cătanele bătrâne. 
Organizarea: există defecte „la cuirasa” armatei, serviciile 
de intendenţă însărcinate cu aprovizionarea trupelor 
lipsesc uneori, obligându-le să trăiască pe seama ţăranilor, 
ceea ce este dăunător şi pentru soldaţi, şi pentru caii de 
cavalerie hrániti necorespunzător, atinşi de boli din cauza 
cărora mor în număr mare, de exemplu în Rusia. 
Mobilitatea si viteza trupei sunt afectate. In pofida 
tentativelor de organizare a ambulantelor şi a corpurilor 
specializate de brancardieri, serviciile de sănătate nu 
acţionează niciodată pe măsura măcelurilor de pe câmpul 
de bătălie. Armata napoleoniană va înregistra pierderi 
evaluate la mai mult de 900.000 de oameni, dar trebuie să 
ţinem cont că în spital mor mai mulţi decât în focul luptei. 

Supunerea oarbă: obiceiul de a discuta ordinele, 


cápátat in timpul Revolutiei, este eradicat. Soldatul il 
urmeazá pe cápitan, cápitanul pe general, iar acesta nu 
are de luat hotárári, ci primeste ordine pe care le executá 
fără să clipeascá. De la generalii tineri - media de vârstă 
este de patruzeci si unu de ani -, Napoleon aşteaptă să fie 
buni executanti şi antrenori ai soldaţilor. Iar ei sunt astfel, 
ştiind să-şi rişte viaţa în fruntea trupelor lor. Oudinot, de 
pildă, are trupul brăzdat de douăzeci şi trei de cicatrici. 
Mai există însă o fisură în sistemul napoleonian, fisură de 
care vor profita adversarii formaţi de foştii generali 
francezi trecuţi în tabăra adversă ca Bernadotte: când 
generalii dispun de armate considerabile, ca în timpul 
campaniei din Rusia sau al celei din Germania, ei sunt 
slabi strategi. Există şi excepţii totuşi: Larmes sau Davout. 
Supunerea oarbă nu înseamnă că armata 
napoleoniană este compusă din automate. Napoleon ştie că 
oamenii lui au moştenit de la epoca revoluţionară, dacă nu 
de la cea a regilor, dorinţa de a şti încotro sunt duşi. Multă 
vreme, împăratul îşi păstrează obiceiul de a ţine un discurs 
în ajunul luptei. Pretinde că o face pentru a înlătura 
insinuările, zvonurile care circulă prin tabără şi pentru a 
menţine o stare generală bună. Dar şi pentru a răspunde 
aşteptării războinicilor, în ordinea de zi, împăratul descrie 
în linii mari în ce va consta actul de război de a doua zi. ` 
Supunerea nu este absolută pe câmpul de luptă. In 
mici întâlniri, vedem, ca sub Vechiul Regim sau Revoluţie, 
că armata îşi desemnează campioni care se bat în dueluri 
individuale cu câţiva adversari. De asemenea, războinicul 
pune întotdeauna ochii pe inamicul cu un cal frumos şi 
echipament bogat, îl atacă pentru a-l captura şi despuia. În 
ciuda interdictiilor lui Napoleon, în spatele liniilor, 
războinicii îşi regăsesc individualitatea pe care şi-o pierd 
în coloanele de atac sau în linii, duelându-se unii cu alţii. 
De altfel, este un rit de iniţiere a războinicului: recrutul 
sau ofiţerul tânăr trebuie nu numai să „ungă bine 
gâtlejurile” - să dea de băut -, ci şi să-i înfrunte pe „viteji”, 
militari duelişti de temut care îl provoacă întotdeauna pe 
tânărul războinic. A te bate în duel înseamnă a arăta că 


dispretuiesti viaţa, că vei putea apăra onoarea drapelului 
şi vei fi un tovarăş de luptă pe care oricine se va putea 
baza. 

Continuităţi şi rupturi 

Cei douăzeci de ani de război aproape neîntrerupt au 
adus puţine modificări la armament. Războinicul se bate cu 
aceleaşi arme. Puşca prusacă s-a ameliorat numai cu 
privire la încărcarea armei; aceasta este prevăzută cu o 
lamă ascuţită, aşa că soldatul nu mai rupe cartuşul cu 
dinţii, iar cadenta de tir este accelerată. Napoleon nu 
adoptă această tehnică, după cum respinge şi utilizarea 
balonului, înlocuirea salpetrului cu cloratul de potasiu sau 
folosirea plăcii Forsyth, plasată la contactul cu 
încărcătura, în locul plăcii cu silex. Tunurile sunt tot cele 
ale lui Gribeauval. Absenta „revoluţiei tehnice” nu se 
datorează doar stării siderurgiei franceze: transformările 
propuse sunt respinse din conservatorism limitat. 

Tactica se schimbă puţin în aparenţă. Generalii aplică 
retetele elaborate în pragul Revoluţiei. Francezi sau 
străini, ei o fac cu mai mult succes decât altă dată şi sunt 
constrânşi să se adapteze la „războiul-fulger” impus de 
Napoleon. „Războiul-fulger” este din ce în ce mai greu de 
purtat: rapiditatea de mişcare şi efectul de surpriză se 
bazează pe mase mari. Prusianul Clausewitz, care va trage 
învăţăminte din războiul napoleonian în cartea sa De la 
guerre |Despre război], înţelege deja că „orice ofensivă 
slăbeşte prin însăşi progresia ei. O jumătate de milion de 
oameni au traversat Niemenul, 120.000 au luptat la 
Borodino şi mai puţini încă au ajuns la Moscova”. Iar 
Clausewitz conchide: „Forma defensivă a bătăliei este mai 
puternică decât forma ofensivă”. Ceea ce este şi mai 
adevărat când Napoleon ocupă o ţară atât de vastă ca 
Rusia, unde adversarul poate întotdeauna să refuze lupta, 
să se retragă, să istovească o trupă slab aprovizionată. 

Tactica napoleoniană este pusă în încurcătură şi de 
englezul Wellington care, după ce trage învăţămintele de 
rigoare din lupta în Peninsula Iberică, se foloseşte mai bine 
de teren, îl prevede cu fortificaţii succesive şi paralele care 


fráneazá si apoi opresc atacurile trupei franceze. Ín sfársit, 
ultimul element, dar nu neînsemnat: cuprinzând toate 
societăţile vremii, războiul provoacă tresărirea popoarelor 
al căror nationalism se trezeşte; din sierras spaniole unde 
acţionează guerrilleros până în munţii Tirolului unde se 
ridică partizanii lui Andreas Hofer şi până în câmpiile 
ruseşti unde se agită mulţimi de ţărani fanatizati de preoţi, 
pretutindeni armata franceză se vede confruntată cu un 
stil de război căruia nu-i poate răspunde altfel decât printr- 
o dublă violenţă aducătoare de orori, aşa cum le-a pictat 
Goya. 

Schimbare şi în utilizarea mai intensivă a artileriei. 
Infanteria rămâne „regina bătăliilor”, dar puterea de foc 
este înmulțită de numărul tunurilor şi mobilitatea lor. La 
Leipzig, între 16 şi 19 octombrie 1813, bătălia care opune 
zece naţiuni şi 500.000 de oameni reuneşte mai mult de 
3.000 de piese de artilerie. Artileria franceză trage mai 
mult de 220.000 de lovituri de tun. 

Războiul devine „măcelărie” şi alimentează marele 
cimitir militar al popoarelor din Europa. Violenţa 
paroxistică se bazează pe mentalitatea războinicului şi pe 
atitudinea lui faţă de toţi civilii, de aceeaşi naţionalitate 
sau străini. Înaintea demobilizării, în 1815, pretutindeni 
lumea se teme de acum să vadă pe trotuare sute de mii de 
oameni care nu mai ştiu decât să ucidă. Revoluţia franceză 
a dezvoltat cu privire la veteran o politică de ajutor social, 
Imperiul a păstrat-o, dar fără caracterul egalitar al acestei 
binefaceri nationale, iar Hôtel des Invalides sau taberele 
de veterani nu mai pot primi zecile de mii de oameni. 
Restauraţia îi transformă în soldaţi inactivi, cu o jumătate 
de soldă: din stradă în cafenea, din locul de fumat în piaţa 
publică, îşi târăsc sărăcia, ranchiuna după ei şi transmit 
poporului amintirea epopeii. Dar în primii ani mulţi dintre 
ei stârnesc frica: brutalitatea suferită şi exercitată le-au 
provocat unora tulburări psihice şi câteodată nebunie. 

Secolul Luminilor visase la o pace universală sau la o 
reglementare a războiului care să nu mai fie „comerţul 
regilor”, după cum a scris Thomas Paine, ci să se 


umanizeze si sá respecte dreptul oamenilor. Ín toate tárile, 
pe urmele Frantei, oamenii au sperat intr-o eliberare de 
sub despotism, iar ,luministii" ca Goya se regásesc sfâsiati 
de durere. Războiul de eliberare s-a transformat, după cum 
prezisese Robespierre, într-un război de aservire, trezind 
ura şi dorinţa de a ucide atât la învingători, cât şi la 
învinşi. Va fi nevoie de timp pentru ca Europa să-şi afle din 
nou drumul unei democraţii ,inghetate" de războinic şi al 
unei egalităţi uitate în tulburarea războiului. 

Locul războinicului în societate este afectat. Vreme 
de mai mult de douăzeci de ani, militarul a fost prezentat 
ca un model de către revoluționari si a fost obiectul 
adulatiei sub Imperiu. În Franţa, la fel ca în Prusia unde 
reformele lui York dau nenobililor acces la grade şi funcţii, 
poporul a crezut în ascensiunea socială prin „roşu”, haina 
militară. Promovările în gradele subalterne permit o 
anumită ascensiune pe scara socială, dar burghezul profită 
de ea mai mult decât ţăranul şi meşteşugarul, iar nobilul 
din Vechiul Regim mai mult decât burghezul. Adesea a 
apărut o prăpastie între ofiţerii fără şcoală şi cei scoliti 
care cunosc o avansare mai rapidă. 

O întreagă generaţie „înflăcărată, palidă şi nervoasă 
cunoaşte atracţia exclusivă a gloriei armelor. Procreati 
între două bătălii, crescuţi în colegii în bătaia tobelor, mii 
de copii se priveau unul pe altul”, scrie Musset în La 
Confession d'un enfant du siècle... „îşi încercau muşchii 
plăpânzi. Din când în când apăreau taţii lor însângeraţi, îi 
ridicau pe piepturile lor acoperite cu fireturi aurii, apoi îi 
puneau înapoi pe pământ şi urcau pe cal... Şi dacă ar fi 
trebuit totuşi să ne dăm viaţa? Moartea ni se părea pe 
atunci atât de frumoasă, atât de măreaţă, de magnifică în 
purpura ei fumegândă!” 

A venit apoi pacea şi „s-a aşternut peste lumea în 
ruine o tinereţe neliniştită”. Ea sperase să participe la 
exaltarea creată de epopee. Anturajul nu îi mai oferea 
decât viaţa mediocră de prăvălie sau din negustorie. La 
originea acestui mal du siecle care a cuprins o generaţie se 
află sfârşitul mitului războinicului. Romantismul ia locul 


iluziei unui rázboi idealizat. 

Note 

1. Cervantes, „Omul de sticlă”, Nuvele exemplare. 

2. R. Mousnier, Le XVIIIe siècle (în colaborare cu E. 

Capitolul III 

OMUL DE AFACERI 

Louis Bergeron 

Există oare o specificitate a omului de afaceri in 
epoca Luminilor? Desigur, producţia, schimburile şi actorii 
lor s-au găsit în miezul câtorva dezbateri majore din 
secolul al XVIII-lea, referitoare în special la libertatea 
comerţului şi a muncii, la locul „negustorului” (termen 
generic şi integrator) în ierarhia socială, la înnobilarea 
prin comerţ sau la reevaluarea valorilor muncii şi ale 


îmbogăţirii. Pe de altă parte, acum cincisprezece ani, 
biografia demnà de atentie a lui Christophe Philippe 
Oberkampf, realizată de Serge Chassagnel, nu avea un 
subtitlu aparent bine ales: ,Un intreprinzátor in secolul 
Luminilor"? Totusi, Luminile nu par a fi influentat direct 
structura sau cultura acestui grup socioprofesional, ai 
cărui adevăraţi factori de transformare trebuie căutaţi, pe 
de o parte, în evoluţia tehnică şi economică, în noile 
moduri de organizare a muncii şi, pe de altă parte, în noile 
condiţii create de Revoluţia franceză. 

Făcând comerţ pe bază de mărfuri, de polite 
comerciale sau de metale vandabile şi transformate în 
monede, practicând în mod ocazional şi complementar 
meseria de bancher (folosind în credit sau diverse 
plasamente acele resurse neimplicate în schimburi), 
comerciantul sau negustorul rămâne în esenţă ceea ce era 
încă de la sfârşitul Evului Mediu, de la expansiunea 
comerţului mondial determinată de călătoriile de 
descoperire şi de primele economii coloniale. Fireşte, 
secolul al XVIII-lea poate apărea ca fiind vârsta de aur a 
acestui tip social, ţinând cont de avântul puternic al 
schimburilor intercontinentale care l-a caracterizat şi de 
apogeul burgheziilor portuare, descrise deja în numeroase 
monografii, din Marsilia la Bordeaux şi Nantes, de la 
Bristol la Londra, Amsterdam sau Hamburg. In orice caz, 
secolul al XVIII-lea a fost şi cel al codificării celei mai 
împlinite a culturii negustorului. Sá reținem aici un 
exemplu, luat din Basel, veche regiune nodală a 
schimburilor internaţionale de pe continentul european, 
mai târziu şi unul dintre cele mai dinamice nuclee ale 
primei industrializări. 

De ce anume era nevoie, după autorii epocii, pentru a 
reuşi în meseria de negustor într-un mare vad comercial? 2 
Este cu atât mai important să ne oprim asupra acestui 
subiect, cu cât cultura negustorului la sfârşitul secolului al 
XVIII-lea constituie tocmai fondul comun pe care au venit 
să se grefeze alte însuşiri proprii întreprinzătorilor din 
generaţiile următoare. Este vorba de o cultură foarte 


largă, foarte deschisă, deopotrivă enciclopedică si 
practică, generală şi tehnică, rod al experienţei şi al 
cunoaşterii, dobândită într-o durată lungă. 

În opinia unui autor3, negustorul trebuie să ştie: 
mărfurile; ţinerea registrelor; calcularea schimburilor; 
arbitrajele; limba comercială cu termenii ei tehnici; limbile 
străine; ortografia; monedele, greutăţile, măsurile şi 
echivalentele lor; mărcile comerciale; manufacturile; 
geografia; obiceiurile. comerciale din locurile în care face 
afaceri; navigația; poşta; dreptul terestru, maritim şi 
comercial. Pe deasupra, negustorul trebuie să-şi facă 
relaţii bune; să frecventeze regulat târgurile cele mai 
importante; să se informeze prin presă, corespondenţa 
particulară si călătoriile de afaceri; să verifice 
solvabilitatea clienţilor. 

În opinia altui autor4, este nevoie să-şi perfecţioneze 
germana; să aibă un scris frumos (un criteriu care va 
rămâne multă vreme hotărâtor pentru angajarea unui 
comis într-o firmă comercială); să posede în plus o bună 
cunoaştere a francezei şi italienei; să ştie puţină latină din 
raţiuni juridice; să-şi cultive stilul epistolar; să aibă noţiuni 
de statistică, istorie, drept, ştiinţe naturale, agricultură; să 
întocmească bilanturile şi inventarele la date fixe. Original 
faţă de precedentul, el recomandă negustorului deopotrivă 
exerciţiul fizic şi preocuparea pentru litere şi arte. 

Reconstituiri a zeci de cariere ne permit, pe de altă 
parte, să ne facem o idee concretă despre cum era format 
viitorul negustor. Ea începea pe la cincisprezece ani, cu 
ucenicia comercială, fixată prin contract între părinţii 
tânărului şi negustor. Perioada, de o durată minimă de trei 
ani, cel mai adesea de patru sau cinci, se prelungea uneori 
cu o şedere liberă până la şapte-opt ani. Locurile preferate 
pentru ucenicie, în afară de Basel, erau Geneva, Lyon, mai 
rar Strasbourg, Frankfurt, Paris. 

În jurul vârstei de douăzeci de ani, a doua etapă de 
formare consta în Bildungsreise. Călătoria culturală îl 
purta pe tânăr în diverse locuri comerciale, situate în aria 
delimitată de principalele relaţii comerciale ale Baselului: 


Frankfurt, Ulm, Augsburg; Alsacia, Lorena; Burgundia, 
Franche-Comté; Geneva. Dar ea se extindea cu mult peste 
aceste limite la toate ţările europene: pe un eşantion de 62 
de cazuri, notăm 49 de şederi în Franţa, 29 în Olanda şi 
Ţările de Jos austriece, 28 în Germania, 17 în Anglia şi 
doar 10 în Italia. Trebuie să remarcăm raritatea 
călătoriilor în Europa Orientală; limitele e. explorării erau 
Viena şi Ungaria, Leipzig, Berlin, Danzig, Konigsberg, cu 
totul excepţional Rusia. La ce foloseau călătoriile? La a 
observa viaţa comercială, a vizita partenerii de afaceri ai 
tatălui, a-şi face relaţii pentru viitor, a vizita punctele de 
atracţie: palate, grădini, castele si biserici. Tinerii 
negustori din Basel care veneau la Paris se grăbeau să se 
ducă la Versailles unde, graţie câtorva relaţii sus-puse şi 
unei împărțiri de bacşişuri, erau primiţi să asiste la 
servirea mesei regale. Unul dintre ei l-a putut observa pe 
Ludovic al XIV-lea în 1701: „o monstruozitate evocând, 
spune el, mai degrabă Mongolia decât Occidentul” - vinul i 
se prelinge pe obraji; înfulecă o cantitate uimitoare de 
mâncare pe care o apucă direct cu degetele, fără a recurge 
la tacâmurile de aur din faţa lui; aproape că nu mai are 
dinţi. În 1757, un alt tânăr din Basel a fost dat afară fără 
menajamente din apartamentele Delfinului, în timp ce le 
vizita, pentru că a stricat accidental un tablou mare pe 
care acesta din urmă îl copia... 

Apoi, erau cazuri în care tinerii nu se întorceau 
imediat la Basel, pentru a se stabili definitiv, ci îşi 
completau educaţia printr-o angajare de câţiva ani în 
calitate de comis în alt centru comercial; uzantä ce pare a 
fi fost în legătură cu deontologia mediului din Basel care, 
pentru a păstra secretul afacerilor, interzicea trecerea 
directă în serviciul altei firme la terminarea uceniciei, 
impunând astfel inevitabil munca într-un alt oraş vreme de 
trei-patru ani. Lungimea acestor Wanderjahre ducea în 
general la o căsătorie târzie, mai aproape de treizeci de 
ani decât de douăzeci. Lucrând de-acum pe cont propriu, 
negustorul, potrivit aceluiaşi eşantion, continua să se ţină 
la curent cu noutăţile prin intermediul corespondentelor 


particulare si al jurnalelor care, de altminteri, erau tipárite 
in principal in centrele comerciale. 

Ín opinia noastrá, modificarea majorá produsá din a 
doua jumătate a secolului al XVIII-lea in cultura 
,intreprinzátorului", in sensul general al termenului, in 
raport cu această cultură a ,generalistului" căreia tocmai 
i-am trasat în linii mari modul de dobândire, este rodul 
primei dezvoltări a întreprinderii industriale moderne. 
Putem menţiona ca semne distinctive ale apariţiei acesteia, 
pe de o parte, primele forme de concentrare a mâinii de 
lucru pe unitatea de producţie, concentrare directă în 
interiorul proto-fabricilor sau chiar concentrare indirectă 
prin intermediul unui control negustoresc extins asupra 
unei armate de lucrători dispersati; pe de altă parte, 
tehnicitatea crescândă a procedeelor de fabricaţie şi a 
utilajului, care îl obligă pe proprietarul-intreprinzátor cu 
mult înainte de epoca inginerului, să se înzestreze cu 
forme complementare de cultură, dacă nu vrea să fie total 
dependent de specialişti importati cu mari cheltuieli. 
Trebuie să adăugăm imperativul unei informări şi al unei 
previziuni de tip nou referitoare la piaţă şi consum. În 
privinţa noilor articole fabricate, acestea nu mai depind în 
mod necesar de aceleaşi mecanisme ca acelea care 
guvernează comercializarea produselor clasice ale marelui 
comerţ. Aşadar, negustorul devenit proprietar de 
manufactură trebuia să posede simţul unei noi organizări a 
muncii, pe cel al conducerii oamenilor, o cultură tehnică 
diferită, intuiţie şi fermitate în materie de produse şi 
clientelă bazate atât pe gustul inovației, cât si pe calcul si 
psihologie. 

Manufacturierul în mutație din secolul al XVIII-lea nu 
este o fiinţă mitică venită din altă parte; el este deseori un 
negustor care a ştiu să-şi diversifice activităţile; un ţăran 
bogat trecut de la comerţul cu produse agricole la 
transformarea lor industrială; un meşteşugar inventiv şi 
norocos. Totuşi, noua specie de oameni de afaceri 
datorează mult şi emigrărilor - emigrări de muncitori 
calificaţi, tehnici, capitaluri provenite din Anglia, Wallonia, 


sudul Germaniei, nordul Elvetiei. Fabricantul de indian, 
bumbäcarul, chimistul, metalurgistul au avut adesea o 
carieră reuşită de întreprinzător în afara ţării natale. Intr-o 
altă situaţie reprezentativă, spiritul întreprinzător a putut 
fi stimulat de circulaţia influențelor culturale în ţări de 
răspântie. În estul Franţei, a fost neîndoielnic cazul în 
regiunea întinsă din Alsacia de Sud în Jura de Nord, de la 
Mulhouse la Montbeliard. Regiune deschisă spre Elveţia, 
Germania şi Franţa, la fel de apropiate, zonă de contact 
între limbi, confesiuni, culturi complementare vehiculate 
prin Renania. Din fericire, dispunem de texte sau de studii 
graţie cărora putem asista la naşterea industriasului 
modern în aceste regiuni. Dar geneza ar putea fi urmărită 
în ţinutul Caux şi în câmpiile din jurul oraşului Lille, la 
Gând, Verviers, Paris... 

Vom citi mai întâi scurta, dar sugestivă autobiografie 
redactată de Jean Zuber-tatäl, născut în 1772, activ între 
1791 şi 1835, întemeietor al ilustrei fabrici de tapete din 
Rixheim, la periferia oraşului Mulhouse5. Text scris la 
bătrâneţe, destinat edificării copiilor săi: „Fericirea şi 
respectul oamenilor nu pot avea alte baze, în afară de 
binecuvântarea lui Dumnezeu, decât într-o muncă asiduă şi 
conştiincioasă. Fie ca urmaşii mei să respecte întotdeauna 
această regulă prețioasă”. 

Text foarte valoros, în orice caz, pentru a ne 
convinge, odată cu Serge Chassagne, că „în mod evident, 
nimeni nu devine întreprinzător peste noapte”, dar şi 
pentru a surprinde pe viu tranziţia culturală de la 
negustorul clasic la întreprinzătorul modern. O tranziţie 
care, în plus, a fost negociată în plină perioadă de 
instabilitate, franceză şi europeană. Vechile scheme de 
educaţie şi ucenicie nu sunt perimate; calităţile esenţiale 
rămân mereu solicitate: stabilitate a caracterului, rigoare 
morală, promptitudine si corectitudine a judecății în 
aprecierea unei conjuncturi comerciale sau politice. Dar de 
acum sunt necesare şi alte competente tehnice - 
înţelegerea procedeelor de fabricaţie, cunoaşterea unui 
utilaj mecanic - sau alte aptitudini de administrare, 


referitoare în special la conducerea oamenilor, ca si cum 
manufacturierul ar fi ofiţerul cu o trupă civilă la ordinele 
sale. Jean Zuber era fiul unui maistru fabricant de postav, 
rudă prin căsătorie cu familia Schmaltzer una dintre 
familiile fondatoare ale industriei textile din Mulhouse incá 
dinainte de 1750, şi integrat astfel într-o reţea solidă de 
înrudire şi solidaritate în microcosmosul meşteşugarilor şi 
negustorilor din mica republică. Şcoala municipală nu i-a 
oferit decât o instrucţie mediocră - scriere şi aritmetică. 
Din fericire, doi unchi - în locul unui tată nedemn - i-au 
plătit o şcoală privată, în lipsa unui preceptor sau a unei 
şederi într-o şcoală din afara oraşului: „Un bătrân simpatic 
[...] iniţiator ale unei metode renumite de scriere [...] mi-a 
dat primele lecţii de franceză. M-am străduit din răsputeri 
să-i imit scrisul frumos”. 

Jean Zuber avea pe atunci unsprezece ani şi, pentru 
a-şi ajuta mama, învăţa în afara orelor „cum să facă plase 
de in folosite în albitorii pentru a fixa afară bucăţile de 
ţesături din bumbac”, ocazie de a dobândi, în afară de 
simţul preţului muncii, o familiaritate directă cu munca 
manuală. La treisprezece ani, a avut totuşi norocul de a 
asista la lecţiile date copiilor „de familie bună” de către un 
vicar numit recent, „învăţător excelent” care i-a devenit 
prieten pentru tot restul vieţii şi a exercitat asupra lui o 
influenţă spirituală de netăgăduit. In acelaşi timp, tânărul 
Zuber şi-a cumpărat succesiv din economii un clavecin şi o 
mică orgă pe care şi-a reparat-o singur, iar, pe de altă 
parte, şi-a plătit lecţiile de muzică ale unui profesor, 
copiindu-i partituri: lungile pasaje consacrate acestor 
subiecte arată importanţa, pentru echilibrul personal al 
viitorului industriaş şi om de afaceri, a auto-educatiei 
artistice. 

Aici se opresc studiile lui. La cincisprezece ani, intră 
pentru o durată de patru ani ca ucenic la Heilmann, Blech 
et Cie, una dintre cele mai vechi fabrici de ţesături (1764): 
„Un ucenic începător [...] trebuia să ajungă primul în 
fiecare dimineață;  mátura birourile, făcea toate 
comisioanele în oraş, ducea scrisorile şi pachetele, în 


sfârşit, copia tot ce se scria în birouri [...]. Un comis cu 
experientà [...] a cápátat simpatie pentru mine si mà ajuta 
la toate cele". 

Un vár Schlumberger, fiul unuia dintre sefii firmei, l-a 
iniţiat in „misterele contabilităţii în partidă dublă si ale 
schimbului”. După terminarea uceniciei, i s-a propus să 
mai rămână încă un an comis, cu o leafă de 600 de livre, 
aşteptând să prindă „o poziţie bună”. Revoluţia franceză i- 
a adus un serviciu major: una dintre atribuţiile lui era 
aceea de a merge călare în oraşele vecine cu scopul de a 
schimba asignatiile primite de la cumpărători, cu bani 
gheaţă, necesare pentru plata muncitorilor. Or, cu ocazia 
unei curse la Guebwiller, „într-o superbă dimineaţă de 
duminică”, l-a întâlnit pe Nicolas Dollfus, proprietar la 
Dornach, din 1790, al unei fabrici de tapete, unde îl avea 
ca angajat pe Joseph-Laurent Malaine, înainte pictor de 
flori la manufactura Gobelins, cu un salariu confortabil de 
4.000 de livre pe an plus o zecime din profit. Astfel, Jean 
Zuber a fost angajat pentru patru ani şi, întorcând spatele 
pentru totdeauna meseriei de tesátor, moştenită de la tată, 
a intrat în lumea industriei şi încă a unei industrii de vârf, 
cu o piaţă în plină expansiune. 

Într-adevăr, pentru el a fost ocazia de a realiza 
călătoria de formare care lipsea educaţiei lui de negustor. 
Dar, în realitate, la doar optsprezece ani, pentru el era 
prima călătorie profesională si, spre deosebire de 
călătoriile tinerilor din Basel, avea un program strict 
definit de nevoile comerciale ale întreprinderii 
manufacturiere: era vorba de explorarea posibilităţilor de 
vânzare a tapetului în toată Peninsula Italică, cu care 
Mulhouse nu întreținea niciun fel de relaţii, de vreme ce 
Jean Zuber a avut mult de furcă până să-şi găsească la faţa 
locului o persoană capabilă să-l înveţe elementele de bază 
ale limbii italiene. Relatarea călătoriei intretese două 
teme: pe de o parte, obsesia tânărului Zuber de a aduna 
comenzi; or, evident, Italia se dovedeşte a fi o piaţă 
mediocră, puţin deschisă la pătrunderea articolului 
respectiv; pe de altă parte, sensibilitatea foarte vie a lui 


Jean Zuber, de ordin estetic si social; asimilând bine limba 
si fiind foarte priceput in a se imprieteni cu familii bune 
care să-i ofere recomandări, el este totodată de o 
receptivitate constantă la toate splendorile a căror 
fascinatie nu şi-o putea imagina, indiferent că era vorba de 
biblioteca episcopiei de Saint-Gall, de traversarea Alpilor 
pe la Splügen si de coborârea pe lacul Como, de Domul din 
Milano, de viaţa de curte la Parma şi Modena, de Toscana, 
Roma sau Neapole, ale cărui culmi au fost pentru el teatrul 
San Carlo şi craterul Vezuviului. Se întoarce prin Triest, 
Veneţia, Genova, Torino. O a doua călătorie (noiembrie 
1792-mai 1794) îl duce, în plin război al Italiei, în Corsica 
şi pe coastele Peninsulei Iberice, al cărei tur îl face până la 
Bilbao, înainte de a se întoarce la Barcelona pe uscat şi în 
Italia pe mare: pentru tânărul negustor, se iveşte ocazia de 
a înfrunta toate pericolele, climatice, militare, politice; 
astfel înţelegem mai bine de ce, puţin mai târziu, din 
august până în octombrie 1796, nu s-a temut să străbată 
Germania în vreme ce partea ei meridională devenise 
teatrul războiului. Din Frankfurt la Koln, Kassel, Hanovra, 
Hamburg, Lübeck, Leipzig, el îmbină călătoria de afaceri 
cu cea de nuntă - din raţiuni economie, dar şi din 
îndatorire profesională. 

În intervalul dintre călătorii şi începând cu momentul 
în care s-a stabilit la firma Dollfus, în 1797, Jean Zuber a 
lucrat în ateliere şi în aceste condiţii s-a transformat din 
comis si negustor în întreprinzător pasionat de 
manufactură, de producţie. Pe vremea când era doar 
comis, şefii lui au luat decizia din care Zuber avea' să 
tragă mai târziu toate foloasele: aceea de a transfera 
manufactura la Rixheim, la câţiva kilometri de Mulhouse, 
pe teritoriu francez, între zidurile unei proprietăţi vândute 
ca bun naţional. Astfel, înainte chiar de alipirea Mulhouse- 
ului la Franţa, au putut fi depăşite neajunsurile pentru 
dezvoltarea afacerii ale adevăratei blocade vamale din 
cauza căreia mica republică avea de suferit. Instalarea la 
Rixheim la mijlocul lui 1797 i-a dat lui Zuber posibilitatea 
de a-şi desfăşura toate talentele unui director de uzină: a 


organizat spatile de lucru si de locuire, a instalat 
materialul (mai ales cele patruzeci si opt de mese de 
imprimare si plansele) şi „bucătăria pentru culori”, adică 
laboratorul de chimie unde avea să domnească un colorist 
recrutat de el la Berna: „Coloristul ştia mai bine ca nimeni 
altul să producă nuanțele de verde şi albastru din 
precipitatul de cupru. Datorită lui, am ajuns să punem în 
vânzare verdele intens, care a fost multă vreme unul dintre 
principalele noastre articole şi ne-a adus mari profituri”. 

Devenit în acelaşi moment asociat cu 30% din 
beneficii, Zuber, căpătuit cu „drepturi la proprietatea 
comună”, şi-a simţit în acelaşi timp vocaţia şi impulsul 
ambitiei personale. „Mă identificasem într-atât cu această 
manufactură, încât nu mă mai puteam despărţi de ea”, 
scrie el; mai mult, de-acum nu se gândea decât cum să 
devină singurul proprietar al unei afaceri pentru care îşi 
făcea planuri mari într-un moment în care vânzările 
cunoşteau o nouă creştere. Ocazia i-a fost în curând oferită 
de greşelile asociatilor lui, care au fost pe punctul de a 
ruina societatea în urma unei proaste gestionări a unui 
depozit deschis la Paris. La începutul lui 1802, a obţinut de 
la ei dizolvarea societăţii, în 1803 a reuşit să încheie 
onorabil lichidarea ei. În acest punct, din autobiografie 
răzbate un strigăt de triumf: „Acum singurul proprietar al 
fabricii căreia îi dedicasem toate forţele mele vreme de 
unsprezece ani şi din care speram plin de încredere să scot 
profit, am putut în sfârşit să respir uşurat”. 

Din 1804, dă frâu liber îndrăznelii lui de 
întreprinzător/inovator. Hotărăşte crearea unui produs 
nou, destinat să-i asigure pătrunderea pe piaţa franceză şi 
internaţională: este vorba despre tapetele panoramice, 
acoperind cu un singur peisaj cei patru pereţi ai unei 
încăperi. Cu aproape două secole mai târziu, produsul este 
imprimat şi vândut tot ca un articol de lux. Angajează un 
nou pictor parizian, îi comandă peisaje din Elveţia, cărora 
le va urma la puţin timp unul din Hindustan. Câştigă o 
medalie de argint la Expoziţia produselor din industria 
naţională organizată la Paris în 1806. Tot de la Paris 


recruteazá un preparator in chimie, pe care il duce la 
Rixheim pentru a instala un laborator de cercetări în 
domeniul cromatic, având în vedere cá decorurile 
panoramice necesitau până la două sute cincizeci de 
culori. Acest tip de articol, inventat de fapt de pictorul 
peisagist Mongin pentru Doyen, un fabricant de tapete din 
Paris, devine astfel calul de bătaie pentru tânărul patron 
din Mulhouse. Toate trăsăturile amintite până acum ne 
indreptätesc să-l prezentăm în lumina unui fel de arhetip al 
întreprinzătorului modern: preocuparea de a prospecta 
piaţa, pentru care formaţia lui de comis îl pregătise bine; 
voinţa de a controla simultan capitalul şi gestiunea; grija 
permanentă de a perfecționa articolul printr-o constantă 
îmbunătăţire a tehnicilor; în sfârşit, intuirea gustului 
publicului şi flerul în alegerea a ceea ce am numi astăzi un 
nou „spaţiu liber” pe piaţa tapetului; toate acestea supuse 
efectului catalizator al unui temperament de muncitor 
înverşunat şi al unei pasiuni entuziaste pentru meserie. 
Trebuie să mai adăugăm un raţionament economic foarte 
sigur, dovedit prin decizia (1805) de a integra în atelierul 
de desen, gravură şi imprimerie o fabrică de hârtie, 
răscumpărată de la o familie de negustori din Basel: „In 
sfârşit, am putut astfel să ne realizăm vechiul vis de a 
fabrica noi înşine hârtia albă pe care o foloseam. Până 
atunci, cea cumpărată din diverse locuri avea deseori 
defecte”. 

Pe parcursul secolului al XIX-lea, spiritul de inovaţie 
al întemeietorului avea să determine succesul 
manufacturii, unde erau neîncetat căutate noi ,efecte": in 
plan tehnic, afacerea Zuber se situa în fruntea bransei, 
obligând Parisul şi Lyonul să-şi împartă întâietatea 
tradițională cu Rixheimul. În sfârşit, din punct de vedere 
moral, Zuber a consacrat portretul şefului de întreprindere 
exercitând în orice împrejurare o influență stimulatoare 
asupra tuturor membrilor familiei, de care tehnicienii si 
muncitorii - aproape toți calificați - erau în realitate foarte 
apropiați şi formau cu ea ceea ce patronul însuşi numea 
„Colonia noastră”. O autoritate de tip patern, desigur, dar 


consolidată de  succesele obţinute si de  evidenta 
competenţă profesională. 

Istoria unui cvasi-contemporan al lui Jean Zuber, 
berarul parizian Antoine-Joseph  Santerre8, confirmă 
impresia de emergentà - la frontiera dintre era Luminilor 
şi cea a schimbărilor revoluţionare - a unei noi generaţii 
de oameni de afaceri caracterizați prin căutarea succesului 
economic prin intermediul unei tehnicitáti sporite. Ca si 
Jean Zuber, Santerre aparţinea unei familii de mici patroni 
şi lumii meseriilor. In urma unei ascensiuni profesionale şi 
sociale, familia lui a ajuns din regiunea Cambrai şi din 
Thiérache la Paris şi în regiunea pariziană, unde diferiţi 
membri au controlat rând pe rând o serie de întreprinderi 
importante; el însuşi aparţinea în anii 1780 elitei 
întreprinzătorilor din foburgul Saint-Antoine şi nu ne 
putem abtine să nu evocăm totodată pe vecinul lui, 
Réveillon, fabricantul de tapet. Formaţia lui a fost mai 
puţin complexă decât cea a lui Jean Zuber, asociind doar 
educaţia la colegiu cu ucenicia în berăria părinţilor. Dar 
cei doi bărbaţi se remarcă prin aceeaşi curiozitate tehnică 
şi aceeaşi căutare a unui nou produs de calitate, destinat 
unor amatori instruiți. Santerre si Zuber fabricarea berii si 
cea a coloriturilor delicate pentru hârtia imprimată nu 
ajunseseră încă în stadiul de îmbinare a cercetării 
ştiinţifice şi a aplicaţiilor sale industriale; ei aparţineau 
amândoi unei lumi a cunoaşterii empirice, a retetelor 
dictate de experienţă şi observaţie, iar „bucătăria” 
berarului nu este total diferită de cea a coloristului, lăsând 
loc gustului, intuitiei, pe scurt, o pricepere partial 
subiectivă. În orice caz, amândoi erau pasionaţi de 
noutate: pentru Santerre, se punea problema să imite 
berea englezească, după cum Zuber achizitionase de la 
început artiştii din mediul parizian şi eşantioanele din 
mediul lyonez; nu suntem departe de spionajul industrial 
practicat in mecanizarea industriei bumbacului si 
perfecţionarea siderurgiei. inerea sub observaţie viza 
aptitudinea şefului de a aprecia proporţiile, aspectul 
cerealelor si al fainii, consistenţa infuziilor, mai ales 


aspectul si semnele unei fermentatii perfecte. Experienta, 
efortul de a se depási se väd si in folosirea termometrului 
pentru a controla temperatura  maltificárii şi a 
areometrului pentru a cántári apa din puturi. Ca Zuber, 
Santerre a practicat integrarea vânzării berii sub forma 
controlului asupra aprovizionării cu materii prime - 
legăturile familiale din nord permițându-i să-şi procure 
hamei şi orz de bună calitate. Afacerea din foburgul Saint- 
Antoine şi cea din Rixheim foloseau amândouă efective de 
ordinul câtorva zeci de indivizi: era suficient, în ambele 
cazuri, pentru a pune problemele autorităţii ce trebuie 
exercitată asupra muncii şi a producţiei. „Trebuie să-i 
inspectezi pe toţi şi fără încetare, dacă vrei să reusesti 
până la capăt”, scrie Santerre; este adevărat că mediul 
salariaţilor parizieni era, fără îndoială, mai indisciplinat 
decât cel din Alsacia meridională, indiferent că este vorba 
de regularitatea muncii, de stabilitatea serviciului, de 
respectarea persoanei şi a proprietăţii patronului. Amândoi 
se interesau deopotrivă de clădiri şi de amenajarea lor 
raţională. In sfârşit, ambii patroni au avut aceeaşi 
preocupare de a transmite patrimoniul constituit, dincolo 
de avere şi de bunuri, de experienţa tehnică şi cea 
administrativă, sub forma unui text, scris la sfârşitul vieţii 
dintr-o perspectivă (ce li se părea normală) de moştenire şi 
continuitate a afacerii industriale familiale; pentru 
Santerre, mort în 1809, este vorba de LArt du brasseur 
(1807), dedicat fiilor săi, lucrare completă tratând despre 
toate aspectele întreprinderii. 

Se dovedeşte, aşadar, că în evul Luminilor şi al 
Revoluţiei cultura întreprinzătorilor se diversifică şi devine 
mai complexă, în măsura în care comerciantul, negustorul 
sau comerciantul-bancher adaugă uneori la funcţiile lor pe 
cea de întreprinzător în industrie şi în măsura în care tinde 
să se identifice cu o personalitate distinctă, cea a 
manufacturierului, chiar dacă, în Franţa cel puţin, se 
întâmplă adesea să încerce a-şi ascunde adevărata 
identitate sub aceea, considerată mai prestigioasă, de 
„comerciant” sau de „proprietar”. 


Diversificarea nu este doar rezultatul necesarei 
dobândiri de competente suplimentare; ea este legată 
deopotrivă de contexte socioculturale locale, mai mult sau 
mai putin favorabile tranzitiei de la un tip de capitalism la 
altul sau generatoare ale unor culturi manufacturiere de 
diferite tipuri. Astfel, unei istorii multiseculare a lumii 
afacerilor in care, mai ales la nivelul negotului 
international, se observa o remarcabilă unitate a tehnicilor, 
practicilor, mentalitätilor, unitate accentuată de amestecul 
etnic (să ne gândim la „coloniile” prezente în toate marile 
porturi europene), i-ar urma - este cel puţin o sugestie - o 
vreme a culturilor industriale, mai nuantate, mai 
regionalizate care ar contribui într-o măsură importantă la 
explicarea contrastelor de tot felul: între regiuni 
prezentând o continuitate între sistemul proto-industrial al 
organizării muncii si industrializarea modernă sau, 
dimpotrivă, o ruptură; între regiuni sau naţiuni cu 
industrializare mai mult sau mai puţin dinamică, mai mult 
sau mai puţin precoce etc. La sfârşitul secolului al XVIII- 
lea, când coexistă deja forme vechi şi forme noi de 
producţie, găsim exemple adecvate de diversitate culturală 
în sânul aceleiaşi regiuni luate aici drept câmp de 
observaţie, cu graniţe franco-germano-helvetice. 

Avem la dispoziţie un studiu recent despre dinastia 
industrială a familiei Japy7, din ţinutul Montbéliard, 
interesant tocmai prin aceea că atrage atenţia, la o 
distanţă mică de centrul Mulhouse, asupra unui mediu 
diferit de emergentä a unei puternice culturi industriale. 

Fondatorul, Frederic Japy (1749 - 1812), din satul 
Beaucourt, provenea dintr-o veche familie de 
cultivatori/crescători de animale, destul de avuti, cu un 
părinte potcovar. Avere suficientă, în orice caz, pentru a fi 
trimis vreme de câţiva ani să-şi facă educaţia la 
Montbeliard, principat sub dublul control al 
Württembergului si al Frantei, unde se gáseau scoli 
protestante bune. Mediul rural de origine era aici pătruns 
de activitatea industrială: în textile, prelucrarea metalelor 
- executarea pieselor de mecanică fină şi mai ales a celor 


pentru ceasornicárie, totul sub controlul negustorilor- 
fabricanti din Montbéliard. A doua etapá marcantá din 
formatia lui Frédéric Japy a fost sederea lui, de cealaltá 
parte a munţilor Jura, în jurul lui 1770, în oraşul Le Locle, 
la Perrelet, apoi la Jeanneret-Gris, acesta din urmă dintr-o 
familie de inventatori specializaţi în mecanica de precizie 
şi perfecţionarea fabricării de ceasuri si orologii. La 
întoarcere, Japy a început prin a se integra în sistemul de 
producţie artizanal, înființând un mic atelier de 
ceasornicărie si vânzându-şi eboşele în La Chaux-de-Fonds, 
intrând în corporatia lui Saint-Eloi, „societate care bate cu 
ciocanul pe nicovală”, căsătorindu-se în 1773 cu fiica unui 
fermier anabaptist, ceea ce a avut drept urmare punerea 
lui în contact cu un mediu dominat de puternice tradiţii 
comunitare. 

În 1776 - 1777, când nu are decât treizeci de ani, 
Frederic Japy ia o iniţiativă radicală. El răscumpără de la 
Jeanneret-Gris, „învins de inertia lumii artizanale”, ne 
spune Pierre Lamard, maşinile şi invențiile cu şase sute de 
ludovici de aur şi îi comandă zece maşini pentru 
executarea a optzeci şi trei de exemplare ale eboşei. Dotat 
cu aceste masini-unelte, Japy putea plănui să treacă la 
producţia de serie şi, datorită simplităţii lor, să folosească 
mâna de lucru formată din femei şi persoane în vârstă, 
ceea ce ducea la scăderea costurilor. Construirea în 1777 a 
unui nou local al firmei este semnificativă pentru intrarea 
într-o altă sferă decât achiziţionarea maşinilor; cumpătând 
pe un deal din Beaucourt un teren pietros, sterp şi ieftin, el 
extrage piatra de la faţa locului şi construieşte o clădire 
capabilă să adăpostească aproximativ 50 de lucrători 
specializaţi, executând în acelaşi timp piese la domiciliu. 
Mai târziu, adaugă la fabricarea eboşelor montajul şi 
finisajul complet al ceasului, ceea ce ţinea pe atunci de 
ceasornicarii şi montorii de mecanisme din Montbéliard. 
Prin urmare, el se plasează în afara sistemului corporativ 
şi în concurenţă cu el, „o concurenţă devastatoare”. 

Demarajul lui Frederic Japy, întreprinzător/inovator, 
se situează în vremea Revoluţiei şi a Republicii: noua 


ordine nu prezintà decât avantaje pentru el, de la abolirea 
restricţiilor aduse libertății de a munci până la 
achizitionárile de bunuri confiscate după 1792 de la prinţul 
Frederic-Eugene, care îi permit lui Japy să rezerve clădiri 
frumoase şi solide pentru înmulţirea atelierelor sau ca 
garanţii la împrumuturi. Astfel, nu ezită să-şi boteze ultima 
fiică, născută în 1793, Jacobine-Angélique; mai târziu, va fi 
unul dintre primii cavaleri ai Legiunii de Onoare numiţi în 
arondismentul Belfort. De altminteri, biblioteca lui Japy 
conţinea, în afară de dicţionare ştiinţifice şi tehnice, 
Enciclopedia si operele lui Montesquieu, Voltaire, 
Rousseau. Cât despre anii Blocadei continentale, ei aveau 
să-i dea ocazia unei fericite diversificári a produselor: la 
adăpost de concurenţa industriei engleze de profil, Japy a 
început să fabrice şuruburi din lemn, ce aveau să devină 
activitatea de bază a casei şi să se vândă la fel de bine în 
Germania si în întreaga Frantá, laolaltă cu o gamă 
întreagă de produse: buloane, cârlige, belciuge, cuie, 
bolduri, lanţuri, verigi. Diversificarea avea să rămână pe 
parcursul a zeci de ani cheia de boltă a prosperității 
acestei firme. În primii ani ai secolului al XIX-lea, când a 
simţit cà îmbătrâneşte, Japy a elaborat singur un 
mecanism de succesiune la conducerea afacerii în folosul 
exclusiv al celor trei fii mai mari, manifestând astfel o grijă 
semnificativă de a garanta viitorul unei firme care se 
detaşa oarecum de persoana lui pentru a deveni o entitate 
morală de-a lungul generaţiilor. 

Originalitatea culturii manufacturiere la un Japy 
constă totuşi în altceva. Ea trebuie căutată, ni se pare, în 
efortul deosebit şi foarte precoce de a concepe un sistem 
de relaţii de muncă apt să garanteze eficacitatea şi 
regularitatea funcţionării manufacturiere, obsesie 
fundamentală a oricărui întreprinzător. 

Într-adevăr, spre deosebire de Rixheim, la Beaucourt 
se punea dificila problemă a adaptării la ritmul de lucru 
industrial a unei forţe de muncă ţărăneşti. Nu numai că 
aceasta nu putea fi găsită în întregime la faţa locului şi 
trebuia recrutată la o anumită distanţă, dar ea trebuia 


ruptă de munca la domiciliu si de cea meşteşugărească. 
Japy a înţeles că, pentru a-i împiedica pe aceşti salariaţi de 
tip nou să se răzvrătească sau să-şi părăsească serviciul, 
avea nevoie să inventeze o organizare a muncii - şi a 
întregii vieţi - de un tip la fel de nou, capabil să le dea 
muncitorilor un sentiment de bunăstare şi de siguranţă. 
Nu se pune problema să vedem aici o prefigurare a unei 
idei destinate să devină clasică în secolul al XIX-lea, şi 
anume cea a sedentarizării lucrătorilor cu scopul de a le 
asigura randamentul cel mai bun la lucru. Inspirația şi 
practica „sistemului Japy”, elaborat în ritmul de dezvoltare 
al întreprinderii, par a avea ca referinţe fie stilul de viaţă 
al familiilor anabaptiste de la ţară, fie organizarea 
asistenţei pe care a observato în corporaţiile din 
Montbéliard (Zünfte) sau in väile elvetiene din Jura, in 
jurul oraşului Le Locle, organizaţie pătrunsă de un spirit 
de solidaritate foarte puternic, bazat pe obiceiuri si reguli 
colective. Pe scurt, Japy a stiut sá adapteze retete vechi la 
o situaţie inedită si să le asigure evoluţia in funcţie de 
progresele ulterioare. 

Nici proiect utopic, nici anticipare a familisterului, 
prima formă a sistemului lui Japy evocă mai curând 
structurile tradiţionale ale unei vieţi modelate de religie. 
Întemeietorul a construit o clădire cu un corp central şi 
două aripi. Primul avea trei niveluri şi o mansardă, 
consacrate sălilor de lucru. Cele două aripi cuprindeau la 
parter bucătăria şi sala de mese, iar la etaj camere şi 
dormitoare. Programul cotidian se întindea pe parcursul 
întregii zile, nu numai în timpul de lucru, sub controlul 
permanent al unui şef de întreprindere fiind în acelaşi timp 
cap de familie. „Vreau ca muncitorii mei să formeze cu 
mine şi ai mei una şi aceeaşi familie”, declară Frederic 
Japy. „Muncitorii mei trebuie să fie copiii şi în acelaşi timp 
colaboratorii mei”. Lucrul începea la răsăritul soarelui, 
precedat de micul dejun; la ora unu după-amiaza se 
întrerupea preţ de o oră, apoi continua până la opt seara. 
Cina era atunci prezidată de Frederic Japy, ,Tatäl”, 
înconjurat la o masă mare de toţi muncitorii, în vreme ce 


sotia lui, Suzanne-Catherine Amstoutz, , Mama", se ocupa 
de muncitoare in cealaltă aripă; ea şi cu fiicele ei 
îndeplineau treburile gospodăreşti. Hrana era furnizată de 
domeniile rurale achiziţionate de Japy, iar o prăvălie din 
manufactură oferea articole de primă necesitate. Educaţia 
elementară şi cea religioasă erau asigurate de cuplul 
patronal; astfel, duminică seara după cină, Frederic Japy 
citea un capitol din Biblie şi apoi se ruga: desigur, conduita 
şi moralitatea erau supravegheate. În caz de boală, 
bătrâneţe, văduvie, înmormântare, oamenii beneficiau de 
ajutoare băneşti. De la 50 în 1777, efectivele au crescut la 
500 în 1802 (satul Beaucourt avea o populaţie totală de 
263 de locuitori în 1791); ceea ce se apropia (fireşte, 
tinând cont de includerea în aceste cifre a unei părţi din 
lucrătorii la domiciliu) de limitele de viabilitate ale unui 
sistem atât de centralizat şi personalizat. A început să se 
descompună în 1806, când s-a trecut la conducerea 
comună a celor trei fraţi; de altminteri, diversificarea 
produselor fabricate a dus progresiv la dispersarea 
producţiei în diferite sedii, ceea ce permitea să se limiteze 
riscurile unei concentrări muncitoreşti excesive în acelaşi 
loc. Să remarcăm în treacăt că istoria întreprinderii Japy 
ilustrează perfect crearea, încă din secolul al XVIII-lea, a 
unui sistem de producţie capitalist (violent resimţit ca 
atare de artizanatul tradiţional, după cum o demonstrează 
revoltele din 1801 îndreptate împotriva lui Japy) destinat 
să aibă un succes de amploare în Franţa secolului al XIX- 
lea: un sistem în care întreprinderea merge în 
întâmpinarea rezervelor de mână de lucru disponibile la 
ţară, instalând industria în mediul rural, prin unităţi mari 
în comparaţie cu mărimea unităţii mestesugäresti, dar 
care în realitate vor păstra multă vreme dimensiuni mai 
degrabă medii. De asemenea, sistemul menținea si o 
întrepătrundere a lumii rurale cu lumea industrială, 
limitând dezrădăcinările şi urbanizarea. 

În plan uman şi etic, sistemul Japy din primii treizeci 
de ani este un paternalism, să spunem chiar - cu riscul 
unei uşoare tautologii - un paternalism patriarhal. 


Istoriografia a cápátat obiceiul de a generaliza folosirea 
termenului ,paternalism" la un ansamblu de politici, 
practici, instituţii de iniţiativă patronalá ce au însoţit 
ulterior in locurile si sectoarele cele mai diverse, 
dezvoltarea intreprinderilor industriale. Ele s-au integrat 
in adevárate strategii de afaceri, chiar si atunci cánd se 
stráduiau sá retinà ceva din spiritul familial a ceea ce era 
deja considerat drept ,vârsta de aur" a intreprinderii 
industriale. Totusi, într-un caz ca acela al lui Japy, 
paternalismul este bine surprins la aparitie, ca un produs 
al sfârşitului de secol al XVIII-lea, in mare măsură întors 
spre trecut, şi nu spre viitor, investit cu misiunea de a 
asigura o tranziţie „blândă”. După cum notează excelent 
Pierre Lamard, ,paternalismul din Beaucourt TI 
constituie [..] una dintre puţinele legături dintre lumea 
artizanală a secolului al XVIII-lea si societatea 
industrializată a secolului al XIX-lea. Continuitatea 
practicilor sociale asigură bineînţeles o tranziţie blândă”, 
în favoarea reînnoirii unui sistem de protecţie materială şi 
morală care poate funcţiona cu adevărat în ţinutul 
Montbéliard, unde „asociaţiile profesionale cu aspect 
germanic [intretineau] un simt acut al spiritului de 
solidaritate”. Asemenea ipoteze sprijină mai degrabă ideea 
unei continuitáti decât a unei rupturi si a unei 
eterogenitáti între două mari etape ale industrializării; 
totuşi, trebuie să remarcăm că, în noua cultură socială 
industrială, relaţiile patron - angajat se închid în spatele 
zidurilor întreprinderii, în vreme ce, în structura 
corporativă, ele rămâneau cufundate într-o societate 
urbană mai deschisă şi mai transparentă. 

Am insistat până acum asupra bifurcatiei stabilite în 
a doua jumătate sau ultimul sfert al secolului al XVIII-lea 
între două categorii profesionale şi culturale din universul 
limitat al oamenilor de afaceri: figura clasică a 
comerciantului, figura nouă a  manufacturierului 
caracterizată înainte de orice prin capacitatea de inovaţie. 
Dorim să atragem atenţia în acest fel asupra a tot ceea ce 
secolul al XIX-lea, din ce în ce mai industrializat, datorează 


totusi precedentului. 

Comerciant sau manufacturier, omul de afaceri din 
secolul Luminilor si al Revoluţiei de la 1789 înfruntă în 
chip identic marile dezbateri ideologice cu repercusiunile 
lor asupra conditiilor de lucru si asupra statutului social al 
grupului căruia îi aparţine. Dezbaterile sunt purtate in 
jurul a două noţiuni majore: libertatea şi egalitatea. 
Definiţia şi, mai mult, punerea lor în practică prin 
intermediul instituțiilor si al moravurilor duc la 
evidenţierea ambiguitätilor şi a contradictiilor în tabăra 
elitelor diriguitoare ale economiei. 

În principiu, libertatea este revendicată în secolul 
Luminilor ca suflet al comerţului şi al industriei. Să 
amintim câteva dintre fronturile pe care s-au purtat atâtea 
bătălii în secolul al XVIII-lea pentru liberalizarea legilor: 
comercianții si armatorii din porturile franceze, pentru 
abolirea monopolului companiilor privilegiate; coloniştii 
„americani” din Antile, împotriva sistemului de excludere 
care împiedica stabilirea de schimburi directe între insule 
şi partenerii lor din Imperiul englez sau din cel spaniol; 
toţi agenţii comerţului interior, împotriva menţinerii 
taxelor pentru folosirea drumurilor; fără a uita lupta 
pentru libera circulaţie sau liberul export al grânelor, la 
care participau negustori, proprietari, fermieri. Dar dacă 
am aborda problema foarte delicată a taxelor vamale, ne- 
am lămuri imediat de ce negotul şi manufactura din Franţa 
nu puteau întâmpina decât cu temeri şi reticente un 
eventual triumf al liberalismului absolut. Faimosul tratat 
din 1786 cu Anglia a declanşat corul lamentatiilor, 
determinate de criza unor sectoare întregi din domeniul 
textil proto-industrial din nord-vestul Franţei. Ecoul 
acesteia s-a regăsit în caietele de doleante si a constituit 
una dintre componentele crizei economice de la sfârşitul 
Vechiului Regim. Fireşte, Pierre Samuel Dupont de 
Nemours, însărcinat de Vergennes cu o anchetă referitoare 
la efectele tratatului comercial, a îndrăznit să-l apere în 
Lettre à la Chambre de commerce de Normandie 
[Scrisoare cátre Camera de Comert din Normandia, 1788]; 


în ceea ce-i priveşte pe manufacturierii din Elbeuf, ei 
credeau cá vor avea de cástigat: in calitate de specialisti in 
postavuri fine, sperau să vândă mai mult acest articol 
peste Canalul Mânecii, pe o piaţă încă neacoperită de 
industria engleză. Axată pe Sena inferioară şi întoarsă spre 
Londra, Normandia cunoştea de multă vreme avantajele 
liberei circulații a oamenilor si a tehnicilor: demarajul ei 
precoce beneficiase deja de introducerea progresului prin 
tehnicieni englezi care au făcut ulterior avere ca 
industriaşi. Totuşi, cei ce identificau efectul stimulator pe 
termen mediu al unei competiţii libere rămâneau 
minoritari în comparaţie cu cei care, temători, ridicau la 
rangul de dogmă dreptul comerţului şi al manufacturii la 
protecţia statului, ba chiar la privilegii fiscale. Cercetările 
lui Jean-Pierre Hirsch8 pun bine în lumină oscilatia 
comerţului între îndrăzneală si conservatorism, între 
dorinţa de eliberare şi căutarea unei tutele binefăcătoare. 
El regăseşte aspiraţiile profunde, dar antagoniste la 
oamenii de afaceri din Lille, alt mediu totuşi purtător al 
unei revoluţii industriale precoce, dar care în secolul al 
XIX-lea avea să se comporte ca un bastion al 
protectionismului. Nu după mult timp, adunările 
revoluţionare s-au plasat în continuarea monarhiei şi s-au 
abătut de la principiile teoretice păstrând o politică 
tarifară defensivă. 

Aceleaşi oscilaţii ale atitudinilor în ceea ce priveşte 
dilema libertăţii sau reglementării muncii: încadrarea 
mâinii de lucru, controlul produselor, limitarea numărului 
de întreprinderi. De exemplu, exista o mare speranţă în 
privinţa libertăţii de a începe o afacere. Evidentă la 
comercianții care, devenind fabricanți, depăşeau zonele de 
lucru reglementat, în principal urbane, prin recurgerea la 
munca rurală la domiciliu, ea nu era mai puţin puternică la 
toţi cei excluşi de la conducere: aspiraţia de a scăpa de 
statutul de salariat prin stabilirea ca mic patron 
independent este, din secolul al XVIII-lea până în zilele 
noastre, motor de acţiune revoluţionar înainte de a deveni 
un simplu mecanism de promovare socială sau de a se 


transforma in iluzie si esec. Dar libertatea muncii insemna 
totodatà agravarea concurentei, incertitudinea cu privire 
la calitatea produselor o volatilitate si o indisciplinà 
sporite ale mâinii de lucru deja deplânse pe vremea 
corporatiilor profesionale. Atomizarea societăţii economice 
era oare suportabilă? Cei mai timorati, şi nu numai dintre 
vechii patroni deposedati de monopolul lor, cereau încă din 
faza descendentă a Revoluției o  reintroducere a 
corporatismului şi a controlului, restabilirea instituţiilor 
reprezentative proprii intereselor economice. Uzantele, 
regulile noului drept erau invocate pentru a autoriza o 
legislaţie atât a falimentelor, cât şi a contractului de 
muncă. 

Aşadar, pentru oamenii de afaceri din secolul al 
XVIII-lea, autoritatea şi disciplina, respectarea regulilor 
jocului între parteneri nu erau mai puţin necesare pentru 
prosperitate decât pacea sau libertatea de iniţiativă a 
deţinătorilor de capital. Pentru comerciant sau negustor, 
tema egalităţii era în continuare la fel de arzătoare ca 
aceea a libertăţii. Cum să fie acceptată emanciparea 
negrilor de pe plantațiile coloniale? Cum să fie imaginată 
egalitatea între oferta şi cererea de lucru, între patron şi 
muncitor la locurile de muncă? întregul secol al XIX-lea (şi 
o parte din secolul XX) va fi trecut înainte ca patronii să 
accepte instituirea unor relaţii de muncă de tip contractual 
şi democratic şi să recunoască, de exemplu, validitatea şi 
utilitatea organizării sindicale sau a procedurii de 
negociere. Mai întâi, ei vor fi acceptat rând pe rând 
înfruntarea deschisă sau vor fi dezvoltat diverse strategii 
de natură să restabilească la locurile de muncă un raport 
de inegalitate, de supunere, compensat, în cele mai fericite 
cazuri, prin respectarea unei anumite  deontologii 
patronale. 

La drept vorbind, situaţia omului de afaceri sau a 
întreprinzătorului în perioada de trecere de la epoca 
Luminilor la Revoluţie pare a fi fost inconfortabilă dintr-o 
dublă perspectivă. Härtuit pe de o parte de ascensiunea 
unei insubordonári populare cu mult anterioară - într-un 


oras ca Parisul - exploziei revoluţionare, el întâmpina, în 
partea superioară a scării sociale, o mulţime de dificultăţi 
în a obţine recunoaşterea meritelor sale. Gândirea saint- 
simoniană a fost formulată în Franţa cu mai bine de 
jumătate de veac înainte ca adepţii ei să reuşească să pună 
mâna pe pârghiile de comandă, iar înainte de Saint-Simon, 
un anumit discurs al Luminilor despre onorabilitatea şi 
utilitatea socială ale celor ce îşi pun în evidenţă prin 
muncă aptitudinile, priceperea, capitalurile nu era câtusi 
de puţin reprezentativ pentru starea de mijloc a opiniei 
publice luministe, care rămânea de transformat în această 
privinţă. Modul în care mecanismul de înnobilare prin 
scrisori regale a funcţionat în ultimele decenii ale 
monarhiei absolute este revelator în această privinţă; 
comerciantul demn de a fi asimilat aristocrației era 
întotdeauna cel care, într-un fel sau altul, servise 
interesele şi ideile puterii. Dăm câteva exemple luate 
numai din ultimul deceniu 1780 - 1789. Louis Tourton, 
bancher (scrisori din 1783), este administratorul Casei de 
scont; el aparţine uneia dintre „cele mai vechi şi 
importante familii burgheze din Annonay”, unde au putut fi 
numărați nouă notari din 1551; sindic al Companiei 
Indiilor timp de douăzeci de ani, a lucrat în serviciul 
trupelor franceze din Germania şi s-a interesat de 
armamentul din dotare. Papion (1782), conducător al 
manufacturii regale de damasc înfiinţată la Tours în 1760, 
singurul membru neînnobilat al familiei sale, înrudit cu 
„familii foarte distinse din magistratură”, „dă de lucru la 
opt sute de familii şi evită cheltuielile în numerar”. 
Delauney (1785), comerciant din Laval, este în fruntea 
manufacturii de pânze pentru Marină. Denis Montessuy şi 
fraţii Leleu (1782), comercianţi din Paris, sunt furnizori 
pentru Marină şi livrează gnu Parisului, ca administratori 
ai morilor din Corbeil. Gamba (1786), negustor din 
Dunkerque, dintr-o familie piemonteză înnobilată succesiv 
de împăratul Iosif I şi de regele Sardiniei, „şi-a practicat cu 
nobleţe meseria” (sic). Desigur, există şi situaţia unui 
patron de forje din Ruffec înnobilat pentru că a adus 


îmbunătăţiri tehnice la fabricarea fontei si a fierului, iar 
Oberkampf însuşi îşi datorează înnobilarea numai calităţii 
de excepţie a produselor lui. In general, sunt totuşi 
utilizări foarte specifice ale averii şi o apropiere deja 
realizată de privilegiatii care condiţionează promovarea în 
modul cel mai clar. Nimeni nu este înnobilat doar pentru 
că a încheiat afaceri bune şi a câştigat o mare avere: a face 
bani nu este un titlu de nobleţe, iar Napoleon, în 
selectarea marilor săi notabili sau a propriilor innobilati, 
se va călăuzi după aceleaşi principii ca Ludovic al XV-lea 
sau Ludovic al XVI-lea. 

În aceste condiţii, ne dăm seama de ce comercianții 
au încercat să evite obstacolul prin cumpărarea de funcţii, 
de exemplu cea de secretar al regelui. Din 1 437 de slujbe 
de acest tip vândute numai de Marea Cancelarie între 
1702 şi 1789, 357, adică un sfert, au fost luate de 
comercianţi. O altă cale indirectă de promovare consta în 
dezvoltarea achiziţiilor funciare, cu scopul de a opera o 
apropiere de facto de aristocrația rurală. Importanţa 
acordată acestui tip de achiziţii de către negustorimea 
franceză este încă deseori interpretată ca o dorinţă de a 
ieşi din cadrele profesiunii: probabil că ar fi mai corect 
dacă am considera-o drept căutarea unei recunoaşteri 
sociale pe care numai aptitudinile profesionale nu o 
îngăduiau oamenilor de afaceri. Şi observăm aici încă o 
formă de continuitate între perioada de dinainte şi cea de 
după 1789: de ce să ne mirăm că negustorii au vrut să-şi 
însuşească o mare parte din vânzările bunurilor naţionale, 
de vreme ce Constituanta deschidea calea unui regim 
politic întemeiat concomitent pe proprietate şi pe un 
sistem electiv extins la un număr ridicat de funcţii? Odată 
cu lărgirea bazei funciare se prezenta dubla ocazie de a 
consolida prestigiul social şi de a accede, cel puţin în 
esalonul local si departamental, la numeroase 
responsabilităţi. 

Astfel, Revoluția a înlăturat in mare măsură 
interdicțiile care au limitat si au întârziat până atunci 
promovarea elitelor economice. Am fi tentaţi să spunem 


cá, pentru negustori, câstigul politic a fost mai rapid decât 
avantajele pe termen lung promise de liberalizarea 
condiţiilor de desfăşurare a activităţilor economice. În 
orice caz, Revoluţia i-a permis comerciantului să-şi 
savureze victoria care consta în a deveni un notabil de 
prim rang, şi nu cu un rol secundar. Dar, într-adevăr, 
aceasta s-a întâmplat cu preţul unei modificări a identităţii 
prin care comerciantul cerea să fie apreciat în primul rând 
ca un proprietar. Deopotrivă cu preţul pierderilor uneori 
grele, determinate de circumstanţele politice şi militare, în 
averile mobiliare şi în afacerile de orice natură. În definitiv, 
Revoluţia nu răsturnase până în cele mai mici detalii 
ordinea valorilor9. 

Capitolul IV 

OMUL DE LITERE 

Roger Chartier in Enciclopedie, intrarea , Oameni de 
litere" este un ,Articol al domnului de Voltaire" 1. Definitia 
omului de litere este construită aici pornind de la o dublă 
opoziţie. Mai întâi, spune Voltaire, „nu li se dă acest nume 
celor care, cu puţine cunoştinţe, nu cultivă decât un singur 
gen”: „ştiinţa universală nu mâi este la îndemâna omului: 
dar adevărații gens de lettres (oameni de litere) sunt 
capabili să-şi poarte paşii pe terenuri diferite, chiar dacă 
nu le pot cultiva pe toate”. Astfel, omul de litere constituie 
figura modernă a gramaticianului antic, „care nu numai că 
era un om versat în gramatica propriu-zisă, aflată la baza 
tuturor cunoştinţelor, ci se pricepea şi la Geometrie, 
Filosofie, Istorie generală şi particulară; dar mai ales 
studia îndeaproape Poezia si Elocinta". Prin urmare, 
definiţia omului de litere dată în Enciclopedie este cea a 
unui enciclopedist: nu este un erudit care a dobândit o 
cunoaştere aprofundată într-o materie anume, ci un om al 
studiului, posesor al unor cunoştinţe din toate sferele 
cunoaşterii. Deci pentru Voltaire „literele” nu înseamnă 
„literatură”. Definiţia lui este mai apropiată de cea dată în 
dicţionarul lui Furetière în 1690 („Litere se referă si la 
ştiinţe [...]. Numim Lettres humaines şi, abuziv, belles- 


lettres cunoasterea Poetilor si a Oratorilor, pe când 
adeväratele belles-lettres sunt Filosofia, Geometria si 
stiintele solide") decát de cea din dictionarul lui Richelet, 
anterioară cu zece ani (,Belles-lettres. Înseamnă 
cunoaşterea Oratorilor, a Poeţilor si a Istoricilor”). Cât 
despre articolul „Litere” din Enciclopedie, acesta îl preferă 
pe Richelet lui Furetiére, deosebind „Jes belles-lettres sau 
literatura” şi „ştiinţele propriu-zise”, între „oamenii de 
litere, care cultivă doar eruditia variată şi plină de ironii 
usturătoare” şi „cei ce se ocupă de ştiinţele abstracte şi de 
cele cu o utilitate mai evidentă”. Chiar dacă articolul 
constată că ştiinţele şi literele au „înlănţuirile, legăturile si 
raporturile cele mai strânse”, chiar dacă recunoaşte că 
„omul dedicat ştiinţelor şi omul de litere sunt intim legaţi 
prin interese comune şi nevoi naturale”, el stabileşte o 
împărţire al cărei principiu este respins de Voltaire. Pentru 
el, în conformitate cu definițiile tradiţionale, omul de litere 
este şi un om de ştiinţă. 

Diferentiat de erudit, omul de litere Voltairian este 
deosebit şi de literat (bel esprit): „Literatul presupune mai 
puţină cultură, mai puţin studiu şi nu cere nicio filosofie; el 
constă în principal în imaginaţia strălucită, în podoabele 
conversatiei, ajutate de o lectură obişnuită”. Dacă oamenii 
de litere au devenit „în cea mai mare parte la fel de 
potriviti pentru lume şi pentru cabinet”, aceasta nu 
presupune nicidecum dispariția competenţei lor 
particulare. Dimpotrivă. Ca oameni de lume, ei au spiritul, 
se bucură de farmecele conversatiei si de jocurile 
saloanelor. Dar ei sunt, înainte de orice, oameni de litere, 
adică oameni ai studiului, ai lecturii, ai cabinetului. Doar 
pornind de la această diferenţă menţinută, dar şlefuită de 
„spiritul secolului” pot fi gândite (şi lăudate) participarea 
oamenilor de litere la societatea aristocratică si 
superioritatea lor asupra înaintaşilor: „Ei au fost 
îndepărtați din societate până pe vremea lui Balzac si 
Voiture; de atunci, au devenit una dintre părţile ei 
necesare”. 

Spirit filosofic şi mecenat monarhic 


Pentru Voltaire, două evoluţii majore au transformat 
rolul şi condiţia oamenilor de litere. Prima a transformat 
critica filologică în spirit filosofic. 

Odinioară, în secolul al XVI-lea şi continuând mult în 
secolul al XVII-lea, literatii se ocupau în mare parte cu 
critica gramatică a autorilor greci şi latini şi activităţii lor 
datorăm dicționarele, ediţiile corecte, comentariile la 
capodoperele Antichității; astăzi, această critică este mai 
puţin necesară, iar spiritul filosofic i-a succedat. Tocmai 
spiritul filosofic pare a constitui trăsătura oamenilor de 
litere; şi când el se îmbină cu bunul-gust, formează un 
literat desăvârşit. 

Multă vreme limitată la stabilirea textelor vechi, 
activitatea critică a pus stăpânire pe credinţe şi doctrine. 
Dintr-odată, ea a distrus toate prejudecățile cu care 
societatea a fost coruptă; predicții ale astrologilor, divinatii 
ale magicienilor; farmece de tot felul, false minuni, false 
miracole, obiceiuri superstitioase; ele au pus capăt în şcoli 
la mii de dispute cândva periculoase şi pe care ei [oamenii 
de litere] le-au făcut demne de dispreţ; astfel, ei au slujit 
cu adevărat statul. 

Imperiul criticii, adică al „filosofiei sănătoase”, a 
subjugat nu numai superstitiile vulgare, ci şi, după cum dă 
de înţeles textul, dogmele religiei. Definiţia voltairiană 
anticipează astfel, cel puţin în parte, constatarea lui Kant 
din prefata la prima ediţie a Criticii rațiunii pure din 1781: 

Veacul nostru este în special cel al criticii căreia 
trebuie să i se supună totul. 

Religia  invocându-şi  sfintenia, iar legislația, 
maiestatea, ele vor de obicei să i se sustragă; dar trezesc 
atunci bănuieli indreptátite împotriva lor si nu pot avea 
pretenţii la respectul sincer pe care raţiunea îl acordă 
numai acelui lucru care a trecut un examen liber şi public. 

lar oamenii de litere sunt primul juriu al acestui 
„examen liber şi public”. 

A doua evoluţie marcată de Voltaire are, pentru un 
cititor din secolul XX, forma unui paradox, de vreme ce 
asociază independenţa necesară a oamenilor de litere şi 


protectiile asigurate prin mecenatul regal: 

Ei au de obicei mai multă libertate în spirit decât 
ceilalţi oameni; iar cei născuţi fără avere găsesc cu 
uşurinţă în fundaţiile lui Ludovic al XIV-lea cu ce să-şi 
întărească independenţa: nu mai vedem, ca altă dată, 
epistole dedicatorii pe care interesul şi josnicia le ofereau 
adevărului. 

Pentru cei ce nu pot trăi din domeniile, funcţiile sau 
rentele lor, numai pensiile si gratificatiile acordate de print 
permit să se evite dependentele umilitoare faţă de legătura 
de protecţie. Departe de a distruge libertatea critică 
proprie oamenilor de litere, generozitatea suveranului o 
face posibilă, întrucât îi scapă pe cei mai săraci dintre ei 
de tirania protectorilor particulari. 

De aici, în Le Siecle de Louis XIV [Secolul lui Ludovic 
al XIV-lea], publicată în 1751, celebrarea dărniciei marelui 
rege, extinsă dincolo de frontiere: 

Ceea ce i-a dat în Europa cea mai multă strălucire a 
fost o generozitate fără egal. Ideea i-a venit de la un dialog 
cu ducele de Saint-Aignan, care i-a povestit cum cardinalul 
de Richelieu a trimis cadouri unor eruditi străini care îl 
elogiaseră. Regele nu a aşteptat să fie lăudat; dar, sigur de 
faptul că ar merita să fie, le-a recomandat miniştrilor săi 
Lyonne şi Colbert să aleagă un număr de francezi şi de 
străini remarcabili în literatură, cărora le va da dovezile 
generozitatii sale2. 

De aici, in Dictionnaire philosophique portatif (ín 
ediţia din 1765 apărută la Amsterdam), critica defectelor si 
a constrângerilor prezentate de mecenatul privat: ,Creati 
ode pentru Monseniorul Superbus Fadus, madrigaluri 
pentru amanta lui şi veţi fi bine primit; arätati-le 
adevăratul chip şi veţi fi strivit” 3. 

Exigentele mecenatului particular nu constituie 
singura amenintare la adresa oamenilor de litere. Mai 
există una, care îi apasă pe toti cei ce consideră literele 
drept o „profesiune”, adică o stare menită să le asigure 
existenţa. A fi obligat să trăieşti din condei, să devii un 
„autor” înseamnă a te expune la numeroase neplăceri: 


rapacitatea librarilor, gelozia confratilor, judecata prostilor. 
impotriva oricárei profesionalizári a meseriei de scriitor, ce 
determină o dependenţă insuportabilà în raport cu regulile 
pieţei literare, Voltaire exaltă libertatea şi liniştea aduse de 
o deplină libertate financiară: 

Mulţi oameni de litere nu mai sunt autori şi probabil 
că ei sunt cei mai fericiţi; ei sunt la adăpost de sila 
provocată uneori de meseria de autor, de certurile născute 
din rivalitate, de animozitátile partinice si de judecátile 
false; ei sunt mai uniti intre ei; se bucurá mai mult de 
societate; sunt judecátori, pe când ceilalti sunt judecati. 

Spre deosebire de Duclos, in Considérations sur les 
mœurs de ce siècle (1750) sau de D'Alembert in Essai sur 
la Société des gens de lettre et des grands, sur la 
réputation, sur les mécénes et sur les récompenses 
littéraires (1752), articolul dat de Voltaire Enciclopediei 
recuză asimilarea activităţii oamenilor de litere cu o 
,profesiune". Asa cum căutarea patronajului aristocratic îi 
obligă pe oamenii de litere să se supună capriciilor 
derizorii ale protectorului lor, condiţia de autor de cărţi îi 
constránge sá tiná cont de cererile neserioase ale librarilor 
si ale publicului, iar in acelaşi timp îi implică în conflictele 
specifice tuturor comunităţilor profesionale. 

In mai multe articole redactate pentru Dictionnaire 
philosophique, Voltaire îi atacă pe cei desemnaţi de el 
drept „nefericita specie care scrie pentru a trăi”. În 
vederea supravieţuirii, ei îşi înmulţesc scrierile inutile: „O 
sută de autori compilează pentru a-şi câştigă pâinea, iar 
douăzeci de scribi rezumă, critică, ridică în slăvi, 
satirizează aceste compilaţii cu scopul de a-şi câştigă şi ei 
pâinea, fiindcă nu au nicio meserie”. Pentru a avea de 
lucru, se foarfecă unii pe alţii: 

Bietii oameni se împart în două-trei bande şi pornesc 
în căutarea de pomeni, ca nişte călugări cerşetori, dar 
fiindcă nu au făcut niciun legământ, societatea lor durează 
doar câteva zile; ei se trădează la fel ca preoţii care 
urmăresc obţinerea aceluiaşi venit, deşi nu există niciun 
venit în perspectivă. Şi aceştia se numesc autori! 


Literele nu pot fi o meserie si ar fi fost mai bine ca 
aceşti nenorociti să imbrátiseze o profesiune adevărată: 

Nenorocirea acelor oameni vine din faptul că părinţii 
lor nu i-au învăţat o meserie: este un mare defect în 
societatea modernă. Orice om din popor, dacă îşi poate 
forma copilul într-un meşteşug anume şi nu o face, merită 
să fie pedepsit. Fiul unui lucrător giuvaiergiu devine iezuit 
la saptesprezece ani. Este alungat din mănăstire la 
douăzeci si patru de ani, din cauza moravurilor 
destrábálate. lată-l fără pâine: devine gazetar; corupe 
literatura minoră şi trezeşte disprețul şi oroarea gloatei 
înseşi. Şi aceştia se numesc autori! 4 

Idealul omului de litere pe care îl schiteazà, în 
negativ, satira împotriva „gloatei literaturii” asociază, fără 
contradicţie, protecţia suveranului şi spiritul filosofic. 
Intrucât eliberează de obligaţiile clientelismului, ocroteşte 
împotriva pervertirilor pieţei şi îi recunoaşte pe adevărații 
eruditi, mecenatul monarhic, aşa cum l-a instituit Ludovic 
al XIV-lea, este condiţia pentru ca oamenii de litere care 
merită să fie numiţi astfel să-şi poată exercita libertatea 
spiritului în mod liber, fără constrângere sau cenzură. 
„Omul de litere este lipsit de sprijin; seamănă cu peştii 
zburători: dacă se ridică puţin îi devorează păsările; dacă 
se cufundă, îi mănâncă peştii”, notează Voltaire în 
Dictionnaire philosophique (ediţia din 1765). El nu poate 
recurge decât la generozitatea unui prinţ luminat. 

Oameni de litere, academicieni, pamfletari 

Realităţile lumii sociale se conformeazá oare figurii 
ideale a omului de litere, independent şi protejat? Să luăm 
trei situaţii naţionale, în care au fost încercate o evaluare 
şi o sociologie a oamenilor de litere. Să-l urmărim mai întâi 
pe Robert Darnton în inventarul, întocmit de el, al 
populaţiei literare franceze, aşa cum o dezvăluie listele de 
autori date de La France littéraire, un almanah publicat 
din 1755, cu scopul de a da numele „tuturor oamenilor de 
litere care au trăit în Franţa de la începuturile secolului 
până în prezent” 5. Bazate pe o definiţie largă a omului de 
litere de vreme ce în almanah poate figura oricine a 


publicat fie si o lucrare (nu neapărat o carte), 
recensámintele din La France littéraire atestá in primul 
rând creşterea numărului de autori: 1187 sunt numiţi in 
ediţia din 1757, 2 367 în cea din 1769 şi putem găsi 2 819 
trăind în 1784, data ultimei ediţii a almanahului devenit un 
adevărat anuar. Ţinând cont de omisiunile probabile, 
Robert Darnton constată: „Cred că putem conchide fără 
riscuri că, în 1789, Franţa număra cel puţin 3.000 de 
autori, adică de două ori mai mulţi decât în 1750” 6. 

Pentru 53% din oamenii de litere din 1784 (1493 din 
2 819), La France littéraire indică o stare sau o profesiune. 
Se detaşează trei modele. Primul susţine activitatea 
scriitoricească prin venituri solide procurate de un titlu, un 
beneficiu, o funcţie sau o slujbă. Aceasta este situaţia 
clericilor (20% şi 21% dacă îi adăugăm pe pastorii 
protestanți), a nobililor militari sau magistrati (14%), a 
ofiţerilor, administratorilor sau inginerilor de drumuri 
(6%). Al doilea asociază activitatea intelectuală de 
profesiuni care cer cunoştinţe şi talente: este cazul 
avocaţilor (11%), al medicilor şi spiterilor (17%), al 
profesorilor (11%). Al treilea este dat de toate ocupațiile 
(secretar, bibliotecar, interpret, preceptor etc.) direct 
dependente de protecţia unui bogătaş sau a regelui: ele 
regrupează 8% dintre autorii din 1784. 

Sociologia oferită de La France littéraire este astfel 
împărţită între două realități. Prima, tradiţională, 
voltairiană, am putea spune, îi asimilează, în proporţii 
inegale, pe cei ce dispun de o condiţie şi de o avere 
suficiente pentru un trai îmbelşugat celor ce beneficiază 
de poziţiile şi gratificatiile promise de bogaţi. A doua „care 
înregistrează evoluţiile secolului, manifestă afirmarea unei 
burghezii înzestrate a cărei activitate scriitoricească se 
bazează pe exercitarea unei profesiuni intelectuale. ` 

Două comparatii pot lămuri aceasta dublă imagine. In 
rapoartele redactate între 1748 şi 1751 de inspectorul 
librăriei Joseph d'Hemery despre autorii stabiliţi în Paris, 
proporţiile nu sunt aceleaşi 7. Criteriile lui sunt mai 
exigente decât cele adoptate de La France littéraire: el nu- 


i retine decât pe scriitorii cu operă adevărată - si, după 
cum era de asteptat, cu o atentie deosebità acordatà celor 
considerati de el drept „periculoşi”. Să reluăm, pentru cei 
333 de autori socialmente identificati pe care ii 
inregistreazá d'Hémery cele trei modele diferentiate 
pornind de la almanahul La France littéraire. Primul - care 
li reuneste pe clerici, nobili si ofiteri sau administratori 
nenobili - are aceeaşi importanţă, cu 40% din total. 
Diferenţele constau într-o prezenţă mai redusă a clerului 
(12% faţă de 20%) şi în ponderea mai mare a nenobililor în 
serviciul justiţiei sau al administraţiei regale (12% faţă de 
6%). Dar, în fişele inspectorului d'Hemery, poziţiile 
dependente de patronaj au o importanţă mult mai mare 
decât profesiunile liberale. 33% din autorii descrişi de el 
desfăşoară o activitate în slujba unui protector (25 sunt 
secretari, 35 preceptori), în vreme ce numai 13% sunt fie 
avocaţi, fie profesori, fie doctori. La jumătatea secolului, 
pentru literatii cei mai implicaţi în editare, trebuie să 
conchidem cu Robert Darnton că „patronajul constituia 
principiul fundamental al vieţii literare” 8. 

Lumea socială din La France littéraire este oare mai 
apropiată de societatea academicienilor provinciali, 
reconstruită de Daniel Roche9, decât de Republica 
pariziană a literelor supravegheată de poliție? Sociologia 
oamenilor de litere si cea a academicienilor acordă un 
avantaj considerabil elitelor tradiționale, dar dacă 
ponderea clerului este cvasi-identică (22% dintre 
academicienii obisnuiti, membri ai academiilor instituite în 
32 de oraşe ale provinciei franceze, sunt clerici, precum si 
20% dintre autori), cea a nobilimii diferă mult; 40% dintre 
academicieni aparțin celui de-al doilea ordin față de 14% 
dintre autori. In interiorul stării a treia, asemănările sunt 
frapante, cu procentaje aproape identice pentru medici 
(28% dintre academicienii nenobili, 28% dintre autorii 
nenobili), negustori şi proprietari de manufacturi (8% 
dintre academicieni, 7% dintre autori). O singură 
diferență, dar semnificativă: lumea robei (slujbasi, avocați, 
administratori), care furnizează 51% dintre clienții 


obisnuiti ai academiilor, nu are decât 25% printre oamenii 
de litere. Invers, profesiunile intelectuale, puternic 
minoritare in recrutarea nenobilá a academiilor cu numai 
1396 dintre academicieni, adună 32% dintre autorii 
recunoscuţi de La France littéraire. Lumea autorilor în 
definiţia ei cea mai largă - cea reţinută de La France 
litteraire - seamănă, aşadar, destul de bine cu societatea 
literatilor provinciali pe care o constituie reţeaua 
academică. 

Ce se întâmplă cu „nefericita specie care scrie pentru 
a trăi”, după cum se exprimă Voltaire, aşadar, cu cei ce vor 
să-şi câştige existenţa din „valoarea comercială” a operelor 
lor, adică din cedarea producţiilor lor către editori? Sunt 
numeroşi cei ce speră să-şi acopere grosul cheltuielilor cu 
veniturile aduse de vânzarea manuscriselor lor? Diderot le 
oferă o justificare, de vreme ce în Lettre sur le commerce 
de la librairie, afirmând imprescriptibilitatea privilegiului 
editorului, recunoaşte deplina proprietate a autorului 
asupra operei lui, cedată în schimbul unei juste 
remuneratiil0. Cât despre Rousseau, el le dă un exemplu, 
negociind de mai multe ori aceeaşi lucrare, vândută, cu 
câteva retuşuri sau adăugiri, unor editori diferiţi, în Franţa 
şi în afara Franţei. Astfel, el cedează de trei ori La 
Nouvelle Héloise: Marc-Michel Rey intră în posesia 
manuscrisului original pentru 2 160 de livre, Robin şi 
Grange plătesc 1.000 de livre pentru o versiune modificată 
în aşa fel încât să obţină acceptul autorităţilor franceze, iar 
Duchesne cumpără cu 1 200 textul cu „Preface de Julie ou 
Entretien sur les Romans”, prezentat astfel: „Am 
considerat necesar să aştept ca lucrarea să-şi fi făcut 
efectul, înainte de a-i discuta neajunsurile şi avantajele, 
nedorind nici să-l păgubesc pe librar, nici să cerşesc 
indulgenta publicului” 11. 

În rapoartele inspectorului d'Hémery, ca şi în listele 
din La France littéraire, pentru numeroşi autori nu este 
indicată nicio situație materială sau profesiune. 
Procentajul oamenilor de litere fără serviciu reperat sau 
reperabil este din ce în ce mai mare de la o sursă la alta: 


este cazul a 101 din 434 de scriitori descrisi de d'Hémery 
intre 1748 si 1753 (adicá 23% din total), dar si al celor 1 
326 din 2 819 pe care ii putem socoti luând ca punct de 
plecare La France littéraire din 1784 (adicà 47%). În editia 
din 1757, ei reprezentau 27% dintre autorii recenzati, iar 
in cea din 1769, 33%. Desigur, ar fi întru totul hazardat să 
conchidem cá literatii lipsiti de ranguri sau functii, a cáror 
pondere creste, sunt cu totii scriitori profesionisti. Totusi, 
putem presupune cu moderatie cà multi dintre ei, fără 
avere sau sinecurá, incearcá sá tráiascá din condei. Dar nu 
toti sunt Rousseau. Prima lor resursà o constituie marile 
întreprinderi editoriale care cer numerosi colaboratori: de 
exemplu, enciclopediile, dictionarele, culegerile, 
compendiile, traducerile etc. După cum observă Louis 
Sébastien Mercier, din ele tráiesc cei numiti cu dispret 
„semiliteraţii” sau ,scârta-scârta-pe-hârtie”. Este cazul 
dictionarelor: , Panckoucke si Vincent le comandă oricărui 
compilator detinátor de scribi; sunt construite volume in 
ordine alfabetică asa cum este construit un edificiu într-un 
timp fixat. Lucrarea e sigurá cu muncitorii necalificati. 
Totul a fost pus in dictionare" 12. 

Tot din rândurile lor sunt recrutati de diferitele 
partide libelistii: ei alimenteazà rázboaiele pamfletàresti 
dintre publicatii sau vizeazá curtea, pe ministri sau pe 
regină. Asemenea campanii îşi au întotdeauna originile in 
diviziunile elitelor, fiecare partidă încercând să atragă 
opinia publică de partea sa: după cum scrie Jeremy Popkin, 
„aranjamentele dintre principalii membri ai curţii, elita 
ministerială sau bancherii bogaţi au fost condiţia publicării 
şi a circulaţiei aproape a întregii literaturi pamfletáresti şi 
critice până la criza din 1788” 13. De aici, un patronaj de 
tip nou, care vede înrolarea oamenilor de litere săraci în 
serviciul intereselor specifice comanditarilor lor. Fireşte, 
nu toti pamfletarii sunt. Rousseau des ruisseaux”: Pidansat 
de Mairobert este secretar al regelui, secretar al 
comandamentelor ducelui de Chartres, cenzor regal şi 
acţionar al Companiei Indiilor, iar Théveneau de Morande 
este angajat de guvernul francez pentru a publica un 


periodic finantat de Versailles, Le Courrier de l’Europe. 
Totusi, in mare másurá, ei provin din lumea scriitorilor 
lipsiti de venituri, care isi acoperá cheltuielile curente 
intrând în cadrul unei clientele. Este cazul lui Brissot: după 
o şedere la Bastilia şi ruina financiară, redactează pentru 
bancherul genevez Clavière o întreagă serie de pamflete 
(nu neapărat publicate sub numele lui, dar adeseori sub 
cel al lui Mirabeau) cu scopul de a manipula piaţa 
bursieră. El este exemplul perfect al unui „publicist 
acceptând compromisul şi scriind pentru a trăi” 14. 

Comparatii 

Trăsăturile specifice condiţiei de om de litere în 
Franta pot fi generalizate la ansamblul Europei? Sá luám 
douá puncte de comparatie. In statele germane, numárul 
de autori pare a cunoaşte o puternică progresie în ultima 
treime a secolului al XVIII-lea. Anuarul publicat de Johann 
Georg Meusels sub titlul Das gelehrte Teutschland oder 
Lexicon der letzt lebenden teutschen 

Schrifsteller inregistreazá 3.000 in 1766, 4 300 in 
1776, 6 200 in 1788, aproximativ 8.000 in 1795 si aproape 
11.000 în 1806 - adică o creştere de aproape patru ori în 
patru decenii15. In anii 1780, populaţia oamenilor de litere 
ar fi de două ori mai numeroasă în statele germane decât 
în Franţa. 

În cazul Italiei, comparatia este de o altă factură, de 
vreme ce se bazează pe un eşantion de 219 autori născuţi 
între 1720 şi 1780. Definiţia omului de litere este aici 
îngustă, întrucât îi lasă la o parte pe filosofi, teologi, 
economişti, oameni de ştiinţă şi eruditi, pentru a-i reţine 
numai pe autorii de ficţiune, criticii şi istoricii literari şi 
editorii de texte vechil6. Astfel circumscris, mediul 
oamenilor de litere italieni atestă, mai întâi, scăderea 
ponderii clericilor: ei reprezintă 51% dintre autorii născuţi 
între 1720 şi 1740, 37% dintre cei născuţi între 1741 şi 
1760, 35% dintre cei născuţi între 1761 şi 

1780. Scăderea este evidentă, dar trebuie să 
observăm că proporţia clericilor se menţine cu mult 
deasupra a ceea ce găsim în La France littéraire (20% în 


1784). Trebuie sá viná generatia náscutá intre 1781 si 
1800 pentru ca ea sá fie cu adevárat redusá la 15% dintre 
autori. 

A doua constatare: in statele italiene, ca si in Franta, 
activitatea literară este aproape întotdeauna secundară, 
posibilă prin apartenenţa la elita privilegiată sau prin 
practicarea unei profesiuni. În primul caz, condiţia omului 
de litere se înscrie într-o existenţă aristocratică şi 
seniorială ce asigură independenţa financiară şi timpul 
liber. Cazul este frecvent în Italia, având în vedere că 27% 
dintre autorii născuţi între 1720 şi 1780 sunt nobili laici 
(faţă de 14% în La France littéraire din 1784). În al doilea 
caz, producţia literară profită de timpul liber lăsat de 
ocupaţia principală, indiferent că este vorba de un post în 
învăţământ, o meserie intelectuală (secretar, bibliotecar 
etc.), o funcţie administrativă sau de o profesiune liberală. 
Diferitele activităţi practicate de clerici, nobili sau laici 
constituie 25%, 17%, 17% şi, respectiv, 8% din populaţia 
celor 219 autori reţinuţi. În definitiv, oamenii de litere 
„profesionişti” sunt puţin numeroşi: „Condiţia de autori 
profesionişti, adică de autori pentru care a scrie nu este o 
activitate secundară, este rară în mod obiectiv: este cazul 
doar al câtorva poeţi de curte şi al câtorva autori de teatru 
(putând fi ei înşişi actori)” 17. Dacă li se adaugă câţiva 
publicişti, ei nu alcătuiesc decât 13% din eşantion. 

Deşi se afirmă şi este recunoscută noţiunea 
„proprietate literară”, sub diverse forme, prin legislații de 
stat18, oamenii de litere, a căror existenţă materială nu 
depinde nici de o poziţie socială, nici de profesiune, nici de 
mecenat, nici de patronaj, rămân puternic minoritari. „Nu 
mă credeam în stare să trăiesc numai din meseria de om 
de litere”, scrie abatele Morellet în Memoires, ceea ce îl 
determină să rămână în Biserică, să devină preceptor la 
fiul marchizului de La Galaiziére şi, punându-şi condeiul în 
slujba lui Trudaine, Maynon d'Invau şi Turgot, să câştige 
pensii, rente şi sinecuri. Robert Darnton, care i-a urmărit 
ascensiunea nestăvilită, cifrează la 28 275 de livre venitul 
anual al lui Morellet înaintea Revoluţiei, compus din: 


16.000 de livre din rente si drepturi aferente beneficiului 
primit (în ocurentä prioratul de Thimért, din apropiere de 
Chartres), 11 275 de livre din gratificatii si pensii plátite in 
principal de Casa de Comert sau de Ministerul Finantelor 
si doar 1.000 de livre din munca literará, din pregätirea 
unui Dictionnaire de commerce [Dictionar de comert care, 
de altminteri, nu va fi niciodatà publicat]19. 

Ín acelasi fel, Marmontel indicá in Mémoires cum a 
condiţionat intrarea lui în viaţa literară obţinerea unui 
venit stabil şi suficient. Devenit colaborator la 
Enciclopedie pe când, ca secretar cu clădirile regelui, el 
este la Versailles comis al domnului de Marigny (fratele 
doamnei de Pompadour), Marmontel este atras „de 
societatea oamenilor de litere”: „Cei pe care îi iubeam cel 
mai mult, pe care îi respectam cel mai mult aveau 
bunătatea de a-mi spune că eram făcuţi să trăim în acelaşi 
cerc şi îmi prezentau Academia franceză ca pe o 
perspectivă asupra căreia ar trebui să-mi îndrept atenţia. 
Aşadar, simţeam din când în când trezindu-se în mine 
dorinţa de a urma cariera literară. Dar înainte de orice 
doream să duc o viaţă liberă şi sigură”. Protecţia doamnei 
de Pompadour, o pensie de 1 200 de livre garantată de 
veniturile de la Mercure de France, apoi chiar privilegiul 
periodicului, ce aducea, după spusele lui, 25.000 de livre 
titularului, îi asigură libertatea mult căutată. Dar, din 
păcate pentru el, nu şi siguranţa dorită. După ce a recitat 
la doamna Geoffrin aproximativ 50 de versuri dintr-o satiră 
îndreptată împotriva ducelui d'Aumont, el este acuzat de a 
o fi redactat. In pofida dezmintirilor sale, Marmontel este 
trimis pentru câteva zile la Bastilia, unde este tratat cu 
foarte multă politeţe  („Bastilia avea o bibliotecă; 
guvernatorul mi-a trimis catalogul acesteia, lăsându-mă să 
aleg ce voiam”), dar, mai grav, îi este retras brevetul de la 
Mercure. Sustinut fără elan de doamna de Pompadour, 
Marmontel nu-şi poate recupera privilegiul, „acordat 
numitului Lagarde, bibliotecar al doamnei de Pompadour şi 
demn protejat al lui Colin, omul lui de afaceri”; totuşi, îşi 
poate menţine o pensie de la periodic în valoare de 1.000 


de scuzi, adicá 3.000 de livre. Revansa va veni mai târziu, 
odată cu alegerea la Academie în 1763, apoi, in 1772, 
obţinerea, datorită protecţiei ducelui d'Aiguillon, a funcţiei 
de istoriograf al Frantei20. 

Aristocraţia oamenilor de litere: saloane şi dineuri 
pariziene 

Mai mult decât calitatea de autor care trăieşte din 
condei, ceea ce îl caracterizează pe omul de litere din 
secolul al XVIII-lea este participarea la „societatea 
oamenilor de litere”, după cum scrie Marmontel. Aceasta 
capătă mai întâi forma companiilor alese care împărtăşesc 
plăcerile întâlnirii, ale conversatiei, ale salonului şi ale 
dineului. Nimic nu ilustrează mai bine legătura necesară 
dintre activitatea intelectuală şi sociabilitate decât 
corespondenţa abatelui Galiani, după plecarea lui forţată 
de la Paris în 1769 şi chemarea la Neapole la cererea 
ducelui de Choiseul, supărat pe el din cauza relaţiilor pe 
care le înnodase, împotriva intereselor franceze si 
spaniole, cu ambasadorul Danemarcei la Neapole, baronul 
de Gleichen. După zece ani petrecuţi la Paris ca secretar 
de ambasadă a curţii de la Neapole, Galiani este deci 
obligat să părăsească Parisul şi să ocupe la Neapole o 
funcţie de consilier la Tribunalul Suprem de Comerţ. 
Pentru Galiani, întoarcerea este trăită ca un adevărat exil 
ce îl privează de societatea literatilor. Pe 7 aprilie 1770 îi 
scrie baronului d'Holbach: 

În ceea ce mă priveşte, mă plictisesc de moarte. Nu 
văd decât doi-trei francezi. 

Sunt Gulliver întors în ţara Hoymliyms, unde are 
legături numai cu doi cai. 

Voi merge în vizită din obligaţie la soțiile celor doi 
miniştri, de Stat şi de 

Finanţe. Apoi, dorm sau visez. Ce viaţă! Nimic nu mă 
distrează aici. [...] 

Viaţa este de o uniformitate ucigátoare. Nu se 
dezbate nimic, nici mácar despre religie. Ah, scumpul meu 
Paris! Ah, cát il regret! 

In ,pustiul" lui, Galiani încearcă să regăsească ceva 


din plácerile pierdute. Pe 22 decembrie 1770, ii declará 
doamnei d'Epinay, fidela corespondentă care i-a făgăduit 
că îi va trimite câte o scrisoare pe săptămână: 

Am organizat o fărâmă de Paris aici. Gleichen, 
generalul Koch (ofiţer şi agent austriac), un rezident din 
Veneţia, secretarul de ambasadă al Franţei şi cu mine 
cinăm împreună; ne adunăm şi ne jucăm de-a Parisul, aşa 
cum Nicolet îl joacă pe Molière la bâlci. Desfătarea 
dineului au constituit-o epistola lui Voltaire şi oda în proză 
pe care aţi binevoit să mi-o trimiteţi. Vă mulţumesc din 
adâncul sufletului şi vă rog, în numele grupului şi al meu, 
să-mi trimiteţi ce va apărea frapant şi amuzant la Paris. 

Simulacrul se dovedeşte a fi dezamăgitor. îi lipseşte 
ceea ce dă farmecul saloanelor şi al dineurilor pariziene: 
conducerea intelectuală a femeilor şi compania oamenilor 
de spirit. „Nu există posibilitatea de a face ca Neapole să 
semene cu Parisul, dacă nu găsim o femeie care să ne 
călăuzească, să ne guverneze, să pe Geoffrinizeze", îi scrie 
doamnei d'Epinay la 13 aprilie, făcând aluzie la dineurile 
doamnei Geoffrin. Iar la 15 septembrie îi răspunde astfel 
lui Diderot: 

Mă întrebaţi dacă l-am citit pe abatele Raynal? Nu. 
Dar de ce? Pentru că nu mai am nici timp, nici chef de 
lectură. Să citesc de unul singur, fără să am cu cine vorbi, 
discuta sau străluci sau asculta sau a mă face ascultat, 
este imposibil. Europa este moartă pentru mine. Am fost 
dus la Bastilia21. 

Condiţia omului de litere nu prea se potriveşte cu 
viaţa singuraticá, cu solitudinea, cu îndepărtarea de 
capitala Republicii lui. Ea presupune, dimpotrivă, 
complicitatea ce întemeiază micile societăţi unde îi place 
să converseze şi să discute cu oameni de litere. 

Forma primordială a unor astfel de societăţi este 
salonul (cel parizian fiind invidiat de întreaga Europă). 
După Dena Goodman şi Galiani, ceea ce deosebeşte 
salonul de toate celelalte forme de reuniune intelectuală 
este locul dominant, director, deţinut de femei22. Chiar 
dacă partea lor este modestă în recensămintele de autori 


(in listele din La France littéraire, ca si in rapoartele lui 
d'Hémery ele nu reprezintá decát 3%), rolul lor este 
hotărâtor în sociabilitatea literată ce reuneşte oameni de 
litere şi oameni de lume. În memoriile scrise după 
Revoluţie, mai mulţi obişnuiţi ai saloanelor pariziene 
amintesc modul în care se exercita conducerea feminină. 
Este cazul lui Marmontel, care evocă mai întâi, nu fără 
oarecare condescendentä faţă de stăpâna casei, cele două 
societăţi adunate la doamna Geoffrin: 

Destul de bogată cât să-şi transforme casa în loc de 
întâlnire a literelor şi artelor şi văzând că pentru ea era un 
mijloc de a-şi asigura la bătrâneţe o companie amuzantă şi 
o existenţă onorabilă, doamna Geoffrin stabilise la ea două 
dineuri, unul (lunea) pentru artişti, celălalt (miercurea) 
pentru oamenii de litere; ceea ce merită să fie remarcat 
este faptul că, fără niciun fel de pregătire, nici în arte, nici 
în litere, această femeie care toată viaţa nu citise şi nu 
învățase, ci doar prinsese câte ceva din zbor, găsindu-se în 
mijlocul unei societăţi sau al celeilalte, nu le era câtuşi de 
puţin străină; dimpotrivă, se simţea în largul ei; dar avea 
bunul-simt de a nu vorbi decât despre ceea ce ştia foarte 
bine si, în rest, să dea cuvântul oamenilor instruiți, 
întotdeauna atentă în mod politicos, fără a părea plictisită 
de ceea ce nu înţelegea; dar era şi mai pricepută în a 
prezida, a supraveghea, a ţine în mână cele două societăţi, 
în chip firesc libere, în a trasa limite acestei libertăţi, 
reducând-o printr-un cuvânt, printr-un gest, ca un fir 
invizibil, când voia să rămână singură: „Să mergem, este 
cel mai bine aşa” era de obicei semnalul de plecare dat 
oaspeţilor săi. 

Comparatia îşi schimbă registrul, dar nu si 
semnificaţia, odată cu amintirea cercului adunat la 
domnişoara de Lespinasse: 

Era format din oameni care nu aveau legături unul cu 
altul. I-a cules de ici, de colo din lume, dar atât de potriviti 
încât, atunci când veneau la ea, creau o armonie la fel cu 
aceea a coardelor unui instrument acordat de o mână 
pricepută. Continuând comparatia, aş putea spune că ea 


cânta din acest instrument cu o máiestrie care tinea de 
geniu; párea a sti ce sunet va produce coarda pe care 
urma s-o atingă; adică spiritele si caracterele noastre îi 
erau atât de cunoscute încât, pentru a le pune în joc, nu 
avea decât un cuvânt de rostit. Nicăieri conversaţia nu era 
mai vioaie, mai inteligentă, mai bine organizată ca la ea23. 

Numai dibăcia şi abilitatea feminine par capabile să 
menţină între limitele curtoaziei „echilibrul tensiunilor” 
(parafrazându-l pe Elias) inerent disputelor dintre literati. 

Rolul presupune iniţiere şi imitație. De aici, 
continuităţile, transformate in concurente sălbatice, care 
leagă diferitele saloane. Doamna Geoffrin frecventează de 
multă vreme salonul doamnei de Tencin, care spunea la 
adresa ei: „Ştiţi ce face Geoffrin când vine aici? Vrea să 
vadă ce va putea culege din inventarul meu” 24. Rivala ei, 
doamna du Deffand, a cunoscut „curtea” de la Secaux 
adunată în jurul ducesei du Maine, înainte de a participa la 
salonul marchizei de Lambert. Domnişoara de Lespinasse 
a fost vreme de doisprezece ani insotitoare a doamnei du 
Deffand înainte de a-şi forma propria-i societate. Cât 
despre doamna Necker, ea a frecventat salonul doamnei 
Geoffrin. Astfel, de la o societate la alta, este transmisă 
arta specific feminină a călăuzirii spiritelor, cerând o 
invizibilă şi discretă autoritate. După cum scrie Dena 
Goodman, „saloanele Luminilor sunt locuri unde ego-urile 
masculine sunt armonios adunate sub auspiciile 
impartialitatii feminine” 25. 

Potrivit Memoriilor lui Marmontel sau Morellet, 
controlul feminin asupra discursului nu înăbuşă dorinţa 
unei sociabilitati exclusiv masculine prezentate (poate cu o 
doză de iluzie retrospectivă şi o anumită voinţă de 
justificare) drept mai liberă şi mai îndrăzneață. Marmontel 
aminteşte astfel dineurile între bărbaţi de la Pelletier: 

Societăţii de la doamna Geoffrin îi lipsea una dintre 
desfătările de care făceam cel mai mare caz, şi anume 
libertatea de gândire. Cu a sa blândă remarcă „este cel 
mai bine aşa”, ea nu înceta, să ne ţină minţile parcă în 
hamuri; şi existau dineuri unde eram mai în largul nostru. 


Cel mai liber sau mai degrabă cel mai deşucheat dintre 
toate fusese cel dat săptămânal celor opt sau zece băieţi 
de lume de un înalt funcţionar însărcinat cu strângerea 
impozitelor, numit Pelletier. 

Sau la d'Holbach: 

Totuşi, oricât de interesantă era pentru mine, în ceea 
ce priveşte spiritul, societatea acestor femei prietenoase, 
ea nu mă făcea să uit de compania bărbaţilor, unde îmi 
întăream sufletul, imi ináltám, lárgeam si imbogáteam 
orizontul spiritual si de unde cugetul meu primea cáldurá 
si luminá. Casa baronului d'Holbach si, dupá câtva timp, 
cea a lui Helvétius erau locul de întâlnire al acestei 
societáti compuse în parte din cei mai de seamá convivi ai 
doamnei Geoffrin si din cáteva capete pe care doamna 
Geoffrin le considerase prea îndrăzneţe şi prea 
aventuroase pentru a fi primite la dineurile ei26. 

Morellet subliniază chiar contrastul dintre dineurile 
doamnei Geoffrin şi societăţile masculine, mai rebele si 
neînfrânate. Astfel se prezintă reuniunile în aer liber la 
Tuileries: 

După dineurile la ea, mergeam adesea în grădina 
Tuileries, | d'Alembert, Raynal, Helvétius, Galiani, 
Marmontel, Thomas etc., pentru a ne întâlni acolo cu alţi 
prieteni, pentru a afla veşti, a critica orânduirea şi a 
filosofa după plac. Ne aşezam în cerc, sub un copac de pe 
aleea principală, lăsându-ne în voia unei conversații 
insufletite şi libere ca aerul pe care îl respiram. 

Sau dineurile la d'Holbach: 

Baronul d'Holbach dădea în mod regulat două 
dineuri pe săptămână, duminica şi joia; acolo se adunau, 
fără a lipsi în schimb în alte zile, zece, doisprezece şi până 
la cincisprezece - douăzeci de oameni de litere, oameni de 
lume sau străini, care iubeau şi cultivau aceleaşi arte ale 
spiritului. Mâncare multă şi bună, vin excelent, cafea 
minunată, multe dispute, niciodată certuri; simplitatea 
manierelor, ce şade bine unor oameni rezonabili şi 
instruiți, niciodată transformată în grosolănie; o veselie 
adevărată fără a fi nebunească: în sfârşit, o societate într- 


adevăr pasionantă, ceea ce se putea deduce din faptul că, 
ajunşi la ora două, după obiceiul vremii, încă nu pleca 
nimeni la şapte sau opt seara. 

Sau dineurile la Helvetius, puţin afectate de conduita 
intempestivă a stăpânei casei, care nu ştie nici să se 
retragă din conversaţie, nici s-o conducă: 

Casa lui Helvetius reunea aproximativ aceleaşi 
persoane ca aceea a baronului d'Holbach, în zile diferite; 
dar conversaţia era aici mai puţin reuşită şi mai puţin 
coerentă. Stăpâna casei, atrăgând în jurul ei pe oamenii 
care îi plăceau cel mai mult şi respingându-i pe ceilalţi, 
diviza societatea. Nu-i plăcea filosofia mai mult decât 
doamnei d'Holbach; dar aceasta din urmă, stând într-un 
colţ sau vorbind încet cu vreunul dintre apropiaţi, nu 
încurca prin nimic, pe când doamna Helvetius, frumoasă, 
cu o gândire originală si o fire atrăgătoare, deranja în cel 
mai înalt grad discuţiile filosofice27. 

Bine evidențiată in Memorii, diferenţa dintre 
guvernarea feminină si sociabilitátile masculine este trăită 
de fapt ca o succesiune de întâlniri ale căror avantaje şi 
plăceri se completează, fie pe parcursul unei zile, fie al 
unei săptămâni. De exemplu, în fiecare săptămână, 
Marmontel participă mai întâi la dineul „prezidat” de 
doamna Geoffrin si unde asistența, cu excepţia 
domnişoarei de Lespinasse, este în întregime masculină 
(obişnuiţii menţionaţi de el sunt d'Alembert, Dortous de 
Mairan, Marivaux, Chastellux, abatele Morellet, Saint- 
Lambert, Helvétius, Thomas si, dintre stráini, abatele 
Galiani, marchizul de Caraccioli si contele de Creutz), apoi 
merge cu unii prieteni la Tuileries înainte de a se întoarce 
la doamna Geoffrin pentru a găsi aici o companie mai 
aleasă şi feminină: 

După cina la doamna Geoffrin cu oamenii de litere 
sau cu artiştii, mă întorceam la ea seara, într-un cerc mai 
restrâns; căci ea îmi făcuse favoarea de a mă primi la 
micile supeuri. [...] Compania era puţin numeroasă, erau 
cel mult cinci sau şase prieteni apropiaţi sau patru perechi 
din înalta societate, aşezaţi după plac şi bucuroşi să 


petreacă impreuná28. 

Organizarea săptămânii pentru aristocrația 
oamenilor de litere este ritmată în acelaşi fel de 
complementaritatea sociabilitätilor. Când doamna Necker 
hotărăşte să-şi deschidă propriul salon, trebuie să-şi 
găsească o zi: 

Doamna Necker ni se adresă nouă (Marmontel, 
Raynal şi Morellet) pentru a pune bazele societăţii sale 
literare. Am ales o zi pentru a nu ne afla în concurenţă cu 
cele de luni şi miercuri de la doamna Geoffrin, de marţi de 
la Helvetius, de joi şi duminică de la baronul d'Holbach. 
Vinerea a fost ziua doamnei Necker29. 

„In secolul al XVIII-lea, saloanele au transformat o 
formă de sociabilitate nobiliară şi destinată petrecerii 
timpului liber într-un loc de muncă intelectuală cu totul 
serioasă”, scrie Dena Goodman30. Între saloanele din 
secolul al XVII-lea31 şi reuniunile din cel de-al XVIII-lea 
(pe care contemporanii le desemnează rareori prin 
termenul  ,salon", preferând  „casă”,  ,societate", 
,companie",  „dineu”), diferenţele sunt mari. Unei 
sociabilitäti în foarte mare măsură feminine îi succed 
tovărăşii de bărbaţi conduşi de o femeie, stăpână a casei şi 
a conversatiei. Primatului dat jocurilor literare îi urmează 
schimbul de informaţii, confruntarea ideilor, exerciţiul 
criticii, elaborarea proiectelor filosofice. Unei foarte largi 
preponderente nobiliare - societăţi unde stau alături nobili 
şi nenobili şi unde diferenţa condiţiilor şi a stărilor se 
şterge în faţa egalităţii cerute de dezbaterea intelectuală. 
In vreme ce saloanele pretioaselor fac parte din societatea 
de curte, deci din domeniul autorităţii publice în forma sa 
absolutistă, dineurile Luminilor sunt primele din spaţiile 
private ce formează bazele apariţiei unei sfere publice, 
distincte şi critice faţă de monarhie. 

Arta conversatiei 

Ceea ce apropie saloanele din secolul al XVII-lea şi 
reuniunile din veacul următor este similitudinea practicilor 
literate (investite, după cum s-a spus, cu finalitàti foarte 
diferite). Din aceste practici, cea mai importantă este 


conversaţia. Adevăratul om de litere din secolul al XVIII- 
lea, cel putin dupá criteriile estublishment-ului literar, este 
inainte de toate un maestru al discursului in societate. 
Garat dá o márturie strálucitá in Mémoires historiques sur 
le XVIIIe siécle et sur M. Suard, publicate in 1821. Pentru 
el, meritul literar si filosofic al lui Suard (care acumuleazà 
protectii, pensii si pozitii si primeste consacrarea supremá 
odată cu alegerea la Academia franceză) constă in 
întregime în felul lui de a vorbi: 

Domnul Suard a vorbit mult mai mult decât a scris. A 
risipit spirit şi talent în fragmente disparate şi cu mult mai 
mult încă in societate si în conversații. [...] Atât de aproape 
încă de domnul Suard şi aflaţi sub puternica lui înrâurire, 
nu ne este cu neputinţă să smulgem uitării şi uzurpării 
unele dintre lucrurile preţioase pe care le risipea în timpul 
vieţii fără a se gândi la faima lui după moarte. Parcă le-a 
,aruncat" în cercuri, cabinete şi conversații. 

Teoretician al practicii lui, Suard proiectase să scrie 
(sau, mai curând, „să abordeze în treacăt, într-un 
volumaş”) o „istorie a conversatiilor în Franţa din secolul 
al zecelea”: 

Credea, ceea ce este un fapt nerecunoscut, deşi 
evident, că veacurile ar fi mai bine descrise de istoria 
conversatiilor lor decât de cea a literaturilor lor; fiindcă 
puţini oameni scriu, pe când mulţi conversează; fiindcă, 
după cum prea bine se ştie, scriitorii se imită şi se copiază 
unii pe alţii, chiar peste generaţii; nu rareori suntem 
obligaţi să vorbim după cum simţim şi gândim noi înşine. 

Aplicând această concepţie la secolul al XVIII-lea, 
Garat pune pe seama viului grai răsturnările ce l-au 
încununat: 

Dacă nu ar fi acţionat decât prin cărţi şi lecturi, 
influenţa [,spiritului filosofic"] ar fi fost departe de a 
produce cu asemenea repeziciune efecte atât de 
importante şi întinse. Prin conversații, ea a căpătat o forţă 
din ce în ce mai mare, de nestăvilit, care avea să schimbe 
totul. Această forţă se exercita şi sporea în societăţile în 
care trăia domnul Suard, unde pasiunea pentru arte şi 


litere reunea oamenii cu cea mai mare influentá asupra 
opiniei curente prin cunostintele, rangul si pozitiile lor32. 

Importanţa decisivă atribuită conversatiei, înţeleasă 
ca un adevărat gen cu regulile şi conventiile proprii, este 
bine pusă în evidenţă de două articole date de Morellet la 
Mercure de France în 1778, „Essai sur la conversation” 
(traducerea textului lui Swift, Hints toward an Essay on 
Conversation) şi „De l'esprit de contradiction" 33. Abatele 
filosof le va relua si le va modifica in două tratate, 
publicate sub aceleasi titluri in 1821 in volumul colectiv 
intitulat Eloges de Mme Geoffrin. In textele acestea, 
Morellet defineşte conversaţia ca fiind un gen major al 
practicării literelor de vreme ce, presupunând 
confruntarea, ba chiar opunerea ideilor în constrângerile 
politetii mondene, ea îngăduie stabilirea adevărului, fără a 
distruge totuşi legătura de sociabilitate din cauza 
tensiunilor prea mari. La fel ca „stilul dialogat” din muzică, 
ajuns în vogă la Paris, în anii 1760, conversaţia bine 
strunită, „nici riguros metodică, nici absolut descusută”, 
nici pedantă, nici frivolă, uneşte voci diferite. Salonul este 
ca un concert unde „o profesoară de muzică” pricepută 
ştie să armonizeze toate vocile. 

Critici împotriva salonului 

Guvernarea feminină a Republicii oamenilor de litere, 
aşa cum se întruchipează în societatea saloanelor 
pariziene, nu este pe placul tuturor, în scrisoarea către 
d'Alembert „Sur son article Genève dans le VIIE Volume de 
l'Encyclopédie, et particulièrement, sur le projet d'établir 
un théâtre de comédie en cette Ville”, publicată in 1758, 
Rousseau o respinge in numele necesarei separári dintre 
sexe („Să urmăm indicaţiile Naturii, să cercetäm ce este 
bine pentru societate; vom descoperi că cele două sexe 
trebuie să se întâlnească uneori, dar să trăiască de obicei 
separat”) şi al respectării îndatoririlor proprii fiecăruia. 
Contrariul demn de dispreţ al Spartei sau al fericitei 
societăţi des Montagnons, saloanele pariziene ridică 
neruşinarea la rang de merit: 

La noi [...], femeia cea mai respectată face zgomotul 


cel mai mare; despre ea se vorbeste cel mai mult; iese cel 
mai des în lume; la ea se ia masa cel mai frecvent; ea dă 
tonul in modul cel mai imperios; ea judecá, ia másuri, 
hotărăşte, se pronunţă, atribuie talentelor, meritului, 
virtuţilor rangurile şi locurile lor; de la ea cei mai umili 
eruditi cerşesc un favor cu cea mai mare josnicie. 

Mai grav, saloanele corup femeile şi îi moleşesc pe 
bărbaţi, distrugând astfel dintr-o lovitură virtuțile specifice 
fiecărui sex: 

Indeplinind cu laşitate poruncile sexului pe care ar 
trebui să-l ocrotim, şi nu să-l slujim, ne-am învăţat să-l 
dispretuim dându-i ascultare, să-l jignim prin îngrijirile 
noastre batjocoritoare; fiecare femeie din Paris adună în 
apartamentul său un serai de bărbaţi mai femei decât ea, 
ce ştiu să aducă frumuseţii tot felul de omagii, mai puţin 
cel al inimii, de care este demnă. 

Intemnitati, apatici, molesiti de „viaţa sedentară şi 
domestică”, oamenii de litere, consacraţi unor scrieri 
frivole şi efemere, îşi risipesc geniul: 

Inchipuiti-và de ce calitate este sufletul unui bărbat a 
cărui principală ocupaţie este aceea de a le distra pe 
femei; viaţa întreagă şi-o petrece făcând ceea ce ele ar 
trebui să facă pentru noi, când, istovite de activităţile de 
care ele sunt incapabile, spiritele noastre au nevoie de 
relaxare34. 

Cu ocazia şederii la Paris, între 28 ianuarie şi 9 mai 
1763, Edward Gibbon poate deveni, graţie scrisorilor de 
recomandare adunate la Londra, un obişnuit al dineurilor 
literate: „Patru zile pe săptămână, un tacâm mă aştepta pe 
mesele primitoare ale doamnelor Geoffrin şi du Bocage, ale 
faimosului Helvetius şi baronului d'Holbach”. Impresiile 
lui, aşa cum rezultă din Memoriile redactate între 1789 şi 
1790, sunt contradictorii. Pe de o parte, societatea 
frecventată de el corespunde ideii lui de „mediu civilizat şi 
amabil”: „In cursul acelor Symposia, o conversaţie 
însufleţită şi cultivată punea în valoare plăcerile unei 
bucătării gustoase; compania era aleasă, deşi amestecată 
şi autoritară”. Pe de altă parte, despotismul guvernării 


feminine si intoleranta oamenilor de litere îi sunt 
nesuferite: 

Totusi, capricioasa tiranie a doamnei de Geoffrin mà 
cálca deseori pe nervi, dar nici nu puteam aproba zelul 
intolerant al filosofilor si enciclopedistilor, al prietenilor lui 
d'Holbach si Helvétius: ei fáceau haz de scepticismul lui 
Hume, sustineau cu o bigoterie dogmaticà ideile ateiste si 
osándeau pe toti credinciosii in infernul dispretului si al 
batjocurilor lor. 

Unei asemenea societáti dezinvolte, Gibbon ii preferá 
vizitele particulare la oamenii de litere, făcute înaintea 
mesei de prânz („în cursul vizitelor mele matinale, când îi 
găseam singuri, autorii şi spiritele alese ale Parisului mi se 
păreau deseori mai puţin trufaşe şi mai cumpătate decât în 
mijlocul semenilor cu care benchetuiesc în locuinţele 
bogate”), conversațiile între eruditi („discuţiile domnului 
de Foncemagne se bazau pe bun-simt şi cunoaşterea 
personajelor importante de la Academia de inscripţii”) şi 
teatrul, fără a uita compania doamnei Bontems, despre 
care arată că, „la mijlocul vieţii, frumuseţea ei constituia 
încă obiectul dorinţei masculine”. Amintirea acestei 
întâlniri fericite nu-l va părăsi pe Gibbon. „Paisprezece 
săptămâni s-au scurs pe nesimţite: dacă aş fi fost bogat şi 
independent, mi-aş fi prelungit şederea şi poate că m-aş fi 
stabilit la Paris”. Dar, la douăzeci de ani după săptămânile 
pariziene, când părăseşte Londra pentru a se retrage la 
Lausanne, Gibbon nu simte câtuşi de puţin nevoia de a se 
opri încă o dată în capitala franceză şi ajunge în Elveţia pe 
ruta directă35. 

Ultimul martor împotriva societăţii saloanelor are 
alte motivații. Manifestându-şi, în Memoriile redactate în 
timpul intemnitárii, sila faţă de „femeile literate”, faţă de 
„adunările pedante atât de numeroase în Paris” de vreme 
ce „nevestele de academician şi de procuror, de burghez şi 
de mare aristocrat, de şef al finanţelor şi de simplu 
bancher doreau toate să aibă o adunare de prezidat”, Jean- 
Pierre Brissot îşi exprimă frustrările de tânăr pe care 
lumea literelor refuză să-l recunoască ca pe unul dintre 


egalii săi. El tratează cu acelaşi dispreţ „reuniunile de 
literati" ţinute de femei şi de oameni de litere egoisti si 
indiferenti, începând cu d'Alembert: 

Ca tânăr neofit, străin venit pentru a admira nişte 
oameni de seamă sau măcar să-i ascult pe filosofi, mă 
aşteptam să-i găsesc prietenoşi şi primitori, aşa cum se 
infátisau în propriile lor lucrări, omenoşi şi toleranti, de 
vreme ce vorbeau neîncetat de toleranţă şi omenie. Când i- 
am văzut coborâti de pe piedestal şi i-am putut cerceta mai 
îndeaproape, mi s-a risipit orice iluzie. Şi atunci am iubit 
cu şi mai multă ardoare filosofia, dar am dat foarte puţină 
atenţie unor anumiţi filosofi. 

El nu-i crutá nici pe academicienii plini de 
prejudecăţi şi dornici de profit (ceea ce îl determină să-l 
susţină pe Marat împotriva lui Laplace, fiindcă, spune el, 
„nu mai puteam suporta insolenta şi despotismul unui 
fizician pentru că Marat nu dispunea ca el de un fotoliu” 
36). Chiar dacă sunt marcate de iluzia retrospectivă şi de 
elaborarea a posteriori, Memoriile lui Brissot arată cu 
forţă zidul de ură ridicat între autorii nevoiaşi în căutare 
de legitimitate şi remuneratii şi oamenii de litere care 
deţin monopolul asupra protectiilor, pensiilor şi poziţiilor. 

Călătoriile Ratiunii. Berlin 

A fi primit la dineurile şi reuniunile care, la Paris (şi 
numai la Paris), îl consacră pe adevăratul om de litere, în 
acelaşi timp om de lume şi filosof, este ambiția multora din 
cei ce cugetă şi scriu în provincie şi în afara Franţei. 
Totuşi, saloanele pariziene constituie doar expresia, cea 
mai vizibilă şi dorită, fireşte, a unui ansamblu de locuri de 
sociabilitate intelectuală ce caracterizează pe cei care le 
frecventează în calitate de cetăţeni ai unei Republici lipsite 
şi de capitală, şi de frontiere precise. Logica reţelei extinse 
la întreaga Europă este dublă: mai întâi geografică, cu o 
pătrundere mai mică sau mai mare a spiritului filosofic; 
apoi instituţională, cu opoziţia dintre instanţele de 
legitimare strâns dependente de puterea suverană şi 
sociabilitátile libere şi voluntare unde exerciţiul criticii se 
desfăşoară în voie. 


Domnul André din L'Homme aux quarante ecus 
schiteazà cu ironie cartografia unei Europe inegal deschise 
spre ,progresul spiritului uman" pentru cá este inegal 
primitoare faţă de cei ce o fac posibilă: 

Mi se pare, îmi spunea el martea trecută, că Ratiunea 
cálátoreste in etape scurte, dinspre nord spre sud, cu cele 
două prietene apropiate ale sale, Experienţa si Toleranta. 
Agricultura si Comertul o insotesc. A mers in Italia; dar 
Congregația /ndiciului a alungat-o. Tot ce i-a stat în putinţă 
a fost să-şi trimită în taină câţiva mesageri care fac 
neîncetat fapte bune. Câţiva ani încă, şi ţara Scipionilor nu 
va mai fi cea a Arlechinilor cálugáriti. Din când în când, 
are duşmani inversunati în Franţa; dar tot acolo are şi 
atâţia prieteni, încât va sfârşi prin a deveni prim-ministru. 
Când a mers în Bavaria şi Austria, a găsit două-trei ditamai 
capete seci care au privit-o cu ochi tâmpi si uluiti. I-au 
spus: „doamnă, niciodată nu am auzit vorbindu-se despre 
Dvs., nu vă cunoaştem. - domnilor, le-a răspuns ea, cu 
timpul mă veţi cunoaşte şi mă veţi iubi. Sunt foarte bine 
primită la Berlin, Moscova, Copenhaga şi Stockholm. Cu 
multă vreme în urmă, graţie unora ca Locke, Gordon, 
Trenchard, milord Shaftesbury şi atâtor altora, mi-am 
primit dreptul de cetăţenie în Anglia. Mi-l veţi acorda şi 
Dvs. într-o bună zi. Sunt fiica timpului şi contez pe tatăl 
meu”. Când a trecut graniţele Spaniei şi Portugaliei, l-a 
binecuvântat pe Dumnezeu văzând cá rugurile Inchiziției 
nu se mai aprindeau tot aşa de des; s-a bucurat mult de 
alungarea iezuiţilor, dar s-a temut ca, stârpind vulpile, ţara 
să nu intre în gura lupului37. 

Să reluăm geografia voltairiană, trasată în 1768. 
„Sunt foarte bine primită la Berlin”, afirmă Rațiunea. În 
capitala Prusiei, oamenii de litere se împart în mai multe 
grupuri de apartenenţă. Cel mai oficial este cel al 
Academiei regale de ştiinţă, întemeiată în 1700, reformată 
de Frederic cel Mare în 1740, dominată un timp de filosofii 
francezi, dar puţin deschisă pentru 

Aufklărer prusaci până la moartea regelui în 1786. 
Aceştia frecventează mai degrabă societăţile Luminilor 


unde se intálnesc functionari publici, administratori si 
profesori: de pildă, Montagsclub, întemeiat in 1749, 
Fefslersche | Lesegesellschaft si | Mittwochgesellschatt, 
societate de douăzeci şi patru de membri, tinándu-si 
secretà existenta si menità sà contrabalanseze tendintele 
ostile Luminilor dintr-o altă societate secretă, 
Brüderschaft der Goldund Rosenkreuzer. În ultimul 
deceniu al veacului, noua generație literară se 
îndepărtează de societățile luministe şi dā întâietate 
saloanelor romantice: înainte de 1806, în oraş există deja 
paisprezece. Secretă în dezbaterile sale, 
Mittwochgesellschaft poate ajunge la publicul larg prin 
intermediul unui periodic strâns legat de ea, Berlinische 
Monatsschrift. Jurnalul publică o parte din conferințele 
tinute de membrii säi (de exemplu, de Johann Friedrich 
Zöllner, Moses Mendelssohn, Christian Gottlieb Seile sau 
Carl Gottlieb Suárez) şi organizează discuții în paralel cu 
cele purtate în societate - de pildă, despre celebra 
întrebare „Was ist Aufklärung?” , pusă, in 1783, în jurnal de 
către Zöllner şi în societate de către Karl Wilhelm Möhsen, 
sau despre reforma din legislație şi elaborarea aşa- 
numitului Allgemeines Landrecht für die Preußischen 
Staaten (sau Cod general prusac) 38. 

Cazul berlinez, reprodus la diferite scări în 
numeroase capitale mici, ilustrează astfel două trăsături 
fundamentale ale situației oamenilor de litere din 
Germania. Prima ține de rolul esențial jucat de ziare, a 
căror circulaţie creează un spaţiu comun de publicare si 
dezbatere în ciuda absenței unei capitale intelectuale 
comparabile cu Parisul si în pofida multiplicităţii statelor 
naţionale. Numărul titlurilor noi, mai mult sau mai puţin 
durabile, cunoaşte o progresie importantă: 316 periodice 
noi sunt publicate între 1707 şi 1730, 767 între 1731 şi 
1760, 2 353 între 1761 şi 1790 (dintre care 1 225 numai 
pentru ultimul deceniu). Ziarele savante, predominante în 
prima jumătate a veacului, dispar în faţa periodicelor care 
alimentează şi organizează o dezbatere publică şi critică: 
într-un eşantion de 160 de periodice publicate între 1750 


si 1800, articolele referitoare la problemele contemporane 
(sociale, economice, juridice, politice, pedagogice) 
constituie 41, 5% din totalitatea articolelor publicate39. 
Ceea ce evidențiază a doua trăsătură specifică oamenilor 
de litere din statele germane: apropierea lor de posesorii 
functiilor si ai slujbelor de stat, ba chiar participarea lor 
directă la birocratiile construite de prinții absolutisti (si 
uneori luminati) Aşadar, putem aplica într-un mod 
deosebit de pertinent diagnosticul pus de Anthony La Vopa 
în legătură cu sociabilitatea Luminilor: 

Tocmai diferitele componente ale elitei 
administrative au format centrul de greutate al noii 
sociabilitäti a Luminilor. Noul spațiu social - si, în primul 
rând, lojele masonice - a fost ocupat cu preponderență de 
grupurile care constituiau ,Statul”. Oferind posibilitatea 
unei retrageri în intimitate, departe de absolutism, noul 
spaţiu era totodată prelungirea informală a acestuia40. 

De aici, mai ales in Germania, dar nu numai, 
ambivalenta oamenilor de litere faţă de statul absolutist, 
obiect de critică şi de identificare. 

Parisul şi provincia: 

Instituţii de consacrare şi locuri de sociabilitate 

Potrivit domnului André, în Franţa, bătălia se 
dezläntuie între duşmanii şi prietenii Raţiunii. După 
alegerea lui d'Alembert la Academia franceză în 1754, 
partida filosofică a pornit la asaltarea acestui bastion al 
legitimităţii intelectuale. Lupta este dură, iar cucerirea - 
lentă. În 1763, când Marmontel candidează la fotoliul 
rămas vacant prin moartea lui Marivaux, înaintarea este 
încă anevoioasă: „existau la Academie patru bărbaţi 
denumiți filosofi, etichetă odioasă la acea vreme. 
Academicienii desemnaţi erau Duclos, d'Alembert, Saurin 
şi Watelet”. Sigur pe sprijinul lor (chiar dacă d'Alembert şi 
Duclos sunt acum certaţi), Marmontel face vizitele de 
rigoare, dar se loveşte de opoziţia violentă a unuia dintre 
miniştri, ducele de Praslin. Singura modalitate de a evita o 
duşmănie atât de puternică este aceea de a câştiga 
favoarea regelui. Pentru a o obţine, candidatul filosofilor, 


ajutat de protectoarea lui, recurge la cel mai traditional 
dintre gesturile de supunere ale omului de litere: ii 
dáruieste suveranului un exemplar bogat ornamentat al 
uneia dintre operele sale. 

În sfârşit, după ce Poetica mea a fost tipărită, o rugai 
pe doamna de Pompadour sá interviná pe lángá rege, ca 
acesta să accepte să-i fie prezentată o lucrare de care 
ducea lipsă literatura noastră. Este o favoare, spusei, 
neînsemnată pentru rege şi stat, dar ea va dovedi că sunt 
bine văzut şi bine primit de rege. Dovada respectivă o 
datorez influenţei acestei doamne binefăcătoare, al cărei 
chip a strălucit de bucurie când a fost vorba ca, printr-un 
mijloc atât de simplu şi uşor, să-l convingă pe rege să se 
manifeste public în favoarea mea: „Cu mare plăcere, îmi 
spuse ea, voi cere acest favor pentru dumneavoastră şi îl 
voi obţine”. îl obtinu fără greutate, iar când îmi dădu de 
veste: „Se cuvine, spuse ea, să daţi prezentării toată 
solemnitatea cu putinţă, iar toată familia regală şi toţi 
miniştrii să primească lucrarea în aceeaşi zi, direct din 
mâna dumneavoastră”. Nu-mi încredinţai taina decât 
prietenilor mei intimi; iar exemplarele mele fiind superb 
legate (căci nu am cruțat nimic), mă dusei într-o sâmbătă 
seara la Versailles, cu pachetele. [...] A doua zi, am fost 
introdus de ducele de Duras, la trezirea regelui. Niciodată 
nu l-am văzut atât de frumos. Mi-a primit omagiul cu o 
privire fermecătoare. Aş fi fost în culmea fericirii dacă mi- 
ar fi spus două vorbe; dar ochii au vorbit în locul lui. [...] 
Când coborâi la doamna de Pompadour, căreia deja îi 
înmuiasem lucrarea, îmi spuse: „Mergeţi la domnul de 
Choiseul, dati-i şi lui un exemplar, vă va primi bine; läsati- 
mi-l mie pe cel pentru domnul de Praslin; i-l voi oferi eu 
însămi”, întors din misiune, plecai imediat să le duc lui 
d'Alembert şi Duclos vestea succesului obţinut de mine 
ceva mai devreme, iar a doua zi am dăruit Academiei 
cartea mea. Am împărţit exemplare acelor academicieni pe 
care îi ştiam inclinati de partea mea. 

Împărţirea Poeticii şi-a făcut efectul, de vreme ce 
Marmontel este până la urmă ales la Academie, după ce 


dejoacá o ultimá intrigá (incercarea ducelui de Praslin de 
a-l obliga pe Thomas, secretarul lui personal pe atunci, sá 
se prezinte si el). Istorisirea pare exemplarà pentru 
dependenta mentinutá intre definitia nouá a omului de 
litere („literat desăvârşit” si practician al „spiritului 
filosofic”, după cum o doreşte Voltaire) şi formele cele mai 
clasice ale patronajului princiar, distribuitor suprem al 
favorurilor şi arbitru ultim al rivalitátilor din lumea 
literelor41. 

Pentru toti cei ce nu pot accede la institutiile si la 
poziţiile cele mai prestigioase ale aparatului cultural 
monarhic, este necesar sá frecventeze sau sá intemeieze 
alte forme de sociabilitate, atestánd si ele, dar altfel, 
calitatea de om de litere. În Franţa ultimelor decenii din 
Vechiul Regim, ele se inspiră din mai multe modele. Primul 
este englez şi se caracterizează prin înmulţirea cafenelelor 
ce imită coffee-houses din Londra, deja în număr de 3.000 
la începutul secolului al XVIII-lea42. După cum scrie 
Robert Darnton, „cafeneaua constituie antiteza salonului” 
43: ea nu reuneşte o societate aleasă, ci este deschisă 
tuturor; nu mai este condusă de o prezenţă feminină, ci 
adună o societate masculină. Al doilea model: societatea 
literară definită simultan în opoziţie cu forma academică şi 
ca imitație a ei. Tinerii literati de provincie care tropăie la 
porţile academiilor instituite după modelul parizian găsesc 
în aceste asociaţii mai libere, fără decizii din partea 
regelui sau recunoaştere oficială, un mod de a-şi domoli 
nerăbdarea. În sfârşit, înmulţirea muzeelor şi a liceelor, cu 
destinaţia lor mai puţin utilitară şi mai pedagogică decât 
cea a academiilor, oferă o alternativă literatilor excluşi din 
instanţele de consacrare cele mai legitime44. 

Noua formă de sociabilitate intelectuală se poate 
vedea investită cu o valoare subversivă. Este cazul lui 
Brissot care aminteşte, cu o înfrumusețare retrospectivă şi 
justificativă proprie Memoriilor, încercarea lui de a 
întemeia Le Lycée de Londres, în 1782 - 1783. Proiectul 
este amplu: 

Urma să înfiinţez acolo [la Londra] un Lycée, un 


Muséum, unde să se întâlnească in anumite zile ale 
săptămânii savantii, filosofii de toate neamurile si unde să 
fie adunate toate producţiile artistice; mă gândii şi la un 
ziar menit să răspândească rezultatele acestor reuniuni 
ştiinţifice, să permită libera circulaţie a adevărurilor 
filosofice şi politice pe care trebuia să le inoculăm în toate 
spiritele franceze. 

Proiectul lui Brissot consta în a aduna la Londra 
„prieteni ai Libertăţii întreprinzători şi instruiți”, în a le 
publica scrierile în oraşul „unde libertatea individuală 
atingea gradul cel mai înalt”, a le retipări în Elveţia, 
Germania şi Olanda, apoi a le introduce în Franţa. Pe de o 
parte, „în exterior era o instituţie asemănătoare cu les 
Lycées şi Zes Musées existente în Franţa” - iar ideea relua 
proiectul lui Mames-Claude Pahin de la Blancherie care, la 
fel, voia să asocieze o adunare de savanţi din toate ţările 
cu o corespondenţă şi un periodic. Pe de altă parte, acest 
Lycée nu trebuia să fie restrâns între limitele severe 
impuse celor de la 

Paris de tirania conducerii. Nu spectacolul, 
distracţia, învăţătura, ştirile, muzica sau tablourile aveau 
să atragă la liceul meu; ci doar folosul pe care prietenii 
literelor îl pot trage din societatea lor reciprocă, folos de 
două ori mai mare într-o ţară unde nimic nu-i stânjenea 
libertatea, folos ce se transforma în necesitate dacă ne 
gândeam la caracterul savanților englezi si la absenţa 
absolută a comunicării. 

Realizarea nu este la înălţimea ambițiilor, de vreme 
ce numai douăsprezece numere din Journal du Lycee de 
Londres, ou Tableau de l'état présent des Sciences et des 
Arts en Angleterre sunt publicate in 1784 si 1785, pe când 
Brissot are parte de multe necazuri: închisoarea 
datornicilor la Londra, interzicerea periodicului de cátre 
Vergennes, o întemnitare de douá luni la Bastilia si 
imposibilitatea de a se intoarce in Anglia45. 

Vizite si corespondente 

Fără a avea întotdeauna scopul subversiv in chip 
nemijlocit pe care i-l atribuia Brissot, ideea de organizaţie 


unică si de conducere centrală a Republicii oamenilor de 
litere dă naştere unor proiecte diferite de-a lungul 
întregului secol al XVIII-lea, de la anonimul „Projet pour 
l'établissement d'un bureau général de la République des 
Lettres" (,Proiect pentru infiintarea unui birou general al 
Republicii Literelor"), publicat in 1747 in Bibliothéque 
raisonnée des ouvrages savants de l'Europe, un periodic 
din Amsterdam, la ,Plan d'association générale entre les 
savants, gens de lettres et artistes, pour accelérer les 
progrés des bonnes moeurs et des lumiéres" (,Plan de 
asociere generalá intre savanti, oameni de litere si artisti, 
pentru a accelera progresele bunelor moravuri si ale 
cunoştinţelor”) propus imediat după Revoluţie de abatele 
Gregoire, cel ce sugerează desfăşurarea la Frankfurt-pe- 
Main a primului congres mondial al literatilor sau 
savanților (cei doi termeni sunt utilizaţi ca sinonime). În 
absenţa imposibilei unităţi, călătoriile şi corespondentele 
dau naştere, dincolo de frontiere, comunităţii oamenilor de 
litere. Să dăm un exemplu, ales pentru că nu se referă la 
una dintre figurile majore ale lumii intelectuale46. Jean- 
François Séguier este membru al Academiei din Nîmes (îi 
devine chiar director şi secretar pe viaţă). Tovarás de 
călătorie al marchizului Maffei, el a străbătut Europa 
bibliotecilor şi a colecţiilor de raritäti înainte de a se 
întoarce în oraşul natal unde a constituit o grădină 
botanică şi o colecţie arheologică. Din Nîmes, întreţine 
schimburi epistolare importante şi regulate cu 338 de 
corespondenţi: aristocrați din Languedoc, eruditi din 
Franţa meridională, dar si - pentru o treime din 
corespondenti - literati stráini dintre care mai mult de 
jumátate din Italia si Spania, ceea ce reflectà originalitatea 
retelei lui Séguier mult mai puternic meridionalá decât 
cele ale marilor scriitori ai Luminilor (de pildă Voltaire si 
Diderot),  centrati pe Europa septentrională si 
protestantá47. Epistolier sárguincios, Séguier este si o 
gazdă primitoare: într-adevăr, între 1773 si 1783, îl 
vizitează 1 383 de călători, unii revenind de mai multe ori. 
65% dintre vizitatori sunt francezi: oameni de curte, din 


administratie sau de stiintà. 35% vin din stráinátate, mai 
ales din Europa de Nord care gáseste aici un spatiu mult 
mai mare decát in geografia corespondentilor. 

Corespondenta lui Séguier si vizitele primite de el nu 
sunt semnificative pentru schimburile  epistolare si 
frecventárile oamenilor de litere, de vreme ce ele 
întrunesc preponderent membri ai  aristocratiilor 
diriguitoare si eruditi. Totusi, la scara lor provincialà, ele 
atestă constituirea unei societăţi care nu-i reuneşte numai 
pe cei ce locuiesc în imediata apropiere. După cum îi scrie 
Galiani lui Suard din exilul lui napolitan: „Scrisorile mele 
sunt ca acelea ale sfântului Pavel, Ecclesiae quae Parisiis. 
Cititi-le, aşadar, şi prietenilor mei” 48. Citirea cu voce tare 
a scrisorii primite va menţine prezenţa în ciuda despărțirii 
şi va dovedi comuna apartenenţă la aceeaşi societate. 

Un model moral: singurătate şi dezinteresare 

Definită prin apartenenţa trăită la diferitele instituţii 
şi sociabilitáti ale societăţii oamenilor de litere, condiţia 
literatului este determinată şi de discursurile multiple, 
contradictorii care o obiectivează. Acestea se dezvoltă 
concomitent pe mai multe registre. Cel mai tradiţional este 
susţinut de o intenţie morală şi pedagogică. El îşi găseşte 
rădăcinile în prima lucrare consacrată explicit omului de 
litere, şi anume cartea iezuitului Daniello Bartoli, publicată 
la Roma în 1645 şi retipărită de opt ori în acelaşi an, 
Dell’ Huomo di lettere. Tradusă în franceză in 1654 de 
părintele Le Blanc, iezuit şi el, sub titlul La Guide des 
Beaux-Esprits (Pont-à-Mousson), lucrarea cunoaşte un 
succes de foarte mare anvergurá cu nouäsprezece editii 
italiene intre 1645 si 1689 si cu traduceri in englezá 
(1660), germană (1677), dialectul castillan (1678) si latină 
(1693). In Franta secolului al XVIII-lea, este tradusá a doua 
oară, tot de un iezuit, părintele Delivoy, cu titlul [Homme 
de Lettres (3 volume, Paris, 1769). Subliniind demnitatea 
carierei literelor împotriva judecăților depreciative la 
adresa ei, cartea leagă strâns activitatea intelectuală şi 
dezinteresarea absolută; prin urmare, ea le propune 
oamenilor de litere modelul inteleptului antic, iar celor 


bogati si puternici, pe cel al mecenatului49. 

Cu cinci ani inainte de traducerea pärintelui Delivoy, 
Jean-Jacques Garnier, profesor regal de ebraicá si membru 
al Academiei de inscriptii si litere, publicase o altà lucrare, 
intitulată si ea L'Homme de Lettres, ce perpetuează acelaşi 
ansamblu de reprezentári. , Numesc Om de Litere pe cel a 
cárui principalá ocupatie constá in a-si cultiva spiritul prin 
studiu, cu scopul de a deveni mai bun si mai util 
societăţii”: pornind de la această definiţie diferită, spune 
el, de cea „a oamenilor la modă” care „nu-şi închipuie în 
Omul de Litere decât persoana amuzantă şi autorul 
arogant al unor vorbe de duh”, Garnier dezvoltă un model 
de literat opus punct cu punct predicilor sau aşteptărilor 
caracteristice pentru obişnuiţii saloanelor şi colaboratorii 
Enciclopediei. Pentru el, ,ocupatia" oamenilor de litere 
presupune retragerea în afara lumii, departe de patimi şi 
distracţii: „Pierzând gustul pentru singurătate, lăsăm 
repede la o parte grija de a ne cultiva spiritul şi de aici 
rezultă în mod firesc că încetăm să fim cu adevărat oameni 
de litere pentru a deveni oameni de societate”. Ea 
postulează superioritatea „compoziţiei” (adică a scrisului) 
asupra conversatiei: „Întâlnim aproape zilnic persoane a 
căror conversaţie ne încântă şi care nu pot lega două idei 
când iau condeiul în mână”. Ea implică acceptarea unei 
sărăcii oneste ce nu solicită nici gratificati! nici pensii. 
Acestea trebuie numaidecât excluse, fiindcă pentru a le 
obţine trebuie să candidezi la protectii şi patronaj şi 
întrucât, o dată obţinute, îndeamnă la moliciune şi 
trândăvie. Singurele „recompense literare” legitime sunt 
,distinctiile, funcţiile, slujbele, poziţiile, consideratia si tot 
ce poate stârni emulatia şi mângâia amorul propriu” pe 
care statul le acordă cu discernământ numai celor demni 
de ele. Garnier crede că poate dovedi avantajul funcţiilor 
asupra pensiilor demonstrând, în opoziţie cu Voltaire, 
superioritatea literară a domniei lui Francisc I asupra celei 
a lui Ludovic al XIV-lea. 

Omul de litere este ca un cleric secular, destinat 
celibatului („încurcăturile şi grijile inerente căsătoriei nu 


prea se potrivesc cu linistea si indiferenta atât de necesare 
exerciţiilor spiritului”), practicând in mod dezinteresat 
ştiinţele şi artele (cei ce fac din acestea „principala lor 
ocupaţie” merită titlul de om de litere, cu „condiţia să 
caute în ea nu atât un câştig meschin, cât cunoştinţe 
folositoare şi să fie interesaţi de progresele în arta lor, nu 
de sporirea averii”). Dacă nu recunoaşte o autoritate 
superioară celei a raţiunii, el se fereşte de activitatea 
critică, fără să uite cá, în definiţia voltairiană, aceasta îi 
constituie identitatea şi misiunea specifice. împotriva 
evoluţiei ce transformă omul de litere în filosof, Garnier 
aminteşte că „deplina independenţă nu contravine cu 
nimic legilor instituite, cu condiţia să nu fie injuste: ce-i 
drept, Omul de Litere nu li se supune din teama de 
pedeapsă, ca un umil rob, ci din dragoste pentru ordine; 
căci el ştie mai bine ca nimeni altul şi avantajele, şi 
caracterul lor necesar în orice societate rânduită. Aşadar, 
va fi apărătorul lor cel mai hotărât” 50. Departe de noile 
definiţii, de exemplu, cele elaborate de Duclos sau 
d'Alembert, departe de practicile sociale proprii lumii 
pariziene, cărţile savantului Jean-Jacques Garnier şi ale 
iezuitului Delivoy perpetuează de-a lungul veacului un 
model de identificare tradiţional, fără îndoială acceptat 
încă de cei care, în număr mare, deținători ai unui venit 
sau ai unei funcţii, se dedică unei erudiţii înțelepte, 
respectuoase şi liniştite. 

Autorul proprietar al operei sale în paralel cu 
discursul clasic, îşi face apariţia un altul, editorial şi 
juridic, dezvoltat de librarii preocupaţi să-şi apere 
privilegiile. El este deosebit de precoce şi de puternic în 
Anglia. După cum scrie Mark Rose, „putem spune că 
librarii londonezi au inventat autorul modern proprietar al 
operei sale şi i-au construit figura ca o armă în lupta lor 
împotriva confratilor din provincie” 51, în 1709, un Statute 
votat de Parlament si intitulat An Act for the 
eneouragement of Learning, by Vesting the Copies of 
Printed Booh in the Authors or Purchasers of such Copies, 
during the Times therein mentioned distrusese vechiul 


regim de publicare întru totul avantajos pentru librarii din 
capitală. [In această reglementare proprie comunităţii, acea 
entry a unui titlu in the Register al aşa-numitei Stationers’ 
Company ii garanta librarului care o obtinea o proprietate 
depliná si inviolabilá (deci putea fi transmisá, impártità, 
schimbatá pe altceva) asupra lucrárii inregistrate. The 
Statute din 1709 inláturá cu totul sistemul in douá feluri: 
limitând durata copyrightului la paisprezece ani (plus încă 
paisprezece, dacă autorul este în viaţă) sau la douăzeci şi 
unu de ani pentru titlurile deja publicate, permițându-le 
autorilor să ceară pentru ei înşişi un copyright. Librarii 
londonezi îşi pierd în acelaşi timp monopolul asupra 
obţinerii copyrighturilor şi perpetuitatea acestora, ceea ce 
lasă câmp liber confratilor din provincie, scoțieni şi 
irlandezi, pentru retipărirea fără oprelisti a titlurilor al 
căror drept de publicare expiră. 

Pentru a-şi reafirma dreptul tradiţional, librarii din 
Stationers' Company au o singură posibilitate: să impună 
recunoaşterea proprietăţii perpetue a autorului asupra 
operei sale şi, prin urmare, recunoaşterea proprietăţii nu 
mai puţin perpetue a celui ce a dobândit respectiva operă. 
Aşa, într-un anumit fel, ei trebuie să inventeze omul de 
litere în calitatea de autor-proprietar. Prin intermediul unei 
ser” de procese intentate librarilor care tipăresc din nou 
titluri asupra cărora pretind că au un drept imprescriptibil, 
librarii din Londra dezvoltă o dublă argumentare. Prima se 
întemeiază pe o teorie a proprietăţii inspirată de opera lui 
Locke. Acesta consideră că, fiind proprietar al propriei 
persoane, omul este proprietar şi al tuturor produselor 
muncii sale, literare sau nu: „Munca îi dă omului un drept 
natural de proprietate asupra a ceea ce produce; scrierile 
literare sunt rezultatul unei munci; aşadar, autorii au un 
drept natural de proprietate asupra operelor lor” 52. A 
doua justificare se sprijină pe o teorie estetică despre 
originalitatea proprie compozițiilor literare, datorită căreia 
nu pot fi comparate cu invențiile mecanice. Acestea intră 
sub regimul aşa-numitelor patents care limitează durata 
monopolului la paisprezece ani. 


Stilul si simtämântul sunt fundamentale într-o 
compozitie literará. Ele singure ii constituie identitatea. 
Hártia si tipárirea nu sunt decát simple circumstante ce 
slujesc la a transmite stilul si simtämântul. Orice 
reproducere a unei opere, fie ea in zece sau in zece mii de 
exemplare, dacă transmite acelaşi stil si acelaşi simtämânt, 
este una şi aceeaşi operă, produsă prin invenţia şi munca 
autorului. 

William Blackstone justifică astfel identificarea 
proprietăţii literare cu un common-law right 
imprescriptibil a cárui perpetuitate se transmite de la 
autor la librar53. 

Juridice si judiciare, dezbaterile declansate in Anglia 
in urma acelui Statute din 1709 se desfásoará fárá 
intervenţia directă a autorilor înşişi. Librarii, a. ocatii si 
judecătorii schiteazá o nouă definiţie a omului de litere, 
proprietar al operei sale, deci remunerabil pentru o muncă 
incomparabilă cu o alta. Un nou model de activitate a 
literatilor este astfel opus punct cu punct vechii şi 
aristocraticei figuri a unui gentleman-writer sau 
gentleman-amateur  dispretuitor faţă de librărie si 
remuneratiile ei54. Susţinând concepţia tradiţională, Lord 
Camden declară în 1774: 

Gloria este Răsplata Ştiinţei, iar cei ce o merită 
dispretuiesc orice altă consideraţie mai meschină: nu 
vorbesc despre jurnaliştii care scriu ca să aibă ce mânca şi 
care împovărează publicaţiile cu producţia lor nenorocită 
[...]. Nu pentru bani Bacon, Newton, Milton, Locke educau 
şi multumeau Lumea; era sub demnitatea lor să intre în 
legătură cu un librar grosolan doar pentru o biată hârtie 
tipărită55. 

Construită de librari şi de jurişti ca o armă polemică, 
noua reprezentare a omului de litere se înscrie doar cu 
greutate în realitate. Până la sfârşitul secolului, foarte 
puţini autori pot trăi din operele lor literare. Obiceiul de a 
ceda definitiv manuscrisul librarului, fără împărţirea 
profiturilor rezultate dintr-un eventual succes al cărţii, ca 
şi prejudecata aristocratică dispretuitoare faţă de cei ce 


scriu pentru bani fac ca autorul proprietar modelat de 
discurs să fie adesea un proprietar fără venit56. 

Singurele excepţii de la această situaţie ţin de 
particularitátile sau succesul anumitor genuri: teatrul, 
unde veniturilor obţinute prin publicare li se adaugă cele 
aduse de încasările din reprezentații, traducerile (ele îl 
imbogátesc pe Pope) si, la sfârşitul veacului, cărţile de 
istorie de largă circulaţie ai căror autori - Hume, Gibbon, 
Robertson - primesc, printre primii, drepturi proporţionale 
cu vânzările. Dar în Anglia secolului al XVIII-lea singura 
profesionalizare literară adevărată este legată, în chip 
paradoxal, de jurnalism, adică de activitatea care nu 
recunoaşte câtuşi de puţin autorul ca proprietar şi care nu 
conferă decât rareori calitatea de om de litere57. 

Dacă, după 1695 şi după the Licensing Act ce 
înlătură cu totul cenzura prealabilă, înmulțirea 
periodicelor de diferite feluri creează roluri şi funcţii noi 
pentru oamenii condeiului (colectarea  noutätilor, 
traducerile, redactarea cronicilor regulate, conducerea 
editorială etc.) şi dacă ea asigură venituri frumoase unora 
dintre ei (să ne gândim la Samuel Johnson), ea îi menţine 
totuşi într-o condiţie dependentă şi săracă pe majoritatea 
celor care locuind pe Grub Street, scriu pentru librarii 
proprietari ai periodicelor58. În 1758, într-o satiră 
intitulată The Case of Authors by Profession or Trade 
Stated, James Ralph le face auzità vocea: 

Aici nu-i nicio diferentá intre autorul din mansarda 
lui si sclavul din miná; atáta doar cá primul tráieste in aer 
liber, in vreme ce al doilea munceste in märuntaiele 
pământului. Amândoi au aceeaşi condiţie: amândoi trudesc 
din greu şi mor de foame şi niciunul nu trage nădejde să se 
elibereze. Compilatorul trebuie să compileze; autorul 
trebuie să scrie fără încetare, indiferent că este bolnav sau 
sănătos, inspirat sau nu, dotat cu un subiect sau nu; până 
când, sub presiunea îmbinată a muncii, a lipsurilor şi a 
necazului, i se sleiesc puterile şi organismul, pierzând şi 
bruma de reputaţie dobândită în meserie. 

Pentru a se opune acestei înrobiri, în care munca nu 


dá garantia proprietátii, iar autorul nu mai este stäpân pe 
el insusi, James Ralph indeamná la asocierea si greva 
condeielor: 

Să presupunem doar că aceste Journals, Chronicles, 
Magazines şi alte periodice, ca şi producţiile ocazionale 
(contribuind astăzi într-o mare măsură la distractiile şi 
flecărelile de moment) îşi întrerup apariţia în acelaşi timp; 
fiecare ceas, dominat de un gol îngrozitor, ar trece în cele 
din urmă, dar ar părea de două ori mai lung [...]. Uniţi-vă! 
Şi poate nu veţi mai avea nevoie de patroni si 
întreprinderi! Uniţi-vă şi veţi putea fi mai puternici chiar 
decât asociaţiile librarilor înşişi 59. 

Prin urmare, există o mare distanţă între modelarea 
omului de litere ca proprietar suveran şi perpetuu al 
operei sale, la care duce argumentatia în favoarea 
librarilor preocupaţi să-şi apere privilegiile, şi realitatea 
unei condiţii ce nu permite în general profesionalizarea 
activităţii publicistice decât în supunere şi stare materială 
precară. 

In alte părţi din Europa, înmulţirea periodicelor nu se 
bazează în mod obligatoriu pe constituirea unui proletariat 
intelectual asemănător cu umilii scribi din Grub Street. În 
Franţa, activitatea jurnalistică revine cu precădere 
autorilor înzestrați cu o avere sau o profesiune. Într-un 
eşantion de 274 de jurnalişti activi între 1725 şi 1789, 15% 
sunt clerici, 12% funcţionari şi administratori, 6% rentieri, 
8% medici şi chirurgi, 4% avocaţi. Membrii profesiunilor 
intelectuale (profesori, preceptori, bibliotecari, secretari) 
reprezintă 23% din total; librarii-editori 6%. Deci mai puţin 
de un sfert din jurnaliştii francezi (exact 22%) aparţine 
oamenilor de litere care trăiesc, în principal, din diversele 
lor activităţi publicistice80. 

În statele italiene, creşterea numărului de titluri 
(sunt înregistrate 358 între mijlocul secolului al XVII-lea şi 
sfârşitul secolului al XVIII-lea) şi diversificarea genurilor 
periodice oferite — publicului81 permit o primă 
profesionalizare a jurnalistului. Giuseppe Ricuperaţi o 
situează în a doua jumătate a secolului: 


În sânul profesiunilor laice care se dezvoltă începe să 
apară meseria de jurnalist practicată ca activitate 
principală, cu forme diverse şi complexe. Este cazul lui 
Gasparo Gozzi TL al Caminerilor, tatăl şi fiul, al lui 
Giuseppe Compagnoni, Giovanni Ristori, Saviero Catani şi 
al multor altora. Desigur, jurnalistul nu reuşea să trăiască 
numai din veniturile aduse de colaborarea la un singur 
periodic sau de conducerea lui, mai ales dacă periodicul 
era de natură literară. Aproape întotdeauna, el avea mai 
multe activităţi din acelaşi domeniu: era concomitent 
gazetar, istoric al timpului prezent, editor, traducător62. 

Dar alături de afirmarea jurnalismului ca meserie 
aparte rămâne puternică legătura dintre publicarea unui 
periodic şi existenţa unui mediu intelectual anume, divers 
în componenţa lui, dar unit prin relaţii de sociabilitate 
literară. II Caffe oferă un astfel de exemplu. Ziarul, croit 
după modelul lui Spectator, ia naştere din întâlnirile şi 
conversațiile unui grup de prieteni, reuniți la Milano: 
Pietro Verri, fratele lui, Alessandro, Cesare Beccaria, Gian 
Rinaldo Carii, Giuseppe Visconti, Luigi Lambertenghi. El 
dispare odată cu împrăştierea grupului, în pofida 
aprecierilor pozitive din partea cititorilor: 

Mica societate de prieteni care edita această foaie s-a 
dizolvat: unii au plecat în călătorie, alţii s-au lansat în 
afaceri; a devenit necesară lichidarea unei întreprinderi 
care, potrivit proiectului iniţial, nu trebuia să ia sfârşit atât 
de repede şi tocmai când primirea favorabilă de către 
public îndemna mai mult ca niciodată la continuarea ei63. 

Patologia omului de litere 

Al treilea discurs care obiectiveazá din exterior 
condiţia omului de litere este mai surprinzător, de vreme 
ce o desemnează în termeni medicali. În 1766, pentru 
inaugurarea catedrei ce abia îi fusese încredinţată la 
Colegiul de medicină din Lausanne, Tissot rosteşte un 
discurs pe tema De ualetudine litteratorum... După doi ani, 
ca răspuns la o traducere incorectă şi trunchiată a 
dizertatiei lui, el publică o versiune franceză corectată şi 
adăugită sub titlul De la santé des gens de lettres [Despre 


sänätatea oamenilor de litere], in prefatá, Tissot aminteste 
că tema a fost deja abordată in mai multe dizertatii (de 
către Ramazzini si Platner) si într-o carte, Della 
preseruatione della salute de Letterati, publicată la 
Venetia in 1762 şi datorată unui profesor din Padova, 
Pujati. Dar scopul lui este altul: pentru el, se pune 
problema de ,a surprinde toate circumstantele particulare, 
cu privire la sánátate, care deosebesc starea Savantilor de 
cea a celorlalte ordine ale societàtii", adicà de a aráta de 
fapt in ce fel modul de viatá al oamenilor de litere este cel 
mai indepártat cu putintá de modelul ideal al unei vieti 
naturale, aerate, active, echilibrate. Tissot abordeazá 
dereglările ce distrug sănătatea oamenilor de litere pe 
baza convingerilor sale profund marcate de rousseauism. 

Tissot diferenţiază nouă cauze ale bolilor lor. Primele 
două sunt cele mai importante, şi anume încordarea minţii 
şi pasivitatea trupului. Pe de o parte, munca excesivă a 
spiritului - ceea ce Tissot numeşte „istovirea literară” - 
face ca sângele şi umorile să năvălească în creier: de aici, 
bolile specifice creierului (tumori, anevrisme, deliruri, 
convulsii, insomnii etc.), zdruncinarea nervilor ce pleacă 
din el, dereglarea digestiei („omul care gândeşte cel mai 
mult digeră cel mai prost”). Pe de altă parte, viaţa 
sedentară distruge muşchii, împiedică circulaţia sângelui 
şi a fluidelor, obstruează stomacul şi intestinele: de aici, 
vulnerabilitatea oamenilor de litere la hidropizie, la bolile 
vezicii şi, mai ales, la ipohondrie. Ca urmare a dublei sale 
etiologii (ea poate rezulta, într-adevăr, fie din „slăbirea 
sistemului nervos”, fie din „înfundarea viscerelor din 
pântece”), ipohondria este prin excelenţă boala oamenilor 
de litere: „rareori se întâmplă să nu fie mai mult sau mai 
putin atinşi şi cu greutate pot fi vindecati pe deplin”. 

La acest tablou clinic, şi aşa destul de îngrijorător, 
Tissot adaugă alte trăsături. Bolile specifice de care suferă 
oamenii de litere pot fi atribuite unor cauze diferite: 
obiceiurile lor (poziţia greşită a corpului favorizează 
apariţia hemoroizilor; nopţile albe dereglează somnul; 
cititul în timpul mesei împiedică o bună digestie), 


neglijentele lor (uitá sá improspáteze zilnic aerul din 
cameră, să-şi îngrijească trupul; comit imprudenta de „a 
reţine multă vreme urina şi de a întârzia să se uşureze”) 
sau retragerea lor în afara lumii. Preamărită de discursul 
moral, singurătatea este considerată periculoasă de către 
discursul medicului: 

Nu mă tem să iau renunţarea la societate drept o a 
noua cauză a bolilor 

Savantilor [...]. Oamenii au fost creaţi pentru oameni; 
frecventarea lor reciprocă are foloase la care nu renunti 
fără a fi pedepsit şi s-a remarcat pe bună dreptate că 
singurătatea îl cufundá pe om în lâncezeală TL ea 
produce mizantropia, amărăciunea, nemulţumirea, sila de 
toate, pe care le putem privi ca pe cele mai grave boli, de 
vreme ce răpesc orice plăcere a vieţii. 

Pentru a restabili sau a menţine pe cât posibil o 
sănătate compromisă în chip atât de periculos, Tissot 
propune mai multe „mijloace de apărare” ce tintesc să 
îndrepte  dereglările produse de studiu. împotriva 
încordării creierului, trebuie să se asigure odihna minţii şi 
să se conştientizeze faptul că nu întotdeauna studiul este 
folositor: 

Cei mai mulţi îşi irosesc zadarnic timpul şi sănătatea; 
unul compilează lucrurile cele mai banale, altul spune din 
nou ceea ce s-a spus de o sută de ori, un al treilea se ocupă 
cu cercetări cu totul netrebuincioase, unul se omoară cu 
scrierile cele mai frivole, altul cu operele cele mai 
plicticoase, fără ca vreunul dintre ei să se gândească la 
răul pe care şi-l face şi la cât de puţine foloase va trage 
publicul din toate acestea. 

Impotriva inertiei corpului este nevoie de exerciţiu 
fizic: „Cele mai importante şi cele mai potrivite pentru 
Oamenii de Litere sunt acele activităţi ce pun în mişcare 
toate părţile trupului, cum ar fi la paume*, le volant’, 
biliardul, Je mail * *, vânătoarea, popicele, bilele, chiar Je 
petit paiet* * **", împotriva pericolelor prezentate de aerul 
viciat, trebuie să luăm aminte şi să alegem cu grijă 
amplasamentul locuinţei: în lipsa unei resedinte la ţară 


,care este locul unde gândim cel mai bine si unde respirám 
aerul cel mai curat”, este necesar să găsim o locuinţă 
citadină aflată „la înălţime, bine luminată, în bătaia 
vântului vara şi a soarelui iarna, departe de cartierele 
unde există duhori nesănătoase” 64. Aşadar, în discursul 
medical al lui Tissot oamenii de litere sunt consideraţi o 
populaţie aparte, despărțită de restul societăţii - dar în 
detrimentul ei - prin modul de viaţă, activitate, obiceiuri 
(în general proaste). Imaginii eroice a filosofului călăuză a 
omenirii îi este opusă imaginea jalnică a literatului 
bolnăvicios. 

Joc, sport constând în a arunca o minge peste un fileu 
cu mâna, apoi cu un instrument şi după anumite reguli; 
strámosul tenisului (n.t.). 

„Joc ce constă în a trimite o bucată de plută sau de 
lemn uşor, prevăzută cu pene, de la un jucător la altul, cu 
ajutorul rachetelor (n.t.). 

Joc în care este folosit un ciocănel cu miner flexibil, 
cu ajutorul căruia este împinsă o bilă (n.t.). 

Joc în care o ţintă trebuie nimerită cu o piatră plată şi 
rotunjită sau cu un disc (n.t.). 

De la gloriile Parnasului la cetăţeanul Republicii 
literelor 

Trebuie să luăm în considerare un ultim ansamblu de 
reprezentări, şi anume cel pe care oamenii de litere 
încearcă să-l dea despre ei înşişi. Ele se înscriu într-o mare 
diversitate de genuri literare - elogii, culegeri de vorbe de 
duh, fragmente alese, glume, miscelanee etc. - ce îşi 
propun să perpetueze amintirea unui anumit autor 
(adunându-i scrierile, vorbele de duh, relatându-i faptele) 
şi, dincolo de portretul individual, să schiteze imaginea 
ideală a omului de litere65. În câteva ocazii excepţionale, 
ele capătă şi forma unui monument. Aşa se întâmplă în 
1718 şi 1776. In 1718, sculptorul Louis Garnier a terminat 
executarea unei lucrări din bronz, comandată şi plătită de 
Titon du Tillet, reprezentând  Parnasul francez. 
Comanditarul, om de litere, este descendent al unei familii 
de robă, fost căpitan de dragoni, apoi majordom-şef al 


delfinei Marie-Adélaide de Savoia. El cautá (si obtine) 
onorurile academice: va fi membru a douäzeci si sapte de 
academii (opt în Italia, două la Madrid, una la Lisabona, 16 
în oraşele franceze de provincie). Scopul lui a fost acela 
„de a înălța un Monument în cinstea Poetilor şi 
Muzicienilor Celebri, monument numit de mine Parnasse 
Francois, asupra căruia tronează Ludovic cel Mare, 
Augustul Ocrotitor al Stiintelor şi Artelor frumoase”. 
Parnasul este „reprezentat printr-un Munte izolat, cam 
abrupt, cu o formă frumoasă, pe care sunt presärati câţiva 
Lauri, Palmieri şi Mirti şi trunchiuri de Stejar înconjurate 
de lederă”. Pe munte, Louis Garnier a plasat 36 de figuri. 
Principalele 14 statui reprezintă pe Apollo (adică Ludovic 
al XIV-lea), cele trei Graţii (adică doamnele de la Suze si 
Deshoulières şi domnişoara de Scudery), Nimfa Senei şi, 
după modelul celor nouă Muze, opt Poeti (Pierre Corneille, 
Moliere, Racan, Segrais, La Fontaine, Chapelle, Racine şi 
Boileau) şi un muzician, Lully, care poartă pe braţ un 
medalion cu portretul lui Quinault. Cele 22 de figuri mai 
mici ţin medalioane şi trei suluri unde sunt prezentate 
efigiile sau numele altor poeţi şi muzicieni, în total 91 
(dintre care 11 femei). Titon du Tillet a rezervat locurile 
necesare pentru ca noi scriitori sau compozitori să poată fi 
primiţi după moarte în Parnasul lui: imaginea sau numele 
lor vor putea fi înscrise pe un al patrulea sul, pe noi 
medalioane sau, dacă vreunul este demn de aşa ceva, pe o 
a zecea figură de autor. 

Sculptat la dimensiuni reduse pentru a putea fi plasat 
într-un salon sau galerie, reprezentat de Jean Audran pe o 
gravură care a fost dăruită regelui şi principalilor oameni 
de curte în 1723, monumentul lui Titon du Tillet aşteaptă o 
realizare mai grandioasă, pe cheltuiala regelui: „Putem 
privi acest Parnas ca pe o încercare dintre cele mai mari şi 
superbe; voi fi încântat să-l văd înălțându-se cu tot fastul 
posibil şi gustul cel mai rafinat; dar dorinţa de a executa 
ceva măreț trebuie să remedieze cumva lipsa de mijloace a 
unei persoane particulare”. Instalat într-o piaţă pariziană 
sau în curtea Luvrului, monumentul ar trebui să cuprindă 


figuri „cel putin in mărime naturală”, să stea pe un 
piedestal din marmură albă, să aibă la bază „o grămadă de 
pietre şi bucăţi de stâncă aruncate la întâmplare” şi să fie 
împodobit cu cascade căzând într-un bazin de marmură 
prețioasă. Proiectul nu a fost niciodată urmat de punerea 
în practică, ceea ce nu înseamnă că monumentul dorit de 
Titon du Tillet nu contează ca reprezentare ce construieşte 
- folosindu-se de limbajul alegoric şi analogic - un panteon 
al oamenilor de litere ale căror talente au putut înflori 
graţie protecţiei prinţului care îi conducea66. 

Cincizeci de ani mai târziu, sculptura executată de 
Pigalle este de o cu totul altă natură. Maniera lui nu este 
alegorică, ci realistă; nu exaltă generozitatea suveranului, 
nici nu celebrează gloriile literare dispărute; la drept 
vorbind, ea reprezintă un contemporan în goliciunea lui: 
Voltaire, într-o scrisoare către Galiani din 13 aprilie 1770, 
doamna d'Epinay aminteşte astfel originea proiectului: 

Duminicile din rue Royale [adică salonul baronului 
d'Holbach], joile din rue 

Ste Anne [adică salonul lui Helvétius, care locuieşte 
pe aceeaşi stradă cu doamna d'Épinay] si vinerile din rue 
de Clery [adică salonul doamnei de Necker] au dat naştere 
la proiectul de a înălța din cotizatii o statuie lui Voltaire şi 
de a o plasa în noua sală de la Comedia Franceză aflată în 
construcţie. Pigalle este angajat să o realizeze, cere zece 
mii de livre şi un termen de doi ani. Panurge (adică abatele 
Morellet) a pus imediat stăpânire pe proiect şi a întocmit 
un cod economic pentru executare. Prima lege prevede că 
trebuie să fii om de litere cu lucrări publicate pentru a 
putea subscrie, iar sumele subscrise le-a fixat la doi 
ludovici, la zece şi la două mii de livre. D'Alembert va 
colecta cererile şi banii, iar Panurge impune secretul 
asupra sumei şi a numelui fiecărei persoane implicate. Şi, 
ca o culme a despotismului, el a făcut o listă unde a indicat 
fără aprobarea nimănui ceea ce trebuia să plătească 
fiecare. : 

Dupä o säptämânä, doamna d'Epinay isi informeazá 
corespondentul cá au fost lárgite conditiile de subscriere si 


cà nu mai este nevoie să fi publicat ca să cotizezi: 
,Pluralitatea vocilor l-a invins pe Panurge, asa cá toti 
oamenii de litere sau amatorii pot subscrie pentru statuia 
ináltatá lui Voltaire. Ín epigraf: Lui Voltaire, íncá din 
timpul vietii, din partea compatriotilor sái oameni de 
litere". 

La prima scrisoare, Galiani, foarte ocupat atunci cu 
publicarea unui Dialogue sur les blés si prins in 
controversa cu Morellet si „economiştii” (adică fiziocratii), 
răspunde pe 5 mai printr-o glumă: 

Nu as putea contribui cu bani la statuia lui Voltaire 
decát cu conditia sá mi se inalte si mie una in frumosul 
rond din noua piatá de la Hótel de Soissons. M-as simti 
minunat in mijlocul sortimentelor de fáiná si al fetelor din 
Paris. As avea tot ce-mi trebuie de mâncare, un public 
numeros; nici noii filosofi n-ar cere mai mult. O vreau 
colosală, pentru ca posteritatea să nu-mi ştie înălţimea. 

Apoi, Galiani îşi imaginează inscripţiile latine şi 
medalioanele („un economist aplecat pentru a-l venera pe 
marele zeu al grădinilor si care, încovoindu-se dinainte-i, 
îşi arată dosul”, „o doamnă economistă aducând Pomonei 
ofrandă de fructe şi flori şi care, dăruindu-le, îşi ridică prea 
mult fusta în faţă”, cei doi abati „Panurge şi Badot care, pe 
un altar rustic, îşi sacrifică lucrările şi scrierile în cinstea 
zeului Harpocrates, zeu al tăcerii, al somnului şi al uitării”) 
ce vor trebui să împodobească monumentul. În a doua 
scrisoare, abatele napolitan dă pe 12 mai un răspuns mai 
serios: 

Inscripţia de la baza statuii lui Voltaire ar fi sublimă, 
dacă ar fi acceptate subscriptii ale tuturor oamenilor de 
litere din Europa. Ar fi frumos să-i numim comprapatrioti 
[un joc de cuvinte pe baza verbului italian corn prore, a 
cumpăra] ai lui Voltaire pe englez, german, italian, până si 
pe împăratul Chinei care tocmai a compus un poem; dar 
dacă vor fi numai francezi, inscripţia va fi searbădă şi ar 
suna mai bine: Lui Voltaire, dintr-un elan de admirație. Sau 
şi mai bine ar fi în latină:  Voltario devicta invidia, Saeculi 
sui miraculo, Aere eruditorum contato [Lui Voltaire, 


nimicitor al invidiei. Miracol al veacului sáu. 

Cu banii eruditilor, strânşi prin subscripţie]. Latina 
este limba inscripţiilor, iar limba francezilor nu va fi 
niciodată capabilă de o aşa minune67. 

Iniţiativa, atribuită de Correspondance littéraire unei 
„adunări de 17 venerabili filosofi, unde, după ce a fost 
invocat cum se cuvine Sfântul Duh, după ce s-a mâncat din 
belşug şi s-a vorbit fără noimă, a fost luată hotărârea 
unanimă de a înălța o statuie domnului Voltaire" 68, 
stârneşte un scandal, fiindcă niciun om de litere nu a 
primit un asemenea omagiu încă din timpul vieţii. Uzanţa 
nu este valabilă decât pentru suverani - principiu 
respectat de Le Parnasse francais, care nu celebra decât 
poeti decedați. Punând la cale sculptarea statuii lui 
Voltaire, „camera pairilor literaturii” (după cum scrie La 
Correspondance littéraire) reunită la doamna de Necker îşi 
propune nu numai să preamărească meritele unui om, ci şi 
să ofere o reprezentare a omului de litere în noua lui 
definiţie. Initiatà de oamenii de litere care constituie 
sociabilitatea intelectuală pariziană în sfera ei cea mai 
îngustă, subscriptia dă unui mediu mai larg ocazia de a se 
declara - şi de a se face recunoscut de iniţiatorii 
întreprinderii - drept membru al Republicii literelor: 
„Participarea la subscriptia pentru statuia lui Voltaire 
însemna manifestarea unui angajament politic: afirmarea 
individului ca cetăţean al Republicii literelor”. Instiintati în 
legătură cu proiectul prin corespondentele particulare (să 
ne gândim la scrisorile doamnei d'Epinay către Galiani) şi 
prin anunţurile manuscrise, optzeci de indivizi hotărăsc să 
subscrie. Ei reprezintă dublul fundament al Luminilor în 
definiţia lor cea mai legitimă: pe de o parte, în regat, 
oamenii de litere înstăriți si parveniti (vârsta medie a celor 
ce au subscris este ridicată: patruzeci şi cinci de ani), 
deseori deținători de slujbe sau funcţii în administraţia 
regală, adesea membri ai academiilor şi, pentru 25 dintre 
ei, corespondenţi ocazionali sau constanti ai lui Voltaire; 
pe de altă parte, prinții Europei luminate69. În Mémoires, 
Morellet aminteşte importanţa participării lor - mai curând 


politică decât financiară, in măsura în care cotizatiile au 
fost limitate pentru a nu distruge cu totul egalitatea dintre 
cei ce subscriu: „Ceea ce a determinat în cele din urmă 
executarea proiectului a fost participarea regelui 
Danemarcei, a împărătesei Rusiei, a marelui Frederic şi a 
mai multor prinți din Germania" 70. 

Comandată celui ce realizase statuia lui Ludovic al 
XV-lea pentru piaţa regală din Reims în 1755, Voltaire a lui 
Pigalle, care îl înfăţişează pe scriitor nud, aşezat, ţinând 
într-o mână un sul după moda veche, iar în cealaltă un 
„condei, etalează o reprezentare a omului de litere deloc 
apreciată de contemporani: „Oamenii de bun-gust i-au 
criticat în general execuţia. Pentru a-şi demonstra 
cunoştinţele de anatomie, Pigalle l-a prezentat ca pe un 
bătrân gol şi descărnat, un schelet, cusur cu greu 
răscumpărat prin adevărul şi viaţa pe care le putem 
admira în fizionomia şi atitudinea bătrânului”, declară 
Morellet71. Totuşi,  sculptându-l pe Voltaire în 
manifestarea sa umană, fără monumentalitate sau 
estetizare, Pigalle exprima în acelaşi timp egalitatea 
fundamentală care trebuie să existe între toţi cei ce 
alcătuiesc Republica literelor şi, prin aceasta, demnitatea 
proprie fiecărui cetăţean. Iniţiată de foarte aristocratica si 
exclusiva societate a saloanelor pariziene, susţinută de 
mediile literate cele mai avute şi cel mai bine instalate în 
societatea bazată pe ordine şi corporaţii, câştigându-şi 
protecţia prinților, luminati, dar despotici, din Europa de 
Nord, statuia lui Voltaire simbolizează totuşi valorile unei 
noi ordini literare şi politice. Astfel, ea întruchipează 
perfect contradicţiile ce caracterizează definiţia şi condiţia 
omului de litere în evul Luminilor: între privilegiu şi 
egalitate, între protecţie şi independenţă, între prudenţă 
reformatoare şi aspirație utopicà72. 

Capitolul V E 
OMUL DE ŞTIINŢĂ 


Vincenzo Ferrone 

Dacă în secolul al XVII-lea vedem conturându-se 
ştiinţa, dar nu şi figura cercetătorului ştiinţific, amândoi 
vor fi protagonistii scenei Luminilor. Fireşte, după cum 
vom avea ocazia să subliniem, trebuie să ne înţelegem 
asupra noţiunii „cercetător ştiinţific” [scientifique] şi să 
ţinem cont de contextele si de perioada istorică, fără 
interpretări forţate sau anacronisme. Ceea ce stă la baza 
eseului de faţă şi îi constituie firul conducător este ipoteza 
potrivit căreia secolul al XVIII-lea reprezintă pentru omul 
de ştiinţă - mai mult decât o fază de tranziţie ducând la 
apariţia cercetătorului ştiinţific contemporan (acesta 
datează mai ales din secolul al XIX-lea) - un fel de „epocă- 
laborator” a modernității. Intr-adevär, atunci au ajuns la 
maturitate procese cu efecte de durată, cum ar fi 
identificarea definitivă a unui nou tip de cunoaştere, 
legitimarea lui, consolidarea lui instituțională - necesară 
dacă era dorită crearea bazelor unei adevărate profesiuni 
-, după cum tot atunci au apărut la orizont noi si arzătoare 
interogatii. Printre acestea, pentru prima oară oficial în 
miezul dezbaterii, deosebim marea temă a demarcárii: ce 
anume trebuie sà considerăm că tine de stiintà si ce anume 
este străin de ea? 

Dar pentru a înțelege ceea ce caracterizează omul de 
stiintá al secolului al XVIII-lea este necesar înainte de 
orice să constientizám faptul că această figură avea in 
spate cel puțin două veacuri de ceea ce s-a numit revoluție 
ştiinţifică. Profesori universitari, clerici, medici, filosofi, 
matematicieni, astrologi, artişti, arhitecți şi ingineri se 
stráduiau sà dea viață unei noi cunoașteri, ca si unei figuri 
inedite de intelectual. Acesta era hotărât să cerceteze 
fenomenele naturale folosind metode empirice, măsurări si 
verificări experimentale şi având un limbaj şi obiective 
diferite de cele ale disciplinelor tradiționale cum ar fi 


filosofia, teologia, dreptul sau literatura. Miscarea 
impetuoasá apárutá in secolul al XVII-lea, ce urmárea sá 
răspândească ştiinţa în calitate de cunoaştere autonomă si 
originală, demnă de a-şi dobândi scrisorile de nobleţe şi 
prestigiul în virtutea utilității sale sociale, a ajuns cu 
siguranţă într-un moment crucial atunci când s-a 
confruntat cu academiile, ele însele ivite în majoritatea 
cazurilor în opoziţie deschisă cu corporatismul universitar. 
În sânul academiilor, omul de ştiinţă a păşit pe calea lungă 
ce avea să-l ducă la transformarea cercetării ştiinţifice 
într-o profesiune. Un proces îndelungat si laborios, 
desfăşurat cu succes pe parcursul a două veacuri, în ciuda 
primului eşec răsunător pe care acest demers l-a avut în 
Italia. Chiar acolo unde se născuseră ştiinţa modernă şi, 
înaintea ei, mişcarea academiilor, figura omnipotentă a 
teologului a avut ultimul cuvânt, iar academiile ştiinţifice 
nu au reuşit să prindă rădăcini. Condamnarea lui Galilei, 
experienţele familiei Lincei, ale lui Cimento, apoi ale 
catolicilor instruiți de Celestino Galiani la începutul 
secolului al XVIII-lea sunt toate, în acest sens, etape în 
marginalizarea progresivă şi melancolică a figurii omului 
de ştiinţă în folosul oamenilor de litere şi al filosofilor, mai 
sensibili la „dreptatea Bisericii” impusă prin Conciliul de la 
Trento. În schimb, omul de ştiinţă englez a avut o soartă 
mai bună. Peste Canalul Mânecii, propaganda ştiinţifică a 
înfrânt după puţin timp orice rezistenţă. Acordul între 
ştiinţă şi religie, negat la Roma, a devenit la Londra cheia 
de boltă a unei autentice revoluţii culturale, într-o 
asemenea măsură încât se vorbeşte despre originile 
anglicane ale ştiinţei moderne. Într-adevăr, milenarismul 
care insufletea protestantismul englez a surprins imediat 
dimensiunea utilitară a noii cunoaşteri. Bacon şi, după el, 
numerosi gânditori puritani au încredințat ştiinţei 
misiunea de a produce bogății, de a îmbunătăţi sănătatea, 
de a dezvolta schimburile, de a crea pe pământ „Marea 
întemeiere”, întoarcerea la Edenul originar. Universul- 
maşină al lui Isaac Newton, celebrele Boyle Lectures citite 
şi răspândite pentru a-i ataca pe Freethinkers şi pe 


republicanii radicali au contribuit în cele din urmă la a 
defini ideologia establishment-xxXxxx iesit invingátor din 
The Glorious Revolution de la 1689: erau indeplinite astfel 
condiţiile optime pentru ca întâietatea europeană a 
Societăţii Regale (Royal Society) - înfiinţată in 1662 - să se 
afirme. De atunci, ştiinţa a fost considerată parte 
integrantă şi determinantă din educaţia noilor elite ale 
ţării. Totuşi, supremaţia de necontestat a omului de ştiinţă 
englez pe continent în a doua jumătate a secolului al XVII- 
lea avea să se dovedească mult mai fragilă decât s-a 
crezut. În mod paradoxal, înseşi ratiunile succesului său 
extraordinar aveau să-i compromită viitorul, în momentul 
în care problemele şi metodele de cercetare vor cunoaşte o 
mutație rapidă. Modelul baconian al „filosofului natural”, 
pios şi diletant, ca şi sistemul asociaţiilor private ce 
alimenta acest model se adaptau cu greu la specializarea 
crescândă, la necesitatea de a ajunge în intervale scurte la 
o formă oarecare de profesionalism. 

În secolul al XVIII-lea, Royal Society avea să cedeze 
locul tinerei surate pariziene, înzestrată cu subventiile şi 
privilegiile acordate cu mărinimie de Ludovic al XIV-lea. 
Faimosul fellow al Royal Society, identificat în continuare 
de-a lungul întregului veac următor cu natural philosopher 
al lui Bacon, ceda prioritatea sauant-ului parizian, care 
avea mult mai puţine prejudecăţi şi se arăta mult mai 
modern. 

Omul de ştiinţă al Vechiului Regim şi întâietatea 
Franţei 

Desigur, în 1787, Lagrange nu se înşela când, la 
rugămintea bine argumentată a noului suveran piemontez 
Victor-Amedeo al II-lea de a se întoarce la Torino, îi 
răspundea că nu poate renunţa la oferta venită din partea 
Academiei de ştiinţe din Paris. „Academia mă atrage foarte 
mult, scria Lagrange, fiindcă pentru ştiinţe este primul 
tribunal al Europei”. Într-adevăr, comunitatea ştiinţifică 
franceză domina incontestabil în toate disciplinele. 
Pretutindeni era admirat şi imitat modelul de savant în 
slujba statului, creat pe parcursul unui secol de către 


absolutismul Bourbonilor, prin intermediul unei eficace si 
clarvăzătoare politici culturale de patronaj din partea 
coroanei, inaugurată de oameni ca Richelieu şi Colbert. 
Academia regală de ştiinţe, destinată să devină cheia de 
boltă a întregului sistem academic, a apărut în 1666, cu 
mulţi ani după întemeierea mult mai celebrei Academii 
franceze şi a Academiei de inscripţii şi litere. O puternică 
mişcare de propagandă în favoarea dezvoltării ştiinţelor, 
alimentată de oameni de ştiinţă ca Auzout, Petit, Huygens, 
Thévenot, Sorbière, formaţi cu toţii la şcoala lui Galilei, 
Descartes şi Bacon, contribuise la realizarea ei. Felul lor 
de a concepe organizarea cercetării era puternic 
impregnat de moştenirea baconiană, model cu tendinţă 
democratică şi, orice s-ar spune, cu o concepţie asupra 
lumii academice încă sensibilă la modelul Renaşterii 
italiene care îi caracterizase pe Lincei şi Cimento. Desigur, 
nu din întâmplare au fost reluate indicaţiile lui Thevenot 
care, în 1665, proiecta înfiinţarea unei Companii a 
ştiinţelor şi artelor unde preconiza lucrări şi publicaţii 
colective, sub anonimat, în aşa fel încât să garanteze 
egalitatea absolută între toţi membrii acestui ,Läcas al lui 
Solomon” reînviat; astfel, activităţile din primele decenii 
ale Academiei au fost in mare măsură influențate de 
convingerile inițiale. Primele publicaţii oficiale ale 
Academiei au apărut fără numele autorilor, în vreme ce 
suveranul ocupa la urma urmei o funcţie încă destul de 
apropiată de vechiul rol de mecena. 

Abia în 1699, odată cu noile reglementări cerute de 
abatele Bignon şi aprobate definitiv de Parlamentul din 
Paris in 1713, se produce o adevărată mutație genetică a 
omului de ştiinţă francez şi, în general, european, într- 
adevăr, este vorba de apariţia unei figuri cu caracteristici 
originale, cu totul inedite şi, cu siguranţă, la fel de diferită 
de cea a noului savant imaginat de Bacon ca şi de 
experienţele precedente ale primilor „cercetători 
ştiinţifici”. Am putea defini această figură, în semn de 
omagiu adus tárii de origine, Franța, drept „savantul din 
Vechiul Regim”, adică un intelectual care, organic integrat 


in aparatul de stat, acceptá intru totul logica si valorile 
unei societáti ierarhizate, normative, organizate in functie 
de ordine, categorii si corporatii deosebite unele de altele 
prin prerogative, onoruri, omniprezenta privilegiului si a 
rangului. Integrarea omului de ştiinţă in ordinea socială 
marcată de inegalitate reprezenta fără nicio îndoială 
adevărata semnificaţie a reglementării din 1699: „In 
virtutea reglementărilor sale, scrie Fontenelle nu fără 
satisfacţie, Academia de ştiinţe devine un corp instituit 
oficial prin autoritatea regală, ceea ce nu era înainte”. O 
instituţie savantă hotărâtă să-şi găsească un loc important, 
o identitate precisă si o deplină legitimare printre 
instituţiile statului. In această direcţie şi-a îndreptat 
Academia primii paşi, creând un ritual şi o etichetă rigidă, 
formulând în scris norme de comportament şi practici 
exigente pentru a aprecia lucrările şi a lăuda în exterior 
meritele şi cuceririle cercetătorilor săi. 

În interiorul ei, a fost lansată o dezbatere cu scopul 
de a găsi o imagine, o deviză, simboluri capabile să 
reprezinte comunitatea pe cale de a se naşte în imaginarul 
colectiv. Alegerea finală, după cum povesteşte Fontenelle, 
primul mare secretar şi istoric al ei, s-a oprit la „un soare, 
simbol al Regelui şi al ştiinţelor, în mijlocul a trei crini”; 
cât despre „deviză”, ea a fost o „Minerva înconjurată de 
instrumentele ştiinţelor şi ale artelor cu următoarele 
cuvinte latine: inuenit et perficit". 

In schimb, problema crucială a legăturii dintre 
reputaţia istorică şi noua identitate a fost rezolvată prin 
inventarea practicii elogiilor rostite pentru a-i comemora 
pe savanții defuncti. Publicate periodic, elogiile au devenit 
cu timpul un adevărat gen literar, o formidabilă contribuţie 
la „istoria ştiinţelor” căreia Condorcet îi încredința 
deliberat, la sfârşitul veacului Luminilor, misiunea de a da 
vigoare unei ideologii a progresului si a „înaintării 
spiritului uman” sub semnul cunoaşterii ştiinţifice. Noua 
instituţie de stat alcătuită din „matematicieni, fizicieni, 
medici, chimisti, savanţi anatomisti", desi „deschisă 
meritului”, după cum afirma cu mândrie Fontenelle, a fost 


organizată în funcţie de logica verticală a ordinelor 
societăţii franceze. Într-adevăr, Academia prevedea 
prezenţa unor grupuri de ,savanti" împărţiţi potrivit unei 
ierarhii. 

In frunte se găseau membrii onorifici, aparţinând cu 
toţii clerului superior, nobilimii sau conducerii, majoritatea 
simpli amatori fără niciun merit ştiinţific. Absenti din 
Academie în momentul întemeierii ei, aceştia din urmă 
consfinteau, în noua reglementare din 1699, prezenţa 
statului absolutist şi aderarea la principiile sociale ale 
Vechiului Regim. Pe locul doi veneau cei remunerati [Zes 
pensionnaires! oameni de ştiinţă influenţi care primeau o 
retributie pentru cercetările lor. Urmau membrii asociaţi, 
membrii corespondenţi străini şi francezi, candidaţi! 
numiţi şi adjuncti. Cu totul, mai mult de trei sute de 
persoane dădeau viaţă la ceea ce am putea numi prima 
„întreprindere ştiinţifică” modernă. 

În vreme ce controlul administrativ al Academiei 
revenea la două ministere (Clădirile regelui şi Casa 
regelui), coroana îşi alegea şi reprezentanţii supremi 
printre membrii onorifici, confirmând astfel transformarea 
sa definitivă, după 1699, din structură semiprivată, 
susţinută printr-un mecenat real şi administrată numai de 
cercetători, în adevărată instituţie de stat, căpătând funcţii 
relativ asemănătoare cu cele ale unui organism modern de 
consultanţă tehnico-ştiinţifică. Printre sarcinile 
încredințate Academiei ca urmare a mutatiei se cuvine să 
amintim: 1) obligaţia de a examina noutăţile ştiinţifice 
apărute în Franţa şi în străinătate; 2) controlarea şi 
conducerea cercetării, prin intermediul unei strategii de 
concursuri prin care, pentru prima oară în istorie, se 
atribuiau recompense considerabile celor ce găseau cele 
mai bune soluţii la probleme apărute în diverse discipline; 
3) crearea bazelor pentru o dezvoltare echilibrată şi 
controlată a unei tehnologii moderne. Ultima sarcină, de 
mare importanţă, incluzând formularea normelor si 
criteriilor de evaluare generale, valabile pentru toţi 
„inventatorii”, a fost îndeplinită atât prin cedarea în 


favoarea unor producätori si inventatori a faimosului 
privilegiu al Academiei, cât si prin publicarea volumelor de 
Descriptions des arts et des métiers. 

Trebuie să subliniem si misiunea, în curând 
transformată în privilegiu exclusiv, de a supraveghea toate 
publicaţiile ştiinţifice, nu numai pe cele destinate să apară 
în Mémoires [Memoriile] Academiei, ci, de fapt, întreaga 
producţie națională,  supervizând, printre altele, 
funcționarea aşa-numitului Journal des savants si 
alcătuirea almanahului astronomic al Observatorului. Ca 
răsplată a îndeplinirii îndatoririlor instituționale, au fost 
create gratificati! importante şi avantaje însemnate. 
Pensionarii, adevärati maeştri ai Academiei alături de 
membrii onorifici, primeau de la rege 2000 de livre pe an 
şi un jeton de prezență la întâlniri. Cifre modeste, desigur, 
însoțite totuşi de compensații suplimentare - pe care nu 
trebuie sà le subapreciem - sub formă de posturi rezervate 
în administrația publică, învățământ si consultatiile 
Biroului de comerț. Fiecărei clase de academicieni in 
parte, după uzanta si logica Vechiului Regim, statul îi 
atribuia privilegii şi onoruri precise. Privilegiile mergeau 
de la scutirea parțială de taxe pe venituri până la scutirea 
de serviciul militar, de la posibilitatea - foarte râvnită - de 
a fi primit in fata regelui până la recunoaşterea oficială a 
unei pozitii date în ceremonialul de curte şi in 
manifestárile publice, ca si pentru toate celelalte institutii 
ale statului. În sfârşit, numai pensionarii si membrii 
onorifici puteau vota pentru a-i alege pe noii academicieni, 
a căror numire era ratificată de suveran, însăşi 
participarea la comitete şi comisii, ca şi la dezbaterea 
asupra unor subiecte specifice în timpul reuniunilor 
Academiei dădea naştere unei discriminări ierarhice şi 
unei respectări inflexibile a regulilor legate de vechime şi 
etichetă. 

Pe scurt, nu există nicio îndoială asupra faptului că, 
în acele saloane ale Luvrului unde, de două ori pe 
săptămână, se întâlneau membrii Academiei, ocupându-şi 
locurile cu o neîncrezătoare şi tăcută reţinere, după un 


ceremonial precis, se simţea încă prezenţa foarte 
puternică a spiritului moştenirii feudale, lipsit de orice 
legătură cu democraticul „Lăcaş al lui Solomon” visat de 
Bacon. Prin intermediul Academiei, savantul sfârşise prin 
a-şi găsi propriul rang în dialectica statusurilor. Totuşi, în 
chip paradoxal, dincolo de aparente si de contrastul izbitor 
între sistemul de valori inovator al noii ştiinţe şi vâscoasa 
realitate a unei societăţi a ordinelor, tocmai datorită 
aderării Regulamentului la logica de tip corporativ a 
Vechiului Regim, dinamica ducând la apariţia savantului 
modern s-a accelerat în mod considerabil. Omul de ştiinţă 
devenea unul dintre protagoniştii procesului de formare a 
noilor elite bazate pe merit, alături de nobilime şi de mai- 
marii regatului. Compromisul - bazat pe patronajul vieţii 
intelectuale - cu absolutismul şi sistemul lui de organizare 
permitea printre altele să se dezvolte până la capăt 
potentialitátile metodei ştiinţifice şi să sporească numărul 
actorilor graţie finantärilor, pensiilor, privilegiilor acordate 
de suveran. 

Parisul îi putea arăta cu mândrie omului de ştiinţă 
străin, care se ducea în secolul al XVIII-lea în capitala 
franceză pentru un fel de pelerinaj laic, centrele sale de 
cercetare, fără asemănare pe întregul continent, 
laboratoarele, bibliotecile sale specializate bine dotate. 
Dacă la vârful sistemului se afla Academia de ştiinţe, nici 
alte instituţii finanţate de stat nu apăreau drept lipsite de 
prestigiu: Societatea de medicină şi Observatorul, de pildă. 
In interiorul construcţiei monumentale a Observatorului, 
edificată de Regele-Soare în 1667 şi administrată decenii 
de-a rândul de celebra dinastie Cassini, lucrau cu 
eficacitate oameni ca Bailly şi Lalande. Folosind reţeaua de 
telescoape care funcţiona la College des Quatre-Nations, la 
Şcoala militară şi la colegiul de la Cluny, Observatorul a 
organizat cercetările unora ca Delambre, Maraldi, La 
Caille, La Condamine, Legendre, în colaborare cu alti 
astronomi europeni, în domeniul cartografiei, al geodeziei 
şi al cunoaşterii astrelor, mobilizând resursele şi oamenii 
pentru călătorii spectaculoase la ecuator şi în alte ţinuturi 


indepártate ale Globului. 

Încercările violente prin care a trecut Societatea de 
medicină sunt de un mare interes pentru a evalua relaţia 
complexá instauratá intre mediile stiintifice si putere in 
secolul al XVIII-lea. Înfiinţată prin hotărârea regelui în 
1778 şi condusă cu o mare autoritate de Vicq d'Azyr, 
prietenul lui Turgot, societatea a primit de la conducerea 
ţării vaste competenţe în materie de politică sanitară 
naţională, în opoziţie clară cu privilegiile puternicei 
Facultăţi de medicină, care a reacţionat făcând apel la 
Parlamentul din Paris. Administraţia i-a încredinţat 
Societăţii sarcina de a interveni în controlarea epidemiilor, 
în analizele ştiinţifice asupra medicamentelor în vederea 
comercializării lor, în coordonarea cercetării meteorologice 
pe cale de a apărea şi a studiului nosologic, adunând 
rapoarte, primite de la corespondentii din provincie, 
despre toate tipurile de boli. Alte instituţii legate organic 
de aparatul birocratic au contribuit şi ele la a spori 
numărul oamenilor de ştiinţă parizieni şi la a le da 
calificări suplimentare. Este suficient să ne gândim în 
acest sens la prestigiosul College de France, considerat în 
mod justificat drept prima structură modernă de 
învăţământ ştiinţific avansat, în sălile din apropiere de 
Sorbona, deschise persoanelor interesate din 1550 graţie 
mecenatului regal, cu scopul de a răspândi o cunoaştere 
uneori în completarea celei universitare, printre cele 19 
discipline predate, cel puţin 8 erau materii ştiinţifice, ceea 
ce dovedeşte interesul crescând al publicului. Printre alţii, 
Daubenton, Poissonnier si Lalande dădeau lecţii de 
astronomie, Darcet de chimie, Girault de Keroudou de 
mecanică, Lefevre de Gineau de fizică experimentală. De 
asemenea, activităţilor didactice li se consacra personalul 
din Jardin des Plantes, alt institut celebru unde lucrau 
Buffon şi elevii lui, lărgind cunoaşterea în domeniul istoriei 
naturale, al botanicii, zoologiei şi geologiei. 

Dar dacă vrem să surprindem în întregime 
densitatea, amploarea, ratiunile profunde ale întâietätii 
întreprinderii ştiinţifice franceze în epoca Luminilor, 


trebuie sá ne gándim mai ales la caracterul organic al 
sistemului in ansamblu, care se alimenta de la sine 
datoritá interventiei unor factori multipli. Acesti factori 
exprimau de cele mai multe ori exigente structurale de 
mare anvergurá, ca nevoia statului de a coordona lenta, 
dar constanta dezvoltare economică si tehnologică a 
naţiunii, prin intermediul utilizării strategice a unor funcţii 
tehnice, sau ca necesitatea de a sprijini cercetarea în 
domeniul inovatiilor militare. În acest sector, omul de 
ştiinţă francez a găsit un teren deosebit de propice pentru 
a-şi dezvolta potenţialul şi a înainta cu repeziciune pe 
calea unui profesionalism precoce. Se cuvine a preciza că 
legătura dintre ştiinţă şi război este, după cum se ştie, un 
fapt comun unor numeroase ţări europene, de la Prusia la 
regatul Neapolelui şi la imperiul lui Petru cel Mare şi al 
Ecaterinei a Il-a în Piemontul lui Carol-Emanuel al III-lea 
avem neîndoielnic exemplul cel mai frapant al modului în 
care lumea militară şi aparatul birocratic pot determina 
apariţia, practic din neant, a unei mari culturi ştiinţifice, 
pentru a corespunde exigenţelor de modernizare a 
armatei. La Torino, Reale accademia delle scienze, 
Academia regală de ştiinţe creată in 1783, îşi înfigea 
rădăcinile in solul fertil pregătit de  Reali scuole 
d'artiglieria, Şcolile regale de artilerie înfiinţate în 1739, şi 
de laboratoarele de chimie ale Arsenalului. 

Este adevărat că ceea ce numim „armele savante”, 
artileria şi geniul, au avut dintotdeauna un rol mobilizator 
în cercetare. Suveranii si guvernele nu ezitau să 
investească sume importante în laboratoare, biblioteci şi 
şcoli de avangardă, pentru a se studia balistica, 
metalurgia, chimia prafului de puşcă şi, în general, în 
domeniile „tehnologiei tunului” care îi fascinaseră pe 
Galilei şi Newton, iar acum trezeau interesul unor Euler, 
Lavoisier, Monge si a atâţia alţii. În Franţa, odată cu 
crearea, în 1748, a Şcolii regale de geniu de la Mézières, 
din Ardeni, sinergia puternică şi întotdeauna tragică între 
război şi ştiinţă a atins rezultatele cele mai deosebite. Într- 
adevăr, Şcoala a devenit o incredibilă pepinieră de 


cercetători de un nivel foarte înalt: Nollet, Monge, Carnot, 
Coulomb, Borda, Bossut, Bezout etc. Dar nu numai atât. In 
jurul lumii militare si al problemelor ei gravitau deopotrivă 
interese economice precise şi exigente administrative ce 
puneau în discuţie importante probleme din domeniul 
inovației ştiinţifice şi tehnologice. Felul in care oamenii de 
ştiinţă puteau fi folosiţi ca tehnocrati este bine ilustrat de 
exemplul clasic al lui Antoine Lavoisier: influent 
academician, părinte al revoluţiei în chimie, el va 
administra si Regia explozibililor, şi laboratorul 
Arsenalului. Sub conducerea lui pricepută, interesele 
ştiinţifice şi economice s-au îmbinat cu rezultate întru totul 
pozitive. Într-adevăr, nu numai că a fost restabilită 
autosuficienta franceză în domeniul pulberilor pentru 
armele de foc, dar graţie celor peste 6.000.000 de livre 
furnizate de Regie Tezaurului pe parcursul a treisprezece 
ani începând cu 1775 s-a putut trece la modernizarea 
echipamentului şi a tehnicilor de fabricare şi la finanţarea 
cercetărilor despre acidul nitric, dându-i lui Turgot chiar 
posibilitatea de a organiza un concurs al Academiei de 
ştiinţe pe această temă. 

Pe vremea când Turgot era controlor general, figura 
savantului pe post de tehnocrat şi de funcţionar a atins 
apogeul: simbioza între cunoaştere ştiinţifică si 
administrare şi-a dezvăluit atunci pe deplin aptitudinea de 
a crea bazele tehnologice necesare pentru a dezvolta 
industria minieră, industria hârtiei, cea a produselor 
textile, mergând până la a impregna şi activitatea 
agronomică a întreprinderilor agricole pe cale de a apărea. 
În acest sens, Voyages métallurgiques (1774) de Gabriel 
Jars constituie un monument splendid în cinstea ferventei 
activităţi a pionierilor, tehnocrati în slujba statului şi a 
ştiinţei care aveau să-şi găsească un punct de reper şi de 
formare precis în marile centre ca Şcoala regală de 
drumuri şi poduri sau Şcoala minelor. Dar impulsul dat 
cercetării ştiinţifice de industrie şi de nevoile producţiei 
era foarte evident în laboratoarele de pe lângă 
manufacturile regale. Într-adevăr, la manufactura regală 


de tapiserii de Gobelins, savoiardul Louis Berthollet, 
director al laboratoarelor si academician, şi-a făcut 
rodnicele experienţe de chimie industrială publicate 
ulterior în manualul Les Éléments de l'art de la teinture 
[Elemente ale artei vopsirii] din 1791. Réaumur, Macquer 
si Darcet, crema cercetárii, au lucrat rând pe rând în 
manufacturile de portelan de Sèvres. Pentru a studia 
proprietăţile oţelului, domeniu unde concurența 
comercială cu naţiunile din nordul Europei era puternică şi 
amenințătoare, statul a mobilizat resurse importante, 
incredintând gestionarea cercetării lui Monge, 
Vandermonde şi Berthollet. Activități similare au fost puse 
la punct în sectoarele producției de hârtie, in conceperea 
şi construirea de noi maşini pentru manufacturile textile. 
În spatele lumii solemne a Academiei de stiinte exista, prin 
urmare, o întreagă rețea de instituții publice, o mişcare de 
oameni si interese puternice, susținute de o politică eficace 
şi conştientă de intervenție a statului. Identitatea, 
prestigiul, şi puterea de seductie ale savantului pe 
parcursul secolului al XVIII-lea isi aveau, aşadar, nu numai 
rațiunea de a fi în idealuri datând din primele faze ale 
revolutiei ştiintifice, ci si, în special, solide rațiuni sociale 
şi economice, deschis recunoscute şi legitimate de puterea 
politică. 

Totuşi, întâietatea Parisului nu se alimenta numai din 
rațiuni interne privitoare la dezvoltarea modelului de 
patronaj adoptat de absolutismul francez. Existau şi rațiuni 
externe, ce par evidente când analizăm lanțul lung 
constituit de societățile şi academiile stiintifice de pe 
continent, toate legate organic de Franța si din care s-a 
născut prima adevărată comunitate ştiinţifică 
internaţională. 

„Noua Atlantidă”: între utopie şi realitate în anii 
1770, devenit secretar al Academiei de ştiinţe, Condorcet a 
început să se întrebe cum să reorganizeze cercetarea 
ştiinţifică şi, în general, să se gândească la extraordinara 
funcţie a ştiinţei în istoria omenirii. În anii zbuciumati când 
Turgot îi chema în ajutor pe savanţi şi filosofi pentru a 


incerca o ultimá reformá sub semnul Luminilor, inainte de 
prăbuşirea revoluţionară, au apărut câteva reflecţii care şi- 
au găsit expresia în fresca profetică reprezentată de 
L'Esquisse d'un tableau historique des progres de l'esprit 
humain [Schita unui tablou istoric al progreselor spiritului 
uman]; condorcet a scris în special Réflexions sur 
l'Atlantide [Reflectii despre Atlantida] ce clarificà pe de-a- 
ntregul proiectul lui de a relansa visul baconian de a 
transforma omenirea in profunzime printr-o nouá politicá a 
cunoasterii stiintifice si realizarea asa-numitei/nstaurati o 
Magna. Reluánd mitul si obiectivele acestei New Atlantis, 
Condorcet propunea totuşi nu modelul de organizare 
egalitară din „Lăcaşul lui Solomon”, ci o „Nouă Atlantidă”, 
centralizatoare şi ierarhizată, bazată pe merit şi talent. În 
practică, pentru realizarea proiectului,  academiile 
provinciale franceze trebuiau să răspundă direct de 
organizarea lucrărilor lor la Paris, în vreme ce vasta rețea 
de societăți europene trebuia la rândul ei să-şi întărească 
propriile legături ierarhice cu academiile de stat cele mai 
importante. Fireşte, era vorba de o propunere utopică, 
presupunând un nivel destul de ridicat de omogenitate 
culturală în sânul comunităţii ştiinţifice a continentului, ca 
şi o comuniune de idei şi obiective departe de a se verifica 
în mod concret. Într-adevăr, reacţiile au fost pretutindeni 
foarte rezervate, dacă nu chiar negative. 

Totuşi, Condorcet nu visa pe deplin cu ochii deschişi. 
Între mit şi realitate, exista cu adevărat în Occident ceva 
destul de asemănător cu o „Nouă Atlantidă” cosmopolită, 
înzestrată cu valori şi practici comune. În sfârşit, studii 
recente au pus în evidenţă dimensiunile şi însemnătatea 
acestei mari reţele, articulate în academii şi societăţi. 
Primele, direct influențate de absolutismul societăţii din 
Vechiul Regim, simt urmările fascinatiei exercitate de 
Academia de ştiinţe din Paris; cele din urmă, mai deschise, 
cu tendinţă democratică, desigur, mai puţin profesioniste, 
luau ca exemplu Royal Society şi ai săi fellows. Cele două 
forme de asociaţii se împărțeau apoi în instituţii publice si 
private, după cum statul le recunoştea sau nu şi în funcţie 


de hotărârile suveranului, de subvenţii şi finanţări. În a 
doua jumătate a secolului al XVIII-lea, în Occident erau 
active aproximativ şaptezeci de academii sau societăţi 
publice şi mai mult de o sută particulare, fără a mai pune 
la socoteală aproximativ douăzeci de mici convenţii 
ştiinţifice sprijinite de un mecena. In locul modelului 
egalitar şi utopic al „Republicii ştiinţelor” neîncetat evocat 
şi invocat de oamenii de studiu ai epocii, exista în mod 
concret o structură de cercetare caracterizată printr-un 
principiu ierarhic, stabilit în funcţie de importanţa şi de 
autoritatea diverselor centre. Un fel de piramidă confirma 
de facto întâietatea şi prestigiul marilor academii de stat 
din Franţa, Anglia, Prusia, Rusia şi Suedia. Numai Spania 
şi Austria lipseau la apel din această elită restrânsă. Prima 
în virtutea unei întârzieri obiective, iar a doua pentru că 
alesese un model de organizare policentric, privilegiind 
deplasarea academiilor la periferia imperiului. Imediat 
după aceea veneau academiile şi societăţile din Bordeaux, 
Edinburgh, Dijon, Montpellier, Góttingen, Torino, Neapole, 
Mannheim, Philadelphia. Urmau în sfârşit instituţii mai 
puţin bogate, fără mari talente sau laboratoare echipate şi 
ale căror publicaţii erau uneori neregulate, ca acelea din 
Bruxelles, Copenhaga, Barcelona, Marsilia, Munchen, 
Rotterdam, Toulouse. 

Din Rusia în Brazilia, din Irlanda în Suedia, de la 
Tamisa până pe ţărmul Mediteranei, dezvoltarea rapidă a 
circuitului academic în secolul al XVIII-lea prefigura în 
mod limpede ceea ce astăzi am numi comunitatea 
ştiinţifică internaţională modernă. Ea apărea ca o lume 
unică, alcătuită în momente diferite şi în diverse moduri, 
ce prelua, desigur, miturile şi valorile cosmopolite şi 
universale răspândite de mişcarea ştiinţifică începând cu 
secolul al XVII-lea, dar care se dezvolta şi prin intermediul 
unor funcţii, sarcini şi caracteristici specifice, dictate de 
diversele contexte istorice deloc neglijabile. 

De exemplu, in Rusia, Academia Scientiarum 
Imperialis Petropolitana, înfiinţată in 1724, a constituit 
originea si cheia de boltă ale întregului proces de 


aculturatie ,prin decret" inauguratá de Petru cel Mare si 
continuat de Ecaterina a II-a. Cheltuind 24.000 de ruble pe 
an pentru Academie, statul isi asigura nu numai serviciile 
unui organism de consultatie tehnicà si un centru de 
promovare a cercetárii, ci si implicarea academicienilor in 
a face operă didactică, funcţie vitală într-o ţară fără o 
universitate adevărată până la inaugurarea celei de la 
Moscova în 1755. Aşadar, acest take offcultural ce avea să 
lege Rusia de civilizaţia europeană a pornit de pe malurile 
Nevei, odată cu sosirea unui grup important de 
matematicieni, fizicieni, şi chimişti străini, majoritatea 
elveţieni şi germani, ca Euler, Bilfinger, Hermann, Nicolas 
şi Daniel Bernoulli. Intr-un alt context, cel suedez, unde 
tradiţiile ştiinţifice erau mult mai puternice (este suficient 
să ne gândim la lucrările aşa-numitei Societas Regia 
Scientiarum Uppsalensis, întemeiată în 1728 de Berzelius, 
Polhem, cel mai mare inginer şi tehnolog al epocii, şi 
Swedenborg), Academia de stat de la Stockholm participa 
la activitatea „Noii Atlantide”, având caracteristici cu totul 
originale. Într-adevăr, în plan instituțional, Kungl. 
Vetenskapsakademie (1755) avea îndatorirea de a folosi 
toate veniturile provenite din monopolul asupra 
almanahurilor şi al calendarelor - pe care Coroana i l-a 
acordat pentru a-şi asigura întreţinerea - pentru cercetări 
de utilitate imediată în domeniul tehnologic, minier, 
agricol, maritim. Abia în 1744, odată cu numirea 
astronomului Wargentin, marele potenţial ştiinţific suedez 
- ce era asigurat în domeniul teoretic prin oameni ca 
Linné, Celsius, Scheele, Bergman şi alţii - s-a putut 
exprima în totalitate, situând Stockholmul alături de Paris, 
Berlin şi Sankt Petersburg, prin intermediul unei serii 
impunătoare de concursuri importante legate de sectoare 
specifice ale cercetării. 

In Italia, circuitul academic european putea conta în 
special pe 'Torino, înfiinţată în 1783 după modelul parizian, 
cu un background, analog de funcţii tehnice şi interese 
economice şi militare, Reale accademia delle scienze se 
afla, la sfârşitul secolului al XVIII-lea, în fruntea a ceea ce 


am putea defini drept o adevărată renaştere ştiinţifică 
italiană. O renaştere specifică totuşi doar în nordul 
Peninsulei, unde funcționau centre universitare de 
avangardă ca Pavia, cu Boscovich, Volta, Spallanzani, şi 
unde îşi desfăşurau o activitate intensă societăţile 
venețiene, toscane si emiliene. In schimb, cu totul alta era 
situaţia în Mezzogiorno. Într-adevăr, nu trebuie să ne 
lăsăm inselati de investiţiile considerabile ale Bourbonilor 
de la Neapole pentru întemeierea în 1787 a aşa-numitei 
Reale accademia di scienze e belle lettere ce reproducea 
structura academiei berlineze. Academia napolitană nu a 
preluat de la prestigioasă instituţie decât forma de 
organizare şi obiectivele, dar, fireşte, nu şi eficacitatea şi 
productivitatea ei. In decurs de câţiva ani, totul a dus la un 
eşec de fond, unde a învins o înjositoare experienţă de tip 
curtenesc, ceea ce a îndepărtat definitiv ştiinţa napolitană 
de restul Europei. 

In sfârşit, situaţia se prezenta într-un mod mult mai 
complex în Germania şi Anglia. Declinul Societăţii Regale 
de-a lungul secolului al XVIII-lea era contrabalansat de 
dezvoltarea tumultuoasă a ceea ce s-a numit societăţi 
ştiinţifice provinciale. De la Manchester la Derby, de la 
Newcastle la Birmingham, lucrau mici, dar 
întreprinzătoare cenacluri de diletanti, natural 
philosophers, aflaţi la ani-lumină de savantii parizieni, 
hotärâti sá urmeze visul baconian si puritan din 
Instauratio Magna inventând maşini, efectuând experienţe 
chimice şi electrice, reflectând într-un spirit utilitar la 
aplicaţiile industriale ale noilor cercetări. Ei au pus bazele 
nu numai tehnico-stiintifice, ci şi ideologice, necesare 
apariţiei revoluţiei industriale, temă studiată recent de 
M.C. Jacob, în cartea intitulată The Cultural Meaning of 
Scientific Revolution. Analiza mişcării societăţilor si 
academiilor ştiinţifice, manifestată în a doua jumătate a 
secolului al XVIII-lea în Germania, ar merita un capitol 
aparte. Ivite din experienţa berlineză a leibnizienei 
Societas Regia Scientiarum, fondată în 1700, devenită în 
1744, odată cu reforma lui Frederic al Il-lea, Academia 


regalá de stiinte si litere din Prusia, aceste societáti s-au 
deosebit imediat prin caracteristicile lor regionale 
specifice si prin aptitudinea de a se transforma în 
importante puncte de reper pentru crearea multor alte 
asociaţii, reactivând, printre altele, însemnate canale de 
comunicaţie cu lumea universitară. Academia din 
Göttingen (Königlich  Societât der Wissenschaften), 
prezidată de Haller si direct finanțată de Casa de Hanovra 
prin intermediul monopolului traditional asupra 
almanahurilor, a putut constitui o uniune eficace cu corpul 
profesoral de la prestigioasă universitate locală. Cea din 
Erfurt (Akademie  Gemeinütziger Wissenschaften) a 
devenit centrul de initiative comune între oameni de ştiinţă 
şi societăţi economice şi patriotice. La München (1759), 
Mannheim (1763), Leipzig (1768) au apărut laboratoare, 
observatoare, centre de studii specializate în anumite 
sectoare, ca meteorologia şi magnetismul, ce aveau să 
creeze premisele marii ştiinţe germane din secolul al XIX- 
lea. 

Am putea continua să ilustrăm alte experienţe ale 
unor asociaţii ştiinţifice, sub semnul absolutismului, ca la 
Praga, Bruxelles şi Mantua, unde Coroana austriacă a dat 
naştere unor importante academii provinciale de stat, sau 
sub semnul unui model privat, predominant în Statele 
Unite şi în Provinciile Unite. Dacă trăsăturile originale, 
determinările contextelor istorice, diferenţierea 
obiectivelor politice şi a programelor fiecăreia dintre 
aceste iniţiative par evidente, constatăm totuşi la fel de 
clar că ele au acelaşi univers de referinţă. Remarcăm cu 
limpezime existenţa unui cadru unitar de valori, de limbaj, 
de practici. „Noua Atlantidă” apare ca un fel de comunitate 
culturală cu caracteristici de neînțeles dacă nu ţinem cont 
de forţa şi de succesul crescând ale întregii mişcări 
academice din secolul al XVIII-lea. Graţie magistralelor 
studii ale lui Daniel Roche, ştim în ce fel succesul se 
alimenta din răspândirea a ceea ce numim „ideologia 
academică”, o ideologie a compromisului şi a integrării 
sociale ce reprezenta una dintre formele principale de 


luptă politică practicată de absolutismul luminat pentru a 
împăca fără traumatisme vechiul şi noul, tradiţia şi 
inovaţia, străvechiul privilegiu al sângelui şi al rangului şi 
drepturile meritului şi ale talentului. Dacă în academii era 
celebrată înainte de toate legitimarea culturală a 
autorităţii, tot acolo făceau primii paşi un ideal inedit de 
serviciu civic, o sublimare rituală a conflictelor de clasă, 
capabilă să  concilieze  eterogenitatea socială şi 
omogenitatea culturală şi spirituală. In cadrul procesului 
ce îi implica pe literati, artişti, eruditi, oamenii de ştiinţă si 
lumea lor constituiau fără nicio îndoială elita mişcării 
academice, comunitatea cea mai conştientă şi cea mai 
organică, un adevărat imperium în imperio, după cum 
secretarului Academiei din Berlin, Samuel Formey, îi 
plăcea să spună cu mândrie: 

Ce revoluţie, domnilor! [...] Pretutindeni în lume, 
până şi pe gheturile de la 

Pol, academiile sunt capitalele ştiinţelor şi nu credem 
că vreo capitală de imperiu trebuie şi poate fi lipsită de aşa 
ceva. Le văd deja traversând strâmtoarea atât de căutată 
de a cărei descoperire ne apropiem, cea care desparte 
Europa de America şi îi asigură Globului nostru pământesc 
avantajul - de care nici măcar soarele nu se bucură, deşi e 
părinte al luminii - de a-şi avea cele două emisfere 
luminate în acelaşi timp. 

Într-adevăr, printre instituţiile din Republica literelor, 
doar lanţul lojelor masonice (ce se suprapunea deseori, 
desigur, nu întâmplător, cu cel al societăţilor ştiinţifice) se 
putea mândri cu o dimensiune internaţională analoagă şi 
mai ales cu o identitate culturală comparabilă. Spre a ne 
convinge, ar fi de-ajuns să analizăm publicaţiile diverselor 
academii, ca Novi Commentarü. de la Sankt Petersburg 
sau Historiae de la Mannheim, Mémoires din Paris sau 
Miscellaneae din Torino. Iconografia oficială ce apare pe 
frontispiciile acestor texte este aproape identică şi adună 
în câteva imagini toată ideologia şi istoria mişcării 
ştiinţifice: instrumente de măsură, Minerva, soarele 
luminând spiritele, coloanele mitice ale lui Hercule din 


New Atlantis de Bacon, insignele suveranilor etc. în aceste 
pagini circulau referinte comune: mitul lui Prometeu; o 
istorie a ştiinţelor în totalitate pozitivă, făcută din succese, 
descoperiri, invenţii, la care fiecare societate particulară 
îşi aducea o mică, dar importantă contribuţie. 

Pentru a garanta fundamentele solide ale acestei 
comunităţi culturale, nu exista decât un sistem de 
credinţe, bazat pe o ideologie a progresului promovată de 
utilitatea socială a ştiinţei şi a valorilor ei (element care ar 
fi suficient pentru a asigura singur solidaritatea unui 
grup). Alţi factori concurau la a o face deosebit de 
omogenă, atât în interior, cât şi în raport cu exteriorul. 
Dincolo de obişnuitele practici academice, împărtăşite şi 
de societăţile de literati si de artişti, în special modul de 
desfăşurare a alegerilor, ceremonialul şedinţelor publice, 
ritualul călătoriei academice, toţi aderau, într-adevăr, cu 
convingere la formidabilul vector de identitate reprezentat 
de metoda ştiinţifică. Ei acceptau un limbaj comun ce 
permitea omului de ştiinţă de la Torino să lucreze potrivit 
aceloraşi procedee, aceloraşi criterii de analiză raţională şi 
de verificare experimentală a rezultatelor adoptate de 
omul de ştiinţă de la Philadelphia sau Stockholm, ceea ce 
permitea să fie activate şi alimentate alte mecanisme de 
omogenitate culturală nu mai puţin puternice. De exemplu, 
instituţii din ţări diferite organizau cercetări ştiinţifice 
comune, unde puteau fi văzuţi lucrând împreună savanţi de 
diverse naţionalităţi, fără nicio problemă de comunicare. 
Un alt element pe care nu trebuie să-l subestimăm, 
posibilitatea de a aparţine în acelaşi timp la mai multe 
academii, deschidea calea unei mobilități intelectuale 
motivate exclusiv de îmbunătăţirea retributiilor şi a 
condiţiilor de muncă. 

În sfârşit, mai există impactul concursurilor 
internaţionale. Ele constituie dovada definitivă a existenţei 
unei comunităţi culturale în cadrul căreia chestiuni şi 
probleme specifice de fizică, matematică, chimie, 
hidraulică erau de acum încolo considerate drept o 
interogatie colectivă. Cele 75 de premii ale Academiei de 


ştiinţe din Paris (pentru o sumă de peste 200.000 de livre), 
cele 45 oferite de Berlin, cele 125 de concursuri propuse 
de Copenhaga sunt tot atátea ocazii reinnoite de activitate 
comuná, de cercetare si de confruntare, unde se face 
abstractie de convingerile religioase ale fiecáruia, de 
culturile nationale, de  granitele  dintre popoare. 
Corespondenta oamenilor de ştiinţă din acea epocă pune 
bine in evidentá constiinta de a apartine unei elite 
culturale de dimensiuni internationale, înzestrată cu 
caracteristici bine definite si cu un limbaj stiintific comun. 
Desigur acest mod de a se simti confrati intru idei 
(expresia revine deseori in scrisorile academicienilor) nu 
reusea să mascheze complet aspectele negative ale 
puternicului proces de identificare. Spiritul corporatist 
lăsa să se întrevadă cu limpezime şi caracterul normativ şi 
directiv a ceea ce se pregătea să devină una dintre 
breslele cele mai puternice şi cele mai invidiate din Vechiul 
Regim. 

„Nobila carieră a ştiinţelor”. 

Intre comunitate şi corporație 

Cu siguranţă, sfârşitul secolului al XVIII-lea a marcat 
„triumful ştiinţei” (R. Hahn, 1971) şi legitimarea ei 
definitivă în ochii opiniei publice pe cale de a se naşte, dar 
şi prima gravă criză instituţională şi epistemologică, ce 
avea să zdruncine din temelii prestigiul savantului à Ja 
française. Astăzi sunt încă greu de înţeles - în implicaţiile 
lor profunde în materie de psihologie şi de mentalitate 
colectivă - stupoarea, mirarea, emoția marilor mase de 
oameni adunate în pieţele din întreaga Europă pentru a 
asista la primele zboruri ale baloanelor aerostatice. 
Succesiunea invențiilor prețioase ca aceea a 
paratrásnetului sau polemicile violente - purtate in gazete 
- privitoare la vindecári miraculoase obţinute de 
promotorii magnetismului animal sau despre existenţa 
flogisticului alimentau apoi curiozitatea frenetică a 
saloanelor si a curților faţă de extraordinarele experienţe 
din domeniul electricităţii în care marele Franklin trecea 
drept maestru. În amurgul veacului, omul de ştiinţă era cu 


adevărat „la modă”. Tuturor le plăcea să se considere mici 
fizicieni şi să contribuie, fie şi ca diletanti, la răspândirea 
sentimentului de  atotputernicie caracteristic pentru 
comentariile generale şi pentru publicaţiile de ştiinţă şi 
tehnică. Nu din întâmplare Priestley vorbea de „universal 
enthusiasm" într-una din nenumăratele ediţii şi traduceri 
la a sa History and Present State of Electricity. Într-un 
număr din Journal historique et politique (Geneva, 1784), 
Mallet du Pan mărturisea şi el în mod clar entuziasmul de 
necrezut din acei ani faţă de astfel de teme, afirmând: 
„Artele, ştiinţele, toate abundă astăzi în invenţii, minuni, 
talente supranaturale. O mulţime de oameni de condiţii 
diferite, care n-au avut niciodată habar că sunt chimişti, 
geometri, mecanici etc., apar zilnic cu minuni de tot felul”. 
Rapida mutație a intereselor publicului cultivat şi succesul 
impetuos al ştiinţelor sunt confirmate, chiar cu o anumită 
stupefactie, de Mercier in Tableau de Paris: „A trecut 
domnia literelor; fizicienii iau locul poeţilor si 
romancierilor; maşina electrică ţine locul unei piese de 
teatru”. 

De altminteri, găsim un ecou tangibil al acestei 
deplasări de interes în rezultatele cercetărilor despre 
genul de! cărţi prezente în bibliotecile franceze din secolul 
al XVIII-lea. Dacă în anii 1720 proporţia volumelor cu 
caracter ştiinţific este de 18%, la începutul anilor 1780 ea 
urcă rapi3 la 30%. Dar în realitate, mai mult decât 
producţia de carte, mai ales gazetele, protagonistele de 
necontestat ale naşterii opiniei publice europene, oferă 
dovezile unui adevărat triumf al ştiinţelor: ele dau cuvântul 
nu numai marilor dezbateri ştiinţifice ale epocii, ci şi 
polemicilor şi diatribelor celor mai fruste ce tulbură o 
comunitate în plină efervescenţă. Ea a depăşit deja pragul 
minim necesar pentru a-şi legitima existenţa, după ce în 
secolul al XVIl-lea urmărise cu atâta tenacitate acest 
obiectiv. Primul cotidian din Franţa, Journal de Paris, 
constituie o dovadă prețioasă în această privinţă. Paginile 
lui găzduiau deopotrivă cronica scrupuloasă a dezbaterii 
ştiinţifice din capitală, calendarul lucrărilor, Academiei de 


stiinte si meschinele atacuri ce izbucneau in sánul sáu. O 
altá ilustrare ne vine din periodicele italiene, germane si 
engleze: ele rezervau un spatiu amplu vietii academiilor 
provinciale sau nationale, concursurilor  dezbaterilor, 
confruntărilor ştiinţifice, in special celor ce puneau faţă in 
faţă pe susţinătorii si adversarii revoluţiei chimice 
înfăptuite de Lavoisier sau ai interpretărilor lui Franklin 
privind electricitatea. 

Moda scientistă se extindea cu repeziciune şi, chiar 
în excesele ei, după cum am spus, îi punea în prim-plan pe 
intelectuali, burghezi, doamnele din aristocrație, regine si 
suverani de pe întregul continent, care puteau fi surprinşi 
din ce în ce mai des visând cu ochii deschişi în faţa 
maşinilor electrice, a fenomenelor miraculoase sau 
deplângând soarta îngrozitoare a lui Pilâtre de Rozier, 
nenorocos Icar decedat în iunie 1785, mistuit de foc în 
timp ce traversa Canalul Mânecii în balon. Dar în mijlocul 
vârtejului se desena încetul cu încetul o schimbare 
profundă a cadrelor tradiţionale de referinţă culturală din 
Occident. Cultura ştiinţifică începea să intre de drept în 
formaţia intelectuală a elitelor urbane moderne. Între 1700 
şi 1789, în academiile de provincie franceze, potrivit 
datelor oferite de D. Roche (dar fenomenul este similar în 
restul Europei), 50% din mai mult de 2000 de concursuri 
propuse au fost rezervate unor subiecte legate de 
tehnologie şi ştiinţă. Societăţile din Montpellier, Brest, 
Bordeaux, Orleans, Metz, Valence, Toulouse, în marea 
majoritate deschise curentului literar-stiintific, devin, de-a 
lungul secolului al XVIII-lea, societăţi savante, 80% din 
lucrările lor fiind consacrate ştiinţelor. Fireşte, de cele mai 
multe ori avem de-a face cu diletanti, cu forme de 
popularizare uneori superficiale. Totuşi, impactul asupra 
societăţii civile al acestei ideologii optimiste a progresului 
uman - ce trebuie obţinut prin experienţă, observaţie, 
metodă ştiinţifică - s-a dovedit de o mare eficacitate pe 
termen lung, învingând piedicile şi prejudecățile. Puterea 
ei de fascinatie s-a exprimat în toate direcţiile. In Italia de 
Nord, de exemplu, academiile provinciale şi societăţile 


agrare au pus în practică o strategie de aculturatie 
ştiinţifică orientată în jos, prin intermediul almanahurilor 
populare unde se vorbea despre Newton, fraţii 
Montgolfier, despre descoperirea unei noi planete, Uranus, 
alături de previziuni astrologice dintre cele mai 
tradiţionale. Era o strategie destinată să schimbe în 
profunzime imaginarul colectiv al epocii, să legitimeze 
definitiv cunoaşterea ştiinţifică în calitate de extraordinar 
instrument de transformare şi secularizare în rândurile 
tuturor păturilor sociale. 

În raport cu „triumful ştiinţelor”, în saloane, în 
gazete, în micile cenacluri provinciale, se contura cu 
rapiditate ceea ce s-a numit a doua revoluţie ştiinţifică, 
alimentând şi motivând înflorirea acestei mode singulare. 
Roadele ei uimitoare se coceau în linişte în laboratoarele 
societăţilor de stat şi erau dezvăluite prin intermediul unui 
limbaj din ce în ce mai specializat în gravele Memoires şi 
în actele academice. Lavoisier îşi ducea experienţele la 
bun sfârşit, determinând apariţia chimiei moderne pe baze 
cantitative, renunțând pentru totdeauna la vechiul 
simbolism de origine alchimică; Lagrange, prin calculul 
variațiilor, punea bazele unei matematizári definitive a 
mecanicii; Laplace elabora teoreme şi formule mai rafinate 
pentru calculul probabilității si aplica legea newtoniană a 
numărului la toate mişcările stelare. Electricitatea de la 
începutul secolului, spectaculoasă şi de avangardă, care le 
uluia şi fascina atât de mult pe doamnele din saloanele 
Europei, se pregătea în sfârşit să devină o analiză fizico- 
matematică a fenomenelor electrodinamice şi magnetice, 
în operele complexe ale lui Cavendish, Coulomb şi 
Aepinus. În plus, meteorologia, hidraulica (şi teoria 
cinetică a fluidelor bazată pe atom, formulată de Daniel 
Bernoulli şi Mihail Lomonosov), biologia, cu scrupuloasele 
protocoale experimentale elaborate de Spallanzani, 
dobândeau un statut si o rigoare stiintifice. O comunitate 
ştiinţifică de-acum matură încerca să depăşească limitele 
vechiului sistem de comunicaţie între centrele de 
cercetare, întrucât acesta rămânea legat de formula 


actelor academice, care data din veacul precedent. În jurul 
anului 1770, problema a fost rezolvată odată cu apariţia 
primelor periodice ştiinţifice: o inovaţie marcând aproape 
simbolic schimbarea vremurilor. Journal de physique al 
abatelui Rozier apare în 1771. În 1783, tot în Franţa, au 
apărut Les Annales de chimie. În Germania, marele 
adversar al teoriilor lui Lavoisier, Lorenz Grell, se află la 
originea unor initiative editoriale similare, cum ar fi 
Chemisches Journal, creat în 1784. În Italia, ediţiile 
milaneză şi torineză la Scelta di opuscoli, prima datând din 
1775, s-au bucurat de un mare succes, la fel ca 
numeroasele periodice specializate lansate de Luigi 
Brugnatelli, din Pavia, ce se adresau, în programul lor, 
numai oamenilor de ştiinţă, dar în concurenţă deschisă cu 
oficialele comunicări ale academiilor, lente şi solemne, şi în 
polemică aprigă cu cronicile dezinvolte şi zgomotoase ale 
gazetelor. 

In definitiv, elementul caracteristic al noilor periodice 
este tendinţa spre specializare pe disciplină. Era vorba de 
o manifestare în plus a nivelului de maturitate atins de o 
comunitate care, pe lângă o bază solidă de începători într- 
ale cercetării, încurajați de consensul crescând al opiniei 
publice faţă de ştiinţe, vedea apărând la orizont primii 
adevăraţi monştri sacri. Celebrităţi de prim ordin, ridicate 
în slăvi de periodice şi ziare, răsplătite şi primite la curte şi 
pretutindeni, asemenea personaje erau din ce în ce mai 
frecvent râvnite de academiile de stat, ce se găseau de- 
acum în rivalitate în interiorul unui fel de piaţă a muncii 
savantului. Erau oameni de ştiinţă în general conştienţi că 
trăiesc într-o fază avansată a cercetării şi în special a 
organizării ei, destul de îndepărtată de epoca lui Galilei şi 
Newton. In pofida tuturor diferențelor, datorate 
contextelor şi tradiţiilor în care îşi desfăşurau activitatea, 
ei prefigurau o nouă carieră pe cale de a se contura deja 
cu claritate în secolul al XVIII-lea, cu etapele ei obligatorii, 
cu al său cursus honorum, cu obiectivele sale şi cu o istorie 
ce merită să fie analizată pe scurt prin mijlocirea câtorva 
biografii relevante. 


Exemplul cel mai strálucit de cercetätor stiintific 
profesionist avant la lettre a fost, cu sigurantà, cel al lui 
joseph Louis de Lagrange. Náscut la Torino in 1736, el 
fusese numit la numai nouásprezece ani profesor de 
,analizá matematicá" in Reali scuole d'artiglieria, Scolile 
regale de artilerie. Cariera lui - deşi trebuie să rămânem 
conştienţi că este vorba de un personaj excepţional - poate 
fi considerată drept un fel de ideal-tip al savantului din 
epoca Luminilor. împreună cu alţi oameni de ştiinţă 
piemontezi, militari în marea majoritate, Lagrange a 
întemeiat în 1757 aşa-numita Societă privata torinese, 
nucleul aflat la originea viitoarei academii de stat, 
înfiinţată în 1783. Extraordinarul său talent de fizician şi 
de matematician a fost cunoscut şi admirat pe întregul 
continent graţie publicaţiei micii societăţi, Mélanges. În 
1763, ca alţi numeroşi începători din lumea ştiinţifică 
europeană, a desăvârşit adevăratul rit de iniţiere pe care îl 
constituia voiajul academic. A mers la Basel, Berlin, Paris, 
pentru a face cunoştinţă cu viitorii confrati şi a-i saluta cu 
respect. La Paris, a avut ocazia de a frecventa saloane 
importante; a devenit prietenul credincios al lui 
D'Alembert, alături de care avea să administreze mai 
târziu, ca somitate, întregul circuit al academiilor 
europene. În urma călătoriei, a lucrat cu academiile cele 
mai importante, a cunoscut primele victorii (de altfel, 
răsplătite cu generozitate) la concursurile de astronomie, 
fizică şi matematică, iar în 1766, în sfârşit, a obţinut 
numirea atât de râvnită ca director al secţiunii de 
matematică de la Academia berlineză. Ca om de ştiinţă şi 
academician, Lagrange ajunsese deja pe culmi. La numai 
treizeci de ani, la apogeul fulgurantei lui cariere, el putea 
în final să-şi permită luxul de a-şi consacra tot timpul 
cercetării (privilegiu acordat încă unui număr mic de aleşi 
în secolul al XVIII-lea), limitându-şi datoria instituţională 
de a examina contribuţiile colegilor şi de a produce 
admirabile construcţii ale cugetării care fascinează şi 
astăzi prin îndrăzneala iscusintei lor. Din anii 1780, ca 
mare maestru consacrat, Lagrange s-a angajat discret pe 


piatá. Academiile din Sankt Petersburg, Neapole si Torino 
şi l-au disputat fără să se zgârcească la bani, dar el a 
preferat sá meargà la Paris. Acolo a trecut neatins prin 
Teroare, Thermidor si Imperiu. Geniul si prudenta lui i-au 
deschis portile Pantheonului, ca primul cercetátor stiintific 
printre părinţii Franţei moderne. 

O altă carieră nu mai puţin extraordinară a fost cea a 
lui Leonhard Euler (1707 - 1783), eminent reprezentant al 
numeroasei colonii a oamenilor de ştiinţă elveţieni de 
limbă germană (printre ei se remarcă fraţii Bernoulli), care 
insufletesc piaţa academiilor. In cazul lui Euler, regăsim 
aceleaşi etape parcurse de Lagrange, ca de altminteri de 
majoritatea cercetătorilor din perioada respectivă care 
aveau intenţia de a se consacra studiului ştiinţific: primele 
lucrări de matematică apărute în Acta eruditorum; 
douăsprezece premii câştigate între 1738 şi 1772; articole 
în actele oficiale ale celor mai mari academii de stat; în 
sfârşit, s-a instalat în Rusia în 1727. Avea să rămână acolo 
până în 1744, când a acceptat ofertele avantajoase ale lui 
Frederic al II-lea si a plecat la Berlin. Multă vreme, a 
continuat să fie plătit de ambele academii, în calitate de 
consultant tehnic şi ştiinţific al celor două guverne. În 
egală măsură în Rusia şi în statul prusac, în afară de faptul 
că a organizat cercetarea şi a predat, Euler s-a ocupat de 
hidraulică, a alcătuit hărţi, calendare, manuale de artilerie 
şi navigaţie. A avut şi o intensă activitate de publicist, a 
popularizat marile idei ştiinţifice şi filosofice ale secolului, 
punând problema legăturii lor cu religia. Într-adevăr, el a 
fost autorul unuia dintre best-sellerurile epocii: Lettres â 
une princesse d'Allemagne, tipărit de douăsprezece ori în 
franceză şi tradus în numeroase limbi, printre care engleză 
(nouă ediţii), germană (şase) şi rusă (patru). Comparativ 
cu cea a lui Lagrange, cariera lui Euler s-a îmbogăţit cu un 
element suplimentar: pasiunea lui incäpätânatä pentru 
învăţământ. El a format prima generaţie de fizicieni şi 
chimişti ruşi capabili să rivalizeze cu colegii lor europeni. 
Rusia îi datorează intrarea în scenă a lui Kotelnikov, 
Rumovskij, Sofronov şi mai ales a lui Mihail Vasilievici 


Lomonosov, un ,Lavoisier siberian", náscut in 1711 in 
provincia Arhanghelsk. Printre oamenii de ştiinţă ai epocii 
Luminilor, acesta din urmă reprezintă un caz deosebit de 
interesant de carieră ştiinţifică realizată într-un context de 
subdezvoltare culturală, el constituie aproape un produs în 
uitro al mecanismelor de reproducere ale circuitului 
academic european. 

După studii la Marburg cu Wolff, Lomonosov 
parcursese in întregime tradiționalul cursus honorum, 
devenind academician la Sankt Petersburg in 1742. În 
oraşul monumental pe care Petru cel Mare îl voia o poartă 
a Rusiei spre Occident, el a înfiinţat laboratoare de chimie, 
a elaborat proiecte pentru universitatea din Moscova şi a 
studiat, cu rezultate însemnate, subtile modele matematice 
ale unei teorii cinetice a gazelor, bazată pe atom. După 
modelul colegilor parizieni,  berlinezi si  torinezi, 
Lomonosov a devenit şi consultant tehnic al guvernului, a 
consacrat mult timp metalurgiei, geodeziei şi hidraulicii, a 
alcătuit manuale pentru şcoli, dar în special a pus bazele 
limbajului ştiinţific rus datorită traducerilor sale. 
Fulguranta lui carieră de om de ştiinţă şi de intelectual 
militant este bine reprezentată prin fidelitatea lui faţă de 
un fel de dublă identitate care, pe de o parte, îl face să 
accepte şi să răspândească enciclopedismul, ideologia 
scientistă a progresului, impresia de a fi, prin idealurile 
sale, un membru a ceea ce el însuşi definea cu plăcere în 
scrierile sale ca „Republica ştiinţelor”, cu valorile sale 
cosmopolite, iar pe de altă parte îl face să adere cu 
convingere la modelul francez al cercetătorului organic 
legat de stat. 

Totuşi, carierele oamenilor de ştiinţă din secolul al 
XVIII-lea nu urmau întotdeauna schema academicianului 
aşa cum apare în exemplele prezentate mai sus. Într- 
adevăr, se cuvine să nuantäm tipologia rigidă, ţinând cont 
de existenţa multiplelor articulaţii intermediare, şi să 
ajungem la un alt important punct de referinţă în acest 
domeniu în epoca Luminilor: natural philosopher de 
origine baconiană, deosebit de răspândit în Anglia, Statele 


Unite şi Provinciile Unite. În această privinţă, să luăm, cu 
titlu de exemplu, cariera ştiinţifică a unui alt mare 
cercetător de la sfârşitul secolului al XVIII-lea: Joseph 
Priestley, descoperitorul oxigenului, marele adversar al lui 
Lavoisier. 

Este greu să dăm seama de distanţa ce separă un 
„profesionist” ca Lagrange de un ,diletant" ca Priestley. Ei 
reprezintă, într-adevăr, două universuri culturale, 
instituţionale si sociale destul de diferite, uneori 
ireductibile. Primul aparţine în întregime unei societăţi 
închise, corporative, dominate de logica statului absolutist; 
al doilea reflectă predominanta unei societăţi civile mai 
dinamice şi deschise, unde rolul statului este mult mai 
restrâns. Dacă, după cum am văzut, identitatea savantului 
a apărut prin dobândirea rangului de membru al statului, 
natural philosopher, se baza, dimpotrivă, pe mitul egalitar 
al inteligentelor, formulat de Bacon şi newtonienele Boyle 
Lectures, care contribuiseră la formarea lui Priestley 
însuşi. El urmează cariera unui autodidact şi priveşte cu 
ostilitate ipoteza unei cunoasteri ştiinţifice din ce în ce mai 
specializate şi profesioniste, riscând să piardă din vedere 
fecundele întrepătrunderi cu politica, religia şi filosofia. Nu 
din întâmplare Priestley a ajuns târziu la cercetările 
despre electricitate şi „tipuri de aer”, chimia modernă a 
gazelor. Primele lui lucrări au fost prezentări şi comentarii 
la gândirea politică radicală şi la tradiţia sociniană, atât de 
dragă lui. Pentru a avea din ce trăi, a conceput manuale 
pentru educaţia tinerilor. Când a hotărât să-şi consacre o 
parte din timp cercetării ştiinţifice, el a devenit întru totul 
interpretul modelului de natural philosopher, participând 
la lucrările ţinute de Lunar Society din Birmingham, o 
societate particulară de provincie unde, sub semnul 
utilitarismului şi al industrialismului, se întâlneau şi 
discutau, pe picior de egalitate, gentlemen şi oameni de 
studiu ca Samuel Galton, James Watt, Erasmus Darwin şi 
mulţi alţii. Priestley a publicat numeroase cărţi de succes, 
traduse în mai multe limbi, urmărind să dezvăluie şi să 
difuzeze cuceririle ştiinţei în slujba omului. El îşi construia 


singur instrumentele si echipamentul necesar sutelor de 
experiente pe care le fácea acasá. Ca un alt celebru 
natural philosopher din secolul al XVIII-lea, Benjamin 
Franklin, nu a agreat niciodată matematica si metodele 
ştiinţifice revoluţionare ale lui Lavoisier sau teoriile 
intelectualiste abstracte in stilul lui Laplace. A rámas toatá 
viata lui un diletant pasionat de experimentare, credincios 
unui mod de a concepe si de a face stiinta care era departe 
de a fi minoritar si marginal in epoca Luminilor. Dupá cum 
se stie, abia la sfârsitul anilor 1800 lumea anglo-saxoná a 
luat cunoştinţă, până în plan lingvistic, de ieşirea definitivă 
din scenă a acestui natural philosopher în favoarea 
scienfisf-ului modern (S. Ross, 1964). 

In numeroase regiuni din Europa, procesul de 
transformare fusese totuşi mult mai rapid şi la sfârşitul 
secolului al XVIII-lea putea fi considerat deja încheiat. Într- 
adevăr, putem discuta la nesfârşit despre vexata quaestio a 
profesionalismului omului de ştiinţă din epoca Luminilor. 
Criteriile abstracte de evaluare sociologică (definirea 
corpusului de cunoştinţe, remuneraţia postului, autonomia 
organizării în materie de formare şi conduită) nu sunt întru 
totul convingătoare. De pildă, a desfăşura o activitate de 
cercetător ştiinţific nu este încă o meserie adevărată, 
capabilă să definească o categorie de serviciu. Practic, în 
majoritatea lor, oamenii de ştiinţă lucrează part-time: cu 
câteva excepţii, este vorba de cele mai multe ori de 
funcţionari ai statului. În arhivele notariale europene nu 
apare niciodată - din câte ştim - profesiunea specifică de 
cercetător ştiinţific. Totuşi, din punct de vedere istoric, nu 
poate încăpea îndoială în privinţa faptului că, de-acum 
încolo, au intrat definitiv în scenă o figură şi chiar o 
carieră destul de apropiate din multe puncte de vedere de 
cele ale cercetătorului ştiinţific modern. O figură pe care 
oricum trebuie s-o evaluăm ţinând cont de particularitätile 
şi caracteristicile proprii, condiţionate de contextul istoric 
al Vechiului Regim. În această privinţă, conştiinţa 
contemporanilor ar trebui să rămână mereu un parametru 
de analiză important. 


Dacă, în articolul „Oameni de litere" din 
Enciclopedie, Voltaire includea, în general, printre 
„oamenii instruiți” si pe cercetătorii din disciplinele 
ştiinţifice, în schimb, în 1753, d'Alembert vorbea cu 
claritate despre „nobila carieră a ştiinţelor”, deosebindu-i 
riguros pe oamenii de litere de savanţi. „Când spun 
savanţi, scrie d'Alembert în Essai sur la société des gens 
des lettres et les grands, nu mă refer la cei pe care îi 
numim eruditi”, ci la acea parte a „oamenilor de litere care 
se ocupă cu ştiinţele exacte”. Fie in Les Æloges ale lui 
Condorcet, fie în articolele din gazetele cele mai 
importante de pe continent, omul de ştiinţă este un subiect 
recunoscut şi recognoscibil, cu totul diferit de filosof, 
teolog si mai ales de literat. In privinţa celui din urmă, în 
anii 1780, se dezvoltă chiar un adevărat antagonism, semn 
hotărâtor al unei maturati! încheiate: în  înseşi 
reprezentările colective, este stabilită o legătură între 
termenii ,savant" sau „cercetător ştiinţific” şi o activitate 
de cercetare într-un sector specific al cunoaşterii. În Italia 
de la sfârşitul secolului al XVIII-lea, confruntarea dintre 
literat şi cercetător ştiinţific devine un topos. îl regăsim în 
operele luminiştilor napolitani Galanti şi Filangieri. În al 
său Del principe e delte leftere, Vittorio Alfieri scrie pe 
această temă pagini clare, demne de un modern sociolog al 
ştiinţei, cu scopul de a stabili „diferenţa dintre litere şi 
ştiinţe”. Alfieri îl ataca fátis pe scienziato, cercetătorul 
ştiinţific (folosirea termenului de către autor este de-acum 
încolo întru totul asemănătoare cu a noastră), denuntándu- 
i pactul tacit cu puterea, „şerbia”, dezvăluind ceea ce 
constituia în opinia lui natura profundă a unei cunoaşteri 
ştiinţifice care, pentru a trăi şi a progresa, nu se putea 
lipsi nicidecum de ajutorul şi susţinerea economică din 
partea marilor academii de stat. In schimb, „literatul” era 
într-o situaţie cu totul diferită, fiindcă activitatea lui nu era 
condiţionată de problema finantärilor, aşadar el putea - 
dacă dorea - să nu ţină cont de prinţ. La adăpost de 
constrángerea  sufocantá, literatul se bucura de o 
dimensiune privată a muncii sale (garantată, printre altele, 


de succesul crescánd al luptei pentru recunoasterea 
drepturilor de autor) care îi permitea să denunte 
despotismul, să predice virtutea şi să educe poporul. 

Desigur, trebuie să precizăm din capul locului că nu 
numai Alfieri îi critica pe cercetători şi denunța aspectele 
negative ale „Noii Atlantide”, exprimând raportul dintre 
cercetătorul ştiinţific şi literat în termeni de opoziţie între 
public şi privat, între despotism şi libertate. Mai mult de 
un deceniu de polemici violente împotriva lumii academice 
precedase şi pregătise terenul pentru ca, în 1793, 
Convenţia să promulge răsunătorul decret ce prevedea 
suprimarea imediată a oricărui tip de societate şi academie 
de stat; o adevărată dărâmare a sistemului de patronaj 
statal asupra culturii, pentru care guvernul francez plătise 
numai pentru retributii peste 250.000 de livre în 1785. 
Motivele acestei măsuri drastice au fost bine ilustrate de 
abatele Gregoire, într-un violent discurs rostit în faţa 
membrilor Convenţiei, pe care merită să-l rezumăm pentru 
claritatea lui exemplară. Potrivit abatelui Greg oire, prin 
intermediul instituţiilor ştiinţifice, al privilegiilor şi al 
retributiilor, fuseseră trádate idealurile democratice şi 
egalitare ale Republicii literelor. Acceptând să se schimbe 
principiul comunităţii culturale cu principiul corporativ, a 
fost generată în chip inevitabil „un fel de ierarhie între 
oameni”, ce nu ţinea cont de talent şi de merit. Trecerea 
de la comunitate la „corporație academică” sfârşise, 
aşadar, prin a degenera, până într-acolo încât să-i 
transforme pe membrii săi în „inchizitori ai cugetării” 
excluşilor. „Spiritul de breaslă” se exprimase cu aroganță, 
mai ales prin marginalizarea tuturor inovatorilor şi 
nonconformiştilor şi prin umilitoarea funcţie constând în a 
fi „panegirişti” publici, ,robi" ai , despotilor". 

Cheie de boltă a întregului sistem academic, oamenii 
de ştiinţă rămăseseră multă vreme în mijlocul ciclonului. 
Chiar împotriva lor se înverşunaseră aprigii acuzatori ai 
breslei academice, atacând la bază organizarea cercetării, 
metodele, rolul social al cercetătorului şi contestând însăşi 
imaginea ştiinţei ieşite victorioasă din prima revoluţie 


stiintificá a unora ca Galilei si Newton. Cum s-au putut 
întâmpla toate acestea, determinând o gravă criză de 
identitate a omului de ştiinţă din veacul Luminilor, rămâne 
şi astăzi un obiect de investigaţie şi de reflecţie pentru 
istorici, care au subestimat multă vreme aprigele polemici 
de la sfârşitul secolului în interiorul comunităţii ştiinţifice 
europene. 

Omul de ştiinţă şi criza de identitate de la sfârşitul 
secolului în mai 1784, referindu-se ironic la „instabilitatea 
creierelor pariziene”, gazeta italiană Notizie del mondo 
relata cu numeroase detalii cà „mania baloanelor 
zburătoare” fusese urmată de cea a „magnetismului 
animal”. „Toţi se îmbrâncesc pentru a merge să vadă la 
Delon pe domnul Mesmer care, doar cu mâinile, vindecă 
oamenii fără să se mai încurce cu alte medicamente”. În 
schimb, fără o umbră de ironie, pe un ton contrar al 
problematicii, o altă gazetă italiană, Notizie diverse a lui 
Lorenzo Manini - originar din Cremona -, relata aceleaşi 
evenimente, arătându-se chiar înclinată să ia în serios 
vindecările obţinute de doctorul austriac Franz Anton 
Mesmer. Opoziția dintre cei ce îl considerau pe Mesmer un 
şarlatan (cuvânt revenit brusc la modă în Parisul acelor 
ani) şi cei care, dimpotrivă, vedeau în el un mare 
cercetător neînțeles şi denigrat de academicienii aroganti 
se regăsea şi în gazetele franceze, germane şi în cele din 
Provinciile Unite. Pretutindeni în Europa, în prima 
jumătate a anilor 1780, a bântuit o polemică înverşunată 
despre existenţa şi puterile fluidului magnetic animal. In 
ea s-au implicat nu numai oameni creduli din popor ci şi - 
mai ales - iluştri cercetători, celebri oameni de litere, 
curţi, academii, susţinători ai Luminilor, pe poziţii de luptă 
de o parte si de cealaltă. In aceiaşi ani, apărea în 
Germania - pentru ca apoi să se răspândească pe întregul 
continent - interesul faţă de fiziognomonie şi radiestezie. 
În plus, în domeniul meteorologiei în curs de constituire, 
fundamentele teoretice ale astrologiei naturale, epurate de 
orice intervenţie magică, revin în mod curios în discuţie, 
sub influenţa lui Giuseppe Toaldo, cercetător, editor 


curajos al operelor lui Galilei si succesor al acestuia la 
universitatea din Padova. 

Era vorba de o intoarcere räsunätoare la forme vechi 
de rationalizare, de origine empiricá si divinatorie, deja 
prezente in zorii revolutiei stiintifice si relansate atunci ca 
forme posibile de cunoaştere, susceptibile să completeze 
paradigma  fizico-matematică a  universului-maşină 
newtonian, care isi exercita hegemonia in marile academii 
de stat. Astfel de stiinte - sau pseudostiinte, in functie de 
punctele de vedere - erau calificate drept , populare" chiar 
de către protagonisti în scrierile lor, nu atât ca expresii 
culturale ale unei pături sociale Joase”, ci pentru că erau 
simple, elementare, străine de abstractele şi uneori 
ininteligibilele teorii intelectualiste ale realităţii îndrăgite 
de-alde Condorcet şi Laplace. Denis Diderot fusese unul 
dintre părinţii lor în epoca Luminilor. În De l'interprétation 
de la nature, în 1754, el clarificase fundamentele 
epistemologice ale opoziţiei dintre două concepţii: 
imaginea ştiinţei definite ca atare pornind exclusiv de la 
utilitatea rezultatelor sale, de la simplitatea instrumentelor 
de cunoaştere, de tip calitativ şi experimental, de la 
ambiția de a ajunge la o morfologie a naturii, considerată 
schimbătoare şi dinamică, în perpetuă transformare, este 
contrazisă de imaginea tradiţională a ştiinţei galileo- 
newtoniene, alcătuită din legi matematice veşnice, ce 
trebuie formulate prin intermediul unor numero, pondere 
et mensura. Diderot nu se înşelase prevăzând că reflectiile 
lui epistemologice aveau să-şi găsească în viitor un larg 
ecou în mulţimea de diletanti care, la sfârşitul secolului, 
aveau să se lanseze în practicarea ştiinţelor devenite subit 
la modă. Prin dimensiunile şi implicaţiile lui, succesul 
,Stiintelor populare" în cercurile intelectuale si în opinia 
publică i-a alarmat în chip considerabil pe oamenii de 
studiu ca Volta, Condorcet, Lavoisier, aşa că ei s-au văzut 
constrânşi să intervină şi să ia atitudine în mod public. 
Acuzatia de sarlatanism a fost vehiculată pe ambele 
fronturi, creând confuzie şi punând în discuţie pentru 
prima oară însăşi definiţia cunoaşterii ştiinţifice, element 


de identitate cu greu dobândit pentru toti oamenii de 
ştiinţă europeni. 

Dar dacă, de-acum încolo, toţi istoricii admit ipoteza 
că polemicile au reprezentat evenimentul cultural cel mai 
bogat în semnificaţii politice, sociale şi ideologice înainte 
de Revoluţie (R. Damton, 1984; F. Venturi, 1984), în 
schimb, interpretarea lor rămâne cât se poate de 
eterogenă si de  contrastantă. Unii au interpretat 
dezbaterea pur şi simplu numai în termeni de întoarcere în 
forţă a magicului, uitând cât de neînsemnate erau 
grupurile ocultiste europene şi că, în enorma lor 
majoritate, mesmerienii şi susţinătorii „ştiinţelor populare” 
erau nişte rationalisti convinşi, epigoni ai tradiţiei 
enciclopedice, ba chiar duşmani declaraţi ai recursului la 
supranatural, batjocorit şi disprețuit în cărţile lor. În 
această privinţă, este de-ajuns să ne gândim la lucrările 
mesmerianului Brissot. O altă ipoteză - prevalentă până 
acum -, recunoscând drept un aspect dovedit caracterul 
irațional al unor astfel de fapte, preferă să le atribuie chiar 
responsabilitatea pentru declinul şi dispariţia Luminilor, 
începând cu anii 1780. În realitate, înfruntările dintre 
Condorcet si Marat, dintre Mesmer şi academicieni, 
destinate să determine dacă metodele de cunoaştere 
propuse de „ştiinţele populare” erau legitime, la fel ca 
argumentările împotriva breslelor de savanţi, pot şi trebuie 
să fie reinterpretate: un spirit critic mai atent se dovedeşte 
necesar cu privire la definițiile şi categoriile prea rigide ale 
rationalitátii şi ale cunoaşterii ştiinţifice din trecut, care au 
fost recent readuse în discuţie de eminenti filosofi si 
epistemologi. 

Totusi, toti istoricii cad de acord asupra unui aspect, 
şi anume cá, privind mai îndeaproape, furtuna ce i-a 
zdruncinat pe oamenii de ştiinţă a reprezentat primul mare 
atac, dat cu o forţă şi o sensibilitate deja prerevolutionare, 
împotriva instituţiilor şi în chiar miezul sistemului cultural 
corporativ din Vechiul Regim: „Noua Atlantidă”. De aceea, 
se cuvine să plecăm de la această idee, dacă vrem să 
înţelegem un fenomen ce avea să exercite o influenţă 


determinantă chiar asupra originalității caracteristicilor 
Luminilor şi asupra interpretărilor lor istoriografice 
succesive. 

In mod paradoxal, tocmai ceea ce am numit „triumful 
ştiinţei” a creat bazele sociale şi ideologice ale conflictului. 
Triumful era însoţit de fenomene corolare, capabile să 
genereze inevitabil o criză de creştere cu urmări grave. De 
pildă, sporirea numărului de amatori, diletanti, ce infiintau 
cam pretutindeni mici societăţi particulare permiţând cu 
greu orice formă de control din partea academiilor de stat, 
a contribuit la creşterea tensiunilor. Francmasoneria a 
jucat şi ea rolul ei, prin strategia menită să promoveze 
educaţia ştiinţifică în mase prin înfiinţarea de academii, de 
muzee şi periodice ce măreau numărul de experimentatori 
în detrimentul rigorii investigaţiilor. În sfârşit, exista 
litigiul din ce în ce mai accentuat dintre academicieni şi 
universitari pentru cor. rolul asupra profesiunilor: 
chestiune spinoasă, cu o importanţă si dimensiuni 
europene. 

Dar, în afară de elementele de presiune din afara 
comunităţii savanților, germenele contestării creştea chiar 
în interiorul Academiei de ştiinţe. În a doua jumătate a 
secolului al XVIII-lea, contestarea a început să se exprime 
public şi în chip izbitor. Inegalitatea şi privilegiul impuse 
prin Le Reglement din 1699 au început să fie considerate 
de-a dreptul josnice chiar de numeroşi academicieni. 
Printre cei dintâi, d'Alembert a vorbit în 1753 despre „un 
spirit despotic” devenit o regulă de nesuportat în relaţiile 
dintre „oamenii de litere” şi a susţinut că „forma 
democratică era singura potrivită pentru un stat ca 
Republica literelor care nu trăieşte decât prin propria-i 
libertate”. Totuşi, acelaşi d'Alembert, cel ce contribuise la 
politizarea - ca să spunem aşa - dezbaterii despre 
organizarea cercetării, s-a situat apoi în linia întâi în 
furtuna de la sfârşitul veacului alături de Condorcet, 
Lavoisier şi Vicq d'Azyr în apărarea rigidă a corporației 
academice împotriva excluşilor, Mesmer, Marat, Brissot şi 
atâţia alţii. Adevărul este că atacul frontal împotriva 


stiintei oficiale era atât de radical si de periculos prin 
implicaţiile lui instituţionale, politice si epistemologice 
incát ea nu mai putea admite niciun fel de abandon sau 
tolerantá. Atáta timp cát era vorba de denuntarea 
plàngáreatá a abuzului ştiinţelor din partea savantilor, 
exprimată prin baconianul Deleyre in Analyse de la 
philosophie du chancelier François Bacon apárutá in 1755, 
ráspunsurile puteau accepta, ba chiar impártási anumite 
reprosuri. Acuzatiile nimicitoare aduse de sustinátorii 
,Stiintelor populare" erau de o cu totul altá naturá. 

In 1782, Brissot rezuma cu vigoare si subtilitate 
aspectele cu cel mai mare impact in opinia publicá, intr-un 
pamflet intitulat De la vérité, destinat să devină un fel de 
catehism al conte statarilor care îşi extrágeau de acolo 
ideile si sugestiile pentru a alimenta polemicile, în 
opuscule si gazete din întreaga Europă. Pentru a 
demonstra cá academiile „dăunează cercetării adevărului”, 
Brissot stabilea, in maniera lui Rousseau, o paralelà intre 
cunoaşterea virtuoasă şi liberă a anticilor si aroganta 
neruşinată, dorinţa nelimitată de , glorie" si ,inavutire" ale 
modernilor. La Atena si Roma, niciodată intelectualii nu au 
devenit astfel ,cu brevet". Pe atunci, nimeni nu ajunsese sá 
conceapá ceva asemánátor cu ,corporatii atât de bizare 
precum academiile noastre”. Doar modern au introdus în 
imperiul ştiinţelor un fel de aristocrație electivă”. După 
Brissot, costul instituţiei devenise greu de suportat nu 
numai în plan moral şi social, ci mai ales în virtutea 
problemelor pe care le punea progresului cunoaşterii. Intr- 
adevăr, la o privire mai atentă, constatăm că acesta era cu 
adevărat unul dintre punctele nevralgice ale conflictului. 
Ca toate instituţiile birocratice, academiile de stat 
sfârşiseră într-adevăr prin a pune peste libera comunitate 
culturală a oamenilor de ştiinţă vălul apăsător al unei 
ideologii impermeabile la noutăţi, alimentând un tip de 
cunoaştere codificat, imobil, normativ. Marii cercetători se 
simțeau de-acum încolo „deținătorii  infailibili ai 
adevárurilor"; fiecare noutate era taxată drept „erezie”. 
Afirmația categorică, preluată ca slogan ironic de către 


sarlatani, „Imposibilă mântuirea în afara lui Newton" 
confirma caracterul conservator, sistematic, al unei 
cunoasteri caracteristice pentru o fază a ştiinţei ,normale” 
- am spune azi împreună cu T. Kuhn - prin care se exprima 
deschis „prejudecata academică”. Pentru a intra în 
corporație, trebuia să accepti paradigma ştiinţifică 
dominantă a marilor maeştri, „repetându-le toate ideile, 
dându-le cu scrupulozitate crezare”. Faptul că a existat 
ceva adevărat în asemenea reflecţii exacerbate este 
dovedit nu numai de polemicile furibunde lansate 
împotriva celor ce îndrăzneau să atace teoriile lui Newton, 
ci şi de cuvintele intransigente ale unor personaje 
puternice şi ascultate ca Samuel Formey. Deja în 1767, 
luându-se de primii ,semisavanti" purtători ai unei 
„cunoaşteri false”, care începeau să acţioneze pe atunci în 
Germania, el cerea „o jumătate de veac [...] de dictatură” 
şi afirma că „dacă Biserica veghează la chezăşia sacră a 
religiei, iar tribunalele la menţinerea legilor, academiile au 
sarcina de a face să domnească o cunoaştere epurată, 
solidă”. Că nu era vorba de o simplă ameninţare s-a 
dovedit prin intervenția oficială a  academiilor în 
răsunătoarele controverse de la sfârşitul secolului. 

În 1784, odată cu numirea comisiilor regale la 
Academia de ştiinţe şi la Societatea de medicină, intra în 
vigoare la Paris procedura care avea drept scop să 
stabilească fundamentul ştiinţific al magnetismului animal. 
Câţiva ani mai târziu, la Torino, Reale accademia delle 
scienze conducea propriile investigaţii despre radiestezie. 
În Germania, iluştri savanţi din prestigioase universităţi se 
războiau în comisii numite special pentru a determina 
bazele teoretice ale fiziognomoniei şi ale unei eventuale 
ştiinţe morfologice a naturii, mergând dincolo de 
îngrijorătoarea lectură mistică pe care le-o dădeau Lavater 
şi câteva cercuri masonice. Pe scurt, pentru prima oară, 
exploda la un nivel oficial în Europa, în termeni moderni, 
marea temă epistemologică a ceea ce se cuvine să numim 
demarcarea. Ce este ştiinţa? Care sunt criteriile 
stiintificitátii? Cine le decide? Este legitimă impunerea 


asociindu-le conceptului de adevăr? Ca un fel de 
prefigurare unicá si deconcertantá a ceea ce va deveni, in 
anii 1930, dezbaterea despre definitia stiintei ce punea 
faţă în faţă un neopozitivist logic, precum Karl R. Popper, 
si pe adepţii psihanalizei, din procesele-verbale ale 
comisiei regale despre magnetism, tipărite şi comentate de 
gazetele europene, reieşeau în chip evident două imagini 
ireductibile ale rationalitätii ştiinţifice. In rolul lor de 
comisari regali, Lavoisier, Franklin, Bailly repetau insistent 
că, pentru a judeca mesmerismul, întrebarea-cheie trebuia 
să se refere la existenţa sau inexistenţa fluidului animal şi 
la verificarea lui experimentală. Pentru adversarii lor, în 
schimb, criteriul de stiintificitate nu consta decât în 
verificarea utilității practice a metodei de îngrijire 
medicală dovedite de vindecări. Pe de o parte, era apărată 
în mod exagerat o ştiinţă care, în realitatea istorică, 
sfârşise prin a coincide în totalitate cu metoda clasică a lui 
Galilei şi Newton; pe de altă parte, era propusă din nou o 
formă actualizată de rationalism empiric si divinatoriu, 
calitativ, morfologic, Utilitarist, care, după cum am văzut, 
îi fascina pe Denis Diderot şi numeroşi savanţi de formaţie 
rousseau-istă. Rezulta inevitabil o opoziţie în modul de a 
concepe omul de ştiinţă şi instituţiile destinate cercetării: 
academiile de stat elitiste, selective si cu vocaţie 
profesionistă, în primul caz; societăţi populare, particulare, 
insufletite de amatori, în cel de-al doilea. 

Chiar plecând de la asemenea scurte reflecţii despre 
o serie de schimbări particulare, este clar că, dincolo de 
interesul specific pe care îl merită prin ele însele, triumful 
ştiinţei la sfârşitul secolului, criza mecanicismului fizico- 
matematic şi atacurile îndreptate împotriva lui, chiar 
amploarea şi profunzimea conflictului dintre oamenii de 
ştiinţă par a exista tocmai pentru a contesta interpretările 
vechi şi înrădăcinate referitoare la legătura dintre Lumini 
şi ştiinţă. Cine doreşte să aprofundeze analiza omului de 
ştiinţă din secolul al XVIII-lea nu poate eluda această temă. 
După cum se ştie, în 1932, printr-o operaţie lăudabilă şi 
importantă tintind să revalorizeze lumea Luminilor după 


condamnarea ei romantico-hegelianá, cáreia i se asociase - 
desi pe căi diferite si cu alte motivatii - şcoala marxistă, 
Ernst Cassirer, publicându-şi a sa Die Philosophie der 
Aufklärung, pusese bazele unei lecturi filosofice de 
inspiraţie kantianà a respectivei legături. In ciuda 
atacurilor si a permanentelor puneri la punct, lectura pare 
a rezista şi astăzi ca un fel de reper uneori ca o simplă 
referintá implicitá, in numeroase lucrári apárute dupä al 
doilea rázboi mondial. Definind filosofia Luminilor in 
principal ca o metodă, o mentalitate, o formă de gândire 
mai mult decât ca un sistem coerent de idei, Cassirer îi 
situase originea, nucleul autentic, în revoluţia ştiinţifică şi 
cuceririle ei, văzând în Kepler, Galilei şi Newton părinţii ei 
spirituali. În opinia lui, elementul caracteristic al culturii 
Luminilor consta în noua definiţie a raţiunii, diferită de cea 
din secolele precedente şi în perfectă concordanţă cu 
procesele de rationalizare proprii paradigmei ştiinţifice 
newtoniene. 

De fapt, în lumina a ceea ce am încercat să 
demonstrăm în paginile precedente, această identificare 
rigidă nu pare a rezista la proba evenimentelor istorice din 
anii 1780. Criza de la sfârşitul secolului al XVIII-lea pare, 
într-adevăr, a da dreptate specialiştilor care au preferat 
întotdeauna să vadă lumea Luminilor ca un fenomen istoric 
deosebit de bogat şi de complex, cu graniţe mai largi şi 
mai greu de deosebit decât cele concepute de Cassirer. În 
numeroase cărţi fundamentale, Luminile au apărut ca o 
extraordinară tentativă - a cărei natură profundă este de 
tip politic -, realizată de oameni hotărâți să transforme 
societatea prin lupta de idei, să creeze un nou sistem de 
valori (toleranţă, egalitate, libertate, filantropie, fericire, 
cosmopolitism etc), expresie imediată a unei societăţi 
civile moderne, în sfârşit emancipată şi eliberată de 
împovărătoarea tutelă a Bisericilor, a religiilor 
confesionale şi de o idee a politicii concepute până atunci 
exclusiv ex parte principis şi niciodată ex parte duium. 
Desigur, omul de ştiinţă a îmbogăţit arsenalul mişcării 
Luminilor cu arme şi sugestii importante pentru a elabora 


un stil de gândire critică şi problematică aptă să intervină 
în realitate cu scopul de a o transforma. Totuşi, dacă am 
accepta ecuaţia între Lumini, imaginea lor asupra raţiunii 
şi metoda ştiinţifică newtoniană, am sărăci considerabil 
conținuturile şi perspectivele finale ale mişcării. 

Prin urmare, nu încape nicio îndoială că, dacă plecăm 
de la ipoteza că Luminile au reprezentat în istorie procesul 
de întemeiere a unui nou şi vast sistem de valori, a unui 
univers cultural şi lingvistic original (antropologii ar 
prefera poate să vorbească despre noul sistem de credinţe 
şi practici sociale şi culturale), şi nu constituirea unei 
forme specifice de raționalitate, atunci devine mult mai 
uşor să analizăm mişcarea ştiinţifică şi cea a Luminilor ca 
fiind două fenomene distincte, fireşte întotdeauna în 
interacţiune, dar autonome în motivațiile lor de fond. 
Probabil că ar deveni mai clare rolul şi funcţia oamenilor 
de ştiinţă catolici sau cel puţin organic legaţi de instituţiile 
religioase, poate însufletiti de o intensă nevoie de 
religiozitate, cărora nu le-am acordat prea mult spaţiu, în 
pofida neîndoielnicei lor importante în cultura secolului al 
XVIII-lea şi a contribuţiei lor la progresul cercetării. Spre 
deosebire de pozitivism, căruia îi sunt prea adesea 
asociate pe nedrept şi în mod polemic când se face referire 
la ştiinţă (un exemplu în acest sens este dat de celebra 
Dialektik der Aufklärung de Adorno şi Horkheimer din 
1947), Luminile nu au considerat niciodată (cu intenţii 
ideologice clare) ştiinţa drept cheia de boltă a cunoaşterii 
umane. În arborele ştiinţei consacrat de Enciclopedie, 
elaborat pe baza facultăţilor omului (rațiune, memorie, 
imaginaţie), o valoare şi o însemnătate egale erau atribuite 
tuturor formelor de cunoaştere, în vederea utopicei 
realizări pe pământ a cetăţii cereşti. Filosofii au iubit 
ştiinţa, au studiat-o, au răspândit-o, dar au păstrat în 
privinţa ei si o făţişă atitudine de detaşare şi uneori de 
critică. După cum am văzut, nu numai Rousseau a 
inaugurat în secolul al XVIII-lea filonul modern - ce avea 
să se dovedească mai târziu din ce în ce mai puternic şi 
incisiv - al criticii morale, politice şi filosofice aduse 


ştiinţei. În cursul secolului al XVIII-lea, numerosi 
promotori ai Luminilor, de la Voltaire la Condillac şi Bailly, 
au reflectau îndelung, mai ales în anii 1780, cu privire la 
originile îndepărtate ale ştiinţelor şi în special la cele ale 
revoluţiei  galileene si newtoniene: ei au elaborat 
fundamentele unei istorii a ştiinţelor care era prezentată 
ca istoria socială şi culturală a unei cunoaşteri examinate 
în chip critic, în acelaşi plan cu alte cunoasteri. In 
concluzie, experienţa intelectuală a savantului în epoca lui 
Voltaire nu poate rezuma ea singură amploarea 
referintelor Luminilor şi voinţa politică de transformare a 
realităţii întrupate de reprezentanţii lor. 

Ceea ce nu înseamnă că omul de ştiinţă nu a jucat un 
rol extraordinar în determinarea  caracteristicilor 
Luminilor. Dimpotrivă. Chiar dacă ar trebui să vorbim 
întotdeauna de o determinare mutuală, nu poate încăpea 
nicio îndoială în privinţa funcţiei comunităţii ştiinţifice faţă 
de diferitele forme asumate de mişcarea Luminilor de-a 
lungul veacului. Se ştie foarte bine că prestigiul şi 
nezdruncinatele certitudini ale universului-maşină al lui 
Newton au alimentat reflectiile unui sector important al 
lumii Luminilor până la apariţia ultimului volum al 
Enciclopediei, în 1722. Celebrul portret al Filosofului de 
Du Marsais, considerat pe drept cuvânt unul dintre 
manifestele Luminilor, aparţine în întregime acestei prime 
mari faze. În text, pusă faţă în faţă cu o natură-orologiu şi 
cu legile matematice, eterne şi liniştitoare, se desprindea 
senina şi orgolioasa figură a unui nou filosof, capabil să-şi 
domine pasiunile şi emoţiile, dând întâietate unei raţiuni 
critice şi metodologice. O dată religia şi misterele ei lăsate 
în urmă într-un mod ironic şi detaşat, pe un ton de-a 
dreptul libertin, singura divinitate recunoscută şi venerată 
de filosof era omenirea, în special societatea civilă, luată - 
cu o evidentă voinţă iconoclastă - drept unic Dumnezeu. În 
schimb, în opusculul apărut în 1782, intitulat Systeme de 
la raison ou le prophete philosophe, portretul desenat de 
J.-L. Carra ţine de o fază cu totul diferită a Luminilor. 
Aceste pagini exprimă o mutație profundă în climatul 


intelectual si contextul istoric. Percepem aici afirmarea 
unui sentiment de veritabilà atotputernicie a fiintei umane, 
datorat triumfului stiintei - la care ne-am referit mai sus -, 
asociat cu exaltarea sugestivă ce va fi stârnită de 
baloanele aerostatice, ca si cu ráspándirea unei imagini 
vitale si dinamice a naturii si cu recunoaşterea explicită a 
autonomiei si a fortei lumii pasiunilor in raport cu 
raţiunea. Dacă sarcina istorică a Luminilor se dovedea a fi 
aceea de a determina emanciparea omului, crearea de noi 
valori pentru o societate civilă modernă, profetul filosof 
integra neonaturalismul de la sfârşitul secolului al XVIII- 
lea, implicaţiile lui politice şi filosofice, confruntarea în 
plină desfăşurare dintre diferitele forme de rationalizare 
ştiinţifică. Acestea din urmă  structurau domeniul 
aptitudinilor şi al instrumentelor aflate la dispoziţia 
omului, făcându-l mai amplu şi mai complex. Dacă pentru 
Du Marsais numai raţiunea putea şi trebuia să slujească 
drept făclie filosofului în înaintarea lui prin întuneric, 
caracterizând astfel prima fază a Luminilor, în schimb, 
pentru Carra, se cuvenea a recunoaşte că arsenalul aflat la 
dispoziţie devenise de-acum mai vast: noua sfântă treime a 
Luminilor de la sfârşitul veacului extinsese la sensibilitate 
şi la adevăr rolul fundamental rezervat înainte exclusiv 
raţiunii. Între primele şi ultimele generaţii de oameni ai 
Luminilor, însuşi tonul argumentărilor se schimbase 
radical. Pe cât de senine şi detaşate păreau reflectiile lui 
Du Marsais, pe atât de pätimase, violente şi declamatorii 
deveniseră cele ale lui Carra. „Primul drept al omului - 
scria acesta din urmă - este cel de a fi, al doilea drept este 
cel de a gândi”. 

Voi prezice progresele raţiunii. [...] Marea familie a 
oamenilor va fi deci întrunită şi nu va fi decât o aceeaşi 
societate! Aşadar, codul legilor naturale va fi atunci 
singura autoritate de care va fi nevoie pentru a conduce 
mulţimea. Egalitatea morală nu va mai fi o problemă! 
împărţirea bunurilor va fi reglementată prin echitatea 
distributivă, şi nu prin capriciul despotic! [...] Jos cu viciul, 
crimele celebre nu vor mai fi drepturi ca să fie respectate; 


totul va intra în ordine, fiindcă, in sfârşit, îi vine rândul şi 
sistemului raţiunii. 

Accentele mesmerianului Carra sunt într-adevăr 
profetice, demne de o escatologie laică, impregnate de o 
autentică religiozitate. De fapt, un asemenea mod de a se 
exprima nu era câtuşi de puţin izolat sau specific doar în 
mediile de adepţi ai „ştiinţelor populare”. Este suficient să 
citim Esquisse d'un tableau des progres de l'esprit humain 
de Condorcet, neinduplecatul dusman al mesmerienilor, 
pentru a regăsi patosul religios al profetului filosof. Cert 
este că protagoniştii din noua fază a Luminilor, din 
amurgul veacului, erau figuri diferite de cele din trecutul 
apropiat. Intrarea în lojele masonice a unei întregi 
generaţii de intelectuali crescuţi în idealurile Enciclopediei 
schimba radical atitudinea faţă de reprezentările istoriei şi 
problema neliniştitoare a religiozităţii, faţă de aptitudinea 
ei de a deveni un extraordinar instrument de comunicare, 
simplu şi nemijlocit într-un mod ideal, ce o făceau capabilă 
să creeze un raport eficace între pătura superioară şi cea 
inferioară în răspândirea Luminilor. Cu o asemenea 
mişcare profetică a Luminilor, pătrunsă de radicalism 
politic şi destinată să devină adevăratul ferment de cultură 
a mentalităţii revoluţionare, a avut de-a face omul de 
ştiinţă al anilor 1780. Fără îndoială, în triumful ştiinţelor, 
el a avut o însemnătate hotărâtoare în dezläntuirea 
sperantelor şi a dorinţei de răscumpărare, alimentând, 
printre altele, prin neonaturalismul său, prin imaginea 
unei ordini naturale în transformare şi mutație, ideea 
revoluţionară potrivit căreia poate să se schimbe şi ordinea 
socială şi, prin urmare, să se regenereze omul, creând 
cetăţeanul. În această privinţă, cuvintele lui Robespierre 
din 1794 se dovedesc edificatoare: „Totul s-a schimbat în 
ordinea fizică şi totul trebuie să se schimbe în ordinea 
morală şi politică”. Dar la sfârşitul secolului al XVIII-lea 
omul de ştiinţă şi omul Luminilor au găsit posibilitatea de a 
se influenţa unul pe celălalt pe terenul reflectiei complexe 
ce a determinat deplasarea semantică, din tradiționala 
tabără religioasă în cea laică, a unui concept teribil şi 


totodată sugestiv: adevărul. Prin urmare, cuvântul 
„adevăr” pare a-i obseda pe oamenii Luminilor de orice 
naţionalitate: de la Condorcet la Lessing, Radişcev şi 
Filangieri, fiecare îi atribuie sarcini si semnificaţii 
impregnate de o intensă religiozitate laică, situând în el 
puterea de a comunica triumfurile gândirii, valorile şi 
speranţele. Printre oamenii de ştiinţă, rapidul proces de 
apropiere a cuvântului magic se încheie rapid pe parcursul 
ultimilor ani ai secolului al XVIII-lea şi lăsa deja să se 
întrevadă transformarea lui în dogmă în veacul următor. 
Acolo unde Galilei, în bătălia cu teologul, ezitase şi dăduse 
înapoi, profetul filosof şi om de ştiinţă Condorcet nu a 
pregetat nicio clipă când a revendicat plin de mândrie 
adevărul ştiinţei şi al raţiunii, ca fiind singurul şi veşnicul, 
adevăr, punând pentru totdeauna în umbră vechile 
pretenţii ale teologilor. În concluzie, omul de ştiinţă din 
epoca Luminilor îşi cucerise pe de-a-ntregul, până la 
ultimele consecinţe, dreptul de a deveni pe viitor, şi în 
bine, şi în rău, unul dintre protagonistii absoluti ai istoriei 
umane. Putea fi considerat încheiat în sfârşit lungul drum 
început în Antichitate, întrerupt, apoi reluat în epoca 
modernă odată cu revoluţia ştiinţifică. 

Capitolul VI 

ARTISTUL 

Daniel Arasse in 1783, când Heinrich Fussli îşi 
expune Cosmarul (Detroit, Institute of Arts) la Royal 
Academy din Londra, opera constituie un eveniment. 
Niciodată nu se mai văzuse o pânză de acest gen: nu 
aparţine nici uneia dintre categoriile ce organizează 
producţia şi receptarea picturii la timpul respectiv (istorie, 
gen, portret sau peisaj) şi nici nu încearcă să placă în 
vreun fel. Fireşte, tema se înrudeşte cu acele subiecte 


terifiante de mare succes in Anglia la sfârsitul secolului al 
XVIII-lea: expoziţia de la Royal Academy conţinea de 
altminteri si o Luptă a sfântului Mihai cu Satana de 
Benjamin West, o Fantomă a Clitemnestrei trezind Furiile 
de Downman si un Pol prouocind o furtună de Maria 
Cosway Dar Coşmarul nu comportă nicio referinţă 
cultivată, iar monştrii lui Fussli doar dau năvală într-un 
interior contemporan. Pictorul vrea să-şi deranjeze 
spectatorul; Horace Walpole în persoană nu dă greş 
caracterizând opera drept „shocking”. 

Totuşi, tabloul nu este blamat; dimpotrivă, are parte 
de un succes răsunător care îi asigură imediat lui Fussli o 
faimă mondială: gravurile răspândesc imaginea de-a lungul 
întregii Europe şi, pe parcursul carierei, până în anii 1810 
- 1820, Coşmarul îl însoţeşte pe Fussli prin intermediul 
copiilor, reproducerilor şi variantelor pe care este invitat 
să le facă după capodopera sa. Pictura este una dintre cele 
mai celebre din epocă tocmai întrucât corespunde 
aşteptărilor multiple şi diverse - astfel că putem vedea 
astăzi în ea un exemplu de complexitate specifică 
inspiraţiei şi scopurilor comune artistului şi publicului din 
veacul Luminilor. 

Căci, oricât de surprinzător ar părea la prima vedere, 
Coşmarul este o operă „luministă”. Fussli denunţă credinţe 
superstitioase care continuă să provoace coşmaruri la 
intervenţia fiinţelor supranaturale (incubi, sucubi şi alţi 
cobolts). Acestea ar veni să tulbure somnul, să posede şi să 
îngrozească mintea celui sau celei care doarme. În 
concordanţă cu teoriile medicale şi filosofice moderne 
(reluate de Kant în 1798 în a sa Antropologie pragmatică), 
Fussli apreciază că la baza coşmarurilor se află cauze 
fiziologice precise, iar a doua versiune a Coşmarului (1790 
- 1791, Frankfurt) este concepută pentru a servi drept 
fundament la una dintre cele patru ilustraţii realizate de el 
pentru The Botanic Garden de Erasmus Darwin, cel ce va 
aprofunda în a sa Zoologia or the Laws of Organic Life 
(1794 - 1796) analiza mecanismelor fiziologice ale visului. 

Totuşi, forţa de impact şi succesul Cosmarului nu tin 


de concepţia inspiratoare ci, dimpotrivă, de faptul că, 
pentru a da chip concepţiei Luminilor, Fussli a folosit 
materialul cel mai traditional al folclorului şi al superstitiei 
pe care o combate. Tabloul arată că monştrii sunt 
produsele coşmarului, şi nu cauza lor; dar claritatea 
imaginii le dă o realitate echivalentă cu aceea a trupului 
tinerei adormite şi impune prezenţa lor înspăimântătoare. 
(Este necesară o atenţie meticuloasă pentru a observa cum 
conturul incubului este vag, inexistent în comparaţie cu 
desenul clar al trupului contorsionat al femeii adormite.) 
Dialectica paradoxală a lui Fussli o anunţă astfel pe aceea 
care se va afla, peste câţiva ani, la baza atâtor opere de 
Goya, artistul Luminilor născocitor de tenebre. Coşmarul 
ne face să ne gândim mai ales la foarte celebra planşă (a 
patruzeci şi treia) din Capriciile publicate în 1799: Somnul 
Ratiunii naşte monstri. Intr-o fază precedentă, din 1797, 
planşa conţinea o inscripţie unde autorul declara că 
doreşte doar „să alunge prejudecățile dăunătoare şi să 
perpetueze, prin lucrarea Capricii, dovada imuabilă a 
Adevărului”. Ca Fussli, Goya figurează prejudecăţi şi 
superstiții doar pentru a le combate mai bine. 

Comparatia între Füssli şi Goya ne pune în faţa unuia 
dintre paradoxele cele mai remarcabile pe care le înfruntă 
o întreagă familie de artişti ai Luminilor: legătura 
indisociabilă şi contradictorie dintre claritatea luminoasă a 
Ratiunii si a Principiilor ei (care îl inspiră pe artist) şi forţa 
de nestăvilit a Tenebrelor tocmai împotriva cărora oamenii 
Luminilor au pornit lupta. Concepţia diurnă a 
neoclasicismului, în special în formula ei davidiană, afirmă 
fără ambiguitate încrederea în perfectibilitatea societăţii şi 
a individului. Energia ei, tensionată si voluntaristă, 
reprezintă însăşi manifestarea acestei încrederi. Însă arta 
lui David nu constituie decât un aspect, particular şi 
original, al neoclasicismului. El nu-i epuizează bogăţia şi, 
aşa cum este imposibil să raportăm exclusiv neoclasicismul 
davidian la Revoluţia franceză (el a început cu mult înainte 
de 1793 şi chiar de 1789), tot astfel nu este cu putinţă să 
vedem în moda din ce in ce mai răspândită a 


infricosátorului si a obscurului dovada unei deceptii fin de 
siécle legate de Ratiune. A Philosophical Enquiry into the 
origin of our ideas of the Sublime and the Beautiful de 
Edmund Burke fundamentează teoretic plăcerea procurată 
de obscur şi de înfricoşător. Or, ele datează din 1757, iar 
din 1758 foarte rationalul Diderot apreciază, la rândul său, 
că poezia „cere ceva enorm, barbar şi sălbatic”. Să nu 
uităm că veacul Luminilor este şi cel al Sensibilitátii şi al 
Sentimentului, iar sensibilitatea delicată se poate 
transforma în mod catastrofal în dezläntuire de pasiuni şi 
de impulsuri obscure. Intrepätrunderea dialectică a 
Clarităţii si a Tenebrelor se află în miezul inspiraţiei 
artistice a Luminilor. 

Şi în această privinţă, Coşmarul lui Fussli este 
semnificativ, întrucât prima lui versiune, realizată fără 
nicio comandă, ascultă foarte probabil de motivații pe cât 
de personale, pe atât de „tenebroase”. Pe dosul pânzei, 
parcă în taină, Fussli a pictat portretul unei tinere. După 
toate aparențele, este vorba de nepoata lui Lavater, Anna 
Landolt, de care Fussli se indrágostise nebuneste, cu 
disperare, la Zürich in 1778. Asadar, conceput recto-verso, 
Cosmarul are aspectul unei vráji fácute de departe 
impotriva inaccesibilei amante: pictorul vrea sá bântuie 
noptile celei pe care nu o poate poseda decát in vis - in 
visuri asemănătoare celui descris într-o scrisoare către 
Lavater din 16 iunie 1779. Deci, chiar dacă pe faţa 
tabloului figurile tinerei, a monstrului şi a iepei sunt 
inspirate de modele antice şi renascentiste, chiar dacă 
Fussli practică aici o ,inventie” deja bazată pe ceea ce va 
numi în 1801, într-o conferinţă la Royal Academy, 
Judicioasa adopţie a figurilor în artă”, dosul pânzei 
dezvăluie că ea era investită cu o funcţie aproape magică - 
indicând în ce măsură intimitatea subiectivă a artistului 
din veacul Luminilor poate adăposti impulsuri neclare. 

Ne gândim din nou la gravura lui Goya. Monştrii lui 
nu sunt incubi cu o existenţă incertă. Cucuvelele şi liliecii 
generati de somnul Ratiunii sunt animale nocturne foarte 
reale, iar o asemenea imagerie nefastă îşi găseşte originea 


în iconografia clasică (în special cea a cărţilor de 
embleme), în planşa din 1797, Goya afirmă de altminteri că 
limbajul lui este „universal”. Gravura lui trebuie înţeleasă 
ca o alegorie: „clară, expresivă, elocventă”, în termenii 
folosiţi de Gravelot si Cochin in /conologie par figures 
publicatá la Paris intre 1765 si 1781. Dar legenda imaginii 
afirmă şi că bărbatul adormit, al cărui somn dă naştere 
monştrilor, nu este altul decât „autorul” - aşadar, Goya în 
persoană; prin urmare, pictorul nu se consideră la adăpost 
de nebuniile şi superstitiile pe care le condamnă, ferindu- 
se totuşi să pretindă că le cunoaşte remediul. La origine, 
Somnul Raţiunii naşte monştri trebuia să folosească drept 
frontispiciu la o culegere de gravuri intitulate Visele. 
Devenită Capriciile, culegerea primeşte ca frontispiciu un 
Autoportret cu expresia dispretuitoare - ca şi cum artistul 
ar alege să deschidă printr-o imagine apotropaică a lui 
însuşi povestirea  îngrozitoarelor experienţe nocturne 
prezentate în lucrare. De altfel, în căutarea fundamentală 
a puterilor Tenebrelor, Goya va merge mult mai departe 
decât Füssli; finalmente, după cum a arătat Jean 
Starobinski, cel din urmă se menţine „dincoace de diform 
şi de abject”. Dimpotrivă, mânia lui Goya împotriva 
Tenebrelor are „ceva nocturn” şi conferă obscurului pe 
care îl caricaturizează „o claritate aspră şi masivă, ce nu 
mai poate fi trimisă în neant”. 

Astfel, nu i-am putea înţelege pe artiştii Luminilor, 
nici pretinde să conturăm o figură colectivă, presupunând 
la ei o luminoasă unitate de inspiraţie. Nu numai că, în 
funcţie de locuri şi momente, diverşii artişti sunt insufletiti 
de tendinţe diverse şi operează alegeri artistice, filosofice 
sau politice diferite, dar chiar în interiorul aceluiaşi artist 
se pot înfrunta instante dintre cele mai contradictorii - 
între Lumini şi Tenebre, Pasiuni şi Ratiune. Tocmai această 
înfruntare dă artei Luminilor energia cea mai puternică - 
indiferent că Rațiunea se avântă în a stăpâni prostia, iar 
Lumina în a stăvili Umbra sau că, în rezistenţa pe care o 
opun propriei dezvăluiri, figurile Nopţii se găsesc investite 
cu o fascinantă şi irezistibilă vitalitate, ca şi cum în ele ar 


säläslui izvoarele adânci ale vietii. 

Oricare le-ar fi alegerile si orice formä ar adopta 
stilurile lor, artiştii Luminilor împărtăşesc aceeaşi idee: ei 
au cu toţii, sub diverse forme, o înaltă conştiinţă a artei lor, 
a misiunii ei în societate. Pentru Lumini, demnitatea şi 
legitimitatea creaţiei artistice trec prin consideratiile 
morale şi sociale conţinute în operă, dincolo şi dincoace de 
calitatea ei strict formală. Din anii 1730, William Hogarth 
dezvoltă astfel o formă nouă de „pictură de istorie”: prin 
intermediul unei serii de tablouri (opt scene pentru The 
Rake's Progress în 1733 - 1735, şase pentru Mariage à la 
mode în 1743 - 1745), el ilustrează o moralitate 
contemporană. Considerându-se, în propria-i exprimare, 
un „pictor de istorie comică” (Comic History Painter), el nu 
dă ca exemplu propriile valori, ci descrie aspectele ridicole 
şi viciile aristocrației si ale claselor de mijloc. Ironia 
trebuie să ajute la a corecta moravurile şi, pentru a-şi face 
lecţia mai eficace, Hogarth o răspândeşte prin gravură şi 
alege teme luate din piese de teatru sau romane celebre. 
În sprijinul unui pamflet de Fielding despre ravagiile 
alcoolismului, aceeaşi atitudine îl determină să imprime în 
1751 două gravuri complementare: Gin Lane şi Beer 
Street. Dacă ar fi să-l credem, moralitatea socială a lui 
Hogarth este conservatoare, iar preţul ridicat al gravurilor 
împiedică difuzarea lor către mase, însă artistul 
promovează ideile şi interesele clasei medii instruite - a 
cărei stimă îi asigură, în schimb, propria-i demnitate. 

Arivismul şi dorinţa de succes social îl determină pe 
Jean-Baptiste Greuze să adopte un comportament de multe 
ori ambiguu; totuşi, „pictura morală” promovată de el 
decurge dintr-o ambiţie echivalentă. In acest sens îl 
înţelege şi îl laudă Diderot în 1763, mulţumit de ,curajul” 
lui Greuze de „a face morală în pictură”, de „a ne 
impresiona, a ne instrui, a ne îndrepta şi a ne îndemna la a 
fi virtuoşi”. Revine asupra aceluiaşi aspect în 1765, 
opunându-i în următorii termeni pe Greuze şi Baudouin, 
ginerele lui Boucher (concluzia este edificatoare): „Greuze 
s-a făcut pictorul predicator al bunelor moravuri, Baudoin, 


pictorul predicator al celor rele; Greuze, pictor de familii si 
oameni cinstiti; Baudouin, pictor de ospicii si libertini. Din 
fericire, el nu are nici desen, nici geniu, nici culoare, pe 
cánd noi avem si geniu, si culoare si vom fi cei mai 
puternici”. 

Cele două tablouri (Saint Roch, si  Bélisaire) 
prezentate de David pentru Salonul din 1781 sunt la fel de 
semnificative. Pictura Le Saint Roch intercédant au prés 
de la Vierge pour les pestiférés de Marseille este executată 
la comanda Biroului de sänätate publicà cu scopul de a 
comemora epidemia din 1720. Or reluând traditia 
iconograficá a sfántului intercesor, David mai degrabá 
subliniazá nenorocirea si disperarea ciumatilor decât 
preasláveste interventia in sine. Aceastá tratare deosebitá 
a temei a putut fi interpretatá ca un atac voalat impotriva 
Bisericii - mai indiferentă, se pare, la soarta săracilor 
decât la cea a bogatilor, de vreme ce, din patruzeci de mii 
de victime din 1720, abia o mie aveau rangul social 
superior celui de muncitor sau meşteşugar, în schimb, 
alegând să picteze un Bélisaire pentru primirea lui la 
Academie, David adoptă o temă ale cărei rezonanţe 
politice au adus-o la modă, în special după apariţia, în 
1767, a romanului moralizator al lui Marmontel. În a doua 
jumătate a secolului al XVIII-lea, figura lui Belizarie, 
general adus la sapă de lemn prin nedreptatea cinică şi 
nerecunostinta împăratului Iustinian, constituia un suport 
ideal pentru propaganda socială şi politică a reformatorilor 
liberali şi a conservatorilor moderati. Alegerea lui David 
era cu atât mai potrivită, cu cât contele d'Angiviller, 
director al Clădirilor regelui după urcarea pe tron a lui 
Ludovic al XVl-lea (1774), era prieten personal al lui 
Marmontel, el însuşi secretar al Academiei franceze. 

Astfel, am putea inmulti exemplele care, în genuri 
foarte diferite, atestă angajamentul moral, social sau 
politic ce stă la baza alegerii operate de artistul „luminat”. 
Enciclopedia rezumă foarte bine concepţia afirmând, la 
capitolul „Interesant”, că artistul trebuie să fie „filosof şi 
honnête homme” şi că interesul unei opere de artă constă 


in continutul ei moral si social. Aceeasi conceptie afiseazä 
La Font de Saint Yenne, inventator al criticii de artá in 
sensul modern, cánd cere din 1754 ca tablourile cu subiect 
istoric să fie „o şcoală a moravurilor” şi să ia drept temă 
faptele virtuoase şi eroice ale marilor bărbaţi, exemple de 
omenie, generozitate, măreție şi curaj. Ideea nu este nouă, 
iar voinţa de morală în artă poate fi convenţională, 
conservatoare şi chiar obscurantistă. Dar, aşa cum era 
formulată atunci, ideea de responsabilitate socială a 
artistului are valoare de critică împotriva decadentei şi a 
corupţiei din societatea contemporană. La fel ca scriitorul 
sartrian, artistul Luminilor acţionează prin „dezvăluire”, 
opera lui face „apel la libertatea” publicului său. Diderot 
doreşte să se picteze „aşa cum se vorbea în Sparta”, iar 
Winckelmann, istoric-teoretician al întoarcerii la valorile 
antice, afirmă că numai Libertatea poate înălța arta la 
desăvârşire, după cum demonstrează îndeajuns, în opinia 
lui, frumuseţea fără egal a artei clasice greceşti. 

Să subliniem totuşi imediat: concepţia asupra 
misiunii artistului nu implică o conştiinţă politică 
revoluţionară, iar revoluţia artistică ce are loc nu poate fi 
nicidecum asimilată cu viitoarea revoluţie politică din 
Franţa. După cum vom vedea mai departe, nu numai că 
voinţa de morală şi de seriozitate în artă este încurajată de 
şefii politici, dar găsim artişti neoclasici conservatori în 
număr la fel de mare ca cel al artiştilor progresişti sau 
revoluționari. Evoluţia lui Antonio Canova este exemplară. 
În 1779, Dedal şi Icar este o sculptură foarte admirată la 
Roma, dar sculptorul este invitat să-şi modereze 
virtuozitatea realistă în numele idealului greco-roman. Din 
1783, Tezeu si Minotaurul arată că lecţia a fost înţeleasă - 
iar rezonantele morale şi politice ale operei poartă pecetea 
unui artist „luminat”. Renuntând la prima lui idee (lupta 
celor doi factori antagonişti), Canova îl reprezintă pe Tezeu 
aşezat victorios pe corpul monstrului mort. Minotaurul 
este inspirat de o planşă din Pitture antiche d'Ercolano e 
contorni, iar efectul lui brutal de realitate contrastează cu 
perfecțiunea idealizată a lui Tezeu, al cărui trup constituie 


o desăvârşită actualizare a ceea ce Winckelmann considera 
semnul distinctiv al perfecțiunii clasice: „măreţia calmă” şi 
„noblețea liniştită”. Opera este salutată ca fiind „primul 
exemplu, dat la Roma, de reînviere a stilului, sistemului şi 
principiilor din Antichitate”. Ca răsplată pentru această 
capodoperă şi în ciuda stării îngrijorătoare a finanţelor 
sale, statul venețian îi acordă tânărului Canova o pensie 
anuală. Mai mult decât reuşita artistică, este încununat 
conţinutul politic al sculpturii. Învingător idealizat al 
monstrului din Creta, Tezeu întrupează patriotismul 
Serenissimei: după ce a pierdut ultimele posesiuni cretane 
în 1715, Veneţia a trebuit să cedeze turcilor Peloponezul în 
1718, iar în 1770 nu a putut interveni în niciun fel când 
aceştia au înăbuşit cu brutalitate o răscoală în Creta. 
Idealul Libertăţii triumfând asupra bestialitätii rămâne 
totuşi excepţional în opera lui Canova, în anii 1780, 
reacţiunea are câştig de cauză la Veneţia şi determină, în 
special, dispariţia mişcării liberale di Barnabotti de care 
erau indirect legaţi comanditarii lui Canova. Idealismul lui 
Canova devine mai conservator, aproape nostalgic, ca şi 
cum Frumuseţea veşnică a celor din Antichitate nu ar 
putea fi surprinsă decât în răsfrângerea unei iremediabile 
absente. In orice caz, în 1799, când vizitatorii francezi ai 
atelierului său din Roma văd în Hercule şi Lichas o 
alegorie a lui Hercule francez doborând monarhia, Canova 
declară că nu ar fi reprezentat o asemenea temă pentru 
nimic în lume şi că figura lui Lichas ar putea însemna la fel 
de bine libertatea degenerată. Răspunsul dovedeşte 
îndeajuns că idealul de Libertate care, potrivit lui 
Winckelmann, dusese arta la perfecţiune nu era asimilat cu 
cel răspândit de Revoluţia franceză în lungul şi în latul 
Europei. 

Nu în registrul politic îi reuneşte pe artiştii Luminilor 
voinţa de seriozitate şi de morală în artă. În a doua 
jumătate a secolului al XVIII-lea, a manifesta o atitudine 
luministă în artă înseamnă înainte de orice a respinge tot 
ce ţine de rococo. Respingerea poate căpăta aspectul unei 
reacţii naţionale împotriva unei influenţe străine. În 


Germania, ea se imbiná cu un sentiment antifrancez: stilul 
rococo si cel rocaille sunt stráns asociate gustului ce a 
triumfat sub Ludovic al XV-lea. In Anglia, schimbarea de 
stil de la începutul domniei lui George al II-lea este 
explicit incurajatá de arhitectul Robert Adam in numele 
„simplităţii decente" specifice tradiţiei anglicane, pe care o 
opune bogátiei si somptuozitátii caracteristice pentru luxul 
Bisericii romano-catolice. Însă fenomenul este european si, 
din anii 1770, a învins în Italia şi Franţa, la fel ca în 
Germania şi Anglia, în mediile aristocratice şi, totodată, în 
burghezia aflată în ascensiune. Dincolo de clivajele 
nationale, politice sau sociale, respingerea rococoului 
vizează refuzul unei arte concepute ca un lux privat. 
Artiştii şi comanditarii condamnă farmecele „frivole” în 
favoarea unui ideal de frumuseţe raţională şi universală, 
bazat pe claritatea liniei pure. Pentru Fussli, arta moare 
„dacă urmează poruncile modei sau capriciile vreunui 
patron”; potrivit lui Reynolds, „opera care nu place decât 
într-o epocă sau unei naţiuni nu-şi datorează succesul 
decât unei asocieri locale sau accidentale”. Or, noua artă 
se doreşte la fel de universală ca Rațiunea: mesajul ei de 
grandoare şi virtute trebuie să se adreseze publicului celui 
mai larg şi, mai departe, omenirii înseşi, din toate ţările şi 
din toate timpurile. 

In pictură, în special efectele coloritului şi ale texturii 
sunt suspecte: „superficiale”, adresându-se simţurilor, ele 
pot fi percepute diferit în funcţie de indivizi. Spre 
deosebire de graţia culorilor şi acel je ne sais quoi aflate la 
originea celor mai rafinate plăceri, linia este lecţia Naturii, 
iar Rousseau însuşi, un om totuşi sensibil, consideră că 
„fără linii, culorile nu valorează nimic”. Mai „naturală” şi 
universală decât coloritul, linia este şi mai „adevărată”. 
După Schiller, „conturul pur” dă o „imagine mai fidelă” a 
obiectului. Pentru Reynolds, ea aduce în faţa ochilor 
„forma exactă pe care ar trebui s-o aibă fiecare parte din 
natură”. Pentru William Blake, simplitatea liniară nu este 
doar „cea mai nobilă podoabă a Adevărului”, ci şi unul 
dintre atributele lui esenţiale. 


Răspândirea nestăvilită a neoclasicismului se explică 
şi prin aceea cà acest stil cu vocaţie universală are 
sentimentul de a regási cea mai veche traditie europeaná, 
cea a picturilor liniare de pe vazele grecesti si cea a 
simplitátii liniare specifice primitivilor italieni: astfel, 
Goethe il admirá pe Flaxman pentru capacitatea lui de a 
regăsi „spiritul inocent al şcolilor italiene primitive”. 
Respingerea gratiilor „afectate” ale rococoului este trăită 
nu numai ca o victorie a Raţiunii, ci si ca o întoarcere la 
izvoarele înseşi ale artei europene, înainte de coruperea ei 
socială. Nu în mod întâmplător, artiştii preferă să situeze la 
originile picturii mitul fiicei olarului din Corint desenând 
umbra profilului iubitului ei proiectată pe un zid: la vremea 
respectivă, desenul se bucură de prestigiul fără egal de a fi 
cel mai vechi instrument al reprezentării picturale. 
Încurajându-i, aşadar, pe artişti să „reaprindă flacăra 
Antichității”, Quatremere de Quincy îi îndeamnă la o 
revoluție care este şi o înviere. După cum scrie Jean 
Starobinski, modernii se străduiesc „să uite procedeele 
învăţate pentru a lăsa să domnească în ei antica vigoare. 
[...] Primul om, primele popoare au primit totalitatea artei 
şi a cunoaşterii: istoria nu a făcut altceva decât să întunece 
conţinutul iluminării originare”. 

Un asemenea demers intelectual şi sever constituie 
un fapt comun ansamblului artiştilor din epoca Luminilor şi 
contribuie la reînnoirea conştiinţei teoretice pe care 
artiştii o capătă în legătură cu creaţia lor. Este un aspect 
capital, întrucât reflectia raţională ce însoţeşte producţia 
artistică determină recunoaşterea progresivă a rolului 
jucat de irațional în opera de artă, în crearea şi receptarea 
ei. Ceea ce constatăm în două domenii privilegiate: 
definiţia geniului creator şi reelaborarea noţiunii clasice de 
sublim. 

Răspândirea extraordinară a academiilor constituie o 
bază şi un semn chiar al acestei evoluţii teoretice. In 1720, 
în Europa există doar nouăsprezece academii artistice şi 
numai unele dintre ele oferă un învăţământ artistic; în 
1790, putem număra mai mult de o sută, din Philadelphia 


până în Sankt Petersburg. Una dintre instituţiile cele mai 
reprezentative este Royal Academy din Londra, din 1768, 
întrucât ea este rodul întâlnirii dintre voinţa monarhului şi 
o mişcare generală a societăţii la care participă deopotrivă 
industriaşii, oamenii de afaceri (ei au întemeiat o Society 
for the eneouragement of Arts, Manufactures and 
Commerce, actuala Royal Society of Arts) si artiştii - 
impártiti intre Free Society of Artists si The Society of 
Artists of Great Britain, de unde vor proveni mai târziu 
majoritatea membrilor fondatori ai Royal Academy. 
Imitând modelul francez, conferintele de la Royal Academy 
vor avea o importanţă considerabilă în măsura în care 
artistul trebuie să-şi fie propriul teoretician: conştient de 
ratiunile inspiratoare şi călăuzitoare, el îşi situează creaţia 
în raport cu marile pilde din trecut şi cu exigenţele cele 
mai înalte ale artei. 

Vivacitatea şi actualitatea acestui demers intelectual 
(ca şi caracterul lui european) sunt dovedite de interesul 
manifestat faţă de textele de teorie artistică, bine atestat 
prin cantitatea şi rapiditatea traducerilor dintr-o limbă în 
alta. Câteva exemple sunt suficiente: Essai sur 
l'architecture de Laugier, publicat în Franţa în 1753, este 
disponibil în Anglia din 1755; Inquiry into the Beauties of 
Painting de Daniel Webb (1760) apare în Franţa în 1765, în 
Germania în 1766 şi, în final, în Italia în 1791; Istoria artei 
la antici de Winckelmann (1764) este tradusă în franceză 
din 1766, iar în 1765 Fussli fusese primul traducător în 
engleză al unui text de Winckelmann (Reflecţii despre 
imitarea operelor greceşti în pictură şi în sculptură). 

Astfel, artistul Luminilor apare ca o figură in mod 
hotărât modernă a creatorului, departe în egală măsură de 
meşteşugarul sau practicianul cu o meserie pur tehnică şi 
de artistul pus cu amabilitate la dispoziţia comanditarului, 
imbogátindu-se din farmecele penelului său, tot executând 
portrete sau picturi galante. După ce Winckelmann i-a 
îndemnat pe pictori „să-şi înmoaie penelul în intelect”, 
artiştii luminişti reflectează. Când Greuze declară sus şi 
tare că îşi înmoaie penelul „în inima sa”, Diderot îl 


completeazä; la acest artist desävârsit, sensibilitatea si 
ratiunea merg impreuná: ,Ar fi de mirare ca un asemenea 
artist să nu se fi distins în arta lui. Are spirit si 
sensibilitate; este un entuziast; face studii fárá sfârsit. [...] 
De îndată ce reflectează la un subiect, acesta il obsedeazá 
si îl urmăreşte pretutindeni, însăşi înfăţişarea lui se 
resimte”. Şi revine după doi ani, în 1765: „Chardin şi el 
vorbesc foarte bine despre talentul lor, Chardin cu 
chibzuinţă şi sânge rece, Greuze cu căldură şi elan”. 

Entuziasmul intelectual şi sensibil al lui Greuze este 
un semn al vremurilor. Interesul pentru. teoria artistică 
reînnoieşte conştiinţa pe care artiştii o capătă în privinţa 
activităţii lor, fiindcă Luminile ajung să întemeieze pe 
rațiune rolul factorilor irationali în crearea şi receptarea 
operelor. Cu siguranţă, faptul de a fi ancorat raționalitatea 
programată a intentiilor sale „diurne” într-o concepţie 
complexă a geniului creator şi o reelaborare decisivă a 
noţiunii de sublim este unul dintre aporturile hotărâtoare 
ale epocii. 

Din 1750, Aesthetica germanului Baumgarten 
răstoarnă concepţiile tradiţionale rearticulánd radical 
ideea cunoaşterii pe care opera de artă ar purta-o în sine şi 
ar propune-o ca experienţă. Estetica reprezintă un 
domeniu asupra căruia „principiul raţiunii”, condiţie a 
oricărei cunoaşteri distincte, rămâne fără putere. Dar 
acestui domeniu aparte, Baumgarten îi recunoaşte o 
valoare specifică: relaţia estetică este locul şi ocazia unei 
„percepții confuze”, adică o percepţie unde întregul se 
oferă sub aspectul lui imediat, fără a fi cu putinţă să i se 
detaşeze elementele singulare. Astfel, experienţa estetică 
tine de o sferă preconceptuală a cărei logică nu are nimic 
de cunoscut; ea are propria ei logică, cea „a facultăţilor 
inferioare de cunoaştere”. Baumgarten respectă în 
continuare autoritatea Ratiunii, dar concepe estetica drept 
o „gnoseologie inferioară”: „facultăţile inferioare” ale 
sufletului sunt ele însele dominate de o lege proprie lor 
care, deşi „inferioară”, nu înseamnă că nu e lege. Relaţia 
estetică cu lumea este definită ca o „artă de a gândi întru 


frumuseţe” (ars  putere cogitandi) Gândirea lui 
Baumgarten determină de-acum încolo o concepţie nouă a 
geniului artistic: posedând o extremă receptivitate, forţă şi 
amploare ale imaginaţiei, precum şi o perspicacitate 
intelectuală (dispositio naturalis ad perspicaciam [sic]), 
geniul este corolarul unui har specific, si anume /ngenium, 
uenustum. Departe de a fi un asamblaj de calitáti ce ar 
putea fi descompus în párti, ingenium uenustum este ,0 
atitudine, o impresie spirituală de ansamblu care isi 
comunicá propriile culori la ceea ce surprinde sau 
absoarbe”; este o înclinaţie a sufletului născută odată cu 
artistul. Forţa înnoitoare a lucrării sale se explică nu 
numai prin aceea că vrea să întemeieze o logică proprie a 
„facultăţilor de cunoaştere inferioare” în sânul unui sistem 
filosofic. Ea se doreşte si o „doctrină a omului”, o 
antropologie. 

Herder va vedea în Baumgarten un „adevărat 
Aristotel al vremurilor noastre”. În realitate, influenţa lui 
rămâne foarte limitată, iar artiştii Luminilor nu l-au citit pe 
Baumgarten. Totuşi, gândirea lui constituie un punct de 
reper teoretic şi istoric fundamental întrucât, în termeni 
filosofici şi în domeniul artistic, el exprimă acea reabilitare 
a pasiunilor specifică pentru secolul al XVIII-lea, ceea ce 
Cassirer a numit „emanciparea sensibilităţii”. 

Mai accesibile decât austera Aesthetica germană, 
numeroase texte „filosofice” reelaborează noţiunea de 
geniu creator, iar mutatia teoretică produsă a modelat 
conştiinţa artiştilor asupra lor înşişi. Evoluţia reflectiei 
„filosofilor” francezi merită să ne reţină atenţia, fiindcă 
vedem în ea tradiţia carteziană şi cultul Raţiunii 
imbogátindu-se cu farmecele din ce in ce mai mari ale 
sentimentului si ale pasiunilor. 

Abatele Batteux publicá in 1746 Les Beaux-Arts 
réduits à un méme principe; pentru el, situatia trebuie sá 
fie clará. Spre deosebire de abatele du Bos, ale cárui 
Réflexions critiques sur la poésie et la peinture (1719) lasá 
un oarece loc irationalului în inspiraţia poetică („Trebuie 
ca un fel de frenezie să pună stăpânire pe tine pentru a 


putea face versuri frumoase”), Batteux stabileste cà geniul 
şi raţiunea sunt indisociabile. Geniul este „o ratiune activă 
ce se exercită cu măiestrie asupra unui obiect, căutându-i 
cu pricepere toate feţele reale, toţi posibilii. [...] Este un 
instrument luminist ce scormoneşte, sapă, înaintează într- 
ascuns”. Oamenii de geniu nu inventează nimic nou, nu 
„dau fiinţă unui obiect”, ci îl recunosc acolo „unde este şi 
cum este”. Această poziţie strictă se menţine de-a lungul 
întregului veac. Cu câteva nuanţe, este şi cea a lui 
Condillac: tot meritul geniilor se limitează la „a observa, a 
găsi, a imita”; de îndată ce imaginaţia se îndepărtează de 
„analogia cu natura”, „ea slobozeşte doar idei monstruoase 
şi extravagante” (Dictionnaire des synonymes, 1758 - 
1767). Pentru d'Alembert, geniul artistic seamáná cu 
geniul ,logic": „El scoate cu fineţe la lumină frumuseţile 
ascunse”. Articolul „Entuziasm” din Enciclopedie (1755) 
subliniază că, departe de a fi „un fel de frenezie” sau 
„exaltare”, momentul de entuziasm seamănă cu „ceea ce 
se petrece în sufletul omului de geniu, atunci când 
raţiunea, printr-o operaţie rapidă, îi înfăţişează un tablou 
surprinzător si nou care îl opreşte, il emotioneazá, il 
încântă si îl absoarbe. [..] Cuvintele imaginație, geniu, 
spirit şi talent sunt doar termeni găsiţi pentru a exprima 
diferitele operaţii ale raţiunii”. Spre sfârşitul veacului, 
Marie-Joseph Chénier va adopta asemenea formule la 
ordinea zilei: ,Bunul-simt, raţiunea fac totul. [...] lar geniul 
este raţiunea sublimă”. 

Totuşi, articolul „Geniu (filosofie şi literatură)”, din 
Enciclopedie afirmă că geniul este legat de o formă 
particulară de sensibilitate, că este specific unui anumit tip 
de indivizi, şi nu unui talent cu care orice om ar putea fi 
înzestrat de la natură: „Omul de geniu are un mod de a 
vedea, de a simţi, de a gândi propriu lui”. Astfel, raţiunea 
nu mai este calitatea esenţială a geniului artistic; creaţia 
devine rodul unei sensibilitäti si al unei imaginatii unde nu 
Rațiunea domneşte. 

In această mutație, Diderot ocupă o poziţie cu atât 
mai semnificativă, cu cât are numeroase contacte cu 


artistii contemporani cu ocazia saloanelor bianuale ale 
Academiei regale. Dă seamă de ele, între 1759 - 1781, 
pentru Correspondance littéraire a lui Grimm si 
răspândeşte astfel prin curţile luministe ale Europei 
concepţia nouă, interiorizată, a geniului creator. Din 1746, 
Les Pensées philosophiques susţin că „numai pasiunile, 
marile pasiuni, pot înălța sufletul spre lucrurile márete. 
Fără ele, nici vorbă de sublim”. Ulterior, insistând în 
continuare asupra rolului Ratiunii ca factor de echilibru în 
creaţie, Diderot preamăreşte sentimentul şi, în particular, 
entuziasmul, opunând astfel, în Salonul din 1767, pe 
filosoful ,rational” şi pe entuziastul ,simtitor”, pe filosoful 
„sobru” şi entuziastul „beat”. El ţine totuşi să împace beţia 
cu instanţa raţională ce guvernează întotdeauna actul 
creaţiei (Le Paradoxe sur le comédien [1773 - 1778] 
apreciază chiar că, la un „mare geniu”, nu inima, ci capul 
face totul). De aceea, el dezvoltă ideea de etape succesive 
în procesul creator. Această idee plutea în aer, de vreme ce 
Winckelmann sfătuia deja: ,Schitati cu foc, executaţi cu 
sânge rece” - iar schiţele lui Canova sunt suficiente pentru 
a demonstra că practica neoclasică cea mai pură cunoştea 
„focul” schiţei. Dar Diderot merge mai departe: el ajunge 
la ideea, radical nouă şi aproape îngrijorătoare în evul 
Luminilor, că la un stadiu sau altul al creaţiei sale, geniul 
este stăpânit de un fel de nebunie specifică. Departe de a fi 
patologică, nebunia genială este parte integrantă a 
energiei si a impulsului creator. Importanţa afirmației 
constă în faptul că Diderot deosebeşte cu claritate, de 
altminteri, nebunia creatoare a geniului şi furor poeticus 
care inspira poetul antic. Acesta din urmă nu putea 
compune decât după ce a fost vizitat de un spirit divin; în 
nebunia lui aparentă, poetul sau pictorul Luminilor nu este 
inspirat decât de propriul lui geniu ce devine atributul 
fundamental, lăuntric, al marelui artist. 

Acordându-le artiştilor o aptitudine specifică a 
nebuniei, Diderot aduce la lumină un fapt esenţial al 
conştiinţei artistice din vremea Luminilor: claritatea 
principiilor Ratiunii şi a idealurilor sale diurne câştigă, în 


artá, din asocierea cu fortele obscure, dar pozitive ale 
pasiunilor si ale imaginatiei creatoare. 

Succesul extraordinar inregistrat de notiunea de 
sublim in a doua jumátate a veacului tine de o 
conştientizare echivalentă. Folosit fără măsură, 
calificativul ,sublim” este aplicat unor opere radical 
diferite. Să luăm numai cazul lui Diderot: în Saloane, 
consideră La Malédiction paternelle de Greuze la fel de 
sublimä precum Corrésus et Callirhoé de Fragonard sau 
Les Tempétes de Vernet, micile ruine ale lui Hubert Robert 
ca şi marea pompă etalată in Miracle des Ardents de 
Doyen; amestec de spaimá si plácere, reactia lui in fata 
tabloului Saint Roch de David este tipic „sublimă”, iar 
Chardin însuşi salvează latura „înjositoare” a idealului sáu 
prin sublimul „stilului”. Incontestabil, termenul este la 
modă. Ne-am înşela totuşi dacă am crede că nu ştie să-l 
folosească. Confuzia semantică din jurul noţiunii arată 
doar că, la fel ca ideea de fericire în aceeaşi epocă, ea 
condensează intuitiile al căror principiu de unitate este 
mai curând existenţial decât conceptual (Robert Mauzi). 
Emotia sublimă caracterizează, de fapt, majoritatea 
creaţiilor din a doua jumătate a secolului al XVIII-lea şi 
constituie un ferment specific al inspiraţiei artistice din 
epoca Luminilor: Piranesi este sublim ca Fussli, Goya tot 
atât cât Blake; „primitivismul” lui Ossian este sublim, iar 
tablourile ştiinţifice şi nocturne ale lui Joseph Wright of 
Derby se înscriu în ceea ce a putut fi numit „sublimul 
industrial” propriu picturii engleze din acea vreme. 

Se cuvine a preciza noţiunea: ea atinge aspecte 
esenţiale ale emotiei artistice din epoca Luminilor. 

Reluat din Traité de rhétorique (Traité du sublime) al 
lui pseudoLongin si inainte de a fi aplicat artelor vizuale, 
sublimul desemneazá la Boileau (1674) extraordinarul, 
surprinzátorul si miraculosul in discurs. Scopul lui nu este 
acela de a convinge; el se situeazá dincolo de ratiune si 
dincoace de reguli; el ,rápeste, incántá, exaltá". Aceastá 
rezonantá se mentine odatá cu Luminile: sublimul poate 
evoca un elan al ratiunii exaltate. Atunci, chiar in termenii 


lui pseudoLongin, el este ,ecoul unui suflet mare". Tocmai 
prin măreţia lor supraomenească Le Serment des Horaces, 
Socrate sau Brutus de David sunt sublime, iar Apollon de 
Belvédère exercită o fascinatie sublimă asupra lui 
Winckelmann. Spre deosebire de frumos, absolut si 
obiectiv, sublimul reprezintă o calitate subiectiv percepută 
care, la limită, se găseşte nu atât în obiectul însuşi, cât în 
efectul răscolitor produs de obiect. Sublimul se îmbină în 
chip foarte firesc cu Sentimentul, cu  exaltările 
sensibilităţii: unul dintre semnele cele mai sigure ale 
efectului sublim este „şuvoiul de lacrimi”. Atunci Rațiunea 
abdică, cedează emotiei ce o poartă dincolo de orice 
discurs posibil în plan logic şi al cărei exces se manifestă 
printr-o reacţie dincoace de raţional. Sublimul patetic 
poate deveni o armă eficace în slujba luptei filosofice a 
Luminilor. 

Concepţia clasică este radical reorientată de Edmund 
Burke atunci când publică, în 1757, A Philosophical 
Enquiry into the origin of our ideas of the Sublime and the 
Beautiful, lucrare reeditată de zece ori în treizeci de ani, 
tradusă în franceză în 1765 şi în germană în 1773. Dacă 
sublimul lui pseudoLongin putea constitui un „cal troian” 
în interiorul teoriei clasice, cel al lui Burke operează o 
adevărată mutație epistemologică. Sprijinindu-se pe o 
metodă „experimentală” bazată pe „examinarea propriilor 
noastre pasiuni” şi „investigarea atentă a legilor Naturii”, 
aşadar, ca un adevărat filosof, Burke afirmă că efectul 
produs de sublim este ireductibil la cel generat de frumos. 
Neregulat, „primitiv şi neglijat”, acoperit „de umbre şi 
tenebre”, sublimul Luminilor trezeşte o „pasiune analoagă 
terorii”: , Tot ce este capabil să determine ideile de durere 
şi de pericol, adică tot ce este întrucâtva teribil, tot ce se 
referă la obiecte teribile, tot ce acţionează în chip analog 
terorii, este o sursă de sublim sau, dacă vrem, poate 
suscita cea mai puternică emoție pe care sufletul este 
capabil s-o simtă”. 

Lui Kant îi va reveni sarcina de a arăta că sublimul 
nu este obiectul simţurilor şi că el ţine de „felul în care 


facultatea de a judeca foloseste anumite obiecte" - iar in 
realitate textul lui Burke nu va avea influentà directà 
asupra productiei artistice. Dar, la fel ca Aesthetica lui 
Baumgarten, el oferă un punct de reper teoretic 
fundamental cu privire la o articulatie hotárátoare a 
veacului, care adânceşte clivajul între uşurătatea rafinată 
a rococoului şi gravitatea pasională a Luminilor: odată cu 
sublimul „teribil”, artistului i se deschide un câmp nou - 
producerea unei opere care, departe de a-şi propune 
„plăcerea” legată de frumuseţe, mizează pe pulsiunile 
instinctive ale psihicului. 

Personalitatea lui Burke ne-ar putea îndemna să 
credem că sublimul şi Luminile se opun radical. Fruntaş al 
unei reacţii imediat ostile faţă de Revoluţia franceză 
(Réflexions sur la Révolution française apar din 1790), el 
manifestă un dezgust total faţă de filosofia franceză. 
Ratiunii individuale, Burke ii opune ratiunea colectivà si 
generală. Prima este prea slabă pentru a servi la ceva si, 
mai degrabá, ,ar trebui sà tragem cu totii foloase din 
banca generală si din capitalul naţiunilor si al veacurilor”. 
Cu alte cuvinte, Burke se face adeptul ,prejudecätilor 
generale”, purtătoare ale unei intelepciuni ascunse. Pentru 
el, natura umană este rea şi trebuie dominată de o 
autoritate superioară, religioasă sau politică. Ideile lui 
politice se potrivesc de minune cu concepţia lui asupra 
sublimului, bazat mai mult pe întuneric decât pe lumină; el 
insuflă individului spaima în faţa unei puteri de neînțeles şi 
care îl depăşeşte. Dar Cercetare filosofică privind originea 
ideilor noastre despre Sublim şi Frumos (publicată de 
Burke la douăzeci şi opt de ani) şi-a depăşit autorul. Dacă 
în cele din urmă Fussli ajunge să condamne alături de 
mulţi alţii Revoluţia franceză, William Blake, alt mare 
creator sublim de la sfârşitul veacului, îi rămâne favorabil: 
chiar în 1793, al său Nabuchodonosor ilustrează cu 
ferocitate căderea unui despotism disprețuit, iar în 1791 
prima carte a lucrării The French Revolution: A Poem în 
Seven Books îi celebra pe deputätii care au depus 
jurământul Jocului cu mingea în termeni neîndoielnic 


sublimi: ,Asemánátori unor spiridusi de väpaie în 
porticurile splendide ale soarelui, gata să semene 
frumuseţea în hăul pustiu şi înfometat, ei îşi răspândesc 
lumina asupra cetăţii nelinistite". Regăsim aici inspiraţia 
desenului din 1780, Glad Day, prin care Blake comemora 
tulburarea socială şi religioasă a asa-numitilor Gordon 
Riots. In ultima treime a veacului, noţiunea teribilă a 
sublimului nu-i mai aparţine lui Burke; după cum 
sugerează retorica revoluţionară a lui Saint-Just, tipic 
sublimă, Luminile Ratiunii şi Tenebrele sublime sunt de- 
acum corolare - pe linia lui Milton (citat de Burke), pentru 
care „excesul de strălucire întunecată” se alătura 
,intunecimii unei lumini excesive”. 

Fecunditatea obscurului este atât de mare încât 
polaritatea luminii şi a tenebrelor devine, la unii, principiul 
însuşi al universului. Pentru Blake, „opoziţia înseamnă 
prietenie”. Pentru Mefistofeles, întunecimea „a dat naştere 
luminii, acea lumină trufaşă care acum îşi dispută cu 
mama ei Noaptea rangul străvechi”. Omul nu este doar 
martor al înfruntării, unde lumina este a doua, iar 
întunecimea cea dintâi: el este şi câmpul închis al unui 
conflict (sublim) între clarviziune solară (linxul lui Goya) şi 
tenebrele tainice. 

Arhitectii cei mai entuziaşti ai Luminilor pun în 
valoare toată rodnicia acestei concepţii paradoxale. În 
general, preocuparea pentru o artă întemeiată pe 
adevăruri universal valabile, stabilite graţie luminilor 
Naturii şi ale Ratiunii, îi determină pe arhitecţii neoclasici 
să caute forme din ce în ce mai pure, adică (potrivit 
principiului întoarcerii la origini) şi din ce în ce mai 
primitive sau naturale. Stilul doric se bucură în asemenea 
condiţii de un interes deosebit: în el este recunoscută 
expresia cea mai veche, cea mai epurată a unui ideal 
arhitectural. „Puritatea geometrică” a fenomenelor 
naturale îi inspiră lui Nicolas Ledoux ideea de a fonda 
arhitectura pe formele absolute ale piramidei, cubului şi 
sferei. Si dacă, spre sfârşitul veacului, Du Fourny 
apreciază că „arhitectura trebuie să regenereze prin 


geometrie", aceasta se intámplá si pentru cá, pentru a-l 
cita pe Christopher Wren, ,figurile geometrice sunt prin 
natura lor mai frumoase decât orice formä neregulatá: 
toată lumea se pune de acord asupra acestui fapt, ca si 
cum ar fi o Lege a Naturii”. Bazată pe natură şi rațiune, 
arhitectura Luminilor operează respingerea rococoului la 
fel ca pictura şi sculptura. După cum scrie Quatremere de 
Quincy în 1798, trebuie alungată din arhitectură 
„bizareria” ce „naşte un sistem distrugător al ordinii şi al 
formelor dictate de Natură”. Preferinta pentru bizarerie în 
arhitectură se datorează acelui „dezgust pentru cele mai 
bune lucruri” pricinuit de obiceiul unei abundente excesive 
de bogății şi plăceri si care impune „deghizările artei 
perfide"... Dimpotrivă, pentru a atinge o măreție în acelaşi 
timp „proporţională” si „morală”, „efectul mărimii” trebuie 
să fie „suficient de simplu pentru a ne lovi dintr-odată”. 
Recunoaştem concepţia morală ce însufleţeşte versantul 
diurn al artistului luminist. 

Insă exaltarea Raţiunii poate atrage după sine si 
depăşiri sublime la capătul cărora rigoarea raţională a 
formelor face să iasă la iveală umbra pe care se bazează, o 
umbră concepută în mase omogene şi brutale. După cum 
scrie Boullee, „arta de a ne emotiona prin efectele luminii 
aparţine arhitecturii, fiindcă în toate monumentele 
capabile să determine sufletul să încerce oroarea 
tenebrelor [...] artistul [...] poate avea îndrăzneala de a-şi 
spune: fac lumină”. Ne gândim aici la cenotaful dedicat de 
Boullee spiritului „sublimului Newton” şi a cărui lumină 
trebuia să semene „cu aceea a unei nopţi pure”. „Izolat din 
toate părţile”, în centrul de gravitate al sferei, vizitatorul 
nu şi-ar putea îndrepta privirea decât spre „imensitatea 
cerului”, în proiectul de cenotaf şi în „descoperirea 
artistică” pe care o implică, Boullée are sentimentul de a fi 
„devenit sublim”. Pesemne că el ar fi fost aşa şi în 
diversele monumente funerare în care dorea să rivalizeze 
cu egiptenii şi să inventeze, în afară de „arhitectura 
ascunsă”, o „arhitectură a umbrelor”. Cu Boullée si 
meditaţia lui (neoclasică prin excelenţă) asupra morţii şi a 


memoriei celor vii, arhitectul Luminilor ajunge să viseze la 
o arhitectură ideală ce ar fi „un ansamblu compus din 
efectul umbrelor”. 

Cenotaful lui Newton nu va fi niciodată construit - şi 
nici arhitectura umbrelor. Pentru Boullee, arta arhitectului 
nu constă în arta de a construi, ci în conceperea imaginii 
construcţiei şi, în această „producţie a spiritului”, el duce 
Rațiunea arhitectă la un punct extrem - cu cea mai mare 
exactitate sublim - al rationalitátii. 

Totuşi, nu am putea izola reînnoirea teoretică, 
intelectuală şi morală a creaţiei artistice constatată mai 
sus de mediile sociale, economice şi politice pentru care 
artiştii îşi exercită activitatea. Respingerea rococoului 
capătă aspectul unei critici generale cu privire la o 
societate coruptă, dar nu împotriva autorităţilor aflate la 
putere; dimpotrivă, acestea o sprijină şi contribuie la 
afirmarea demnităţii recucerite a artistului. Fireşte, 
comanditarii au jucat întotdeauna un rol în producţia 
artistică şi istoria formelor. Dar, odată cu Luminile şi sub 
impactul temelor dezvoltate de  ,filosofi', acest rol 
sfârşeşte prin a schiţa o concepţie nouă (modernă) a 
raporturilor dintre artă, cultură, societate şi puterea 
politică. 

În lungul şi în latul Europei, secolul al XVIII-lea este 
cu adevărat cel al „despotismului luminat”. Or, acest 
despotism practică ceea ce s-a putut numi (în mod 
anacronic) o adevărată „politică culturală”. Ea se bazează 
pe ideea, răspândită de oamenii de litere, că măreţia unei 
domnii este mai puţin dovedită prin acţiuni militare cât 
prin cantitatea şi calitatea geniilor active în timpul ei. De-a 
lungul întregii Europe (monarhice sau nu), această 
concepţie determină înmulţirea monumentelor în cinstea 
marilor oameni, gloriile unei naţiuni. Din 1737, Florenţa îl 
onorează pe Galilei la Santa Croce; în 1740, Shakespeare 
la Westminster Abbey, apoi în 1755 Newton la Trinity 
College din Cambridge; Descartes la Stockholm în 1780 şi 
Grotius la Delft în 1781. Începând cu 1776, Panteonul din 
Roma primeşte bustul lui Winckelmann (mort în 1768), 


primul dintr-o serie ce transformä monumentul in templu 
al Gloriei - potrivit unei idei de care isi aminteste 
Revoluţia franceză. 

Monarhii şi prinții nu se mulţumesc doar cu cinstirea 
morţilor. Ei îi încurajează şi pe cei vii, ceea ce se reflectă în 
alegerile lor artistice care, deşi „personale”, nu înseamnă 
că sunt „private” de vreme ce aparţin monarhului. 
Frederic cel Mare, regina Suediei şi prinţul de 
Liechtenstein manifestă astfel o preferinţă comună pentru 
pictura lui Chardin întrucât caracterul „olandez” al stilului 
său (în viziunea acelei epoci) îi dă o reputaţie de artist 
„luminist”: Amsterdam este în secolul al XVIII-lea o 
fortăreață pentru răspândirea ideilor filosofice franceze, 
iar gustul afişat pentru cultura olandeză este semnul unui 
spirit filosofic. În 1755, Winckelmann dedică Reflectiile 
despre imitarea operelor greceşti în pictură şi sculptură lui 
August al III-lea, rege al Poloniei şi elector de Saxa. Este 
un atac frontal împotriva gustului rococo în vigoare la 
Dresda. În schimb, August al II-lea îi acordă totuşi un 
venit ce îi permite autorului să plece la Roma şi să facă 
ceea ce ştim. În ceea ce-l priveşte, regele Carol al VII-lea, 
rege al celor Două Sicilii şi nu după mult timp Carol al III- 
lea al Spaniei, imprimă în 1757 culegerea Pitture antiche 
d'Ercolano e contorni pe care o oferă cu graţie unei elite 
europene, contribuind astfel în chip „dezinteresat” şi 
luminat la răspândirea rapidă a motivelor neoclasice în 
Europa. 

Suveranii îşi afişează atitudinea luministă şi prin 
întemeierea primelor ,muzee" (in sensul modern al 
termenului). În 1769, Fredericianum din Kassel adună 
statui antice, o librărie şi o colecţie de istorie naturală; 
începând cu 1772, Pius al VI-lea construieşte şi instalează 
galeriile Vaticanului. Este vorba tot de colecţii private larg 
deschise vizitatorilor, în genul Oficiilor din Florenţa. Cu 
muzeul Belvedere la Viena, în 1779, intenţia se schimbă: 
pentru organizatorul lui, Christian Van Meckel, un prieten 
de-al lui Winckelmann, concepţia si dispunerea 
ansamblului trebuie să ofere „o istorie vizibilă a artei”, 


concepută mai degrabă pentru instruirea publicului decât 
pentru o „plăcere vremelnică”. Ideea va fi reluată în 1792 
la Paris pentru Luvru şi, în 1795, pentru Muzeul 
Monumentelor franceze. În sfârşit, în 1798, într-un 
memoriu adresat regelui Prusiei, Aloys Hirt defineşte 
muzeul ca instrument de educaţie în sensul cel mai larg: 
operele de artă nu trebuie ţinute în palate particulare, ci în 
muzee publice, fiindcă „ele constituie o moştenire a 
întregii omeniri”. 

Sprijinită si încurajată de suverani, această 
dezvoltare corespundea cu siguranță preocupării 
crescânde a unui public din ce în ce mai larg pentru 
expoziţiile temporare. La Paris, Saloanele Academiei atrag 
uneori până la şapte sute de vizitatori pe zi, de origini 
sociale diverse - aristocrați, burghezi, intelectuali, dar şi 
servitori de rang înalt, aceşti „haine gri galonate” a căror 
promiscuitate îi şochează totuşi pe unii mari seniori care, 
în anii 1770, obţin vizitarea Salonului în ziua închisă 
pentru „marele public”. 

Confirmată de extraordinara popularitate a 
gravurilor, naşterea publicului, modern în epoca Luminilor 
este un fenomen capital. El contribuie şi la a explica de ce 
reputaţia de a fi ,luminat" este importantă pentru 
imaginea politică şi socială a suveranului. Pesemne că 
preocupări de acest gen nu sunt străine de faptul că, în 
1787, regina Franţei Maria-Antoaneta preferă ca Elizabeth 
Vigee-Lebrun să-i facă portretul alături de copii: „mama 
cap al familiei” este o figură majoră în literatura luministă 
şi în pictura morală. Uneori, din acest punct de vedere 
sunt opuse domnia lui Ludovic al XV-lea şi cea a lui 
Ludovic al XVI-lea. Totuşi, din 1758, Boucher impregnase 
portretul doamnei de Pompadour (Londra, Victoria şi 
Albert Museum) cu un parfum „luminist” reprezentându-şi 
modelul, muziciană talentată, lăsând la o parte o partitură 
muzicală pentru a asculta cântul unei păsări; astfel, sora 
marchizului de Marigny, director al Clădirilor regelui, 
apărea aproape ca o rousseau-istă avant la lettre, capabilă 
să asocieze interesele intelectului şi farmecele simple ale 


naturii - si chiar sá dea intáietate celor din urmá asupra 
celor dintâi. Din 1764, dupá ce Cochin la convins pe 
Marigny să înlocuiască decorul bazat pe peisaje, scene de 
vânătoare şi mitologii erotice cu un ansamblu proslăvind 
sentimentele pline de omenie ale suveranilor, castelul 
regal de la Choisy devine un nucleu luminist de reînnoire 
artistică. Extras din istoria romană, programul trebuie să 
ilustreze mai curând faptele paşnice şi virtuoase ale 
împăraţilor decât isprăvile lor militare. Peste doi ani, 
Ludovic al XV-lea dă ordin să fie scoase toate pânzele 
terminate şi face apel la Boucher. Dar, la un an după 
moartea celui din urmă, regele acceptă programul virtuos 
în stil sobru propus din nou de Marigny. 

Cu Ludovic al XVI-lea, politica respectivă se confirmă 
şi se lărgeşte. LOmbre du grand Colbert, publicată de La 
Font de Saint Yenne în 1747 şi, mai mult, Le Siecle de 
Louis XIV de Voltaire (1751) dau în sfârşit roade. 
Marchizul d'Angiviller îi succedă lui Marigny în 1774 şi 
promovează în mod sistematic o politică artistică tintind să 
regăsească măreţia şi gloria „Marelui Secol”, concepute în 
noul spirit al Luminilor. Spre deosebire de ciclurile ce 
preamăreau gloria Coroanei Franţei, operele comandate 
fac rareori referire la rege; ele celebrează virtuțile naţiunii 
în general, curajul, sobrietatea, respectarea legilor şi, mai 
ales, patriotismul. Ca răspuns la comenzile regale, David a 
realizat în 1784 Le Serment des Horaces, apoi între 1787 
şi 1789 Brutus. În chip semnificativ, în scrisorile de 
comandă, d'Angiviller pune mai mult accentul pe tema 
morală decât pe subiectul istoric propriu-zis. Printre marii 
oameni cărora le comandă statuia se numărau La Fontaine 
şi Poussin, iar în legătură cu mareşalul Catinat subliniază 
că era „demn de preţuire nu numai prin talentele militare, 
ci şi prin omenie şi spiritul său filosofic”. 

Astfel, comenzile oficiale încurajează în mod 
sistematic programele exemplare şi didactice, subiectele 
morale şi virtuoase, într-un cuvânt operele „luminate” şi 
versantul cel mai optimist al Luminilor. Ne putem chiar 
întreba dacă nu cumva succesul marilor teme „diurne” 


este determinat de interesele convergente ale 
intelectualilor şi ale puterii politice. În ultimii treizeci de 
ani ai veacului, cultura de stat pare a fi o pârghie esenţială 
în producţia artistică luministá cea mai ambițioasă. 

Situaţia Franţei este deosebit de interesantă în 
această privinţă deoarece perioada revoluţionară pune în 
lumină complexitatea reală a fenomenului. Noii 
conducători veghează la menţinerea politicii de mecenat 
oficial, căreia îi reorientează, desigur, temele. Astfel, după 
relativul eşec al subscrierii initiate de clubul Iacobinilor pe 
1 ianuarie 1791 pentru a susţine prin publicarea unei 
gravuri realizarea tabloului Serment du Jeu de paume de 
David, cu două zile înainte de dizolvare, Constituanta 
hotărăşte finanţarea operei. La fel, în august 1793, 
Convenţia organizează concursul din anul II (ce trebuie să 
celebreze „epocile cele mai glorioase ale Revoluţiei 
franceze”) şi este sărbătorită prima aniversare a căderii 
monarhiei printr-o dublă manifestare simbolică: 
inaugurarea Luvrului si distrugerea monumentelor 
funerare de la Saint-Dénis. Pe 9 şi 10 thermidor anul VI 
(27 şi 28 iulie 1798), Directoratul celebrează, la rândul 
său, „repatrierea” operelor de artă din Italia printr-o 
sărbătoare grandioasă a Artelor şi a Victoriei. Printr-o 
reuşită manipulare ideologică şi în ciuda opoziției 
numerosilor artişti (de exemplu, David si Quatremère de 
Quincy), puterea stabileşte că Franța, patrie a Libertății, 
are un drept legitim de a repatria pe pământul säu acele 
manifestări ale Libertății constituite de capodoperele din 
toate timpurile si din toate ţările. 

Totuşi, släbind structurile tradiționale de producție 
(Salonul este deschis tuturor în 1792, Academia regală 
este desființată in 1793), fárá a le înlocui imediat cu altele 
noi, Revoluția pune în evidență si distanța ce desparte 
scopurile „luminate” şi voluntariste ale diriguitorilor ei şi 
practicile, capacitățile sau gustul celor mulți. În timpul 
Saloanelor revoluționare, numărul expozantilor si al 
operelor se dublează sau se triplează, însă „tablourile 
istorice” - „marele gen” servind cel mai bine la exprimarea 


gândirii morale si artistice a Luminilor - nu sporesc în mod 
semnificativ: in 1789, Salonul contine 17 ,tablouri antice" 
din 206; in 1795, proportia este de 16 din 535, iar intre 
1789 si 1799 numárám doar 147 de tablouri cu subiect 
istoric din 3 078. Treptat, in Franţa revoluţionară, 
„genurile mici" (portret, peisaj, scene de gen) constituie 
coplesitoarea majoritate a producției picturale - 
neliniştitoare banalitate în timp ce se duce bătălia 
hotărâtoare între Lumină si Tenebre. 

Fenomenul se justifică în diverse feluri. Mai întâi, pe 
lângă costul mai ridicat al tablourilor cu subiect istoric, în 
scurta perioadă propriu-zis revoluționară, accelerarea 
ritmului de desfăşurare a evenimentelor istorice nu 
îngăduie intervalul necesar, pentru orice mare proiect, 
între decizie si realizare. Esecul final al pânzei Serment du 
Jeu de paume se datorează pesemne responsabilitätilor 
multiple ale lui David angajat activ în politică; dar la fel de 
adevărat este că, după numai doi ani de la eveniment, 
unanimitatea revoluționarilor a dispărut şi mai mulți 
protagonişti ai zilei de 20 iunie 1789 vor fi ghilotinati în 
timpul Terorii. 

La un nivel mai profund, absența marilor realizări 
artistice în faza cea mai aprigă a Revoluției ține de 
contradictia fundamentală de care se loveşte artistul 
Luminilor atunci când principiile Ratiunii întâlnesc 
realitatea opacă a oamenilor. In opera lui, artistul filosof 
reflectează conflictul la care participă nemijlocit ca actor. 

Exceptionala activitate a lui David este edificatoare 
pentru această situație, încă de la începutul carierei sale la 
Saloane, el reprezintă o figură tipică de artist al Luminilor. 
Temele şi stilul marilor sale tablouri cu subiect istoric îl 
transformă în inventatorul unui neoclasicism filosofic 
original. Mai mult, prin tot ceea ce sugerează despre 
spiritul şi desăvârşită sociabilitate a modelelor lor, prin 
încrederea manifestată de acestea in bunătatea esențială 
şi în perfectibilitatea individului, portretele lui dezvăluie o 
abordare fundamental luministă a genului inferior 
reprezentat de portret. Odată cu angajamentul politic, 


David isi asumá responsabilitätile sociale ce intemeiazá 
misiunea si demnitatea artistului din epoca Luminilor. La 
cererea Adunării sau a Comitetului de salvare publică, el 
nu numai că organizează marile sărbători comemorative 
ale Revoluţiei în curs, ci se ocupă şi de administrarea 
artelor, oferă desenele noilor „costume naţionale”, 
propune să fie comemorat prin medalii fiecare eveniment 
major al Republicii, iar în mai 1794 merge până într-acolo 
încât furnizează caricaturile necesare „pentru a trezi 
spiritul public şi a arăta cât de atroce şi de ridicoli sunt 
duşmanii Libertăţii şi ai Republicii”. Totuşi, în centrul 
activităţii lui multiple, proiectele ambitioase ce ar celebra 
triumful principiilor luministe ale Revoluţiei nu se pot 
realiza. Singurele picturi pe care David le duce atunci la 
bun sfârşit sunt trei pânze produse sub şocul aceluiaşi tip 
de eveniment: moartea eroului revoluţionar. După cum 
declară el însuşi prezentând portretul lui Le Peletier de 
Saint-Fargeau asasinat, „adevăratul patriot trebuie să 
surprindă cu atenţie toate mijloacele de a-şi instrui 
concetätenii si de a pune fără încetare în faţa ochilor lor 
trăsăturile sublime de eroism şi de virtute”. Patriotism 
luminist, eroism şi virtute sublime: spiritul acestei pânze 
este incontestabil cel al unui artist al Luminilor - iar 
tratarea propusă de David confirmă în ce măsură, 
îndepărtându-se de anecdotă, el detaşează însemnătatea 
„universală” a evenimentului. În goliciunea lui primordială, 
tânărul Bara, mort la paisprezece ani, devine figura de om 
nou care a regăsit puritatea omenirii primitive, de 
dinaintea oricărei coruptii sociale. Chipul eroului la 
maturitate (Marat are cincizeci de ani când este asasinat) 
condensează două figuri mitice ale morţii eroice: cea a lui 
Hristos mort din dragoste faţă de omenire şi cea a 
filosofului antic (Seneca, în special) care îşi dă viaţa pentru 
credinţa lui într-un ideal de umanitate. Marat assassiné 
propune astfel prima „Pietă filosofică” din istorie, o Pietă 
fără altă nemurire decât cea conferită de memoria 
oamenilor. 

Bara expirant şi Marat assassiné sunt neîndoielnic 


capodoperele lui David, unde rigoarea intelectuală a 
concepţiei lasă să răzbată freamătul pateticului. Pânzele 
sunt cu atât mai simptomatice din acest punct de vedere: 
în inima formidabilei lupte dintre Lumină şi Tenebre care 
este Revoluţia pentru orice revoluţionar, operele lui David 
exaltă figura eroului luminist alunecând în Tenebrele 
morţii. Dacă Revoluţia este trăită ca aurora Ratiunii 
survenind în Istorie, această întronare este istoria unei 
duble şi obscure violenţe. Coborând în opacitatea realului, 
în timp ce înaintează, Lumina provoacă îngrozitoarea 
întoarcere a Umbrei. 

In comparaţie cu Franţa, Anglia pare a întruni toate 
condiţiile pentru a permite împlinirea fericită a artistului 
Luminilor. După ce a fost un model de toleranţă şi de 
libertate pentru filosofi, societatea engleză primeşte, 
începând cu anii 1760, numeroşi artişti străini care aleg 
Londra pentru a face carieră. După Johannes Zoffany, 
originar din Frankfurt, care soseşte de la Roma spre 1760 
şi devine, din anii 1770, cel mai căutat specialist în 
conversation pieces, putem cita, printre alţii, pe Benjamin 
West (originar din Pennsylvania, venit de la Roma în 1763), 
elvetianca Angelica Kauffmann (venită de la Veneţia în 
1766), francezul Philippe Jacques de Loutherbourg (în 
1771) si elvetianul Fussli care, după o primă şedere în 
1764 - 1766, se instalează definitiv la Londra, în 1788, la 
întoarcerea dintr-un lung sejur în Italia. 

In migrarea spre Londra, Roma este un popas 
aproape obligatoriu, deoarece marea colonie engleză 
instalată în oraş şi călătorii englezi în trecere în Marele 
Tur reprezintă acolo cu mult fast prestigiul unei societăţi 
aristocratice şi negustoreşti, deschisă spre noul stil si 
înclinată să investească sume mari pentru a reînnoi cadrul 
resedintelor sale. Fenomenul este important întrucât 
indică de la bun început un fapt caracteristic pentru 
atitudinea luministă în artă - aşa cum se manifestă ea în 
Anglia. Personaj-cheie al coloniei britanice din Roma, 
pictorul scoţian Gavin Hamilton lucrează pentru clienţi 
amatori, iar unele dintre operele lui vor avea influenţă 


chiar si asupra lui David; dar cea mai mare parte din 
veniturile lui provine din activitatea ca negustor si ca 
intermediar. Frecventând anturajul cardinalului 
colecţionar Alessandro Albani, asociat cu bancherul 
Thomas Jenkins, el însuşi efectuează săpături arheologice 
în Etruria, la Roma, Ostia, la Villa lui Adrian şi în alte părţi. 
Cu ajutorul sculptorului englez Joseph Nollekens, nu ezită 
uneori să  „restaureze” operele combinând diverse 
fragmente şi se imbogäteste aprovizionând unele dintre 
colecţiile cele mai prestigioase din Anglia (printre altele, 
cele deţinute de Charles Towneley, Lordul Shelburne, 
ducele de Bedford, conții de Egremont, de Leicester si de 
Lonsdale). 

Activitátile lui Gavin Hamilton si Thomas Jenkins 
aratà si cá neoclasicismul este prima miscare artisticà din 
istorie sistematic promovată ca o investiţie financiară 
rentabilă. Publicarea în 1766 - 1767 a patru somptuoase 
volume ilustrate din Colecţia de antichități etrusce, 
greceşti şi romane de Sir William Hamilton, trimis 
extraordinar al regelui la curtea de la Neapole, are, după 
toate aparențele, motive mai dezinteresate. În prefaţă, Sir 
Hamilton pledează în favoarea reînnoirii artei antice şi 
declară că îşi propune să-i ajute pe artiştii care ar dori să 
„inventeze” în stilul antic sau doar „să copieze” 
monumentele punând la dispoziţia lor reproducerea fidelă 
a originalelor. De altfel, volumele lui vor avea un impact 
considerabil asupra unor artişti ca Flaxman, Fussli sau 
Wedgwood. Însă publicaţia (dedicată lui George al III-lea) 
aduce o reputaţie deosebită colecţiei sale personale, ceea 
ce îi permite s-o vândă pe aceasta din urmă în 1772 la 
British Museum, realizând un profit însemnat. Intenţia 
comercială este confirmată în 1781 - 1782, când revinde 
ducesei de Portland antichităţi importante, practic pentru 
o sumă dublă faţă de cât plătise unui asociat al lui Gavin 
Hamilton şi Thomas Jenkins. 

Chiar în Anglia, succesul neoclasicismului este strâns 
legat de convergenta între „politica culturală” inaugurată 
de George al II-lea şi interesele (intelectuale şi 


comerciale) ale unei puternice burghezii luministe, 
imbogátite prin dezvoltarea industrială economică. 

La urcarea pe tron, in 1760, George al II-lea are 
douăzeci şi doi de ani. Străduindu-se să restaureze 
prerogativele regale cu ajutorul partidei Tory, tânărul rege 
dă sprijin noului stil, în ruptură cu gustul aristocrației whig 
- al cărei neopaladianism amesteca influenţele Renaşterii, 
ale manierismului şi barocului italiene. Invers, George al 
Ill-lea declară cà doricul este „stilul lui preferat” si îşi 
afirmă voinţa de a promova o politică artistică unitară 
acordând o recunoaştere oficială celor mai importanţi 
reprezentanţi ai noului stil: pictorul Benjamin West şi 
arhitectul Robert Adam. 

Fiu de quakeri emigraţi spre Pennsylvania în 1725, 
Benjamin West soseşte la Roma în 1760 şi frecventează 
aici mediile din preajma cardinalului Albani, a lui Pompeo 
Batoni, Mengs şi Winckelmann. Gavin Hamilton îl 
orientează spre neoclasicism si îl face să înţeleagă 
interesul pictorului de a-şi grava operele pentru a-şi lărgi 
reputaţia şi a-şi spori profiturile. West îşi aminteşte de 
acest lucru la Londra, unde se instalează în 1763. Succesul 
vine foarte rapid. Nu numai că temele morale şi patriotice 
ale neoclasicismului se potrivesc cu valorile conservatoare 
ale puterii, dar West este şi de origine engleză şi este 
celebrat ca un artist de provenienţă naţională, rivalizând 
cu neoclasicii romani şi trebuind să permită tinerilor artisti 
englezi să-şi găsească modelele pe pământul strámosesc. 
După o serie de tablouri neoclasice în manieră antică şi cu 
rezonanţe politice clare, West „modernizează” stilul cu 
Moartea generalului „Wolfe: cinstind victoria trupelor 
engleze asupra francezilor la Quebec ce a dat în 1759 
nordul Americii în posesia Coroanei britanice, pânza face 
senzaţie: personajele poartă costume moderne, în 
disonantä cu principiul (amintit pe atunci de Reynolds) 
potrivit căruia „pictura istorică” trebuie să asculte de 
convenţia „goliciunii eroice”. Tabloul se bucură de un 
succes enorm care, prin intermediul gravurii, aduce o 
avere considerabilă autorului. In 1771, West repetă 


operaţia cu Tratatul lui William Penn cu Indienii. 
Reprezentând evenimentul din 1682 ca o „idilă luministă”, 
pânza proslăveşte, în contradicţie cu realităţile istorice, 
ideologia  colonialismului britanic despre care se 
presupune cá îi eliberează pe indigeni de tiranie, îi 
converteşte la credinţă şi le aduce binefacerile unei 
civilizaţii superioare, în anul următor, în 1772, Benjamin 
West este numit pictor al regelui cu o rentă anuală de 
1.000 de livre. 

De origine scoțiană, Robert Adam revine de la Roma 
la Londra în 1758, iar din 1761 este numit arhitect secund 
al regelui (Joint Architect). Neoclasicismul lui rafinat 
tinteste în mod explicit să reprezinte domnia lui George al 
III-lea ca o eră demnă de cea „a lui Pericle, Augustus sau a 
familiei Medici” şi îl încurajează pe rege să se considere 
mai curând un împărat roman decât un monarh 
constituţional. Importanţa lui Robert Adam nu ţine doar de 
cantitatea de construcţii realizate de el pentru Coroană 
sau pentru elita conducătoare; ea constă şi în faptul că, 
odată cu el, arhitectul creează ansamblul cadrului de viaţă, 
al „alcătuirii exterioare şi interioare” a clădirii. Concepând 
programele decorative şi ansamblul mobilierului (scaune, 
mese, lămpi, candelabre, covoare, oglinzi etc.), Adam se 
toate artele si toate întreprinderile, artizanale sau 
industriale, care le realizează produsele. 

Matthew Boulton, Chippendale şi Josiah Wedgwood 
lucrează pentru Adam, dar Angelica Kauffmann 
întruchipează cel mai bine succesul concepţiei englezeşti 
asupra creaţiei artistice. După ce a stat între 1763 şi 1765 
la Roma, unde i-a frecventat pe Winckelmann, Mengs, 
Batoni, Gavin Hamilton, ataşându-se foarte mult de colonia 
engleză (după cum povesteşte Winckelmann într-o 
scrisoare, „ea îi pictează pe toţi englezii care vizitează 
Roma”), soseşte la Londra in 1766 însoţind-o pe Lady 
Wentworth, sotia ambasadorului Majestátii Sale la Venetia. 
Ca Vien in Franta, stilul sáu ,o la grecque" oferá o 
versiune blândă si decorativă a  neoclasicismului. 


Inspirándu-se din Homer si Virgiliu pentru a evoca un ev 
eroic într-un mod idilic si evitându-l pe cel tragic sau 
gravitatea „spartană”, ea satisface aşteptările elitei care se 
bucură de o perioadă de pace si de relativă prosperitate. 
Din 1768, la douázeci si sapte de ani, este aleasà - 
privilegiu iesit din comun - membru fondator al Royal 
Academy si, in cei cincisprezece ani de sedere londonianá 
(1766 - 1781), arta ei îi aduce o sumă de 14.000 de livre, 
excepţională pentru o femeie pictor in epoca respectivă - 
aproape echivalentul pensiei regale primite de Benjamin 
West. 

Averea Angelicái Kauffmann arată cu siguranţă 
capacitatea ei, în portret sau în pictura cu subiect istoric, 
de a acoperi cererea unei elite aristocratice. Dar ea nu 
poate fi disociată de o practică artistică nouă, tipică pentru 
forma căpătată de arta Luminilor în Anglia: 
reproductibilitatea mecanică a operelor si legătura dintre 
productia artistică si revoluția industrială. Operele ei sunt 
gravate şi reproduse pe toate suporturile imaginabile: 
evantaie, mobile, vaze, tabachere, vase pentru gheaţă, 
servicii de ceai, portelanuri etc. Angelica Kauffmann este 
asociata favorită a lui Matthew Boulton; propunându-şi să 
producă masiv decorații neoclasice aplicabile pe tavane 
pentru piața în plină expansiune a lui Robert Adam, 
Boulton inventează o metodă permițând reproducerea 
mecanică a picturilor (apropiată de gravura cu acvatintă), 
iar Angelica Kauffmann realizează aproximativ treizeci de 
picturi pentru proiectul lui. 

În Anglia, trăsătura cea mai originală a producţiei 
artistice a Luminilor constă în asocierea dintre industrie si 
artişti. Coroana şi aristocrația au o practică echivalentă cu 
aceea întâlnită în alte părţi din Europa; dar reprezentanții 
cei mai bogaţi ai burgheziei luministe (savanţi, profesiuni 
liberale, industriaşi şi negustori) îndeplinesc rolul de 
mecena pe scară largă. Cuvântul lor de ordine a fost 
formulat de medicul Erasmus Darwin:  „Înrolarea 
Imaginatiei sub stindardul Ştiinţei”.  Asigurându-le 
artiştilor un debuşeu regulat, întreprinzătorii luminişti se 


organizează în cluburi, asociaţii şi societăţi mai mult sau 
mai puţin oficiale ai căror membri corespondează între ei 
sau cu specialiştii cei mai importanţi din Europa şi 
America. După ce a înfiinţat o societate botanică la 
Lichfield (unde este tradusă Genera Plantarum de Carl von 
Linné), Erasmus Darwin întemeiază şi Derby Philosophical 
Society, iar împreună cu Matthew Boulton si 
matematicianul Charles Small, Lunar Society of 
Birmingham. Altă figură marcantă din acest mediu, 
colectionarul de artă şi fosile Sir Brooke Boothby face 
parte din Lichfield Botanical Society si din Derby 
Philosophical Society; lui ii incredinteazá in 1776 Jean- 
Jacques Rousseau manuscrisul la Rousseau juge de Jean- 
Jacques, publicat la Lichfield in 1780. Acest mediu asigurá 
vitalitatea si, in cele din urmá, coerenta creatiei artistice a 
Luminilor in Marea Britanie. Boulton angajeazá artisti 
diferiti unul de altul ca Reynolds, Kauffmann, Flaxman, 
West, Wedgwood si Wright of Derby; Erasmus Darwin 
comandă opere lui Fussli si Blake; Sir Brooke Boothby lui 
Fussli si Wright of Derby. 

S-a spus despre picturile celui din urmá cà au fácut 
pentru revolutia industrialä ceea ce operele lui David au 
făcut pentru revoluţia politică franceză. De fapt, strâns 
legat de Lunar Society of Birmingham, Joseph Wright se 
specializează în scene nocturne centrate pe opere de artă 
sau instrumente ştiinţifice; apoi, în anii 1770, el inventează 
,nocturnul industrial” (The Blacksmith's Shop în 1771, An 
Iron Forge în 1772, View of Cromford: Arkwright's Cotton 
MIII at Night către 1782 - 1783). Tablourile lui constituie 
din acel moment un fel de cronică a industriei şi a muncii 
în Midlands, iar rezonantele lor evocă, într-o versiune 
foarte raţională şi modernă, sublimul nocturn al lui Burke. 

Totuşi, idealurile şi reuşita lui Josiah Wedgwood 
rezumă şi mai bine figura engleză a artistului Luminilor. 
Numit ceramistul regelui in 1766, membru al Lunar 
Society, Wedgwood joacă un rol esenţial în răspândirea 
neoclasicismului în Anglia. Bazate pe simplitatea şi 
eleganța liniare, respingând exuberantele rococoului si ale 


chinezăriilor, decorate cu ajutorul motivelor antice luate 
din Pitture antiche d'Ercolano e contorni, din Colecţia de 
antichităţi etrusce, greceşti şi romane a lui Sir William 
Hamilton, ca şi din Culegerile de antichităţi ale contelui de 
Caylus, operele lui vizează şi obţin monopolul pieţei 
aristocratice. Pentru a asigura corectitudinea desenului, 
Wedgwood face apel la artişti confirmaţi (Angelica 
Kauffmann, Wright of Derby, Flaxman, Stubbs şi Blake 
printre alţii), iar pentru a garanta regularitatea şi 
cantitatea producţiei lui masive, construieşte în 1766 un 
imens complex industrial, „Etruria”, a cărui organizare 
dovedeşte îmbinarea „luminată” a rentabilitätii şi a 
elementului uman în producţia de masă a operelor de artă. 
Aplicând diviziunea muncii şi sistematizarea producţiei, 
concedierea pentru alcoolism şi pontajul orar, Wedgwood 
visează să transforme „oamenii în maşini scutiţi de 
greşeli”. În viziunea lui, departe de a fi inumană aşa cum 
crede William Blake, industrializarea contribuie la 
perfectibilitatea speciei umane. În Etruria, muncitorii 
dispun de locuinţe decente, şcoli, spitale rezervate lor şi, 
în schimbul unei  supuneri totale, obţin hrană, 
îmbrăcăminte, case, îngrijiri medicale şi educaţie. Triumf 
al unei concepţii luministe asupra artei industriale, uzinele 
lui Wedgwood stârnesc emoția pictorilor şi poeţilor, 
admiraţia oamenilor de ştiinţă: ele anunţă „viitorul plin de 
cântec”, sfârşitul sărăciei si al ignoranței specifice 
societăţii rurale şi pregătesc calea prosperității, a 
educaţiei populare şi a civilizaţiei moderne. 

Astfel, în anii 1770, Marea Britanie poate părea 
regatul unde se desăvârşeşte arta Luminilor, în versiunea 
ei diurnă, făcută din încredere în Raţiune şi credinţă 
optimistă într-un progres obţinut cu ajutorul ştiinţei 
aplicate. Trebuie totuşi să nuantäm. Fără a evoca 
întunecarea situaţiei politice şi sociale în anii 1780 (din 
cauza înfrângerii engleze în Războiul de Independenţă dus 
de coloniile americane cu ajutorul Franţei (1777) şi, în 
acelaşi timp, fiindcă în 1780 se produce grava criză 
irlandeză şi a asa-numitilor Gordon Riots ce dezvăluie o 


periculoasă nemulţumire socială si religioasă), istoricul 
este obligat să constate un fapt singular: nu operele 
„luminate” ale lui Benjamin West, Wright of Derby, 
Angelica Kauffmann, Johannes Zoffany sau Josiah 
Wedgwood sunt, din perspectiva artistică, cele mai 
incárcate de viitor, cele mai ,moderne". De partea lui 
Blake, a lui Füssli, într-un cuvânt, a  sublimului 
preromantic, artistii englezi se dovedesc din perspectiva 
istoriei creatorii cei mai inventivi, cei ce exprimă cu cea 
mai mare intensitate angajamentul personal si filosofic ce 
intemeiazá demnitatea creatorului Luminilor. 

Faptul se explicá pesemne prin aceea cà una dintre 
mizele fundamentale ale Luminilor nu se putea manifesta 
printr-o incredere simplä in perfectibilitatea individului si 
a societăţii. Miza nu-i alta decât ideea (,filosoficá" prin 
excelenţă) a libertății morale - această dimensiune 
spirituală propriu-zis umană care, fără recursul la vreo 
metafizică, ar permite oamenilor să depăşească 
strivitoarele violenţe cosmice sau istorice. Or, libertatea 
morală nu poate fi surprinsă decât în conflictul tulburător 
cu contrariul ei, greutatea opacă a alienărilor naturale şi 
sociale. Pentru a fi capabil să scoată la iveală această miză 
în opera sa, artistul Luminilor (Goya, David şi alţii) trebuie 
să accepte o provocare paradoxală: departe de orice 
eleganţă rafinată şi „diurnă”, departe de orice concepţie 
decorativă a unei arte puse în slujba unei societăţi 
patriarhale şi conservatoare, este necesar, în termenii lui 
Jean Starobinski, să fie preamărită lumina restituind lumii 
materiale  „întreaga-i sălbăticie,  intreaga-i bogăție 
inextricabilă de culori, de lumini, de tenebre amestecate”, 
să fie pusă în valoare „nevăzuta prezenţă” a libertăţii 
omului - chiar şi atunci când acesta înfruntă ,fatalitátile 
materiei şi ale evenimentului”. 

Capitolul VII 

EXPLORATORUL 

Marie-Noélle Bourguet 

Bougainville, Cook, La Pérouse, La Condamine, Palla, 
Humboldt... Cáteva nume sunt de ajuns pentru a evoca 
aventura veacului Luminilor. Glorioasă, de vreme ce odată 
cu ea se termină explorarea oceanelor, începe cea a 
continentelor şi constituie pentru Europa materia unei 
cunoaşteri enciclopedice asupra lumii, concretizate în 
hărţi, desene, ierbare şi colecţii. Totuşi, foarte diferită de 
triumful cuceritor caracteristic secolelor al XVI-lea şi al 
XIX-lea: din cercetările făcute până la marginile planetei, 
exploratorii se întorc nu atât cu posesia victorioasă asupra 
unor noi pământuri, cât cu o recoltă de seminţe şi plante, 
cu o imagine finită a globului şi sfârşitul câtorva mituri - 
cel al zonelor australe şi cel al bunului sălbatic. O ambiţie 
curioasă şi o încredere în utilitatea cunoaşterii marchează 
o epocă doritoare să îmbine comerţul, ştiinţa şi progresul. 
Marile expediții geografice ale Luminilor exprimă 


momentul fragil când Europa îşi poate crede împlinit visul 
umanist, extins în sfârşit la o lume pe care a dezvăluit-o, 
dar pe care o va pierde în curând. Amăgire? Aceasta este 
în orice caz istoria călătorilor plecaţi în avangardă pentru 
a explora mările si continentele!. 

Explorator: istoria unui cuvânt 

„Explorator: cel plecat, trimis în descoperirea unei 
ţări pentru a-i afla întinderea, poziţia etc”. Definiţia 
semnalează, în 1718, intrarea cuvântului „explorator” în 
Dictionnaire de l'Académie française, în vreme ce 
termenul era ignorat încă în ediţia din 1696, ca si în 
Dictionnaire al lui Furetiére in 1690. Ne asteptäm sá avem 
aici semnul unei noi acceptii în limbă. Or, cuvântul pare a- 
şi croi cu greutate drum în franceza scrisă ce rămâne, în 
mod curios, în urmă faţă de dicţionare. Trebuie să 
aşteptăm anii 1765 pentru ca, în vocabularul medical, să 
fie atestată „explorarea unei răni” şi ultimii douăzeci de 
ani ai veacului pentru ca noţiunea să fie aplicată la 
domeniul geografic. Ea este menţionată de La Perouse, 
când navighează de-a lungul coastelor japoneze şi 
tătăreşti: „Dacă suntem suficient de fericiţi pentru a 
explora țărmurile cu aceleaşi precautii ca pe cele ale 
Americii, sunt încredinţat că Majestății Sale nu-i va scăpa 
faptul că vasele sale vor fi fost primele care să fi făcut 
această călătorie”, scrie ofiţerul francez către ministrul 
Marinei, la 7 aprilie 1787. Chiar şi atunci totuşi, 
substantivul „explorator” nu este folosit. Alţi termeni sunt 
utilizaţi pentru a-i desemna pe cei trimişi în descoperirea 
globului: La Pérouse însuşi este un navigator, iar savanții 
aflaţi la bord sunt astronomi, botanişti, mineralogi. 
„Călător naturalist” este titlul deseori întrebuințat cu 
privire la corespondentii Grădinii regale şi, mai târziu, ai 
Muzeului naţional de istorie naturală, însărcinaţi cu o 
misiune îndepărtată. În 1793, cetăţeanul Richard, botanist 
trimis în America, îşi semnează rapoartele în latină: 
„Ludovicus Claudius Richard, Itinerator botanicus" 1. 
Exploratori, nimic altceva. 


1 îi mulţumesc lui Daniel Nordman pentru lectura atentă a acestui text. 


De ce acest decalaj între uz si dicţionar? Notatia din 
Dictionnaire de Trévoux, apárut in 1771, sugereazá o 
interpretare. 

Explorator: spion este termenul obişnuit. Unele 
cuvinte nefolosite au ceva nobil şi îndrăzneţ ce place la 
început: se pare cá uzanta greseste neacceptându-le. 
Explorator pare unul dintre ele. Cred cá puţină pricepere 
în a-l folosi l-ar pune în circulaţie şi că uzanta, oricât de 
tiranică, s-ar lăsa înduplecată. Putem adăuga că vocabula 
explorator pare să anunţe funcţii mai nobile şi mai distinse 
decât cel de iscoadă. I se potriveşte celui trimis la curţile 
străine, pentru a descoperi opiniile, felul de a gândi, 
secretele ministerului etc. „Cutare ministru a folosit 
exploratori iscusiti la cutare curte". Se pare cá am putea s- 
o aplicăm şi celor trimişi în descoperirea unei ţări, pentru 
a-i cunoaşte poziţia, întinderea etc. 

Aşadar, argumentul se străduieşte să şteargă 
conotatia militară şi peiorativă ce pare a împovăra 
cuvântul, pentru a-i deschide o carieră semantică mai 
glorioasă, ficându-l pe explorator să treacă de la statutul 
de spion la cel de savant. Ancorând într-o istorie seculară 
noţiunea modernă de explorare ştiinţifică, asociind-o altor 
sensuri, vechi şi tenace, venite din etimologie şi din 
primele acceptii, el îndeamnă la o reflecţie asupra 
implicaţiilor legăturii dintre recunoaşterea militară si 
explorarea geografică. Pe scurt, el propune să fie schiţat 
portfetul exploratorului din epoca Luminilor prin mijlocirea 
unei analize semantice. 

Împrumutat din latinescul clasic explorator, termen 
ce îl desemnează la Pliniu pe cercetaşul din armata 
romană, cuvântul a apărut, de fapt, în limba franceză încă 
de la mijlocul secolului al XV-lea cu sensul militar 
etimologic: exploratorul este cel trimis în recunoaştere 
într-o ţară duşmană pentru a culege informaţii despre 
numărul de trupe, configuraţia locurilor - agent, cercetaş, 
uneori spion. Tratatele militare din epoca modernă 
detaliază comportamentul aşteptat de la aceşti trimişi: 
deosebim simplul soldat, trimis în „descoperirea“ 


imprejurimilor pentru a afla vesti despre dusman, ofiterul 
însărcinat de statul-major cu o misiune de ,recunoastere" 
in interiorul tárii, adeváratá anchetá generalá pentru 
desfăşurarea căreia toate mijloacele sunt permise, până la 
deghizare şi secret: „Trebuie să trimitem ofiţeri pricepuţi, 
sub toate felurile de pretexte şi chiar travestiti dacă altfel 
nu se poate. Vor fi instruiți în legătură cu ceea ce trebuie 
să observe, iar la întoarcere vom nota pe o hartă toate 
locurile şi taberele recunoscute”. Tocmai pentru că este o 
practică secretă şi mincinoasă, o viclenie de natură să 
împiedice încrederea reciprocă între popoare, Kant 
denunţă recurgerea la spioni (uti exploratoribus) in 
campaniile militare: „Asemenea stratageme infernale [...] 
nu ar fi aplicate numai la vreme de război [...], ci s-ar 
menţine şi pe timp de pace, anulându-le astfel în întregime 
scopul iniţial” 2. 

În contextul militar, ce asimilează explorarea cu 
activităţile de cercetaş sau de spion pe teren inamic, nu ne 
mai miră dificultatea termenului de a se impune în limba 
curentă cu accepţia mai „nobilă şi îndrăzneață”, propusă 
de dicţionare, de călătorie ştiinţifică. Pentru La Perouse, 
ofiţer de marină însărcinat să conducă în jurul lumii cele 
două vapoare afretate de Ludovic al XVI-lea, cuvântul 
„explorare” - de altfel deseori asociat celor de ,expeditie”, 
„campanie de descoperiri”, „recunoaştere” - rămâne încă 
foarte apropiat de etimologia lui si de conotatia războinică 
a primelor întrebuinţări, chiar dacă pericolele oceanului şi 
întâlnirea cu popoare necunoscute înlocuiesc, aici, 
ameninţarea inamicului: „Pentru a fi completă, explorarea 
ar avea nevoie de o expediţie care să nu aibă alt obiect şi a 
cărei durată nu ar putea fi mai mică de doi sau trei ani. 
Nimic nu ia mai mult timp în cercetare decât o coastă 
presărată de insule, întretăiată de mai multe golfuri, ale 
cărei ceturi frecvente, alături de curenţii întotdeauna 
puternici şi nesiguri, nu permit să te apropii decât cu 
prudenţă şi precauţie”. Totuşi, în comparaţie cu cercetaşul 
militar trimis în taină pentru a recunoaşte teritoriul 
inamic, metoda şi câmpul de investigaţie s-au schimbat. Au 


dispărut secretul si strategia războinică din misiunea 
navigatorului: „Nu-mi voi înălța pavilionul. [...] Deşi bun 
francez, în această campanie sunt un cosmopolit, străin de 
politica Asiei”. Niciun fel de intenţii de cucerire: pentru La 
Pérouse nu se pune decât problema de a căuta noi rute 
maritime şi de a contribui, pe urmele englezilor, la 
„recunoaşterea generală a globului” prin descrierea 
coastelor şi marcarea insulelor descoperite. Sarcina 
exploratorului este aceea de a întocmi harta regiunilor 
ignorate până atunci de Europa. 

În aceeaşi acceptie găsim cuvântul folosit în engleză, 
chiar la sfârşitul secolului. În 1793, Thomas Jefferson îi 
comunică naturalistului francez Andre Michaux că o 
subscripţie făcută în folosul lui sub patronajul Societăţii 
filosofice americane (American Philosophical Society) îi va 
permite „să exploreze regiunea Missouri, iar de acolo spre 
vest până la oceanul Pacific”. El foloseşte acelaşi termen 
(io explore) pentru a defini, in 1803, programul expediției 
proiectate de guvernul american în vestul şi sudul ţării: 
Aştept de la Congres autorizaţia de a organiza explorarea 
regiunii cuprinse între Mississippi şi Missouri, cu scopul 
de a cunoaşte geografia afluenților lor si de a le trasa 
cursul până la izvoare” 3. 

Din astfel de exemple, extrase din limbajul curent, 
vom reţine că exploratorul este, precum cercetaşul din 
armată, un trimis oficial, însărcinat de guvernul lui cu o 
misiune de descoperire într-o regiune îndepărtată şi 
necunoscută. Ca atare, el se poate găsi prins în jocul 
rivalitátilor politice si al conflictelor internationale. Dar 
trecând de la un obiectiv războinic (a evalua forţele 
inamice) la un program savant (a perfecționa harta mărilor 
şi inventarul continentelor), natura misiunii lui a căpătat o 
altă dimensiune: cercetas al Europei la antipozi, 
exploratorul este înaintemergătorul unui front de cucerire 
intelectuală al cărui imperiu se extinde treptat la întreaga 
planetă. 

Explorare, ştiinţă şi dominatie 

Exploratorul frapează imaginaţia, pentru că evocă 


aventura unui erou curajos si singuratic, plecat cu o 
destinaţie necunoscută si înaintând fără repere. Dar 
imageria romantică uită că exploratorul este nu atât un 
aventurier, cât un cercetaş; că voiajul lui presupune 
îndeplinirea unei misiuni, organizate şi plătite din spate de 
către un prinţ, un grup de negustori, o instituţie savantă 
sau misionară, cu obiective precise, ivite dintr-o 
cunoaştere geografică provizorie şi din aşteptările unei 
epoci. Departe de a se arunca în gol, exploratorul ştie ce 
trebuie să caute, ce speră să găsească. Înainte de a merge 
pe urmele lui, se cuvine să ne îndreptăm privirea asupra 
peisajului politic, economic şi mental în care i-a fost 
gândită plecarea. 

S-a subliniat de timpuriu că, din Renastere, 
explorarea şi cucerirea au mers împreună; că întotdeauna 
exploratorii europeni au deschis calea negustorilor, 
soldaţilor, colonilor şi că nu există explorare geografică 
fără o anumită formă de dominație. Într-un plan general, 
legătura dintre descoperire şi cucerire se subîntelege, într- 
adevăr, după cum arată a contrario exemplul Chinei: în 
epoca Ming, ea renunţă simultan la expansiunea maritimă 
şi la curiozitatea pentru lume, lăsând fără urmare marile 
expediţii care, la sfârşitul secolului al XV-lea, purtaseră 
până în Marea Roşie joncile împăratului Yong-lo. Dar una e 
să constatăm legătura, cvasi-structurală, dintre ştiinţă şi 
dominație şi altceva să-i precizăm articulaţia: întrucât 
relaţiile dintre descoperirea şi stăpânirea lumii nu par în 
secolul al XVIII-lea la fel de simple ca în epocile 
cuceritoare precum secolele al XVI-lea şi al XIX-lea, veacul 
Luminilor oferă un câmp de investigaţie deschis în mod 
special. 

Nu pentru că epoca ar fi neatinsă de ambiţii sau 
apetituri materiale. Pe fundalul călătoriilor de atunci se 
amestecă interese personale şi naţionale, obiective 
politice, mize strategice şi comerciale. Să luăm cazul 
Americii de Nord. Pe vremea prezenţei franceze, teritoriile 
necunoscute din vest îi atrag simultan pe colonii interesaţi 
de blănuri sau zăcăminte preţioase, pe misionarii în 


căutarea sufletelor de convertit si pe autorităţile locale 
doritoare să consolideze controlul monarhiei asupra 
acestor regiuni: în Louisiana, Benard de La Harpe şi 
geometrul Dumont de Montigny pleacă, în 1720, în 
căutarea „stâncii de smarald”, situată potrivit indicatiilor 
date de indieni în apropiere de fluviul Arkansas; în Canada, 
colonistul Pierre de La Vérendrye şi fiii lui obtinân 1738 
susţinerea guvernatorului Beauharnais pentru proiectul lor 
de expediţie spre Missouri, ademenindu-l cu bogăţiile pe 
care le-ar aduce regelui Franţei descoperirea minelor 
preţioase din nord-vestul canadian. În 1763, când prin 
Tratatul de la Paris este semnată căderea Noii Frante, 
vastele teritorii se găsesc expuse ambițiilor engleze, în 
curând americane şi chiar spaniole şi ruseşti. Vânători, 
negustori, aventurieri iau direcţia Marilor Lacuri şi a 
Munţilor Stáncosi, cu mirifice proiecte unde se întâlnesc 
interesele companiilor comerciale şi scopurile guvernelor: 
citind, in 1802, propunerile exploratorului scoţian 
Alexander Mackenzie pentru înfiinţarea unei linii de forturi 
ce ar menţine prezenţa engleză la Marile Lacuri până în 
Pacific, Thomas Jefferson hotărăşte lansarea primei 
expediţii americane  transcontinentale, încredințată 
ofiţerilor Meriwether Lewis şi William Clark. 

Apoi Oceanul Pacific. Începând cu anii 1760, când 
progresele realizate în măsurarea longitudinii si in 
menţinerea sănătăţii echipajelor permit efectuarea mai 
sigură a lungii călătorii până în mările australe, Cook, 
Vancouver, La Pérouse, Malaspina, navigatori oficiali, 
transportă în regiunile până atunci inaccesibile rivalitátile 
politice si ambițiile economice sau strategice ale 
guvernelor respective. Instrucţiunile date de Ludovic al 
XVI-lea lui La Perouse detaliază „obiectivele cu privire la 
politică şi comerţ” cărora şeful expediției trebuie să le 
acorde atenţie: 

Atât cât putem judeca după relatările ajunse în 
Franţa despre aceste ţări, posesiunile efective ale Spaniei 
nu se întind mai sus de porturile San Diego şi Monterey 
[...]. domnul La Pérouse va încerca să cunoască starea, 


forta si aspectul acestor asezári si sá se asigure cà sunt 
singurele intemeiate de Spania pe respectiva coastá. La 
fel, va examina la ce latitudine se poate incepe procurarea 
de blànuri, ce posibilitáti am avea de a crea acolo o 
asezare, [...] cu ce folos s-ar alege Franta din dezvoltarea 
noii ramuri comerciale. 

La Pérouse nu va uita sá-i comunice lui Ludovic al 
XVI-lea observatiile despre comertul rusesc cu blänuri din 
Alaska, nici să evalueze profitul pe care Franţa l-ar putea 
obţine printr-o participare la traficul cu piei de lucră cu 
destinaţia China. 

Şi cazul Africii. Acest continent, ultimul spaţiu gol de 
pe harta lumii, devine la sfârşitul veacului un nou pământ 
de explorat pentru Anglia, după pierderea coloniilor sale 
americane. Trimis de o societate de oameni de afaceri şi de 
notabili englezi, scotianul Mungo Park întreprinde în 1795 
o călătorie până la Niger pentru a le prezenta 
compatriotilor geografia Africii şi pentru „a pune noi surse 
de bogății la dispoziţia ambitiei, a comerţului, a industriei 
lor” 4. 

Putem totuşi reduce explorările la obiectivele lor 
nemijlocit utilitare, comerciale şi geopolitice? „Proiectul 
unei campanii de descoperiri” redactat în vederea misiunii 
lui La Perouse o afirmă în mod expres: „Aspectul comercial 
[...] nu este aici decât secundar” în raport cu programul 
geografic şi ştiinţific dezvoltat în detaliu de instrucţiunile 
scrise chiar de mâna regelui. Pentru navigator, acesta a 
precizat regiunile de explorat în Pacific şi de-a lungul 
coastelor americane şi asiatice, iar pentru savanţi, 
naturalişti, medici şi astronomi - lista cu sarcinile lor. 
Pentru medicii şi chirurgii aflaţi la bord, Societatea regală 
de medicină a redactat un chestionar special unde putem 
citi, printre alte interogatii: 

Nu ni s-a spus nimic despre folosirea ambelor mâini. 
Chestiunea privitoare la amtidecştri sau la preferința 
pentru o mână, şi nu pentru cealaltă, încă nu i-a preocupat 
îndeajuns pe naturalisti. Este, aşadar, important să 
cercetăm dacă popoarele urmând a fi vizitate se slujesc în 


egalá másurá de ambele mâini la lucru sau dacá folosesc 
doar una cu precädere; si dacà preeminenta dreptei la 
natiunile civilizate nu-i decát consecinta prejudecátilor. 

Cu ocazia expediției spre mările australe, 
încredințată de Bonaparte căpitanului Baudin, sub 
patronajul Institutului şi al Societății observatorilor 
omului, G. Cuvier redactează o „Notă informativă despre 
cercetările de realizat cu privire la diferențele anatomice 
ale diverselor rase de om”, iar J.-M. de Gérando propune o 
serie de „Considerații despre metoda de urmat in 
observarea popoarelor sălbatice”, primul chestionar de 
antropologie comparată, în mod voit sistematic: „Ne-am 
străduit mai ales să prezentăm un cadru complet putând 
reuni toate punctele de vedere din care aceste națiuni pot 
fi analizate de către filosof. 

Locul privilegiat acordat observației, anchetei şi 
inventarului caracterizează toate explorările veacului, 
până si inițiativele individuale ale aventurierilor. Când in 
1795 James Mackay, vânător scoţian trecut în serviciul 
Spaniei, trimite pe continentul american un tânăr călător 
galez, John Evans, îi recomandă să rezerve în jurnalul de 
drum o secțiune consacrată istoriei naturale si să culeagă 
specimene de faună si floră pentru un studiu savant 
ulterior; de asemenea, exploratorul va trebui să observe 
popoarele indiene întâlnite - număr, habitat, teritoriu, 
resurse naturale - şi chiar să caute unicornul care, potrivit 
tradiției, ar bântui prin Munții Stâncosi. În 1803, când 
Thomas Jefferson recurge la spiterul din Philadelphia, 
George Hunter, expert în chimie si mineralogie, pentru 
explorarea Louisiane! el îl îndeamnă pe şeful micii trupe, 
William Dunbar să nu uite obiectivul preponderent 
„literar” (literary), adică savant, al călătoriei: „Trebuie să 
evităm ca excesul de concesii în privinţa scopurilor ei să ne 
transforme misiunea în căutare a minelor de aur şi de 
argint. Asemenea lucruri trebuie remarcate dacă le 
întâlnim pe parcurs, după cum am face cu un zăcământ de 
sare, de cărbune sau de calcar, dar ele nu constituie însuşi 
obiectul cercetării noastre”. 


Curiozitatea enciclopedicä pusä în joc în astfel de 
expediţii este excepţională sau serveşte de alibi altor 
motivații legate de spionaj politic sau comercial? Afirmând 
acest lucru, nu am reuşi să dăm seamă de năzuinţa 
veacului, de ceea ce îl deosebeşte de alte epoci: o voinţă 
de cunoaştere ce depăşeşte utilitatea directă şi imediată; 
convingerea, profundă, că progresul nu este cu putinţă 
fără a fi încheiată descoperirea lumii şi întocmit inventarul 
bogățiilor ei. Călătoriile sunt instrumentul acestui progres, 
întrucât ele constituie o deschidere, o ieşire din izolare, o 
primă formă a circulaţiei şi a comerţului: pentru ei, Europa 
deja răspândeşte, paşnic, modelul universal al civilizaţiei. 
Instrucţiunile lui Ludovic al XVI-lea date lui La Pérouse 
rezumă îmbinarea ideală de ştiinţă şi politică, de comerţ şi 
filantropie: 

La sosirea în fiecare ţară, se va interesa să-şi atragă 
prietenia principalilor şefi atât prin gesturi de binefacere, 
cât şi prin cadouri [...]. Se va folosi de toate mijloacele 
cinstite pentru a stabili legături cu bästinasii [...]. Va 
impune tuturor membrilor echipajului să trăiască în bună 
înţelegere cu băştinaşii [...]. Se va ocupa cu zel şi interes 
de toate modalităţile de a le îmbunătăţi traiul, procurând 
ţării lor legumele, fructele şi ceilalţi arbori folositori din 
Europa şi invátándu-i cum să le semene şi să le cultive [...]. 
Nu va recurge la arme decât în ultimă instanţă, numai în 
apărare [...]. Majestatea Sa ar privi ca pe unul dintre cele 
mai îmbucurătoare succese ale expediției faptul de a se 
încheia fără a fi costat viaţa nici unui om. 

În imaginarul european, călătorii şi navigatorii sunt 
eroii utopiei liberale ce promite concomitent - prin simpla 
legătură dintre oameni - bogăţia întregului pământ şi 
civilizaţia popoarelor sălbatice5. 

La urma urmelor, dacă regăsim în aceste expediţii 
interesul politic, faptul se explică prin dimensiunea 
naţională pe care o capătă adesea, ca şi cum demonstrarea 
măreției ar trece în mod obligatoriu prin cucerirea gloriei 
ştiinţifice. De partea franceză, cunoaştem misiunea 
astronomică lansată în 1735 de Academia de ştiinţe care, 


pentru măsurarea meridianului terestru, îi duce pe 
matematicianul Maupertuis până în Laponia, iar pe 
astronomul Godin şi savantul filosof La Condamine până pe 
platourile andine: gloria regelui Franţei se afirmă în 
progresul ştiinţei şi în rezolvarea enigmei legate de 
„figura” pământului. Peste un sfert de veac, trecerea 
planetei Venus prin faţa Soarelui determină o adevărată 
mobilizare internaţională şi îi poartă pe savanţi în cele 
patru colţuri ale lumii: aproape o sută douăzeci de 
observatori participă la studierea primului tranzit, dintre 
care treizeci şi doi francezi, douăzeci şi unu germani şi tot 
atâţia suedezi, optsprezece englezi, nouă italieni, trei 
portughezi, trei ruşi, trei danezi, trei spanioli. După opt 
ani, mai mult de o sută cincizeci de savanţi sunt implicaţi: 
o majoritate reprezentată de englezi (optzeci), treizeci şi 
doi francezi, patru germani, cincisprezece suedezi, şapte 
spanioli, treisprezece ruşi. Emulaţia între ţări pune în 
evidenţă formarea unei comunităţi ştiinţifice 
internaţionale; ea mai înseamnă şi că afirmarea naţională 
trece prin prestigiul ştiinţei. 

Evoluţia Spaniei ilustrează legătura dintre ştiinţă şi 
naţiune. Deşi dispune de cel mai vast imperiu colonial din 
lume, o bună parte din secol Coroana spaniolă nu este 
deosebit de activă în materie de explorare geografică, nici 
măcar în teritoriile aflate sub dominaţia ei: dintr-un total 
de optzeci şi unu de călători înregistraţi în Peru între 1685 
şi 1805, numai doisprezece sunt de naţionalitate spaniolă, 
faţă de patruzeci şi unu de francezi, şaptesprezece englezi, 
şapte germani, un olandez, un suedez, un italian, un 
american. Spaniolii se limitează la a-i însoţi în coloniile lor 
pe exploratorii străini, pentru a le supraveghea gesturile 
şi, în acelaşi timp, pentru a participa la lucrările lor: doi 
locotenenti de marină, don Jorge Juan şi don Antonio Ulloa, 
îi escortează pe academicienii francezi în expediţia andină 
pentru a măsura meridianul. În 1769, doi ofiţeri spanioli se 
alătură astronomului Chappe d'Auteroche pentru a merge 
în California şi a observa al doilea tranzit al planetei 
Venus. In 1777, naturalistul francez Joseph Dombey nu 


primeste autorizatia de a cálátori in America de Sud decát 
cu conditia de a-i accepta làngá el pe doi tineri botanisti, 
Hippolito Ruiz, cu titlul de sef oficial al expeditiei, si José 
Antonio Pavón; de asemenea, el trebuie sá fie de acord cu 
impártirea, la intoarcere, a roadelor colectei. Dar in 1782, 
când în secţiunea „Geografie” a Enciclopediei metodice 
apare un articol devastator al lui Masson de Morvilliers 
(„Ce datorăm  Spaniei?"), polemica declanşează în 
Peninsulă o tresărire de mândrie naţională: în ultimele 
două decenii ale veacului, sunt lansate mai multe expediţii 
geografice care, sub patronajul oficial al Coroanei, 
încearcă să demonstreze capacitatea si autonomia 
ştiinţifice ale Spaniei. Ruiz şi Pavon, rămaşi pe teren după 
întoarcerea în Franţa a lui Dombey, continuă până în 1787 
explorarea teritoriilor din Chile şi Peru; botanistul Jose 
Celestino Mutis este însărcinat cu o expediţie botanică în 
Noua Granada; medicul Marin de Sesse conduce, în 1787, 
o explorare în Noua Spanie; în special, călătoria în jurul 
lumii între 1789 şi 1794 încredinţată navigatorului 
genovez Alessandro Malaspina se doreşte o replică la 
călătoriile lui Cook şi La Perouse, propunându-şi să 
reafirme deopotrivă prestigiul Spaniei şi prezenţa ei în 
apele Pacificului. 

Mutatis mutandis, acelaşi fenomen se observă în 
cazul naţiunilor care în secolul al XVIII-lea pornesc în 
explorarea propriilor teritorii noi. In Rusia, stăpânirea 
puterii ţariste asupra imensitátii pământurilor siberiene 
până la Pacific este confirmată de expedițiile lui Vitus 
Bering, lansate pe vremea lui Petru cel Mare, şi de cele 
două misiuni trimise în Siberia de Academia de ştiinţe de 
la Sankt Petersburg, una condusă de medicul Johann 
Georg Gmelin sub domniile Anei şi Elizabetei (1733 - 
1742), cealaltă la începutul domniei Ecaterinei a Il-a, 
încredinţată naturalistului Peter Simon Pallas (1768 - 
1774). În America de Nord, independenta Statelor Unite 
determină, din partea guvernului federal, trimiterea 
exploratorilor spre sudul şi vestul ţării, teritorii atât de 
puţin cunoscute încât până şi traseul frontierei rămâne 


nesigur. Pentru Jefferson si American Philosophical Society, 
întemeiată in 1767, construirea teritoriului national, 
delimitarea lui precisá si inventarierea lui, pe de o parte, si 
afirmarea autonomiei specifice a tinerei natiuni, pe de altà 
parte, merg împreună. Ştiinţa aparţine procesului de 
construcţie naţională. 

În sfârşit, ea poate fi chiar suficientă pentru gloria 
unui popor, în locul expansiunii teritoriale, după cum o 
dovedeşte expediţia iniţiată de regele Danemarcei în 
Arabia în 1761: „Deşi vremurile sunt grele şi în ciuda 
poverii pe care o reprezintă conducerea ţării noastre, 
Majestatea Sa se străduieşte neîncetat să favorizeze 
dezvoltarea cunoştinţelor şi cea a ştiinţei, aducând în 
acelaşi timp gloria poporului său, datorită acestor 
întreprinderi folositoare şi meritorii”, anunţă Le Courrier 
danois de Copenhague, din 12 ianuarie 1761. Niciun fel de 
obiective comerciale sau strategice: formată din cinci 
savanţi - doi danezi, filosoful von Haven şi medicul 
Christian Karl Kramer; un suedez, naturalistul Forsskál, 
elevul lui Linné; un olandez, tânărul geometru Carsten 
Niebuhr; şi un german, desenatorul Georg Wilhelm 
Baurenfeind -, misiunea trebuie să „purceadă, pretutindeni 
unde se va afla şi spre binele ştiinţei, la noi descoperiri şi 
observaţii. De asemenea, ea va trebui să adune, pentru a le 
expedia încoace, manuscrise orientale de o utilitate 
evidentă, ca şi colecţii de istorie naturală şi alte obiecte 
rare din Levant”. Prin urmare, o expediţie pur ştiinţifică: 
prin contribuţia la studiul limbilor vechi şi al arheologiei, 
la progresul astronomiei şi al istoriei naturale, Danemarca 
înţelege să-şi ţină rangul printre naţiunile Europei. 

Dimensiunea patriotică a expedițiilor ne îndeamnă de 
altminteri să punem problema recrutării exploratorilor. 
Căci deseori, din lipsă de personal competent, guvernele 
sunt nevoite să recurgă la străini. Aşa stau lucrurile în 
Rusia: membru al Academiei de ştiinţe din Sankt 
Petersburg, geograful francez Joseph-Nicolas Delisle se 
ocupă timp de douăzeci de ani cu lucrări de cartografie şi 
cu pregătirea călătoriilor ştiinţifice; fratele lui, Louis, este 


asociat la ,Marea Expeditie din Nord", condusà de Bering, 
şi moare in Kamceatka in 1741; Bering însuşi este un 
danez trecut în slujba lui Petru cel Mare; Gmelin şi Pallas, 
puşi în fruntea misiunilor siberiene, sunt amândoi germani, 
ca şi majoritatea participanţilor, chiar dacă apar câţiva ruşi 
printre echipele din a doua expediţie. 

Deşi corespunde spiritului cosmopolit al Luminilor, 
recrutarea străinilor prezintă dificultăţi. Francezul Chappe 
d'Auteroche, trimis la Tobolsk la cererea Academiei din 
Sankt Petersburg, provoacă mânia împărătesei Ecaterina a 
Il-a prin imaginea foarte sumbră a Rusiei pe care o 
schiteazá în relatarea călătoriei. Naturalistul André 
Michaux, însărcinat în 1793 de Statele Unite cu o misiune 
de explorare, trebuie să-şi întrerupă călătoria în Kentucky 
şi să se întoarcă în Franţa, când se descoperă că acest 
„agent botanic al Franţei” avusese probabil mandatul de a 
pregăti intervenţia împotriva posesiunilor spaniole din 
America. După moartea lui Cook, apare o dispută între 
Amiralitate şi prietenii navigatorului englez, pe de o parte, 
şi cei doi botanişti germani, Reinhold Forster şi fiul lui, 
Georg, pe de altă parte, care au participat la cea de-a doua 
călătorie şi au încercat să-i publice relatarea şi rezultatele 
pe cont propriu. Chiar expediţia daneză în Arabia, 
concepută ca o călătorie ştiinţifică exemplară, este pusă în 
pericol de vigoarea orgoliilor naţionale: în organizare, ea 
scapă totuşi oricărei prejudecăţi naţionale, întrucât cei 
cinci membri ai expediției sunt considerati egali între ei, 
fără şef oficial, iar ministrul Bernstorff a încredinţat 
fondurile misiunii mai degrabă tânărului Niebuhr decât 
danezului von Haven. Dar când se iscă neînţelegeri pe 
parcurs între Forsskäl si von Haven, ministrul se 
îngrijorează din cauza ambițiilor personale ale suedezului: 
„Nimic nu ar fi mai neplăcut pentru națiunea noastră decât 
să-l vadă pe acest străin atribuindu-şi toată gloria unei 
iniţiative care, la origine, a căpătat contur la noi şi a cărei 
realizare se datorează generozităţii regelui nostru”. Grija 
lui nu este lipsită de fundament: de la începutul călătoriei, 
pentru a-şi face indescifrabile la Copenhaga ierbarele şi 


colectiile, Forsskäl a pus la punct un cod de clasificare a 
cárui cheie i-a comunicat-o numai lui Linné; in plus, pentru 
ca maestrul lui să tragă foloase din aceste descoperiri, 
tânărul savant a cerut guvernului danez autorizaţia de a 
trimite diverselor instituţii savante europene, inclusiv 
universităţii din Uppsala, dublurile eşantioanelor sale. 
Forsskäl se pricepe de minune să urmărească deopotrivă 
cariera personală, interesele botanicii suedeze şi prestigiul 
regalului patron danez. Prin contribuţia ştiinţifică la gloria 
ţării lui se afirmă mândria patriotică a exploratorului 
Luminilor. „Călătorul îşi priveşte patria ca pe un prieten 
bolnav; parcurge lumea pentru a căuta un leac la bolile 
lui”, scrie Leopold Berchtold în 1789 e. 

De la vis la descoperire: lumea în hărţi 

Un celebru tablou de Monsiaux îl înfăţişează pe 
Ludovic al XVI-lea dând instrucţiuni lui La Perouse pentru 
călătoria lui în jurul lumii: pe masa din cabinetul regal se 
află atlase, hărţi desfăşurate, un glob terestru. Înainte de 
plecare, exploratorii, geografii şi politicienii îşi imaginează 
călătoria pe baza hărților: cu liniile lor nesigure, cu spaţiile 
albe înconjurate de legende, aceste oferă un tablou asupra 
cunoaşterii geografice a timpului, amestec de cunoştinţe 
pozitive, de informaţii mai mult sau mai puţin verificate, de 
visuri. Nu încape îndoială că asemenea reprezentări sunt 
uneori fanteziste şi pe teren se pot dovedi total eronate. 
Totuşi, pe aceste cunoştinţe se bazează deciderea 
călătoriei, alegerea itinerarului şi definirea obiectivelor. 
Imaginarul geografic permite conceperea plecării, făcând- 
o prin urmare posibilă. 

Or, două mistere grevează încă în secolul al XVIII-lea 
cunoaşterea globului: cel al trecătorii din nord-vest, ce ar 
trebui să îngăduie ocolirea sau traversarea Americii de 
Nord printr-o navigare directă din Atlantic în Pacific; cel al 
continentului austral cu care, încă din Renastere, 
cartografii şi cosmografii continuă - din raţiuni de simetrie 
- să încarce emisfera sudică. Permiţând toate ipotezele, 
cele două enigme lansează exploratorii pe uscat şi pe 
mare. 


În pofida celor două secole de prezenţă europeană, 
continentul nord-american rămâne în mare parte 
necunoscut: de la primele călătorii de descoperire, de la 
Cartier la Champlain, circulă legende privitoare la o „Mare 
de Vest”, accesibilă pe cale fluvială. Încă în anii 1700, 
geografii Claude şi Guillaume Delisle au pe hărţile lor 
această mare occidentală şi îşi înmulţesc memoriile în 
favoarea călătoriei. Trimis în 1720 „să descopere Marea de 
Vest”, iezuitul François-Xavier de Charlevoix îşi duce 
ancheta timp de trei ani printre vânätori si sälbatici. Dupä 
câtiva ani, intre 1738 si 1743, colonistul canadian Pierre 
La Vérendrye si fiii săi înaintează în susul fluviului 
Mississippi până în ţinutul mandanilor, convinşi că vor găsi 
acolo un râu ce-i va duce până la mare. Un şef indian nu a 
declarat el oare, propunându-le să-i conducă până la 
„munţii cei mari”: „Acolo veţi putea vedea marea căutată”? 
Călăuze indigene şi hărţi savante concordă, aşadar, în a 
sprijini ipoteza Mării de Vest. Dar la ce distanţă? Dincolo 
de care munţi? Nimeni nu ştie: lucrând pe baza unei 
viziuni limitate asupra continentului, nici geografii de 
cabinet, nici oamenii de pe teren nu pot concepe existenţa 
giganticei bariere ce se înalţă la vest. Se crede că Munţii 
Stâncoşi sunt, ca Apalasii la est, un şir de vârfuri joase, 
întretăiate de numeroase praguri uşor de trecut, iar prin 
tragerea pe uscat a bărcilor când navigația nu este 
posibilă, se va ajunge cu uşurinţă la ocean pe firul vreunui 
râu. Această reprezentare fundamentează toate proiectele 
de expediţie transcontinental, private şi oficiale, franceze, 
engleze sau americane: cel al Parlamentului englez care, 
aflând de isprăvile lui Bering în Alaska şi Insulele Aleutine, 
votează în 1745 o recompensă de 20.000 de livre pentru 
cine va găsi în nordul Americii o trecătoare direct spre 
Asia; cel al colonistului Robert Rogers care în 1766 cere la 
Board of Trade să i se finanţeze expediţia spre un râu 
„Oregan”; în sfârşit, cel al căpitanilor Lewis şi Clark, 
trimişi de Jefferson în 1804. Pe hărţile luate cu ei pentru a- 
şi orienta înaintarea dincolo de Missouri, Stâncoşii nu sunt 
decât o linie din condei, fără grosime. A considera 


asemenea hărţi drept conjecturale este fără pertinentä: ele 
desenează vestul american asa cum îl imaginează geografii 
şi călătorii. 

În cazul continentului austral, curiozitätile filosofilor 
se adaugă teoriilor geografilor pentru a împinge speculatia 
la limită. Şi aceasta cu atât mai mult cu cât, din cauza 
distanţei, a groaznicei mortalitäti pricinuite de scorbut în 
timpul indelungatelor intervale petrecute pe mare, a 
impreciziei navigaţiei, regiunile de acolo rămân, până în 
anii 1760, aproape inaccesibile. Imaginea lumii construită 
de descoperitorii din Renastere şi din prima jumătate a 
secolului al XVII-lea a rămas aproape fără îmbunătăţiri: pe 
hărţi, emisfera sudică este ocupată de un imens continent, 
cu forme desenate în pripă, pe baza câtorva tärmuri zărite; 
Oceanul Pacific este populat cu numeroase insule, cândva 
reperate şi niciodată regăsite sau descoperite de mai 
multe ori sub o poziţie şi un nume diferite. Pentru ca 
explorarea mărilor australe să devină cu putinţă, erau 
necesare inovaţii radicale. Datorită progreselor făcute de 
astronomi şi matematicieni în determinarea distanțelor 
lunare şi de ceasornicari în confecţionarea unor ceasuri 
destul de regulate pentru a ţine la bord măsura timpului, 
navigația astronomică sfârşeşte prin a se impune si 
permite un calcul exact al poziţiei în longitudine: James 
Cook, cel dintâi, ia cu sine în a doua călătorie (1772 - 
1775) ceasuri şi cronometre, mai ales copia orologiului 
marin inventat de John Harrison în 1759. Călătoriile lui 
marchează şi o ruptură în materie de igienă navală şi de 
ocrotire a sănătăţii echipajelor: datorită proviziilor de 
fructe, de varză murată, de legume conservate în oţet şi 
printr-o logistică a escalelor, permiţând la trei sau patru 
luni odihna echipajului şi reaprovizionarea cu alimente 
proaspete, navigatorul englez nu pierde de-a lungul celor 
trei ani şi unsprezece zile, cât a durat cea de-a doua 
expediţie, decât şaptesprezece oameni, dintre care doi de 
scorbut, dintr-un total de două sute douăzeci şi cinci de 
marinari imbarcati. Dublul progres deschide mările sudice 
navigatorilor europeni. Or, de la mijlocul secolului al XVIII- 


lea, dezbaterea despre continentul austral a fost relansatä 
de filosofi, Buffon, Maupertuis, si mai ales de presedintele 
de Brosses. Publicatá in 1756, monumentala sa Histoire 
des navigations aux terres australes constituie un apel la 
reluarea explorárilor sistematice, finantate de  printii 
Europei: , Nu se poate ca pe o intindere atát de mare sá nu 
existe un continent imens, un pământ solid [...] capabil să 
ţină globul în echilibru în rotația lui şi să slujească de 
contragreutate masei reprezentate de Asia 
septentrională”. Curiozitatea, interesul comercial şi politic 
trebuie să-i atragă pe europeni în aceste regiuni; dar şi 
filosofia, întrucât descoperirea acelor pământuri de la 
antipozi va permite să se rezolve enigma originii omului: 
ce specie de oameni vor întâlni acolo navigatorii şi în ce 
stadiu de dezvoltare a societăţii? Filosofii Luminilor 
nutresc speranţa de a descoperi un popor abstras istoriei, 
trăind încă în starea de natură şi care, poate, ar dovedi 
bunătatea originară a omului. „Aş prefera o oră de 
conversaţie cu ei decât cu cel mai ilustru literat al 
Europei”, declară Maupertuis. În Tahiti, în insulele Hawaii, 
Samoa, navigatorii nu vor uita dezbaterea care, de la Paris 
la Berlin, aprinde spiritele”. 

Figuri de exploratori 

Curiozităţi, ambiţii, cunoştinţe si speculaţii: ele 
definesc misiunea exploratorului şi premerg trimiterii lui. 
„Din partea Regelui [..]. Insárcinàndu-d pe domnul 
Peyssonnel, doctor în medicină, să străbată coastele 
Barbariei pentru a cerceta plantele şi florile de acolo şi 
pentru a face observaţiile pe care le va considera potrivite 
pentru istoria naturală, vrem şi cerem să-i fie asigurată 
libera trecere...” În afară de un nume, menţionat în josul 
unui brevet sau al unui paşaport, ce se mai ştie despre cel 
ce pleacă departe, trimis în cercetare? 

În epoca Luminilor, explorarea nu este o meserie 
pregătită printr-o formaţie specială sau dobândirea de 
competenţe profesionale. Abia pe timpul Restauratiei este 
creată în Franţa, la Muzeul de istorie naturală, o şcoală de 
„călători naturalişti” care selectează candidaţi! pe bază de 


concurs, confirmă printr-un examen  cunostintele 
acumulate şi îi înzestrează pe cei trimişi în misiune cu un 
manual de instrucţiuni, adevărat ghid de explorare, de mai 
multe ori reeditat pe parcursul secolului. Până aici „nimic 
oficial. Poţi fi călugăr sau ofiţer, botanist sau astronom, 
vânător sau medic; dar un vis din copilărie sau o 
întâmplare din carieră, o întâlnire, un eveniment politic te 
pot determina să devii explorator. 

Încă din prima tinereţe, încercasem dorinţa arzătoare 
de a călători în regiuni îndepărtate şi puţin vizitate de 
europeni, povesteşte Alexander von Humboldt. Crescut 
într-o ţară lipsită de orice legătură directă cu coloniile 
celor Două Indii, locuind apoi în munţi îndepărtați de 
coastă, am simţit crescând treptat în mine o puternică 
pasiune pentru mare şi pentru navigatiile îndelungate [...]. 
Preocuparea pentru strângerea de plante, pentru studiul 
geologiei, un voiaj rapid făcut în Olanda, Anglia şi Franţa 
împreună cu un om celebru, domnul Georg Forster, care 
avusese fericirea să-l însoţească pe căpitanul Cook atunci 
când a înconjurat a doua oară Pământul, au contribuit la a 
da o direcţie precisă planurilor mele de călătorie 
concepute la vârsta de optsprezece ani. 

Tânărului La Perouse, născut la ţară în regiunea Albi, 
relatarea luptelor navale auzită în copilărie îi trezeşte 
gustul pentru mare; totuşi, este vorba de o vocaţie cu totul 
militară, pe care doar voinţa regală o orientează spre 
explorarea geografică, în urma războiului cu America: „Nu 
vă ascund, scrie atunci „ofiţerul către ministrul Marinei, că 
toate preferinţele mele erau până acum îndreptate spre 
partea militară a meseriei mele [...], fiind mai dornic de 
gloria domnului Suffren decât de cea a lui Cook”. Un 
eveniment politic - Tratatul de la Paris - îl trimite pe mări 
pe Bougainville, locotenent de Montcalm în Canada, 
pentru o expediţie în insulele Falkland, în curând 
transformată într-o călătorie în jurul Pământului. Este 
nevoie de o serie întreagă de întâmplări pentru a-l duce 
până în Africa pe tânărul Mungo Park: al şaptelea dintre 
cei treisprezece copii ai unei familii de ţărani scoțieni, Park 


a trebuit să-şi caute în instrucţie un mijloc de a-şi asigura 
subzistenta. Putin tentat de haina preoțească, el studiază 
medicina la universitatea din Edinburgh; dar botanica îl 
interesează în mod deosebit. Un cumnat, vânzător de 
gráunte la Londra, îl pune în relaţie cu preşedintele 
Societăţii Regale (Royal Society), Sir Joseph Banks, 
naturalist participant la primul voiaj al lui Cook: Banks îi 
procură un post de chirurg-asistent la bordul unei corăbii a 
Fast India Company, apoi, la întoarcere, o misiune de 
explorare în Africa. 

Itinerarul lui Carsten Niebuhr este la fel de 
neaşteptat: fiu al unui modest ţăran olandez, devenit 
topograf, el obţine în 1757 o bursă pentru a studia 
matematica şi astronomia la universitatea din Gottingen; 
remarcat de unul dintre profesori, este recrutat pentru 
expediţia proiectată de regele Danemarcei, alături de 
savanţi mai titrati şi mai prestigioşi decât el8. 

Intâmplările şi ocaziile nu ar fi totuşi suficiente, fără 
vreo înclinaţie particulară: situaţie de „teren” pentru unii, 
corsari, vânători, negustori sau misionari; activitate 
savantă pentru alţii, medici, naturalişti, matematicieni sau 
astronomi; în sfârşit, statut profesional pentru alţii, ofiţeri 
de marină sau ingineri. Prin intermediul celor câteva tipuri 
de situaţii şi de competenţe, apar diverse figuri ale 
exploratorului Luminilor şi, poate, schiţa unei cronologii. 

Este firesc să găsim în prima linie a exploratorilor, 
oricum ar fi ei desemnaţi, pe cei purtaţi de afaceri sau de 
vocaţie la celălalt capăt al pământului. Pe mare găseşti 
aventurieri, marinari sau corsari, ca piratul englez William 
Dampier: după numeroase expediţii de jaf împotriva 
stabilimentelor comerciale spaniole din Antile şi din Golful 
Mexic, acest franctiror al explorării şi curios pe deasupra 
luptă cu valurile în Asia şi în Marea Chinei, se asociază în 
Anglia cu naturalistul Hans Sloane şi cu savanții din Royal 
Society, apoi, în 1699, se întoarce pe mare pentru o nouă 
aventură, geografică de această dată; ajuns în Oceanul 
Pacific, merge de-a lungul coastelor Noii Irlande, 
descoperă Noua Britanie şi explorează strâmtoarea care îi 


poartà astázi numele. 

Pe uscat, întâlneşti funcţionari ai companiilor 
negustoreşti, agenti diplomatici: Engelbert Kaempfer, 
chirurg angajat de Compania olandeză a Indiilor, se 
îmbarcă în 1690 pentru Japonia, unde olandezii au o 
factorie, şi profită de delegaţia care în fiecare an merge la 
Jedo la împărat pentru a vizita Japonia în două rânduri: 
consultă hărţile locale spre a se informa cu privire la 
geografia arhipelagului, observă punerea în valoare a 
solului şi autosuficienta economică a ţării, consemnează 
legile, moravurile, religia. Tot oameni de uscat şi colonii, 
vânători şi negustori care, după căderea Noii Frante, se 
lansează în cucerirea teritoriilor din nordul şi vestul 
american. Peter Pond, traficant de blănuri din Connecticut, 
aproape analfabet, explorează nord-vestul canadian în anii 
1770; hărţile şi relatările lui deschid calea călătoriilor lui 
Alexander Mackenzie, în 1789 şi 1793. 

În sfârşit, misionarii: oameni de teren, prin definiţie, 
avangarda creştină a Europei pe pământ păgân, ei sunt 
figura exemplară a primei categorii de exploratori. Căci 
preferintei pentru călătorie, se adaugă în cazul lor 
formaţia primită în colegii şi seminarii din Europa, în 
matematică, astronomie, botanică şi geografie. Continuând 
o tradiţie seculară, călugării sunt în secolul al XVIII-lea 
pretutindeni in lume, mai ales iezuiţii, care pot fi întâlniți 
în Asia şi America deopotrivă: în 1689, ei sunt pe malul 
fluviului Amour pentru a negocia tratatul sino-rus de la 
Nercinsk şi, din misiunea lor de la Pekin, străbat imperiul 
chinezesc, folosindu-şi competențele în astronomie întru 
progresele cartografiei europene, ca şi pentru slujirea 
împăratului. „Avem întotdeauna busola în mână şi luăm 
aminte să observăm înălţimea meridianelor pentru a ne 
corecta măsurătorile”. Alături de vânătorii din pădurile 
canadiene, misionarii se afundă în interiorul continentului 
american, din Mississippi în Louisiana: la sfârşitul 
secolului al XVII-lea, Jean Marquette, apoi în veacul 
următor Joseph Lafitau şi François-Xavier de Charlevoix. 
Franciscani, ca botanistul Charles Plumier trimis în Antile 


de Ludovic al XIV-lea sau ca 

Louis  Feuillée, astronom si  naturalist, care 
cálátoreste in Antile si Chile la inceputul secolului al XVIII- 
lea. Dominicani, ca Jean-Baptiste Labat, care se stabileste 
în Antile din 1694 până în 1706 şi participă la punerea in 
valoare a insulelor. Totusi, in a doua jumátate a secolului, 
proportia oamenilor Bisericii scade - insá fárá a dispárea 
cu totul: in America de Nord, pot fi vázuti incá misionari ca 
john Heckewelder si David Zeisberger preluánd stafeta de 
la călugării francezi si vizitând regiunile de dincolo de 
Ohio. Condamnarea iezuiţilor şi diminuarea elanului 
misionar îşi au importanţa lor, fireşte, în această 
estompare progresivă. Dar ea ţine mai ales de un proces 
de laicizare a ştiinţei şi de specializare a practicilor pe cale 
de a se produce şi aduce alături de călugări, înlocuindu-i 
treptat, alte tipuri de călători savanti9. 

Printre călătorii mai specializaţi domină, în domeniul 
botanicii si al istoriei naturale, medicii, spiterii şi 
farmaciştii dintre rândurile cărora provin câţiva din cei 
mai celebri călători ai veacului. Motivul este simplu, 
reieşind din legăturile ce asociau pe atunci predarea 
ştiinţelor naturii cu studiul medicinei. Printre francezii 
participanţi la explorarea botanică a Americii de Sud se 
numără Jean-Baptiste Fusée-Aublet, întemeietor al 
botanicii din Guyana, Jean-Baptiste Le Blond, Pierre 
Barere, Joseph de Jussieu, Joseph Dombey, Aimé Bonpland. 
Tot medici de formatie si majoritatea naturalistilor 
imbarcati în expedițiile maritime de la sfârşitul secolului: 
Philibert de Commerson cu Bougainville, Joseph Boissieu 
de La Martinière eu La Pérouse, Jacques-Julien Houtou de 
La Billardiére cu el' Entrecasteaux. Prezenta in cálátorii a 
specialistilor in istorie naturalá devine cu atât mai 
necesará, cu cát pe vremea lui Linné si Jussieu botanica nu 
se poate mulţumi cu o colectare improvizată, fără 
competenţă descriptivă şi taxonomică. In Anglia, Sir 
Joseph Banks se stráduieste din răsputeri să convingă 
Compania Indiilor si amiralitatea să includă şi naturalisti 
în echipajele de marinari, de hidrografi şi astronomi, 


intrucât ei sunt capabili sá efectueze o colectare metodicá 
a florei si, in acelasi timp, sá evalueze resursele regiunii 
vizitate, în vederea unei eventuale colonizări. În 1768, 
obţine pentru el însuşi şi pentru suedezul Daniel Solander, 
discipol al lui Linné, autorizaţia de a participa pe propria 
cheltuială la prima călătorie a lui Cook; neintelegerea cu 
navigatorul il impiedicá sá participe si la a doua campanie, 
dar trimite atunci doi naturalisti germani, Reinhold si 
Georg Forster iar in a treia campanie reuseste sá-si 
imbarce un grádinar in plus, cu misiunea de a colecta 
plante. La fel, ultimele mari navigatii ale veacului sunt, 
datorità lui, prevázute cu naturalisti profesionisti: in 1791, 
George Vancouver il ia la bord pe chirurgul de mariná 
Archibald Menzies, iar Matthew Flinders, in 1801, pe 
botanistul Robert Brown si grádinarul Peter Good. Simpli 
„grădinari-colectori” sau botanisti confirmati, toti şi-au 
putut pregáti cálátoria cercetánd cu atentie, in biblioteca 
personală a lui Banks, tratatele de botanică, relatările de 
călătorie şi chiar ierbarele din expediţia lui Cook. 
Specializarea crescândă este şi mai clară în materie 
de astronomie, hidrografie şi cartografie, domenii unde 
nivelul competenţelor tehnice şi matematice face necesar 
apelul la adevărații savanţi. Nimic mai putin decât membri 
ai Academiei de ştiinţe din Paris pentru expediţia 
geodezică din Laponia şi din Peru, iar pentru observarea 
tranzitului lui Venus în 1761, trei abati astronomi: Le 
Gentil de La Galaisiere, trimis la Pondichéry, Pingré în 
insula Rodrigues şi Chappe d'Auteroche în Siberia. Şi la 
bordul navelor, exigenţele navigaţiei astronomice fac din 
ce în ce mai necesară folosirea astronomilor specializaţi: 
abatele La Caille la bordul vasului Glorieux al Companiei 
Indiilor pe ruta Capului sub comanda lui d'Apres de 
Mannevillette, în 1751; în 1785, pentru expediţia lui La 
Perouse, ce dispune de cronometre şi de instrumentele 
utilizate de Cook şi împrumutate de Amiralitatea engleză, 
este desemnat Lepaute d'Acelet, membru al Academiei de 
ştiinţe şi profesor la Şcoala militară, ca astronom la bordul 
vasului Boussole, iar Louis Monge, frate al 


matematicianului, la bordul lui Astrolabe. 

Totuşi, la sfârşitul secolului, o nouă generaţie şi-a 
luat locul în primire, a treia categorie de exploratori cărora 
sarcinile cotidiene ale descoperirii - determinarea poziţiei 
vasului, întocmirea hărţii, sondarea mărilor - le revin 
aproape prin statutul profesional. Căci pentru a asigura 
ofiţerilor de marină competențele ştiinţifice şi tehnice 
necesare noilor condiţii de navigaţie, au fost create 
instituţii speciale: în Franţa, statul-major al expedițiilor de 
la sfârşitul secolului s-a format pe băncile Academiei de 
Marină, întemeiată în 1752. „Majestatea Sa este convinsă 
că ofiţerii şi gărzile Marinei folosite pe cele două fregate 
vor da dovadă de râvnă în a face ei înşişi, în colaborare cu 
astronomii, toate observaţiile ce ar putea fi cumva utile 
navigaţiei”, spun instrucţiunile lui Ludovic al XVI-lea către 
La Pérouse. De fapt, atunci când şeful expediției trebuie să 
hotărască debarcarea la Tenerife a astronomului Monge, 
incapabil să suporte fluxul, schimbul este preluat de 
căpitanul vasului de Langle şi de aspirantul Law de 
Lauriston. Indiferent că sunt ofiţeri ai Amiralității engleze, 
ca Vancouver şi Cook, sau ai Marinei regale franceze ca La 
Perouse, Baudin sau Bruni d'Entrecasteaux, marinarii 
furnizează câteva dintre cele mai ilustre nume în 
explorarea geografică de la sfârşitul veacului. 

In sfârşit, categoriei de ofiţeri de marină, exploratori 
prin statut şi formaţie, li s-ar putea alătura un ultim grup, 
pedestru de data aceasta: cel al călătorilor care, în ultima 
treime a secolului, coboară în craterele vulcanilor din Italia 
şi Sicilia, se caţără pe vârfurile Alpilor sau ale Pirineilor, 
sunt interesaţi de Munţii Ural şi Anzi, examinează rocile, 
estimează vârsta Pământului. Printre naturaliştii sau 
amatorii preocupaţi de pietre şi roci, numeroşi sunt 
inginerii, mineralogii, chimiştii a căror specialitate îi 
determină să efectueze anchete pe teren şi explorări 
geologice. Astfel, printre  „inventatorii” Pirineilor, 
Flavichon este un  inginer-geograf, însărcinat să 
întocmească harta Bearnului si curios să înțeleagă 
structura reliefului; Palassou, Cordier, Duhamel sunt 


ingineri ai Minelor trimisi de guvern ín cäutarea 
zăcămintelor exploatabile. La celălalt capăt al lumii, in 
Anzi, Humboldt nu-şi uită fosta profesie de inginer al 
Minelor, care îl face atent la sol, la natura rocilor, la 
geneza formelor de relief. În vreme ce navigatorii şi 
botaniştii încheie explorarea mărilor şi a continentelor, 
geologii încearcă să sondeze istoria Pământului10. 

Pe mare şi pe uscat 

La varietatea biografiilor, a itinerarelor, a 
competenţelor individuale, călătoria adaugă o modificare 
suplimentară, ce simplifică şi, în acelaşi timp, accentuează 
contrastele. O dată părăsită lumea cunoscută, pentru 
explorator nu mai există decât peisajul în care evoluează. 
Imensitatea oceanului, presărată cu câteva insule, câteva 
tármuri văzute de departe, pentru unii; nisipuri, păduri sau 
munţi pentru ceilalţi: totul pune în opoziţie experienţa 
marinarilor şi cea a călătorilor pe uscat. 

Oricât de paradoxal ar părea, marinarul este un fel 
de sedentar, plimbând pe suprafaţa oceanelor, până la 
capătul lumii şi cu preţul celor mai mari riscuri, o parte 
desprinsă din pământul lui natal. Arborându-şi steagul, el 
ia cu sine, îngrămădite în habitaclul cabinei, cărţi şi hărţi, 
instrumente de măsură, uneori un animal domestic. Pe 
Astrolabe şi Boussole, cele două fregate ale lui La Perouse, 
alimente pentru trei ani, două mori de vânt, cinci vaci, 
două sute de păsări de curte, treizeci de oi, douăzeci de 
porci sunt arimate în interpunte, între tunuri şi până în 
bărcile de salvare. Trimis în 1791 în căutarea celor două 
bastimente pierdute, d'Entrecasteaux adaugă la biblioteca 
obişnuită tratate de astronomie, atlase şi lucrări de istorie 
naturală (inventarul menţionează nu mai putin de 
cincisprezece opere ale lui Linné), aproximativ 
nouăsprezece volume din Journal des débats et décrets de 
VAssemblée nationale. La mii de leghe de locul de bastiná, 
echipajul navelor formează o lume închisă, masculină, 
ierarhizată, o mică Europă ideală, cu academia-i plutitoare 
de savanţi, o societate la scară redusă, cu vârste, statute şi 
temperamente diverse: pe Boudeuse al lui Bougainville, 


stau impreuná voluntarul Fesche, cu experienta insulelor 
Falkland, tánárul Verron, astronom autodidact, avocatul 
Saint-Germain, îmbarcat ca scriitor, şi tânărul print de 
Nassau-Siegen, expediat de familie în mările sudice, ca 
urmare a firii lui cheltuitoare. 

Luni în şir, din înaltul vaporului, navigatorii privesc 
defilarea mărilor, întâlnind doar câteva atoluri. Uneori 
apar o insulă sau un tárm privite de la distanţă cu luneta, 
cum este cazul insulei Akiaki zărite de Bougainville, la 22 
martie 1768: „Părea nelocuită şi, văzând cocotierii, aş fi 
vrut să trimit bărcile în căutare de lemn, fructe, poate apă. 
Un număr infinit de păsări zburau deasupra insulei, pe mal 
şi păreau să indice o coastă cu mult peşte, însă valurile 
mării se spărgeau cu furie şi nicio plajă nu oferea vreun loc 
de debarcare”. Escalele sunt scurte, timp necesar pentru 
aprovizionare, odihna echipajului şi repararea navelor, 
concesie făcută, de voie, de nevoie, şi curiozitatii 
savanților: „Nu pot acorda decât foarte puţin timp 
diferitelor pauze, scrie La Pérouse, iar îndelungata 
rámánere pe mare nu-i câtuşi de putin pe placul 
botaniştilor şi al mineralogilor care îşi pot exersa talentele 
numai pe uscat”. 

În general, pe uscat, marinarii rămân împreună şi nu 
înaintează prea mult în interiorul regiunii. De exemplu, 
mărturia lui La Perouse în Insula Paştelui, în aprilie 1786: 
„După debarcare, prima noastră grijă a fost aceea de a 
face o împrejmuire, cu soldaţi înarmaţi, dispuşi în cerc; le- 
am interzis locuitorilor să pătrundă în acest spaţiu gol, am 
înălţat un cort, am adus pe uscat cadourile destinate lor, ca 
şi diferitele animale”. În cel mai bun caz, navigatorul 
permite o rapidă incursiune: 

Nu intentionam să rămânem pe insulă mai mult de 
opt-zece ore şi de aceea nu am vrut să irosim timpul [...]. 
Ne-am împărţit în două cete; prima sub ordinele domnului 
viconte de Langle trebuia să pătrundă cât mai departe cu 
putinţă în interiorul insulei, să semene seminţe în toate 
locurile unde ar fi putut da roade, să cerceteze solul, 
plantele, cultura, populaţia, monumentele şi, în general, 


tot ce poate interesa la acest popor extraordinar [...]. 
Ceilalţi, printre care mă numáram şi eu, s-au mulţumit să 
viziteze monumentele, platourile, casele şi plantațiile, la o 
leghe de aşezarea noastră. 

În cursul plimbărilor făcute cu repeziciune, în genul 
unei recunoasteri militare, civilii, savanţi naturalisti, 
mineralogi şi botanişti, preiau ştafeta de la ofiţeri: pentru 
ei, este momentul să colecteze plante, pietre şi specimene 
de animale, să observe starea locuitorilor şi resursele ţării. 
Mai curând decât o anchetă metodică, ,vizita" este un 
survol. Pe când Boudeuse si Etoile se îndepărtează de 
Tahiti, Saint-Germain, secretar al expediției, întocmeşte un 
bilanţ uşor dezamăgit: 

Ce să spunem despre Cythera? Am văzut cumva 
interiorul ţării? Domnul de 

Commerson a consemnat cumva comorile conţinute 
sau pe care le poate adăposti în materie de istorie 
naturală, plante sau mine? Am sondat în lungul coastei? 
Cunoaştem acolo vreun loc bun de ancorare? La. ce se 
rezumă folosul acestei călătorii pentru naţiune? 

Este adevărat că de foarte multe ori, înainte chiar de 
a debarca, navigatorii îi întâlnesc pe insulari. Se stabilesc 
contacte, se schimbă gesturi şi semne. Dacă prudenta se 
impune întotdeauna - „oricât de bună ar fi primirea din 
partea sălbaticilor, este important pentru marinar să fie tot 
timpul în gardă”, precizează instrucţiunile date lui La 
Perouse -, disciplina este mai greu respectată. Se ştie cum, 
în Tahiti, Bougainville şi oamenii lui s-au lăsat o vreme 
ispititi de idila insulară: „Poporul mi-a propus una dintre 
femei, tânără şi destul de drăguță, iar toată adunarea a 
sărbătorit unirea noastră. Ce ţară! Ce popor!”. Dar aceste 
relaţii nu se menţin multă vreme - tahitienii înşişi îi 
comunică lui Bougainville că şederea lui nu poate depăşi 
nouă zile -, fiind limitate prin natura lor. Căci 
neintelegerea este inevitabilă, de o parte şi de cealaltă. 
Dacă La Pérouse îi lasă pe indigeni să fure cuie, oglinzi şi 
pălării fără să schiteze cel mai neînsemnat gest ostil, el se 
miră totuşi de înclinația lor spre jaf. Uneori au loc drame. 


Cook este doborát de Hawaieni, iar corpul lui dezmembrat 
oferit ca sacrificiu, într-o bruscă dezlántuire de violenţă in 
care semnele se inversează: până atunci primit ca o 
personificare sacră a zeului Reînnoirii, navigatorul întors 
pe insulă în urma unei avarii transgresează fără să ştie, 
tocmai prin revenirea inexplicabilă, sistemul simbolic în 
care îl înscrisese prima vizită. Dar până la asemenea 
momente dramatice, europenilor le rămâne posibilitatea 
de a se îndepărta: „Mărturisesc că am avut nevoie de toată 
chibzuinţă pentru a nu mă lăsa pradă mâniei şi pentru a 
împiedica echipajele să-i măcelărească”, comentează La 
Perouse, când află că o ceată de insulari i-a doborât cu 
pietre pe secundul său, Fleuriot de Langle, botanistul 
Lamanon, nouă marinari şi soldaţi coborâti pe uscat pentru 
aprovizionarea cu apă dulce. Un proiectil tras în apă, 
pentru a-şi stinge furia şi a salva onoarea, şi navigatorului 
nu-i rămâne decât să plece în larg şi să-şi continue 
explorarea maritimă1 1. 

Cu totul alta este situaţia călătorului pe uscat: singur 
sau în compania câtorva colegi, ajutat uneori de un 
interpret, fără alt bagaj decât o legătură de hărţi, un ceas, 
o busolă şi câteva instrumente astronomice, o puşcă, nişte 
carnete, câteva sticlute şi un ierbar, călătorul străbate 
peisaje necunoscute, îşi petrece timpul în mijlocul unor 
popoare străine, uneori duşmănoase, mărşăluieşte, se 
istoveşte, tremură de frig sau de febră, fără putinţă de 
întoarcere. La 10 martie 1761, un modest convoi de patru 
sănii părăseşte Sankt Petersburgul: îi duce pe Chappe 
d'Auteroche, ceasornicarul său şi servitorul leton spre 
Tobolsk, cu o trusă de busole, ocheane, lunete, barometre, 
hărţi, planuri, cărţi de astronomie, ca şi câteva sticle de 
vin. La 2 decembrie 1795, Mungo Park părăseşte malurile 
Gambiei: 

Urcam pe un cal în valoare de sapte lire sterline si 
jumátate. Era mic, dar vioi si foarte bun. Interpretul si 
servitorul meu aveau fiecare cáte un mágar. Bagajul meu 
era uşor. Consta în principal din merinde pentru două zile 
şi şiraguri din mărgele de sticlă, de culoarea perlelor sau a 


chihlimbarului, pentru a le schimba pe cele trebuincioase 
continuärii drumului. Mai aveam si câteva rufe de schimb 
pentru mine, umbrela de soare, un mic raportor, o busolă, 
un termometru, două puşti, două perechi de pistoale şi alte 
câteva mici articole [...]. Vedeam în fata mea o pădure 
imensă, locuită de neamuri necivilizate; pentru cele mai 
multe dintre acestea, un bărbat alb era obiect al 
curiozitátii sau al jafului. Mă gândeam că tocmai eram pe 
cale de a mă despărţi de ultimii europeni pe care îi vedeam 
prin aceste ţinuturi şi că, părăsindu-le, pierdusem pentru 
totdeauna legătura cu creştinii. 

Exploratorul este cu atât mai fericit în înaintarea lui, 
cu cât ştie să se adapteze mai bine la locurile şi oamenii 
întâlniți, să le împrumute modul de viaţă, chiar portul. Încă 
de la sosirea la Constantinopole, Carsten Niebuhr înţelege 
necesitatea de a adopta un veşmânt oriental pentru 
continuarea călătoriei spre Egipt şi Yemen: „In Arabia, 
numeroasele părţi din care se compune îmbrăcămintea 
noastră ar provoca batjocurile gloatei, iar costumul 
european ne-ar fi extrem de incomod”. De asemenea, 
trebuie să fii descurcáret şi să-ţi asiguri subzistenta sau 
viaţa, în schimbul câtorva servicii: la sfârşitul secolului al 
XVII-lea, italianul Gemelli Care-i, unul dintre rarii călători 
care au făcut din curiozitate personală înconjurul lumii, 
este obligat ca pe drum să-şi vândă cunoştinţele medicale. 
În Peru, Joseph de Jussieu îngrijeşte indieni bolnavi, în 
vreme ce unul dintre însoțitorii săi, chirurgul Seniergues, 
dă la schimb toate märuntisurile aduse din Europa. 

În Africa, Mungo Park produce o puternică impresie 
asupra unui învăţător musulman prin cunoaşterea unor 
rudimente de arabă şi dovedeşte unui şef maur care îl 
tinea prizonier priceperea într-ale frizeriei şi bárbieritului. 
Părăsit de tovarăşi, jefuit şi exploatat, în cele din urmă 
singur şi fără resurse, dependent de ajutorul acordat de 
oamenii acelor ţinuturi, exploratorul scoţian trebuie să 
accepte mâncarea localnicilor: „La început, modul de viaţă 
al africanilor îmi displăcea, dar pe nesimţite mi-am învins 
sila, iar felurile lor de mâncare au sfârşit prin a mi se 


părea destul de bune”. El ştie să nu contrarieze credinţele 
jgazdelor sale, până într-acolo încât refuză să servească, 
atunci când i se oferă, carnea de porc: „Deşi eram tare 
înfometat, nu mi s-a părut înţelept să mănânc din carnea 
unui animal pe care maurii îl detestă”. El învaţă să 
călătorească în mod discret, chiar încercând - de vreme ce 
culoarea pielii îl dă de gol - să treacă drept arab la 
africanii musulmani: „Am constatat cu mulţumire că toţi 
locuitorii negri má luau drept un maur”. Chiar 
desfăşurarea anchetei - punerea de întrebări, lucrul la 
stabilirea hărţii regiunii - impune precautii: „Nu după 
multă vreme, busola a devenit obiectul unei superstitioase 
curiozitáti. Ali a dorit să ştie de ce acul [...] se îndrepta 
întotdeauna spre partea marelui desert [...] Am luat 
hotărârea de a-i spune că mama mea locuia foarte departe, 
dincolo de nisipurile Saharei şi că atâta timp cât va fi în 
viaţă bucätica de fier se va întoarce mereu într-acolo”. În 
sfârşit, trebuie uneori să accepte inversarea rolurilor şi să 
se lase privit, atins, întrebat de indigeni cu aceeaşi 
curiozitate manifestată de el faţă de ei: femeile maure îl 
dezbracă şi îl cercetează în cele mai mici amănunte; sclavii 
alături de care merge o bucată de drum îl surprind cu 
întrebările lor: „M-au întrebat în mai multe rânduri dacă, 
într-adevăr, compatrioţii mei erau canibali. Doreau mult să 
ştie ce se întâmplă cu sclavii când trec de apa sărată”. Pe 
scurt, cel ce pătrunde în interiorul continentelor trebuie să 
fie capabil să se asimileze ţării traversate, să se confunde 
cu peisajul: facultatea de adaptare, aproape de asimilare, 
este condiţia supravietuiriil 2. 

Jurnalul, harta, ierbarul: a înregistra descoperirea 

Dacă spaţiul şi mediul geografic îi deosebesc pe 
navigatori şi călătorii pe uscat, timpul în schimb este o 
experienţă comună, în durata, ca şi în derularea lui 
cotidiană. Mai întâi durata, întrucât toate expedițiile sunt 
îndelungate, de la mai multe luni la mai mulţi ani: cel puţin 
între doi şi trei ani pentru navigatorii care întreprind 
călătoria în jurul lumii (doi ani şi şapte luni pentru 
Bougainville), uneori patru (timpul prevăzut de itinerarul 


lui La Pérouse si cel necesar vaselor din a treia cälätorie a 
lui Cook si celor ale lui Vancouver). Durata este mai 
flexibilă pentru călătoriile terestre: Chappe d'Auteroche 
petrece cincisprezece luni in Rusia; Peyssonnel viziteazá 
pret de mai mult de un an regentele din Alger si Tunis; 
Mungo Park revine din Africa în 1797 după o absenţă din 
Anglia de doi ani si sapte luni. Dar tot acum intálnim cele 
mai indelungate peregrinári: Michel Adanson petrece mai 
mult de patru ani in Senegal, ca agent al Companiei 
Indiilor; după explorarea Yemenului, Niebuhr vizitează 
Orientul şi ajunge până în India, pentru a reveni în 
Danemarca după şase ani de absenţă; Pallas şi însoțitorii 
lui străbat vreme de şase ani Siberia, de la Ural până la 
lacul Baikal; Humboldt şi Bonpland circulă între 1799 şi 
1804 prin America Centrală, din Anzi până în Orinoco, din 
Antile până în Noul Mexic; La Condamine, plecat in 1735 
în Peru, nu se întoarce în Franţa decât în 1745, după o 
escapadă amazoniană. Pentru că nu a reuşit să vadă prima 
trecere a planetei Venus prin faţa Soarelui, ca să fie mai 
sigur astronomul Le Gentil o aşteaptă pe a doua, din 1769, 
la faţa locului, la Pondichery, ocazie neprevăzută a unei 
îndelungate şederi în India. 

Pentru explorator, îndelungaţi! ani de călătorie îşi 
lasă amprenta asupra fiinţei lui, prin uzura fizică şi morală. 
După doi ani şi jumătate de navigaţie, La Perouse îşi 
mărturiseşte oboseala şi ruinarea sănătăţii într-o scrisoare 
către prietenul lui, Le Coulteux, scrisă din Botany Bay în 
momentul plecării în ultima etapă a misiunii: „Oricâte 
avantaje militare mi-ar fi adus această campanie, poţi fi 
sigur că puţini şi le-ar dori la un asemenea preţ, iar 
ostenelile unei astfel de călătorii nu pot fi exprimate. La 
întoarcere mă vei lua drept un moşneag de o sută de ani. 
Nu mai am nici dinţi, nici păr şi nu peste mult timp mă voi 
ramoli de tot”. 

Indepártarea, sentimentul depărtării si al izolării sunt 
şi mai greu de suportat. Deja la 16 noiembrie 1785, înainte 
de a pleca în traversarea Pacificului, navigatorul îi scria lui 
Fleurieu: „Nu uitaţi, prieten drag, să ne scrieţi în 


Kamceatka, la Manila, in China si in Insula Frantei, nu vá 
veti putea inchipui vreodatá cátá plácere ne fac scrisorile 
dumneavoastrá si cát de necesare ne sunt. Aláturati, rogu- 
vá, toate ziarele posibile". O notà a lui André Thouin, 
grádinar-sef al regelui, dovedeste cà la Paris, într-adevär, 
călătorii trimişi la capătul pământului nu erau uitaţi: la 7 
februarie 1786, este expediat un colet poştal constituit din 
diverse scrisori personale pentru membrii echipajului, 
exemplare recente din Journal de Paris si o misivă a lui 
Thouin către colegul său Collignon, unde amestecă sfaturi 
practice şi noutăţi despre alţi naturalişti în misiune, totul 
„alcătuind un ditamai pachetul” adresat „domnului conte 
de La Perouse, la Canton în China”. Nu se ştie ce s-a 
întâmplat cu acest colet, nici cu foarte multe altele, care 
nu au ajuns niciodată la destinatar: „Printr-un nenorocit 
concurs de împrejurări, povesteşte 

Humboldt, am rămas în coloniile spaniole doi ani fără 
a fi primit măcar o singură scrisoare din Europa”. Ori au 
ajuns prea târziu: lista completă a întrebărilor redactate de 
profesorul Michaelis în atenţia expediției ce a părăsit 
Danemarca în 1761 îi parvine lui Niebuhr în 1764, după 
încheierea misiunii, când tovaräsii lui muriseră deja. 

Neştiind ce se petrece în Europa, călătorii sunt 
expuşi unor riscuri involuntare, în caz de războaie sau 
răsturnări politice. Când navele plecate în 1791 în 
căutarea lui La Perouse ancorează la Java, arborând 
pavilionul alb cu flori de crin aurii, află despre 
proclamarea Republicii şi moartea lui Ludovic al XVI-lea: 
adevărat ofiţer al Marinei regale, d'Auribeau, devenit şef al 
expediției după moartea lui d'Entrecasteaux, preferă să se 
predea olandezilor decât să arboreze noul pavilion, în 
vreme ce echipa de savanţi, bănuită de republicanism, este 
intemnitatá; naturalistul La Billardière nu reuşeşte să se 
întoarcă în Franţa decât în 1796, colecţiile sale fiind 
confiscate de Anglia. 

Plecati din Europa de luni sau de ani întregi, cu veşti 
foarte rare sau deloc, exploratorii se găsesc astfel 
cufundati într-un timp fără repere, în care zilele se 


succedă uniform. Este un timp ocupat de gesturile 
cotidiene ale descoperirii: determinarea pozitiei vasului, 
intocmirea hártii, observarea tinuturilor. Jurnalele lor de 
bord sau de drum constituie dovada: mai degrabá cu 
asemenea sarcini de o minutiozitate repetitivă si de rutină, 
plicticoasá, uneori istovitoare, intrerupte de momente de 
pericol sau frică, îşi petrec ei ziua decât cu aventura eroică 
şi tumultuoasă cu care li s-a împodobit legenda. 

Tocmai jurnalul, permiţând înregistrarea progresivă a 
explorărilor, este prima dintre aceste ocupaţii. „Pe 
parcursul întregii călătorii, m-am străduit să scriu zi de zi, 
fie în barcă, fie în bivuac, ceea ce mi se părea demn de 
reţinut”, aminteşte Humboldt evocându-şi escapada din 
Orinoco. Practică de multă vreme obişnuită printre 
navigatori, devenită obligatorie pentru ofiţerii Marinei 
franceze prin ordonantele din 1689 şi 1765, ţinerea unui 
jurnal este cu atât mai mult cerută membrilor marilor 
călătorii de explorare, ofiţeri şi savanţi deopotrivă: 

domnul de La Perouse va ordona ţinerea pe fiecare 
fregată a unui registru dublu unde vor fi trecute zilnic, atât 
pe mare, cât şi pe uscat, observaţiile astronomice, [...] 
toate observaţiile referitoare la starea cerului şi a mării, la 
vânturi, curenţi, variaţii ale atmosferei şi la tot ceea ce ţine 
de meteorologie [...]. La capătul călătoriei, [...] domnul de 
La Perouse va colecta toate jurnalele campaniei, care vor fi 
fost ţinute pe cele două fregate, de către ofiţeri şi gărzi ale 
Marinei, astronomi, savanţi şi artişti, piloţi şi toate 
celelalte persoane. 

Aceleaşi dispoziţii sunt date călătorilor explorând 
noile pământuri: „Fiecare membru al expediției va tine un 
jurnal, a cărui copie o va trimite la Copenhaga, ori de câte 
ori va avea ocazia”, cere ministrul Bernstorff celor cinci 
savanţi trimişi de regele Danemarcei în Arabia13. 

Pline de măsurători si observaţii savante, de 
amănunte, date şi locuri, jurnalele constituie o primă 
activitate de înregistrare care, oricât de neutră şi de 
completă s-ar dori, deja operează o primă selecţie în masa 
de fapte şi de experienţe de peste zi. Fireşte, geografia 


predomină, ca principală preocupare a exploratorului 
însărcinat să înainteze în regiuni sau mări necunoscute 
cărora trebuie să le corecteze sau să le alcătuiască harta: 
misiune atât de importantă în ochii oricărui călător, încât 
astronomul Pingre, trimis în insula Rodrigues cu scopul de 
a observa trecerea planetei Venus, nu poate părăsi insula 
fără a fi pătruns în interior pentru a efectua măsurători de 
triangulatie permițându-i să întocmească harta. Zi de zi, 
navigatorii notează ruta urmată, menţionează țărmurile si 
insulele zărite. La 11 martie 1793, d'Auribeau, comandant 
secund pe Recherche, navighează de-a lungul coastei 
neozeelandeze pe urmele lui La Perouse: „De la prânz la 
ora patru: cer acoperit, mare foarte frumoasă, puţină 
răcoare din vest, cârmind la E V4 S-E pentru a ne îndrepta 
direct spre nord, urmărind totuşi coasta septentrională la 
două sau trei leghe distanţă”. În mările îndepărtate, deja 
străbătute de câţiva marinari englezi şi olandezi, o seamă 
de observaţii geografice trebuie refăcute: 

Am recunoscut perfect şi am marcat nord-sud capul 
Maria Van Diemen, la aproximativ patru sau cinci leghe 
distanţă; el se află mai spre nord-vestul Noii Zeelande şi a 
fost numit Tasman. Am observat că spre vârful capului se 
află patru insulițe, dintre care două destul de mari şi două 
mai mici; nu par trecute pe harta domnului Cook decât ca 
recifuri, dar le-am putut deosebi perfect întinderea, repet, 
destul de mare. ` 

Trebuie îndreptate si erorile de longitudine: „In 
prima lui campanie, celebrul navigator nu avea 
cronometru şi, fără acest instrument, [...] o diferenţă de 
jumătate de grad nu are de ce să surprindă”. lar când este 
vorba de regiuni necercetate până atunci, pentru care 
exploratorul nu are alt ghid decât hărţile trasate de 
geografii de cabinet pe baza unor legende şi fapte 
neverificate, totul trebuie reluat cu noi eforturi pe teren, 
după cum povesteşte Humboldt nu fără umbră de ironie: 

Am arătat bătrânilor militari detaşaţi în misiuni copii 
ale hărților lui Surville şi La Cruz. Rádeau de pretinsa 
comunicare între Orinoco şi rio Idapa şi de acea Mare Albă 


care, chipurile, intálnea primul dintre fluvii [...]. Acesti 
oameni de treabá nu puteau intelege cum se face cá, 
întocmind harta unei ţări nicicând vizitate, unii puteau 
pretinde că precizează în amănunt tot ce nu se ştia despre 
acele locuri. Lacul la Parâma, sierra Mey, izvoarele care se 
despart în momentul ieşirii la suprafaţă sunt absolut 
necunoscute în Esmeralda. 

Exploratorul poate el oare să se sprijine cu folos pe 
cunoştinţele geografice ale locuitorilor? „Indienii ne 
dăduseră numele celor zece insule care le compuneau 
arhipelagul”, notează La Perouse în decembrie 1787, pe 
vremea când circula prin ţinuturile din Samoa. „Ei le 
dispuseseră cu aproximaţie pe hârtie şi, deşi eram convinşi 
că nu puteam conta pe planul trasat de ei, nu ne puteam 
îndoi că exista un fel de confederație între cele zece insule, 
foarte cunoscute între ele”. Totuşi, spaţiul obişnuit 
conturat în schiţa insularilor este dificil de descifrat de 
către ofiţer: marcată de itinerare şi repere familiare, 
circumscrisă teritoriului străbătut de pirogi, harta lor 
mentală nu este cea a geografului, nici a marinarului, 
fiindcă a lor este alcătuită din releveuri topografice şi 
astronomice şi presupune o viziune globală. Toţi călătorii 
trec prin experienţa decalajului dintre reprezentările 
tradiţionale şi abordările savante. În înaintarea spre lanţul 
Stáncosilor exploratorii canadieni si americani le pun 
intrebári amerindienilor: La Vérendrye dispune de o hartá 
hidrografică, unde sälbaticul Ochagach a localizat 
cursurile de apá accidentate si cu vártejuri si a reprezentat 
distanţa de la Lacul Superior până la „fluviul de Vest" 
printr-o succesiune de porţiuni nenavigabile, evaluată în 
funcţie de numărul zilelor de mers pe uscat. Lewis şi Clark 
sunt conduşi de călăuze indiene care, schimbându-se de la 
un trib la altul pe măsură ce înaintează mica trupă, îi 
poartă din trecătoare în trecătoare, din pisc în pisc, spre 
un orizont mereu anunţat şi mereu de neatins. Chiar în 
Europa, ghinioane asemănătoare au exploratorii de un alt 
tip care, pentru a urca pe Alpi sau 

Pirinei, încearcă să se informeze pe lângă localnici cu 


privire la pantele mai blânde ale drumului de urmat páná 
pe vârf: „Dintre aceste greutăţi, cea mai imprevizibilă este 
necunoaşterea de către oamenii din ţinut a poziţiei reale a 
Muntelui Pierdut. Este vizibil numai din locuri înalte şi 
dispare de îndată ce cobori; a trebuit să iau hotărârea de a 
căuta drumul la voia întâmplării”, povesteşte naturalistul 
Raymond despre vizita lui în Pirinei la sfârşitul secolului al 
XVIII-lea. 

În sfârşit, insulele, arhipelagurile, țărmurile sau 
munţii descoperiţi de explorator şi marcați pe harta lui 
trebuie să primească un nume. Uneori, este un termen 
reluat din limba indigenă, mai mult sau mai puţin 
deformat: 

„Mississippi” este „marele râu” al amerindienilor; 
expresia O'Tahiti, adoptată mai întâi de englezi, înseamnă 
„iată Tahiti”. Mai frecvent, descoperitorul înlocuieşte 
desemnările locale cu un nume luat din propria lui cultură, 
proiectând în spaţiile îndepărtate un imaginar populat de 
sfinţi, regi si eroi. Pasionat de referintele antice, 
Bougainville botează Noua Cytheră insula paradiziacă pe 
care înaintea lui englezii - fără ca el s-o ştie - au 
recunoscut-o sub numele indigen de Tahiti. Cook dedică 
Societăţii regale de geografie arhipelagul Societăţii, iar 
primului Lord al Amiralității insulele Sandwich (Hawaii); 
ancorând în Insula Disperării, în cursul celui de-al treilea 
voiaj, îi dă numele de Kerguelen, în onoarea navigatorului 
francez care a descoperit-o în 1772. La Perouse reînvie 
amintirea trecerii navelor franceze de-a lungul coastelor 
Asiei şi Americii şi înscrie numele lui Necker în mijlocul 
Pacificului. Harta devine memoria unei descoperiri, a 
datelor sale şi a actorilor sái14. 

Observaţii astronomice,  releveuri topografice, 
măsurări ale triangulatiei: explorarea urmează un ritual 
atât de fix şi zilnic repetat încât indienii din Tarqui nu 
găsesc parodie mai bună, în timpul unei sărbători la care 
asistă La Condamine, decât să mimeze gestul unui 
astronom, îndreptându-şi luneta spre cer... Deşi mai 
discretă, colectarea britanică ocupă şi ea o bună parte din 


timpul călătorilor. Luni, 22 octombrie 1804, William 
Dunbar, în misiune de explorare în sud-vestul american, 
consemnează în jurnal, ca în fiecare zi, observaţiile 
meteorologice: „Termometru înainte de răsăritul soarelui, 
65°; vânt SSE; timp noros; câteva picături de ploaie înainte 
de a se lumina de ziuă”. Urmează notații despre floră: 
„Văzut şi multe plante acvatice asemănătoare cu nişte 
insulițe, unele plutind la suprafaţa râului, altele prinse de 
mai, crescute acolo sau pe bucăţi de lemn”. O dată planta 
culeasă, descrierea ei trebuie să-i permită identificarea, 
raportând-o la speciile cunoscute: 

Cercetat planta, descoperit că tulpina era făcută din 
elemente goale pe dinăuntru, adunate unele în altele, cu 
rădăcini de aceeaşi formă. Nu am putut descoperi vreo 
floare care să-mi fi îngăduit să determin clasa şi ordinul 
acestei plante; probabil că nu-i nouă. 

La început am crezut că putea fi o plantă de acelaşi 
tip ca aceea descrisă de domnul Bartram, care se găseşte 
pe râurile Floridei Orientale; dar, după analiză, mi s-a 
părut complet diferită. 

Curiozitatea manifestată de oamenii Luminilor faţă 
de plante se explică în două feluri. În pofida dificultății 
întâmpinate de călători in a supune  exuberanta 
vegetatiilor tropicale la categoriile unei clasificări gândite 
în funcţie de flora europeană şi în ciuda adevăratei 
prinsori pe care o reprezintă pentru ei exigenta de tip 
Linné de a dispune de floare si de fruct pentru o 
identificare sigură, botanica indreptáteste speranţa de a 
ajunge la o nomenclatură sistematică a lumii naturale, 
satisfăcând astfel gustul enciclopedic al veacului pentru 
inventar şi taxonomie. În plus, o preocupare economică şi 
utilitară determină căutarea de plante noi pentru 
aclimatizarea lor în Europa şi în lume. În timpul şederii în 
Louisiana, misionarul François Le Maire se interesează de 
virtuțile plantelor medicinale: „I-am trimis prin ultimul vas 
o scrisoare domnului Insard, succesor al domnului 
Tournefort la catedra de botanică de la Grădina regală, că 
mă străduiesc să-i trimit de aici câteva plante medicinale 


pentru a repara stricáciunile fácute de iarna grea a lui 
1709”. În special culturile alimentare atrag atenţia: în 
1792, la cererea lui Joseph Banks, William Bligh, fost 
căpitan pe Bounty, transportă răsaduri ale arborelui de 
pâine din Tahiti în Antile; Archibald Menzies, botanist 
îmbarcat cu Vancouver, primeşte misiunea de a înregistra 
plantele din regiunile vizitate, observándu-le folosirea de 
către indigeni şi utilitatea în caz de colonizare. 

De fapt, exploratorii naturalişti desfăşoară, pe teren, 
o activitate neobosită. La 28 mai 1767, din Montevideo, 
Philibert de Commerson, botanist la bordul lui Etoile, îi 
scrie fratelui său: „Uneori, nu ştiu cu ce să încep, uit să 
mănânc şi să beau, iar căpitanul, bunul meu prieten, este 
nevoit să nu-mi lase lumina decât până la miezul nopţii, 
pentru că şi-a dat seama că, fără nicio grijă pentru 
sănătatea mea, pierdeam aproape toată noaptea pentru a 
putea cerceta îndeajuns tot ce mi se oferea”. Tablou 
veridic, fără îndoială: din escală în escală, în Brazilia, 
insula Mauritius, Tara de Foc, Tahiti Noua Guinee, 
Commerson constituie un ierbar de peste două sute de 
volume. Aproape în acelaşi timp, la bordul vasului 
Endeavor, Joseph Banks şi Daniel Solander se arată la fel 
de inversunati în munca lor: „Dacă ne-ar putea vedea 
prietenii noştri englezi, pe doctorul Solander descriind, pe 
mine scriindu-mi jurnalul, iar între noi, pe o masă mare, o 
enormă grămadă de alge, lemne şi cochilii. Şi toate astea 
încercând să ne imaginăm în acelaşi timp următorul tärm 
care ne va ieşi în cale”. Oricât de strâmtă ar fi cabina, 
botaniştii au avantajul de a-şi putea rândui specimenele 
adunate din belşug în timpul escalelor şi de a se ocupa în 
timpul navigaţiei cu clasarea lor în ierbare, cu ajutorul 
tratatelor de botanică luate la bord. Sarcina este mai puţin 
uşoară pentru călătorii pe uscat; pentru că nu pot 
transporta chiar totul, trebuie să-şi limiteze cu stricteţe 
colectarea: „Călătorind mult mai puţin comod în Peru şi 
Chile, domnul Dombey a recoltat cam o duzină de 
exemplare din fiecare specie de plante noi”. Tot ei, din 
lipsă de cărţi şi mijloace de comparaţie, nu pot proceda la 


identificări sigure. Dombey se scuză dinainte faţă de 
Thouin: 

Desigur, în descrierile noastre s-au strecurat multe 
greşeli. Avem nevoie de cel puţin câţiva ani pentru a ne 
familiariza cu botanica de pe două leghe din aceste păduri 
aproape de nepătruns, unde copacii sunt dioici [...]. Và 
previn că manuscrisele mele sunt pline de greşeli [...]. Và 
daţi seama că, în lipsa unei experienţe îndelungate, în lipsă 
de cărţi, de instrumente bune, trebuie să fi făcut mari 
greşeli. 

Greutățile nu-i împiedică pe Dombey şi însoțitorii săi 
să trimită din Peru şaptezeci şi opt de cufere, pline cu 
plante, seminţe si alte obiecte de istorie naturală. 
Humboldt şi Bonpland aduc din America mai mult de 
şaizeci de mii de plante şi un ierbar de aproximativ şase 
mii două sute de specii. Suedezul Forsskäl adună douăzeci 
de lăzi cu eşantioane în cursele lui din Mediterana, Egipt şi 
Yemen15. 

În supralicitarea acumulativă, ce urmăreşte ca prin 
colectare să epuizeze inventarul lumii, exploratorii nu uită 
fauna: adesea, ea îi fascinează şi mai mult, după cum o 
dovedesc notaţiile despre întâlniri şi surprize din jurnalele 
lor. De exemplu, primul contact al lui Humboldt şi 
Bonpland cu viaţa nocturnă a junglei: 

Noaptea era calmă şi senină; luna lumina cu putere. 
Crocodilii stăteau întinşi pe plajă [...1. Până la unsprezece 
noaptea, atmosfera a fost destul de liniştită. Atunci s-a 
iscat în pădurea vecină un zgomot atât de îngrozitor încât 
era cu neputinţă să închizi ochii [...]. Erau sunetele încete 
şi subţiri ale maimutelor-capucin, gemetele maimutelor 
urlătoare, tipete de tigru, puma sau leu american fără 
coamă, de pecari, leneş, cocoş american, parraqua şi alte 
câteva galinacee. Când jaguarii s-au apropiat de marginea 
pădurii, câinele nostru [...] a început să urle. 

Ziua, naturalişti! efectuează observaţii mai liniştite şi 
savante. Chiar dacă nu găseşte în Munţii Stâncoşi 
unicornul mitic, Lewis descrie mai mult de două sute 
cincizeci de specii animale, dintre care o sută erau 


necunoscute până atunci. El le notează cu minutiozitate 
aspectul, dimensiunile: controversa ce i-a opus pe Buff on 
si Jefferson despre degenerarea speciilor din Lumea Nouá 
încă nu s-a stins. Totuşi, din evidente raţiuni de 
comoditate, rare sunt specimenele aduse din expediţie: 
ofiţerul american nu poate decât să adune fosile şi să 
împăieze câteva păsări, după metoda învățată de la 
Jefferson. Pallas descoperă în Siberia resturi de mamifere 
păstrate în gheaţă. Forsskăl în Mediterana şi Arabia 
colectioneazá corali şi scoici: în ciuda căldurii si a 
condiţiilor de călătorie, încearcă să păstreze peşti şi şerpi 
în sticlute cu alcool. La întoarcerea în Franţa, în 1804, 
Humboldt oferă un schelet de lama Muzeului de istorie 
naturală şi îi dă spre examinare lui Cuvier dinţi de elefanţi 
fosilizati. În cursul călătoriei, a încercat împreună cu 
Bonpland să trimită animale vii în Europa: 

Capucinul din Esmeralda (Simla  chiropotes), 
maimutá atât de asemánátoare cu omul prin fizionomia ei, 
şi maimuta somnoroasă (Simla trivirgata), aparţinând unui 
grup nou, nu mai fuseseră niciodată văzute. Le-am trimis 
la menajeria din Jardin des Plantes din Paris. Maimutele şi 
păsările au murit in Guadelupa; printr-o fericită 
întâmplare, pielea de Simla chiropotes, inexistentă în 
Europa, a fost trimisă acum câţiva ani la Jardin des Plantes 
unde fusese deja primit un couxio (Simla salarias) şi 
stentorul sau maimuța urlătoare a stepelor din Caracas 
(Simla ursina) 16. 

In sfârşit, omul, din trecut şi prezent, fizic şi moral, 
intră şi el în gigantica acţiune de colectare întreprinsă de 
naturalişti. În Chile, California, în Insula Paştelui şi 
Sahalin, Rollin, chirurg-major pe Boussole, se ocupă cu 
măsurători anatomice şi antropologice, iar La Perouse 
notează în jurnal termeni din vocabularul indigen, culeşi 
de pe coastele Tartariei. Humboldt aduce câteva cranii din 
America, sustrase dintr-un sanctuar fără ştirea indigenilor, 
şi îi împărtăşeşte fratelui său Wilhelm, gramatician şi 
lingvist, din observaţiile lui despre limbile indiene. Dombey 
acordă atenţie practicilor alimentare şi medicale ale 


amerindienilor; printre primii, el se interesează de 
arheologia peruviană si colectioneazá vase şi oale de lut 
incaşe. Pallas descrie în amănunt viaţa triburilor siberiene 
de ostiaci, kirghizi şi samoezi. În timpul primului voiaj, 
Cook adună pe Endeavor stofe, obiecte de uz curent si 
artistice culese în cursul escalei tahitiene; Banks adună 
elementele unui prim vocabular tahitian şi se iniţiază în 
obiceiurile locale. Peron, naturalistul şi zoologul din 
expediţia căpitanului Baudin spre mările australe, adună 
diverse părţi - un schelet din Mozambic, un braţ de mumie 
- şi mai ales realizează o colecţie de peste două sute de 
obiecte „referitoare la istoria naturală a omului”, 
provenind din Timor şi diferite insule din Pacific: scuturi, 
sulițe, arme, podoabe, unelte. Ca pentru floră şi faună, se 
pare că doar o acţiune de colectare şi inventariere trebuie 
să pună bazele unei istorii naturale a omului. 

Totuşi, atunci când ajung la marginile lumii 
cunoscute, exploratorii au în minte alte scheme decât cele 
ale colecţiei naturaliste. Primitivismul filosofilor care, de la 
Buff on la Rousseau, de la Helvetius la Diderot, transformă 
sălbaticul în martor al originilor omului marchează 
percepţia şi atitudinea navigatorilor faţă de ceea ce 
descoperă. Notatiile din jurnalele lor dezvăluie în ce 
măsură deplasarea în spaţiu este trăită ca o călătorie în 
timp, ducând spre primele vârste ale omenirii. Pentru 
Bougainville, escala tahitianä marchează încheierea 
întoarcerii în trecut, până în timpurile originare: el găseşte 
acolo un popor „având despre arte acele cunostinte 
elementare suficiente omului apropiat de starea de natură, 
muncind puțin, bucurându-se de toate plăcerile societății, 
dansul, muzica si conversaţia, în sfârşit, dragostea, singura 
zeiţă, cred, căreia acest popor îi aduce sacrificii”. Pentru 
european, călătoria este ocazia pentru o întoarcere la 
izvoarele istoriei umane. 

După aproximativ douăzeci de ani, La Perouse are şi 
el impresia că a găsit paradisul terestru în insulele Samoa: 

Care om nu şi-ar manifesta fericirea într-un astfel de 
loc încântător, cu un climat care nu cerea niciun fel de 


imbrácáminte; cu arbori de pâine, cocotieri, bananieri, 
guavieri, portocali etc. care, fără a fi fost cultivati, ofereau 
fericitilor locuitori o hrană sănătoasă si plăcută, cu găini, 
porci, câini ce trăiau din surplusul de fructe si le 
permiteau să-şi varieze felurile de mâncare. Erau atât de 
bogaţi, aveau atât de puţine nevoi încât ne dispretuiau 
uneltele de fier şi stofele. 

Pentru marinari, asemenea imagini evocă Edenul 
primelor zile, de dinaintea căderii şi a păcatului: „Ne 
spuneam: «Insularii sunt cei mai fericiţi oameni de pe 
pământ, îşi petrec zilele in trândăveală, înconjurați de 
femeile lor şi neavând grijă decât să se împodobească, să 
crească păsări şi, ca primul om, să culeagă fructele care le 
cresc deasupra capului fără nicio muncă». Dar 
navigatorul ştie prea bine că asemenea reverii sunt o 
amăgire, inventată în Europa şi proiectată la antipozi: „Nu 
vedeam nicio armă, dar trupurile lor erau acoperite de 
cicatrici, ceea ce dovedea că adesea se războiau sau se 
băteau [...]. Omul aproape sălbatic si în anarhie este o 
fiinţă mai rea decât lupii şi tigrii din păduri”. Ceva mai 
înainte, cu privire la locuitorii de pe coasta nordică a 
continentului american, el a avut deja ocazia de a declara 
pierdut visul vârstei de aur, certându-i de departe pe 
filosofi: „Ei îşi scriu cărţile acasă, la gura sobei, iar eu 
călătoresc de treizeci de ani: am constatat nedreptätile şi 
înşelătoriile acestor neamuri care ne sunt descrise ca fiind 
atât de bune pentru că sunt foarte aproape de natură; dar 
natura nu este sublimă decât în marile ansambluri; ea 
neglijează toate detaliile. Este cu neputinţă să te 
întovărăşeşti cu omul naturii, întrucât este barbar, rău şi 
viclean”. Lumea dezvăluită ochilor exploratorului şi-a 
pierdut farmecul: omul nu este bun prin natura lui, nici 
aici, nici acolo17. 

Întoarceri 

Diatriba a ajuns la destinaţie pentru că La Perouse, 
pentru a preveni eventualitatea unui naufragiu în care s-ar 
distruge rodul descoperirilor şi reflectiilor lui, hotărâse să 
se despartă la jumătatea drumului de unul dintre însoțitori, 


tânărul Barthélemy de Lesseps, îmbarcat ca interpret: 
lásat la Petropavlovsk, pe tármul Kamceatkäi, incárcat cu 
jurnale si rapoarte din prima parte a cálátoriei, Lesseps 
incheie o extraordinará traversare din est spre vest care, 
invers faţă de itinerarul obişnuit, îl duce din singurátátile 
Siberiei până în Rusia, iar din Sankt Petersburg la 
Versailles. El avea să fie singurul supravieţuitor, restul 
expediției dispărând fără urmă în misteriosul naufragiu de 
la Vanikoro şi, odată cu ea, şi relatarea ultimelor navigatii 
efectuate de cele două fregate în mările din sud. Dar cazul 
lui spune cât de importantă a fost, pentru exploratori, 
obsesia unei călătorii fără întoarcere, care le-ar zädärnici 
aventura, dacă nu şi pentru imaginaţia utopică şi noile 
încercări făcute pe urmele lor - ca expediţia lui 
d'Entrecasteaux, cu adevărat lansată în căutarea lui La 
Perouse în 1791. 

Totuşi, numeroase sunt explorările fără întoarcere. 
Mai întâi, este vorba despre cei ce plătesc cu viaţa 
ostenelile îndurate, primejdiile întâlnite. Philibert de 
Commerson moare în Insula Franţei, în 1773, fără a fi aflat 
că tocmai fusese ales membru asociat al Academiei de 
ştiinţe. Marion-Dufresne, Cook, Fleuriot de Langle sunt 
victimele înfruntărilor cu indigenii. Lui La Pérouse i se 
pierde orice urmă după naufragiul de la Vanikoro, iar 
Bruni d'Entrecasteaux moare de istovire, în largul insulitei 
unde s-a scufundat predecesorul sáu. Bănuit de 
republicanism, reţinut în închisorile olandeze, naturalistul 
Louis Ventenat moare pe drumul de întoarcere, în 1794, în 
Insula Franţei. Şi pentru călătorii pe uscat bilanţul este 
considerabil: din cei cinci membri ai expediției daneze, 
numai trei au văzut Sana'a, capitala Yemenului, iar Carsten 
Niebuhr singur, după doi ani de rătăcire, se întoarce la 
Copenhaga în 1767. Lovit de o epidemie, Chappe 
d'Auteroche nu mai ajunge în California, în cursul celei de- 
a doua călătorii în Africa, Mungo Park piere înecat în 
timpul coborârii pe Niger, poate victimă a unei ambuscade 
indigene. 

Mai există şi alte forme de neîntoarcere. Unii călători 


nu se mai hotărăsc asupra întoarcerii in Europa sau o fac 
după atâţia ani încât sosirea lor trece neobservată, 
ignorată. În vreme ce Bouguer şi mai ales La Condamine 
participă la captivante conversații despre aventura lor 
peruviană si se apucă să-şi redacteze povestirile, 
academicianul Godin s-a stabilit mai întâi în America de 
Sud ca profesor de matematică, jurnalist, consilier în 
fortificaţii, apoi a venit în Spania; niciodată în timpul vieţii 
astronomul nu publică nimic despre călătoria lui. Cu 
sănătatea zdruncinată, Joseph de Jussieu, alt membru al 
expediției, rămâne în America, acumulând note şi ierbare 
fără a ajunge vreodată să se folosească de ele: după 
treizeci şi şase de ani, când în sfârşit se întoarce, deprimat 
şi neurastenic, nu mai este decât umbra a ceea ce fusese 
cândva. Mai sunt şi cei care, o dată reveniti, nu reuşesc să 
se readapteze la viaţa obişnuită: pe când Humboldt, primit 
triumfal în toate capitalele europene, se lansează în 
multiplele activităţi ale unui savant cosmopolit, vechiul lui 
tovarăş, Bonpland, obsedat de amintirea călătoriilor sale, 
nu se poate mulţumi cu existenţa liniştită ce i se oferă în 
grădinile de la Malmaison: lăsându-i lui Humboldt grija de 
a exploata materialele din călătoriile lor şi de a le redacta 
relatarea, el pleacă din nou în America de Sud în 1814 şi 
duce o viaţă de aventuri şi eşecuri succesive, pentru a 
sfârşi în sărăcie. 

La întoarcere, alţii se văd chiar deposedati de gloria 
descoperirilor lor. Când pune piciorul în Europa, Dombey a 
cunoscut un scurt moment de celebritate, într-un public 
interesat de ştiinţă şi exotism, care urmăreşte în gazete 
itinerarul călătorilor: „Academia de ştiinţe a aflat că 
domnul Dombey, medic botanist, revenind din Peru, a ajuns 
la Cadix pe 22 februarie, cu şaptezeci şi opt de cufere 
pline de obiecte de istorie naturală”, anunţă Gazette de 
France la 29 mai 1785. Dar imediat apar dificultăţile: o 
primă serie de cufere a fost capturată de corsarii englezi, 
iar conţinutul lor, vândut la licitaţie la Lisabona, este 
cumpărat de Spania; din cauza unei furtuni care, la cea de- 
a doua expediere, cauzează pierderea esantioanelor 


adunate de cei doi insotitori ai lui, autoritätile spaniole pun 
embargou pe colecţiile botanistului francez si, fără a-i lăsa 
timpul de a-şi eticheta plantele, trec la împărţire; în plus, îi 
este smulsă promisiunea de a nu publica nimic înainte de 
întoarcerea tinerilor spanioli, rămaşi în America pentru a- 
şi completa recolta. Oboseală acumulată în prea 
îndelungatele încercări, necazuri financiare, sentiment de 
neputinţă? Cert e că Dombey renunţă şi la publicare, şi la 
proteste: de la el rămân, în afară de ierbar o 
corespondenţă cu Thouin şi Jussieu, nişte reflecţii 
agronomice si descrierea câtorva plante, ieşite din 
seminţele aduse şi sădite în Grădina regelui. Gloria 
expediției se întoarce în folosul Spaniei, când Ruiz şi 
Pavón, reveniti după patru ani, publică flora din Chile si 
Peru, fără măcar a menţiona numele călăuzei lor pe teren. 
Şi alţii rămân neapreciati sau descoperirile lor 
neintelese. La întoarcerea din Africa de Nord, in 1725, 
Peysonnel speră să obţină în urma voiajului făcut pe 
propria-i cheltuială, fără alt sprijin decât paşaportul regal, 
recunoaşterea calităţii lui de savant şi poate o altă 
misiune, mai oficială. De aceea, trimite scrisori şi memorii 
savanților din vremea lui, la Academia de ştiinţe din Paris, 
la Societatea regală din Londra. Zadarnic: relatarea 
călătoriei lui rămâne în manuscris; şi dacă scrisorile lui 
circulă în mediile luminate, ele rămân fără ecou: abatele 
Bignon consideră „de un interes mediu” notele lui despre 
Tunisia, Reaumur şi Bernard de Jussieu nu ţin cont de 
descrierea făcută coralului, desi este primul care îi 
dezvăluie natura animală. Fără altă răsplată decât titlul de 
medic al regelui, specialist în plante medicinale, Peysonnel 
pleacă în 1727 să se stabilească în Guadelupa, se 
căsătoreşte şi rămâne acolo până la moarte, în 1759, fără 
să mai revină în Europa decât în cursul unui scurt voiaj. La 
timpul respectiv, doar englezii dau seamă de lucrările lui în 
Philosophical Transactions, în 1751 şi 1759; Daubenton îi 
menţionează numele în articolul „Coral” din Enciclopedie; 
abatele Poiret îl evocă şi el, la sfârşitul secolului, în 
relatarea călătoriei sale în Africa. Dar pentru a fi parţial 


publicate relatarea lui Peyssonnel si scrisorile lui, pentru a 
fi redescoperit de Flourens studiul lui despre coral, trebuie 
să vină anii 1830: un cu totul alt context - cel al cuceririi 
coloniale a Algeriei - reinnoieste atunci curiozitatea pentru 
Africa de Nord. 

Istoria colectiilor botanice si zoologice constituite de 
Forsskäl, in Mediterana si Arabia, oferă, în sfârşit, un 
exemplu patetic şi derizoriu al costului uman şi material al 
acestor expediţii, mergând uneori până la risipă. Ca şi 
însoțitorii săi, Forsskăl trimite la fiecare etapă a călătoriei 
spre Yemen cuferele cu plante, seminţe şi animale deja 
puse în ordine. Dar o parte din pachetele expediate din 
Constantinopol şi Cairo sunt capturate de corsari. Restul 
ajunge la Copenhaga abia în 1763, într-o stare foarte 
proastă; un pachet, trimis din Suez, se rătăceşte pe drum; 
altele depuse la vama din Moka sunt scotocite cu 
suspiciune de autorităţile locale, care deschid sticlutele, 
golesc flacoanele de alcool, aruncă specimenele de peşti 
sau de şerpi. Vreo douăzeci de cufere ajung în sfârşit în 
Europa, după un lung ocol prin India şi China, la trei ani 
după moartea exploratorului: din invidie faţă de un rival 
mai celebru sau din simplă neglijenţă, directorul 
Cabinetului de istorie naturală din Copenhaga nici măcar 
nu le deschide, lăsând colecţiile să se descompună. Abia în 
1772 încep să fie studiate: câteva descrieri botanice şi 
zoologice sunt publicate atunci. Cât despre jurnal, 
manuscrisul lui rătăcit nu este regăsit decât la începutul 
secolului XX. Din cele şapte pachete de note şi manuscrise, 
din cele douăzeci de cufere cu eşantioane nu se păstrează 
astăzi decât o colecţie de insecte, corali, scoici şi peşti, ca 
şi un nume de plantă inventat după numele botanistului şi 
atribuit de Linné unei urzici, ca un fel de omagiu adus 
crâncenei încăpăţânări a discipolului său. Despre ceea ce 
era important, despre cele aproximativ optzeci de genuri şi 
trei sute de specii descoperite de el, ştiinţa timpului său nu 
a avut cunoştinţă, reducând aproape la zero neobosita 
activitate a călătorului: aici, totul ar trebui refăcut18. 

De la călătorie la relatare 


Dincolo de episoade uneori idilice, alteori tragice, 
este important să evaluám opera lăsată de exploratori şi 
efectele ei asupra culturii şi ştiinţei Luminilor, în zorii 
secolului al XIX-lea. Mai întâi, pentru a rămâne cât mai 
aproape de aventura lor, există relatarea pe care ei o 
propun la întoarcere, cu scopul de a informa publicul. Căci 
a scrie este o obligaţie, invocată de abatele Prevost: „Un 
adevărat călător trebuie să lucreze pentru posteritate şi 
deopotrivă pentru sine şi să-şi facă scrierile folositoare 
pentru toată lumea”. În realitate, cu 3 540 de titluri, 
franceze şi străine - adică dublu faţă de veacul precedent 
-, literatura de călătorie, până atunci parte minoră a 
producţiei de carte, devine în secolul al XVIII-lea un gen 
triumfător. În ultimii patruzeci de ani ai secolului, când la 
modă sunt călătoriile spre nord şi sud, rapiditatea cu care 
exploratorii se grăbesc să-şi publice relatarea dă măsura 
entuziasmului publicului față de aceste regiuni 
îndepărtate. Ediţia în germană a primelor volume din 
Călătoria profesorului Pallas în diferite părţi ale Rusiei si 
Asiei septentrionale apare la Sankt Petersburg încă din 
1771, în timp ce naturalistul îşi continuă descoperirea 
Siberiei: „Contele Vladimir Orlov, director al Academiei, 
ne-a îndemnat să publicăm, cât mai repede cu putinţă, 
jurnalele călătoriilor noastre, cu scopul de a răspunde 
interesului manifestat de savanții din Europa”. Lucrarea 
este imediat tradusă în rusă, engleză, italiană; o ediţie 
franceză în cinci volume, însoţită de un atlas, este 
publicată începând cu 1788, iar o a doua, „mai putin 
scumpă şi mai uşor de transportat”, apare în 1793, în plină 
Revoluţie franceză. 

,[Cálátorul] trebuie obişnuit să facă o relatare nu 
numai veridică, ci şi să cuprindă fără deosebire toate 
obiectele curiozitátii si ale ştiinţei”, recomandă abatele 
Prevost. De la întoarcere, pentru explorator începe o 
perioadă nouă - cea a rememorării şi a scrisului. Cu 
condeiul în mână, trebuie să înfrunte alte primejdii decât 
cele ale călătoriei: cum să povestească o aventură 
personală si în acelaşi timp să descrie o lume 


necunoscută? Cum să transforme ficţiunea povestirii într-o 
relatare veridică şi o operă de ştiinţă? Mungo Park, întors 
în 1797, petrece câteva luni la Londra şi pune la dispoziţia 
societăţii care l-a finanţat un scurt referat, considerat 
insuficient: de la el se aşteaptă o lucrare mai detaliată. 
Stabilit în Scoţia, el începe o activitate pentru care nimic 
nu-l pregătise: cartea este publicată în 1799 şi tradusă în 
franceză în acelaşi an. Succesul vine din noutatea 
informaţiei referitoare la interiorul unui continent aproape 
necunoscut? Sau din tonul personal al povestirii, din 
calitatea privirii, din abundența de peripeții? „Relatarea 
mea [...] va contine în amănunt toate evenimentele prin 
care am trecut şi propriile mele reflecţii în timpul 
istovitoarei şi primejdioasei călătorii în interiorul Africii”. 

Două metode, două tipuri extreme de expunere şi de 
scriere stau la dispoziţia călătorului-scriitor pentru a-şi 
organiza materia - cea a povestirii şi cea a tabloului: ele 
sunt împrumutate din genurile clasice ale jurnalului de 
călătorie sau ale memoriului descriptiv. La întoarcerea din 
expediţie, academicianul La Condamine alege, pentru a-şi 
povesti descoperirea Anzilor şi a Amazonului, forma unui 
jurnal de drum, care înşiră observaţiile de-a lungul unei 
naratiuni cronologice, indemnándu- pe cititor să-i 
urmărească itinerarul şi să-i însoţească în descoperire. 
Narațiunea îşi propune să transmită, prin cuvinte şi ritm, 
impresiile unui călător pe cale de a înainta în Munţii Anzi: 

Pe măsură ce urcam, pădurile deveneau din ce în ce 
mai luminoase: în curând nu am mai văzut decât nisipuri; 
mai sus, stânci golaşe şi calcinate străjuiau versantul 
septentrional al vulcanului Pitchincha. Ajuns pe vârful 
coastei, am fost cuprins de o uimire amestecată cu 
admiraţie la vederea unei vâlcele lungi, cu o lăţime de 
aproximativ cinci-şase leghe, întretăiată de izvoare care se 
uneau pentru a forma un râu: cât cuprindeam cu privirea, 
vedeam câmpuri cultivate, felurite câmpii şi pajişti; coline 
de verdeață, sate, bordeie înconjurate de garduri verzi şi 
grădini de zarzavaturi; oraşul Quito, în depărtare, 
desăvârşi această veselă panoramă. 


Autorul dă de la început explicaţii despre locul 
acordat peripetiilor voiajului si autobiografiei: într-o 
povestire, ea este legea genului şi răspunde aşteptării 
publicului. „Fireşte, se va observa că am vorbit deseori 
despre mine pe parcursul relatării; este un privilegiu 
recunoscut al călătorilor: sunt citiţi doar pentru a afla ce 
au făcut şi ce au văzut”. Pesemne că pentru a-şi sugera 
mai bine propriile nelinişti, Chappe d'Auteroche îşi 
construieşte Le Voyage en Siberie păstrând până la capăt 
incertitudinea care l-a dominat în traversarea Rusiei: va 
ajunge sau nu la timp pentru a observa la Tobolsk trecerea 
planetei Venus? La fel, pentru Voyage autour du monde 
publicat în 1771, Bougainville păstrează forma narativă a 
jurnalului, capabilă să comunice cititorului emoția 
resimţită de marinari la apropierea de insule, invitându-l 
să se cufunde cu ei în contemplarea naturii brusc 
dezvăluite: „În acest timp, verdeata ne încântă ochii, iar 
cocotierii ne ofereau de pretutindeni fructele şi umbra pe 
un gazon presărat cu flori [...]; toti doream debarcarea”. 

În rest, există chiar exploratori, puţin numeroşi, care 
dau o altă însemnătate aventurii lor personale şi relatării 
ei, conştienţi că orice demers cognitiv se înrădăcinează 
într-o experienţă subiectivă şi se hrăneşte din ea. Pentru 
naturalistul Raymond, explorator al Pirineilor, povestirea 
nu este o formă literară, aleasă pentru pitorescul ei, ci o 
metodă de expunere, privilegiată pentru că numai ea 
îngăduie să se dea seamă de legătura dintre cercetător şi 
terenul lui, o legătură în acelaşi timp fizică şi intelectuală, 
de empatie şi totodată de ostilitate, de suferinţă, 
neînțelegere ce nu ar putea fi ignorată fără ca naraţiunea 
finală să sufere. Biografia exploratorului nu-i zgură inutilă 
sau exotism banal: ea este materia însăşi pe baza căreia 
savantul îşi elaborează ştiinţa. Iar jurnalul sau relatarea de 
călătorie devine, în această perspectivă, un gen cu 
adevărat ştiinţific, destinat descoperirii şi anchetei de 
teren 19. 

Spre deosebire de colegul său La Condamine, 
Bouguer preferă să redacteze un mic tratat ce tinde să 


ofere o viziune globalá si ordonatá cu privire la Perü: 
geografia si climatul, natura reliefului si originea muntilor, 
în sfârşit, locuitorii si moravurile. Simplu martor, oglindă 
plimbată pe drum, înregistrând într-un mod neutru şi 
exhaustiv lumea observată, exploratorul doreşte să se 
estompeze pe cât posibil în descriere. Natura este aici mai 
curând spusă decât văzută, expusă prin intermediul unor 
forme brute, ca un fapt nemijlocit în care călătorul nu-şi 
mărturiseşte prezenţa: 

De cele mai multe ori, pădurile nu alcătuiesc decât 
un fel de desiş în apropierea mării [...]. Spaţiul dintre 
copaci este umplut cu o cantitate însemnată de plante şi 
arbuşti paraziți. Unii înconjoară trunchiurile şi ramurile; 
altele coboară vertical în linie dreaptă, ca nişte funii 
agätate undeva pe sus. Ultimele goluri sunt ocupate de 
trestii de toate mărimile. 

Cel mult, organizarea expunerii calchiată pe ruta 
urmată aminteşte aventura personală a călătorului: 
Călătorie în regiunile echinoctiale de Alexander von 
Humboldt oferă modelul desăvârşit al acestei scriituri ce 
asociază itinerarul şi tabloul sintetic, dar care, prin locul 
privilegiat acordat unei prezentări sistematice, ordonate, 
cât mai cuprinzătoare cu putinţă, atrage povestirea spre 
statistica descriptivă. (Contemporană cu opera lui 
Humboldt şi prelungită până la Restauratie, monumentala 
publicaţie intitulată Description de l'Égypte marchează 
apogeul acestui gen enciclopedic, încercând să circumscrie 
realitatea geografică, naturală şi umană într-un dublu 
decupaj, spaţial şi metodic; opera ilustrează legătura 
dintre călătorie şi statistică cu atât mai bine, cu cât ea este 
complement al Statistigue generale de la France, publicată 
la sfârşitul secolului, pe baza anchetelor departamentale 
duse pe teren national de primii prefecti. 

Exemplele din urmă o demonstrează: de la relatare la 
tablou, toate genurile intermediare sunt posibile, în funcţie 
de măiestria şi calitatea redactorului. Astronomul Pingré 
compune Voyage à Rodrigue alternând într-o manieră 
clasică povestirea evenimentialà şi anecdotică a navigaţiei 


din insulà in insulá cu memoriul descriptiv, dat, sub formä 
de escalà, pentru principalele locuri, Rodrigues, Insula 
Frantei, insula Bourbon, si organizat in functie de o ordine 
fixă: istorie, geografie, climat, botanică, zoologie, 
populaţie, economie, administraţie. Peyssonnel adoptă, ca 
Tournefort înaintea lui, genul clasic al povestirii epistolare, 
ce decupează naraţiunea în secvenţe temporale şi permite 
clasificarea temelor, după cum destinatarul scrisorilor este 
botanist, geograf sau om de litere. 

Oricât de variate ar fi scriitura şi forma, câteva 
caracteristici comune apar în conţinutul acestor lucrări, 
semnificative pentru ceea ce călătorii socotesc demn de a 
fi povestit şi, în cazul de faţă, publicat. Medic şi naturalist, 
în timpul incursiunilor sale în Barbaria şi potrivit 
obiectivului oficial al misiunii, Peyssonnel trimite în mai 
multe rânduri lui Bernard de Jussieu şi lui Pierre Chirac, 
intendent al Grădinii regelui, seminţe şi eşantioane de 
plante, culese de pe câmp sau cumpărate din pieţe; după 
întoarcere, redactează mai multe memorii cu subiecte de 
istorie naturală şi medicină, destinate instituţiilor savante 
din vremea sa. Este cu atât mai remarcabil să constatăm 
că scrisorile adresate de el unor personalităţi diverse şi 
care circulă în curând în mod semioficial în lumea savantă, 
ca şi relatarea manuscrisă realizată de el, desigur, în 
vederea publicării, nu poartă decât o urmă infimă a 
preocupărilor lui ştiinţifice: medicina şi botanica nu 
compun împreună decât 5% din text. Dimpotrivă, 
geografia, „cea veche şi cea modernă laolaltă”, ocupă o 
treime, moravurile mai mult de 35%, istoria, arheologia şi 
literele - „manuscrisele arabe, inscripţiile, medaliile şi 
statuile” - aproape un sfert. Printre primele, scrierile lui 
Peyssonnel ilustrează o distincţie implicită a genurilor 
între opera ştiinţifică a exploratorului şi relatarea lui de 
călătorie. O aceeaşi dedublare îl determină pe astronomul 
Pingre să şteargă din relatarea sa, consacrată anecdotei 
aventurilor sale şi reportajului documentar, orice referire 
tehnică la observarea planetei Venus, obiect al misiunii în 
insula Rodrigues: asemenea detalii le rezervă pentru o 


comunicare în fata Academiei de ştiinţe. Pallas îşi însoţeşte 
publicarea relatării cu o serie de articole şi lucrări savante 
ce cuprinde nu mai puţin de şaptezeci de titluri, toate 
despre domeniile abordate în cursul explorării - botanică, 
zoologie, geografie, geologie, filologie. Humboldt 
procedează la fel, cu grija de a nu îngreuna excesiv o 
relatare destinată marelui public - după cum o dovedeşte 
preocuparea de a-şi ilustra Călătorie în regiunile 
echinoctiale ale noului continent cu numeroase desene şi 
gravuri cu peisaje. La începuturile separării şi specializării 
cunoştinţelor, se afirmă o voinţă de a deosebi relatarea de 
călătorie de memoriul ştiinţific şi de a stabili între ele o 
diferenţă de statut, ce rezervă celei dintâi domeniile cel 
mai puţin codificate ale cunoaşterii, cele mai apropiate de 
experienţa călătorului, de curiozitatea lui personală, de 
subiectivitatea lui: geografia, istoria şi moravurile 
popoarelor. 

Tocmai din aceste motive, relatarea de călătorie este 
un gen suspect în ochii anumitor cititori pasionaţi de 
actualitatea geografică: ducele de Croy mărturiseşte că 
preferă, în ceea ce-l priveşte, să-şi caute informaţia în 
studierea directă a hărților, a jurnalelor de bord si a 
memoriilor savante şi îi reproşează lui Bougainville grija 
de a plăcea care l-a determinat să se supună modelor 
timpului pentru redactarea cărţii sale, Voyage autour du 
monde. Ce se poate spune? Este adevărat că, în vederea 
relatării, Bougainville îşi remaniază cu atenţie textul iniţial 
al jurnalului de bord: în loc de câteva pagini, trei capitole 
întregi, din cele şaisprezece ale lucrării, sunt consacrate 
doar evocării etapei tahitiene. Fireşte, pentru el, este un 
mod de a masca relativul eşec geografic şi comercial al 
expediției, de a trece sub tăcere o rătăcire pe ocean care 
nu a dus la descoperirea nici a continentului austral, nici a 
pământurilor cu mirodenii, nici a drumului nou spre China. 
Cu siguranţă, lăsând la sfârşit de capitol notatiile despre 
război, despre sacrificii umane şi organizarea ierarhică a 
societăţii tahitiene, apoi în continuarea relatării - dar cine 
le-ar mai da atenţie, după escala fermecată? - despre 


intálnirea cu alti insulari in mod clar ostili si rázboinici, 
Bougainville se înscrie în dezbaterea intelectuală a 
timpului său şi răspunde aşteptărilor unui public ce se 
complace în a citi în asemenea pagini ilustrarea ideilor în 
vogă cu privire la natura omului şi originea societăţii. 
Subliniind încărcătura emotivă şi filosofică a acestor 
relatări, le vom căuta urma în cultura şi imaginarul 
filosofilor şi curioşilor: lor li se oferă, fără a-şi părăsi 
căminul, materialul pentru reflectia despre istoria umană, 
originea limbilor şi a religiilor, progresul moravurilor20. 

In amalgamul pitoresc adus de călători, cititorii pot 
găsi ceva folositor pentru înţelegerea societăţilor umane? 
Desigur, pentru a stăpâni o producţie multiplă şi 
împrăştiată, câţiva editori se străduiesc să compună, în 
ordine geografică sau istorică, unele culegeri de extrase 
sau rezumate. J.-F. Bernard publică la Amsterdam Recueil 
des voyages du Nord, între 1715 si 1718, apoi Recueil des 
voyages dans l'Amérique méridionale, în 1738. Acţiunea 
cea mai ambitioasá, prin vointa de a alcátui un ,sistem 
complet de istorie si geografie moderná ce va reprezenta 
starea actuală a tuturor naţiunilor”, este  //Histoire 
generale des voyages încredinţată de Aguesseau abatelui 
Prevost, din care şaisprezece volume apar între 1746 şi 
1761. Dar în afară de astfel de colecţii? 

„Călătorii nu dau decât faptele [...]. Ei nu fac un 
studiu aprofundat al obiceiurilor popoarelor”, scrie în 1776 
Jean-Nicholas Demeunier. Fiindcă secolul are pasiunea de 
a clasa şi nu poate gândi o ordine diferită de cea a 
tabelului, Demeunier s-a străduit să supună obiceiurile 
popoarelor şi modurile lor de a trăi regulilor unei ordini 
taxonomice, aşa cum procedează naturaliştii cu plantele şi 
pietrele. LE sprit des usages et des coutumes des 
différents peuples este un catalog enciclopedic cu peste 
două mii cinci sute de exemple, venite din toate 
orizonturile lumii şi din toate veacurile istoriei. Ambitia 
lucrării este o lovitură de geniu: Demeunier renunţă la 
jocul facil al analogiilor formale, limitate la a apropia un 
obicei de aici cu un altul îndepărtat sau antic, dar cu o 


latură asemănătoare - Lafitau însuşi a dat un exemplu de 
astfel de joc în ale sale Mœurs des sauvages amériquains 
comparées aux moeurs des premiers temps (1724). Asa 
cum a procedat Montesquieu cu legile, Demeunier caută in 
uzantele si gesturile cele mai obisnuite ale omului un sens, 
un, spirit”: funcţia lor reală sau simbolică pentru 
societatea care le practică. În optsprezece secţiuni, 
ambițiosul compilator trece în revistă toate aspectele vieţii 
umane, de la practicile alimentare până la riturile 
funerare, trecând prin cutumele alianţei, structurile puterii 
şi formele războiului, împărțind în fiecare rubrică 
eteroclita cunoaştere acumulată de autorii din vechime, de 
istorici şi călători în toate părţile lumii, el pune în evidenţă 
plasticitatea extremă a spiritului omenesc, putând atribui 
aceluiaşi gest sensuri variate sau, invers, exprimând 
aceeaşi idee prin uzante cu aspect contradictoriu: „Adesea 
popoarele îşi inversează obiceiurile”. Prin acest enunţ, 
Demeunier rezumă însemnătatea unei întreprinderi care, 
structuralistă avant la lettre, reprezintă o elaborare 
negeografică a materialului găsit la călători; astfel, el îi 
marchează şi limita, de vreme ce, dezvăluind funcţia 
uzanțelor celor mai diverse, ea lasă în umbră problema 
originii lor locale. Faptul este intuit de însuşi Demeunier, 
măcar că îndeamnă la noi călătorii pe teren: , Uzantele cele 
mai neobişnuite ar părea simple dacă filosofului i-ar sta în 
putere să le examineze la faţa locului”. 

La prima formă de reconstrucţie a cunoaşterii 
exploratorilor în cadrul unei ordini taxonomice, trebuie să 
adăugăm - pentru că în el găsim şi un fel de evadare în 
afara geografiei - un alt gen de scrieri a căror modă se 
răspândeşte în această epocă: cel al „suplimentelor” si al 
falselor povestiri utopice, dublări literare ce vin în 
prelungirea relatărilor publicate, amplificându-le până la a 
le dizolva în comentariu. „Legislatori şi filosofi, veniţi să 
vedeţi aici deja instituit ceea ce nici închipuirea voastră nu 
a visat vreodată [...]. Este adevărata Eutopie”. Nota din 
jurnalul lui Bougainville, redactată în momentul părăsirii 
insulei Tahiti, deja invita la călătoria imaginară. Din 1772, 


Diderot redactează un Supplément au voyage de 
Bougainville care, bazându-se pe efectul de realitate al 
relatärii si asociind observatiilor marinarului reflectiile 
filosofului, face ca pe nesimtite descrierea etnograficà sá 
se transforme în reverie utopică: tema incestului şi a 
libertátii sexuale, singurele elemente ale vietii tahitiene ce 
li retin atentia, este un mijloc de a-si face un examen de 
conştiinţă, pentru a formula o virulentà critică a moralei si 
a societăţii europene. La fel, Fragments du dernier voyage 
de La Pérouse publicate anonim in 1797, când disparitia 
vaselor Astrolabe si Boussole rămâne încă misterioasă, 
sunt o altă formă de dublu literar: subterfugiul unui caiet 
furat, ajuns în Franţa în urma unei serii de întâmplări, 
slujeşte de suport unei naratiuni utopice unde, conform 
legilor genului, se amestecă poncife şi mărunte detalii 
„adevărate” (toponimele insulelor vizitate de La Perouse, 
nume ale marinarilor din echipaj, menţiuni de plante 
exotice reale etc.). Dispariţia lui La Perouse este aici 
explicată prin alegerea deliberată pe care ar fi făcut-o 
navigatorul de a se fi stabilit pe o insulă din Pacific, pentru 
a evita să se scufunde într-o furtună mai mare decât toate 
cele înfruntate de el pe mări - naufragiul Franţei în 
revoluţie. Pe cât de concise sunt jurnalele de bord, pe atât 
de vorbärete sunt falsele relatări: ele transformă insulele 
nou descoperite în locul la modă al dezrădăcinării 
imaginare. Deşi marile navigatii de la sfârşitul secolului al 
XVIII-lea reuşesc să rezolve în mod concret enigma 
continentului austral, arhipelagurile cu care este presărat 
Oceanul Pacific devin, parcă prin reacţie, un nou pământ 
pentru vis, un refugiu pentru utopie. Realitatea geografică 
a explorărilor este eliminată în folosul istoriei, al filosofiei 
şi al satirei politice21. 

Grădina întoarcerilor 

„Cartea imensă a naturii este întrucâtva deschisă la 
Jardin des Plantes”. Prin această proclamaţie în faţa 
Convenţiei, Lakanal anunţă în 1793 intrarea în posesia 
naţiunii a vechii Grădini a regelui şi întemeierea Muzeului 
de istorie naturală. îi invită pe savanţi, ca şi pe curioşi să-şi 


páráseascá incáperile de lecturá pentru a se plimba pe 
aleile grádinii botanice si sá cerceteze colectiile muzeului 
unde, desfásurate privirii, se gásesc piei de animale 
exotice, esantioane de pietre rare, specimene de plante 
aduse din călătorii. Realizată în cele patru zári ale 
planetei, colecta călătorilor din secolul al XVIII-lea a făcut 
literalmente să explodeze inventarul lumii pentru a impune 
imaginea unei naturi inepuizabile, de o infinită varietate. 
Astfel, pentru a ne referi doar la regnul vegetal, câteva mii 
de specii erau cunoscute în secolul al XVI-lea; zece mii 
sunt repertoriate pe vremea lui Tournefort; numărul lor 
depăşeşte cincizeci de mii la începutul secolului al XIX-lea. 
Pe loc, grădinarii şi botaniştii încearcă să stăpânească 
materialele supraabundente si împrăştiate. 

O fac mai întâi prin nomenclatură şi clasificare, ce le 
permit să aplice naturii o ordine inteligibilă unde fiecare 
animal sau plantă primeşte locul cuvenit. Dacă ierbarele 
aduse de botanişti din regiunile vizitate sunt păstrate, în 
general, în dispunerea lor iniţială, cu hârtiile si 
manuscrisele fiecărui călător (astfel, la British Museum, 
ierbarul lui Hans Sloane, cel al lui Joseph Bank; la Muzeul 
de istorie naturală din Paris, ierbarul lui Tournefort, cel al 
lui Vaillant, cele ale lui Commerson, Jussieu, Michaux, 
Dombey), savanții se străduiesc, de asemenea, să 
redistribuie dublurile eşantioanelor din ierbarele „istorice” 
reclasându-le într-un „ierbar general” al lumii, inventar 
complet în mod ideal, cu toate speciile cunoscute graţie 
călătorilor. 

Fiecărei plante îi va fi lipită o etichetă, având ca 
antet un număr; apoi, este prezentat numele generic şi 
specific al fiecărei plante potrivit lui Linné sau celui mai 
modern autor care s-a ocupat de ea [...]. În josul aceleiaşi 
etichete vor fi precizate locul natal al plantei, ierbarul 
particular sau grădina din care provine sau, în sfârşit, 
persoana care a donat-o Cabinetului, cu menţionarea 
anului când planta a fost pusă în ierbar. 

Acesta este „planul de lucru” supus de Lamarck 
confratilor săi în 1793. Botaniştii dezbat ordinea ce trebuie 


adoptată pentru ierbarul general: decât sistemul sexual al 
lui Linné, artificial in esenţă, Lamarck recomandă mai 
degrabă „ordinea familiilor naturale, stabilità de domnul 
de Jussieu”, mai capabilă să dea seamă de raporturile 
dintre plante, în funcţie de afinităţile trăsăturilor lor 
generale. 

Aceeaşi este ordinea adoptată la sfârşitul secolului 
pentru grădinile botanice, unde sunt cultivate plante ale 
căror seminţe sau chiar răsaduri au fost aduse de călători: 
cea de la Trianon, remodelată de Bernard de Jussieu în 
1759; cea de la Şcoala botanică a Cabinetului regal, căreia 
Antoine Laurent de Jussieu i-a reînnoit mai târziu 
plantațiile potrivit aceluiaşi principiu. Fiecare plantă se 
învecinează aici cu cea mai apropiată de ea în termeni 
taxonomici. Imagine proiectată la sol a tabelului botanic, 
grădina oferă vederii ordinea unei naturi, fireşte, multiplă 
şi variată la nesfârşit, dar rationalizatá, stăpânită prin 
clasificare, putând fi în sfârşit descifrată. Numai 
pátrátelele sau paginile lăsate albe de botanist atunci când 
şi-a construit tabelul sistematic al ierbarului, locurile goale 
păstrate de grădinar pe pământul de pe parcela sa 
semnalează lacunele - cele ale speciilor vegetale care, 
virtuale sau poate existente undeva în lume, sunt încă 
necunoscute. Doar interstiţiile aduc aminte că inventarul 
planetei încă nu este încheiat. 

Dar în ordinea propusă pentru a descifra cartea 
naturii, originea geografică a plantelor nu-i decât o simplă 
menţiune în josul unei etichete. Or, proximitatea 
geografică şi proximitatea taxonomică nu merg decât 
rareori împreună: plante foarte apropiate după criteriile 
clasificării lui Linné, Jussieu sau Lamarck se pot găsi, în 
stare naturală, la antipozi una faţă de alta. Tabelul naturii 
şi harta lumii nu se suprapun decât cu greutate. 

De acest lucru se lovesc grădinarii, când se 
străduiesc să şteargă diferența geografică prin 
aclimatizarea plantelor venite din toate colțurile lumii. In 
Franţa, din 1719, grădina de plante medicinale din Nantes 
este plasată sub dependența Grădinii regale din Paris, cu 


scopul de a fi „un depozit si un seminar [...] pentru 
întreţinerea si cultivarea plantelor din ţări străine”; cele de 
la Rochefort şi La Rochelle joacă şi rolul de anexe 
oceanice, cu misiunea specială de a asigura transplantarea 
plantelor exotice. Din această epocă, Grădina regelui 
serveşte de releu în schimburile botanice de la o regiune la 
alta a lumii: dintr-un singur arbore de cafea, importat din 
Indonezia prin Amsterdam şi cultivat într-o seră din 
Grădină, construită special în 1714, Antoine de Jussieu 
introduce cafeaua în Martinica, în Antile, în toate coloniile 
franceze. Sunt create instituţii chiar pe posesiunile 
coloniale. În Insula Franţei, Pierre Poivre se străduieşte să 
naturalizeze in Jardin des Pamplemousses mirodenii 
provenite din Moluce şi să cultive pentru uzul grădinilor 
europene plante utile sau ciudate; faţă în faţă cu 
degradarea pădurilor din insulă, naturalistul Fusée-Aublet 
încearcă să aclimatizeze în Jardin du Reduit stejarii veniţi 
din Europa. În Noua Spanie, grădina botanică din México 
are drept misiune să aclimatizeze speciile europene şi să 
pregătească transplantarea speciilor indigene. În America 
de Nord, pepiniera creată de Andre Michaux în apropiere 
de New York, în 1786, este destinată mai ales culturii de 
răsaduri capabile să se prindă în Franţa, conform cererii 
abatelui Nolin, director al pepinierelor de la Rambouillet; 
îngrijorat de înaintarea despăduririi, el a redactat in 
atenţia botanistului un catalog de copaci americani a căror 
specie ar dori s-o adopte în regat. Prin astfel de eforturi, 
flora tradiţională este transformată, îmbogăţită cu specii 
noi. Astfel sunt introduse în Europa numeroase plante 
ornamentale sau exotice: Bougainvillee soseşte din Tahiti; 
din America provin caprifoiul de Virginia în 1731 şi, în 
1737, Magnolia grandiflora, importată de guvernatorul 
Canadei, La Galissonnière. Si plante folositoare: Michaux 
declară a fi trimis în cursul şederii lui, între 1785 şi 1796, 
mai mult de şaizeci de mii de răsaduri şi nouăzeci de 
cufere cu seminţe, a căror distribuire este organizată în 
toată ţara, pornind din grădinile botanice şi pepinierele de 
provincie. 


Dar in cele din urmă bilanţul rămâne subţire dacă, 
lăsând la o parte serele şi grădinile, ţinem cont numai de 
plantele cu adevărat integrate în flora locală si 
naturalizate în noul lor mediu înconjurător. Desigur, Linné 
poate cita ca exemplu Frigeron canadensis, sosit din 
America de Nord spre mijlocul secolului al XVII-lea, 
introdus în câteva grădini botanice şi devenit plantă 
sălbatică pp terenurile virane. Dar în 1801 catalogul de la 
Jardin des Plantes întocmit de Louiche Desfontaines nu 
înregistrează decât o sută douăzeci de specii vegetale de 
origine americană mai mult sau mai puţin aclimatizate în 
Franţa. La începutul secolului al XIX-lea, unificarea 
botanică a lumii rămâne un vis si, mai întâi, o interogatie. 

Într-adevăr, rămâne intactă problema repartitiei 
speciilor pe suprafaţa planetei. Sau, mai bine spus, 
chestiunea abia începe să fie pusă pentru ea însăşi. Cum se 
explică distribuţia spaţială a speciilor botanice, prezenţa 
unor plante într-un loc şi absenţa lor altundeva, chiar la 
latitudini comparabile? în proiect, Lamarck sugerează deja 
să se completeze ierbarul general prin ierbare speciale, 
clasate în funcţie de originea geografică a plantelor: 
„Propun, aşadar, să alcătuim patru ierbare particulare, şi 
anume: 1* un ierbar al plantelor indigene din Europa; 2* 
un ierbar al plantelor din Asia; 3” un ierbar al plantelor din 
Africa; 4” un ierbar al plantelor din America”. Dar această 
primă reclasare pe continente rămâne încă foarte laxă, 
reflectând, de altfel, insuficienţa datelor colectate. Căci, 
preocupaţi exclusiv să numească şi să claseze fiecare 
plantă culeasă, în mod izolat, exploratorii botanişti nu 
aveau ordinul de a observa la faţa locului mediul 
înconjurător, climatul, solul, nici să descrie în ansamblul 
lor florele locale. Pentru a construi tabelul general al 
genurilor şi speciilor, simpla colectare cumulativă, colecţia 
erau de-ajuns. Totuşi, observând influenţa temperaturii şi a 
altitudinii asupra vegetației, Humboldt a simţit deja nevoia 
să înscrie diversele tipuri de floră întâlnite în mediul lor 
natural. La 27 frimar an XII, el le declară profesorilor de la 
Muzeu, cărora le este destinat ierbarul adunat în America 


în compania lui Bonpland: „În afară cá a fost descrisă la 
fata locului [...], colecţia are avantajul de a nu prezenta 
vreun obiect căruia să nu i se poată indica înălţimea la 
care creşte deasupra nivelului mării”. La Géographie des 
plantes, publicată de naturalist in 1807, schiteazá o 
abordare geografică a repartiţiei vegetației. Problema 
raporturilor între geografie şi botanică este, aşadar, adusă 
în discuţie. 

Dar ea proiectează un nou program de explorare care 
impune, pentru a trece de la colecţie la hartă, întoarcerea 
pe teren, cu scopul de a studia şi de a înţelege solul şi 
climatul, fauna şi flora, chiar pe oameni, unele în raport cu 
celelalte, în fiecare loc din lume: 

Expeditiile maritime, călătoriile în jurul lumii au 
ilustrat pe drept numele naturaliştilor şi ale astronomilor 
pe care guvernele le-au desemnat pentru a cunoaşte 
primejdiile; dar [..] nu parcurgând coastele putem 
recunoaşte direcţia lanțurilor muntoase şi alcătuirea lor 
geologică, climatul propriu fiecărei zone şi influenţa lui 
asupra formelor şi obiceiurilor fiinţelor organizate [...]. 
Marea problemă a fizicii lumii este aceea de a determina 
[...] legăturile veşnice care inlántuiesc fenomenele vieţii si 
cele ale naturii neinsufletite22. 

Asupra acestei întoarceri pe terenul geografiei am 
dori să tragem concluziile. 

Totuşi, poate părea paradoxală, dacă ne gândim la 
bilanţul descoperirilor ce constituie faima explorărilor 
maritime şi terestre din secolul Luminilor. După navigatiile 
lui Cook, La Perouse şi Vancouver, se ştie că nu există 
niciun continent la latitudinile temperate ale emisferei 
sudice, nici trecătoare nordică deschisă vapoarelor între 
Atlantic şi Pacific. Primele expediţii pe pământurile noi ale 
Americii şi Siberiei, primele incursiuni în Africa au adus 
interiorul continentelor în faţa ochilor europenilor. În Alpi, 
în Ural, în Anzi, munţii au fost şi ei cercetaţi, iar prin 
studierea reliefului lor este abordată istoria planetei. Dar 
bazinul Amazonului, teritoriile de la est de Missouri, 
regiunile înalte ale Asiei Centrale şi mai ales profunzimile 


Africii rămân încă, la începutul secolului al XIX-lea, 
neatinse. 

Totuşi, cunoaşterea geografică este rodul unei 
explorări rămase, pe vremea respectivă, inconstantă, 
punctuală. Asupra acestui aspect, chiar expedițiile stabilite 
printr-un proiect de construcţie statală - de exemplu, cele 
din Asia rusească şi America de Nord, unde descoperirea 
şi apropierea teritoriului merg împreună - abia se 
deosebesc, în modalităţile lor concrete, de expedițiile 
ştiinţifice care, fără ocuparea terenului - poate doar, 
uneori, o luare în posesie simbolică -, nu au lăsat alte urme 
decât o recoltă de eşantioane şi plante presate între 
paginile unui ierbar. Şi în acest caz, urmele vaselor şi 
itinerarul călătorilor au ţesut la suprafaţa oceanelor şi a 
pământurilor o pânză subţire şi discontinuă. Dacă 
înfăţişarea planetei este de-acum încolo aproape completă 
în conturul trăsăturilor, spaţiul pământesc, densitatea, 
adâncimea şi istoria lui rămân de descoperit şi, odată cu 
ele, inrádácinarea regională a faunelor, florelor şi 
societăţilor. Celor care, urmându-le pilda în secolul al XIX- 
lea, vor reveni în locurile întredeschise de ei, exploratorii 
Luminilor le întind programul înscris la intersecţia 
desenului din hărţile lor, a organizării colecţiilor lor şi 
relatării călătoriilor lor. 

Capitolul VII 

FUNCTIONARUL 

Carlo Capra 

Asadar, unde e cetatea? Ea este aproape uzurpatà de 
functionari”. 

Saint-Just 

„Membrii guvernului si funcționarii statului 
constituie partea principală a clasei de mijloc, în care 
găsim spiritele formate şi conştiinţa juridică a masei unui 
popor”. Hegel, Principes de la philosophie du droit, partea 
a treia, secţiunea a III-a, „LEtat”, 8 297. 

1. Dacă ne bazăm pe lexicografie, termenii 
,functionar" si , birocratie" şi-au făcut apariţia în Franţa la 
sfârşitul secolului al XVIII-lea, primul fiind inventat de 
Turgot, al doilea de Vincent de Gournay (acelaşi căruia îi 


datoràm formula ,laisser faire, laisser passer"). Cuvintele 
in circulatie in Europa Vechiului Regim se refereau la 
,Office" (functie, oficiu), in sensul de exercitare a puterilor 
conferite de suveran (officier, officialt, oficiales, officers, 
Beamte) sau in sensul de ,serviciu" fácut acestuia (King's 
servants, königliche Bedienstete sau  Fürstendiener, 
dvoriane). Cele douá neologisme au inceput sá circule 
după 1780, ceea ce ne-ar putea determina să credem cá 
fenomenele desemnate nu s-au dovedit destul de evidente 
decât în acel moment sau cu puţin înainte şi să postulăm 
existenţa unei „revoluţii birocratice” (J.F. Bosher, 1970, pp. 
123 sg.) sau a unei „revoluţii administrative” (J. Torrance, 
1978, p. 56), paralelă şi asociată cu multe altele 
(demografică, agricolă, industrială, politică) pe care 
cercetătorii au obiceiul să o situeze în acest interval de 
timp. „Rapida dezvoltare a administraţiei de stat şi 
transformarea ei într-o birocraţie modernă uşor de 
identificat - citim de pildă într-o sinteză recentă - a fost 
strâns legată de explozia demografică, de urbanizarea ce a 
rezultat de aici şi de progresul economic şi social” (PM. 
Pilbeam, 1990, p. 107). Pentru Franţa, teza lui Tocqueville 
vizând o continuitate de fond, în domeniul administrativ, 
între monarhia absolută şi guvernările postrevolutionare a 
fost contestată de numeroşi cercetători actuali: ei au situat 
naşterea birocrației moderne unii in perioada 
Directoratului (C.H. Church), alţii în anii Consulatului şi ai 
Imperiului napoleonian (P. Legendre, J. Tulard). 

În fond, această interpretare nu contrazice foarte 
celebra teză a lui Max Weber, potrivit căreia afirmarea 
unei birocratii moderne („administraţia monocratică si 
birocratică”) nu-i decât o altă faţă a procesului de 
rationalizare legat de capitalism: „Aşa cum, în actualul 
stadiu de dezvoltare, capitalismul are nevoie de birocratie 
- deşi cele două au rădăcini istorice diferite -, la fel el îi 
constituie şi baza economică cea mai raţională, căci îi pune 
la dispoziţie, prin intermediul fiscalitátii, mijloacele 
financiare care îi sunt necesare” (Max Weber, 1956, partea 
întâi, secţiunea a III-a, capitolul 5). Incidenta weberianá 


(„deşi cele două au rădăcini istorice diferite”) deschide în 
realitate o nouă cronologie a fenomenului birocratic, o 
cronologie ce nu ar trebui, în plus, să se limiteze la 
contextul european: în China, concursurile de recrutare a 
funcţionarilor, care datează la noi doar de două secole, au 
fost introduse în urmă cu 1 400 de ani. Pe de altă parte, 
dacă ne referim la sistemele administrative existente în 
Europa la sfârşitul secolului al XVIII-lea, va fi greu să 
găsim în ele mai mult decât o prezenţă parţială sau 
embrionară a trăsăturilor ce compun idealul-tip weberian 
al modernului „aparat administrativ birocratic”. 
Dezvoltarea ulterioară se bazează pe teza potrivit 
căreia nu tranziţia spre capitalism, ci creşterea exigenţelor 
militare şi fiscale ale statelor, tendinţa spre un control din 
ce în ce mai accentuat al teritoriului şi spre o disciplină 
socială mai strictă, evoluţia criteriilor de legitimare a 
puterii constituie cadrul potrivit pentru un studiu istoric al 
birocraţiei şi al funcţionării serviciilor publice, cel puţin în 
spaţiul european la care - din raţiuni de oportunitate şi de 
competenţă - va trebui să ne limităm. Aşadar, ne aflăm nu 
în faţa unui proces rapid şi liniar, ci lent şi neregulat, 
caracterizat prin accelerări şi rupturi, precum şi prin faze 
de stagnare şi de sedimentare; în privinţa lui, nu există în 
mod obligatoriu un paralelism între experienţele diferitelor 
popoare. Prin urmare, dacă anumite trăsături proprii 
birocraţiei, în modul de a gândi şi de a acţiona, erau deja 
prezente, de pildă, la asa-numitii officiali care îi slujeau pe 
prinți sau oraşele-state italiene din timpul Renaşterii, 
unele caracteristici se dezvoltau în cadrul marilor monarhii 
absolute, când „administraţia regală s-a transformat în 
ceva asemănător cu o structură administrativă 
centralizată, bazată pe funcţii, reglementări şi proceduri 
stabile şi, în general, respectate” (E. Kamenka, 1989, p. 
93), iar altele vor trebui să aştepte marea linie de 
demarcaţie reprezentată de Revoluţia franceză. Fără nicio 
îndoială, veacul Luminilor constituie în orice caz o etapă 
semnificativă în acest drum lung şi întortocheat: nu atât 
din cauza dezvoltării aparatelor de stat, însemnată în 


multe cazuri, cât ca urmare a aparitiei unei ideologii a 
binelui public, care i-a determinat chiar pe unii ,despoti 
luminati" sà se declare ,primii slujitori ai statului". Ne-ar 
lua prea mult timp să-i cercetàm aici originile, de la 
pietism la catolicismul luminat influenţat de Muratori, de 
la filosofia dreptului natural la cameralismul austro- 
german, de la contractul social de tip lockean la 
binefacerea preconizată - într-un cadru absolutist, desigur 
- de abatele de Saint-Pierre sau marchizul d'Argenson. 
Totuşi, apariţia unor figuri mai moderne de funcţionari 
publici, ca inspectorii şi inginerii de la departamentul de 
Drumuri şi Poduri - constituind, potrivit unor istorici 
francezi, prima adevărată întruchipare a funcţionarului (R. 
Mousnier, 1974 - 1980, vol. II, pp. 79 - 80, 545 sg., urmat 
de M. Antoine, 1989, p. 329) -, putea coabita fără 
probleme cu structurile clasice ale Vechiului Regim, cum 
ar fi - pe teritoriul francez - venalitatea şi caracterul 
patrimonial al oficiilor, predominarea credințelor personale 
asupra concepţiei impersonale despre serviciu, existenţa 
sinecurilor, folosirea în scopuri private a fondurilor publice 
etc. 

După asemenea consideraţii, abordând realitatea 
compozită şi multicoloră a secolului al XVIII-lea, pare 
evident faptul că se cuvine să renuntäm la distincţii prea 
tranşante şi la criterii de clasificare prea rigide. Totuşi, 
câteva delimitări ale domeniului de investigaţie sunt 
necesare, dacă vrem să evităm generalităţile excesive. Mai 
întâi, dat fiind că termenul ,functionar" se aplică astăzi 
fără deosebire unor indivizi lucrând în administraţia 
publică sau în întreprinderile private, trebuie să precizăm 
că a doua subspecie este exclusă din prezentul eseu: o 
excludere sugerată atât de inconsistenţa, înainte de 
secolul al XIX-lea, a unei categorii de funcţionari din sfera 
privată, cât şi de prestigiul remarcabil asociat, pe atunci 
mai mult decât în zilele noastre, funcţiilor legate de 
serviciul regal sau măcar celor cu un caracter public; acest 
prestigiu este bine pus în evidenţă în definiţia ,functiei” 
dată la începutul secolului al XVII-lea de C. Loyseau: 


„demnitate obişnuită cu însărcinare publică”. Ceea ce nu 
înseamnă că toţi funcţionarii lucrau pentru stat: să ne 
gândim la administratiile civile şi locale, la cele ale 
spitalelor şi instituţiilor de caritate etc. Totuşi, o excepţie 
importantă o constituie anumite organizaţii complexe; 
având drept scop să remunereze capitalurile private 
investite în interiorul lor, ele se bucurau din diverse motive 
de protecţia şi de susţinerea statului: companiile cu cartă, 
posesoare de privilegii, Banca Angliei (întemeiată în 1694), 
administratiile generale pentru perceperea impozitelor. 
Este semnificativ faptul că expresia civil servant, 
desemnând astăzi funcţionarul public în lumea anglo- 
saxonă, era aplicat la origine salariaţilor din Compania 
engleză a Indiilor Orientale. Cât despre Administraţia 
generală franceză, care număra pe la 1774 aproape 30.000 
de angajaţi permanenţi, pe lângă cei 5 - 6.000 de 
încasatori (auxiliari), şi aducea cam o treime din sumele 
percepute de monarhie, trebuie să observăm că aici au fost 
introduse, mai devreme şi într-un mod mai funcţional decât 
în alte părti, inovaţii ca reglementarea carierelor, notele de 
merit pentru angajaţi şi o tratare uniformă a pensiilor, pe 
baza depunerilor regulate ale celor interesaţi şi ale 
Companiei. Vida Azimi, autor al celui mai recent şi 
documentat studiu cu acest subiect, observă pe bună 
dreptate că „nu trebuie să ne oprim la caracterul privat al 
instituţiei. Forma din acea vreme de concesionare a taxelor 
şi a impozitelor nu-i decât o modalitate de punere în 
funcţiune a unui serviciu public” (V. Azimi, 1987, p. 3). Am 
putea face aprecieri asemănătoare despre Administraţia 
generală lombardă sau despre Regia înfiinţată de Frederic 
al II-lea al Prusiei în 1766: si una, şi cealaltă reprezintă 
exemple caracteristice de „structuri birocratice paralele” 
(H.C. Johnson, 1975, p. 201), care se vor integra fără 
modificări substanţiale în administraţia de stat şi chiar vor 
servi drept modele pentru celelalte departamente. 

Nu mai pare posibil să excludem din categoria 
serviciului public, luată în sens larg, personalul curților, 
desi există puţini indivizi cărora să li se aplice 


caracteristicile weberiene amintite mai sus, în interiorul 
acestor armate de demnitari nobili, sambelani, majordomi, 
scutieri, capelani, maestri de vânätoare, gárzi pedestre si 
cálare, usieri, administratori, paharnici, bucátari, valeti, 
muzicanti, cântăreţi, pictori care populau castelele de la 
Versailles sau Hofburg ori multe altele construite după 
modelul lor. Dar rolul esenţial al curţii în domesticirea 
nobilimii, în proiectarea spre exterior a unei imagini de 
grandoare şi putere şi în elaborarea unor modele de gust 
şi de comportament nu trebuie să ne facă să uităm că 
exercitarea suveranităţii a păstrat o structură patrimonială 
până în amurgul monarhiei absolute. Chiar cei însărcinaţi 
cu administraţia publică erau în mod firesc priviţi ca 
„Slujitori” ai seniorilor lor, obligati să acţioneze în funcţie 
de interesul prinţului, şi nu de cel al „statului”. Faptul este 
demonstrat de frecventa legătură personală între birourile 
de curte şi birourile administrative, ca şi de absenţa 
oricărei separări financiare între cele două sfere (J. von 
Kruedener, 1973, pp. 3 - 4). 

Ar trebui stabilit un rationament aparte pentru acele 
figuri de notabili incluse de Max Weber in tipologia puterii 
patriarhale. Acelaşi Weber oferă exemplul judecătorilor de 
pace englezi, destinati să îndeplinească „un ansamblu de 
atribuţii în menţinerea ordinii şi de drept penal din ce în ce 
mai diferenţiate de-a lungul timpului, revocabile în formă, 
dar în realitate obţinute pe viaţă” (M. Weber, 1956, partea 
a doua, secţiunea a IX-a, capitolul 3), aleşi în funcţie de 
cens şi de prestigiul local şi dispuşi să muncească fără a fi 
retribuiti. Individual sau reuniți în mici grupuri, in petty 
sessions, sau în adunări trimestriale ale comitatului 
(quarter sessions), aceste personaje nu numai că judecau 
delictele mărunte, dar puneau capăt certurilor şi arbitrau 
controversele locale, fixau salariile, controlau greutăţile şi 
măsurile, serviciul de salubritate, ajutorarea săracilor, 
acordau sau revocau licenţele pentru deschiderea de 
localuri. După autorul studiului celui mai recent şi 
aprofundat asupra subiectului, în judecătorul de pace se 
îmbină „deopotrivă o figură paternă simbolizând 


comunitatea localá si satisfácándu-i nevoile imediate si un 
pater familias victorian, mai distant, a cárui guvernare se 
conformează legilor drepte, dar impersonale ale naturii”; 
preponderența treptată a celui de-al doilea aspect asupra 
celui dintâi pe parcursul secolului al XVIII-lea, la care se 
adaugă accentul pus pe impartialitatea judecătorului de 
pace şi absenţa intereselor lui personale aveau să facă din 
el un model pentru civil servant din viitor (N. Landau, 
1984, pp. 5 - 16, 359 - 362). Aşadar, îi putem contesta 
titlul de funcţionar, având în vedere caracterul voluntarist 
şi diletant al prestatiilor sale (puţini judecători de pace 
aveau o formaţie juridică); să nu uităm însă că acest tip de 
autoritate „patriciană” era în secolul al XVIII-lea - şi nu 
exclusiv în Anglia - un instrument destul de important de 
control social la nivelul periferic, alături de puterea 
„patrimonială” a seniorilor feudali, încă în vigoare în cea 
mai mare parte a continentului. 

Alte excluderi par mai puţin problematice, mai întâi 
cele ale militarilor şi ale clericilor, categorii destinate în 
moduri diverse serviciului public, dar prea puternic 
marcate prin formele de recrutare, atitudinile mentale şi 
stilurile lor de viaţă pentru a putea fi atribuite altora. 
Frontiera dintre funcţiile militare şi cele civile era totuşi 
destul de incertă, iar trecerea de la unele la altele destul 
de frecventă, în ţări ca Rusia şi Prusia. Nu trebuie să 
neglijăm nici tendinţa de a transforma preoţii şi pastorii în 
funcţionari publici, evidentă în teritoriile luterane unde 
aveau în fruntea lor un adevărat minister, numit 
Consistorium, dar care putea fi reperată şi în mediul 
catolic de la sfârşitul secolului al XVIII-lea, în figura 
„bunului paroh” de pe timpul domniei lui Iosif al II-lea. 
Fireşte, va trebui să considerăm drept funcţionari cu 
drepturi depline preoţii şi abatii inserati în diverse moduri 
în administraţiile de stat, desi ei sunt mai putin numerosi 
decât în veacurile precedente. In sfârşit, statul pontifical 
reprezintă un caz aparte, iar Renata Ago a scris pagini 
interesante despre birocraţia lui, compusă aproape 
exclusiv din prelati la nivelurile superioare. 


În schimb, nu este cu putinţă să separám sfera 
administrativă de cea judiciară, chiar dacă tocmai în 
secolul al XVIII-lea apare teoria despre împărţirea 
puterilor şi primele ei aplicaţii practice (de pildă, în Anglia, 
în monarhia austriacă şi în ramificatiile sale italiene). Într- 
adevăr, ideea că jurisdicţia este exerciţiul unei autorităţi 
(delegate sau nu), trebuind în acelaşi timp să rezolve 
controversele, să pedepsească încălcarea legii şi s-o 
prevină folosind toate mijloacele incluse în conceptul de 
Dote", rămânea profund înrădăcinată în Europa 
Vechiului Regim, în pofida lui Montesquieu. Dar, în afară 
de aceasta, pe parcursul aproape al întregului secol al 
XVIII-lea, formațiunea juridică a continuat să reprezinte un 
mediu de cultură privilegiat al aspirantilor funcţionari, 
oricare le-ar fi fost ulterior destinaţia efectivă. Cât despre 
profesorul de universitate şi învăţător (cel de-al doilea 
urmând să devină o figură „publică” odată cu introducerea 
instrucției elementare obligatorii în Prusia si în monarhia 
austriacă), trebuie să observăm că tocmai în secolul al 
XVIII-lea se conturează în numeroase ţări ideea că 
instruirea cetățenilor si formarea cadrelor din 
administraţia publică fac parte din primele îndatoriri ale 
guvernantilor şi că în paralel se micşorează (pentru ca apoi 
să sporească din nou în epoca liberalismului) marja de 
autonomie lăsată corpului profesoral. După cum observă 
McClelland, „profesorul era din ce în ce mai mult un 
funcţionar al statului (deşi sui-generis) şi din ce în ce mai 
puţin membrul unei corporaţii” (C.E. McClelland, 1980, p. 
92). - 

In sfârşit, se cuvine a aborda aici marea problemă a 
venalitátii sau, mai exact, a caracterului patrimonial al 
funcţiilor. Este adesea citată vorba de duh a contelui 
Pontehartrain, controlor al Finanţelor pe timpul lui 
Ludovic al XIV-lea: „Ori de câte ori Majestatea Voastră 
binevoieşte să creeze o funcţie, Dumnezeu creează un 
imbecil care să o cumpere”. Din câte se ştie, creativitatea 
monarhului şi a superiorului său direct se epuizase pe 
parcursul secolului al XVIII-lea, dar în ajunul Revoluţiei 


mai existau peste 50.000 de oficii patrimoniale, dintre care 
4.000, după calculul lui Necker, confereau nobletea (C.B.A. 
Behrens, 1985, pp. 50 - 51). În parte, era vorba de 
adevărate sinecuri, ca în cazul funcţiei de „secretar al 
regelui”, celebrul „săpun pentru nenobili”, tocmai de 
aceea foarte căutată şi extrem de scumpă. Dar, în 
majoritatea cazurilor, titlurilor le corespundeau funcţii 
efective, care cereau calificări specifice, cum ar fi o 
diplomă în drept pentru magistrati sau experienţă militară 
pentru ofiţerii din jandarmeria călare. Dacă, în general, 
caracterul patrimonial şi ereditar al slujbelor apare la 
antipozii unei viziuni moderne asupra birocraţiei - bazată 
pe competenţă profesională şi merit -, pe de altă parte, 
este adevărat că el le asigura titularilor de funcţii o 
independenţă altminteri foarte greu de obţinut într-o 
societate strict ierarhizată ca Franţa din Vechiul Regim. 
Astfel, de pildă, Ludovic al XIV-lea a restituit Marilor 
Administratori ai apelor şi pădurilor statutul de slujbasi, pe 
care îl pierduseră, pentru a le da posibilitatea de a rezista 
presiunilor ce urmăreau să exploateze fără discernământ 
resursele forestiere (J.-C. Waquet, 1978, pp. 323 - 324). lar 
formarea adevăratelor dinastii de magistrati si de 
administratori nu constituia neapărat o piedică pentru 
dobândirea unei mentalități „protobirocratice” (termenul îi 
aparţine lui R.E. Giesey, 1983, p. 207) în cadrul căreia 
ambițiile personale si familiale se imbinau cu o trufasá 
constiintá profesionalá si cu un sincer devotament in 
slujirea regelui. Să luăm exemplul celor şase intendenti de 
la finanţe şi al celor patru de la comerţ, consideraţi 
personaje puternice în secolul al XVIII-lea: toţi deţineau 
slujbe patrimoniale, putând fi adesea transmise din tată în 
fiu, toţi aveau studii juridice sau proveneau din pepiniera 
de administratori constituită de corpul raportorilor de la 
Consiliul de Stat (de unde ieşeau, de cele mai multe ori, şi 
intendenţă provinciali), aveau acces la Consiliul regelui, 
exercitau jurisdicţia în materie de contencios, organizau 
reuniuni colegiale regulate, în prezenţa sau nu a 
controlorului general pe care îl tratau mai degrabă ca pe 


un coleg decât ca pe un superior. Aläturi de ei, 
,functionarii obisnuiti erau in pozitie de inferioritate, dupá 
modelul servitorilor, luaţi drept o anexă a stăpânilor lor - 
magistraţii, de vreme ce angajaţii, oricare le-ar fi fost 
responsabilitátile, nu puteau avea demnitate sau autoritate 
în faţa ordinelor privilegiate” (J.F. Bosher, 1970, p. 57). 
Totuşi, contradicţie caracteristică pentru amurgul 
Vechiului Regim, asemenea reprezentanţi ai unei concepţii 
aristocratice şi patrimoniale asupra funcţiei erau în acelaşi 
timp tehnocrati, adepţii unei viziuni moderne şi dinamice 
asupra administraţiei. Să ne gândim la aportul familiei 
Trudaine, tatăl şi fiul, la dezvoltarea ingineriei civile şi a 
construcţiilor rutiere (ne vom referi la ea ceva mai încolo), 
sau la cele trei generaţii ale familiei Lefèvre d'Ormesson 
care au condus, într-un spirit reformator remarcabil, 
departamentul impozitárilor (F. Mosser, 1978). Aşadar, în 
practică, se cuvine a nuanţa in mare măsură tradiționala 
distincţie, în Franţa, dintre administraţia „patrimonială” şi 
birocraţia modernă. Oricum, problema prezintă o 
importanţă mult mai redusă pentru celelalte ţări europene, 
unde venalitatea oficiilor, chiar dacă nu a fost oficial 
abolită (ca în statul pontifical în 1694 sau în Lombardia 
austriacă în 1749), în realitate dispărea treptat şi a fost în 
continuare valabilă cel mult pentru funcţiile subalterne şi 
însărcinările municipale (de exemplu, în Spania şi regatul 
Neapolelui). 

2. După aceste precizări necesare, ne vom întreba în 
primul rând dacă este cu putinţă să evaluăm numeric 
serviciul public în Europa Luminilor. Pentru Anglia, se 
acceptă în general cifra de 16.000 de funcţionari publici, 
avansată de Joseph Massie în jurul anului 1760 (J. Brewer, 
1989, p. 65). Raportul cu populaţia globală ar fi fost, 
aşadar, la acea dată de aproximativ 1/500. Peste patruzeci 
de ani, la începutul erei Walpole, numărul lor ar fi fost în 
jur de 12.000 de indivizi, fără a pune la socoteală Casa 
regală (G. Holmes, 1982, p. 255). Dar adevăratul boom. al 
serviciului public fusese înregistrat între sfârşitul dinastiei 
Stuartilor şi pacea de la Utrecht (1713), când Anglia a 


trebuit sá se echipeze militar si financiar pentru 
indelungatul sáu conflict cu Franta Regelui-Soare: trecerea 
de la sistemul adjudecárii la administrarea directá a 
vámilor - stálp traditional al finantelor britanice -, 
complexa organizare necesará pentru perceperea accizei, 
noul impozit pe alcool (extins mai târziu la sare si alte 
produse de larg consum), exigentele de ordin administrativ 
legate de întărirea flotei si mobilizarea unei armate de 
uscat deloc neglijabile (aproape 150.000 de oameni sub 
arme spre sfârşitul Războiului de Succesiune din Spania) 
explică înmulţirea cu zece a unui personal de stat pe care 
Aylmer, în studiul său fundamental despre guvernarea lui 
Cromwell, îl apreciase la aproximativ 1 200 de oameni 
(G.E. Aylmer, 1973, p. 169). Deci nu e de mirare că trei 
sferturi din acest personal au fost însărcinate cu 
colectarea şi manevrarea banilor: departamentul accizei 
cuprindea numai el 6.000 de salariaţi la sfârşitul veacului, 
iar ceilalţi 6.000 lucrau în birourile de vamă. 

Pentru Franţa, puţini cercetători s-au hazardat la 
estimări globale. Numărul propus cu multă vreme în urmă 
de Finer (W. Fischer şi P Lundgreen, 1975, p. 462), de 
peste 300.000 de angajaţi şi slujbaşi, pare exagerat în mod 
grosolan. Totuşi, la jumătatea secolului al XIX-lea, 
efectivele administraţiei publice încă variază între 135.000 
şi 250.000 de persoane, potrivit criteriilor adoptate (V. 
Wright, 1985, p. 221). La cei peste 50.000 de funcţionari, 
trebuie să adăugăm oricum numerosii angajaţi şi agenţi ai 
fiscului cu normă întreagă, printre cei aproximativ 35.000 
despre care vorbeşte Necker (J. Necker, 1784, vol. I, pp. 
194 sg.). În plus, dacă ţinem cont de secretarii de stat şi 
birourile lor (670 de persoane în 1788 potrivit lui C.H. 
Church, 1981, p. 326) de cele 32 de intendente 
provinciale, cu secretariatele si subdelegatii lor de 
persoanele asociate serviciului de la curte, de cei 4.000 de 
membri de la Drumuri si Poduri si de cei peste 2000 de 
agenti ai magistratului general din Paris, nu ne vom înşela 
cu mult emițând ipoteza cá, în Franţa prerevolutionará, 
efectivele serviciului public, luat in sens larg (totusi, cu 


excepţia administraţiilor municipale şi senioriale), se 
ridicau la aproximativ 100.000 de unitätil, pentru un 
raport de aproximativ 1/270 cu populatia în ansamblu. 

„Densitatea” administrativă a Spaniei la sfârşitul 
secolului pare a nu fi fost cu mult mai redusă (în jur de 
1/350), dacă ne bazăm pe recensămintele din 1787 şi 
1797, ce numără 36 485 si, respectiv, 27 243 de 
empleados del rey, la o populaţie de aproximativ 11 
milioane (A. Dominguez Ortiz, 1981, p. 394). Şi aici, pe de 
altă parte, graniţele serviciului public sunt destul de 
nesigure si nuantate, de vreme ce „nici cariera 
administrativă, nici organizarea muncii nu au cunoscut 
mutații spectaculoase pe parcursul secolului al XVIII-lea” 
(P. Fernandez Albadalejo, 1985, p. 2321), excepţie făcând 
extinderea la regatele aragôneze a reglementărilor 
castiliene şi suprimarea vechilor consilii regale în favoarea 
secretarilor de stat asimilabili cu miniştrii moderni. De 
exemplu, pe vremea Bourbonilor, venalitatea oficiilor a 
continuat, deşi nereglementată prin lege, ca în Franţa, şi 
limitată la funcţiile fără jurisdicție; de altminteri, cel mai 
adesea, când Coroana le răscumpăra, o făcea cu intenţia 
de a le revinde la un pret mai ridicat (F. Tomás y Valiente, 
1982, pp. 151 - 177). 

Ín regatul Prusiei, contrar unei opinii ráspándite, 
cresterea numericá a birocratiei a rámas destul de inceatá: 
la sfârsitul domniei lui Frederic-Wilhelm I (1740), se pare 
cà nu depásea 2000 de indivizi si, chiar dupà anexarea 
Sileziei, in 1750, sporirea a fost de ordinul a 1.000 de 
persoane (H.C. Johnson, 1975, pp. 16 - 17, dar functiile 
judecătoreşti par a fi excluse de la socoteală). Trebuie să 
reținem că o parte din sarcinile asumate în alte locuri de 
administraţia civilă erau aici îndeplinite de militari, dat 
fiind că Prusia, potrivit celebrelor cuvinte atribuite lui 
Mirabeau, nu era un stat dispunând de o armată, ci mai 
curând o armată având la dispoziţie un stat. A doua parte a 
domniei lui Frederic al Il-lea şi domnia lui Frederic- 
Wilhelm al II-lea, odată cu instituirea Regiei, cu noile 
cuceriri teritoriale, cu reforma judiciară şi impulsul dat 


educaţiei, au cunoscut neîndoielnic o importantă 
dezvoltare administrativă, ale cărei dimensiuni sunt totuşi 
greu de precizat, având în vedere că studiile se 
concentrează aproape întotdeauna asupra funcţionarilor 
de rang înalt; o estimare adoptată de H.U. Wehler ar fixa la 
1 700 Hohere Beamte şi la 4 - 5.000 Subalternbeamte 
numărul angajaţilor regali prusaci în 1806, când populaţia 
se apropia de 9 milioane: prin urmare, proporţia ar fi aici 
de 1/1.500 cu aproximaţie (H.U. Wehler, 1987, pp. 261 - 
262). Dar, potrivit altui autor (B. Wunder, 1986, p. 45), la 
aceeaşi dată ar trebui calculate cel puţin 23.000 de 
persoane în serviciul statului, ceea ce ar însemna o 
proporţie de 1/400. La Wurttemberg, din 634 700 de 
locuitori in 1794, 1 326 erau functionari publici, adicá 
1/554 (B. Wunder, 1986, p. 47). Pentru monarhia austriacă, 
dispunem în prezent de minutioasele cercetări ale lui 
Dickson, care estimează la aproximativ 10.000 numărul 
funcţionarilor regali în 1763, incluzând Ungaria, dar cu 
excepţia Belgiei si a Lombardiei austriece (BG.M. Dickson, 
1987, vol. I, p. 309); de vreme ce populaţia corpului 
central al monarhiei se ridica la aproximativ 14 milioane, 
proporţia ar fi fost şi mai mică decât în Prusia. Dacă la 
funcţionarii regali adăugăm totuşi angajați! din 
administratiile statale din provincii (Länder), ajungem la 
un coeficient de aproximativ 1/1.000. Oricum, în deceniile 
următoare, s-a produs şi aici o rapidă expansiune a 
personalului, ce avea să atingă 130.000 de unităţi în 1841 
pentru ansamblul teritoriilor monarhiei (W. Heindl, 1991, 
p. 140). 

În schimb, în statele italiene, găsim un raport mult 
mai ridicat, comparabil cu cel din Franţa, între funcţionarii 
regali şi populaţie. In Piemont, după reformele lui Victor- 
Amedeo al II-lea, „magistratura folosea ea singură aproape 
două mii de persoane şi existau tot atâţia angajaţi în 
sectorul administrativ-financiar”, la care se adăugau 
„câteva sute de funcţionari in organismele politice, 
instituţiile culturale şi la curte” (D. Balani, 1981, p. 597), 
pentru o populaţie de aproximativ un milion şi jumătate de 


indivizi; în marele ducat de Toscana, la înscăunarea lui 
Leopold, existau în jur de 3.500 de ,salariati" la mai putin 
de un milion de locuitori2. 

Să încheiem rapida trecere în revistă prin câteva 
date referitoare la Rusia, unde dezvoltarea birocraţiei 
ţariste a depăşit creşterea totuşi rapidă a populaţiei: 
10.500 de birocrati în 1755, 16.500 în 1765, 38.000 în 
1800. La această ultimă dată, raportul cu populaţia totală 
s-a redus la jumătate în comparaţie cu veacul precedent, 
de la 1/2000 la 1/1.000 (W.M. Pininer, 1980, p. 292). 

Deşi trebuie să luăm cifrele precizate aici mai mult 
ca ordine de mărime decât ca date precise, putem aprecia 
fără a ne înşela că, la sfârşitul secolului al XVIII-lea, 
birocraţia de stat reprezenta în Europa o proporţie variind 
între 3% şi 0,1% din populaţie: un raport semnificativ dacă 
ne gândim că astăzi, în ţările europene cele mai mari, 
coeficientul oscilează între 15 - 20%. Totuşi, 
contemporanii făceau, fireşte, comparații cu trecutul când 
se plângeau de intruziunea excesivă a statului în viaţa lor. 
In plus, să nu uităm că gradul de concentrare al 
funcţionarilor în capitale şi centrele provinciale era pe 
atunci mai mare decât mai târziu; de aceea şi prezenţa lor 
era mai vizibilă şi mai stânjenitoare. La Berlin, existau 
3.500 de funcţionari de stat în 1786, dintr-o populaţie de 
aproximativ 150.000 de locuitori; fără a depăşi 200.000 de 
suflete, Madridul număra 6 372 la sfârşitul secolului; 
Viena, nu cu mult mai mare, 4.500. Nu e de mirare că 
fenomenul a atras atenţia observatorilor din vremea 
respectivă: astfel, în 1789, Johann Pezzi vorbea despre 
„armata” de funcţionari vienezi care se duceau dis-de- 
dimineaţă la muncă (citat de W. Heindl, 1991, p. 227), iar 
Louis Sébastien Mercier, exagerând vizibil, mergea până la 
a schiţa imaginea unei „treimi de oraş ce-şi varsă cerneala 
pe hârtie sub stindardul corpului de perceptori" (L.S. 
Mercier, 1782 - 1783, vol. VII, pp. 176 - 177). 

3. Amploarea cadrului de referintà si dezvoltarea 
inegală a studiilor ne împiedică să tratăm în mod 
sistematic anumite aspecte fundamentale ale subiectului 


nostru, cum ar fi provenienta socială a funcţionarilor, 
recrutarea şi formarea profesională, stratificarea ierarhică, 
salariile, promovarea şi carierele, programele de lucru şi 
regulamentele la locul de muncă. Va trebui, aşadar, să ne 
limităm la o perspectivă de ansamblu şi la câteva exemple 
reprezentative. 

Tendinţa prinților de la începuturile perioadei 
moderne de a se înconjura cu colaboratori de origine 
burgheză se explică prin cultura umanistă şi juridică ale 
cărei deţinătoare aproape exclusive erau aceste straturi 
sociale, ca şi prin neîncrederea suveranilor faţă de 
nobilimea militară care încă nu renuntase la propriile 
ambiţii politice. Dar între secolele al XVII-lea şi al XVIII- 
lea, cele două cauze îşi pierduseră raţiunea de a fi: 
aristocratiile europene înlocuiseră lupta frontală împotriva 
statului cu un alt obiectiv, acela de a ocupa statul şi, prin 
urmare, se adaptaseră la necesitatea de a dobândi 
pregătirea necesară în universităţi, colegii iezuite sau în 
public schools, pe care o completau ocazional cu 
îndelungate şi costisitoare călătorii în străinătate (Grand 
Tour şi Kavalier st our). Evoluţia nobilimii a urmat căi 
diferite, de la acapararea fără drept de apel a celor mai 
importante funcţii publice (în Spania) la constituirea unei 
puternice nobilimi de robă, din ce în ce mai integrată în 
vechea nobilime (în Franţa), la zădărnicirea planului 
absolutist al Coroanei şi la deplasarea echilibrelor politice 
în favoarea instituţiilor statale sau parlamentare (în Anglia 
şi, între 1720 şi 1772, în Suedia); dar rezultatul a fost 
acela că, în secolul al XVIII-lea, aproape pretutindeni de- 
acum încolo, nivelurile superioare ale administraţiei 
publice erau în mare măsură în mâinile unei nobilimi mai 
mult sau mai puţin vechi. În Spania 

Bourbonilor, mai-marii au fost excluşi din posturile 
cele mai influente, în favoarea nobilimii mici şi mijlocii, şi, 
desigur, nu a burgheziei, şi încă într-o asemenea măsură 
încât acest fapt i-a determinat pe eminenti specialişti, ca 
Dominguez Ortiz şi P Molas Ribalta, să vorbească despre o 
„nobilime administrativă” (P. Molas Ribalta, 1980, p. 93). 


Membrii Consiliului de Castilia - analizati in profunzime de 
Janine Fayard - provin in marea lor majoritate din ,mica 
nobilime a asa-numitilor hidalgos solariegos sau notorios, 
fii de mici rentieri veniti din nordul Peninsulei; aproximativ 
o treime din ei descind din aristocratia locală de regidores 
sau ueinticuatros a oraşelor” (titularii fotoliilor ereditare 
din consilii); numai 8% dintre ei au un titlu (J. Fayard, 
1979, p. 343). Sub noua dinastie a Bourbonilor, s-a produs 
o anumită coborâre a rangului social, tot în interiorul 
aristocrației; dar, mai ales, predominanta  juristilor 
provenind din Colegios Mayores din Salamanca, Valladolid 
şi Alcalá s-a redus (în Consiliul Castiliei, prezenţa lor scade 
între secolele al XVII-lea şi al XVIII-lea de la 77% la 47% 
din total). Revanşa asa-numitilor mateistas, persoane cu 
studii superioare străine de această coterie puternică, a 
marcat accesul la gradele superioare din administraţia 
spaniolă a unor magistrati si birocrati „devotați monarhiei 
absolute şi cu mintea deschisă la ideile noi”, care vor primi 
sub Carol al III-lea porecla peiorativă de golillas (J. Lynch, 
1989, pp. 253 sg., 293 sg.). 

În Franţa, problema structurii sociale a birocraţiei 
regale se intersectează în mod inevitabil cu dezbaterea 
despre originile sociale ale Revoluţiei şi despre existenţa 
sau nu a unei „reacţii aristocratice”. Cercetările asupra 
celor mai prestigioase instituţii au demonstrat fără umbră 
de îndoială predominanta absolută a persoanelor cu titluri 
nobiliare în rândurile lor: „Sub Ludovic al XVI-lea, toti 
miniştrii, toti consilierii de stat, toti intendentà (cu 
excepţia unuia), toti episcopii şi toti abatii sunt nobili de 
veche sau foarte veche «extracţie». [...] în faţa talentelor 
nenobile sau abia înnobilate, porţile se închideau una câte 
una”, a observat Pierre Goubert (în F. Braudel şi E. 
Labrousse [ed.] 1970, p. 595). Dar, potrivit altor 
specialişti, accesul la funcţii nu era chiar atât de restrâns, 
ei punând accentul, dimpotrivă, pe continuitatea 
preponderentei nobiliare începând cu epoca lui Ludovic al 
XIV-lea, chiar pe deschiderea mai mare spre oamenii noi 
care s-ar fi produs în ultimele decenii ale Vechiului Regim 


(de exemplu, W. Doyle, 1976, pp. 13 sg.). Fárà a ne implica 
in discutie, vom remarca totusi cá, desi in anumite organe 
administrative si judiciare gásim o proportie identicà de 
oameni noi la inceputul si la sfársitul secolului al XVIII-lea, 
nu inseamná cá sunt mentinute posibilitáti egale de acces 
pentru o mulţime din ce în ce mai mare de aspiranti (C. 
Lucas, 1976, pp. 107 sg.). In plus, problema mobilităţii 
sociale se pune nu atât la vârfuri, cát la nivelurile 
intermediare ale administratiei si magistraturii; cazul 
oraşului Besançon, studiat de Gresset, arată că, odată cu 
formarea adevăratelor dinastii de avocaţi în secolul al 
XVIII-lea, a devenit tot mai grea trecerea de la profesiunea 
juridică la fotoliile parlamentului local, ceea ce contribuie 
la explicarea tendinței filorevolutionare masive a avocaţilor 
în 1789 (M. Gresset, 1978). 

În Anglia dinastiei de Hanovra, majoritatea noilor 
funcţionari proveneau din „clasa ahtiată după funcţii, acea 
gentry parohială fără blazoane şi cu avere limitată” (G. 
Holmes, 1982, p. 250). Şi în Suedia, „era libertăţii”, 
inaugurată de constitutiile din 1719 - 1720, a fost 
caracterizată de o goană înverşunată după posturile de 
funcţionari din partea nobilimii sărăcite: în 1750, două 
treimi din cele aproximativ 500 de posturi de nivel înalt 
erau nu în u 4 îi ocupate de nobili, procentaj destinat, a 
doua jumătate a secolului (M. Rob depăşea 60% în cele 
vreo 500 de fun centrală austriacă, la începutul, ca şi lui 
Iosif al II-lea; dacă ţinem totuşi ce potrivit căreia „cei ce 
aparţineau mic comun, prin stilul de viaţă şi nivelul înalta 
aristocrație”, şi dacă nu-i luăir nobiliare, procentajul 
coboară sub 20 

În nicio ţară, legătura dintre stătu nu a fost atât de 
strânsă ca în Rush nobilimii dependente de ţar când ei 
(porneşte), de pedepsirea fugarilor şi precum şi din cauza 
inexistentei unei al rangurilor stabilit de Petru cel M civilă 
paisprezece niveluri paralele conferea automat noblețea 
celui aju majoritate a celor ce se găseau în ace oamenii din 
popor sau străinii care sfost puţini; la jumătatea secolului 
S.M. Troitski (B. Meehan Waters, 1 birocraţiei era 


urmátoarea: ` 

Total al din secolul al XIX-lea: ,intärita de realităţile 
politice si sociale, senzaţia, căpătată de nobil, de 
incertitudine si de nesiguranţă în legătură cu statutul lui a 
jucat un rol important în favoarea transformării lui în 
membru al intelighentiei” (M. Raeff, 1966, p. 41). 

Republicile aristocratice italiene sau orasele-state 
elveţiene ori germane  constituie, evident, un caz 
particular pentru cá în privinţa lor exista o distincţie 
institutionalá intre functiile cu caracter politic, rezervate 
patriciatului, si slujbele subalterne, accesibile unei a doua 
categorii (cea a asa-numitilor cittadini originari, „orăşeni 
originari", la Venetia). Se pare cá in unele state germane s- 
a mentinut cel mai bine traditia din secolul al XV-lea, 
potrivit cáreia juristilor de origine burghezá li se atribuia 
privilegiul de a pune la dispozitia printului colaboratorii 
cei mai calificati: din 180 de functionari de nivel inalt si 
mediu înregistraţi în Hesse de C.W. Ingrao, 130 aveau un 
părinte de origine populară, chiar dacă 32 dintre ei au fost 
ulterior innobilati (C.W. Ingrao, 1987, p. 24). În schimb, în 
electoratul de Hanovra, secolul al XVIII-lea a marcat o 
consolidare a predominantei nobiliare in esaloanele 
superioare ale administraţiei, unde prezenţa burgheză se 
limita la redusa proporţie de 12%. „Poziţia de monopol a 
aristocrației din Hanovra - s-a remarcat - depinde în mare 
măsură de absenţa prinţului elector şi de respectul pe care 
acesta îl avea faţă de raporturile sociale instituite” (J. 
Lampe, 1963, p. 237). La fel, în regatul Prusiei, recrutarea 
elementelor burgheze, promovată de „Regele-Sergent” 
Frederic-Wilhelm I, a întâlnit piedici mult mai mari pe 
vremea succesorului său, Frederic al II-lea; acesta era 
convins că „prin definiţie, nobilimii, ca primă categorie a 
statului, îi revine înainte de orice apărarea statului şi 
păstrarea demnităţii lui în exterior, ca şi apărarea alcătuirii 
lui interne” (T. Schieder, 1989, p. 252). Astfel, de pildă, 
dacă în 1737 numai 17% din membrii Directoratului 
central şi din Camerele provinciale de război şi ale 
domeniului public erau nobili, proporţia a crescut în 


deceniile urmätoare la 25 - 32% (H.C. Johnson, 1975, p. 
254). Printre cei douázeci de membri ai 
Generaldirektorium numiti intre 1740 si 1786, unul singur 
nu era nobil prin nastere (H. Rosenberg, 1958, p. 162). 
Asa-numitii Landráte, figuri intermediare între notabili si 
functionari, erau nobili prin definitie; ei ocupau functii 
administrative, judiciare si fiscale în districtele rurale 
(Kreise) şi erau aleşi de Junkers din partea locului pe liste 
aprobate de suveran. 

În a doua jumătate a secolului al XVIII-lea, şi 
Piemontul a asistat la o revenire a aristocrației; dar de cele 
mai multe ori era vorba de titluri dobândite de puţină 
vreme, tocmai datorită oficiilor, iar în afară de aceasta, 
nivelurile de plecare erau destul de scăzute (16% nobili 
printre funcţionarii de cel mai înalt grad şi abia 2% printre 
cei mai de jos: cf. D. Balani, 1981, p. 598). După cuma 
scris Giuseppe Ricuperati, rezultatul pe termen lung al 
absolutismului Casei de Savoia îl constituie „crearea unei 
nobilimi de serviciu cu un puternic simţ al statului, o 
ideologie a competenţei, o capacitate remarcabilă de a 
face din legătura între politică şi cultură o etică 
profesională”; o pătură socială diferită şi de burghezie, şi 
de vechea nobilime „tinde să controleze, în intervalul 
câtorva generaţii, nu numai carierele politice, ci şi 
parcursurile paralele, de la armată la diplomaţie, la curte 
si la Biserică” (G. Ricuperati, 1990, pp. 853, 870). Intr-un 
anumit sens, întâlnim un proces analog în marele ducat de 
Toscana, unde părăsesc scena vechile familii patriciene 
care, între începutul secolului al XVII-lea şi sfârşitul 
dinastiei de Medici (1737), acaparase funcţiile cele mai 
lucrative si prestigioase dintre funcţiile şi slujbele 
permanente: aici, prezenţa unor astfel de familii scade de 
la 31% în 1736 la 20% în 1773 şi la 12 - 13% în 1784. În 
schimb, categoria „noilor patricieni şi nobili”, trecuţi în 
cărţile de aur instituite prin legea din 1750, rezistă mult 
mai bine (R.B. Litchfield, 1986, p. 315). 

În esenţă, alături de carierele ecleziastice şi militare, 
ocuparea funcţiilor publice reprezintă în toată Europa 


Centralà si Occidentalà o importantà sursá de venituri 
suplimentare pentru aristocratie, in special pentru cea mai 
putin bogată, si o supapă ideală pentru cádeti. După 
redactarea unei noi colectii de eseuri despre nobilimile 
europene intre 1600 si 1800, s-a putut constata cá ,elita a 
ştiut să se adapteze [...] structurilor statale /árgite de la 
inceputul timpurilor moderne si a ajuns sá joace un rol 
dominant in interiorul lor" (H.M. Scott, in H.M. Scott [ed.], 
1995, vol. II, p. 278). Pentru burghezi, serviciul public 
constituie una dintre căile principale de înnobilare; dar, 
odată cu trecerea generaţiilor, deţinătorii de funcţii 
publice de nivel mediu/ superior de orice provenienţă 
socială tind să se identifice cu un grup social cu o 
fizionomie aparte. Acesta sfârşeşte prin a obţine în Prusia 
o confirmare juridică odată cu Allgemeines Landrecht, cod 
promulgat în 1794, şi primeşte, ca şi în alte părţi, privilegii 
şi semne de recunoaştere, legate nu de naştere, ci de 
funcţia publică. 

În paralel cu mobilitatea socială, mobilitatea 
geografică reprezintă un alt fenomen destul de răspândit 
în Europa cosmopolită a secolului al XVIII-lea. Funcţionarii 
civili, la fel ca militarii, migrează frecvent dintr-o ţară în 
alta, uneori cu titlul de adevărat „împrumut”: este cazul 
pentru şederea toscanului Pompeo Neri la Milano, unde a 
condus între 1749 şi 1757 operaţiile pentru cadastrul 
promovat de Maria-lereza, şi pentru trecerea silezianului 
Ignaz von Felbiger din administraţia prusacă în cea 
austriacă, unde a jucat un rol crucial începând cu 1774 ca 
organizator al şcolilor pentru popor. Dacă pentru Imperiul 
Habsburgilor aducerea personalului din străinătate era o 
tradiţie, pentru Rusia era vorba de un fenomen nou, legat 
de politica de modernizare şi de occidentalizare lansată de 
Petru cel Mare. Dar circulaţia elitelor birocratice nu este 
mai redusă în interiorul spaţiilor germane sau italiene: 
dintre funcţionarii de nivel înalt şi mediu din Hesse, 
aproximativ o treime proveneau din alte regiuni ale 
Germaniei (C.W. Ingrao, 1987, p. 29), după cum găsim o 
însemnată proporție de străini în birocrația din 


Württemberg (J.A. Vann, 1984, p. 178); în Consiliul suprem 
al economiei instituit de Maria-Tereza la Milano în 1765, 
sase consilieri din zece si presedintele proveneau din alte 
părţi ale Italiei sau de partea cealaltă a Alpilor, iar cei doi 
ministri principali ai lui Carol de Bourbon la Neapole au 
fost un spaniol, contele de Montealegre, si un toscan, 
Bernardo Tanucci. Frecventa unor asemenea deplasäri nu 
se explică decât prin faptul - deja amintit de Ernesto 
Sestan - că în secolul al XVIII-lea competențele tehnico- 
administrative erau o marfă rară, deci exportabilă (E. 
Sestan, 1955, pp. 20 - 21), dar şi prin nevoia resimţită de 
suveranii reformatori de a folosi colaboratori străini de 
clasele conducătoare locale şi, prin urmare, neimplicati în 
apărarea ordinii politico-institutionale în vigoare. Cazurile 
deja evocate - al lui Pompeo Neri şi al lui Bernardo 
Tanucci - sunt tocmai cea mai bună dovadă în sprijinul 
acestei teze: în vreme ce în Toscana lor natală ei figurau 
printre susţinătorii continuității cu regimul precedent şi 
tradiţiile ,republicane”, în schimb, ei au devenit, în 
Lombardia şi, respectiv, Neapole, intransigenti apărători ai 
absolutismului monarhic şi ai reformelor. 

4. Nobili sau nu, pentru cei ce aspirau la un serviciu 
public se punea problema de a dobândi pregătirea 
generală si specifică adecvată. Am făcut aluzie la 
persistenta  centralitate a studiilor juridice pentru 
magistrati şi pentru funcţionarii cu gradele cele mai înalte. 
Legătura dintre  instructia universitară si carierele 
birocratice era pretutindeni strânsă, cu excepţia Angliei, 
unde „în secolul al XVIII-lea, formarea juridică se realiza în 
altă parte, prin practica în cabinetele juridice si în /nns of 
Court, iar recrutarea sau promovarea în administraţie 
depindeau de patronaj şi de relaţiile clientelare, şi nu de 
formaţia universitară, ca să spunem aşa” (L. Stone, 1975, 
p. 51). Potrivit unei opinii de acum consacrate, 
universităţile europene din secolul al XVIII-lea încetaseră 
de multă vreme să mai fie forţa motrice a vieţii intelectuale 
şi se limitau la a transmite o cultură tradiţională şi 
mediocră, axată pe cultul clasicilor şi ai dreptului roman. 


Totusi, pe alocuri, sunt fácute serioase eforturi de 
reînnoire, de exemplu, organizând cursuri de drept public 
şi lărgind spaţiul rezervat dreptului local. Dacă numeroase 
universităţi germane vegetau, căzute pradă unei dezolante 
penurii de mijloace si de idei, cea de la Göttingen, 
întemeiată în 1734 de electorul de Hanovra, a devenit 
foarte repede un far al culturii umaniste şi istorice; 
procentajul de absolvenţi de studii universitare la 
nivelurile superioare ale administraţiei din Hanovra a sărit 
de la 56% pentru perioada 1714 - 1736 la 82% în 1737 - 
1760 (C.E. McClelland, 1980, p. 50). Oraşele Halle şi 
Frankfurt-pe-Oder au fost înzestrate în 1727 cu catedre de 
ştiinţe camerale, la care înscrierile au sporit în mod 
considerabil: faptul corespundea exigentei exprimate de 
Frederic-Wilhelm I de a nu recruta pentru 
Generaldirektorium - înfiinţat în 1723 - decât funcţionari 
„devotați şi cinstiţi, deschişi la minte, care înţeleg mersul 
treburilor şi au experienţă, bine informaţi în materie de 
comerţ, manufacturi şi chestiunile complementare şi, în 
plus, buni mânuitori ai condeiului” (Acta Borussica, 1901, 
p. 577). Şi Prusia a fost în avangardă, instituind examene 
reglementare pentru recrutarea funcţionarilor de stat: 
această practică, adoptată în 1755 pentru oficiile judiciare 
şi în 1770 pentru funcţiile administrative, „a avut ca 
urmare faptul că studiile universitare au devenit regula 
pentru aspirantii funcţionari” (E. Hellmuth, 1985, p. 111), 
la fel ca în Austria începând cu 1766. 

În Italia, Ateneul din Pisa a jucat un rol foarte 
important în pregătirea unei noi clase conducătoare; la 
Neapole, reformei universitare efectuate în 1736 de 
Celestine Galiani i s-a adăugat crearea unei catedre de 
comerţ şi mecanică de către Antonio Genovesi (1754); pe 
urmele reformelor deja înfăptuite la Viena, la Pavia, 
regulamentul din 1771 şi planul ştiinţific din 1773 au 
reprezentat o autentică revoluţionare a conţinuturilor şi 
metodelor de predare, cu scopul de a promova „cultivarea 
inteligentelor şi îndreptarea spiritelor şi, prin urmare, 
formarea si răspândirea unor indivizi instruiți şi fără 


prejudecáti, care sustin si urmeazá aceste regulamente 
salutare" (depesá regalá din 24 noiembrie 1764, in C. 
Capra, 1984, pp. 407 - 408). Dar legátura dintre studiile 
universitare si debuseurile birocratice a fost deosebit de 
stránsá in Piemont, unde reformarea universitátii din 
Torino pe vremea lui Victor-Amedeo al II-lea a fost însoţită 
de punerea la punct a unui sistem de scoli secundare de 
stat unic in Europa: cercetarea Donatellei Balani - deja 
citatá - a arátat cà aproape jumátate din cei peste 4.000 
de absolvenţi ai facultăţii de Drept din Torino între 1720 si 
1798 îşi găseau de lucru în domeniul public şi că evoluţia 
însăşi a înscrierilor reflecta exigenţele administraţiei de 
stat (D. Balani, 1981, pp. 690 sg.). In Franţa, mai mult 
decât reformarea studiilor, calea urmată a fost aceea a 
înfiinţării de şcoli speciale pentru formarea personalului 
tehnic necesar noilor sarcini asumate de guvern: Luigi 
Blanco a scris (în 1991) o monografie foarte bogată şi 
documentată despre Şcoala de Drumuri si Poduri 
întemeiată în 1747 - deja menţionată - şi despre formarea, 
ideologia şi activitatea corpului de ingineri; dar se cuvine 
să amintim Şcoala de marină, deschisă la Luvru in 1748, 
Şcoala de geniu, creată în acelaşi an la Mézières. Începând 
cu 1750, Viena s-a putut lăuda cu al său Theresianum, un 
colegiu rezervat nobililor dornici să se pună în slujba 
statului. Chiar în Rusia, începând cu Petru cel Mare, s-au 
făcut toate eforturile pentru a constrânge nobilimea să se 
instruiască, printre altele primindu-i  vlástarele în 
regimente alese de gărzi şi în corpurile cadetilor instituite 
în 1721 la Sankt Petersburg. Rămâne totuşi adevărat 
faptul că, pentru marea majoritate a funcţionarilor civili, 
principala şcoală a constat în ucenicia practică, efectuată 
în birouri în calitate de extrabugetari (cu speranţa de a 
putea fi integrati în personal cu ocazia vreunui concediu) 
sau de elevi (Auscultator în Prusia); de foarte multe ori, 
transmiterea cunoştinţelor practice şi teoretice necesare 
se mai făcea prin intermediul familiei, din tată în fiu sau de 
la unchi la nepot. Nu numai pentru Spania este valabil 
concisul portret al aşa-numitului empleado, schiţat în 1843 


de Antonio Gil Zarate, cu o urmä de nostalgie pentru 
vremurile bune de odinioară: 

Potrivit unei practici curente, slujbaşul se nästea, în 
general, din slujbaş. 

De îndată ce ieşea de pe băncile şcolii, fiul de 
funcţionar era luat ca învățăcel 

(meritoria) pe lângă tatăl său. Acolo, îşi dădea mâna 
la scris, se perfecționa în contabilitate şi învăţa regulile 
birocratice. După şase ani sau mai mult, în sfârşit apărea 
un loc liber, iar neofitul intra în colectiv în calitate de 
copist cu o soldă de trei sute de ducati... (în E. Correa 
Calderon, 1950, p. 1023). 

În afara legăturilor de rudenie, protecţia din partea 
personajelor puternice era hotărâtoare în recrutarea 
pentru sarcinile publice. Să luăm exemplul Biroului de 
corespondenţă al Ministerului de Finanţe francez, condus 
din 1778 de un înalt funcţionar, Charles Hersemulle de la 
Roche: | 

…in biroul lui lucrau ginerele sáu, Étienne-Marie 
Denois, printre altele şi fiu al unui funcţionar superior din 
Ministerul de Război; Bouconvillier, nepotul lui de la Roche 
însuşi; Pardon (probabil verişorul lui); Meslin, asupra 
căruia veghea o mătuşă de-a regelui, doamna Victoire; 
Vassal, ginere al unui funcţionar superior, Cochereau, şi 
care se bizuia pe cel putin doi ,protectori", doamna 
Adélaide, o altá mátusá a regelui, si pe Villevalt, raportor 
la Consiliul de Stat; Glatigny, fiu al unui valet de camerá al 
reginei; Nay, nepot al lui Cadet de Chambine, functionar 
superior de la Drumuri si Poduri; Frangois Delorme, rudá 
cu un functionar superior de la Ministerul de Rázboi; si, in 
sfârşit, Charles Coster provenit dintr-o familie mare şi 
puternică, ai cărei numerosi membri slujeau Coroana (JF. 
Bosher, 1970, p. 61). 

Între 1660 si 1800, „trei membri sau mai multi pe 
familie, pentru nu mai putin 47 dintre ele, aii contribuit" * 
la activitatea englezei Navy Board (J. Brewer, 1989, p. 81). 
Faptul cá era absolut obligatoriu sà fii recomandat si 
sprijinit pentru a avea acces la carierele publice sau insási 


venalitatea functiilor nu inseamná cá pregätirea si meritul 
erau complet neglijate. Se incerca o impácare a celor douá 
aspecte: după cum observă Ajello, „guvernul nu-şi putea 
permite să ignore calităţile inerente competenţelor 
specifice, decât poate dacă voia cu orice preţ să-şi 
compromită eficacitatea administraţiei şi, prin urmare, 
menţinerea la putere” (R. Ajello, 1981, p. 348). 

5. Tabelul rusesc al rangurilor este un exemplu unic 
de ierarhie uniform extinsă la întregul aparat birocratic, 
fără a ţine cont de funcţii sau departamente. În alte părţi, 
eterogenitatea calificărilor si a raporturilor de 
subordonare era regula, iar încadrarea personalului în 
roluri şi niveluri prestabilite abia începea să capete formă. 
In ministerele franceze, se schiteazà din a doua jumătate a 
secolului al XVIII-lea o gradatie între „prim-secretar, 
secretar secund, şefi de birouri, funcţionar de ordinul I, 
funcţionar de ordinul al II-lea, «scriitori» şi «copisti» „(R. 
Mousnier, 1974 - 1980, vol. II, p. 546). Vechiul şi noul se 
amestecau inextricabil in cel mai important dintre 
ministerele franceze, Controlul general al finanţelor, ce 
însuma el singur atribuţiile astăzi împărţite Ministerului de 
Interne, Ministerului de Finanţe şi Trezoreriei, 
Ministerului Economiei, celui al Lucrărilor publice şi 
altora. La sfârşitul Vechiului Regim, controlorul general 
conducea aproximativ 360 de angajaţi, dintre care 30 de 
funcţionari superiori, aproape acelaşi număr de şefi aflaţi 
la ordinele acestora, aproape 205 funcţionari şi vreo 30 de 
ucenici. Pe de altă parte, nu tot personalul făcea parte din 
cele treizeci şi opt de birouri din componenţa ministerului, 
de vreme ce existau persoane salariate cu titlu individual 
pentru sarcini specifice, cum ar fi adunarea de informaţii 
despre populaţie sau alcătuirea unui dicţionar de comerţ 
(sarcină încredinţată de Trudaine abatelui Andre Morellet, 
traducătorul lui Beccaria, care nu şi-a terminat niciodată 
lucrarea). Pe de o parte, metodele de lucru ale acestor 
funcţionari se deosebeau clar de cele obişnuite în celelalte 
ministere, unde exista încă o practică de tip colegial: „Cu o 
alură mai modernă, [ei] erau inspirați de un spirit mai mult 


administrativ decât judiciar, dornic de rapoarte, anchete, 
circulare, scrisori de räspuns, studiate, sobre, cântärite si 
rezumate de cátre functionari mai curánd in singurátatea 
unui birou decât în conferinţe de jurişti” (M. Antoine, 
1970, p. 327). Pe de altă parte, structura ministerului nu 
semăna deloc cu o piramidă ierarhică ordonată: o parte din 
birouri se aflau la Versailles şi o parte, mult mai 
importantă, la Paris, răspândite prin tot oraşul: „fiecare 
funcţionar superior, în fruntea a unui sau două birouri, îşi 
închiria în general propriile localuri, organiza şi mobila 
birourile, iar apoi cerea rambursarea de la ministru” (J.F. 
Bosher, 1970, p. 53). În plus, până la reformele realizate 
de Necker în 1777, raporturile dintre acesta din urmă şi 
personalul subaltern trecea prin intendentii de finanţe şi 
comerţ, la care ne-am referit deja. Trebuie doar să 
remarcăm că oamenii de la Controlul general nu erau 
decât parţial responsabili cu administrarea finanţelor 
franceze: grosul muncii lor consta de fapt în a controla şi 
înregistra activitatea desfăşurată de slujbaşii din exteriorul 
ministerului (casieri, încasatori, plătitori, titulari de oficii 
venali şi foarte independenţi în manevrarea banilor, pe 
care îi foloseau în interes personal sau chiar pentru a-i da 
cu împrumut Coroanei) sau de agenţiile ca Administraţia 
generală a impozitelor indirecte, Administraţia generală a 
domeniului regal şi Regia generală a ajutoarelor, ultimele 
două fiind create de Necker între 1777 şi 1780 prin unirea 
a diverse birouri şi organisme anterioare. 

Putem considera administraţia engleză a accizelor 
(impozite pe băuturi alcoolice şi o serie de alte produse de 
larg consum, de la sare la luminări şi săpun) un adevărat 
model de organizare birocratică, din care se vor inspira 
reformele din ultimele două decenii ale veacului, întrucât 
ea era „nu numai cel mai mare departament administrativ, 
dar avea şi cele mai multe contacte cu publicul” (J. Brewer, 
1989, p. 102). În fruntea departamentului, existau nouă 
comisari cu sarcina de a înainta un raport săptămânal 
Lorzilor Trezoreriei, având în subordinea lor un staff de 
peste 200 de persoane în 1770. Vărsămintele celor 723 de 


agenti londonezi, controlati de un corp de inspectori, 
ajungeau direct la biroul incasatorului general. Mai 
complexă era organizarea în provincii, unde 53 de 
perceptori, asistati de tot atâţia contopisti (cifrele se referă 
tot la 1770) serveau drept centru de adunare pentru 
încasările efectuate de 2 704 agenţi, a căror activitate era 
supravegheată de 253 de supervizor! Pentru a fi recrutat, 
trebuia să treci examene destul de riguroase, cerând 
cunoştinţe de matematică şi geometrie departe de a fi 
simple: ,Tom Paine, poate cel mai celebru dintre 
funcţionarii de la accize, a studiat paisprezece luni înainte 
de a deveni extrabugetar în 1761” (J. Brewer, 1989, p. 
104). Agenţii, numiţi gaugers (măsurători) trebuiau să 
parcurgă zeci de mile pe jos sau călare pentru a inspecta 
atelierele şi prăvăliile unde se vindeau produsele taxate 
(aproximativ o sută de mii în toată Anglia de la sfârşitul 
secolului al XVIII-lea), să încaseze sumele prevăzute şi să 
completeze o chitantà; trebuiau să ţină registre detaliate 
care erau trimise cu regularitate, împreună cu cele ale 
supervizorilor, la birourile centrale. Sistemul de control 
era conceput în aşa fel încât să prevină cârdăşiile şi 
fraudele şi să permită o evaluare realistă a randamentului 
fiecărui angajat; promovările sau sancţiunile erau hotărâte 
în funcţie de aceasta; în plus, transferurile frecvente de 
personal de la o diuision la alta descurajau formarea 
legăturilor personale între agenţii fiscului şi fabricantii sau 
comercianții locali. Buna funcţionare a acestei maşini 
explică, alături de creşterea naturală a producţiei, de 
schimburile şi de înăspririle periodice, de ce accizele s-au 
dovedit a fi în secolul al XVIII-lea cea mai dinamică sursă 
de venit pentru monarhia engleză, trecând de la 
aproximativ 30% din total, în primul deceniu al veacului, la 
o medie de aproximativ 50% între 1740 şi 1780. 

Cu totul alta era atmosfera din birourile Trezoreriei 
britanice, pe care un specialist a definit-o nu demult drept 
„O  stânjenitoare structură medievală încărcată cu 
funcționari inutili şi costisitori posesori de sinecuri” (H. 
Roseveare, 1969, p. 95). De altminteri, tocmai de aceea 


erau posturi foarte cäutate, rezervate în principiu familiilor 
si clientilor ministrilor in functie sau marilor aristocrati. 
Unul dintre solicitanti îi scria protectorului sáu că s-ar 
mulţumi cu o sumă de 70 - 100 de lire sterline pe an, dar 
că ar cere 2 - 300 dacă ar trebui să muncească (ibidem., p. 
96). Suma devine semnificativă dacă o comparăm cu 
remuneratiile acelor excisemen care erau cuprinse între 
50 de lire sterline pentru agenţi şi 90 pentru supervizor! 
mergând până la 120 pentru  perceptori. Aceste 
remuneratii nu erau completate decât într-o măsură infimä 
de alte beneficii, ceea ce nu era cazul colegilor de la 
Trezorerie. 

Ar fi uşor să înşirăm cifre pentru a demonstra că 
retributiile medii în domeniul public erau mai curând 
scăzute, variind, la nivel egal, în funcţie de locul de muncă, 
şi dispuse de-a lungul unei scări mult mai întinse decât 
astăzi. În Piemont, distanţa dintre vârful şi baza piramidei 
era de ordinul a 15 - 20 la 1 (D. Balani, 1981, p. 607). La 
Viena, se cobora de la 20 - 30.000 de florini anual atribuiti 
presedintilor ministerelor pânä la 500, uneori mai putin, 
atribuiti subalternilor celor mai defavorizati. La Ministerul 
de Război francez, salariile variau de la 200 de franci pe 
an, pentru cei mai prost plătiţi dintre portari şi oameni de 
serviciu, până la sume cuprinse între 4.000 si 8.000 de 
franci pentru gradele cele mai inalte; in 1776 ministrul 
Saint-Germain a promulgat o reglementare ce reordona 
salariile angajaţilor săi potrivit ierarhiei următoare: 15.000 
de livre de Tours pentru un şef de birou (echivalent cu un 
fost funcţionar superior), de la 1.000 la 5 200 pentru 
funcţionari, repartizaţi pe trei niveluri, 600 pentru un elev 
(C.H. Church, 1981, p. 33). Proiectul a întâmpinat o 
opoziţie de netrecut, mai ales pentru că prevedea să 
includă în salariu toate tipurile de venituri constituind, în 
mod tradițional, o parte însemnată şi adesea 
preponderentă din leafa unui funcţionar: prime, drepturi şi 
plăţi impuse celor ce recurgeau la birou pentru atestări 
sau alte demersuri, mita (în cazul judecătorilor), scutirile şi 
privilegiile de diverse tipuri. În statul milanez, la începutul 


secolului al XVIII-lea suplimentele aproape cà dublau, in 
medie, remuneratiile celor mai inalte functii, adicá acelea 
ale Guvernatorului, Marelui Cancelar ale senatorilor si 
chestorilor [...], în vreme ce pentru posturile inferioare 
inmulteau profiturile chiar si de şase ori. Adunând funcţiile 
de nivel înalt şi scăzut din toate ramurile administraţiei, 
putem afirma cu certitudine că, dacă acestea costau 459 
143 de lire numai pentru salarii, suma s-ar fi ridicat la 1 
283 256 dacă am fi adăugat indemnizaţiile, veniturile 
complementare si toate surplusurile recunoscute si 
înscrise în registrele pentru Mezza Annota? (S. Pugliese, 
1924, p. 383). 

Pentru guvern, sistemul prezenta avantajul de a pune 
în socoteala populaţiei - şi în special a celor ce recurgeau 
la serviciile publice - o mare parte din cheltuielile de 
întreţinere a officiali Aor, ceea ce favoriza, în chip firesc, 
tot felul de abuzuri şi extorcări din partea acestora din 
urmă, după cum au arătat ad abundantiam studiile lui F. 
Chabod pentru milanezi sau ale lui R. Mantelli pentru 
regatul de Neapole in timpul guvernárii spaniole. Sistemul 
nu putea fi separat de o concepţie patrimonială a oficiilor, 
considerate după modelul unei investiţii aducătoare de 
profit. In acelaşi act semnificativ, una dintre primele 
reforme realizate în Lombardia pe timpul domniei Mariei- 
Tereza, „noul plan” de organizare a funcţiilor publice 
milaneze conceput de Gianluca Pallavicini in 1749, 
suprima venalitatea funcţiilor, atribuia salarii onorabile 
angajaţilor şi reducea onorariile - care vor fi de-acum 
încolo redistribuite de o casierie centrală - la sume 
moderate şi fixe (C. Mozzarelli, 1972, pp. 134 - 140). 

Măsuri asemănătoare au fost luate şi în celelalte 
teritorii ale monarhiei de Habsburg, unde retributiile au 
rămas totuşi evident mai reduse decât în regatul milanez 
(aici, inadecvarea lor la costul vieţii a dus, în ultimele 
decenii ale veacului, la o situaţie de criză financiară 
gravă). În sistemul judiciar prusac, lupta pentru creşterea 


2 Așa se numea reținerea jumátátii din primul salariu anual pe care 
guvernul milanez o efectua în privinţa tuturor funcționarilor publici. 


remuneratiilor, înlăturarea fenomenului mitei si 
introducerea unui sistem de recrutare bazat pe merit au 
fost foarte energic urmárite, din 1748, de Samuel von 
Coccej. In celelalte state germane, unde pe parcursul 
întregului secol al XVIII-lea salariile au continuat să fie 
plătite în mare măsură în natură (cu ratii de grâu, lemn, 
vin pe care funcţionarii trebuiau apoi să le revândă), a fost 
nevoie de mai mult timp pentru a se impune asemenea 
reforme; totuşi, in Baden, Württemberg şi Bavaria a fost 
codificat pentru prima oară, în epoca napoleoniană şi în 
anii imediat următori, un Beamtenrecht ce prevedea, 
printre altele, necesitatea unui „motiv serios” în caz de 
concediere şi recunoaşterea unui statut juridic privilegiat 
pentru toţi funcţionarii statului, şi nu exclusiv pentru 
nobili: „Nu prin intermediul pedepselor, ci al 
recompenselor trebuia stimulată cinstea angajaţilor şi în 
mod constant îndemnată la un angajament fără limite” (B. 
Wunder, 1986, p. 28). Pretutindeni, schimbarea în maniera 
de a pune problema pensiilor a constituit un indicator 
semnificativ al trecerii spre o concepţie modernă asupra 
funcţiei publice: ea nu mai era considerată drept o favoare 
acordată de suveran în mod diferit de la un caz la altul, ci 
un drept reglementat prin lege şi determinat de vechimea 
în serviciu. În vreme ce exemplele citate - francez şi 
englez - se bazau pe contribuţiile voluntare ale 
lucrătorilor, circulara promulgată in 1781 de Iosif al II-lea, 
în curând imitat şi de alte guverne, asigura tuturor 
angajaţilor fără deosebire o treime din salariu după 
cincisprezece ani de serviciu, jumătate după douăzeci şi 
cinci şi salariul lor întreg după patruzeci: alte dispoziţii se 
refereau la cazurile de invaliditate şi la probabilitatea de a 
se acorda pensii de urmaş în caz de deces al beneficiarului. 
În administrația austriacă, şi promovärile au fost 
reglementate în funcţie de principiul vechimii, normă ce 
avea să înăbuşe cu timpul spiritul de iniţiativă al 
angajaţilor, dar care prezenta avantajul de a oferi o 
anumită garantie împotriva influențelor clientelare şi a 
relaţiilor personale. 


Caracterul structural al coruptiei în aparatele de stat 
din Europa Vechiului Regim a fost explicat de J. Van 
Klaveren, dintr-o perspectivă pur economică, prin 
exploatarea, în conformitate cu legile pieței, a marii 
întreprinderi particulare constituite de funcția publică, 
exploatare făcută posibilă prin insemnata autonomie lăsată 
angajaților în republicile oligarhice şi în monarhiile 
moderate; alții l-au pus pe seama insuficientei retributiilor. 
Nu demult, Jean-Claude Waquet a propus o explicație în 
termeni funcționali: potrivit tezei lui, bine ilustrată cu 
exemple luate din istoria marelui ducat de Toscana între 
secolele al XVII-lea si al XVIII-lea, corupţia „îndeplinea [...] 
o dublă funcţie. Ea împărțea lichiditátile extrem de 
necesare angajaților, proveniți în marea lor majoritate din 
rândurile aristocrației locale. In acelaşi timp, ea 
redistribuia puterea în favoarea unei elite prin naştere 
care nu acceptase niciodată întru totul să fie lipsită de ea" 
(J.-C. Waquet, 1984, p. 236). Waquet însuşi a atras însă 
atenția asupra pericolului de a aplica mecanic schema la 
realități politico-institutionale diverse si a insistat asupra 
importanței evaluärilor morale mai mult sau mai putin 
ingáduitoare la adresa acestor comportamente, fie din 
partea societății în general, fie a actorilor înşişi. In secolul 
al XVIII-lea, acolo unde au fost realizate progrese evidente 
în lupta împotriva coruptiei, ca în Prusia, Anglia, în 
monarhia austriacă si in Toscana Casei de Lorena, putem 
spune cà ele au fost rezultatul unei duble evolutii: pe de o 
parte, vigilenta sporită a guvernelor (uneori cu forme de 
spionaj, ca in Prusia, prin intermediul celebrilor Fiskalen 
sau anchetatori, sau ca in Austria, când Iosif al II-lea a 
instituit o poliţie secretă), adoptarea de norme disciplinare 
mai rigide şi aplicarea sistematică de sancţiuni severe; pe 
de altă parte, însuşirea de către funcţionarii înşişi a unei 
ideologii a bunelui public şi a unui concept al onoarei 
diferit de onoarea aristocratică şi axat, după cum voia 
Sonnenfels, mai curând pe „adoptarea moralei 
cetăţeanului” (J. von Sonnenfels, 1819, vol. I, pp. 370 sg.). 
Expresia cea mai faimoasă a eticii birocratice si etatiste o 


constituie „scrisoarea pastorală” răspândită de Iosif al II- 
lea în decembrie 1783: 

Am încercat (putem, citi aici) să inspir tuturor 
slujitorilor statului dragostea nutrită de mine însumi 
pentru binele general, ca şi dorinţa de a-l servi cu 
sárguintà [...]. Rezultă de aici cá, în toate serviciile fără 
excepţie, fiecare trebuie să-şi îndeplinească propriile 
atribuţii cu cea mai mare râvnă, fără a-şi măsura munca 
nici în ore, nici în zile, nici în pagini, ci, dimpotrivă, când 
cineva are o sarcină de îndeplinit, fiecare trebuie să-şi 
adune toate forţele pentru a o efectua potrivit aşteptărilor 
şi îndatoririlor sale [...]. Cui nu-i place să-şi slujească 
patria şi concetätenii, cine nu se simte insufletit de un elan 
deosebit de a acţiona în interesul binelui public, nu-i făcut 
să fie funcţionar [...]. Interesele personale de orice gen duc 
de râpă toate treburile statului şi sunt o crimă de neiertat 
pentru un funcţionar public (E. Walter, 1950, pp. 123 - 
126). 

Fireşte, realitatea era departe de ideal, după cum 
vom arăta în continuare. Totuşi, istoricii se pun de acord 
când consideră că formarea unei birocratii în ansamblu 
cinstită, disciplinată şi devotată serviciului public, în 
întregime eliberată de orice noţiune de „reprezentare” 
teritorială sau socială - ale cărei începuturi se situează 
neîndoielnic în a doua jumătate a secolului al XVIII-lea - a 
fost, până la primul război mondial, unul dintre stâlpii de 
susţinere pentru  impozantul edificiu al monarhiei 
austriece, asigurându-i „grandioasa stabilitate” împotriva 
multiplelor crize distrugătoare. Ceea ce este valabil, 
mutatis mutandis, şi pentru acea Germanie pe care Otto 
Hintze o definea cu mândrie, într-un eseu din 1911, drept 
„ţara clasică a birocraţiei în lumea europeană” (O. Hintze, 
1980, p. 179). Potrivit unui cercetător actual la sfârşitul 
secolului al XVIII-lea, birocratiile germane conţineau un 
nucleu de administratori profesionişti formati în 
universităţi, în general cinstiţi şi sârguincioşi. Deşi în 
rândurile lor, la toate nivelurile, a existat un procentaj 
ridicat de persoane nenobile, ei erau bine integrati în 


aparatele puterii si în structurile sociale ale statelor 
respective, datorită unui sistem meritocratic ce privilegia 
talentul, şi nu naşterea (C.W. Ingrao, 1990, p. 230). 

6. În secolul al XVIII-lea, tendinţa de separare a 
locului de muncă de locuinţa personală este generală. 
Cunoaştem în mod fragmentar programele de birou, dar în 
orice caz suntem departe de interminabilele zile ale 
lucrătorilor manuali. La Trezoreria engleză, unde 
disciplina era deosebit de relaxată, orarul stabilit în 1752 
era cuprins între ora 9 dimineaţa şi 3 după-amiaza, cinci 
zile pe săptămână; dar numeroşi funcţionari nu se arătau 
decât pe la 11, iar unii lipseau cu zilele de la birou (H. 
Roseveare, 1969, p. 106). La fel stăteau lucrurile la 
Ministerul Marinei, unde un şef de birou în persoană a 
trebuit să fie admonestat şi rugat „să semneze toate 
certificatele şi celelalte hârtii în propriul birou, şi nu, ca 
până acum, în crâşme şi cafenele” (D.A. Baugh, 1965, pp. 
60 - 61). În Franţa, ziua de lucru în ministere dura, de 
obicei, şapte-opt ore, dar şi aici respectarea normei era 
foarte elastică, la fel ca pe vremea lui Balzac (G. Thuillier, 
1976, pp. 28 sg.). In cancelariile vieneze, programul de 
lucru era de la 9 dimineaţa până la prânz, apoi de la 15 la 
18, şase zile pe săptămână, dar era din ce în ce mai puţin 
respectat pe măsură ce se avansa pe scara ierarhică. 
Durata de serviciu permanent la birou prevăzută de 
instrucţiunile date pentru magistratură la finanţele publice 
milaneze după reforma din 1771 era de şapte ore (C. 
Mozzarelli, 1981, p. 456). De fapt, ceea ce conta, chiar şi 
pentru guvernele cele mai severe, nu era atât regularitatea 
prestatiilor profesionale, cât disponibilitatea de a efectua 
imediat şi în întregime sarcinile ce reveneau fiecăruia. 
Deşi cerea să nu se măsoare munca „nici în ore, nici în 
zile, nici în pagini”, însuşi Iosif al II-lea recomanda „odihna 
la sfârşitul activităţii, odihnă de care ne-bucurăm îndoit, 
după merit, atunci când avem conştiinţa datoriei împlinite” 
(E. Walter, 1950, p. 125). Scriind în perioada napoleoniană 
un interesant şi scurt tratat (rămas inedit), Delle qualità e 
dei Doveri degli impiegati pubblici, Vincenzo Lancetti din 


Cremona, functionar la Ministerul de Ra: boi al regatului 
italian, preamárea „dulcea mulţumire [..] a unui 
funcţionar care îşi lasă zilnic biroul în ordine, fără nicio 
hârtie de rezolvat pe a doua zi”, dar credea că nu este 
indicat ca funcţionarilor să li se stabilească un program 
regulat de birou: 

Întotdeauna este bine de stabilit orele la care 
ministerele sunt deschise şi accesibile publicului [...]. Dar 
ne-ar cam mirosi a închidere scolastică şi monastică dacă 
s-ar cere ca în ministere, mai ales în cele mai importante, 
funcţionarii de orice grad să fie obligatoriu şi în 
permanenţă prezenţi, de la o oră determinată la alta, 
prestabilită şi ea, indiferent că au de lucru cât să-şi umple 
timpul sau nu. 

Funcţionarul bun, observă Lancetti, va rămâne la 
birou şi noaptea, dacă va avea de lucru, dar „când se 
achită de obligaţie, ştie să-şi folosească timpul şi să se 
abţină de la trudă fără teamă că îşi ştirbeşte reputaţia” (C. 
Capra, 1986, p. 66). 

Să-l mai cităm o dată pe Lancetti, cu definiţia dată 
zelului: „Dorinţa spontană şi hotărâtă de a-ţi îndeplini 
îndatoririle ce-ţi revin, felul de a-ţi ocupa locul fără prea 
multe introduceri, ocolisuri, vizite, conversații, pălăvrăgeli, 
gustări, gazete, plimbări, fără toate aceste lucruri pentru 
care unii au obiceiul să-şi piardă o treime din orele de 
serviciu” (ibidem). Fiindu-ne chiar prea familiar, cadrul 
vieţii cotidiene din birourile evocate în rândurile de mai 
sus îşi găseşte ecouri în alte mărturii ale epocii, ca 
următoarea enumerare a „defectelor generale" ale 
funcţionarilor toscani, realizată de marele duce Petru- 
Leopold înainte de a părăsi Florenţa în 1790: 

„„„au un fel neglijent de a nu-şi vedea de treburi si de 
a rămâne cât mai puţin la birou, de a se lăsa cu totul pe 
mâna subalternilor în chestiunile de amănunt, de a veni la 
birou pentru a face, înainte de orice, act de prezenţă, cât 
mai puţin şi cât mai târziu cu putinţă, de a-şi petrece 
timpul în mici întâlniri şi pălăvrăgeli fără folos sau de a se 
ocupa de afacerile lor personale; mai au un fel propriu de 


a-si da aere, de a-si oferi protectia si de a vinde oamenilor 
pielea ursului din pädure - mai ales în Florenta - 
prefácándu-se intruna cá sunt supraaglomerati si extrem 
de ocupati, făcând tuturor promisiuni desarte, pe un ton 
grav si misterios; si toate acestea doar pentru a stárni 
admiraţia, pentru a primi omagii si recomandări; 
procedează în aşa fel încât toate realizările să pară a fi 
meritul lor, iar toate greşelile condamnabile să le pună - 
sfidând chiar adevărul - pe seama unei persoane anume, a 
şefilor sau a altor funcţionari, scuzându-se astfel faţă de 
public sau cunoştinţe (Pietro-Leopoldo d'Asburgo-Lorena, 
1969 - 1974, vol. I, p. 57). 

In monarhia austriacà, austerul ideal al lui Iosif al II- 
lea pare intruchipat de functionarii de la intendenta 
provincială din Bozzolo, aşa cum ne sunt descrisi de şeful 
lor, Luigi Berti, intr-un raport din 1787: , Toti functionarii 
vin [la birou] dimineata [...] cel tárziu la opt [...], unde 
rămân până la 2 după-amiaza, se întorc la cinci si rămân 
până la miezul noptii..."; dacă ar fi să-i dăm crezare, toti 
sunt „competenţi, corecti şi instruiți. Conduita lor este 
exemplară, nu din obligaţie, ci prin fire şi temperament 
[...]. Dacă au un moment de răgaz într-o zi.de sărbătoare, îl 
folosesc pentru a se plimba împreună, ferindu-se de 
lichelele din oraş si de dezmät; li se pare plăcut să rămână 
la birou, să se adune acolo, unde pot discuta cu 
intendentul despre activităţile lor” (C. Capra, 1984, p. 
524). Dar nu lipsesc dovezile unei realităţi mult mai puţin 
eroice, mult mai apropiate de „ştiutul ideal birocratic, atât 
de tipic în Austria”, caracterizat nu atât de „voinţa, 
specifică Luminilor, de a renova statul”, cât de „o grijulie 
neglijenţă ridicată la rangul de sistem, care era deopotrivă 
o respectare scrupuloasá şi avizată a legii [...] si un 
imobilism apatic străin de orice reformă sau organizare 
efective” (C. Magris, 1976, p. 30). Herr Kaspar, personajul 
lui Joseph Richter (1787), îşi găseşte colţul de paradis într- 
un birou administrativ unde nimeni nu se omoară cu 
munca: „În jurul lui nu vedea decât chipuri prietenoase şi 
vesele; domnii colegi, în loc să lucreze, se aşezau în cerc, 


prizau tutun, isi povesteau unul altuia ce mai era nou prin 
oras sau jucau o partidà de pichet. Adesea, nu-si vedea 
superiorii săptămâni întregi si, când era vreme frumoasă, 
toată cancelaria pleca la o partidă de popice”. La un 
moment dat, lui Kaspar îi vine ideea năstruşnică de a se 
pune serios pe lucru: colegii sunt stupefiati; „nici două ore 
nu se scurseseră, că jumătate de oraş era deja la curent cu 
minunea: la cancelarie exista un funcţionar care lucra" (J. 
Richter, 1787, pp. 196 - 198). 

Din câte ştim, este vorba despre unul dintre foarte 
rarele romane din secolul al XVIII-lea având un funcţionar 
public drept erou, fiindcă birocratul încă nu devenise un 
personaj literar; nu există în veacul Luminilor echivalentul 
pentru funcţionarii lui Balzac sau contopistii lui Courteline, 
Bankbano lui Grillparzer sau Akaki Akakievici din Mantaua 
lui Gogol, fără a mai vorbi de italienii Monsü Travet sau 
Demetrio Pianelli sau, mai târziu, de von Trotta al lui Roth 
sau de şeful de secţie Tuzzi al lui Musil. Pentru a 
reconstitui anumite elemente ale „antropologiei 
administrative”, ale „trăirii birocratice” despre care Guy 
Thuillier ne-a oferit sinteze atât de sugestive pentru Franţa 
secolului al XIX-lea, se cuvine să recurgem mai curând la 
literatura memorialistică decât la descrieri caricaturale 
existente la un Louis Sebastien Mercier, deja citat (G. 
Thuillier, 1987, pp. 39 - 52). Pentru secolul al XVIII-lea, nu 
avem nimic la fel de minuţios şi de captivant ca jurnalele 
lui Samuel Pepys şi John Evelyn, dar nu ne lipsesc 
autobiografiile de funcţionari sau foşti funcţionari, ca 
aceea - deja amintită - a lui Tom Paine sau ca Souvenirs 
ale lui Jacob Nicolas Moreau, consilier la Curtea de conturi 
din Provence începând cu 1759, sau ca Autobiographie a 
lui Ernst Ferdinand Klein, un eminent reprezentant al 
birocraţiei prusace, sau ca amintirile incluse in Educazione 
diretta agl impieghi e cariche per mezzo delle passioni ehe 
vi conducono de Francesco Maria Gianni, protagonist al 
unei fulgurante ascensiuni „din birocratie în politică” în 
Toscana lui Petru-Leopold (F. Díaz, 1966). La fel, una 
dintre fiicele functionarului austriac Johann Georg 


Obermayer ne-a läsat o imagine vie despre studiile, cariera 
şi stilul de viaţă al tatălui sáu, de la memorabila lui 
intálnire cu Kaunitz, cel ce a decis intrarea lui in 
cancelaria de curte si de stat, până la dobândirea gradului 
de „funcționar superior”, care i-a conferit o nouă 
demnitate socială si i-a dat posibilitatea de a duce o viaţă 
nu lipsitá de belsug si rafinamente intelectuale. ,Tata il 
adora pe împăratul Iosif ca pe Dumnezeu si împărtăşea 
cam toate ideile liberale de pe vremea lui", aminteste 
biografa lui (E. von Weckbecker, 1929, p. 39). Aceasta avea 
o bánuialá nu tocmai neintemeiatà legatá de cauzele mortii 
subite a incoruptibilului Obermayer, privit cu ură de colegii 
de birou cárora le supraveghea cu minutiozitate munca. 

7. Formalismul, ataşamentul absurd faţă de rutină, 
cultul regulamentelor şi al hártoagelor, slugărnicia faţă de 
superiori, disprețul faţă de subalterni si public, pe scurt, 
aspectele negative ale birocraţiei din toate epocile încep să 
trezească denuntäri şi gesturi de îngrijorare, din ce în ce 
mai frecvente în perioada revoluţionară şi napoleoniană. 
Printre alţii, Jacques Peuchet a denunţat cu tărie, în 1789, 
aroganta şi corupţia înalţilor funcţionari, „tonul de mister 
şi intrigă ce domneşte în treburile cele mai însemnate 
pentru binele şi liniştea cetăţenilor” (G. Thuillier, 1987, pp. 
53 sg.). Dar să citim şi următoarea pagină a lui Pietro 
Verri, de pe vremea acestor evenimente, îndreptată 
împotriva ,despotismului ministerial” instaurat de Iosif al 
II-lea: 

Este adevărat că funcţionarii din ministere sunt 
injositi, că funcţia lor a devenit precară şi nesigură, că toti, 
atunci când îşi primesc leafa, se tem că e ultima şi că, 
înainte de a-şi spune părerea, cercetează în amănunt 
fizionomia şefilor lor din dorinţa de a nu le displăcea, 
pentru că de ei depinde soarta fiecăruia; dar nimeni nu se 
ocupă de buna punere în practică a noilor reglementări, în 
adâncul sufletului, nimeni nu are grija slavei si 
prosperității regatului vostru, fiecare se zbate numai 
pentru a-şi păstra leafa [...]. Toate actele sunt semnate şi 
numerotate progresiv, fără a se pierde; toate propunerile 


sunt scrise si trimise la cenzurá. Dar nimic in asemenea 
propuneri sau expeditii nu e sincer; toti se apleacá plini de 
slugárnicie si nimeni nu indrázneste sá-si afiseze párerea 
spontaná, totul depinzànd de despotismul nelimitat al 
presedintilor vostri [...]. Desigur, organizarea unui minister 
este un aspect pozitiv, dar secundar, cele mai importante 
find bunävointa, verticalitatea morală si inteligenţa 
instruitá a functionarilor, calitáti ce presupun, fireste, o 
inofensivă independență a  opiniilor („Dialogo fra 
l'imperatore Giuseppe II ed un filosofo", in P. Verri, 1854, 
pp. 74 - 75 din , Appendice"). 

Aici transpare un alt ideal pe care Verri il împărtăşea 
(pástránd proportiile) cu fiziocratii si Turgot, ca si cu 
opinia tory din Anglia, idealul funcţionarului conceput ca 
un membru şi reprezentant al clasei diriguitoare 
„naturale” a unei ţări, cea a proprietarilor funciari, singura 
deţinătoare - graţie legăturii sale materiale cu pământul - 
a drepturilor de cetăţenie, singura insufletitá de o dragoste 
de patrie neinteresată, dispunând totodată de educaţia şi 
deschiderea necesare pentru a colabora cu conducerea 
ţării: 

Neavând grija hranei şi a confortului de care nu duce 
lipsă, scrisese Pietro 

Verri în Meditazioni sull'economia politica, această 
categorie va fi pepiniera de tineri cel mai bine educati 
pentru a deveni magistrati, oameni de litere, căpitani; 
tineri cărora nu le-au lipsit mijloacele de instrucţie, scutiţi 
de nevoia de a cere de la serviciul public susţinerea 
financiară necesară celui care nu ar avea decât leafa 
pentru a se întreţine (P. Verri, 1964, pp. 208 - 209). 

O asemenea viziune asupra administraţiei publice 
constituite din notabili, parţial întruchipată de judecătorii 
de pace englezi şi de Landräte prusaci şi aflată la baza 
creării adunărilor provinciale franceze în 1787, avea să 
apună ca şi celălalt ideal, rousseau-ist, ce vedea în 
magistrati expresia imediată a suveranităţii populare, un 
fel de Cincinnatus gata oricând să schimbe condeiul cu 
spada sau căruţa. Nu este momentul să cercetăm aici 


cauzele acestei înfrângeri istorice, care nu se limitează, 
desigur, la o gravă  subevaluare a importanței 
competenţelor tehnico-administrative, implicită în astfel de 
concepţii. În schimb, să ne încheiem panorama amintind 
aspectele pozitive şi progresiste ale prezenţei şi activităţii 
funcţionarilor, nu numai în executarea sarcinilor atribuite 
de sus, ci şi în elaborarea proiectelor de reformă. 

Mai întâi, nu putem omite un fapt: dacă în Franţa 
filosofii s-au organizat ca „partidă” străină de aparatul 
monarhic şi în mod fundamental ostilă acestuia, în ţările 
de predilecție ale absolutismului luminat - monarhia 
austriacă, Spania Bourbonilor, statele germane şi italiene - 
destinele şi alegerile intelectualilor au fost foarte diferite, 
întrucât îi găsim în mare număr printre colaboratorii 
prinților. În Germania, Kant, Goethe, Herder si Wieland au 
fost astfel sub diverse forme; in Austria, Martini si 
Sonnenfels; 

În Italia, Verri, Beccaria, Galiani, Filangieri, Galanti; 
in Spania, Campomanes, Olavide, Jovellanos; dacă 
raporturile lor cu suveranii si principalii lor ministri nu au 
fost întotdeauna idilice (cum am văzut în cazul lui Pietro 
Verri sau in cel al lui Goethe: in chip de concluzie la 
experienta lui decenalá de consilier, el spune cá ,oricine isi 
pierde timpul cu activităţi administrative fără a fi el însuşi 
suveran" este ,ori filistin, ori netrebnic, ori nebun"), nu-i 
mai putin adevárat cà, mácar pentru o bucatá de drum, ei 
n-au ezitat să-şi aducă astfel contribuţia la instaurarea 
unei societăţi cât de cât civile şi mai drepte. Dar 
cercetarea istorică îşi lărgeşte din ce în ce mai mult 
câmpul de investigaţie, mutându-şi interesul de la 
personajele celebre pentru operele lor literare şi filosofice 
la magistrati, administratori şi tehnicieni, ale căror scrieri 
tratează probleme concrete şi nu erau destinate unui 
public larg, sau la rangurile anonime ale funcţionarilor şi 
slujbaşilor ale căror educaţie, activitate şi orientări erau o 
condiţie sine qua non a realizării programelor reformiste. 
Tradiţională în vechea istoriografie germană, ridicarea în 
slävi a birocraţiei prusace ca purtătoare a valorilor 


universale si a conceptiei etice despre stat este 
contracaratá, dupá al doilea rázboi mondial, de tendinta 
reprezentată de Hans Rosenberg care a subliniat cá ea îşi 
apăra în realitate interesele de clasă, iar lupta pornită de 
ea împotriva monarhiei, urmată de izbândă, tintea să 
impună o „transformare formală a autocrației monarhice 
într-un sistem de autoritarism birocratico-aristocratic” (H. 
Rosenberg, 1958, p. 173). Cu toate că acest unghi de 
abordare a avut rezultate rodnice, studii recente, ca acelea 
ale lui Moller, Hellmuth şi Tortarolo, i-au arătat caracterul 
unilateral, punând în lumină amploarea intereselor 
intelectuale şi autentica vocaţie reformatoare a unei părţi 
consistente din această clasă. S-a dovedit, de exemplu, că 
printre autorii de articole publicate în Berlinische 
Monatschrift, cel mai important periodic berlinez, adept al 
Luminilor, 20% erau funcţionari publici şi 26, 7% profesori 
de şcoală sau universitari (H. Möller, 1974, p. 252); potrivit 
unui calcul făcut de un cercetător contemporan, 138 din 
cei 172 de literati care lucrau în capitala prusacă fără să 
se fi născut acolo deţineau funcţii publice (E. Tortarolo, 
1989, p. 273); iar „voinţa de reformă, puternică şi adesea 
amară, comună generaţiei tinerilor funcţionari”, ce 
insufletea lucrările pregătitoare pentru Allgemeines 
Landrecht din 1794, a fost ilustrată mai ales de Tortarolo 
(ibidem, 1989, pp. 217 sg.). 

Şi în privința celorlalte state germane, după cum 
scrie Ingrao, „în ultimele două decenii, istoricii au început 
să revalorizeze rolul birocrației în calitate de instrument al 
inovatiilor progresiste” (C.W. Ingrao, 1987, p. 12). 
Calificativul ,birocratie luminată” a fost propus de Helen 
Liebel, pentru a se detaşa de atitudinea a numeroşi 
specialişti care, în trecut, au cercetat exclusiv orientările si 
directivele suveranilor presupusi a fi ,luminati": in cazul 
examinat de ea, cel al oraşului Baden, ,birocratii au reuşit 
în cele din urmă să impună margravului un fel de monarhie 
moderată si au obținut in acest sens o victorie ce a făcut 
posibilă mai târziu puternica afirmare a liberalismului in 
Germania de Sud-Vest” (H. Liebel, 1965, p. 12). Punctul de 


vedere al Hélènei Liebel este neindoielnic influentat de 
prejudecata ei ,anti-tiranicá"; dar alte studii (ca cel al lui 
K. Gerteis) au evidentiat si ele ampla räspândire a 
atitudinilor protoliberale în rândurile birocraţiei din statele 
germane sud-vestice. Cât despre monarhia austriacă, este 
clar că, în ultimii douăzeci de ani ai veacului, s-a dezvoltat 
rapid un curent de opinie în favoarea libertăţii presei, 
recunoscute în 1781 de Iosif al Il-lea. Mişcarea era 
constituită în principal de fracțiunea cea mai avansată a 
birocraţiei, ce „depăşise limitele despotismului luminat în 
care crescuse” şi începea „să conteste postulatele 
fundamentale ale  privilegiului aristocratic şi ale 
crestinismului, ba chiar ale monarhiei absolute" (E. 
Wangermann, 1969, p. 12). Autorul afirmatiilor de mai sus 
a reconstituit el însuşi cu atenţie cariera si ideile unui 
reprezentant tipic al acestei mişcări, Gottfried van 
Swieten, fiul celebrului medic al Mariei-Tereza, Gerard: 
protejat al cancelarului Kaunitz, cu atitudini deiste in 
religie si constitutionaliste in politicá, Gottfried a fost 
numit in 1781 presedinte al Comisiei aulice a studiilor si a 
cenzurii; cu ajutorul colegilor sái, a reusit in diverse cazuri 
sá promoveze másuri mult mai progresiste si liberale decát 
cele dorite de impárat, de exemplu, in ceea ce priveste 
numärul si calitatea specializárilor universitare: potrivit lui 
Iosif al II-lea, acestea trebuiau să „slujească exclusiv la 
formarea funcţionarilor de stat” (E. Wangermann, 1978, 
pp. 23 sg.). 

Am putea enumera la nesfârşit alte exemple, luate nu 
numai din statele italiene şi iberice, Rusia, ţările 
scandinave, ci şi din teritoriile europene cel mai puţin 
atinse de absolutismul luminat, în primul rând Franţa şi 
Anglia. Parabola desenată cu mare pertinenţă de Waltraud 
Heindl în studiul său despre birocraţia austriacă între 
1780 şi 1848, altfel spus, curba unei forţe care, până la 
Revoluţia franceză şi după ea, a avut un sens dinamic şi 
progresist, pentru a nu se transforma decât mai târziu în 
factor de imobilism politic si social, poate fi valabilă, 
mutatis mutandis, pentru o mare parte a Vechiului 


Continent. Identificarea obişnuită a mentalitàtii birocratice 
cu o atitudine alergică la noutate şi conservatoare nu este 
justificată pentru o asemenea epocă de tranziţie, între 
vechiul ,slujbas” şi funcţionarul modern, cum a fost veacul 
Luminilor. 

Note 

1. C.H. Church însuşi (1981, p. 72) pare a sugera o 
asemenea cifră când evaluează la 50.000 de indivizi 
„efectivele globale ale administraţiei nonvenale în 1788”. 

2. Datele pentru anul 1766 sunt extrase din R.B. 
Litchfield, 1986, p. 124, care ajunge în mod inexplicabil la 
raportul de 1/470. 

Capitolul VIII 

PREOTUL 

Dominique Julia 

,loate dorintele lui se indreptau spre fericirea de a fi 
preot; se stráduia fără încetare să dobândească talentele si 
virtuțile necesare acestui post. «Nu cred să existe pe 
pământ funcţie mai demnă de om - spunea el adesea plin 
de avânt - decât cea de paroh. A-şi îndruma fraţii, a le 
uşura chinurile, a-i alina la necaz; a le încuraja virtuțile; a 
le indica adevărata folosinţă a bunurilor lor, a le netezi 
drumul vieţii, a ţine departe de ei grozăviile mormântului 
şi a le da blândă nădejde drept insotitoare atunci când vor 
cobori în el; acestea sunt îndatoririle unui bun paroh.» Aşa 
îşi concepea slujba domnul de Sernin. Ce fericire pentru 
un stat ai cărui angajaţi ar avea o asemenea idee despre 
îndatoririle lor! într-adevăr, şefilor de parohie le este 
încredinţată vegherea asupra moravurilor si a tihnei 
oamenilor. Doar de ei depinde fericirea interioară a 
familiilor. Legea nu poate decât să le pună frâu celor răi 
din fire şi să menţină ordinea exterioară; dar numai 
pastorilor le este încredinţată ordinea interioară ale cărei 
detalii scapă întotdeauna legilor [...]. Un bun paroh, într- 
un cuvânt, este imaginea cel mai puţin imperfectă a unui 
Dumnezeu de pace şi îndurare”. 

Pierre de Clorivière, Le Modele des pasteurs, ou 
Precis de la vie de Monsieur de Sernin, curé d'un village 
dans le diocèse de T* * *, Paris, 1779. 

Desigur, tema bunului paroh nu este nouá in secolul 
al XVIII-lea. Totusi, de la autorii religiosi până la filosofi, el 
cunoaşte acum o modă reînnoită, unde accentul este pus 
mai curând pe sarcina socială ce îi revine decât pe mistica 


unire cu sacrificiul christic. Vindecätor al sufletelor, 
Théotime, preotul bun al lui Voltaire, este mai intái un 
preceptor de morală preocupat de prosperitatea si de 
ordinea publice, însărcinat să menţină virtutea si 
înţelepciunea printre enoriaşii săi. Cât despre vicarul 
savoiard al lui Jean-Jacques Rousseau, lui îi plac doar 
dogmele „cu adevărat folositoare”, adresându-se inimii 
enoriaşilor săi: pentru el, nu se pune problema de „a 
pătrunde în abisurile de metafizică fără maluri şi fără 
capăt”, nici de „a-şi risipi timpul în dispute despre esenţa 
divină, în loc să-l folosească spre a o proslăvi”. Adevărata 
religie este „plăcută lui Dumnezeu şi folositoare 
oamenilor”. Slujbaş în binefacere, pastor al păcii, parohul 
cel bun este părintele enoriaşilor pe care îi poartă spre 
fericire, aducându-i, prin predicare şi sfaturi, la morala 
sublimă a Evangheliei, curățată de toată zgura 
superstiţiilor cu care a împovărat-o istoria Bisericii. La fel 
de bine, l-am putea evoca pe vicarul lui Bernardin de 
Saint-Pierre sau Arcadia auxerreză descrisă de Restif de 
La Bretonne în La Vie de mon pere şi Monsieur Nicolas. 
Citind asemenea modele filosofice şi literare, rămânem cu 
impresia că activitatea clericală, în întregime întemeiată 
pe o axiomaticá a utilității sociale, ascultă de-acum încolo 
de logica unei construcţii a societăţii civile şi politicel. 
Contează nu atât credinţele religioase pe care parohii ar 
trebui să le mențină, cât rezultatul produs de 
administrarea practicilor în sânul parohiei şi hermeneutica 
predicărilor lor: ca educatori, ei au reuşit să civilizeze un 
întreg popor. De altfel, aceeaşi pildă doreşte să ne dea 
Pierre de Clorivière în povestirea vieţii domnului de 
Sernin: trimis într-o parohie situată într-o pădure, la cel 
puţin şapte leghe de orice aşezare locuită, prevenit 
totodată cu privire la „caracterul brutal şi crud al 
oamenilor pe care va trebui să-i păstorească” - de vreme 
ce majoritatea locuitorilor, braconieri, „fără niciun fel de 
grijă pentru familie, îşi petreceau zilele şi nopţile în 
pădure” - noul paroh, cu ajutorul substanţial al 
intendentului provinciei, reuşeşte să-şi smulgă enoriaşii 


din sárácia lucie in care tráiau; armele sunt depuse la 
prezbiteriu, apoi trimise la brigada de jandarmi din 
vecinátate, in timp ce unelte, seminte si animale de povará 
le sunt împărţite: „In decurs de un an, un pământ 
îngrozitor prin nerodnicia si oamenii lui sălbatici s-a 
preschimbat intr-un tinut vesel si rodnic, locuit de oameni 
muncitori si virtuoşi”. De altminteri, doctrina domnului de 
Sernin este simplă: ,A-i instrui pe oameni în legătură cu 
tot ce le este folositor în veac şi pentru veşnicie; acesta 
este, repeta el adesea, singurul mijloc de a-i ţine în bună 
rânduială şi de a-i face fericiţi” 2. Oare ficţiunea literară ce 
îl pune pe parohul de la ţară în categoria funcţionarilor 
preocupaţi de probleme de morală, însărcinaţi, alături de 
jandarmeria călare, să menţină liniştea satelor si 
înţelegerea cuplurilor corespunde vreunei realități 
istorice? 

Constrângerile sistemului beneficiat înainte de a 
răspunde la întrebare, se cuvine să cercetăm statutul 
social al preotului in epoca modernă. Evident, istoricul se 
vede tentat să se întoarcă în timp la decretele Conciliului 
de la Trento, ce erau marcate de o dublă preocupare: să 
răspundă în plan dogmatic respingerii de către Luther a 
sacramentului hirotonisiră şi să înlăture abuzurile. 
Decretul dogmatic din 15 iulie 1563 insistă asupra 
caracterului sacrificial al sacerdotiului: instituit de Hristos, 
sacerdotiul are ca misiune esentialà o dublă putere, de a 
sfinți si de a absolvi de păcate (puterea de a predica fiind 
trecută in mod intenționat sub tăcere, de vreme ce 
reformatorii doreau tocmai să-l reducă doar la predicare). 
Transmisă printr-un adevărat sacrament (ceea ce contrazic 
afirmaţiile lutheriene potrivit cărora ceremoniile de 
consacrare sunt pură invenție omenească), hirotonisirea 
contribuie la a da Bisericii structura ierarhică, puterile 
spirituale venind de sus, transmise de Hristos, si nu de la o 
delegație a comunităţilor. In consecință, preotul este 
superior laicului, iar decretul de reformă din 17 
septembrie 1562 este o urmare logică a afirmatiei 
doctrinale: 


Nimic nu-i îndeamnă mai mult pe ceilalţi la 
cucernicie şi slujirea lui Dumnezeu decât viaţa şi pilda 
celor ce se dedică sacerdotiului. Într-adevăr, cum oamenii 
îi situează într-un loc superior, în afara lucrurilor din veac, 
se uită la ei ca într-o oglindă şi caută la dânşii exemple de 
urmat. De aceea este absolut necesar ca oamenii Bisericii 
chemaţi la moştenirea Domnului să-şi rânduiască viaţa şi 
întreaga lor conduită astfel încât în veşmintele, felul de a 
fi, mersul, cuvintele lor şi în toate celelalte lucruri să nu 
transpară decât seriozitatea, cumpătarea şi religiozitatea 
lor. Să evite chiar şi greşelile uşoare, ce ar părea 
însemnate la ei, aşa încât faptele lor să trezească respectul 
tuturor3. 

Incredintatá episcopilor, înfăptuirea unei asemenea 
reforme a stării sacerdotale nu a mers, în mod evident, de 
la sine. Prin urmare, fluxurile intrărilor în rândurile 
clerului nu sunt determinate numai de inflexiunile 
discursului teologic despre vocaţia sacerdotală, ci în egală 
măsură, dacă nu mai mult, de condiţiile obiective ce 
definesc accesul la posturile ecleziastice: tipologie şi 
ierarhie economică a veniturilor, proceduri de transmitere 
a lor, evoluţie demografică a însuşi grupului clerical. Din 
acest punct de vedere, extrema complexitate a sistemului 
beneficiat - asupra căruia acţiunea pastorilor nu poate fi 
decât limitată - a contribuit foarte mult la întârzierea 
implantării Reformei catolice, la reducerea şi 
diversificarea impactului ei, nu numai de la stat la stat, ci 
şi de la dioceză la dioceză. Structurile beneficiate 
moştenite de la sfârşitul Evului Mediu au continuat să 
existe, ba chiar s-au amplificat de-a lungul întregii 
perioade moderne. Mentinerea multiplicitatii de fundaţii 
parohiale, de funcţii ecleziastice (canonic, capelan) cu 
veniturile aferente, de comunităţi clericale a avut cel puţin 
o dublă consecinţă. Mai întâi, nu a favorizat formarea unui 
cler pur sacerdotal, de vreme ce nu numai clericul are 
sufletele în grijă şi orice posesor de beneficii ecleziastice 
îşi poate găsi cu uşurinţă un substitut pentru a îndeplini 
sarcinile pentru care este plătit. Apoi, prin jocul 


patronajelor, fie ele ecleziastice sau laice, el intáreste mai 
ales dominatia strategiilor locale si familiale asupra 
carierelor clericale, nelăsând decât putin loc unei reale 
puteri de control a episcopului. 

Ín aceste conditii, curbele de hirotonisire trebuie 
analizate nu atât în termeni de „vocaţie sacerdotală”, cât 
în funcţie de numărul şi caracteristicile specifice ale 
posturilor vacante: tendinţa de a le ocupa va fi cu atât mai 
mare, cu cât sunt considerate posesiuni cvasi-patrimoniale. 
Aşadar, înainte de a interpreta creşterile şi descreşterile, 
se cuvine să examinăm cu minutiozitate structura pieţei 
beneficiilor fiecărei dioceze, ca şi ierarhia veniturilor. De 
exemplu, nu-i totuna că, în Bretagne, s-a menţinut o 
societate clericală de capelani, al cărei apanaj nu este 
numaidecât bogăţia, ci prezintă totuşi legături strânse cu 
nobilimea locală5. În acelaşi fel, foarte multe societăţi de 
preoţi - méparts, consorces, familiarites, comunităţi de 
preoţi filleuls (,fini") - continuă să subziste in Burgundia, 
Franche-Comte, Auvergne, menţinând la faţa locului o 
prezenţă pletorică de preoţi născuţi în parohia unde sunt 
ele situate (este condiţia sine gua non pusă accesului lor) 
şi însărcinaţi să servească scopurilor fundaţiei. Totuşi, în 
Franţa, de-a lungul secolului al XVIII-lea, această structură 
originală cunoaşte un declin foarte clar atât prin eroziunea 
seculară a veniturilor administrate ca fond comun, cât şi 
prin autoritatea pe care episcopii reuşesc progresiv să şi-o 
impună. Astfel, in 1726, cu sprijinul puternic al 
Parlamentului din Paris, Massillon, episcop de Clermont, 
obligă pe orice viitor preot „fin” să ocupe vreme de cel 
puţin trei ani funcţia de vicar în dioceză înainte de a putea 
fi primit în comunitatea parohiei de origine, iar 
comunităţilor înseşi le impune să recunoască autoritatea 
deplină şi neştirbită a parohului (nu neapărat ales din 
interiorul lor) care trebuie să le conducă toate adunările: 
se pune problema de a pune capăt scandalului public 
reprezentat de vrajba stârnită de preoţii „trândavi”. 
Principala lor îndeletnicire este aceea de a încălca 
drepturile fundamentale ale parohilor şi doar în acest scop 


îşi cheltuiesc întreaga energie; ei se consideră „stăpânii 
bisericilor, cărora în realitate nu le sunt decât slujitori 
subordonați si subsidiari” 6. Dar dacă in multe locuri 
forma respectivă apare ca un arhaism - în dioceza de 
Clermont, din 145 de comunităţi de preoţi ,flleuls” 
numărați în 1729, mai mult de jumătate (78) nu mai sunt 
reprezentate decát de paroh singur sau de paroh si numai 
unul sau doi fini -, ea constituie, dimpotrivă, una dintre 
armáturile cele mai puternice ale structurilor ecleziastice 
din Mezzogiorno italian. În această parte a Peninsulei, în 
special pe faţada adriatică a Apeninilor meridionali 
(Molise, Basilicate, Căpitanata, ţinuturile Bari şi Otrante) 
unde ele pot reprezenta între jumătate şi două treimi 
dintre parohii, aşa-numitele chiese ricettizie manifestă 
dominaţia sistemelor familiale asupra organizării 
ecleziastice locale7. Intr-adevär, considerate de juristii 
regatului de Neapole ca ţinând de patrimoniul laic, le 
chiese ricettizie sunt asociaţii private de preoţi proveniţi 
din parohie care îşi aleg un rector paroh din rândurile lor 
(episcopul  multumindu-se să verifice capacitatea 
candidatului de a ocupa postul), exploatează un fond 
comun de bunuri adesea însemnate, fiecare dintre ei 
administrând cu rândul pe o perioadă determinată o parte 
din ele. Nereprezentând în total decât ceva mai puțin de o 
treime din parohiile regatului de Neapole (29%), le chiese 
ricettizie adună, in prima jumătate a secolului al XIX-lea, 
55% din venitul net anual al ansamblului parohilor, iar o 
bună aproximare ne indreptáteste să credem cá, in secolul 
al XVIII-lea, ele se ridicau la 70 - 75%. Prin autonomia si 
bogăţia lor ele constituiau o sfidare permanentă la 
activitatea pastorală a episcopilor. După cum notează in 
1771 în relatarea sa ad lumina Domenico Rossi, episcop de 
Potenza - dioceză unde Je chiese ricettizie constituie 93, 
4% din totalul parohiilor: 

Episcopului nu-i rămâne nicio posibilitate de a acorda 
titluri în mod liber, astfel încât să-şi poată răsplăti preoții 
merituosi; de aceea, abia deveniți preoți si neavând la ce 
să se aştepte din partea prelatului lor, clericii nu mai 


studiazá si se dedau trándáviei si viciilor. Al doilea neajuns 
este acela cá, tinánd mai mult la sángele si carnea lor 
[adică la rude] decât la merite, canonicii îi preferă adesea 
pe cei mai putin demni. 

Am găsi fără dificultate trăsături întru totul similare 
în toată partea Spaniei centrată pe Pirinei, din ţinuturile 
Coroanei de Aragón în Galicia, trecând prin Vechea 
Castilie si Leon: aici, rolul jucat de patronajul 
comunităţilor de locuitori, caracterul patrimonial al 
beneficiilor rezervate locuitorilor din parohie sau din 
regiune, multiplicarea capelelor fondate de o anumită 
familie şi conduse numai de membri ai acesteia, densitatea 
reţelei de parohii „capitulare” al căror sediu insolidum. 
aparţine grupului de posesori ai beneficiilor ecleziastice (ei 
celebrează slujba corului şi primesc deseori cea mai mare 
parte din venituri dintr-un fond comun şi în funcţie de 
prezenţă) - toate aceste elemente specifice au contribuit la 
a limita considerabil puterea episcopală de intervenţie şi la 
a menţine un flux continuu de clerici care nu aspiră 
numaidecât la preoţie. Pentru a nu lua decât un exemplu, 
în dioceză de la Santiago de Compostella, hirotonisirile în 
rangurile inferioare rămân, pe parcursul întregului secol al 
XVIII-lea, de două ori mai mari decât hirotonisirile pentru 
preotie10. Aici s-a menţinut o concepţie deschisă asupra 
statutului clerical care, între condiţia laică şi starea de 
preoţie, lasă loc unor diverse grade de clericalizare: 
Biserica se defineşte mai întâi prin înrădăcinarea într-un 
loc, locuitorii apreciind că în schimbul patrimoniului 
ecleziastic constituit de părinţii lor şi al dărilor percepute 
anual din care provin beneficiile ecleziastice, serviciile 
spirituale corespunzătoare trebuie să fie asigurate de 
clerici strâns legaţi de reţelele locale de înrudire şi de 
sociabilitate. 

Cele câteva exemple arată în ce măsură figura 
preotului în secolul al XVIII-lea se înserează în contexte 
sociale, economice şi culturale diferite şi în ce măsură ar fi 
amăgitoare limitarea la un model unic. Ea trebuie 
reintegrată de fiecare dată în ansamblul societăţii locale 


sau regionale, ecleziastice şi laice, analizând cu precizie ce 
urmări au ierarhia veniturilor beneficiate, tipurile de 
patronaj dominante, procedurile canonice de acces 
utilizate11. Este clar că facilităţile oferite în Franţa de 
dreptul de a face apel la Roma sau la vice-legatul din 
Avignon pentru a obţine un beneficiu râvnit (,preventie”, 
odată cu moartea titularului, pentru a obţine cel dintâi o 
prioritate în registrele Cancelariei pontificale, „renunțare 
în fauorem") permit să se scurtcircuiteze drepturile 
atribuitorilor obişnuiţi de beneficii şi sunt tot atâtea 
elemente care uşurează menţinerea, în interiorul aceluiaşi 
neam, a unui beneficiu considerat ca făcând parte din 
patrimoniul familial printr-o transmitere de la unchi la 
nepot, de la frate la frate sau de la un văr la altul, în 
Spania, sistemul „rezervărilor” apostolice, ce atribuie 
Sfântului Scaun puterea de a acorda un număr foarte mare 
de beneficii vreme de opt luni pe an, face să ajungă la 
nunțiu, deţinător al puterilor depline de legat pontifical cu 
autoritate spirituală, o mulţime de cereri analoage din 
partea unor clerici prea puţin preocupaţi să se supună 
regulilor reformatoare pe care prelatii obişnuiţi din acele 
locuri doresc să le impună. În acelaşi fel, s-ar cuveni să 
cercetăm adevărata extindere a procedurii de concurs 
pentru parohi, existentă tocmai în lunile rezervate la 
Sfântul Scaun în ţările dependente de el sau în cele ale 
Concordatului germanic: de exemplu, pentru vechea 
dioceză de Toul, s-a putut calcula că, între 1750 şi 1789, 
concursul a avut loc doar în 30% dintre parohiile supuse 
acestei proceduri, în vreme ce papa dispune de şase luni în 
Trois-Evéchés? si de opt luni in Lorena: ceea ce înseamnă 
că posesorii de beneficii au ştiut să utilizeze resursele 
renunţării în fauorem pentru a ocoli alegerile făcute de 
episcop12. Durand de Maillane, bun specialist în drept 
canonic, apreciază chiar că „demisiile pure şi simple” 
înaintate de posesori celui ce conferă demnitätile sau 
episcopului nu sunt „de cele mai multe ori decât moduri de 


3 Trois-Evêchés — nume dat celor trei orașe : Metz, Toul și Verdun, 
independente de ducatul de Lorena (n.t.). 


renuntare secretá ín fauorem prin complezenta celor ce 1i 
urmează, deşi într-o manieră liberă şi lipsită de simonie, 
trădând preferința celui revocat pentru o anumită 
persoană, recomandată de el" 13. Mentionarea regulilor de 
functionare a sistemului beneficiat nu urmáreste atât sá 
nege impactul Reformei catolice, cát sá sublinieze limitele 
şi constrângerile în care ea se înscrie. Densitatea clericală 
ridicată sau scăzută dintr-o regiune nu înseamnă a priori 
că aceasta este mai mult sau mai puţin „creştină” decât 
vecina ei - de altfel, cu ce măsură i-ar putea fi evaluată 
vitalitatea? -, ci atestă doar că structuri de lungă durată, 
dispărute în alte părţi, au persistat mai multă vreme14. 

Formarea preoţilor: instituţia seminariilor 

Una dintre sarcinile majore desemnate de canoanele 
tridentine fusese aceea de a asigura o educaţie mai bună a 
preoţilor prin instituţia seminariilor specifice. Într-adevăr, 
a douăzeci şi treia sesiune din canonul 18 prevăzuse că 
fiecare catedrală, „în funcţie de resursele şi întinderea 
diocezei sale”, ar trebui să „hrănească, să crească în 
spiritul religiei şi să educe în disciplinele ecleziastice” un 
anumit număr de copii din oraş şi din dioceză adunaţi într- 
un colegiu situat la sediul episcopal. În vârstă de cel puţin 
doisprezece ani, ştiind deja „să scrie şi să citească destul 
de bine”, aleşi în principal dintre copiii de oameni săraci - 
cei bogaţi nu sunt excluşi, dar vor fi hrăniţi pe propria 
cheltuialá -, seminaristii trebuiau sá manifeste un caracter 
si o vointá indreptátind speranta cà vor fi gata sá se 
angajeze pentru tot restul vietii in functii ecleziastice. 
Internat unde copiii, tunsi la intrare, poartá intotdeauna 
vesmánt clerical, seminarul este în acelaşi timp conceput 
de Conciliu ca un colegiu unde elevii, repartizaţi în clase 
„în funcţie de numărul, vârsta şi progresul lor în disciplina 
ecleziastică”, învaţă „gramatica, apoi cântul, computul 
bisericesc şi filosofia” si se consacră „studierii Sfintei 
Scripturi, a cărţilor bisericeşti, a omiliilor sfinţilor şi 
modului de a administra sacramentele”, instruindu-se cu 
privire la riturile şi regulile ceremoniilor Bisericii. Inspirat 
direct din modelul medieval al colegiului universitar de 


bursieri care este pus în slujba disciplinei ecleziastice, 
seminarul, în totalitate supus jurisdictiei episcopului, 
trebuia să fie finanţat dintr-o contribuţie reprezentând o 
parte din veniturile tuturor beneficiilor din dioceză, „fie ele 
regulate, prevăzute cu un drept de patronaj sau scutite” şi 
din toate celelalte venituri ecleziastice. Dacă o crede de 
cuviinţă, episcopul locului poate cere sprijinul autorităţilor 
laice „pentru a constrânge la plata sus-amintitei părţi şi 
porţiuni de contribuţie” 15. Dar de la dorinţă la realitate şi 
de la definirea unui model instituţional la aplicarea lui este 
cale lungă. Ce trebuie să înţelegem prin seminar în secolul 
al XVIII-lea? Răspunsul variază foarte mult în funcţie de 
statele catolice şi dioceze; vom încerca doar să schitäm 
câteva trăsături principale ale formei şcolare ce asigură 
„instituţia” preotului. 

Mai multe raţiuni majore explică relativul eşec 
înregistrat de modelul seminarului tridentin. Prima este de 
ordin financiar: imposibilitatea de a încasa o taxă generală 
asupra beneficiilor - mai ales într-o perioadă de criză a 
rentei funciare - sau rezistentele opuse oricărei uniri a 
prioratelor sau abatiilor au împiedicat constituirea unei 
baze financiare solide a instituţiilor, cu excepţia cazurilor, 
rare, în care înşişi prelatii le-au consacrat o parte 
importantă din averea lor. O remarcabilă unanimitate au 
întrunit consiliile catedrale în refuzul lor de a contribui la 
înfiinţarea de seminarii, sub pretextul cá deja intretineau 
corul de copii, iar când, întâmplător, episcopul lor a reuşit 
să-şi impună voinţa, canonicii catedralei nu au avut 
astâmpăr până când nu i-au obligat pe seminarişti să asiste 
la toate slujbele corului: aşa s-a întâmplat la Cadix, 
Córdoba, Grenada, Málaga sau Murcia. In al doilea rând, 
nu toţi episcopii erau pe deplin convinşi de utilitatea 
seminariilor  tridentine: modelul  precumpănitor al 
colegiului universitar de bursieri are întâietate în 
preferinţele lor, ei apreciind că educaţia clerului lor este 
bine acoperită pe această cale: ne explicăm mai bine de ce 
sedii atât de importante ca Salamanca, Sevilla, Toledo sau 
Santiago de Compostella nu au avut seminarii înainte de 


sfárgitul secolului al XVIII-lea, chiar inainte de secolul al 
XIX-lea16. Semnificativă în această privinţă este decizia 
luată de Conciliul provinciei ecleziastice de Cambrai, 
reunit la Mons în 1586, de a deschide pe lângă 
universitatea din Douai un seminar „provincial” unde vor fi 
primiţi, numai pentru studiile lor de teologie, douăzeci de 
bursieri veniţi din arhiepiscopie şi doisprezece din fiecare 
episcopie aflată în subordine, finanţarea fiind aici 
asigurată, după dorinţa părinţilor de la Conciliu, printr-o 
taxare a fiecărui beneficiu. În sfârşit, extinderea reţelei de 
colegii a Companiei lui lisus - aceasta, începând de la a 
doua Congregatie generală din 1565, a refuzat, fără 
excepţie, în mod intenţionat să suporte cheltuielile pentru 
seminariile propuse de episcopi - a contrabalansat în mare 
măsură eforturile prelatilor care, mai mult sau mai putin, 
recunosc succesul formulei. Aşadar, date fiind resursele lor 
extrem de limitate, seminariile ,tridentine" nu au putut 
primi decât o parte infimă din viitorul cler diocezan, 
bursele oferite fiind foarte puţine la număr. 

Pe parcursul secolului al XVII-lea, mai multe 
schimbări majore au intervenit pentru a modifica în chip 
semnificativ fizionomia instituţională a seminariilor. Mai 
întâi, în special în Franţa, s-au dezvoltat o mulţime de 
congregatii laice pentru a restaura eminenta demnitate a 
stării de preoţie degradată de  betiile si dezmätul 
beneficiarilor ei: la îndemnul întemeietorilor lor - 
cardinalul de Bérulle pentru Congregația Oratoriului sau 
Jean-Jacques Olier pentru Compania lui Saint-Sulpice, de 
exemplu -, ele au dezvoltat o spiritualitate sacerdotală ce 
insistă asupra unirii mistice a preotului cu jertfa lui 
Hristos, „ostie şi victimă a lui Dumnezeu”, pe care îl face 
prezent în  Euharistie.  Subliniind  sfintenia stării 
sacerdotale ce impune desăvârşirea şi necesara ruptură de 
lume, astfel de congregatii îşi fixează ca misiune 
ajutorarea episcopilor în toate funcţiile ecleziastice pe care 
aceştia vor binevoi să le incredinteze lor (misiuni, predicári 
etc.), dar mai ales de a ,infiinta" preoţi, după cum spune 
proiectul de întemeiere al Oratoriului francez „întru 


folosirea ştiinţei care nu se învaţă la şcoli sau din cărţi, 
întru practicarea virtuţilor propriu-zis ecleziastice si 
îndeplinirea prudentă, inteligentă şi eficace a funcţiilor 
ecleziastice în care fiecare nu are drept călăuză sau stăpân 
decât propria-i aptitudine şi experienţă” 17. In acelaşi 
timp, ele s-au constituit în mod voluntar în marginea 
sistemului beneficiat, de vreme ce atât membrii Ordinului 
sfântului Ambrozie, întemeiat pe vremea lui Carol 
Borromeo, episcop de Milano, cât şi oratorienii făgăduiesc 
să nu caute vreodată beneficiile, „nici direct, nici indirect”, 
chiar dacă pot să le accepte şi „astfel să le primească fără 
păcat din partea corpului, fără confuzie din partea lumii” 
18. În acelaşi fel, hotărârea luată de Vincent de Paul de a 
le impune lazariştilor legăminte simple, cum ar fi cel de 
sărăcie, se explică prin voinţa de a reţine într-un mod de 
viaţă apostolic energiile misionare; într-adevăr, experienţa 
i-a dovedit că ispita de a accepta un beneficiu după câţiva 
ani petrecuţi în congregatie era mare printre tovarăşii săi: 
opţiunea lui este în cele din urmă ratificată de bula Ex 
Commissa Nobis în 1655. În secolele XVII-XVIII, au apărut 
şi s-au dezvoltat o serie de congregatii sacerdotale: ele şi- 
au fixat în mod explicit ca misiune o mai bună formare a 
preoţilor. Vom remarca originalitatea cazului francez, în 
comparaţie cu congregatiile spaniole (ne putem gândi la 
Pios operărios spanioli intemeiati de Francisco Ferrer în 
regatul aragónez in anii 172019) sau italiene (cum ar fi 
călugării sfântului Ambrozie sau una dintre ramurile lor, 
oblatii misionari din Rho, apäruti în 172 120), ce rămân de 
cele mai multe ori diocezane: sunt înzestrate cu o 
structură puternică, centralizată sub direcţia unui superior 
general; supuse episcopilor ce le solicită în ceea ce 
priveşte exercitarea şi ocuparea funcţiilor ecleziastice, ele 
nu depind întru totul de acesta pentru tot ce ţine de 
conducere şi regulament, de unde posibilitatea unei 
uniformizări a practicilor, accentuată şi de circulaţia 
oamenilor între casele aceleiaşi familii spirituale. 

Din această perspectivă, eforturile congregatiilor 
ajung, după multe tatonări, la o formulă de educaţie 


sacerdotală ce tinteste să primească, într-un timp 
determinat înaintea fiecărei hirotonisiri, candidaţi! la 
intrarea în ordinele religioase, cu scopul de a-i pregăti 
pentru necesara interiorizare a stării lor prin efectuarea 
unei întregi serii de exerciţii: metoda şi repetarea 
rugăciunilor, ,examene" de conştiinţă individuale si 
colective, conferințe spirituale, lecturi, confesiuni. 
Accentul este pus, înainte de orice, pe respectarea 
regulamentelor, menită să determine adeziunea intimă la 
Hristos-preot, printr-o riguroasă folosire a timpului ce il 
marchează de dimineață până seara pe fiecare seminarist. 
Pe măsură ce aplică în discursuri reforma pastorală, 
episcopii văd in sederea prelungită la seminar una dintre 
pârghiile esențiale pentru a le permite membrilor clerului 
să cunoască regularitatea vieții atât de necesară în 
exercitarea funcției lor. Aşadar, ei trec progresiv de la 
ideea de simplă „retragere” pentru candidații la 
hirotonisire înainte de desfăşurarea acesteia la cea de 
trecere obligatorie prin seminar într-un interval de timp 
variabil, dar ce tinde concomitent să se prelungească si să 
fie din ce în ce mai putin întrerupt de sederi printre 
mireni. Totusi, formulele adoptate, în functie de resursele 
în mijloace si oameni, rămân încă extrem de diferite. 

Să ne oprim pentru moment doar la cazul francez, 
desigur, unul dintre cele mai unificate din Europa, ca 
urmare a centralizării congregatiilor deja evocate. La 
începutul secolului al XVIII-lea, putem deja repera mai 
multe tipuri de seminarii fără prea multe trăsături comune. 
Un prim caz reprezentativ este seminarul de simplă 
pregătire pentru funcţiile clericale: cel ce urmează a fi 
hirotonisit ajunge aici după ce şi-a efectuat în altă parte (în 
general, într-un colegiu sau o universitate) studiile de 
teologie şi rămâne o perioadă stabilită de către episcop 
înaintea fiecărei sfintiri, pentru a se pătrunde de spiritul şi 
virtuțile potrivite stării de preoţie şi pentru a învăţa 
funcţiile viitoare: liturghie, predicare, administrare a 
sacramentelor, catehism. După cum scrie în 1770 
arhiepiscopul d'Auch, Jean-François de Montillet, în 


îndrumarea pastorală ce însoţeşte culegerea statutelor 
sinodale ale diocezei, în acest tip de instituţie nu 
chestiunile teologice vor fi studiate: 

Nu-i vremea lor. Trebuie să fi învăţat asemenea 
lucruri înainte de a veni aici, unde te vei ocupa de 
Scriptură, de sfintele  rânduieli ale Bisericii în 
administrarea sacramentelor, mai ales cel de penitentä, de 
ceremonii, prescriptii, ritual, constituiri ale diocezei; mai 
presus de orice, vei studia marea ştiinţă a sfinţilor, datorită 
căreia şi sunt ei astfel, adică eminenta ştiinţă ce te învaţă 
să vorbeşti despre Dumnezeu, să te rogi şi să meditezi; vei 
mai învăţa apoi cum să-ţi formezi moravurile, părerile, 
limbajul, din interiorul şi din exteriorul unui preot demn în 
toate diferitele situaţii în care îl poate pune divina 
Providenţă21. 

În a doua jumătate a secolului al XVIII-lea, 
seminariile de la Cambrai, Le Mans sau Saint-Malo 
corespund întru totul acestui tip. În arhiepiscopia de 
Cambrai, unde aspirantii la ordinele reunite la castelul de 
Beuvrages în apropiere de Valenciennes petrec un timp 
cuprins între şapte luni şi jumătate şi un an, 83, 5% dintre 
seminarişti au între douăzeci şi doi şi douăzeci şi şase de 
ani la intrare: au în urma lor trei (32, 7%) sau patru (49, 
3%) ani de studii teologice făcute fie la universitatea din 
Douai (62, 2%), fie la cea din Louvain, din apropiere (22, 
8%), fie pe lângă iezuiţii din Mons (9%) 22. Viitorii preoţi 
din dioceza de Le Mans, cărora episcopul le impune trei 
ani de studii de teologie, se împart egal între colegiile 
diocezane (Le Mans, mai ales, şi Domfront) şi instituţiile 
extradiocezane (seminar de filosofie de pe lângă 
universitatea din Angers, colegii sau comunităţi clericale 
din capitală): dar şederea la seminarul din oraşul episcopal 
s-a efectuat adesea între ciclul de filosofie şi cel de 
teologie23. În dioceza de Saint-Malo, până la expulzarea 
iezuiţilor din regatul Franţei (1762), majoritatea diaconilor 
care, după şederea la seminarul diocezan din Saint-Meen 
ţinut de lazarişti, se prezintă la examenul de preoţie şi-a 
făcut studiile de teologie fie în colegiul laic din Dinan, fie 


mai curând în colegiile iezuite din jurul diocezei (în 
principal Rennes, dar si Vannes) 24. Asistám aici la o 
repartitie a rolurilor între seminariile-internat asigurând o 
pregătire spirituală pentru viaţa clericală şi colegiile de 
externi promovând un învăţământ intelectual. 

Regăsim aceeaşi dihotomie într-un al doilea tip de 
seminar: internatul unde tinerii stau în timpul studiilor lor 
de filosofie sau teologie, acestea derulându-se în exterior, 
fie în colegiu, fie la universitatea din acelaşi oraş. Formula 
s-a dezvoltat în special la sfârşitul secolului al XVII-lea în 
mai multe moduri. Uneori, seminarul este lipit de vechiul 
colegiu deja deţinut de o congregatie: este cazul, de pildă, 
al seminariilor preluate de Compania lui lisus, toate 
deschise după ce, în 1682, a douăsprezecea congregatie 
generală, la stăruinţele mai multor episcopi şi ale 
părintelui La Chaize, confesor al regelui, a acceptat să lase 
în seama conducătorului iezuiţilor grija de a fixa condiţiile 
de acceptare ale acestor instituţii: motivul îl constituie 
dorinţa de a pune stavilă înaintării, considerate nefastă, a 
jansenismului în interiorul clerului francez. Alteori, 
seminarul este întemeiat chiar atunci când colegiul din 
oraş este trecut în subordinea unei congregatii, care 
conduce ambele instituţii. În sfârşit, mai poate exista o 
totală independenţă între profesorii de filosofie şi de 
teologie ţinând cursurile publice şi conducătorii de 
seminarii: este cazul în special pentru oraşele universitare, 
cu deosebire al celui mai important dintre ele pentru 
învăţământul teologic, Paris. Seminariştii merg de două ori 
pe zi la cursurile de teologie ţinute fie la Sorbona, fie la 
colegiul de Navarre, înainte de a se întoarce fiecare la 
comunitatea sa, ţinută de  congregatii sacerdotale 
(sulpicieni, lazaristi, oratorieni, preoti din comunitatea 
Saint-Nicolasdu-Chardonnet). 

Este clar totusi cá forma scolará tinde din ce in ce 
mai mult sá investeascá pe parcursul secolului al XVIII-lea 
institutia seminarului, dintr-un dublu motiv: pe de o parte, 
in diocezele unde reţeaua colegiilor este mai putin bogată, 
seminariile episcopale sunt puse in situatia de a asigura un 


învăţământ filosofic şi teologic inexistent altundeva; pe de 
altă parte, din cauza violenţei manifestate în conflictele 
teologice provocate de criza jansenistă, numeroşi episcopi 
doresc să readucă sub tutela lor directă diversele tipuri de 
învăţământ promovate în oraşul lor de reşedinţă de către 
congregatiile considerate suspecte de heterodoxie: de 
exemplu, la Angers sau la Nantes, unde colegiile sunt 
ţinute de Oratoriu. În sfârşit, expulzarea iezuiţilor (1762) a 
putut accelera evoluţia spre o formă şcolară „totală”, de 
vreme ce destul de frecvent catedrele de teologie existente 
în vechile colegii ale Companiei sunt suprimate, iar 
învăţământul este atunci transferat la seminarul episcopal: 
este cazul pentru Aix-en-Provence, Cahors, Carcassonne, 
Le Puy, Pau sau Toulouse, pentru a ne limita doar la câteva 
exemple. Mai mult, între secolele al XVII-lea şi al XVIII-lea, 
exigenţele propriu-zis şcolare prezentate candidaţilor la 
sacerdotiu au crescut, încă din 1688, adunarea generală a 
congregatiei Misiunii, referindu-se la seminarii, declara că 
„în ceea ce priveşte alegerea autorilor studiati, trebuie să 
se aibă în vedere nivelul seminariştilor, durata şederii lor 
la seminar, posibilitatea de a-şi procura cărţile, voinţa 
episcopului şi multe alte circumstanţe de acelaşi gen; 
totuşi, în unele dintre seminariile noastre, ar putea fi 
predati autori ceva mai dificili decât de obicei” 25. La 
această dată, este totuna cu a recunoaşte că învăţământul 
teologic din seminariile lazariste nu este unul dintre cele 
mai dezvoltate şi că partea principală a formării este 
orientată spre o deprindere cu exerciţiile spirituale şi 
practicarea funcţiilor ecleziastice. În secolul al XVIII-lea, 
examenele dinaintea hirotonisirii par să fi fost din ce în ce 
mai serioase. La Limoges, toţi seminariştii trec prin trei 
probe pe parcursul anului de dinaintea datei fixate pentru 
hirotonisiri (Crăciun, Postul Paştelui, Rusalii): examenul 
este dirijat de doi sau trei directori ai seminarului în 
prezenţa marilor vicari ai episcopului şi are în vedere 
„tratatele de scolastică şi de morală pe care ei le-au 
consultat şi funcţia religioasă pentru care candidează”, 
astfel încât, uneori, candidaţii „au de răspuns din şase- 


şapte tratate”. Superiorul are grijă să porunceascä 
seminariştilor rău văzuţi să nu se prezinte: îndrumătorul 
lor spiritual „îi ia cu binişorul, fără să răzbată nimic în 
afară şi fără scandal” 26. La sfârşitul secolului, unii ordo 
diocezani indică programele chestiunilor de dogmă şi 
morală din care vor fi întrebaţi în fiecare an candidaţii. 
Dar, dincolo de asemenea denumiri generale, ar trebui să 
putem stabili cu precizie o scară a motivatiilor ce stau la 
baza acceptării sau respingerii aspirantilor de către 
examinatori (ca şi pentru examenul de admitere la 
seminar, de altminteri). Pentru dioceză din Saint-Malo, de 
unde au rămas încă registre de la examene, majoritatea 
refuzurilor par a se datora unor cunoştinţe insuficiente: 
întrebat despre Geneză, un subdiacon de douăzeci şi şapte 
de ani, pentru a explica răspunsurile incomplete, dă vina 
pe memoria slabă, precizând că „nici după şase ani de 
învăţat n-ar putea reţine mai multe”; examinatorii 
diocezani îi răspund scurt că „ar rămâne mai mult de 
doisprezece ani subdiacon, dacă nu s-ar strădui mai mult”; 
invers, un altul este admis, în ciuda insuficientei 
răspunsurilor, cu menţiunea că „dacă stă la ţară, fără a 
merge la vreun colegiu unde să-şi îmbunătăţească nivelul, 
va fi pentru totdeauna diacon” 27. In rest, refuzurile celor 
mai numeroşi au loc înainte de tonsură sau de intrarea în 
ordinele inferioare, examinatorii preferând să nu-l lase pe 
cleric să „pătrundă în ordine”, cu scopul de a evita 
admiterile făcute, potrivit expresiei evanghelice, „ad 
duritiam. cordis”. 

Dar poate că în mutarea seminariilor - în sensul de 
internate primind copiii ajunşi la vârsta de gimnaziu, adică 
începând cu doisprezece ani - pregnanta formei şcolare 
este cea mai evidentă. In secolul al XVII-lea, părerile 
despre oportunitatea de a cultiva din copilărie vocaţia 
sacerdotală rămân încă foarte împărţite. Părintele Charles 
Faure, superior general al clericilor regulari din Saint- 
Geneviève, vede în ea mijlocul de a rezista dorinţei aprige 
a părinţilor, care de obicei îşi duc la marile seminarii 
„progeniturile cele mai grele de cap şi cu trupul cel mai 


subred din familie"; dimpotrivä, când vor trimite ,copii 
prea mici ca să poată sti deja cât sunt de inteligenţi”, va fi 
posibil ,cu timpul sá fie alesi din multime cei mai 
înzestrați, cei mai capabili să meargă la marile seminarii" 
28. In schimb, Vincent de Paul a scris, fárá indoialá, cea 
mai viguroasá criticá impotriva ordonantei Conciliului de 
la Trento, pe care o respectă totuşi „ca fiind inspirată de 
Sfântul Duh”: 

Experienţa ne arată totuşi că, având în vedere cum 
este pusă problema vârstei seminariştilor, rezultatele nu 
sunt pozitive nici în Italia, nici în Franţa, unii retrăgându- 
se înainte de vreme, alţii neavând înclinații pentru starea 
ecleziastică, ceilalţi retrăgându-se la mănăstire, iar alţii 
fugind de locurile de care sunt obligatoriu legaţi prin 
educaţie şi preferând să-şi încerce norocul în altă parte. În 
regat există patru dioceze, la Bordeaux, Reims, Rouen şi 
cea amintită mai înainte, de la Angers. Niciuna dintre ele 
nu trage niciun folos; şi teamă mi-e că, în afară de Milano 
si Roma, lucrurile stau la fel în Italia29. 

Aşadar, congregatiile propriu-zis sacerdotale au 
manifestat o oarecare reticentá in a prelua micile 
seminarii: „Nu-i nici vocaţia, nici interesul nostru", explică 
de exemplu, în 1692, domnul Tronson, cu privire la dorinţa 
exprimată de episcopul de Autun ca un mic seminar să fie 
ţinut de Compania de Saint-Sulpice30. De fapt, vocatiile 
sacerdotale în secolul al XVII-lea au fost cultivate mai mult 
în interiorul ,congregatiilor" mariale si al altor asociaţii 
pioase ce îi adună periodic pe elevii cei mai cucernici din 
colegiile orăşeneşti pentru exerciţii spirituale repetate. Şi 
se cuvine să notăm că multe dintre „micile” seminarii din 
epocă sunt mai degrabă internate-colegii de elită unde 
clasele diriguitoare îşi trimit copiii cărora le doresc o 
carieră ecleziastică prestigioasă: aşa stau lucrurile la 
Pontlevoy, Soreze, Juilly la început sau Saint-Vincent de 
Senlis. Dar tocmai ca urmare a sociologiei publicului 
primit, vocaţia  „lumească” a instituţiilor tinde cu 
repeziciune să aibă câştig de cauză asupra orientării 
clericale iniţiale, iar lecţiile de plăcere asupra exerciţiilor 


spirituale. De altfel, evoluţia este similară în Italia 
septentrionalá si centralá in seminariile-colegii intemeiate 
de episcopi în secolul al XVIII-lea: primind pensionari 
plătitori, din rândurile nobilimii sau ale burgheziei, ei au 
tendinţa de a-şi alinia învăţământul la cel din seminaria 
nobilium, ca la Pistoia, Reggio Emilia sau Sienna31. Totuşi, 
din anii '80 ai secolului al XVII-lea, in Franta apare un alt 
model de ,mic" seminar de succes în viitor: cel al 
„săracilor” clerici, intretinuti prin milostenia episcopilor si 
a nobililor solicitati. Plecat din Paris, unde un diacon 
gascon, François de Chanciergues, întemeiase vreo 
douăsprezece comunităţi de scolari pe lângă colegii, 
mişcarea s-a răspândit foarte repede în provincie. Prin 
gratuitatea studiilor - ceea ce nu este cazul marilor 
seminarii cu plată - se înţelege încurajarea vocatiilor 
provenite din pături sociale mai modeste pentru a ocupa 
posturile cele mai dure: vicariate sau parohii de ţară, 
catedre de predare, toate posturi de care tinerii din 
păturile urbane avute nu par interesaţi. Prin urmare, micul 
seminar constituie un mijloc de a asigura mediului rural 
preoţi ,rànduiti: în schimbul bursei (numită uneori 
titulum seminarii), clericii săraci îşi iau angajamentul de a 
accepta orice post li se repartizează. Atunci, instituţia are 
misiunea de a testa cât mai repede cu putinţă vocaţia 
seminariştilor proveniţi din mediile meşteşugăreşti ori 
ţărăneşti cercetându-le „talentele, înclinațiile, motivele ce-i 
determină să îmbrace haina preoțească, [...] împiedicându- 
i să intre în rândurile clerului împotriva voinţei lui 
Dumnezeu când nu sunt potriviti pentru aşa ceva [...], 
rupându-i de ţinutul si de părinţii lor, de dorinţa de bogății 
şi de plăcerile lumesti"; căci, după cum scrie Henry 
Arnauld, episcop de Angers, în regulamentul promulgat în 
1686 pentru o „societate de şcolari săraci înfiinţată în 
oraşul Angers cu scopul de a-i forma în spiritul ecleziastic 
în conformitate cu Conciliul de la Trento şi după modelul 
marelui sfânt Carol”, unul dintre marile defecte ale 
vocatiilor provenite din păturile sărace ale populaţiei este 
acela cá bietii oameni nu se iau decât după ce vor părinţii 


lor, de care sunt extrem de legati, intrucát depind de ei din 
punct de vedere material; de aceea le urmeazà orbeste 
sfaturile si indemnurile de a intra in sfintele ordine, doar 
din motive josnice si interesate; pentru ei, preotia este ca o 
profesiune mecanică, destinată să le asigure traiul şi să-i 
înalțe in rang32. 

De acum încolo nu ne vom mira cá unul dintre 
criteriile cele mai frecvente pentru admiterea in micile 
seminarii de clerici säraci este concursul bazat pe 
rezultatele scolare: reperati de parohii de tará in scolile 
,prezbiteriale" ţinute pe lângă biserică, cele mai strălucite 
inteligente locale sunt indreptate apoi spre micul seminar 
diocezan, care le primeşte după o strictă evaluare a 
aptitudinilor lor. La pretul pensiunii deja foarte scázut in 
comparatie cu pensioanele colegiilor - adesea este calculat 
in functie de posibilitátile financiare ale fiecárei familii -, 
se adaugă de multe ori un sistem de scutiri progresive în 
funcţie de prestaţia şcolară a seminaristului: meritocratia 
s-a insinuat astfel chiar în interiorul formaţiei sacerdotale. 
După expulzarea iezuiţilor, formula micului seminar- 
colegiu este privită cu atât mai multă simpatie de prelatii 
francezi, cu cât explică scăderea numărului de elevi cu 
chemare pentru preoţie - reală şi destul de generală 
începând cu jumătatea secolului al XVIII-lea - printr-o 
slăbire a încadrării religioase a colegiilor: asigurând un 
învăţământ umanist, internatul este atunci conceput ca un 
mijloc foarte potrivit de a-i feri pe viitorii slujitori ai 
Bisericii de valul din ce în ce mai serios de atacuri 
filosofice. Acum prinde rădăcini un sistem care avea să 
cunoască înflorirea în veacul următor. 

Situaţia sintetizată pentru Franţa este oare valabilă 
pentru celelalte state europene? în cazul Peninsulei Italice, 
fireşte că nu am putea trece cu vederea impactul 
modelului precoce pus în practică de Carol Borromeo la 
Milano, punct de referinţă obligatoriu pentru orice pension 
de seminar începută cu o săptămână de exercitii 
spirituale, ritmată zilnic de exerciţiile de cucernicie 
desfăşurate fie în capela seminarului, fie în catedrala 


metropolitaná, viata seminaristilor milanezi, care îsi 
continuá in interiorul institutiei arhiepiscopale studiile de 
la elementele de bază ale gramaticii până la materiile 
propriu-zis ecleziastice, este supusă unei stricte 
supravegheri din partea directorilor; aceştia dau regulat 
seamă în faţa rectorului de comportamentul celor ce le-au 
fost incredintati: prin intermediul unui sistem disciplinar 
ce nu lasă loc nici unei iniţiative individuale şi tinde să 
evite orice contact inutil cu exteriorul, este urmărită 
insuflarea unui ideal de separare de lume de care preotul 
va fi influenţat de-a lungul întregii cariere. În acelaşi timp, 
minutiozitatea dispoziţiilor prescrise pentru examenele 
prevăzute înaintea fiecărei hirotonisiri are drept scop nu 
numai să verifice pregătirea candidaţilor, ci şi să le testeze 
aptitudinile morale şi intelectuale pentru un asemenea tip 
de funcţie: unui clasament al indivizilor corespunde, în 
opinia lui Carol Borromeo, o ierarhie a posturilor 
ecleziastice de ocupat, distribuită în cinci clase diferite în 
funcţie de importanţa responsabilitätilor pastorale ce le 
sunt atribuite33. De aici rezultă ideea că nu trebuie să ne 
amăgim în legătură cu răspândirea reală a modelului 
borromean: dacă este adevărat că putem număra mai mult 
de 70 de seminarii „tridentine” înfiinţate între 1563 şi 
1570, aproape 50 între 1571 şi sfârşitul secolului al XVI- 
lea, 45 încă în prima jumătate a secolului al XVII-lea, câte 
dintre ele s-au conformat întru totul exemplului milanez? 
Câte dintre ele au cunoscut o existenţă durabilă şi care a 
fost capacitatea lor efectivă de primire? în fiecare caz, ar 
trebui să cunoaştem funcţionarea adevărată a instituţiei: 
se pare că, faţă de numărul de clerici de format, efectivele 
primite în seminarii au reprezentat pentru foarte multă 
vreme o parte extrem de redusă. Ne vom limita aici la 
două exemple. La sfârşitul secolului al XVIl-lea, când 
arhiepiscopii de Neapole, Innico Caracciolo şi Giacomo 
Cantelmo Stuart, duc o riguroasă politică de 
„sacerdotalizare” a clerului impunând condiţii economice 
stricte (obligaţia unui titlu de patrimoniu încă din faza 
tonsurii pentru a reduce falsele vocatii), intelectuale 


(examene înaintea fiecărei hirotonisiri) si disciplinare, ei 
creează un organism de control eficace, la Congregazione 
degli ordinandi, insárcinatá sá verifice valoarea economicá 
a patrimoniilor, calitátile intelectuale ale candidatilor la 
examene si conformitatea comportamentelor lor cu 
exigenţele formulate. Dar, de îndată ce este vorba de 
verificarea educației spirituale a viitorilor preoţi, 
arhiepiscopul trebuie să se lase în seama asociaţiilor 
pioase, ,congregatii" ce reunesc deopotrivă laici şi clerici, 
pentru practicarea exerciţiilor spirituale, sub îndrumarea 
institutelor de preoţi seculari (în primul rând iezuiţii, dar şi 
I Pii Operai si oratorienii): din 381 de candidati la 
hirotonisire (pentru toate gradele de ordine) proveniti din 
orasul Neapole in perioada 1692 - 1702, 257 (adicá 67, 
4%) au frecventat mai mult sau mai putin regulat 
„congregaţiile”, dar nu sunt înregistraţi decât 62 de 
seminaristi (adică 16, 3%). Totuşi, este vorba de un 
progres foarte clar in educatia spiritualà a viitorilor preoti 
in comparatie cu situatia anterioará34. De fapt, sporirea 
clerului continuă in Peninsulă până la jumătatea secolului 
al XVIII-lea şi se datorează nu numai strategiilor familiilor, 
ci şi unei cereri ridicate de servicii sacerdotale din partea 
comunitátilor35 (cerere generând ea însăşi, în diversele 
pături sociale interesate, speranţe de carieră beneficiată 
mult mai mari faţă de adevărata ei amploare36). Ea a avut 
nevoie de un însemnat efort de finanţare şi construcţie din 
partea prelaţilor. În cazul Lombardiei, bine studiat de X. 
Toscani, hirotonisirile în preoţie se dublează (chiar se 
triplează uneori) între ultimul deceniu al secolului al XVII- 
lea şi anii '30 ai secolului al XVIII-lea şi se menţin la un 
nivel foarte ridicat până în jurul anului 1750: în patruzeci 
de ani, efectivele globale ale clerului din diferitele dioceze 
lombarde s-au dublat sau aproape. De aceea, seminariile 
care, la sfârşitul secolului al XVII-lea, erau în măsură să 
primească numai între 10 şi 15% dintre aspirantii la 
sacerdotiu se dovedesc şi mai putin adaptate la funcţia lor 
de formare spirituală. În asemenea condiţii, înţelegem mai 
bine febra de construcţie ce a pus stăpânire pe prelatii 


lombarzi: la Brescia, seminarul trece de la 60 la 120 de 
locuri din 1710 - 1711, iar la moartea cardinalului Querini, 
in 1755, poate primi 150 de interni; la Cremona, intre 
sfárgitul secolului al XVII-lea si anii '30 ai secolului al 
XVIII-lea, capacitatea de primire a seminarului este márità 
de la 40 la 80 de locuri pentru interni; la Lodi, din anii '20 
ai secolului al XVIII-lea, se observă o aceeaşi dublare a 
ofertei de găzduire ce urcă de acum la 50 de interni. 
Totuşi, o asemenea creştere arhitecturală nu face decât să 
însoţească sporirea numărului de hirotonisiri: puţine 
dioceze (de pildă, cea minusculă, de la Colina care, cu 
numai 50 de parohii în jurul oraşului episcopal, 
adăposteşte în seminarul său 60% din clericii diocezani) se 
pot încă lăuda că primesc, între zidurile seminarului 
episcopal, majoritatea aspirantilor la sacerdotiu. Cei mai 
mulţi dintre ei se formează, în realitate, pe lângă parohii 
de ţară, în colegii sau în şcolile deschise în mănăstirile de 
călugări regulari. Acest fapt explică dezvoltarea, încurajată 
de prelati, a congregatiilor si a grupurilor de preoţi 
seculari ce se consacră în mod deosebit exerciţiilor 
spirituale destinate clerului: sunt întemeiate atunci foarte 
numeroase case per esercizi spirituali al clero, cu un rol 
capital de suplinire in crearea unei spiritualitäti 
sacerdotale mai austere şi apariţia unui nou tip de 
preot37. Nereuşind să impună un internat de durată 
pentru toată lumea, efortul susţinut al episcopilor lombarzi 
a ameliorat totuşi considerabil educaţia culturală şi 
spirituală a clericilor şi, prin urmare, disciplina 
ecleziastică. 

„Modestia” sacerdotală 

Dacă am insistat atât de mult asupra importanţei 
seminarului, am făcut-o pentru că, în ciuda varietätii de 
formule schitate mai sus - care introduce, fireşte, nuanţe 
destul de numeroase în gradul de inculcare a spiritului 
ecleziastic -, o trăsătură comună reuneşte toate aceste 
tentative: este vorba de a-i învăţa pe tineri - printr-o 
accentuare a respectării regulamentelor - să se ferească 
de rătăcirile lumii modelând în ei gravitatea şi modestia, 


exteriorul unui interior care este adeziunea intimà a 
preotului la sacerdotiul lui lisus Hristos, perfect adorator 
al lui Dumnezeu. Din acest punct de vedere, textul din 
Examens particuliers ale domnului Tronson, director la 
seminarul Saint-Sulpice (apárute pentru prima oará in 
1690 si reeditate constant), ales aici cu titlu de exemplu, 
ar putea foarte bine sá fie semnificativ pentru functia unui 
stil clerical generat de un sistem pedagogic 
corespunzátor38. Lumea este percepută aici ca un 
permanent pericol împotriva căruia se cuvine a ridica o 
serie de stavile. Vizitele inutile, ce trezesc „gândurile 
lumesti, ideile distractiilor, amintirea căderilor noastre din 
trecut”, trebuie reduse la minimum; apoi, femeia este 
alungată din acest univers - clericul trebuie să procedeze 
în aşa fel încât să nu se găsească niciodată singur cu ,0 
persoană de sex diferit” şi va evita s-o privească, „întrucât 
pentru a combate pasiunea dragostei nu se cuvine a-şi opri 
privirea asupra creaturilor ce pot înmuia sau înduioşa 
inima”; mai mult, zilnic trebuie practicată o igienă 
spirituală permiţând străbaterea lumii fără a o privi. 
Drumurile în oraş pentru a merge la cursurile de teologie 
ţinute în şcolile publice sau pentru a face o plimbare la 
casa de la ţară sunt, de exemplu, punctate de exerciţii de 
pietate ce le abate atenţia învăţăceilor de la orice 
distracţie: canonicul Baston, fost elev al uneia dintre 
comunităţile seminarului Saint-Sulpice spre 1770, 
povesteşte că seminariştii se duceau la cursurile de la 
Sorbona, câte doi sau trei, recitind alternativ seria de 
rugăciuni: „Prin intermediul acestui şiretlic nevinovat, 
drumul de la seminar la colegiu şi de la colegiu la seminar 
se făcea de obicei fără a fi văzut nimic. Aveau impresia că 
au trecut dintr-o sală în alta. Nu se întâlniseră cu nimeni” 
39. Aşadar, un spaţiu fără discontinuitate nu încetează să-l 
despartă, în orice moment al zilei, pe seminarist de 
exterior. Totuşi, necesităţile vieţii reintroduc gestul profan 
în interiorul zidurilor. De aceea, pentru a alunga ispitele, 
trezirea, masa şi culcarea sunt prezentate şi trebuie trăite 
ca tot atâtea încercări de mortificare în care preotului i se 


reaminteste cu asprime conditia lui de päcätos: în 
consecintá, este creat un întreg simbolism pentru a 
sacraliza momentele cele mai simple - dar cele mai 
„primejdioase” - ale vieţii cotidiene. In vreme ce sutana 
este un „veşmânt de onoare”, lenjeria de corp, ,urmare" si 
„expresie” a păcatului, trebuie privită ca „rămăşiţa fiarelor 
şi pielea jupuită de pe animalele sub care ne aflăm prin 
neascultarea noastră”; de aceea, ea trebuie purtată doar 
„gemând pentru pierderea nevinovätiei noastre”. Nu 
numai „ascultarea”, „modestia”, „religiozitatea” trebuie să 
domine aspectul exterior al acţiunii de a se culca, dar, 
dezbrăcându-se, clericul trebuie să se lase cuprins de 
„marea dorinţă de a se lepăda” de el însuşi şi de toate 
lucrurile „spre a cinsti lepădarea Domnului Nostru în 
patimile Lui” şi „a intra în starea de lepădare a oricărui 
bătrân despre care vorbeşte sfântul Pavel: Exspoliantes 
vos ueterem hominem cum. actibus suis”... Patul este un 
„mormânt”,  cearsafurile, ,giulgiul nostru", somnul, 
,imaginea insási a mortii". Tot atátea porunci tintind sá 
elimine fantasmele unei imagini rătăcitoare. Dincolo de 
ruptura esenţială, Examens particuliers ale domnului 
Tronson dezvoltă o dialectică a privirii comună multor alte 
texte religioase, de la Ejercicio de perfection de Alfonso 
Rodriguez la Berulle: dacă preotul nu trebuie să aibă ochii 
atintiti asupra lumii unde riscă să se piardă, în schimb, el 
nu trebuie niciodată să piardă din vedere că este observat 
de ea. De unde insistența majoră asupra alcătuirii 
personajului exterior: aparenţa este aici calea de acces la 
esenţa lui lisus-preot pentru care întregul comportament 
sacerdotal trebuie să ofere întrucâtva o transcriptie lizibilă 
pentru contemporanii săi. Este vorba de inculcarea unui 
habitus, a unei ,modestii" ecleziastice; la începutul 
secolului al XIX-lea, ea stárnea un dezgust irepresibil unui 
observator atát de fin ca Stendhal. Dacá ea imprumutá, 
aşa cum era şi firesc, multe trăsături de la codul social al 
civilizaţiei erasmiene, modestia clericală urmăreşte nu 
numai să reprime orice spontaneitate corporală nelalocul 
ei, ci mai ales să-l menţină pe preot într-un punct de 


echilibru ce-l tine departe de extreme, il pune la egalá 
distantá de neglijentá si afectare, de tristete si de rásul in 
hohote, de pălăvrăgeala mondenă si de tristeţea mohorátá 
sau dispretuitoare.  Oferindu-i-se astfel de concepte, 
preotul din secolul al XVIII-lea apare aici ca un fel de 
neutru care se defineşte prin categoria lui nici-nici; 
atenuându-şi toate asperitätile personalităţii, el trebuie să 
se şteargă în calitate de individ: eliminarea oricărei 
trăsături proprii, alături de ruptura de lume, este în opinia 
educatorilor clerului modern condiţia de vizibilitate a 
sacerdotiului christic. In chip paradoxal, acest model 
educativ nu a cunoscut apogeul în Franţa decât în secolul 
al XIX-lea, când episcopii posteoncordatari adoptă o 
formulă de seminar asigurând pe parcursul unei perioade 
îndelungate întreaga formare sacerdotală - intelectuală, 
spirituală şi pastorală: succesul lui este dovedit, de 
altminteri, de nenumăratele reeditări ale Examens 
particuliers de-a lungul veacului. Dar, în raport cu 
evoluţiile înregistrate, modelul nu este deja anacronic? 

Sociabilitate şi cultură sacerdotale 

Independent de distanţa dintre model şi felul în care 
acesta a fost însuşit de clerici, formarea în cadrul 
seminarului a dus, fără îndoială, la o moralizare foarte 
clară a ecleziasticilor. În vreme ce, în secolul al XVII-lea, 
procesele-verbale de vizite pastorale, ca şi dosarele 
oficialităților scot la iveală în fata ochilor nostri un univers 
de preoţi brutali şi iuti la mânie, jucători de cărţi, vânători, 
cu darul betiei, ibovnici şi destrăbălaţi, asemenea notații 
devin mult mai rare în Franţa secolului al XVIII-lea: fără a 
ne înşela prea mult, putem aprecia la 5% proporţia 
personalului secular diocezan implicat în practici deviante 
după 172040. Fireşte, la jumătatea secolului al XVIII-lea, 
inspectorii de poliţie arestează în fiecare an vreo sută de 
clerici „prinşi asupra faptului” la femeile cu moravuri 
uşoare: jumătate dintre ei au beneficii mari şi se află în 
trecere prin Paris; de aceea, din statistica de mai sus nu 
am putea deduce flagrantul delict amoros pe bani, iar din 
existenţa clericilor depravati - o stare generală a 


moralitátii sacerdotale41. La fel, cu siguranţă că unele 
dioceze sunt in urma altora pe calea reformei morale si 
pastorale: in dioceza bretoná de Tréguier, intre 1700 si 
1730, dintr-un efectiv de aproximativ 530 de preoti, 147 
(adicá aproape o treime) se imbatá in mod regulat, 41 se 
dedau desfrâului, 27 au comis acte propriu-zise de 
violentá, 11 au sävârsit diverse fapte necinstite, 8 sunt 
absenteisti; in total, doar in simplul plan al moralitätii, 
numărăm 237 de clerici condamnabili, fără a tine cont de 
cei care, in plan pastoral, nu isi indeplinesc corect functiile 
ecleziastice, in schimb, dupá 1730, roadele operei 
reformatoare duse de prelatii din Tréguier, in special de 
Monseniorul Olivier Jegou de Kervilio (episcop intre 1694 
si 1731; el îşi vizitează în mod regulat dioceza din 1695 
pàná in 1729), se fac limpede simtite: dosarele oficiale 
arată că, de-acum încolo, cazurile de preoţi judecaţi pentru 
moravuri uşoare sunt extrem de rare şi că devierile de 
conduită devin excepţionale: în plus, o severă sancţiune nu 
întârzie să se abată asupra preotului deviant. A apărut un 
nou tip de preot, mai bine educat, mai religios, mai izolat 
poate de enoriaşii săi42. De altfel, născut la Treguier în 
1823, Ernest Renan aduce un călduros omagiu tocmai 
acestui model întruchipat al „bunului paroh”, atunci când, 
evocându-şi copilăria, îi salută pe „demnii” preoţi care i-au 
fost primii îndrumători spirituali; lor le datorează „tot ce 
poate exista bun” în el: „De-atunci, am avut învăţători 
străluciți şi perspicace; dar nu am avut alţii mai venerabili 
[...]. Ceea ce se spune despre moravurile clericale este, 
potrivit experienţei mele, lipsit de orice temei. Mi-am 
petrecut treisprezece ani din viaţă în grija preoţilor şi n-am 
văzut umbră de scandal; nu am cunoscut decât preoţi 
buni” 43. 

Om despărţit de lume, preotul este îndemnat să se 
întoarcă în mod regulat la izvorul vocației sale: retragerea 
anuală, ce îi este puternic recomandată, capătă în anumite 
dioceze forma unei retrageri generale adunând la 
seminarul episcopal, în unele perioade ale anului, fie 
ansamblul lor, fie numai o parte din clericii angajaţi în 


sacerdotiu; sub conducerea unui predicator, ei mediteazá, 
se roagá impreuná pret de aproximativ opt zile. Pärând a 
se generaliza in Franţa, pe măsură ce se înaintează în 
secol, această practică n-a făcut decât să întărească 
solidaritatea preoțească. Un alt exerciţiu îi adună la date 
fixe - o dată pe lună sau o dată la două luni - pe preoţii din 
aceeaşi circumscripție în jurul unor subiecte de tratat: 
„conferințele ecleziastice” (numite şi adunări decanale sau 
adunări de vicari ambulanți), ţinute sub coordonarea unui 
decan (atunci când decupajul teritorial al diocezei a fost 
respectat) sau sub îndrumarea unui „director” reunind în 
parohia lui între zece şi douăzeci de confrati din 
vecinătate, tratează în general trei teme: explicarea Sfintei 
Scripturi, un subiect „spiritual” - de cele mai multe ori 
îndatoririle şi virtuțile ecleziastice -, teologia „practică” 
sau morală, adică analizarea cazurilor de conştiinţă, ce 
tinde să ocupe cu timpul locul major în desfăşurarea 
întâlnirii44. Date dinainte de către episcopie, subiectele 
lunare sau bimestriale sunt câteodată însoţite de o 
impunătoare bibliografie destinată să-i călăuzească pe 
participanţi în lucrările lor pregătitoare pentru conferinţă; 
,rezultatele" sau „concluziile” sunt adresate, sub formă de 
dizertatie teologică, cancelariei episcopale, unde sunt 
adnotate exemplarele. Ele constituie, aşadar, un mijloc de 
control intelectual al clerului şi pot fi luate în calcul 
ulterior în promovarea preoţilor participanţi. Însă „temele” 
corectate de vicarii generali sfârşesc prin a genera un 
discurs uniform - nu se pune problema de a ajunge la 
„uniformitatea de doctrină şi de conduită, la dragostea de 
studiu”, după cum spune episcopul de Saint-Malo în 1750? 
în realitate, eruditia livrescă dovedită de redactorii care îşi 
punctează lucrările cu citate nimerit alese duce la un 
limbaj stereotipic, opac de-acum încolo la experienţa 
personală a participanţilor, ca şi la viaţa reală a enoriaşilor. 
Voința de a dezvolta o jurisprudentà comună tuturor 
confesorilor produce o serie de „cazuri” abstracte, identic 
tratate. Totuşi, nu întotdeauna şefii se lasă păcăliţi de 
această admirabilă unanimitate: după cum notează 


decanul consiliului din Cambrai cu privire la ,adunärile 
decenale" ale diocezei, „după o rugăciune latină rostită pe 
rând de fiecare paroh, ei discută despre problemele 
parohiilor lor, iar decanul le aduce la cunoştinţă ce crede 
arhiepiscopul că s-ar cădea să spună fiecare sau relatează 
ceea ce parohii l-au însărcinat să spună. După întrunire, ei 
vor lua masa împreună” 45. Limbajul grupului astfel 
codificat, funcţia de sociabilitate clericală pare deci să aibă 
câştig de cauză asupra activităţii intelectuale propriu-zise. 
În această privinţă, exemplul anomic al lui Jean Meslier, 
paroh la Etrepigny, oferă o demonstraţie a contrario a 
impactului conferinţelor. După moartea lui, rămâne un 
„memoriu” deosebit de exploziv, de vreme ce denunţă în el 
toate religiile, în primul rând religia creştină, ca imposturi 
şi mistere de nedreptate întreţinând neamurile în idolatrie 
şi superstiție. Într-adevăr, reflecţiile lui despre 
„incertitudinea  Evangheliilor” si ,pretinsele Sfinte 
Scripturi” „cu totul lipsite de orice erudiție sau 
înţelepciune mai presus de om” sau „mistice” se alătură nu 
numai întrebărilor puse în conferințele ecleziastice ale 
diocezei de Reims, ci si bibliografiei furnizate de 
autoritatea arhiepiscopală in sprijinul lor Activitatea de 
compilaţie impusă de conferințele ecleziastice a putut sluji 
aici ca punct de plecare pentru elaborarea unei gândiri 
deosebit de heterodoxe46. Mai este oare nevoie să 
adăugăm că Jean Meslier nu a crezut de cuviinţă să-şi 
comunice părerile confratilor şi că a păstrat o tăcere 
absolută asupra gândurilor lui, „fiind tare bucuros” să 
moară „pe atât de liniştit”, pe cât trăise şi nedorind să se 
expună în timpul vieţii „indignării preoţilor sau cruzimii 
tiranilor care nici c-ar putea găsi cazne îndeajuns de aspre, 
pentru a pedepsi o asemenea pretinsă temeritate” 47? 
Efectuarea unui control al practicilor duce astfel fie la 
conformismul lingvistic al unui corp, fie la alegerea unei 
vieţi duble ascunzând, în spatele unui personaj oficial, o 
experienţă interioară imposibil de afirmat pe faţă. 

Ceea ce demonstrează conferințele episcopale este 
faptul că ignoranta de odinioară a fost înlocuită de o 


culturá clericalá care se inspirá in special din sfántul Toma 
si din Părinţii Bisericii, din comentariile moderne la textele 
sfinte şi din cărţile de teologie morală. În plus, statutele 
sinodale, ca şi ordonantele episcopale au lungit întruna 
lista cărţilor ce trebuie să alcătuiască biblioteca preotului 
celui bun, iar procesele-verbale ale vizitelor pastorale 
atestă că, în secolul al XVIII-lea, normele sunt respectate: 
în arhidiaconatul de Autun, ancheta arată, în 1729, că toţi 
parohii posedă cele câteva volume absolut necesare şi că 
unii au chiar mai multe: astfel, nouă parohi au între 
douăzeci şi cincizeci de cărţi, cinci între o sută şi trei 
sute48. O analiză mai exactă, efectuată de data aceasta 
pornind de la inventare ale bibliotecilor de după decesul 
clericilor în marile oraşe din provinciile vestice ale Franţei 
(Normandia, Maine, Anjou, Bretagne), pune în evidenţă 
progresia rapidă înregistrată în cursul secolului al XVIII- 
lea: la sfârşitul secolului al XVII-lea, 30% din preoţii 
eşantionului avut în vedere au mai puţin de zece volume, 
iar unii dintre ei nu au niciunul, doar 5% având o 
bibliotecă de mai mult de o sută de lucrări. În prima treime 
a secolului al XVIII-lea, preoţii cu o educaţie intelectuală 
primită în seminarii se doreazá cu „les librairies” de 
rigoare: bibliotecile cu mai mult de o sută de volume 
reprezintă, din 1730, 45% din eşantion, 60% spre 1755 - 
1760, 75% în 1790; la această ultimă dată, doi ecleziastici 
din zece au mai mult de cincizeci de volume, unul din trei 
mai mult de o sută. Într-un secol, excepţia a devenit 
regulă. Dar, în acelaşi timp, alcătuirea bibliotecilor s-a 
schimbat în mod radical: comentatorii flamanzi şi spanioli 
ai Scripturii (ca Maldonat, Estius sau Cornelius a Lapide), 
Summa theologia e a sfântului Toma şi Părinţii Bisericii au 
făcut loc unor manuale practice, lucrări redactate în limba 
franceză şi larg răspândite - culegeri tipărite de conferinţe 
ecleziastice, culegeri de  omilii, metode pentru 
administrarea sacramentelor, cărţi de teologie morală, de 
meditații sau de spiritualitate sacerdotală. In schimb, 
deschiderea spre cultura profană a bibliotecilor rămâne 


4 Termenul vechi pentru „bibliotecă” (n.t.). 


extrem de redusá: in cele cu mai putin de 300 de volume, 
partea cărţii religioase se situează întotdeauna între 80 - 
90%. Ne dăm seama astfel de distanţa din ce în ce mai 
mare dintre cultura clericală şi cea a elitelor laice din 
lumea funcţiilor publice sau a burgheziei „înzestrate”, 
unde remarcăm o evidentă estompare a cărţii religioase, 
mai ales după 17 6049. 

Constatări similare au fost făcute în legătură cu 
bibliotecile prezbiteriale din Piemont, ale căror inventare, 
întocmite în prima jumătate a secolului al XIX-lea, trimit la 
situaţia veacului precedent: din 57 de inventare 
descoperite, 26 (adică 45, 7%) se referă la biblioteci cu 
mai mult de o sută de volume, 11 (adică 19, 3%) la 
„librairies” cu 50 - 100 de volume, în vreme ce alte 11 
conţin mai puţin de 10 volume50. De unde rezultă că şi aici 
cartea face parte din bagajul obişnuit al parohului de la 
oraş sau de la ţară. Dar este vorba în principal tot de carte 
religioasă: dacă nu ţinem cont de patru biblioteci cu mai 
mult de patru sute de volume, cu sfere de interes mai 
dispersate, proporţia cărţilor religioase atinge 84% din 
ansamblu. În afară de textele „clasice” - ca Summa... 
sfântului Toma, Confesiunile şi Cetatea lui Dumnezeu de 
sfântul Augustin sau Epistolele sfântului Ieronim - ce pot fi 
găsite în numeroase biblioteci (numai că ele reprezintă 
doar 5% din totalul cărţilor), în „es librairies" piemonteze 
un loc important îl ocupă, pe de o parte, compendiile de 
teologie utilizate, fireşte, mai întâi la seminar şi luate apoi 
de parohi la locul de muncă (în special tratatele de 
teologie morală, cum ar fi cele ale lui Daniel Concina, 
Idalfonso da Bressanvido, dar şi cele ale unor autori 
francezi ca Paul-Gabriel Antoine, Pierre Collet sau Louis 
Habert), reprezentând o cincime din lucrări, iar pe de altă 
parte cărţile de cucernicie, de exerciţii spirituale sau vieţi 
ale sfinţilor, constituind tot o cincime din biblioteci. 
Regăsim aici the best-sellers ale literaturii cucernice ale 
Reformei catolice, de la Introduction à la vie devote de 
François de Sales la Exercitii de desăvârşire de Alfonso 
Rodriguez, de la Combattimento spirituale de teatinul 


Lorenzo Scupoli la lucrärile iezuitului Paolo Segneri: 
amprenta spiritualităţii ivite din Exercitiile spirituale ale 
lui Ignatiu de Loyola este aici evidentà. Catehisme, 
manuale de confesiune si culegeri de omilii completeazá 
acest ansamblu pentru a ajuta pastorul in practica lui 
cotidiană51. Suntem de-a dreptul frapati de similitudinea 
profesională a bibliotecilor preoţilor francezi şi piemontezi, 
similitudine accentuată şi de trei trăsături specifice: într-o 
regiune unde practica lingvistică a limbii franceze este mai 
răspândită decât în restul Peninsulei, ponderea cărţilor 
imprimate în Franţa atinge 18, 7%; textele traduse de 
autori sau de oratori religioşi francezi sunt numeroase (de 
exemplu, François de Sales sau Bourdaloue); de altfel, pe 
această cale circulă gândirea jansenistă, de vreme ce 
traducerile lui Joseph Duguet, Pierre Nicole sau cele ale 
Catéchisme de Montpellier de oratorianul François Pouget 
sunt prezente în numeroase biblioteci. Notatiile extrase 
din procesele-verbale foarte precise ale vizitei generale 
efectuate în 1749 - 1751 de Leopold Ernest Firmian, 
episcop-asistent la Trento, confirmă întru totul datele 
piemonteze: clerul diocezei de Trento, chiar în zonele mai 
îndepărtate şi mai izolate, manifestă un viu interes faţă de 
cultura ecleziastică din vremea lui, de la comentariile la 
cele două Testamente ale părintelui Noël Alexandre la cele 
ale lui Don Augustin Calmet şi la textele lui Muratori sau 
Tartarotti52. In felul ei, alcătuirea bibliotecilor clericale 
atestă că, sub presiunea mecanismelor disciplinare, „noii” 
preoţi şi-au interiorizat în mare măsură normele ce le sunt 
insuflate la seminar spre a-i pregăti pentru exercitarea 
corectă a îndatoririlor lor. 

O ordine a practicilor 

Prin separarea socială şi culturală, preoţii sunt 
însărcinaţi să exprime graniţa dintre sacru şi profan şi să 
menţină o răspândire ortodoxă a reprezentărilor şi 
credințelor religioase, devenind punctul focal prin care 
Biserica se deosebeşte de celelalte grupuri sociale. Totuşi, 
ei ţin în acelaşi timp de o administrare a practicilor a cărei 
logică nu mai este religioasă, ci este de-acum încolo 


dominatà de criteriul utilitátii sociale53. Vom da aici doar 
cáteva exemple, luate din diferite registre. Parohii de la 
ţară, mai cultivați în această perioadă, pot să-l asiste pe 
intendentul provinciei in întocmirea inventarului de 
producţii agricole (ca în Franche-Comte în 1774) sau să 
ajute la statistica botezurilor, căsătoriilor şi deceselor 
cerută, via birourile de intendenţă, de abatele Expilly 
pentru redactarea unui Dictionnaire des Gaules. Ei 
continuă să străbată câmpurile de pe teritoriul parohial cu 
ocazia binecuvântărilor si a procesiunilor din timpul 
liturgic de dinaintea înălţării, când se roagă pentru 
„ocrotirea bunurilor pământului”, după cum cer enoriaşii 
lor; totuşi, parohii nu se mulţumesc doar să cultive grădina 
prezbiteriului, ci desfăşoară experienţe agricole destinate 
să amelioreze producţia de cereale şi calitatea vitelor: 
exploatând în mod raţional pământurile alocate parohiei, 
„ei îi instruiesc pe cultivatorii din zona lor [...]. Cei mai 
serioşi le urmează exemplul” 54. Atunci când răspund, în 
1774, la ancheta despre cerşetorie ce le-a fost transmisă 
de episcopul lor Jean-François de La Marche, ca urmare a 
solicitărilor lui Turgot, controlor general al Finanţelor, 
rectorii diocezei bretone de Saint-Pol-de-Leon îşi manifestă 
ostilitatea faţă de sistemul medieval al pomenei. Din 
punctul lor de vedere, sursa cea mai obişnuită a cerşetoriei 
este „trândăveala”, „sila de muncă, în special cea fizică”, 
plăcerea de a „bate drumurile”; dacă îi recunosc sărăciei 
anumite cauze economice (creşterea preţurilor griului, 
micşorarea exploatărilor agricole ca urmare a impártirilor 
rezultate din moşteniri) şi demografice (familii prea 
numeroase), ei îşi pun speranţele atât într-o poliţie care i- 
ar alunga pe cersetorii „străini” de parohie - patrulele nu i- 
ar putea aresta, ba chiar trimite în colonii? -, cât şi în 
impunerea obiceiului de a munci încă din copilărie, fie în 
azilurile generale ale provinciei, fie în azilurile 
administrate de parohie sub conducerea rectorului55. 
Unul dintre ei merge până la a prevedea „interzicerea 
căsătoriei pentru toţi cei ce nu sunt în stare să-şi asume 
răspunderile lumesti. I-am privit întotdeauna cu dezgust pe 


cersetorii care se cäsätoresc, iar când cercetez urmärile 
unor asemenea căsătorii, mi se pare că statul are de 
pierdut si cá nici religia nu cástigá ceva de pe urma lor" 
56. Preotul este aici un agent al ordinii publice direct 
marcat de raționalitatea si  utilitarismul Luminilor, 
orientate spre producţie. Să nu ne mirám, aşadar, cá, la 
inceputul secolului al XIX-lea, preotii sunt printre vectorii 
cei mai favorabili răspândirii vaccinului împotriva 
epidemiei de variolă, atât în Franţa, cât şi în Ţările de Jos 
sau în departamentele anexate ale Peninsulei Italice57. 
Pentru a determina consimţământul masiv al enoriaşilor, 
unii parohi s-au vaccinat ei înşişi; alţii îşi duc enoriaşii la 
vaccinator sau organizează sesiuni gratuite de vaccinare la 
prezbiteriu. Este vorba de o adevărată îndatorire de stat 
de vreme ce, preoţii fiind „miniştrii unui Dumnezeu al 
adevărului”, de ei depinde să fie distruse erorile populare 
referitoare la lichidele ce urmează a le fi inoculate. În 
1805, un paroh oarecare din departamentul Ourthe 
relatează secretarului prefecturii prima campanie de 
vaccinare, în următorii termeni entuziaşti: 

Cred, domnule, că acea zi când antidotul variolei a 
fost primit cu zel şi bucurie de enoriaşi a fost ziua 
triumfului acestui admirabil învingător al groaznicei şi 
ucigătoarei boli şi că speranţa domnului Prefect nu va fi 
fost deşartă. In sfârşit, Lumina a răzbătut în bordeie, iar 
tenebrele prejudecátilor s-au risipit58. 

Însă ordinea cultului şi a practicilor impusă de paroh 
întâmpină aprige împotriviri din partea enoriaşilor. Să 
luăm exemplul tragerii clopotelor pe timp de furtună, 
considerată „binefăcătoare” şi cerută de enoriaşi. Parohii 
din secolul al XVIII-lea simt o ostilitate crescândă faţă de 
practicarea exorcismelor prevăzute de ritual în astfel de 
situaţii; ei preconizează suprimarea ceremoniei liturgice 
tocmai pentru că sunt perfect conştienţi de echivocul 
instaurat de ea: populaţia aşteaptă de la exorcism un efect 
imediat; reuşita sau eşecul depinde de puterea 
operatorului, iar refuzul de a-l efectua este însoţit de 
ameninţări cu moartea. Eşecul determină o atitudine 


agresivă din partea comunităţii faţă de preotul ei, care îşi 
pierde cu totul prestigiul: nu este „alungător de grindină”. 
Parohii din secolul al XVIII-lea nu recunosc semnificaţia 
magică atribuită canoanelor ceremoniale, ce transformă 
preotul într-un fel de şaman: ei îi opun puterea unei raţiuni 
şi a unei ştiinţe în luptă cu ignoranta (enoriaşii sunt 
superstitiosi, plini de prejudecăţi, fanatici) 59. Răspunzând 
anchetei adresate de episcopul său în 1783, un paroh din 
dioceza de Tarbes explică ironic în ce fel a încercat să 
introducă descoperirea lui Franklin în satul lui: 

In timpul furtunilor sunt trase clopotele. De aceea, 
clopotarul şi clopotniţa au fost trásniti de două ori în 
ultimii cincizeci de ani. Am fi noi înşine trásniti de locuitori 
dacă am dori să împiedicăm acest lucru. Aş vrea să le 
inspir mai multă încredere într-un paratrăsnet electric pe 
care mă chinui să-l pun pe clopotniţa noastră foarte înaltă, 
dar pentru ca lor să li se pară înzestrat cu o oarece putere, 
ar trebui sfinţit printr-o binecuvântare de care fizicienii nu 
par să se fi sinchisit prea mult până în prezent. Pe 
deasupra, facem în continuare exorcismele şi rugăciunile, 
potrivit ritualului: aşa că, personal, până acum am fost la 
adăpost de trăsnet60. 

Pusă faţă în faţă cu  operativitatea tehnicii, 
binecuvântarea preotului este dusă de parohul ,luminat” 
în magazia cu vechituri. În marea mişcare ce tinteste să 
curețe cultul de ,necuviintele" dezonorante şi să modeleze 
comportamentul enoriaşilor, nu e de mirare să constatăm 
că, în aprecierile morale ale păstorilor asupra turmei lor, 
criteriile culturale capătă o pondere importantă. Atunci 
când parohii diocezei de Reims în 1774 şi cei ai diocezei de 
Tarbes în 1783 sunt invitaţi fiecare de episcopul lui să 
răspundă la o întrebare identică pentru a defini „trăsătura 
dominantă a enoriaşilor, însuşirile lor pozitive, viciile şi 
cusururile cele mai obişnuite”, două aspecte majore îl 
frapează astăzi pe cititorul ráspunsurilor61. Pe de o parte, 
grila de lectură utilizată de pastori îşi are originea exact în 
categoriile din tratatele de morală ce le-au fost inculcate la 
seminar: suntem, aşadar, în prezenţa unui catalog 


sistematic al viciilor, denuntând, in ordinea descrescándá a 
importantei, darul betiei si cabaretele - adeváratá obsesie 
omniprezentá, reprezentánd si o mizá a puterii in sánul 
comunitátii; cabaretierul este intrucátva ,anti-parohul" si 
polarizează o sociabilitate in directă concurenţă cu 
Biserica -, împrumuturile cu dobândă, cersetoria, 
calomnia, procesele şi împărțirile, violenta, înşelătoria sau 
reaua-credinţă,  libertinajul tinereții, judecätile şi 
blasfemiile; mai mult, lanţurile asociative ce leagă „viciile” 
unele de altele în răspunsuri sunt puternic influențate de 
manualul confesorului. În schimb, trăsăturile pozitive sunt 
mult mai putin citate; în ochii parohilor lor, enoriaşii sunt 
în principal „muncitori”, milostivi şi buni la suflet, 
cucernici sau „cu credinţă”. Pe de altă parte, suntem 
surprinşi de aspectul eminamente civil al răspunsurilor: 
ele insistă mai mult pe însuşirile culturale caracteristice 
pentru relaţia preotului cu enoriaşii săi, ca şi pe 
subordonarea acestora din urmă faţă de cei dintâi. 
Enoriaşii pot fi  „blânzi”,  ,politicosi",  „cinstiţi”, 
„binevoitori”,  „sociabili”,  „îngăduitori”,  „maleabili”, 
„ascultători”, ,supusi", măcar cà un preot poate pune la 
îndoială veracitatea unui asemenea comportament: „ei fac 
paradă de marea lor supuşenie şi de respectul faţă de 
pastorul lor mai ales când el le vorbeşte”; în schimb, de 
multe ori sunt „trufaşi”, „mândri”, „aspri”, „neascultători”, 
„independenţi“, ,republicani", „cu maniere bruşte şi 
nestrunite”, „bădărani”, „sălbatici din cauza vieţii de 
cătun”, ,neimblánziti pentru cá rătăcesc întruna cu 
turmele prin munţi”, „cruzi din fire”. Fireşte, ciobanii şi 
ţăranii din Pirinei nu au deprins codul bunelor maniere 
proprii civilitátii erasmiene; de altfel, nu au o brumá de 
educaţie si nicio „preocupare pentru învăţătură”. In 
asemenea condiţii, sarcina parohului devine în mod 
prioritar o muncă de educare şi de civilizare. După cum 
explică parohul din Beaudean, din dioceză de Tarbes, care 
luptă împotriva „despotismului feudal” al seniorului local - 
acesta s-a opus întotdeauna înfiinţării unei şcoli, dar până 
la urmă preotul a reuşit s-o întemeieze: 


Locuitorii de aici erau la sosirea mea si sunt încă în 
parte într-un hal greu de caracterizat întrucât degradarea 
extremei înrobiri nu este o trăsătură înnăscută, ci o 
abrutizare. Prin natura lucrurilor suntem obligaţi să dăm 
pilde unor asemenea nenorociti. Am fost nevoit să încep 
prin a-i învăţa pe aceşti oropsiti ai sorții că erau oameni şi 
că trăiau în societate, că îi aşteaptă toate avantajele 
civilizaţiei [...]. Progresele au fost cu atât mai greu de 
înfăptuit, cu cât eram în permanenţă stânjenit de mâna 
opresivă ce-i ţinea în jug pe enoriaşii mei. Totuşi, atât cât 
am putut vedea în sufletele degradate şi imputinate de o 
îndelungată şi dură robie, îi cred pe enoriaşii mei în stare 
de fapte bune. Sunt buni la inimă si inteligenţi din fire; 
credincioşi, incapabili de răutate, ei vor duce multă vreme 
lipsă de acele calităţi implicând curaj şi energie62. 

Prin urmare, viaţa domnului de Sernin nu este o 
ficţiune, iar sarcina „bunului” preot este din ce în ce mai 
mult cea a unui educator sau „civilizator”, înscriindu-se 
astfel în mişcarea ce face din etica socială cadrul de 
referinţă al practicilor. În felul ei, evoluţia imaginii 
preotului in secolul al XVIII-lea dovedeşte refolosirea 
structurilor religioase în slujba unei ordini pe care ele nu o 
mai determină şi care şi-a insinuat progresiv propriile 
criterii. Când jozefismul austriac de la sfârşitul secolului 
defineşte preotul ca fiind un paroh-functionar de stat, în 
acelaşi timp expert agronom al parohiei şi capabil să-şi 
sfătuiască eficient enoriaşii în administrarea tehnică a 
terenurilor lor agricole, el nu face decât să ducă la extrem 
o experienţă obişnuită. Fără îndoială, istoricii au insistat 
prea mult asupra conflictului dintre Iosif al Il-lea si 
papalitate (referitor mai curând la suprimarea ordinelor 
regulate, de altminteri). Căci recunoaşterea de către 
papalitate a preeminentei statului modern - dovedită de 
politica de pacturi a lui Benedict al XIV-lea cu Regatul 
Celor Două Sicilii (1741), Spania (1753), Lombardia (1757) 
- este un fapt evident în secolul al XVIII-lea. Acceptând în 
acele ţări impozitarea de către stat a bunurilor ecleziastice 
şi abandonarea privilegiilor anacronice ale curiei romane 


in materie de patronaj al beneficiilor, Papa miza pe 
reforma religioasá efectuatá sub tutela statelor impotriva 
prejudiciilor aduse de o suprapopulare de clerici trándavi 
si necontrolabili. Totusi, ordinea ce se defineste atunci nu 
mai este cea a Conciliului de la Trento, ci aceea a 
suveranităţii nationale a monarhiilor absolutiste moderne 
in serviciul cárora functioneazá de-acum incolo credintele 
şi instituţiile religioase; cei însărcinaţi să le asigure 
funcţionarea nu-şi dau seama însă de mutatia pe cale de a 
se produce. Administrarea riturilor şi a simbolurilor 
religioase se găseşte din ce în ce mai strâns prinsă în 
chingile unui control social ce-i transformă pe credincioşi 
în obiectul unei politici. Dacă, pentru a reprima flagelul 
social al cerşetoriei, ei se gândesc la soluţia unui azil- 
atelier însoţită de o eficace „poliţie” exercitată de 
jandarmerie, rectorii bretoni deja citati nu vorbesc 
niciodată despre cerşetori ca supuşi. Unic prin stil este 
răspunsul parohului din insula Molene care, identificându- 
se printr-un noi cu poporul lui, îl roagă pe episcopul Jean- 
François de La Marche să aveţi milă de bietul popor ce 
strigă şi geme în nenorocire; sunt convins că nu există 
niciun loc în dioceză domniei-voastre atât de lipsit de 
hrană ca acesta. Oamenii vin la mine când nu mai pot şi se 
plâng că mor de foame, şi ei, şi copiii lor: le-am dat nu 
numai o dată pâinea de pe masă, fără a mai fi avut alta în 
plus. Dar nenorocirile poporului fac şi sărăcia preotului. 
Nu am avut, în total, decât 50 de obroace de orz, deja pe 
terminate. Ce vor face sărmanii până la sfârşitul anului? 
Nu avem pe nimeni căruia să ne adresăm şi care să se 
intereseze de soarta noastră în afară de domnia-voastră, 
Monseniore63. 

Capitolul IX 

FEMEIA 

Dominique Godineau 

Doamna d'Epinay adunând în salonul ei cele mai mari 
spirite ale timpului, marchiza de Pompadour ocrotitoare a 
artelor şi literelor, doamna Roland, „Egerie a Girondinilor”, 
marchiza de Merteuil sau Marceline din Nunta lui Figaro 
deplângând amarnic soarta femeilor - figuri reale sau 
imaginare, ele şi multe altele, căci lista nu-i nici pe departe 
închisă, se impun de îndată ce evocăm secolul al XVIII-lea. 

Aşadar, veacul Luminilor ar fi şi cel al femeii, după 
cum s-a scris? 1 În multe privinţe, formula pare 
indreptátitá. Nu numai că personajele feminine mişună pe 
scena publică sau literară, dar, în plus, femeia se află în 


centrul unei pletore de scrieri în care filosofii, medicii si 
scriitorii îi cercetează fiziologia, raţiunea, educaţia si rolul 
social. Neindoielnic, femeia, vie, imaginară sau obiect de 
studiu, este omniprezentă: nu putem scăpa de prezenţa ei, 
fie că ne plimbăm în cartierele populare ale oraşelor sau 
întredeschidem uşa unui atelier meşteşugăresc, luăm loc la 
o masă într-un cabaret sau pătrundem într-un cerc literar, 
suntem prezentaţi la curte sau participăm la o manifestare 
publică, parcurgem un roman, un eseu sau ne aşezăm în 
faţa unei scene de teatru. In acest sens, secolul Luminilor 
este cu adevărat cel al femeii. Dar al unei femei care 
rămâne subordonată, minoră: neavând personalitate civilă 
şi politică, ea este exclusă din centrele de putere şi nu 
există juridic decât prin intermediul bărbaţilor. Drepturile 
ei, profesionale, civile şi politice, nu sunt recunoscute. 
Figurile emblematice nu trebuie să ne înşele: dacă femeile 
domnesc în saloanele literare, filosofice sau politice, dacă 
cei mai mari filosofi ai timpului binevoiesc să schimbe idei 
cu ele şi sunt sensibili la punctele lor de vedere, nu este 
inutil să amintim totuşi, de la bun început, că Enciclopedia 
nu şi-a deschis paginile nici unui autor feminin. Doamna de 
Merteuil sau Marceline, simboluri ale revoltei faţă de 
condiţia rezervată femeilor, au totuşi o pondere redusă în 
comparaţie cu modelul feminin al Luminilor: Sophie, 
supusa tovarăşă de viaţă a lui Emile, creată pentru el şi a 
cărei principală funcţie este aceea de a asigura bunăstarea 
şi fericirea soţului. lar când la sfârşitul veacului 
revoluționarii vor încerca să pună în practică ideile 
Luminilor, să construiască o nouă cetate unde fiecare, 
cetăţean responsabil, să participe la suveranitate, femeile 
vor fi excluse. Atunci vor izbucni cu putere contradicţiile 
acestui „secol paradoxal” când femeile se bucură de o 
,mixtitate fără paritate” 2. 

A ne ocupa de femeia Luminilor ascunde o capcană: 
nu există o femeie, ci femei ale Luminilor. Femeia 
Luminilor poate fi femeia aşa cum au gândit-o Luminile, 
aşa cum apare în textele filosofice, scrise în majoritatea lor 
de bărbaţi. Este femeia Luminilor masculine, al cărei 


portret, pe de-a-ntregul teoretic, nu corespunde cu 
exactitate celui al contemporanelor. Femeia Luminilor este 
si cea a literaturii din secolul al XVIII-lea, cea a unor 
scriitori precum Choderlos de Laclos si Beaumarchais, 
care ştiu să găsească cele mai potrivite cuvinte pentru a 
descrie condiţia femeilor din vremea lor. Femeia Luminilor 
este poate şi cea care participă la mişcarea Luminilor, prin 
scrierile sale sau capacitatea de a crea în jurul ei focare 
intelectuale? În sfârşit, putem considera că femeia 
Luminilor este cea care trăieşte în acest veac. Atunci, nu 
mai este vorba de o singură femeie, ci de diferite tipuri de 
femei aparţinând unor medii sociale diverse: femeia de 
curte, aristocrata, burgheza, femeia din popor, täranca etc. 
Aşa cum nu am putea uita diferenţele naţionale: dacă 
Luminile sunt comune lumii occidentale, fiecare ţară îşi 
păstrează propria-i cultură, iar femeile duc acolo vieţi în 
mod evident diferite. 

Totuşi, aici nu ne propunem să întocmim un catalog 
exhaustiv al diferitelor tipuri de „femei ale Luminilor”, ci 
să evidentiem articulațiile majore ale veacului. Trebuie să 
avem în vedere mişcarea contrară ce pune femeile în 
centrul societăţii, al scrierilor, al reflectiei şi tinde în 
paralel să le alunge la periferie, să le rezerve un loc 
inferior. Conflictul decurge din raportul dintre sexe şi îl 
reflectă, traversând toată epoca. A scrie despre femeia 
Luminilor înseamnă, aşadar, înainte de toate, să analizăm 
respectivul raport, să-i arătăm complexitatea, să înţelegem 
în ce fel se construieşte, cum influenţează viaţa femeilor 
(şi a bărbaţilor) şi, în general, evoluţia societăţii. De aceea 
este necesar, înainte de orice, să ştim ce imagine aveau 
bărbaţii Luminilor despre tovarăşele lor. 

Privirea bărbaţilor 

Natura feminină 

În secolul al XVIII-lea triumfă ideea că există o 
natură feminină specifică. Triumful este în principal opera 
medicilor si a filosofilor. Mai mult ca niciodată, ei 
examinează ce anume este o femeie, ce anume o 
diferenţiază şi o separă de bărbat. Ei vorbesc în numele 


genului uman, se doresc observatorii neutri ai diferentelor 
de sex. Dar ei scriu în calitatea lor de bärbati, iar propriul 
lor sex le serveşte drept referinţă, drept măsură pentru a-l 
analiza pe celălalt. Astfel articolul ,Femeia” din 
Enciclopedie realizat de Diderot o prezintă ca fiind „femela 
bărbatului”, dar la câteva pagini mai încolo, citim la 
intrarea „Bărbat” o definiţie generală a speciei întregi. 
Apare aici una dintre principalele probleme ale Luminilor: 
cum să fie împăcate diferenţa dintre sexe şi o filosofie a 
universalului? Toţi autorii cad de acord pentru a afirma că 
femeile sunt jumătatea genului uman. O dată stabilit acest 
lucru, poziţiile diferă. 

Un curent este reprezentat de urmaşii lui Poullain de 
la Barre. Scrierile lui (în special De l'égalité des deux 
sexes. Discours physique et moral où l'on voit l'importance 
de se défaire des préjugés, 1673) au marcat o schimbare 
fundamentală în reflectia despre masculin/feminin. În loc 
să afirme, aşa cum se proceda până atunci, că unul dintre 
genuri (masculin sau feminin) este superior celuilalt, el a 
introdus noţiunea de egalitate în această „gâlceavă”. Ca un 
cartezian convins, el respinge prejudecățile în folosul 
raţiunii şi îşi sprijină opiniile pe un sistem filosofic coerent, 
şi nu pe o serie de preferinţe personale. Afirmând că 
„Spiritul nu are sex”, el ne asigură că raţiunea, ce 
defineşte apartenenţa la specia umană, îi caracterizează pe 
bărbaţi şi femei. Umanitatea comună este primordială în 
raport cu diferenţele rezultate, de altminteri, atât din 
cultură, din educaţie, cât şi din natură. Aşadar, femeile ar 
trebui să se bucure de aceleaşi drepturi, de aceeaşi 
educaţie ca bărbaţii (ceea ce le-ar permite să scape de 
cusururile ce li se atribuie) şi să ocupe aceleaşi funcţii, 
profesionale, intelectuale şi politice. Poullain resituează 
istoria dependenţei feminine în cea a instituţiilor şi 
analizează împărţirea rolurilor ca rezultat al unui proces 
istoric. Chiar dacă au avut un ecou limitat, tratatele lui 
sunt reeditate în secolul al XVIII-lea (şi chiar traduse în 
engleză) şi citite, printre alţii, de Montesquieu sau 


5 In fr., în orig., homme (om) (n.t.). 


Choderlos de Laclos. lar filosofi ca Helvétius sau 
Condorcet ii reiau teoriile. Dar ele nu reprezintá ideologia 
dominantă a bărbaţilor Luminilor. 

Atitudinea opusă, majoritară, are doi iluştri 
reprezentanţi, un filosof si un medic, Jean-Jacques 
Rousseau şi Pierre Roussel. Primul îşi dedică ultima parte 
din cartea Émile ou de l'Éducation (1762) „Sophiei sau 
Femeii”; al doilea publică în 1775 un Systeme physique et 
moral de la femme, studiu despre corpul şi fiinţa femeii. 
Influenţa lui Rousseau şi Roussel asupra gândirii Luminilor 
este însemnată. Sistematizând o opinie curentă, ei 
provoacă un efect de dinamică al cărui rezultat este 
înmulţirea scrierilor, medicale şi/ sau filosofice, despre 
specificitatea feminină. Pentru astfel de autori, femeia 
este, desigur, jumătatea genului uman, dar o jumătate în 
mod fundamental diferită. De la diferenţă se trece cu 
rapiditate la inegalitate, iar de la inegalitate la 
inferioritate. Dar să reluăm raţionamentul în desfăşurarea 
lui logică. Totul pleacă de la o evidenţă: bărbaţii şi femeile 
sunt diferiţi în plan fizic. Natura a vrut-o, iar ea nu ar 
putea acţiona fără un motiv anume. Fireşte, există aspecte 
comune. Ele tin de „specie“, scrie Rousseau, în timp ce 
diferenţele ţin „de sex”. Altfel spus: „In tot ce nu este legat 
de sex, femeia este bărbat”. Problema este că la femei 
totul este legat de sex: „Masculul nu este mascul decât în 
anumite momente, femela este femelă toată viaţa sau cel 
puţin în toată tinereţea; totul o aduce neîncetat la sex” 
(Emile). Opinia nu trebuie pusă pe seama misoginismului 
rousseau-ist; Diderot, de exemplu, crede exact acelaşi 
lucru: „Femeia poartă în interiorul ei un organ susceptibil 
de spasme teribile, dispunând de ea...” (Sur les femmes, 
1772). Şi, adaugă el, viaţa îi este ritmată de funcţiile 
sexuale: menstruatie, graviditate, menopauză. Cât despre 
Roussel, el ne asigură că „femeia nu este femeie doar într- 
o singură privinţă, ci din orice perspectivă am privi-o”. 
Uterul este organul feminin prin excelenţă, cel ce 
porunceşte tuturor celorlalte. El domină şi determină 
femeia, definită astfel prin sexul ei, şi nu prin rațiune, ca 


bărbatul. 

Rațiunea femeilor 

Femeia nu poate avea acelasi-tip de rațiune ca 
bărbatul, ci îi este supusă organelor genitale, ca şi restul 
persoanei ei. De aici provin în mare parte slăbiciunea şi, în 
consecinţă, inferioritatea ei. Pe de o parte, este veşnica 
bolnavă, supusă în mod regulat unor boli specifice: 
adevărat handicap care nu-i poate permite să ducă o viaţă 
socială activă. Pe de altă parte, uterul dominator o 
transformă într-o fiinţă exagerat de sensibilă, pradă unei 
imaginatii neînfrânate, exaltate. După ce a notat că acest 
organ „dispune de ea”, Diderot, de exemplu, adaugă că „el 
îi trezeşte în închipuire fantome de toate felurile”. Medicii 
ca Roussel explică sensibilitatea superioară a femeilor prin 
ramificarea mai însemnată a vaselor sanguine şi a nervilor 
lor. Or, senzualismul lui Condillac, dominant în acea vreme, 
susţine că raţiunea se naşte din senzaţie. Femeile, mai 
sensibile, sunt mai avantajate din acest motiv? Nu, fiindcă 
însuşi excesul lor de sensibilitate le blochează dezvoltarea: 
prea multe senzaţii împiedică maturatia ideilor, trecerea 
de la sensibil la conceptual. Deci ele se opresc la primul 
stadiu, cel al imaginaţiei, şi încă al unei imaginatii 
negative, populate de „fantome de tot felul”, o imaginaţie 
copilărească (,Voi, femeile, sunteţi nişte copii cu totul ieşiţi 
din comun”, mai scrie Diderot), incontrolabilă3 şi 
periculoasă. 

Incapabilă de conceptualizare avansată, raţiunea lor 
trebuie să se întoarcă spre concret, spre practic. „Ei îi 
revine sarcina de a aplica principiile descoperite de bărbat 
şi de a face observaţiile ce-l duc pe bărbat la stabilirea de 
principii”; „femeia observă, bărbatul raţionează”, scrie 
Rousseau în legătură cu Sophie. Cum abstractia nu ţine de 
domeniul ei, reflectia femeii se poate referi doar la 
particular, şi nu la general. Ea nu trebuie să filosofeze 
despre Bărbat, ci „să studieze temeinic [...] bărbaţii din 
preajma ei, spiritul bărbaţilor cărora le este supusă, fie 
prin lege, fie prin opinie” (Emile). Exerciţiul raţiunii îi este 
orientat spre ceilalţi - soţ, copii: el îi permite să le asigure 


fericirea şi bunăstarea şi, prin urmare, să-şi îndeplinească 
rolul de femeie. 

Rolul femeilor 

Căci diferenţei anatomice şi intelectuale dintre cele 
două sexe îi corespunde o diferenţă a rolurilor sociale. 
„Starea femeii” este aceea de a fi mamă, afirmă Rousseau 
şi medicii, care notează că anatomia ei o predestinează la 
aşa ceva. Din funcţia maternă şi din slăbiciunea fiziologică 
decurge o viaţă mai puţin activă, o „stare pasivă” (Roussel) 
dictată de natură. Femeia bărbaţilor din veacul Luminilor 
este o sedentară, ale cărei principale activităţi au ca decor 
scena domestică. De altfel, adaugă medicii, ea nu-i făcută 
pentru exerciţiul fizic: oasele ei sunt mai puţin tari decât la 
bărbat, iar bazinul, şoldurile îi dau un mers mai puţin 
sigur. În vreme ce soţul va medita la destinul omenirii sau 
va ieşi din casă pentru a duce o viaţă socială, ea va rămâne 
să se ocupe de copii, pentru a face interiorul cât mai 
plăcut cu putinţă. Fiecare sex are propriile lui funcţii, 
dorite de natură, cele ale bărbatului sunt publice, cele ale 
femeii, private şi nu ar trebui confundate pentru a nu 
tulbura ordinea. Când examinează diferenţa şi raportul 
dintre sexe, gândirea Luminilor devine profund 
deterministă şi funcționalistă. „Sophie trebuie să fie femeie 
aşa cum Emile este bărbat, adică să aibă tot ce corespunde 
alcătuirii speciei şi sexului ei pentru a-şi îndeplini rolul în 
ordinea fizică şi morală”. 

Aşadar, veacul raţiunii triumfătoare nu este ferită de 
paradoxuri. Astfel, într-o societate unde (cel puţin în 
Franţa) mixtitatea este la ordinea zilei, unde femeile se 
află în miezul socialului, în stradă sau în cercurile literare, 
triumfă o ideologie împărțind fără drept de apel calităţile, 
spaţiul şi rolurile sociale între sexe. Bărbaţii Luminilor 
schimbă în mod regulat idei, concepte cu femeile, dar se 
îndoiesc de posibilităţile intelectuale ale „Femeii”. În 
vreme ce Luminile pornesc la război contra prejudecätilor, 
duşmanii raţiunii, filosofii nu se gândesc să le abandoneze 
atunci când se judecă femininul. Deşi pun în centrul 
discursului lor noţiunea de universal şi principiul de 


egalitate bazat pe dreptul natural, ei sustin ideea unei 
„naturi feminine" separate si inferioare. Credinţa în 
perfectibilitatea speciei umane este unul dintre 
fundamentele gândirii Luminilor: progresele raţiunii 
constituie unul dintre motoarele istoriei. Dar femeile sunt 
situate în afara istoriei: în întregime determinate de 
fiziologia lor, ele stau sub semnul imuabilului; raţiunea, 
funcţiile, ,natura" lor nu evoluează. „În toate timpurile”, 
îndatoririle lor sunt aceleaşi (Emile). 

Contradictiile provin în mare parte din dificultatea de 
a înţelege diferenţa sexuală. Dificultate filosofică de a 
articula discursul despre universal şi discursul despre 
Celălalt, când eşti bărbat şi vorbeşti despre femeie. 
Dificultate esenţială de a concepe că Celălalt nu este un 
potential duşman care îţi va aduce moartea. Din meandrele 
unei fraze, tâsneste cu brutalitate o adevărată frică de 
femeie. Frică de sexualitatea ei „nelimitată” (Rousseau), 
frică de atracţia exercitată de ea asupra bărbaţilor, putând 
să-i ducă la pierzanie. Din fericire, natura le-a dat 
deopotrivă modestia, ruşinea şi pudoarea pentru a le 
înfrâna insatiabilitatea. Trupul feminin, ale cărui funcţii 
încă rămân misterioase pentru ştiinţă, înspăimântă prin 
alteritatea şi violenţa lui. Paginile pe care le înnegresc 
filosofii şi medicii despre femeie sunt pline de contradicții: 
ei oscilează fără tranziţie între două imagini contrare, cea 
a unei femei blânde şi materne şi cea a unei femei excesive 
şi sălbatice. Aşa că ajungem să ne întrebăm dacă nu cumva 
dezvoltările ample despre slăbiciunea şi pudoarea feminine 
nu ţin mai mult de exorcismul destinat să liniştească decât 
de o afirmaţie sigură pe ea. Angoasele transpar cu mult 
mai multă claritate într-un alt tip de texte, cele ale 
literaturii aşa-zis populare, unde sunt exprimate pe faţă. 

Femeia din literatură 

Romanul secolului al XVIII-lea acordă un spaţiu 
privilegiat femeilor. El creează personaje complexe de 
eroine. Războiul între sexe devine un resort al acţiunii 
dramatice. Femeia este compătimită şi/sau preamărită, 
ceea ce nu înseamnă că rămâne în stadiul de caricatură 


stereotipică, ci este cu adevărat un personaj căruia 
scriitorii îi prezintă condiţia, problemele, psihologia. 

Tonul este diferit în lucrările scrise pentru popor (dar 
nu de el) ce cunosc un nou val de succes în secolul al 
XVIII-lea. Literatura de colportaj, cunoscută sub numele de 
Biblioteca albastră (din cauza copertei brosurilor) 
răspândeşte o imagine a femeii care este dominată de 
clişee si surprinde prin ură. Rea, crudă, vicleană, 
orgolioasă, leneşă, mânioasă, limbută, avară, cheltuitoare 
şi dominatoare, ea pare a fi fost creată spre nenorocirea 
bărbaţilor. Ucenic al lui Satan, ea a adus moartea pe 
pământ. Când Dumnezeu a creat-o pe Eva din coasta lui 
Adam, a avut grija să-l adoarmă „ca să nu vadă ieşind din 
el ceea ce avea să-l ducă în mormânt” (Le Miroir des 
Femmes, 1717). Sub o mască terestră frumoasă si 
fascinantă, deci mai primejdioasă, femeia este moartea, iar 
imbrátisarea ei este fatală bărbatului. Pentru a ocoli 
moartea, femeia trebuie supusă, îmblânzită, cu atât mai 
mult, cu cât bărbatul este obligat să trăiască alături de ea. 
Pentru a evita să fie distrus de căsătorie, bărbatul trebuie 
să-şi domine soţia, să-i înăbuşe dorinţele şi apetitul sexual 
insatiabil, să-i anihileze personalitatea. Femeia-moarte 
activă devine astfel o „femeie moartă prin inexistenţa 
personală şi socială” 4. Doar cu această condiţie se poate 
trăi cu ea. Biblioteca albastră transformă căsătoria într-un 
adevărat război, nu de catifea, ci în care bărbatul trebuie 
s-o învingă pe femeie, dacă nu vrea să fie el învinsul. O 
asemenea exagerare dezvăluie mai bine decât frazele 
şlefuite ale filosofilor conflictul dintre bărbaţi şi femei şi 
neliniştile masculine ivite din el. Cuplul este unul dintre 
primele locuri ale acestei înfruntări. Or, Luminile contestă 
căsătoria tradiţională pentru a promova o nouă concepţie 
asupra raportului bărbat - femeie. 

Femei măritate 

Dorinţa de a supune femeile se regăseşte în condiţia 
ce le este rezervată în plan legal. In toate ţările 
occidentale, ele sunt minore juridice cu personalitate civilă 
cvasi-inexistentă. In general, ele nu au dreptul să intenteze 


procese sau să încheie convenţii. De cele mai multe ori, 
bunurile lor sunt administrate de soţi, fără a avea măcar 
posibilitatea de a interveni. Dreptul cutumier francez 
plasează soţia sub autoritatea soţului, fără acordul căruia 
nu poate acţiona. In anumite regiuni, fiicele sunt spoliate 
de moştenirea paternă. Pretutindeni, femeile sunt excluse 
de la conducerea asociaţiilor de meserii, ca şi de la cea a 
instanţelor politice, municipale, regionale sau naţionale. 

Tot atâtea nedreptäti flagrante şi bine cunoscute: 
deşi este util să le reamintim, ele nu dau seamă de 
întreaga complexitate a condiţiei feminine în epoca 
Luminilor. În acest scop, se cuvine a lăsa acum la o parte 
femeia filosofilor, medicilor, romancierilor şi legiuitorilor 
pentru a ne întâlni cu femeile secolului al XVIII-lea. Bogate 
sau sărace, educate sau analfabete, ele folosesc, fiecare în 
felul ei, fisurile unei ţesături sociale pentru a participa la 
lumea publică în pofida discursurilor, prejudecätilor şi 
legilor. 

Căsătoria pusă în discuție 

O tânără află de la cameristă că urmează să fie 
măritată şi plânge. Tatăl ei se miră: „Ce poate fi rău în 
faptul că vă căsătoriţi cu un bărbat de viţă nobilă, foarte 
curtenitor şi mai ales foarte bogat? 

— Vă cred pe cuvânt; dar e plin de cruzime să fiu 
dată pe mâna unui bărbat pe care nici măcar nu-l cunosc”. 
După ce i-a explicat că numai căsătoriile nepotrivite se fac 
din dragoste, tatăl conchide astfel: „Oamenii de rând au 
nevoie să se iubească pentru a fi fericiţi în căsnicie; dar 
pentru ca oamenii bogaţi să trăiască decent împreună, 
doar averea îi pune de acord. Gata, fata mea, fii hotărâtă, 
curajoasă, veselă, totul va fi bine!” 

Aspectul stereotipic al dialogului imaginat de Louis 
Sebastien Mercier (Tableau de Paris, 1783 - 1786, 
„Comment se fait un mariage") nu dăunează verosimilitatii 
lui. In mediile avute, căsătoria este încă de foarte multe ori 
tratată ca o tranzacţie socială sau economică, hotărâtă de 
bărbaţii familiei. Viitorul soţ este ales în funcţie de poziţia 
lui socială şi de veniturile lui de părinţi ce speră astfel să 


încheie o alianţă reuşită sau să asigure căsătoria fiicei lor. 
Prea puţin contează atunci că fericitul ales este un 
moşneag, că logodnica lui iubeşte pe altul sau pur şi 
simplu că nu-l simpatizează: ea nu are niciun cuvânt de 
spus, fiindcă părinţii sunt convinşi că acţionează spre 
binele ei. Spre sfârşitul veacului, fetele din familiile 
luministe, nobile sau nu, vor putea totuşi să-şi facă auzite 
glasurile ceva mai uşor: deşi grijulii să găsească partide 
bune pentru fiicele lor, nici tatăl lui Victorine de Chastenay 
(născută în 1771), nici cel al lui Manon Phlipon (viitoarea 
doamnă de Roland, născută în 1754) nu se opun la 
refuzurile lor reiterate de a se căsători cu pretendentii ce 
le sunt prezentaţi. Nobilul, ca şi maistrul gravor, amândoi 
adepţi ai filosofilor, citiseră cu siguranţă o parte din 
abundenta literatură, eseuri, romane sau piese de teatru, 
denuntând căsătoriile aranjate. 

Căsătoria tradiţională este, într-adevăr, una dintre 
ţintele privilegiate ale Luminilor. „Căsătoria a devenit un 
jug apăsător”, mai scrie Mercier (Tableau de Paris, „Filles 
nubiles”). Ce i se reproşează? Mai întâi, de a fi pervertit de 
consideratiile sociale şi de bani (Mercier cere suprimarea 
zestrei, sursa uneia dintre principalele discordii conjugale, 
în opinia lui). Sunt puşi în scenă soţi nepotriviti, aducători 
de nenorocire. Sunt compătimite tinerele sacrificate 
politicii familiale, date unor bătrâni respingători, unor 
libertini care le risipesc averea, unor avari care le vor face 
viaţa un calvar etc. Cele mai resemnate vor fi destinate 
nefericirii, celelalte îşi vor înşela soţii. Asemenea căsătorii 
sunt deci respinse în numele libertăţii fetelor şi în numele 
bunelor moravuri cărora le sunt mormânt. 

Indisolubilitatea căsătoriei este astfel puternic 
atacată. Divorțul există în numeroase ţări protestante, dar 
în Europa catolică soţii care sfârşesc prin a se uri sunt 
condamnaţi să rămână împreună până la moarte. Fireşte, 
separarea bunurilor şi cea trupească oferă o soluţie: dar o 
dată despărțiți, foştii soţi nu se mai pot recăsători. Aşadar, 
ei devin „nefolositori statului” fiindcă sunt lipsiţi de 
fecunditate sau „pradă libertinajului”, scrie Mercier 


(Tableau de Paris, ,Séparation"), rezumánd incá o datá 
ideile secolului si cerând, evident, autorizarea divortului. 
impotriva conceptiei religioase asupra indisolubilitàtii 
căsătoriei se dezvoltă treptat ideea contractuală. Căsătoria 
este astfel gândită ca un contract liber consimţit de cele 
două părţi egale şi putând fi anulat. Noţiunea îşi va găsi 
consacrarea în timpul Revoluţiei franceze, când Constituţia 
din 1791 va asigura că „legea nu consideră căsătoria decât 
un contract civil”. Definiţie la propriu revoluţionară care, 
pe de o parte, transformă femeia în subiect juridic şi, pe de 
altă parte, deschide calea legii de autorizare a divorţului 
(20 septembrie 1792). 

Cuplul Luminilor 

O nouă viziune asupra cuplului reiese din reflectiile 
despre căsătorie. Cuplul Luminilor trebuie întemeiat pe 
sentimente, si nu pe conveniente. Nu mai este gândit ca 
loc de înfruntare între bărbat şi femeie, ci de armonie şi 
înflorire personală, construit de doi parteneri. O asemenea 
definiţie dă de exemplu Kant, publicând în 1797 un Drept 
al căsătoriei”. „Căsătoria este alianţa încheiată în mod 
liber de două fiinţe de sex diferit întru posedarea reciprocă 
a caracteristicilor proprii”. Un alt filosof german, Fichte, 
apreciază că aceasta „nu are alt scop în afară de ea însăşi, 
îşi este propria-i finalitate, este un raport reciproc, natural 
şi moral al inimilor” 5 (Drept natural, 1796). Noţiunile 
„contract liber consimţit” şi „cooperare reciprocă” pun în 
valoare locul femeii. Ele nu sunt apanajul unui cerc îngust 
de spirite luminate, ci se răspândesc în societate, dovedind 
o evoluţie profundă a mentalităților. Astfel, în vreme ce un 
proverb din secolul al XV-lea afirma că „Fie calul bun sau 
rău, tot trebuie să-i dai pinteni/ Fie nevasta rea sau bună, 
tot trebuie s-o altoieşti cu parul”, în 1786 citim contrariul 
în Dictionnaire comique de Leroux: „trebuie să fii tovarăşul 
nevestei şi stăpânul calului” 6. Incă o dată, paradoxalul 
secol al Luminilor ne dă două imagini ale căsătoriei, cea 
sinistră, din Biblioteca albastră, şi cea mult mai optimistă 
şi alinătoare, potrivit căreia soţii sunt doi tovarăşi de viaţă. 

Şi Rousseau, ne vom întreba? Unde să-i plasăm pe 


Emile si Sophie, cuplul far si model al Luminilor? Sophie 
este consoarta lui Emile. Cäsätoria nu-i câtusi de putin de 
convenientá; párintii ei, cáláuzind-o cu intelepciune, au 
lásat-o sá-si caute alesul inimii. Dragostea, afectiunea au 
precedat cásátoria, ,dreptul naturii" a predominat. O datà 
căsătorit, Emile nu-şi va trata soţia ca pe „calul” sáu, ci ca 
pe o tovarásá, iar amándoi vor coopera pentru a intemeia o 
familie fericită. Dar se va obiecta, Sophie este într-o 
pozitie de inegalitate! Dacá doamna Dezbinare nu-si 
gáseste locul intre ei, dacá nu se aud tipete si ciondáneli 
de niciun fel, aceasta se datoreazà faptului cà Sophie, 
„învățând din copilărie să îndure chiar nedreptatea si să 
suporte cusururile unui soţ fără să crâcnească”, nu-i iese 
din cuvânt şi nu caută decât să-i facă pe plac. Sophie sau 
femeia-moarte din literatura populară. Sigur că, în ciuda 
exagerării şi a cruzimii lui, Rousseau nu este o figură 
disonantă pentru veacul lui. Căci toţi gânditorii, oricât de 
progresişti, afirmă într-un glas că este normal ca bărbatul 
să domine şi să comande în cadrul unui cuplu. A fi tovarăşa 
soţului nu înseamnă în niciun caz a-i fi egală. Dacă iubirea, 
încrederea, chiar complicitatea domnesc în cuplurile 
Luminilor, nu rezultă de aici - ba dimpotrivă - că 
inegalitatea ar fi absentă. 

În seria de treizeci şi şapte de sărbători propuse de 
Robespierre Convenţiei din 7 mai 1794, a douăzeci şi două 
este dedicată „Dragostei”, iar următoarele patru, virtuţilor 
familiale, printre care, prima, Credinţa conjugală, urmată 
de Dragostea paternă, Tandretea maternă şi Pietatea 
filială. Credinţa - termenul surprinde. Ne-am fi aşteptat cu 
naivitate la Iubire. Dar el ne dă o idee despre sentimentele 
ce trebuie să predomine între soţi, potrivit criteriilor în 
vigoare pe atunci. Directoratul a păstrat o parte din 
sistemul festiv robespierrist: astfel, în fiecare an, era 
celebrată ziua soților. Cu această ocazie, notabili 
directoriali, oameni ai Luminilor binefacätoare, îşi 
exprimau în discursuri normative viziunea asupra cuplului 
ideal. Studierea unor astfel de texte7 ne permite să 
înţelegem mai bine sensul formulei robespierriste. 


Căsătoriile fericite, ne spun ele, sunt „roadele chibzuintei”. 
Dragostea conjugalà este cumpătată. Pasiunea, tolerată cel 
mult în geneza cuplului, trebuie alungată dacă, redusă 
fiind la un „gust trecător”, la o „impresie puternică ce nu 
lasă în urmă decât neant şi remuşcări”, ea nu este însoţită 
de stimă, virtuţi şi potrivire de caracter. Căci pasiunea e 
doar trecătoare, iar atunci când se stinge trebuie să-i 
poată urma încrederea şi prietenia, adevăratul liant al 
cuplului. „Dragostea îi uneşte pe soţi - citim într-unul din 
discursuri, dar prietenia îi călăuzeşte”. Prietenia, bazată 
pe stimă, sinceritate, ,tandrete luminată” si fidelitate, 
trebuie să fie „înţeleaptă”, călăuzită de rațiune. Masculini, 
oratorii se adresează uneori în special fetelor pentru a le 
preciza locul viitor: subordonate, dar nu sclave. Soţia este 
„tovarăşa bărbatului în tinereţe, prietena lui la vârsta 
adultă, doică la bătrâneţe”. 

Cât despre femeile însele, ce aşteaptă de la 
căsătorie? Ele au publicat mai puţin ca bărbaţii, dar le 
putem cunoaşte totuşi aspiraţiile graţie altor tipuri de 
texte, în special datorită arhivelor judiciare şi de poliţie ce 
ne dau mai multe informaţii despre cuplul popular. 

Cuplul popular 

El se formează mult mai liber decât în mediile avute, 
întrucât atracţia reciprocă are câştig de cauză asupra 
aspectului financiar. Tânăra munceşte şi, cel puţin la oraş, 
nu se află în totală dependenţă de părinţi - pe care, de 
altfel, îi părăseşte uneori, pentru a trăi singură. Ocaziile de 
întâlnire nu sunt rare, iar absenţa de strategii financiare 
rigide uşurează căsătoria - legitimă sau nu, fiindcă, fără a 
fi norma, concubinajul nu este marginal şi se dezvoltă în 
secolul al XVIII-lea în marile oraşe. Nu pentru că mariajul 
ar fi un act tratat în mod uşuratic, dar nu este guvernat de 
aceleaşi reguli. Femeia din popor aşteaptă de la el 
fericirea, adesea asimilată cu termenul „rostuire”. Într-o 
viaţă altminteri precară, el trebuie să fie sinonim cu 
stabilitatea: stabilitate afectivă si socio-economică, 
deoarece căsătoria populară nu ascultă decât de legile 
iubirii. Dacă banii nu intră în joc în formarea cuplului, 


soţii, bărbaţi si femei, speră într-o îmbunătăţire economică 
a traiului lor, bazată pe punerea în comun a rezultatelor 
muncii. 

Plângerile păstrate în arhive indică, prin situaţia 
negativă, care este partajul social al rolurilor 
masculine/feminine în cuplul popular. Prin intermediul 
deziluziilor amare, al ranchiunelor încăpăţânate, al 
indignărilor martorilor, vedem desenându-se portretele 
soţului bun şi al soţiei bune. Muncitoare, ea trebuie, în 
plus, să administreze banii cuplului şi să se descurce cum 
poate, cu ce are, pentru ca familia să aibă întotdeauna ce 
mânca. Rolul feminin de asigurare a subzistentei, ale cărui 
dificultăţi bărbaţii nu vor să le cunoască, este unul dintre 
motivele participării femeilor la răscoalele de 
supravieţuire: nu numai foamea sau instinctul matern le 
împinge atunci în fruntea mulţimii, ci şi eşecul cu adevărat 
insuportabil de a nu-şi putea îndeplini rolul social. Şi soţul 
are îndatoriri. Nu trebuie să-şi bată nevasta, s-o înşele, să-i 
vorbească prea aspru sau să pună în pericol, prin 
comportamentul lui, onoarea comună a cuplului. Nu 
trebuie să fure bunurile menajului, ci, dimpotrivă, să-i dea 
femeii cele necesare întreţinerii lui. Dacă soţia speră să 
găsească în căsătorie o anumită stabilitate economică, ea 
mai aşteaptă ca soţul ei s-o respecte şi să manifeste o 
prezenţă grijulie pe lângă ea şi copii. Dacă pactul tacit este 
prea frecvent şi prea violent rupt, ea nu va ezita, în ciuda 
dificultăţilor economice pe care va trebui să le întâmpine, 
să-şi părăsească domiciliul conjugal cu tot cu copiii pentru 
a încerca să-şi refacă viaţa în altă parte. In plus, femeia din 
popor ţine, la fel ca soţul, să-şi păstreze o parte din 
autonomie: în anumite privinţe, ea consideră că el nu are a 
se amesteca în treburile ei şi că ea n-are a-i da socoteală. 
Ea apreciază că are dreptul, o dată îndeplinite sarcinile 
familiale, să iasă din casă când are chef pentru a-şi rezolva 
o problemă personală, să stea la taifas cu prietenele sau să 
tragă o duşcă la cabaret - spaţiu mixt, unde prezenţa unei 
femei, singură sau însoţită de prieteni/prietene, nu are 
nimic şocant. 


Femeile la lucru 

Muncitoare... 

Louis Sébastien Mercier a notat relativa 
independentà a femeilor (si a fetelor) din popor, din 
familiile de mestesugari sau din mica burghezie si a pus-o 
pe seama unei activităţi profesionale ce le permite să aibă 
„o autoritate mai mare în căsnicie” şi să ,manevreze 
întotdeauna mici sume de bani”, ceea ce, spune el, nu este 
cazul celor din păturile sociale mai înalte. Remarca este 
pertinentă. Majoritatea femeilor din secolul Luminilor 
lucrează, la oraş sau ţară. Nu este o alegere, ci o 
necesitate economică: într-o perioadă când limita dintre 
sărăcie si indigentà nu tine de mare lucru, munca femeii 
este obligatorie pentru supraviețuirea căsniciei. Element 
constitutiv al peisajului social şi familial, ea este norma în 
mediile populare şi joacă un rol esenţial în viaţa 
economică. 

Obişnuitul secolului al XVIII-lea o stie, pentru că la 
fiecare colţ de stradă se loveşte de nenumăratele 
negustorese mărunte, vânzătoare la mâna a doua, femei 
sărace care vând orice pentru a supravieţui, îmbrăcăminte 
purtată şi pălării vechi, pateuri şi ceai, flori sau tutun. 
Precupeata şi spălătoreasă, vestite pentru răutatea firii si 
bune de gură, sunt şi ele siluete frecvent întâlnite. Ca şi 
slujnica, adesea provenită de la ţară (într-un oraş ca 
Parisul, femeile reprezintă aproape 80% din servitorime). 
La fel de cunoscut este faptul că femeile îşi câştigă 
existenţa din truda cu acul, iar cronicarii timpului îi 
ponegresc pe bărbaţii care nu ezită să pună mâna pe ac şi 
să le lipsească astfel pe femei de o activitate considerată 
specifică lor. Nici nu mai este nevoie să amintim că 
táráncile (majoritatea populaţiei) trudesc din greu pe 
terenurile familiei, unde sarcinile sunt, la fel, împărţite în 
funcţie de sexe. Memoria a reţinut imaginile tradiţionale 
ale femeii la lucru şi, printr-un fenomen destul de frecvent, 
s-a tras concluzia că aceste activităţi domestice erau 
singurele domenii ale vieţii economice unde interveneau 
lucrătoarele, înseamnă să uităm prea repede numeroasele 


muncitoare din artizanat, folosite in domeniul textil, 
desigur, dar si în cele ale metalului (lustruitoare, 
producátoare de ace), lemnului, in fabricarea hártiei, a 
cartii, a evantaielor, a tabacherelor etc. Aceste muncitoare 
lucrează acasă, eventual cu soţii lor, sau in ateliere unde 
stau pe lángá muncitorii calificati. În micul atelier 
mestesugáresc, un personaj feminin este de altfel 
omniprezent, cel al sotiei maistrului. Ea participà din plin 
la viata de atelier, comercializeazá produsele, conduce 
activitatea când sotul pleacá de acasá cu treburi ale 
meseriei; nu rareori poate fi văzută ţinând socotelile sau 
apucându-se de lucru. 

...Cu statut inegal 

Absolut necesare în viaţa economică, femeile nu au 
totuşi acelaşi loc în cadrul ei ca bărbaţii. Mai puţin 
calificate, ele sunt limitate la sarcini subalterne de 
pregătire sau finisare şi, prin urmare, sunt mai puţin 
plătite. Cei şi cele care, pentru a pune capăt cercului vicios 
şi a le permite femeilor să-şi câştige decent existenţa, 
propun să le dea o calificare egală cu a bărbaţilor îşi atrag 
mânia celor din urmă. La Paris, în timpul Revoluţiei, este 
deschisă o şcoală tipografică pentru femei: până atunci, 
muncitoarele din tipografie broşau sau legau cărţi şi 
câştigau în medie de şapte ori mai puţin decât un muncitor 
tipograf. La vestea că se doreşte iniţierea femeilor în 
sarcinile „nobile” (şi foarte bine plătite) ale meseriei, toţi 
tipografii parizieni protestează şi îi invinovátesc plini de 
violenţă pe directorul şcolii şi pe colegii lor că îndrăznesc 
să le înveţe meseria pe nişte femei. 

Pe deasupra, cu excepţia anumitor domenii ale 
comerţului sau modei, reputate ca fiind feminine, femeile 
sunt ţinute la distanţă de sistemul corporativ. Deşi atelierul 
maistrului ar funcţiona cu greu fără soţia lui, ea este totuşi 
inexistentă pentru corporatia meseriei, care o ignoră; dacă 
după moartea soţului se recăsătoreşte, noul soţ va mosteni 
atelierul. Cât despre muncitoare, chiar dacă au avut parte 
de o formare ca ucenice, ele nu devin niciodată calfe şi, 
bineînţeles, nu sunt acceptate de organizaţiile de calfe cu 


caracter eminamente masculin. 

Astfel, in ciuda unei prezenţe pregnante în cvasi- 
totalitatea domeniilor economice, femeile sunt excluse din 
organele reprezentative ale lumii muncii şi ignorate în plan 
juridic. Ne confruntăm încă odată cu ambiguitatea 
caracteristică veacului Luminilor care pune femeile în 
centru împingându-le în acelaşi timp spre periferie. 

Educaţia fiicelor Luminilor 

Dezbaterea 

Tovarăşa bărbatului Luminilor nu ar putea fi o 
imbecilă, ci are nevoie de un minimum de instrucţie pentru 
a fi în stare să-l înţeleagă, să discute cu el şi să-i crească 
progeniturile, scriu unii. Lipsa de educaţie feminină fiind 
una dintre principalele cauze ale inegalitätii sexelor, ea 
trebuie combătută pentru a le sustrage pe femei 
cusururilor lor şi a le reda adevăratei lor naturi şi locului 
ce ar trebui să le aparţină în societate, spun ceilalţi. 
Oricare ar fi motivele, problema instrucției feminine face 
să curgă râuri de cerneală. Dezbaterea nu este nouă. 
Secolul al XVII-lea produsese câteva pledoarii în favoarea 
educaţiei feminine, moderate sub condeiele domnişoarei 
de Scudery, doamnei de Sevigne sau Fenelon, militante şi 
feministe sub cele ale lui Poullain de la Barre sau Mary 
Astell (A Serious Proposal to the Ladies, 1694). Secolul al 
XVIII-lea, odată cu instaurarea Luminilor, situează 
educaţia în centrul gândirii sale, dă o nouă acuitate 
chestiunii; în special în a doua lui jumătate, se înmulţesc 
scrierile pe această temă. Bărbaţi, femei, filosofi, scriitori, 
celebri sau necunoscuţi, toţi oferă publicului rodul 
reflectiilor lor, înaintează propuneri, întocmesc planuri. 
Academiile provinciale, ecouri ale problemelor la modă, 
întreabă: „In ce fel educaţia femeilor îi poate face pe 
bărbaţi mai buni?” (Besançon, 1775) sau: „Care ar fi cele 
mai bune mijloace de a îmbunătăţi educaţia femeilor?” 
(Chilons-sur-Marne, 1783).  Răspunzând la această 
întrebare şi-a scris Laclos eseul De l'éducation des 
femmes. 

Vocile feminine nu sunt absente dintr-o dezbatere 


care le priveste in primul ránd pe ele. Doamna de 
Miremont consacrá mai multi ani unui voluminos Traité de 
l'éducation des femmes VTratat despre educatia femeilor, 
şapte volume publicate între 1779 si 1789], Presa 
feminină, ce apare în această epocă, transformă tema 
într-un subiect de predilecție. In The Nonsense of Common 
Sense (1737), Lady Montagu, prietenă cu Mary Astell, 
susţine educarea femeilor. Redactor al Female Spectator 
(1744 - 1746), apoi a Epistles for Ladies (1749 - 1750), 
Eliza Haywood îşi îndeamnă cititoarele să se instruiască. 
The Ladies Magazin, ca şi Le Journal des Dames (1759 - 
1778) acordă o atenţie cu totul deosebită educaţiei fetelor. 
În Germania, Sophie von La Roche creează reviste 
feminine cu caracter pedagogic (Lettres à Rosalie în 1772, 
Pomona in 1783). Această scriitoare îşi dobândise 
celebritatea datorită romanului său Fräulein von 
Stemheim (1771), ce punea problema educaţiei fetelor. Ca 
ea, mai multe femei au ales stilul romanesc pentru a 
denunța carentele educaţiei feminine si pentru a propune 
un sistem cât de cât multumitor: doamna de Grafiigny 
(Lettres d'une Peruvienne, 1752), Marie-Jeanne Riccoboni 
(Histoire d'Ernestine, 1762) etc. 

Mănăstirea, acuzată că le prosteşte pe tinere, este 
tinta privilegiată a criticilor. Este preferată o educaţie 
familială, ca acelea ale lui Emile şi Sophie. Constienti că ea 
nu poate fi decât apanajul mediilor privilegiate, autorii 
imaginează adevărate instituţii şcolare pentru fete. 
Mixtitatea este respinsă din raţiuni legate de bunele 
moravuri, dar şi pentru că nici conţinutul sau finalitatea 
educaţiei băieţilor şi fetelor nu sunt aceleaşi. Băieţii învaţă 
pentru ei înşişi, fetele în vederea viitorului rol social şi 
casnic. „Întreaga educaţie a femeilor trebuie să se refere 
la bărbaţi”, scrie Rousseau (Emile): ea are drept scop să 
formeze soţii eficiente şi plăcute, mame capabile să-şi 
crească progeniturile cum se cuvine. A şti să ţină casă, a 
citi, a scrie şi socoti, a cunoaşte câteva noţiuni elementare 
de istorie, geografie, literatură şi limbi străine, fără a uita, 
desigur, religia, dansul, muzica şi, eventual, desenul - 


toate acestea sunt mai mult decât suficiente femeilor. La 
ce le-ar folosi să ştie greaca, latina sau axiomele ştiinţifice? 
Ca să devină nişte pedante ridicole, cu totul incapabile să 
ţină o casă, sau fete bătrâne artágoase, ca acele blue 
stockings luate peste picior în Anglia. Asemenea vederi 
restrictive sunt denuntate cu din ce în ce mai multă 
vigoare de femei care cer o reală schimbare a conţinutului 
învăţământului feminin, susţin o egalitate de cunoaştere 
între cele două sexe şi îşi invită suratele la a-şi perfecționa 
instructia în toate domeniile. 

Diverse tipuri de învățământ 

Dincolo de proiecte şi dezbateri, care era în realitate 
gradul de instruire al femeilor din vremea Luminilor? Este 
de netăgăduit că, indiferent de clasele sociale, ele au 
profitat de sistemul educativ instaurat în veacul precedent. 
La sfârşitul secolului al XVII-lea, 14 femei franceze din 100 
ştiau să semneze; după o sută de ani, proporţia aproape că 
s-a dublat (27). Fireşte, inegalitatea sexuală rămâne: la 
aceeaşi dată, 48% din francezi sunt în aceeaşi situaţie 
(adică 177 de bărbaţi la o sută de femei). Totuşi, distanţa s- 
a micşorat, de vreme ce cu o sută de ani mai înainte 207 
bărbaţi la 100 de femei ştiau să-şi scrie numele. In veacul 
Luminilor, alfabetizarea feminină progresează, aşadar, mai 
repede decât cea a bărbaţilor. Astfel, în 1755, pe când 60% 
din englezi şi 35% din englezoaice semnau în registrele de 
căsătorie la church, of England., peste treizeci şi cinci de 
ani procentajul masculin este acelaşi, dar cel al femeilor a 
crescut cu 5%. Acelaşi fenomen poate fi întâlnit în toată 
lumea occidentală. În 1630, 178 de bărbaţi la 100 de femei 
semnau angajamentele de căsătorie avansate notarului din 
Amsterdam (57% şi 32%); în 1780, proporţia este de 133 
de bărbaţi la 100 de femei (85% şi 64%). In provincia 
torineză, de unde plecăm de la un nivel foarte scăzut, 
recuperarea este şi mai spectaculoasă: în 1710, 350 de 
bărbaţi la 100 de femei (21% şi 6%) semnau certificatul de 
căsătorie; după optzeci de ani, nu mai sunt ,decát" 216 
pentru 100 de femei (65% şi 30%). In Noua Anglie 
americană, unde diferenţa nu era atât de mare, progresia 


nu este la fel de frapantà: 182 de bärbati la 100 de femei 
semnau testamentul la mijlocul secolului al XVIII-lea (8496 
si 4696), in timp ce cu un secol mai devreme erau 196 (6196 
si 31%) 9. Dar asemenea cifre ascund numeroase 
disparitáti, regionale si sociale. Astfel, in sudul Franţei, 
alfabetizarea generalá este sub media nationalà, iar 
diferenta masculin/ feminin in mod clar mai mare decát la 
nord de celebra linie Saint-Malo - Geneva. Si nici nu mai 
este nevoie să precizám că nu există nicio legătură între 
educaţia primită de o fată dintr-un mediu privilegiat şi cea 
a unei copile din popor. 

Dacă familia este destul de bogată, prima va fi 
încredinţată uneia dintre mănăstirile atât de discreditate, 
unde într-adevăr nu va învăţa mare lucru. Dar, dacă 
părinţii imbrätiseazä marile idei ale veacului, ea va putea 
beneficia de o excelentă educaţie familială. Acest noroc l-a 
avut, în ultimii douăzeci de ani ai Vechiului Regim, 
Victorine de Chastenay. De la cinci ani, ea primeşte lecţii 
de istorie, geografie şi gramatică. Tatăl ei îi supraveghează 
îndeaproape progresele şi o îndeamnă să urmeze împreună 
cu el cursurile de aritmetică ce i se dau acasă. Apoi, vreme 
de şase ani, geometria şi algebra îi sunt predate de 
preceptorul fratelui ei. Cei doi copii urmează şi cursuri de 
latină şi, secundar, de engleză. Muzica, desenul şi 
catehismul completează programul. Domnul de Chastenay, 
pasionat de botanică, o pune pe fiica lui să ţină un ierbar. 
Dacă ar fi să-i dăm crezare, micuta Victorine este un copil 
înzestrat, „minune”, „iubind studiul cu pasiune”. Dar 
învățătorii ei rămân înainte de toate cei ai fratelui ei: sunt 
angajaţi pentru el, în funcţie de studiile lui. Şi chiar dacă, 
după cum se spune, ea este preferata lor, chiar dacă „o 
domnişorică latinistă” este o noutate cu care profesorul se 
mândreşte, fratelui său i se fac în mod prioritar 
observaţiile. Victorine s-a putut bucura de instructia dată 
fratelui ei. Deşi părinţii ei aveau un spirit larg şi la ei acasă 
domnea o atmosferă de studiu, ar fi avut ea parte deo 
educaţie completă dacă în familie nu ar fi existat un băiat? 

Nu-i mai puţin adevărat că o asemenea formaţie şi-a 


dat roadele. Însetată de cunoaştere, fetiţa devorează 
cărţile din biblioteca familială: la zece ani, ea citeşte 
Histoire d'Angleterre de părintele d'Orléans, Les 
Revolutions romaines de  Vertot, La Constitution 
d'Angleterre de Delolme, Oameni iluştri de Plutarh, 
Britanniens de Racine etc. La doisprezece ani, traduce din 
Horatiu si incepe sá tinà un jurnal intim. La primele semne 
ale Revolutiei, ea abia are saisprezece ani si, evident, isi 
indreaptá atentia spre Montesquieu, Locke si Mably. Fiicá 
desăvârşită a Luminilor, ea se consideră „o tânără filosoafá 
căreia prea puţin îi pasă de podoabele, plăcerile frivole, 
distractiile deşarte” în comparaţie cu lectura şi studiul pe 
care le va iubi toată viata10. 

Alte fete, nobile sau nu, profită şi ele de o educaţie 
aleasă în ultima treime a veacului. A fi născută într-un 
mediu intelectual favorizează, bineînţeles, şansa de a primi 
o instruire ieşită din comun: ne gândim la Germaine 
Necker (de Staël) sau la Caroline Michaelis (Bohmer- 
Schlegel-Schelling) si Thérèse Heine (Forster-Huber), 
amándouá fiice de profesori din Gôttingen. Si fete din 
medii mai putin înalte beneficiază de o excelentă educaţie, 
cu condiţia să aibă părinţi deschişi la minte şi nu prea 
săraci. Singura fiică a unui gravor parizian bogat, tânără 
Manon  Phlipon aparține  păturilor superioare ale 
artizanatului de artă, apropiate de burghezia înzestrată: 
ştiind să citească la patru ani, ea primeşte de la şapte ani 
lecţii de caligrafie, geografie, istorie, dans, muzică şi 
latină; citeşte Appian, Plutarh, Fenelon, Tasso, Voltaire şi 
Biblia. 

Colegiile, unde sunt formaţi adolescenţii veacului, nu 
primesc fete. Unde să fie date toate acele tinere care nu se 
pot bucura de un învăţământ la domiciliu şi ai căror părinţi 
refuză, din raţiuni ideologice sau financiare, educaţia de la 
mănăstire? La numeroasele pensioane private şi laice, 
deschise la oraş. Boarding schools engleze şi case de 
educaţie franceze asigură fetelor din mica nobilime sau din 
burghezie un învăţământ destul de tradiţional, destinat să 
facă din ele mame bune pentru familii creştine. 


Cât despre fetele din mediile populare (mestesugärit, 
comert sau mediul agricol) ele pot primi o instruire 
elementará in micile scoli religioase, ieftine sau gratuite 
pentru cele mai sărace dintre ele. Pe lângă religie şi 
morală, ele învaţă să citească, ba chiar să scrie şi să 
socotească. La acest învăţământ bazat pe religie se adaugă 
lucrul manual, numeroasele activităţi practice pregătindu- 
le (fără a le forma profesional) pentru viitoarea viaţă de 
muncitoare. 

Femei de cultură 

Mai instruită decât strámoasele ei, femeia Luminilor 
nu doreşte să fie ignorată de un secol atât de bogat în 
inovaţii intelectuale. Ei i-ar plăcea să profite de educaţia 
primită nu numai pentru a fi o soţie bună, ci şi pentru 
îmbogățirea ei personală. Si ea vrea să participe la 
mişcarea Luminilor, să nu fie străină de veacul său. Cum să 
se strecoare într-o cultură ce nu-i este direct destinată? 
Neîncetând să se instruiască, ţinându-se la curent cu tot ce 
se spune ori se scrie şi, de ce nu, chiar spunând sau scriind 
ea însăşi. 

Lectura 

Femeia Luminilor este o mare cititoare. Romane la 
modă (scriitorii ştiu foarte bine că femeile fac parte din 
publicul lor), autori clasici, tratate de educaţie, reviste, 
pamflete politice, scrieri filosofice sau cărţi de istorie, 
nimic nu-i scapă - tânără Victorine de Chastenay este un 
exemplu frapant. Scrisorile femeilor abundă în precizări 
despre ultimele lucrări citite si reflectiile inspirate de 
acestea. Fiicele secolului îşi găsesc refugiu în lectură când 
se confruntă cu mohoreala sau tulburările vremii: Caroline 
Michaelis-Bóhmer si Victorine de Chastenay folosesc 
practic aceleaşi cuvinte pentru a spune ce sprijin au găsit 
în cărţi, una pentru a-şi înfrânge plictiseala în orăşelul 
minier unde soţul său practică medicina, cealaltă pentru a 
aştepta să treacă tulburările din vremea Terorii. 

În secolul al XVIII-lea, reprezentările picturale ale 
lecturii solitare de cele mai multe ori pun în scenă 
cititoare, semn al unei feminizări (şi al unei individualizări) 


a lecturii11. Dar in vreme ce lectura masculiná este semn 
de activitate intelectuală, femeia cititoare este cu uşurinţă 
considerată drept o pedantă orgolioasă sau leneşă. In 
ambele cazuri, aceasta pentru că îşi depăşeşte rolul 
tradiţional: dorind să aibă acces la o ştiinţă masculină; 
risipind timpul pe care ar trebui să-l acorde tinerii casei, 
soţului, copiilor; creând între ea şi carte un spaţiu intim de 
unde bărbatul este exclus. Lectura feminină este 
periculoasă. Dacă vezi o carte serioasă pe masa ei, 
înseamnă că vrea să devină savantă, că vrea să ia locul 
bărbatului. Dacă stă cu o carte în mână sau pe genunchi, 
înseamnă că cititoarea se lasă pradă visului, nepăsării, 
lascivităţii. Această asociere reiese cu limpezime din 
tablouri şi din comentariile stârnite de acestea. O regăsim 
şi în plângerile formulate împotriva soţiei de un 
meşteşugar parizian, fabricant de pălării de damă. In 
1774, el începe un jurnal12 unde povesteşte debandada 
din căsnicia lui: nevasta nu mai vrea să muncească, ci să 
se distreze, să iasă în oraş şi să citească romane. „Nu voia 
decât să stea cu o carte la fereastră”. În afară de faptul că 
documentul ne dă informaţii despre relaţiile bărbat - 
femeie în mediul meşteşugăresc, el arată în ce fel, atât 
pentru femeie, cât şi pentru bărbat, lectura unui roman 
este legată de o anumită trândăveală şi un mod de viaţă 
propriu claselor privilegiate cu care femeia aceasta 
încearcă să se identifice, respingându-şi condiţia de 
nevastă de meşteşugar. A fi văzută cu o carte în mână este 
pentru ea un semn de distincţie socială. Este adevărat că 
lectura feminină, la fel ca plimbarea şi degustarea de 
stridii, intră în dorinţa de ascensiune socială, iar imitatia 
căreia îi dă naştere este caracteristică epocii. 

Cititoarea nu este întotdeauna singuratica a cărei 
intimitate o încalcă tablourile. In jurul cărţii apare o reţea 
de sociabilitate intelectuală, unde femeia este o parte 
activă. În marile oraşe germane, proprietarii de cabinete 
de lectură, sensibili la dorinţa concetätenelor lor, le 
amenajează colţuri speciale unde ele îşi pot astâmpăra 
setea de lectură. Cât despre multiplele mici societăţi de 


lectură formate de o societate avută şi cultivată, ele sunt în 
general mixte, iar împărţirea rolurilor sexuale este mai 
puţin apăsătoare. Mai târziu, în timpul Revoluţiei franceze, 
locatarii de ambele sexe ai imobilelor populare se vor 
asocia pentru a se abona la un ziar citit în comun. 

Salonul 

Când evocăm Luminile, o imagine de femeie revine 
frecvent: aşa-numita „salonniere”, cea care ţine salon. Ea 
pare a fi în miezul mişcării intelectuale: deţine un rol de 
prim-plan in dezvoltarea si răspândirea gândirii si 
favorizează întâlnirea cu lumea banului şi a puterii. Într- 
adevăr, salonul din secolul al XVIII-lea constituie unul 
dintre noile locuri de sociabilitate unde stau alături nobili, 
burghezi bogaţi, oameni de litere şi de ştiinţă, de toate 
nationalitätile. Loc de întâlnire, de cunoaştere, de creaţie, 
de schimb, de ucenicie şi de circulaţie culturală, salonul 
este şi un loc de mixtitate intelectuală. Este condus de o 
femeie sau, pe măsură ce avansăm în secol, de unul dintre 
noile cupluri luministe, bazate pe respect reciproc, gen 
Helvetius, Condorcet, Lavoisier. 

A ţine un salon devine o obligaţie. Femeia trebuie să 
fie atentă la alcătuirea asistenţei, la evitarea aglomerării, 
să-l pună pe fiecare în valoare. Dacă îşi îndeplineşte bine 
sarcina, va avea o mulţime de satisfacţii. Satisfactia 
mondenă de a-şi face un nume în mediul cultural, de a-şi 
vedea salonul căutat de cercurile la modă. Satisfactia 
intelectuală de a conversa cu cele mai mari spirite ale 
timpului, de a le asculta ideile novatoare, de a le da o 
replică pe măsură, de a le oferi posibilitatea de a contacta 
posibili protectori. Plăcere exaltantă de a participa la 
aventura Luminilor, chiar de a o provoca. Şi iluzie, căreia 
unele femei nu-i cad pradă. Iluzie de a crede că în timpul şi 
spaţiul salonului ar fi abolite ca prin farmec deosebirile de 
rang, de avere sau sex. Ele îşi îndeplinesc aici rolul visat 
de filosofii luministi: tovarăşe întru spirit, atente, suficient 
de instruite şi de inteligente cât să susţină o conversaţie, 
să-l cáláuzeascá pe bărbat (autor, gânditor) prin 
încurajările lor sau criticile pertinente şi să-l ajute prin 


grija lor sá-si construiascá opera. Dacá ,Zes salonnières” 
joacă un rol de vector al Luminilor, ele nu posedă totuşi 
adevărata putere intelectuală. Regásim si aici paradoxul 
veacului. Saloanele sunt neîndoielnic un loc de promovare 
feminină. Ele permit femeilor să participe la sociabilitatea 
culturală a timpului şi chiar să joace un rol intelectual, 
remarcabil şi recunoscut, dar înscris totuşi între anumite 
limite, fără să răstoarne în mod fundamental raporturile de 
sex. 

Istoria a reţinut numele celor care ţineau saloanele 
cele mai frecventate: doamna de Tencin, doamna de 
Lambert, doamna Geoffrin, doamna du Châtelet, doamna 
du Deffand, domnişoara de Lespinasse, doamna d'Epinay, 
doamna Necker etc. Aici puteau fi întâlniți Montesquieu, 
Voltaire, Diderot, d'Alembert, Grimm, Marmontel, Buffon şi 
toţi enciclopediştii. La Paris şi în provincie, şi alte femei 
primeau o asistenţă mai puţin strălucitoare, compusă din 
scriitori de mâna a doua, din nobili şi burghezi liberali, 
contribuind şi ei, fireşte, mai modest, la a da veacului lor 
un chip luminos. 

Dacă salonul atinge expresia ultimă în Franţa, totuşi 
el nu este o caracteristică franceză. Asemenea reuniuni, 
intelectuale şi mondene, organizate de o femeie, se 
înmulţesc în Europa secolului al XVIII-lea. În Italia, ele 
sunt numite conversazione, ceea ce le arată cu exactitate 
scopul. Găsim, de asemenea, în Germania saloane extrem 
de celebre, ca acela al scriitoarei Sophie von La Roche, 
unde unul dintre obişnuiţi nu-i altul decât Goethe. Insă 
întâlnirile germane, nefiind întotdeauna conduse de femei, 
se apropie mai mult de ceaiurile literare decât de 
saloanele pariziene: aici persoanele se adună în mici 
grupuri de prieteni apropiaţi pentru a citi împreună, a 
discuta despre literatură, dar nici amestecul social, nici 
avânturile oratorice cu subiect politic, filosofic sau 
economic nu-şi au locul. Totuşi, ele marchează o evoluţie în 
raporturile între sexe. La fel, în vreme ce uzantele anglo- 
saxone tind mai degrabă spre o non-mixtitate intelectuală, 
de la mijlocul secolului al XVIII-lea, aşa-numitele blue 


stocking engleze răstoarnă aceste reguli, instaurând 
saloanele după moda frantuzeascá. 

Scrisul 

De la lectură sau conversaţia mondenă, este ispititor 
să treci la scris. Corespondenţă, notițe în marginea cărţilor 
citite, traducerea personală a unui autor antic sau străin, 
jurnal intim (de exemplu, cel al Victorinei de Chastenay la 
doisprezece ani) - primele accese feminine la scris le dau 
unora dorinţa de a-şi publica operele. În toate ţările, 
numărul publicaţiilor feminine sporeşte în secolul al XVIII- 
lea13, semn nu numai al unei educatii mai bune, ci şi al 
preocupării de a nu fi simple „tovarăşe” cu un talent 
cunoscut doar de apropiaţi. Dacă unele consideră mai 
prudent să rămână în umbra anonimatului, al unui 
pseudonim sau al autorului pe care îl traduc, altele nu 
ezită să-şi afirme deschis opinia. Romanele Sophiei von La 
Roche sau ale lui Marie-Jeanne Riccoboni sunt adevărate 
succese literare, salutate de scriitorii timpului - şi, ceea ce 
nu poate fi trecut cu vederea, aducându-le o anumită 
independenţă financiară. Doamna de Genlis sau doamna 
d'Epinay s-au impus cu lucrări de referinţă în materie de 
educaţie. A reduce totuşi producţia feminină la romane sau 
texte pedagogice faimoase ar însemna să uităm 
numeroasele eseuri filosofice, politice sau ştiinţifice scrise 
de femei. Doamna de Châtelet, printre altele traducătoare 
a lui Newton, a publicat Institutions de physique. 
Monumentala History of England from the Accesion of 
James I (8 volume, 1763 - 1778) de Catherine Macaulay 
devine cu repeziciune un model al genului si îi atrage 
autoarei admiraţia filosofilor. Cât despre ostilitatea şi 
dificultăţile întâmpinate de Olympe de Gouges pentru a se 
face acceptată ca dramaturg la Paris în anii 1780, ele 
urmează celor cunoscute de Louisa Bergalli la Veneţia în 
anii 1750. 

Scena politică înaintea revoluțiilor 

Regina Anna, în Anglia, Maria-Tereza, în Austria, 
Ecaterina, în Rusia, sunt femei care au marcat politica ţării 
şi veacului lor. Dar cu excepţia suveranelor sau a câtorva 


amante regale, ca Pompadour, femeile sunt excluse din 
centrele politice ale puterii. Ceea ce nu le împiedică, 
desigur, să participe la viaţa publică a ţării lor. Saloanele 
din secolul al XVIII-lea sunt şi cercuri politice. Olympe de 
Gouges, Catherine Macaulay şi multe altele şi-au pus 
condeiele în slujba ideilor lor. Cât despre femeile din 
popor, ele sunt în mod tradiţional în primele rânduri ale 
revoltelor, alimentare, antifiscale, religioase şi politice. 
Ocrotitoare ale comunităţii, ele sunt atente să-şi apere 
drepturile. Datorită mobilităţii, prezenţei constante în 
stradă, cunoaşterii spaţiului public, rolului lor în cartier, 
ele sunt imediat informate cu privire la orice încălcare a 
regulilor tacite de echilibru între putere şi supuşi. Ele se 
ridică prompt împotriva unei situaţii apreciate drept 
intolerabile, atrăgându-i şi pe bărbaţi după ele. Graţie 
numeroaselor lucrări istorice despre diferitele ţări 
europene, acest rol, ca şi raportul feminin/masculin în 
răscoală, este în prezent bine cunoscut14. Dar relaţia 
dintre putere şi femei nu se limitează la o supraveghere 
înfricoşată a celor considerate drept potenţiale 
instigatoare la revoltă. In mod mai subtil, puterea are 
nevoie deopotrivă şi de aprobarea lor. Poporul trebuie să 
asiste la marile ceremonii festive marcând evenimente 
importante (victorie militară, naştere sau căsătorie regale 
etc.). Mulțimea ce preamăreşte prin prezenţa sa legătura 
simbolică unindu-i pe rege şi neamul lui este compusă din 
bărbaţi şi femei. Şi se întâmplă ca acestea din urmă să se 
desprindă de gloată şi să întruchipeze respectiva legătură: 
astfel, negustoresele din piaţa pariziană, reprezentând pe 
atunci poporul, sunt primite la Versailles când vin să-l 
felicite pe rege pentru naşterea unui moştenitor. Să nu 
tragem concluzii pripite dintr-un asemenea fenomen 
complex, ce ar trebui aprofundat. Femeile au o existenţă 
politică de facto, prin scrierile lor, prin prezenţa la revolte 
sau iniţierea acestora; să nu uităm însă că ea nu le este 
recunoscută în plan juridic, ceea ce influenţează direct 
câmpul lor de acţiune. La fel, dacă sistemul monarhic ţine 
cont de reacţiile lor nu înseamnă nicidecum că ele 


participa la putere. 

Gândirea Luminilor reformuleazá legätura politicá si 
contractul social. Dar în vreme ce filosofii examineazä pe 
pagini întregi cea mai bună formă de guvernământ, 
noţiunile de cetăţenie, naţiune, drepturi naturale etc., cei 
mai mulţi dintre ei ignoră femeile. Care va fi locul lor în 
cetatea ideală a Luminilor? Acasă, ceea ce pare atât de 
clar încât nici nu mai merită osteneala de a o preciza. Dar 
dacă aprofundăm cât de cât problema, constatăm imediat 
că nu e chiar aşa de uşor să dai la o parte o chestiune 
stânjenitoare dintr-o trăsătură de condei sau, mai bine, 
neabordând-o. Contradictia apare şi la cei mai buni. De 
pildă, în Enciclopedie, Diderot consideră că termenul 
,cetátean", definit ca deţinătorul de drepturi politice într-o 
societate liberă, este un substantiv masculin: „Nu li se 
acordă acest titlu femeilor, copiilor, servitorilor decât ca 
membri ai familiei unui cetăţean propriu-zis; dar ei nu sunt 
cu adevărat cetăţeni”. Acest „nu sunt cu adevărat” 
dezvăluie aici încurcătura filosofului: a asigura răspicat că 
termenul nu are feminin (deşi ,cetáteaná" există în limbă, 
chiar dacă în sensul restrictiv de locuitoare a unui oraş) nu 
rezolvă nimic, dimpotrivă. Revolutiile din ultimele decenii 
ale veacului vor pune problema cu o nouă acuitate. 

Revolutionarele 

Sfârsitul secolului este ritmat de o serii de revolutii, 
situate sub semnul Luminilor Din Amsterdam la Paris, 
trecând prin Boston, lumea occidentală contestă ordinea 
tradiţională. Locul şi rolul femeilor, viziunea asupra lor şi 
conceperea raporturilor dintre sexe nu scapă acestor 
răsturnări. Totuşi, nicăieri femeilor nu li se acordă legal 
drepturile politice ale cetăţeanului. Noua ordine politică, 
expresie a Luminilor, pare a fi rezervată bărbaţilor. Dar 
este construită de bărbaţi şi de femei. Nu numai că ele nu 
rămân insensibile la evenimente, ci chiar participă activ şi 
nu se lasă tratate ca nişte mărfuri refuzate ale noii cetăţi. 

În mulțimile răzvrătite, femeile din popor îşi joacă 
rolul tradiţional şi sunt la originea sau în fruntea a 
numeroase revolte. Când susţinătorii casei de Orania se 


revoltă în 1784 împotriva patriotilor, printre conducători 
se remarcă o negustoreasă de scoici, Kaat Mussel. La 5 
octombrie 1789, pariziencele se duc după Ludovic al XVI- 
lea la Versailles. După şase ani, în 1795, tot femeile sunt 
cele mai pornite şi predică revolta împotriva puterii 
thermidoriene, vinovată în ochii lor că lasă poporul să 
moară de foame şi că a trădat revoluţia populară. Când 
izbucneşte insurecția, la 20 mai 1795, ele pornesc primele 
manifestații, îndemnându-i pe bărbaţi să li se alăture. 
Atunci autorităţile scriu că ele joacă rolul de ,atâtätoare”, 
iar deputätii le interzic să se adune în stradă în grupuri de 
peste cinci persoane15. Foamea nu este singurul motor al 
mulțimilor feminine: manifestantele din octombrie 1789 ne 
asigură că ele vor pâine, „dar nu cu preţul libertăţii”; în 
mai 1795, o muncitoare în domeniul croitoriei afirmă că 
deputätii trebuie să cedeze în fata revoltatilor 
reprezentând „poporul suveran”. Libertate, suveranitate - 
acestea sunt cuvinte specifice Luminilor. Ele ne aduc 
aminte că femeile, chiar din mediile modeste, nu au fost 
străine de ideile veacului, contribuind la tentativa 
revoluţionară de a le aplica. 

De altminteri, femeile nu se mulţumesc cu revoltele 
din vremuri de criză. În Franţa, ele frecventează adunările 
politice, formând cluburi ale femeilor unde citesc ziarele, 
decretele Adunării, unde discută politică şi nu ezită să-şi 
împărtăşească opiniile reprezentanţilor naţiunii. Petitiile şi 
adresele feminine figurează în bună parte printre toate 
cele primite de către deputaţi pentru a-i încuraja sau 
pentru a le expune ideile şi revendicările politice. Altele îşi 
fac publice opiniile în broşuri, pamflete, afişe pe ziduri. Din 
cauza unei astfel de placarde Olympe de Gouges este 
arestată în toamna lui 1793. Din 1789, ea publicase vreo 
treizeci de scrieri politice, sub formă de pamflete, cărţi sau 
piese de teatru. Din 1788 până în 1799, numărăm în 
Franţa aproximativ o sută cincizeci de publicaţii politice 
feminine. Păstrând proporţiile, Franţa nu constituie o 
excepţie. Înainte de celebra sa Vindication of the Rights of 
Woman (1792), feminista britanică Mary Wollstonecraft 


răspunsese atacurilor lui Burke împotriva Revoluţiei 
franceze prin A Vindication of the Rights of Men (1790). În 
1794, ea publică An Historical and Moral View of the 
Origin and Progress of the French Revolution. 
Compatrioata ei, Catherine Macaulay, sustine si ea în mai 
multe scrieri Revolutia francezá. Fárà a publica eseuri 
teoretice, femeile din Germania  traduc  scrierile 
revolutionarelor franceze si introduc Revolutia in romane 
unde îşi împărtăşesc reflectiile inspirate de evenimente: 
Sophie Mereau în La Floraison des sentiments (1794), 
Therese Heine-Forster-Huber în La Familie Seldorf (1795) 
şi Sophie von La Roche în Belle Image de la resignation 
(1795 - 1796) şi Apparitions sur les bords du lac Oneida 
(1798) 16. 

Saloanele devin locuri de rendez-vous politic. 
Caracterul lor semiprivat le transformă într-un teren de 
întâlnire mai neutru decât organismele oficiale sau 
cluburile. Ceea ce nu mai poate fi dezbătut în atmosfera 
înfierbântată a tribunelor oficiale îşi găseşte locul în aceea 
de salon, mult mai liniştită. Astfel, în salonul contesei 
d'Yves se întâlnesc democraţii şi traditionalistii belgieni în 
1789. 

Două femei ale Luminilor în revoluție 

Salonul parizian al doamnei Roland este unul dintre 
cele mai celebre. În 1791, el este frecventat de întregul 
mediu patriotic: acolo se alătură oameni foarte diferiţi ca 
Robespierre, Pétion, abatele Grégoire, Brissot, abatele 
Fauchet, Thomas Paine sau Condorcet. El serveşte drept 
releu de integrare politică pentru deputăţii provinciali nou 
aleşi care întâlnesc aici personalităţile pariziene. Foarte 
repede, devine unul dintre locurile de elaborare a politicii 
girondine, unde sunt discutate în prealabil intervenţiile 
destinate iacobinilor şi Adunării. Gazda nu se mulţumeşte 
doar să primească lumea, ci animă discuţiile şi exercită o 
reală influenţă asupra invitaţilor. Prin educaţie, lecturi, 
religia rousseau-istă, credinţa în superioritatea talentelor, 
ea este o excelentă reprezentantă a spiritului Luminilor. 
Incă dinaintea Revoluţiei, ea lucra împreună cu soţul ei, 


ajutându-l să-şi redacteze discursurile academice, tratatele 
tehnice, rapoartele despre manufacturi sau articolele 
pentru Enciclopedia metodică. Revoluţia dă un nou sens 
acestei colaborări conjugale. Manon Roland influenţează 
profund politica soţului devenit ministru, redactând pentru 
el texte oficiale dintre cele mai importante. 

Adevărată femeie politică, Manon Roland nu se dorea 
purtătoare de cuvânt sau reprezentantă a sexului ei. „Nu 
cred că moravurile noastre permit deja femeilor să iasă la 
iveală, scria ea într-o scrisoare din aprilie 1791; femeile 
trebuie să inspire binele şi să-l nutrească, să trezească 
toate sentimentele folositoare patriei, dar nu să pară a 
colabora la opera politică. Ele nu pot acţiona pe faţă decât 
atunci când francezii vor fi meritat cu toţii numele de 
oameni liberi”. Ea însăşi nu semna scrierile decât cu 
numele soţului sau le lăsa anonime. In acest sens, în ciuda 
netăgăduitei sale modernitáti, ea reprezintă o figură destul 
de tradiţională de femeie politică, pe linia anumitor regine 
sau favorite regale a căror importanţă ocultă rămâne 
legată de un loc şi o influenţă personale în mediile 
diriguitoare masculine. 

Totuşi, a fost ghilotinată la 8 noiembrie 1793 pentru 
opiniile şi rolul ei politic. La numai câteva zile de la 
moarte, extrem de oficioasa Feuille de salut public a 
publicat un articol adresat ,Aux républicaines", reluat la 
19 noiembrie de Le Moniteur universel. Putem citi aici cà 
„femeia Roland, minte luminată cu mari proiecte”, 
„monstru din toate punctele de vedere”, „şi-a sacrificat 
natura, încercând să se înalțe mai presus de ea; dorinţa de 
a fi savantă a făcut-o să uite virtuțile sexului său, iar 
această uitare, întotdeauna primejdioasă, sfârşeşte prin a 
o duce la eşafod”. Avertismentul este clar şi nu are nevoie 
de comentariu: femeile instruite să fie cu băgare de 
seamă! Articolul se agaţă şi de Olympe de Gouges, 
ghilotinată la 3 noiembrie: autorul îi reproşează 
„imaginaţia exaltată” ce i-a trezit dorinţa de a fi „om de 
stat”, uitând de „virtuțile potrivite cu sexul ei”. 

Desigur, Olympe de Gouges nu era o femeie erudită, 


educaţia ei fusese destul de succintă (ea însăşi 
mărturiseşte că nu ştie să scrie prea bine). Ceea ce nu o 
împiedică să se lanseze într-o carieră de femeie de litere şi 
de dramaturg. Fiind şi ea pătrunsă de spiritul Luminilor, s- 
a zbătut pentru apărarea drepturilor naturale ale tuturor 
fiinţelor umane. Luptele ei împotriva sclaviei, pentru 
egalitatea sexelor sau pentru apărarea drepturilor de autor 
sunt cunoscute. Căci, spre deosebire de doamna Roland, 
Olympe de Gouges le-a făcut întotdeauna publice, fără a 
ezita să semneze cu numele adevărat şi să se afirme cu o 
vigoare ce i-a atras numeroase necazuri chiar înainte de 

Revoluţie. Şi, mai ales, ea scrie în numele femeilor, 
prezentându-se ca purtătoarea lor de cuvânt, chemându-le 
la revoltă împotriva unei situaţii nedrepte şi revendicând 
drepturile naturale pentru ansamblul lor (mai ales în 
Declarations des droits de la femme et de la citoyenne). 
Intransigentă în privinţa principiilor ei, refuză să acţioneze 
din umbră şi să aştepte de la o evoluţie ulterioară 
recunoaşterea politică a femeilor. 

Un nou raport între sexe? 

În afară de cele două portrete, încă unul este 
deosebit de interesant: cel cu totul teoretic, al femeii ivite 
din Revoluţie, femeia societăţii viitoare. Această femeie 
nouă se regăseşte pe ambele tärmuri ale Atlanticului. Intr- 
adevăr, şi femeile americane, şi cele franceze resping 
imaginea de cochete seducătoare, preocupate doar de 
bijuteriile lor, de înfăţişare şi de atracţia exercitată asupra 
bărbaţilor. Acest tip de femei, ivit dintr-un raport pervertit 
între sexe, reflectă gradul de aservire a unui întreg popor. 
Într-o republică, femeile nu mai sunt frivole, slabe şi 
pasive, ci demne, energice si active. lar bărbaţii trebuie să 
le privească altfel pe tovarăşele lor de viaţă, să le 
aprecieze şi să le iubească pentru calităţile lor morale, şi 
nu pentru frumuseţea lor fizică, în decembrie 1793, o 
tânără pariziancă, Josephine Fontanier, apără noul raport 
al sexelor, într-un discurs rostit în faţa unei adunări de 
sanculoti: 

Trecut-au vremurile când femeia înjosită, degradată 


de cultul fals si frivol ce îi era închinat si prin care se 
pretindea cá este celebrată, nu era privită decât, cel mult, 
ca o creatură de rang secundar, destinată doar să dea 
soţului câteva cunune de flori, să constituie podoaba 
societăţii, aşa cum trandafirii sunt podoaba grădinilor. Ah! 
Cetăţeni, aţi îndrăzni să vă numiţi republicani dacă aţi 
crede că frumuseţea este calitatea dintâi a unei femei [...]? 
Nu, nu, cetăţeni, să lăsăm în seama curților despotice si 
oraşelor corupte [..] modul fals de a aprecia jumătatea 
spetei omeneşti [...]. Să ne uităm cu dispreţ sau mai 
curând cu milă la femeile frivole, la creaturile astea 
trecătoare care nu ştiu şi nu vor decât să strălucească [...]. 
Gata cu ideile neserioase pentru noi; de acum încolo vom fi 
indiferente la culoarea unei panglici, la fineţea mătăsurilor, 
la forma sau preţul cerceilor; virtuțile noastre ne vor fi 
singura podoabă, iar pruncii, giuvaierurile noastre17. 

Americancele insistă pe importanţa educaţiei 
republicanelor, care le va dezvolta calităţile şi le va asigura 
independenţa, the self-respect şi the self-reliance. Femeile 
franceze adaugă, în ceea ce le priveşte, că raporturile 
dintre sexe nu trebuie să mai fie marcate de pecetea 
„despotismului marital”, comparat cu cel al regelui sau al 
nobililor. Ele îşi revendică dreptul, chiar îndatorirea de „a 
participa la treburile publice”. 

Dar, pentru ansamblul societăţii, republicana este 
înainte de toate o mamă a cărei sarcină esenţială este 
aceea de a-şi creşte copiii ca buni cetăţeni. Din acest 
moment, dezbaterea iniţiată în a doua jumătate a secolului 
despre femeie şi funcţiile ei specifice capătă o rezonanţă 
cu totul nouă. 

Cetátene? 

Revolutia francezà a creat un nou spatiu politic unde 
fiecare, ca cetátean, se bucurá de drepturile naturale 
redobándite. Se pune atunci problema mixtitátii acestui 
spatiu: ferrieile vor poseda si ele drepturi politice? Se stie, 
răspunsul a fost negativ. Atunci cum să justificam 
încălcarea principiului universalitätii, aflat la baza 
Declaraţiei drepturilor, ea însăşi fundament al noii 


societáti? Prin recurgerea la diferenta dintre sexe, la 
noţiunea de natură feminină specifică. Citarea lui 
Rousseau este constantă la revoluționarii ostili participării 
feminine la politică. Roussel este rareori amintit, dar 
teoriile lui vin în sprijinul argumentatiei lor: prin 
constituţia ei corporală, femeia este fizic şi intelectual mai 
fragilă decât bărbatul şi... deci nu se poate bucura de 
drepturi politice. De altfel, natura o destinează unor funcţii 
diferite, ce „ţin de ordinea generală a societăţii”, ne 
asigură deputatul Amar în raportul din 30 octombrie 1793, 
precedând interzicerea cluburilor feminine. Ceea ce nu 
înseamnă că ele sunt excluse din cetatea revoluţionară, 
însă rolul lor aici este domestic şi situat de partea 
moravurilor. Ele „sunt menite să îmblânzească moravurile 
bărbaţilor”, pentru a-i creşte pe viitorii cetăţeni în cultul 
„virtuţilor publice”, al binelui şi al libertăţii (Amar). În 
1798, Kant afirmă că femeia îl călăuzeşte pe bărbat spre 
moralitate, spre cultură18. Şi femeile din America dezvoltă 
acest punct de vedere. Fără a revendica funcţii publice, ele 
susţin că ruptura revoluţionară a dat un sens nou, civic, 
rolului lor familial de mamă. Mai mult, continuă ele, 
femeile sunt garantele moralității şi virtuţii poporului, în 
lipsa cărora acesta nu poate supravieţui. 

Trăind într-o societate unde au o viaţă socială mai 
bogată, femeile din Franţa nu se pot mulţumi cu o 
asemenea „cetăţenie privată”. Ele resping împărţirea 
sarcinilor între sexe, dar nu văd prin ce anume ar fi 
incompatibile cu o activitate publică, ba chiar cu 
exercitarea drepturilor politice. Pariziencele întreabă în 
1793: 

De ce femeile, înzestrate cu facultatea de a simţi şi 
de a-şi exprima ideile, s-ar lăsa excluse de la treburile 
publice? Declaraţia drepturilor este comună şi unui sex, şi 
celuilalt, iar diferenţa constă în îndatoriri; unele sunt 
publice, iar altele private. Bărbaţii sunt capabili să le 
îndeplinească în special pe cele dintâi... 

Ca ele, susţinătorii existenţei politice a femeilor. scot 
în evidenţă ceea ce este comun celor două sexe: raţiunea 


definitorie a laturii umane, purtătoare de drepturi. 
impotriva conceperii a doua naturi diametral opuse, ei se 
declară moştenitori ai lui Poullain de la Barre. „Noi nu 
suntem pe pământ o specie diferită faţă de voi: spiritul nu 
are sex si nici virtutile", scrie domnisoara Jodin in 1790 
(Vues légistatives pour les femmes). Consecinta este 
evidentă: cele două sexe ar trebui să se bucure de aceleaşi 
drepturi. 

Mai mult decât o chestiune de justiţie, avem de-a 
face cu una de principiu şi de logică. Excluderea femeilor 
de la dreptul de cetate, încălcarea „principiului egalităţii în 
drepturi” sunt un „act de tiranie” ce priveşte întreaga 
societate, şi nu numai pe cele ce îi sunt victime, scrie 
Condorcet în articolul „Sur l'admission des femmes au 
droit de cité" (Journal de la Société de 1789, iulie 1790). 
Într-adevăr, „principiul egalităţii in drepturi” implică: „Ori 
fiecare individ al speciei umane nu are adevărate drepturi, 
ori toţi le au pe aceleaşi”. Ca om al Luminilor, el se 
situează pe terenul raţiunii împotriva prejudecätilor, a 
declamatiilor deşarte (sau a „opiniei universale” pe care se 
va baza Amar în 1793). El aminteşte susținătorilor tezei 
fiziologice că trupul feminin nu are tristul privilegiu al 
bolilor şi că a lipsi de drepturi o fiinţă în virtutea unei 
pretinse slăbiciuni fizice este ridicol: „De ce nişte fiinţe 
expuse sarcinilor şi indispozitiilor trecătoare nu şi-ar putea 
exercita drepturile de care nimeni nu şi-a imaginat că ar 
putea fi lipsiţi bărbaţii suferinzi de gută în fiecare iarnă şi 
sensibili la gripă?” 

Argumentele lui Condorcet se regăsesc în toate 
textele favorabile existenţei politice a femeilor. Olympe de 
Gouges recurge la „forţa raţiunii” împotriva 
»inconsecventei” si ne încredinţează cà nu există 
Constituţie (deci tiranie) dacă bărbaţii şi femeile nu au 
colaborat la redactarea ei. In ceea ce o priveşte pe 
preşedinta clubului femeilor din Dijon, ea se bazează pe 
principiile şi relaţiile existente între cele două sexe pentru 
a afirma că „oriunde femeile vor fi sclave (fără totalitatea 
drepturilor lor), bărbaţii vor fi aserviti despotismului”. 


Punct de rupturá si de contestare, Revolutia incheie 
evul Luminilor. Femeile au dobândit (nu pentru multá 
vreme) o existenţă juridică si civilă, însă cetăţenia le este 
refuzată. Ceea ce nu înseamnă că ele nu s-au comportat ca 
atare, înscriind termenul, cu sensul lui politic, în dicţionare 
şi în istorie. Creând un spaţiu politic bazat pe principiul de 
egalitate, Revoluţia subliniază paradoxul Luminilor, cel al 
unei ,mixtitati fără paritate”. Oamenii s-ar fi putut obişnui 
cu el într-o lume întemeiată pe principiul de inegalitate, 
dar de-acum încolo nu se mai poate trăi cu el. Simplul fapt 
că acum este posibil să fie imaginată egalitatea bărbaţilor 
şi a femeilor exacerbează tensiunile. Imaginea femeii- 
moarte (a Revoluţiei, a societăţii, a bărbatului) invadează 
discursul. Frica de a vedea contestat raportul dintre sexe 
capătă proporţii ieşite din comun. Frică masculină de a 
împărţi puterea, gândită adesea în termeni de pierdere a 
puterii (politice, sociale, intelectuale, domestice) şi de 
înrobire a bărbaţilor. Frică de o posibilă confuzie între sexe 
ce ar atrage după sine haosul. Se încearcă îndepărtarea 
acestor nelinişti insistându-se asupra concepţiei medicilor- 
filosofi ai Luminilor, surse de excludere a femeilor. Într-o 
societate ce tinde spre democraţie, o „mixtitate fără 
paritate” devine de nesuportat: poate tocmai de aceea, pe 
de o parte, Codul civil din 1804 afirmă răspicat că nici nu 
se pune problema parităţii, iar pe de altă parte, stricta 
împărţire a sferelor în secolul al XIX-lea va reduce în mod 
simţitor mixtitatea. Totuşi, ultim paradox, ruptura 
revoluţionară va da feminismului posibilitatea de a se 
dezvolta pe viitor. 

POSTFATÀ 

Omul Luminilor ocupá un loc cu totul privilegiat in 
colecţia în care aparel. Nu pentru că volumul acesta ar fi 
mai inteligent conceput decât celelalte: şi el descrie zece 
roluri sociale, număr stabilit oarecum arbitrar, zece 
„profiluri”, cum spune Jacques le Goff în primul volum 
apărut („nobilul”, „războinicul” etc.), fireşte, cu adaptările 
de rigoare. Nu pentru că ar fi fost scris de autori mai 
importanţi decât cei ai celorlalte volume: dacă Michel 
Vovelle este unul dintre „mandarinii” istoriei franceze de 
astăzi şi dacă cei zece colaboratori ai săi se numără printre 
cei mai reputați specialişti din domeniul lor în Franţa si 
Italia, acelaşi lucru se poate spune şi despre coordonatorii 
şi autorii celorlalte volume. Nu pentru că ar fi mai 
documentat decât celelalte: dacă volumul conține 
esentialul informaţiei disponibile în momentul de faţă 
despre veacul Luminilor şi dacă sunt prezentate 
interpretările cele mai autorizate, acelaşi lucru se poate 
spune şi despre informaţia şi interpretările din celelalte 
volume. Dacă Omul Luminilor ocupă un loc cu totul 
privilegiat în colecţia aceasta e pentru că, în situaţia în 
care omul despre care vorbeşte nu ar fi existat, nici cartea 
de faţă nu ar fi existat şi nici colecţia din care face parte şi 
nici, în general, cărţile pe care noi le numim de istorie. Nu 
voi vorbi în cele ce urmează de meritele, cu totul 
deosebite, ale volumului de faţă şi nici nu voi detalia 
diversele teze pe care le dezvoltă: cartea prezentându-se 
într-un fel singură, prefer să-mi alătur vocea autorilor ei şi 


sa vorbesc despre Omul Luminilor. 

Dacá, asadar, Omul Luminilor nu ar fi existat, nici 
cartea de fatà nu ar fi existat si aceasta nicidecum pentru 
că şi-ar fi pierdut obiectul, pentru că nu ar mai fi avut 
despre cine să vorbească, ci pentru „simplul” motiv că nu 
ar mai fi putut în niciun fel să vorbească: însuşi discursul 
istoric nu ar mai fi fost cu putinţă. Cum aşa, ar putea să 
protesteze cineva, nu există istoria (aproape) de când 
lumea? Să fi aşteptat ea veacul al XVIII-lea ca să se nască? 
Dar nu-l numea deja Cicero pe Herodot „părinte al 
istoriei”? Nu are, aşadar, istoria o ,istorie" multimilenară? 
lar dacă ne gândim şi la spaţiile culturale extraeuropene, 
nu ar trebui oare să conchidem că istoria este un 
ingredient al oricărei civilizaţii cam de pe la începuturile 
omenirii conştiente de sine? 

Toate aceste întrebări sunt cum nu se poate mai 
pertinente; şi totuşi îmi menţin afirmaţia de mai sus. Să mă 
explic: dacă ceea ce numim noi istorie este cu putinţă, 
dacă putem vorbi de istorici (de istorici reputați precum 
Michel Vovelle şi de ceilalţi zece autori ai volumului de 
faţă) şi de cititori ca noi de cărţi de istorie, totul datorează 
faptului că Omul Luminilor a adoptat o atitudine radical 
nouă faţă de timp, atitudine ce a făcut cu putinţă 
instalarea în minţile europenilor de mai târziu (în mintea 
noastră de „cititori de cărţi de istorie”, în mintea unor 
oameni ca Michel Vovelle şi a distinşilor colaboratori ai 
săi) a ceea ce astăzi numim „conştiinţă istorică” ori 
„istoricitate”. 

1. Au apărut deja Jacques Le Goff (coord.), Omul 
medieval (in traducerea lui Ingrid Ilinca şi Dragoş 
Cojocaru si cu o postfață de Alexandru-Florin Platon) si 
Eugenio Garin (coord.), Omul Renaşterii (în traducerea 
lui Dragoş Cojocaru si cu o prefaţă în pofida a ceea ce se 
spune, nu există întrebări veşnice. Întrebările pe care ni le 
punem au întotdeauna o istorie. Întrebarea pe care, înainte 
de venirea Omului Luminilor, ţi-o puteai pune era „ce este 
omul?”. Era ceea ce se poate numi o întrebare „tare”, căci 
se sprijinea pe presupunerea că există o ,esentá", o 


„natură umană”, un fascicul de trăsături in mod egal 
distribuite între toti cei pe care-i numim oameni, că sunt ei 
adulti ori copii, femei ori bărbaţi, englezi ori chinezi, prinți 
ori cerşetori, că au trăit acum două mii de ani ori că se vor 
naşte abia peste două mii de ani. Or, un asemenea Om nu 
poate, prin definiţie, să aibă vreo istorie, căci esentele nu 
cunosc măriri ori  decáderi. Gândirea istorică e 
incompatibilă cu cea pe care se sprijină o întrebare de 
felul „ce este omul?”. Obiectul ei nu îl constituie omul, 
spune Lucien Febvre, unul dintre întemeietorii istoriei 
franceze de azi, ci oamenii: „Oamenii, singurele obiecte ale 
istoriei - ale unei istorii care nu se interesează de cine ştie 
ce om abstract, veşnic, imuabil în esenţă şi perpetuu 
identic cu sine, ci de oamenii surprinşi întotdeauna în 
cadrul societăţilor ai căror membri sunt, de oamenii 
meirtbri ai acestei societăţi într-o epocă bine determinată 
a dezvoltării lor, de oameni dotati cu funcţii multiple, cu 
activităţi diverse, cu preocupări şi aptitudini variate, ce se 
amestecă toate, se ciocnesc, se contracarează şi sfârşesc 
prin a încheia între ele o pace de compromis, un modus 
vivendi numit viaţă”6. Gândirea istorică este, prin urmare, 
o gândire mai degrabă „slabă” ce încearcă să răspundă la 
întrebări „slabe”: „ce este omul medieval?”, „ce este omul 
baroc?” etc. „Ce este omul Luminilor?", pentru a reveni la 
volumul de faţă. Or, pentru a renunţa la primul tip de 
întrebări şi a putea să-ţi pui întrebări slabe de genul celor 
din urmă, ceva trebuia să se petreacă în lume. Ori mai 
degrabă în mintea oamenilor, dacă e adevărat ce spune 
Baudelaire la un moment dat, şi anume că revoluțiile cele 
mai importante au loc sub „cerul craniului”. Acest ceva s-a 
petrecut în mintea Omului Luminilor. 

Intrebarea la care Michel Vovelle şi colaboratorii săi 
încearcă să răspundă în cartea de faţă este ecoul întrebării 
pe care însuşi veacul de care se ocupă ei şi-a pus-o. Printr- 
un Kant bunăoară care, în Was ist Aufklärung („Ce sunt 
Luminile”), se întreabă ce este prezentul acesta căruia el îi 
aparţine, care este elementul pe care îl conţine şi care face 


62 Apud Jacques Le Goff, op.cit., p. 5. 


din prezentul acesta al său si al contemporanilor săi ceva 
radical distinct de tot ce a fost. Nu interesează aici, pentru 
moment cel puţin, răspunsul pe care Kant îl dă. Mult mai 
important e faptul că întrebarea la care răspunde (şi pe 
care o consideră pertinentă de vreme ce încearcă să 
răspundă la ea) se sprijină pe sentimentul, pe convingerea 
că prezentul său este o noutate şi că fiecare nou prezent 
este o astfel de noutate. Sentiment conjugat cu un al 
doilea, nu mai puţin important, şi anume cu acela că 
mintea noastră si sensibilitatea noastră nu sunt 
leibnizienele monade lipsite de uşi şi de ferestre, monade 
în care, prin urmare, nimic nu poate să intre din exterior, 
ci nişte vase iniţial goale care, încetul cu încetul, se umplu 
cu gândurile şi afectele comunităţii: nu suntem decât ceea 
ce prezentul nostru este. Ipoteza statuii de marmoră pe 
care o propune Condillac în al său Traité des sensations’ e 
doar o aproximaţie stángace şi profund înfeodată 
empirismului său a unui sentiment care animă întreaga 
modernitate, din veacul Luminilor (şi graţie lui ori din 
cauza lui, după cum spun unii) şi până în prezent, şi anume 
acela că suntem imbibati de gândurile epocii noastre şi că 
,noi" nu desemnează umanitatea în general, ci generația 
actuală cu structura sa mentală cu totul specificá?. 


7 Să ne imaginăm, spune el, o statuie de marmoră organizată exact ca 
noi, dar a cărei minte nu conţine pentru moment nici o idee pentru că 
„ușile" simţurilor sînt ermetic închise ; dacă vom deschide o primă ușă 
— odoratul, bunăoară —, lumea va näväli în ea sub formă de mirosuri 
și, pentru ea, lumea va fi un amestec de mirosuri ; deschizind succesiv 
următoarele uși, lumea va invada și prin ele „mintea” statuii și se va 
prezenta, în cele din urmă, drept un complex de mirosuri, sunete, 
savori, forme, culori și rezistență. Dar dacă am avea mai multe simţuri? 
Sau mai puţine? Sau altele? „Sîntem prizonierii simţurilor noastre", 
conchide filosoful. 

84 „Mi se pare", spune Michel Foucault, „că din secolul al XIX-lea 
încoace [precizez însă că Foucault face afirmaţii similare în cursul său 
de la Collège de France din 1983 în care vorbește de Kant si de al său 
„Was ist Aufklàrung"], filosofia nu a încetat vreo clipă să-și pună 
întrebarea: «Ce se petrece actualmente și ce sîntem noi, noi care nu 
sîntem poate nimic altceva și nimic mai mult decit ce se petrece 
actualmente?». Problema filosofiei este problema acestui prezent care 


Or sentimentul acesta al noutátii - al noutätii 
prezentului si al noutátii fiecărei generaţii - este el însuşi o 
noutate. Multă vreme, timpul omenesc a fost, ca să spun 
aşa, imobil, în sensul că se gândea că nimic nou nu putea 
cu adevărat să apară. Desigur, viaţa noastră pe acest 
pământ era o trecere, o petrecere, apăream pentru o 
vreme si dispăream; desigur, se năşteau şi apuneau 
imperii; desigur, mai izbucneau războaie şi diverse 
epidemii nimicitoare şi câte şi mai câte. Dar toate acestea 
erau, ca să spun aşa, un fel de spumă a zilelor care, 
precum spuma mării, nu era decât o iluzorie agitaţie de 
suprafaţă ce disimula şi nu deranja în niciun fel absoluta 
imobilitate a profunzimilor. „Istoria” fusese deja scrisă de 
Dumnezeu, o dată pentru totdeauna, şi avea un sens 
precis: eram în această Vale a Plângerii pentru a ne spăla 
de păcate, iată adevărul adevărat al fiecărui gest al nostru, 
al fiecărui „eveniment”. „Istoria” era strict repetitivă: din 
clipa alungării noastre din Rai şi până în ziua Judecăţii de 
Apoi, nimic nou nu avea să se întâmple pentru că nimic 
nou nu putea să se întâmple, iar viaţa era o nesfârşită 
aşteptare a sfârşitului lumii, însoţită, eventual, de 
încercarea de a ghici, pe baza semnelor ori pe baza 
sfintelor scripturi, momentul în care acesta va veni. 

Mai mult: nici măcar această spumă a zilelor nu 
putea să ofere o nelimitată varietate. Ceea ce se 
„întâmpla” (ceea ce numim noi azi „evenimente”) nu era 
decât o nouă combinaţie (şi nu o combinaţie nouă) a 
elementelor unei mulţimi finite: Nimic nou sub soare: ziua 
de astăzi era făcută din aceleaşi ingrediente ca ziua de 
ieri, eventual altfel potrivite! Aceasta era raţiunea pentru 
care puteai susţine că istoria (cu înţelesul de gen discursiv, 
de povestire ce relatează cele întâmplate) te „învaţă”: de 
vreme ce azi mă voi găsi într-o situaţie pe care mii de 
persoane au experimentat-o înaintea mea, o bună 
cunoaştere a felului în care i-au făcut ele faţă îmi va 
permite s-o traversez la rându-mi cu succes. Din punctul 


este noi” - „Non au sexe roi”, in Dits et écrits, Gallimard, 1994, vol. III, 
pp. 265-266. 


acesta de vedere, istoria (relatarea a ceea ce s-a întâmplat) 
era, ca să spun aşa, un fel de manual al utilizatorului vieţii, 
un fel de prospect de utilizare a prezentului: în clipa în 
care ceva „nou” apărea, istoria era şi ea acolo pentru a 
transforma acest ceva într-o nouă ocurentä a unui 
eveniment paradigmatic şi a-i da astfel un sens. Preceptul 
„Historia magister vitae” nu poate fi adevărat decât cu 
condiţia ca prezentul să nu existe (şi cu atât mai puţin 
viitorul) sau ca prezentul să nu fie decât vesnica 
reîntoarcere a trecutului?! 

Chiar dacă, de la Herodot încoace, discursul istoric 
era istorisire a ceea ce s-a întâmplat, chiar dacă, spre 
deosebire de ,simplele" anale ori cronici, încerca să 
introducă o anumită coerenţă în cele relatate, el nu putea 
să-şi dorească să fie relatare absolut fidelă: de vreme ce 
ceea ce se întâmplă nu e decât repetare a ceea ce s-a mai 
întâmplat, de vreme ce ceea ce se întâmplă nu are 
importanţă decât în măsura în care se va mai repeta, nu e 
deloc interzis (dimpotrivă chiar!) să inventezi, să atribui 
actorilor fapte pe care nu le-au făcut şi discursuri pe care 
nu le-au ţinut, dar pe care ar fi putut şi, mai cu seamă 
(având în vedere dimensiunea „educativă” a istoriei), ar fi 
trebuit să le facă şi să le ţină. 

Or, un discurs precum cel al abatelui Fourmont, ţinut 
la Academia de inscripţii în 1734 şi intitulat Despre citate, 
discurs care se înscrie într-o amplă dezbatere inaugurată 
în ultimele decenii ale veacului al XVII-lea şi pledează (aşa 
cum pledase şi Bayle cu câteva decenii în urmă, în legătură 
însă cu romanul) în favoarea utilizării de către istoric a 


9 vezi și pentru toată această discuţie Reinhart Koselleck, Le Futur du 
passé. Contribution à la sémantique des temps historiques, Editions de 
l'Ecole des Hautes Etudes en Sciences Sociales, 1990, în special 
capitolul „Historia magister vitae”. 


10 ,Timpul accelerat in sine, adicá istoria noastrá, ingusteazá 
cimpurile experienţei, le privează de perenitate și aduce fără încetare în 
joc noi necunoscute, astfel încît, confruntat cu însăși complexitatea 
acestor necunoscute, prezentul se sustrage experimentabilului. E exact 
ceea ce începe să se deseneze în pragul Revoluţiei franceze”, afirmă 


Reinhart Koselleck top.cit., p. 32). 


ghilimelelor, singurele susceptibile, după el, să 
demarcheze discursurile inventate de cele adevărate, 
indică o mutație în curs: prezentul - ceea ce se întâmplă - 
are o configuraţie proprie şi un înţeles al său şi este vital 
să-l cunoaştem aşa cum este el. Or, dacă s-a putut ajunge 
la o asemenea idee, lucrul acesta nu se poate explica decât 
prin faptul că, în veacul al XVIII-lea, pentru europeni, 
timpul a început brusc să curgă, şi din ce în ce mai repede: 
ei încep brusc să gândească, gând nemaiîntâlnit până 
atunci, că experienţa lor trecută e în fiece clipă depăşită 
de ceea ce se întâmplă şi că, în consecinţă, nu poate să 
facă de înţeles prezentul. Lipsit de luminile trecutului, 
prezentul e pentru ei „virgin” („Le vierge, le vivace et le 
bel aujourd’hui”, va spune mai târziu Mallarmé), necuprins 
în niciun înţeles prestabilit: pentru a-l trăi, pentru a-l 
traversa cu bine, trebuie să-l scrutezi, să-l analizezi. Să-i 
interoghezi radicala noutate. 

„Lectura ziarului de dimineaţă este un fel de 
rugăciune realistă”. Comentând celebrul aforism al lui 
Hegel, Vincent Descombes precizează: „Nicio ființă 
raţională nu ar înfrunta azi, cum n-a făcut-o nici ieri, 
problemele cotidiene fără să se fi pregătit cum se cuvine 
printr-un exerciţiu spiritual. Pentru ca o zi să înceapă cu 
bine e important să-ţi rezervi ceva timp spre a-ţi îndrepta 
atenţia către ceea ce este mai hotărâtor. Realistul acesta 
consideră că noutăţile zilei sunt primul obiect demn să-i 
ocupe gândirea în momentul în care aceasta se trezeşte”!!. 
Lectura ştirilor ar fi, aşadar, pentru descendentul Omului 
Luminilor ceea ce era rugăciunea pentru creştin. Dacă 
pentru acesta din urmă lucrul „cel mai hotărâtor” era să-şi 
salveze sufletul navigând cu bine printre tentatiile lumii, 
dacă, aşadar, el ştia ce îl aşteaptă în lume (,tentatii") 
înainte chiar de a deschide ochii pentru a privi în jurul său 
şi dacă, pentru el, rugăciunea de dimineaţă era o strategie 
prin care încerca să obţină tăria de a evita repetarea, sub 
o formă ori alta, a păcatului ce-i adusese alungarea din rai 
şi-l promisese Judecăţii de Apoi, în ceea ce-l priveşte pe 


11 Vincent Descombes, Philosophie par gros temps, Minuit, 1989, p. 9. 


Omul Luminilor (si pe noi, descendență să-i) lucrurile stau 
diferit: el nu ştie ce îl aşteaptă, în timp ce el dormea, 
lumea a căpătat o configuraţie cu totul nouă, iar acum, 
pentru a se réinséra în ea, trebuie să-şi deschidă bine ochii 
şi să scruteze prezentul, în noutatea lui, spre a vedea ce e 
de făcut. 

Nou, la europenii brusc ätenti la actualitate, nu este 
numai sentimentul singularităţii, al originalității acesteia, 
dar şi acela că de ei, de modul în care vor descifra ei 
prezentul, depinde configuraţia de mâine a lumii. Nou, cu 
alte cuvinte, este sentimentul pe care îl au că nu sunt 
simpli actori pe scena lumii, într-o piesă de nenumărate ori 
jucată, ci agenţii devenirii ei: dacă, pentru ei, până atunci, 
„istoria” a ceea ce avea să se petreacă aici pe pământ 
fusese deja scrisă şi complet „acolo sus”, de acum înainte 
ea rezultă din voinţa lor singulară, voinţă ce se sprijină pe 
modul lor singular de a înţelege lumea. 

Or, pentru ca istoria umană să rezulte din voinţa 
oamenilor, pentru ca ea să devină deci autonomă de voinţa 
divină, era nevoie ca Dumnezeu să moară sau cel puţin să 
fie evacuat din treburile lumeşti: „Intr-un gest spectaculos, 
spune Odo Marquard, omul îşi ia în propriile mâini destinul 
istoric. Prin această revendicare a autonomiei, omul [...] 
lua locul subiectului şi artizanului istoriei (cu aproape tot 
ceea ce revenea acestui rol), loc ocupat de Dumnezeu în 
teologia istoriei, de la Sfântul Augustin cel puţin până la 
Bossuet”!?. 

Teza lui Odo Marquard, la care subscriu fárá rezerve, 
este că această ,uzurpare" a fost făcută cu putinţă de ceea 
ce el numeşte  ,autodistrugerea creştinismului”, 
autodistrugere ce a constat, spune el, în a infera din ideea 
de bunătate a lui Dumnezeu inexistența acestuia. Ne 
amintim cà una dintre ideile de bază lásate moştenire de 
Descartes, idee la care nu s-a renunțat nici azi, era că în 
„materie” există o cantitate mereu egală cu ea însăşi de 
,fortá' (e prima formulare a principiului conservării 


12 Odo Marquard, „La philosophie de l'histoire”, in La Pensée politique, 
Gallimard, 1996, 1, p. 208. 


energiei). Or, ideea aceasta ridica o problemă teologică 
importantă, cea a „comunicării substanţelor”: cum se face 
că, atunci când sufletul meu vrea ca această porţiune de 
materie care e braţul meu drept să se mişte, acesta se 
mişcă? Dat fiind faptul că în materie există o cantitate de 
forţă mereu egală cu sine nu putem răspunde că sufletul 
acţionează asupra corpului, căci am afirma că ar introduce 
în materie o forţă suplimentară. Un prim răspuns a fost 
celebra teorie a „cauzelor ocazionale” care susţinea că 
Dumnezeu, cu ocazia ivirii în mine a amintitului gând, 
devenea cauza unui decret particular în virtutea căruia 
forţele acţionând actualmente în braţul meu drept îşi 
schimbau direcţia în sensul voit de mine. Deşi rezolva 
spinoasa problemă, răspunsul nu era întru totul 
satisfăcător, căci făcea din Dumnezeu o fiinţă nu numai 
superocupată ce guverna printr-o inflaţie de decrete, ci şi 
una aflată la cheremul muritorilor, al toanelor lor. Din 
dragoste pentru Dumnezeu trebuia găsit, aşadar, un alt 
răspuns. Acesta va fi teoria leibniziană a armoniei 
prestabilite: cu nemărginita sa inteligenţă, în momentul în 
care a conceput lumea, Dumnezeu, pe de o parte, a 
prevăzut ce avea să se întâmple în fiecare dintre monadele 
din care urma să fie constituită lumea şi, pe de altă parte, 
a făcut în aşa fel încât ceea ce avea să se petreacă în 
fiecare dintre ele să se armonizeze cu tot ce avea să se 
petreacă în oricare din celelalte. Concret: monadele ce 
aveau să constituie braţul meu drept au fost programate să 
efectueze mişcarea potrivită exact în momentul în care 
avea să se nască în monada aceasta centrală care mi-e 
sufletul voinţa ca braţul meu să se îndrepte în sus. Sufletul 
şi corpul nu comunică deci: doar simultaneitatea dintre 
naşterea dorinţei şi mişcarea braţului îmi dă iluzia unei 
astfel de comunicări. 

Soluţia lui Leibniz satisfăcea atât fizica lui Descartes 
(nicio forţă exterioară nu pătrundea în materie), cât şi 
imaginea noastră despre Dumnezeu demnă de cel pe care-l 
reprezenta: Dumnezeu devenea mulţumită ei o fiinţă într- 
adevăr grandioasă, ale cărei inteligenţă, putere si 


bunávointá erau cu adevárat nemärginite. Apárea insá o 
problemä, si anume faptul cà teoria armoniei prestabilite 
fácea din rául existent in lume, ráu a cárui existentá nu 
poate fi tágáduitá, un ráu voit de Dumnezeu: intr-adevár, 
dacă Dumnezeu a conceput lumea până in cel mai mic 
detaliu, dacá a prevázut, de exemplu, ca in sufletul meu sá 
apará cutare gând si a programat bratul sá se miste 
conform gândului, nu este el oare adeváratul autor al 
faptului cá bratul acesta infige cutitul pe care-l tine in 
inima vecinului meu? Nu e insusi pácatul originar opera lui 
Dumnezeu? Nu e oare Marele Arhitect totodatà si Marele 
Criminal? 

După ce, până către 1750, Omul Luminilor l-a 
absolvit pe Dumnezeu continuând să vorbească despre 
„cea mai bună lume cu putinţă”, Omul Luminilor încetează 
pur şi simplu să mai vorbească despre el: nicio teodicee nu 
mai este publicată după această dată, spune Marquard, în 
schimb apar noi tipuri de discurs, între altele filosofia 
istoriei şi antropologia. Această tăcere despre Dumnezeu 
echivalează cu un deicid: din dragoste pentru un 
Dumnezeu demn de numele ce-l poartă, Omul Luminilor 
sfârşeşte prin a-l omori pe Marele Arhitect şi prin aceasta 
se pune la cârma istoriei, cu speranţa că va reuşi să alunge 
sau cel puţin să diminueze sensibil răul din lume. 

Pentru ca o carte precum cea pe care o ţinem acum 
în mână să fie cu putinţă, a fost deci nevoie să se petreacă 
o sumă de lucruri sub „cerul craniului” Omului Luminilor. 
A fost în primul rând nevoie ca acesta să înceteze să mai 
perceapă scurgerea timpului ca monotonă repetiţie a 
identicului şi să vadă în clipă, în fiecare clipă, o noutate 
absolută. A fost necesar apoi ca el să se facă una cu acest 
prezent, să creadă, să gândească sincer că este o fiinţă 
trecătoare nu numai în sensul că se naşte şi moare, ci şi în 
sensul, mai neliniştitor chiar, că nu este o nouă întrupare a 
unui închipuit Om etern, ci doar a prezentului său: că 
gândurile şi sentimentele sale nu sunt universale, ci doar 
ale acestui grup şi ale acestui prezent. A mai trebuit, în 
fine, să-l alunge pe Dumnezeu din cetate şi să-i ia locul. 


Dacă toate acestea nu s-ar fi întâmplat în mintea 
europeanului Luminilor, ceea ce numim noi discurs istoric 
n-ar fi existat. Şi n-am fi existat nici noi, căci gândurile 
noastre, ale celor de la sfârşitul veacului XX, nu sunt în cea 
mai mare parte decât variaţii pe temele impuse gândirii de 
Omul Luminilor. Aceasta să fie raţiunea pentru care, citind 
descrierile ce-l au ca obiect, îl găsim cam fad? în locul unui 
om exotic găsim un om ale cărui trăsături sunt (aproape) 
ale noastre şi ne sunt deci prea familiare? Oricum ar sta 
însă lucrurile, istoria noastră, a celor de la sfârşit de 
mileniu, a fost în întregime scrisă de Omul Luminilor. De la 
el încoace, istoria este precum Ahile cel iute de picior, în 
versiunea însă a lui Valery: în ciuda puzderiei de 
„evenimente” de care ne vorbesc, dimineaţă de dimineaţă, 
ziarele, istoria noastră e imobila cu paşi mari. 

